
CAPUT  PRIMUM. 


Horatii  editiones,  quae  nostra  aetate  in  lucem  prodeunt  — 
neque  paucae  eae  sunt  et  admodum  inter  se  diversae  — 
omnes,  quotquot  sunt,  cuicuimodi  sunt,  artissimo  quodam 
cum  celeberrima  illa,  quam  ante  duodecim  fere  lustra  Peerl- 
kampius  nostras  publici  iuris  fecit,  cohaerent  vinculo.  Quod 
cognationis  quidem  vinculum  appellare  licet,  caritatis  minime. 
Ex  ingenti  enim  coniecturarum,  quas  vir  clarissimus  et  in 
poetis  Latinis  versatissimus  protulit,  numero  duae  tantum, 
ni  fallor,  sunt  quae  nostri  saeculi  viris  doctis  probari  soleant. 
Qui  illis  ex  tanta  copia  eligendis  quas  ceteris  omnibus  longe 
praestare  censeant,  se  ipsos  quodammodo  prudentes,  idoneos, 
callidos  iudices  esse  demonstrant.  Quid  enim  venustius  pro- 
babiliusve  cogitari  potest  quam  Peerlkampii  coniectura  in 
hisce  carminis  IIl,  20  strophis 

Non  vides  quanto  moveas  periclo, 
Pyrrhe,  Gaetulae  catulos  leaenae  ? 
Dura  post  paulo  fugies  inaudax 
Proelia  raptor, 


Cum  per  obstantes  iuvenum  catervas 
Ibit  insignem  repetens  Nearchum: 
>,  -^  <    1-Ak..<  k,  Grande  certamen,  tibi  praeda  cedat 

v/tViv/  liM.ox  an  illi 

pro  inepto  illi  scribi  illa  iubentis? 

Quid  unquam  in  nostra  arte  certum  nullique  dubitationi 
obnoxium  recte  dici  videbitur,  si  ambigetur  etiam  in  hac 
C.  n,  6  stropha 

Tibur  Argeo  positum  colono 
Sit  meae  sedes  utinam  senectae, 
Sit  modus  lasso  maris  et  viarum 
Militiaeque. 

utra  lectio   potior   sit   habenda,  vulgatane  codicum  modus 
an  Peerlkampii  d  o  m  u  s  ? 

Sunt  tamen  multae  aliae  emendationes  Peerlkampianae 
illis,  quod  ad  elegantiam  et  perspicuitatem  pertinet,  vix  im- 
pares,  quarum  hic  aliquot  citabo,  unde  tamquam  summam 
aliquam  iudicii  conficiam  quam  in  fronte  huius  commenta- 
tionis  proponam. 

rv,  15, 1 — 4.    Phoebus  volentem  proelia  me  loqui 
Victas  et  urbes  increpuit  lyra, 
Ne  parva  Tyrrhenum  per  aequor 
Yela  darem  e.  q.  s. 

Quam  venusta  est  Peerlkampii  coniectura  pro  lyra  scri- 
bentis  lyrae,  quam  ingens  exemplorum  locupletissimorum 
copia  quibus  locutionem  lyrae  vela  dare  illustrat! 

IV,  7, 19.    Cuncta  manus  avidas  fugient  heredis,  amico 
Quae  dederis  animo. 


Importuna  est  heredis  mentio.  Quidquid  enim  amittis,  eti- 
amsi  tristissimo  illud  pereat  modo,  heredis  manus  avidas 
effugit.  Si  futurus  heredis  dolor  semper  est  causa  laetitiae, 
gaudeas  oportet  si  ludo  magnam  pecuniam  amiseris  aliave 
nequitia  profuderis;  gratias  habeas  latronibus  qui  villam 
tuam  compilaverint,  incenderint,  solo  aequarint ;  inter  amicos 
tuos  numeres  tyrannum  vel  demagogum  qui  te  maiorem  rei 
familiaris  tuae  partem  vectigalis  nomine  in  aerarium  conferre 
coegerit.  Praeclara  vero  est  sententia,  quam  praeeunte  Wad- 
delio  et  adiuvante  aliquatenus  librorum  manuscriptorum 
auctoritate  hoc  loco  posuit  Peerlkampius : 

Cuncta  manus  avidas  fugiunt;  haerebit  amico 
Quod  dederis  animo. 

i.  e.  avarus  sordidusque  semper  eget;  id  demum  tuum  ap- 
pellare  potes  quod  genio  tuo  indulseris ;  si  in  magnis  opibus 
tuum  defrudas  genium,  tua  perdis,  aliena  servas.  Hoc  est 
quod  alibi,  recte  adhibita  heredis  mentione,  dicit  Horatius 
(H,  14,  25  sq.) : 

Absumet  heres  Caecuba  dignior 
Servata  centum  clavibus. 

I,  6, 1 — 4.     Scriberis  Yario  fortis  et  hostium 
Victor,  Maeonii  carminis  aliti, 
Quam  rem  cumque  ferox  navibus  aut  equis 
Miles  te  duce  gesserit. 

Mmis  magna  de  Agrippae  laudibus  pars  decedet,  s  i  p  r  a  e- 
s  e  r  t  i  m  quae  m  i  1  i  t  e  s  gesserint  a  Yario  scribentur.  Sed  au- 
gebuntur  illae  si  in  eo  carmine  non  solum  tamquam  egregius 
dux,  sed  etiam  tamquam  strenuus  miles  celebrabitur  Agrippa. 
Egregie  hoc  sensit  Peerlkampius,  cui  pulcherrimam  debemus 
lectionem   gesseris  pro  gesserit.   Neque  quidquam  est 


iucundius  utiliusve  quam  longam  illam  peiiegere  seriem 
locorum  disertissimorum,  quos  ex  omni  genere  scriptorum 
ad  coniecturam  suam  stabiliendam  attulit  vir  ille  tam  doctri- 
nae  copia  admirabilis  quam  venustate. 

I,  22.  „Pone  me"  Horatius  exclamat  laetus  deorum  tutela 
certissima : 

Pone  me  pigris  ubi  nulla  campis 
Arbor  aestiva  recreatur  aura, 
Quod  latus  mundi  nebulae  malusque 
luppiter  urguet; 

Pone  sub  curru  nimium  propinqui 
Solis  in  terra  domibus  negata: 
Dulce  ridentem  Lalagen  amabo, 
Dulce  loquentem. 

Nimis  obscure  verbis  curru  nimium  propinqui 
terrarum  pars  solis  ardore  exusta  significatur;  perspicuum 
vero  et  magnificum  est  Peerlkampianum  sub  curru  nimii 
propinquo  Solis. 

I,  35.  Quis  probe  se  inteliigere  contendat  horum  verborum 
vim,  quibus  nunc  Fortunam  alloquitur  poeta: 

Te  Spes  et  albo  rara  Fides  colit 
Velata  panno,  nec  comitem  abnegat, 
Utcunque  mutata  potentes 
Veste  domos  inimica  linquis. 

Quis  non,  si  optio  detur,  ambabus  manibus  Peerlkampii 
lectionem  arripiat: 

Te  Spes  et  albo  cana  Fides  colit 
Velatam  amictu,  sed  comitem  abnegat 
TJtcumque  mutata  potentes 
Veste  domos  inimica  linquis. 


In  qua  Fortuna  secunda  egregie  dicitur  albo  araictu 
velata,  neque  rainus  egregie  cana  Fides  perraanere  eo 
loco,  quem  illa,  mutata  veste  i.  e.  adversa  facta,  relinquit. 

I,  37.  Nunc  est  bibendum,  nunc  pede  libero 

Pulsanda  tellus,  nunc  Saliaribus 
Ornare  pulvinar  deorum 
Tempus  erat  dapibus,  sodales. 

Nonne  verum  est,  quod  Peerlkampius  allata  exemplorum 
nube  demonstrat,  tum  demum  recte  tempus  erat  cum 
aliquo  infinitivo  coniungi  „quum  contrarium  accidit,  quam 
quod  iure  quodam  postulare  nobis  videmur"?  Nonne  ergo 
multo  eius  lectio  ornate  vulgatae  praestat? 

n,  1.  Memoratis  belli  civilis  miseriis  haec  addit  poeta: 

Sed  ne  relictis,  Musa  procax,  iocis 
Ceae  retractes  munera  naeniae. 

Estne  aliquis  qui  ex  animi  sententia  declarare  possit  se 
neque  in  verbo  retractare  neque  in  locutione  Ceae 
naeniae  munera  haerere?  Nonne  ergo  se  tam  elegantiae 
quam  sinceri  sermonis  nomine  commendat  Peerlkampii 
coniectura 

Sed  ne  r.,  M.  p.,  i. 

Cea  retractes  vulnera  naenia? 

II,  2.  Yirtus  veraque  sapientia  Kegem  crudelem  inius- 
tumque  vere  beatum  esse  negabit 

regnum  et  diadema  tutum 
Deferens  uni  propriaraque  laurum, 
Quisquis  ingentes  oculo  irretorto 
Spectat  acervos. 

Vel  unum  illud  acervos  sic  nude  positum  sententiam 
claudam  reddit  et  subineptam.  Egregium  vero  est  quod  reponi 
iussit  Peerlkampius : 

regnum  proprium  atque  tutum 
Deferens  uni,  diadema  et  auri 
Quisquis  ingentes  oculo  irretorto 
Spectat  acervos. 

n,  5.  Amicum  amore  puellulae  immaturae  captum  et 
alia  et  haec  admonet  Horatius: 

ToUe  cupidinem 
Immitis  uvae:  iam  tibi  lividos 
Distinguet  autumnus  racemos 
Purpureo  varius  colore. 

Nonne  quicunque  in  tempore  memor  est  notissimi  loci 
Ovidiani,  quem  et  Peerlkampius  affert: 

ut  variis  solet  uva  racemis 
Ducere  purpureum  nondum  matura  colorem 

verbum  distinguet  fere  contrarium  eius  significare  sen- 
tit  quod  hic  requiritur,  uniceque  sententiae  aptum  esse  quod 
Peerlkampius  coniecit :  distendet  autumnus  racemos? 
Omnibus  illis  locis  quos  hucusque  attuli  satis  est  Peerl- 
kampii  annotationes  perlegere  ut  summa  movearis  admi- 
ratione.  Neque  tamen  in  coniectandi  verborumque  emen- 
dandorum  munere  primaria  Peerlkampianae  praestantiae  pars 
cemitur.  Ipse  enim  saepius  declarat  multo  magis  se  operam 
dedisse  deprehendendis  versibus,  strophis,  carminibus  spuriis. 
Qua  in  parte  quanta  sit  versatus  iudicii  elegantia  paucis 
exemplis  lectori  in  mentem  revocabo. 


I,  24.  Egregium  erit  carminis  exordium,  gravique  crimine 
liberabitur  poeta,  si  prima  stropha 

Quis  desiderio  sit  pudor  aut  modus 
Tam  cari  capitis?  Praecipe  lugubres 
Cantus,  Melpomene,  cui  liquidam  Pater 
Vocem  cum  cithara  dedit 

delebitur;  doctissime  enim  Peerlkampius  demonstravit  in 
magno  dolore  ergo  initium  saepe  esse  orationis;  neque  ne- 
gari  potest  poetam  isto  praecipe  lugubres  cantus 
Melpomene  multa  quidem  et  magnifica  polliceri  sed  nihil 
ferre  quod  tanto  sit  dignum  hiatu. 

I,  31.  Huius  si  carminis  retinueris  strophas  primam  et 
secundam  et  ultimam,  cetera  cum  Peerlkampio  abieceris, 
quod  restabit  lepidum  erit  et  facetum.  In  strophis  quas 
Peerlkampius  damnavit  multa  esse  inepta,  insulsa,  inutiliter 
repetita  quis  Peerlkampio  non  concedat?  Quis  enim,  ut  e 
multis  unum  afferam,  non  libenter  careat  isto 

Mercator  exsiccet  culullis 
Yina  Syra  reparata  merce? 

Nonne  bene  Horatii  famae  consuluisse  dicendus  est  qui 
totum  Carmen  II,  15  tamquam  illo  indignum  eiecerit  ?  Quid 
enim  ineptius  cogitari  potest  quam  Romuli  Catonisque  nomina 
sic  inter  se  iuncta,  nuUo  alio  interiecto  quo  ingens  chrono- 
logiae  lacuna  velut  expleatur?  Ad  stropham  ultimam 

Nec  fortuitum  spernere  cespitem 
Leges  sinebant,  oppida  publico 
Sumptu  iubentes  et  deorum 
Templa  novo  decorare  saxo. 

quis  non  Peerlkampium  et  alia  recte  annotasse  censeat  et  haec : 

„Obsecro  vos,  quaenam  leges,  cuius  aetatis  ?  Yeterum 
et  Catonis,  non  dixeris.  Itaque  superest  Romulus.  Sed 
ipse  Romulus  habitabat  in  casa  de  stramine  et  cespiti- 
bus  facta.  Nec  melius  habitabant  ceteri  Romani.  Idque 
faciebant  non  consilio,  non  lege,  non  exemplo,  sed 
necessitate.  Omnes  erant  pauperes.  Et  si  hae  leges  refe- 
rendae  sint  ad  aetatem  Romuli,  quomodo  illud  explices 
quod  eaedem  leges  iusserint  oppida  et  templa  novo  saxo 
decorare  ?  Romani  non  habebant  oppida,  quae  decorarent, 
praeter  Romam.  Terapla  autem  non  magis  ornabantur, 
quam  aedes  privatae,  Ovid.  Fast.  I,  201 : 

lupiter  angusta  vix  totus  stabat  in  aede 
Inque  lovis  dextra  fictile  fulmen  erat"? 

Horatium  multo  pluris  facerent  omnes  si  eum  carminis 
in,  8  alteram  partem  non  scripsisse  scirent,  in  qua  et  alia 
permulta  inepta  sollerter  deprehendit  Peerlkampius  et  vigi- 
les  lucernas  perfer  in  lucem  non  ad id significandum 
positum  quod  solum  recte  eo  significari  potest:  „tolera  lu- 
cernas  nimium  splendentes  vel  male  olentes"  sed  sic  fere 
accipiendum :  „  celebra  convivium  per  totam  noctem  usque 
ad  lucem." 

Quis,  ut  unum  etiam  his  addam,  non  et  de  lectoribus  et 
de  ipso  Horatio  egregie  meritum  censeat  Peerlkampium,  qui 
carminis  III,  19  praeter  8  versus  primos  cetera  omnia  tam- 
quam  poeta  indignissima  circumscripserit  ?  An  poetam  quem 
amemus,  diligamus,  admiremur,  lubenter  credimus  Musas 
tamquam  impares  numero  opposuisse  Oratiis,  quum  hae 
tres  sint,  Ulae  novem  ? 

Quod  autem  in  prooemio  dicebam,  multum  abesse  ut 
caritatis  vinculo  inter  se  cohaereant  recentiores  Horatii  edi- 


tiones  et  Peerlkampiana,  id  nunc  paucis  mihi  explican- 
dum  videtur:  palam  ergo  proloquor  nostrae  aetatis  viros 
doctos  mihi  iniquissimos  in  egregii  viri  memoriam  videri. 
Nam  quamquam  obmutuerunt  iam  qui  eum  acerbis  laces- 
sere  convitiis  non  verebantur  barbaramque  eius  rationem 
clamare  solebant,  haud  tamen  desunt  in  quorum  annotatio- 
nibus  facile  acerbitatem  quandara  et  malignitatem  agnosca- 
mus.  Quorum  alii  quaecunque  ille  dixerit  data  occasione 
irapugnant  neque  unquam  eum  nominant  nisi  ut  cum 
conteraptu  quodam  sententiam  eius  abiiciant,  alii  tacitum 
quoddam  cum  eo  gerunt  bellum  eoque  modo  intricatiores 
Horatii  locos  explicant  ut  quivis  assiduus  Peerlkampii 
lector  ad  illius  aliquam  annotationem  non  sine  iracundia 
alludi  sentiat.  His  omnibus  et  aequiorem  et,  ut  solet,  pru- 
dentiorem  se  praebet  Lucianus  Muellerus,  qui  oblata  occa- 
sione  nunquam  declarare  negligit,  quod  Horatium  nunc 
tanto  melius  quam  antea  intelligere,  rectiusque  de  eius  arte 
iudicare  possimus,  huius  rei  laudem  tamquam  ad  auctorem 
ad  Peerlkampiura  esse  referendara,  qui  falsi  praeiudicii  ne- 
bulas  discusserit  prirausque  permulta  vulnera  indicaverit 
quibus  sanandis  nova  essent  quaerenda  remedia. 

Quodsi  quis  me  roget:  „ergone  tibi  teraerariae  istae 
Peerlkarapii  coniecturae  certarum  eraendationum  instar  viden- 
tur?"  ei  sic  respondere  velim  ut  primo  aspectu  ei  aenigma 
aliquod  proponere  videar.  Dico  enim  me  si  discentium 
in  usum  Horatius  raihi  edendus  esset,  oranes  aut  fere  omnes 
Peerlkarapii  coniecturas  in  textura  esse  recepturum;  sin 
in  doctorum  aliquo  conventu  statuendum  esset  quid  ipse 
Horatius  scripsisse  videretur,  vix  ullum  traditae  lectionis 
locum  tangere  me  ausurum,  nisi  quod  paucos  versus  secun- 
dum  Luciani  Muelleri  rationem,  id  est  grammatica,  metrica, 
euphonia  ducibus,  aut  corrigendos  aut  delendos  declararem. 

Peerlkampii  ut  in  verba  iurem  tantum  abest  ut  etiam  de 
binis  illis  locis,  quos  in  introitu  tamquam  egregia  Peerl- 
kampianae  artis  exempla  attuli,  amplius  deliberandum  cen- 
seam. 

„Quae  ergo  ista  perversitas  est  ?"  quaerat  quispiam.  „Pauca 
illa  Peerlkampiana  inventa,  quae  ceteri  probant,  tu  num 
vera  certaque  sint  dubitas  etiam  et  tamen  illos  iniquitatis 
arguis,  te  ipsum  aequum  censorem  fore  profiteris?"  Non  e 
numero  coniecturarum  quae  in  textum  recipiantur  mihi 
aequitas  vel  iniquitas  in  illarum  auctorem  apparere  videtur; 
hanc  enim  multo  magis  agnosco  et  in  malignitate  illa  de 
qua  modo  dicebam  et  in  iudicio  quod  de  universa  Peerl- 
kampii  ratione  ferri  solet  Plerique  enim  e  Peerlkampii  anno- 
tationibus  haec  verba  protrahunt  e  quibus  gravissimum  in 
eum  fingant  crimen  (ad  I,  16): 

„Equidem  Horatium  non  agnosco  nisi  in  illis  ingenii 
monumentis,  quae  tam  apta  et  rotunda  sunt,  ut  nihil 
demere  possis,  quin  elegantiam  minuas." 

Absurdum  autem  esse  nonnuUi  clamant  praeclara  omnia 
ab  Horatio  postulare;  pravo  abripi  praeiudicio  qui  credere 
nolit  poetam  interdum  ea  scripsisse  quae  aliquo  modo  repre- 
hendi  possint;  errare  humanum  esse  et  commune  omnibus 
poetis  tam  lyricis  quam  epicis.  Eiusmodi  si  quis  Peerlkampii 
reprehensionem  legat  imperitus,  Horatianorum  carminum  duo 
tantum  esse  genera  credat:  alia  enim  eorum  esse  egregia, 
alia,  eaque  non  pauca,  mediocria,  et  vitia  a  poeta  esse  com- 
missa  levia  quidem  sed  permulta.  Admodum  enim  credibilis 
res  est ;  quam  si  non  agnovit  Peerlkampius,  quum  agnoscere 
posset,  „pravo  favore  lapsus  est"  et  „dum  praeiudicio 
stabat   erroris    sui,"   alios   quoque   in  errorem  induxit.  Sed 

non  ita  res  se  habet.  Saepe  enim  quod  verisimile  est  non 
est  verum.  Non  levia  multa  vitia  ab  Horatio  reo  in  imme- 
rentes  grammaticos  grammaticorumque  discipulos  transtulit 
Peerlkampius ;  alium  commisit  errorem,  cuius  cuivis  critico 
in  poeta  aliquo  diu  multumque  versato  parata  est  venia. 
Qui  fuerit  ille  rogas?  Vix  audeo  dicere.  Metuo  enim  ne 
inimicorum  agmina  excitem  qui  odii  et  indignationis  tela 
undique  in  me  coniiciant.  Yocabo  ergo  ab  inferis  ingentem 
aliquem  Aiacem  sub  cuius  clipeo  lateam  tutus;  summi 
poetae  utar  patrocinio,  egregii  viri,  in  quavis  disciplina 
praestantissimi,  de  arte  poetica  iudicis  tam  idonei  quam 
aequi:  Goetheum  in  causa  mea  et  testem  et  patronum 
citabo,  qui  de  Horatio  haec  censuit: 

„Horaz.  Sein  poetisches  Talent  anerkannt  nur  in  Ab- 
sicht  auf  technische  und  Sprachvollkommenheit,  d.  h. 
Nachbildung  der  Griechischen  Metra  und  der  poetischen 
Sprache,  nebst  einer  furchtbaren  Eealitat,  ohne  alle 
eigentliche  Poesie  besonders  in  den  Oden." 

His  enim  verbis  Goethei  iudicium  complectitur  vir  fide 
dignissimus  F.  W.  Riemer,  qui  diu  poetae  scriba  fuit.  (Mit- 
theilungen  tiber  Goethe  H,  644). 

Non  dico  me  prorsus  Goethei  iudicio  assentiri;  quantum 
de  eo  sit  detrahendum  mox  declarabo;  sed  cuius  generis 
error  ille  fuerit  Peerlkampii,  allatis  Goethei  verbis  iam  ad- 
umbrasse  quodammodo  mihi  videor,  nunc  accuratius  indi- 
care  conabor.  Utar  exemplo.  Anno  1778  Pallavicini  Romae 
in  Bibliotheca  Palatina  invenit  duo  carmina  adiecta  ad  finem 
Libri  I,  igitur  carmina  39  et  40.  Inepta  ea  sunt,  insulsa, 
ieiuna;  Horatii  esse  post  Pallavicinium  credidit  nemo. 
Eorum   autem  alterum   Peerlkampius  iocose  et  lepide  tam- 

quam    genuinum    Horatii    carmen   tractat,   annotationes   ad- 
scribit,  emendationem  tentat.  Deinde  haec  subiicit : 

„Quodsi  tali  commentario  interpretes  alii  sua  iden- 
tidem  addidissent,  novaque  huc  illuc  accessisset  con- 
iectura,  hodie,  credo,  insipidum  carmen  in  multitudine 
aliorum  lateret:  fere  ut  duo  tres  nummi  adulterini  in 
comitatu  et  praesidio  multorum  aureorum  oculos  Alphei 
alicuius  mentito  splendore  praestringunt,  neque  is  in 
Lydio  probare  lapide  aut  sonum  auribus  experiri  cogitat. 
Nunc  meum  carmen  stat  solum  et  nudum,  et  una 
turbae  clamantis  vox  est:  prehende  furem!  Si  itaque 
ostenderem  hoc  carmen  esse  spurium,  rem  plane  super- 
vacuam  agerem,  quia  nemo  dubitat.  Quod  autem  in 
aliis  carminibus  et  versibus,  Horatio  aeque  indi- 
gnis,  feci,  hoc  multi  inique  ferent,  et  me  sine  modo 
ac  more  in  poeta  Yenusino  esse  grassatum,  et  rem 
periculosi  fecisse  exempli,  dolebunt." 

Lepidum  hercle  est  Peerlkampii  argumentum,  sed  parum 
idoneum  et  logicae  artis  praeceptis  contrarium.  Equidem 
potius  sic  ratiocinarer :  Quoniam  istud  carmen  a  Pallavicinio 
protractum  in  melioribus  Horatii  manuscriptis  non  legitur, 
num  genuinum  sit  dubito;  si  in  illis  quoque  invenire- 
tur  dubitare  non  auderem.  Quid  enim  ?  Inficetum  est  et 
absurdum.  Sed  et  alia  fecit  Horatius  illo  non  meliora. 

Adiiciam  nunc  eorum  causa  quibus  neque  lanii  editio 
prae  manibus  est,  neque  Villoisoni  ad  Longi  Pastoralia  com- 
mentarius,  neque  diariura  „the  Gentlemans  Magasine",  alte- 
rum  illud  Pallavicinii  carmen,  quo  ad  sententiam  meam 
illustrandam  utar.  Deinde  quam  accuratissime  describere 
conabor  cuiusmodi  sint  illa  vitia  quae  quin  ab  ipso  sint 
commissa  Horatio  nulla  esse  possit  dubitatio  et  e  quo  fonte 

nata  sint ;  postremo  interiectis  quibusdam  disputationibus,  qui- 
busme  meamque  rationera  contra  doctos  adversarios  defendam, 
quid  de  universa  Horatii  arte  censendum  mihi  videatur  ex- 
ponam.  Nam  Goethei  verba  me  non  ideo  attulisse,  quod 
illius  iudicio  standum  arbitrarer,  iam  significavi. 

Od.  XL. 
Ad  librum  suum. 

Dulci  libello  nemo  sodalium 
Forsan  meorum  carior  exstitit. 
De  te  merenti  quid  fidelis 
Officium  domino  rependes? 

Te  Koma  cautum  terruit  ardua? 
Depone  vanos  invidiae  metus 
Urbisque  dignitate  fidens 
Per  plateas  animosus  audi. 

En  quo  furentes  Eumenidum  choros 
Deiecit  almo  fulmine  luppiter! 
Huic  ara  stabit:  fama  cantu 
Perpetuo  celebranda  crescet. 

Hoc  ego  carmen  quominus  Horatio  abiudicetur  non  inter- 
cedo:  haud  enim  idonei  adsunt  testes  qui  ab  illo  composi- 
tum  affirment.  Sed  neque  argumentum  neque  verborum 
delectus  locutionesque  eiusmodi  sunt  ut  propter  illa  Horatio 
indignum  censeam.  Adnotat  quidem  lanius: 

„Risum    movent,   ne   alia   tangam,   Eumenides  lovis 
fulmine  disiectae." 

Sed  parum  me  quidem  vitium  illud  movet.  Leguntur  enim 
apud  Horatium  et  alia  eiusdem  generis  illo  haud  minus 
improbanda.    An   forte   magis  placet    quod   EI,   26   Yenus 

ut  Chloae  amorem  incutiat  rogatur,  non  Cupidinis  sagittis 
sed ....  sublimi  flagello?  Afferunt  quidem  docti  hos 
Tibulli  versus  (I,  8,  5  sq.): 

Ipsa  Yenus  magico  religatum  brachia  nodo 
Perdocuit  multis  non  sine  verberibus, 

sed  nihil  in  iis  est  praesidii:  ibi  enim  poeta  loquitur  de 
dura  servitute,  quam  sub  domina  Yenere  sit  perpessus. 

Minusne  est  ridiculum  quod  III,  21  poeta  vini  „testam" 
sic  alloquitur: 

Te  Liber  et  si  laeta  aderit  Yenus 

Segnesque  nodum  solvere  Gratiae 

Yivaeque  producent  lucernae 

Dum  rediens  fugat  astra  Phoebus. 

Ubi  ergo  Liber  Liberum  producere  dicitur. 

Magisne  sunt  probandae  absurdae  illae  inferorum  descrip- 
tiones  (II,  13  et  19),  quae  quam  sint  bono  poeta  indignae 
egregie  apparebit  si  contuleris  eximium  apud  Ovidium  de 
Orpheo  animas  carminibus  permulcente  locum  (IX,  40  sqq.). 

Minusne  inepte  poeta  in  enumeratione  rerum  mythologi- 
carum,  quae  cum  allio  isto  viscera  exurente  comparari  pos- 
sint,  hos  posuit  versus  (Epod.  III): 

Nec  munus  humeris  efficacis  Herculis 
,  J  Inarsit  aestuosius? 

Sed  ad  alterum  disputationis  locum  transeundum  est. 
Quonam  mihi  ducere  videantur  acutae  lepidaeque  Peerl- 
kampii  observationes,  si  recte  iis  utamur,  iam  ut  potui 
indicavi. 


CAPUT  SECUNDUM. 


Horatianam  poesin  qui  recte  aestimare  cupiat,  id  est  qui 
eius  non  fucatam  exornatamque  sibi  formare  velit  imaginem, 
sed  veram  naturam  indolemque  cognoscere  et  perspicere,  ad 
quem  se  ille  prius  convertat  quam  ad  ipsum  poetam? 
Horatium  ergo  interrogemus  quid  de  sua  arte  ipse  censeat, 
vel  potius  ab  eo  petamus  ut  nobis  exponat  quo  modo  poesin 
amare  coeperit,  quibus  artibus  ingenium  suum  excoluerit, 
quem  sibi  finem  quodve  fastigium  proposuerit,  quo  intentis 
omnibus  viribus  mentisque  facultatibus  esset  enitendum. 
Respondebit  autem  nihil  magnificum,  nihil  quod  admiratione 
nos  impleat,  nihil  denique  quo  ita  commoveamur  ut  statim 
nos  colloqui  sentiamus  cum  poeta,  i.  e.  cum  Musarum  amico 
et  sacerdote,  quem  deae  ipsae  in  summas  coeli  plagas  sustu- 
lerint,  ubi  ea  aspexerit  audieritque  quibus  relatis  vita  ho- 
minum  illustrari  exornarique  posset.  In  mentem  enim  nobis 
revocabit  iocosam  de  Pompei  milite  narrationem  (Epist. 
n,  2,  26 — 40),  qui  quum  antea  iners  ignavusque  fuisset, 
amissa  pecunia,  quam  multo  labore  collegerat,  tanto  ardore 
damni  compensandi  tantoque  furore  et  ira  impletur  ut  ne 
firmissimum  quidem  hostium  praesidium  impetum  eius  susti- 

nere  possit ;  pro  quo  facto  simulatque  honores  praemiuraque 
accepit,  ad  pristinam  naturam  redit.  „Idem  et  mihi  accidit" 
poeta  ait: 

Paupertas  impulit  audax 
Ut  versus  facerem.  Sed  quod  non  desit  habentem 
Quae  poterunt  unquam  satis  expurgare  cicutae, 
Ni  melius  dormire  putem  quam  scribere  versus? 

„At  enim"  quaeras  „nonne  commune  hoc  est  omnium 
hominum  artificium  ut  de  se  suaque  arte  cum  contemptu 
loquantur,  quo  alios  ad  contradicendum,  id  est  ad  laudan- 
dum  alliciant?  Neque  illud  ignoro  neque  dissimulo,  sedhoc 
dico,  qui  divino  quodam  spiritu  afflatus  de  amore  suo,  de 
deorum  potestate,  de  patriae  laudibus  cecinerit,  nunquam  eo 
esse  descensurum  ut  invitum  se  et  contra  indolem  suam 
carmina  fecisse  mentiatur,  quibus  honeste  inopiae  suae  sub- 
veniret  arcamque  impleret.  Eiusmodi  mendacium  vero  poetae 
ne  ebrio  quidem  in  hilarissimo  amicorum  convivio  in  men- 
tem  venire  potest  Sed  fingamus  iam  semel  in  vita  poetam 
incredibile  aliquid  iocatum  esse,  tamen  hoc  constat,  quo 
quisque  sit  artifex  melior  eo  minus  eum  de  se  suaque  arte 
loqui  solore.  Avium  similes  sunt  veri  poetae,  quae  per  silvas 
errantium  aures  suavi  voce  deleniunt,  sed  quid  illi  de  suo 
cantu  censeant  nunquam  cogitant.  Hoc  vero  vel  minime  ex- 
spectandum  est  egregium  aliquem  poetam  eiusmodi  de  sua 
arte  usurum  vocabulis  ut  de  gravi  molestoque  quodam  labore 
sermonem  esse  putes.  Horatius  autem  frequenter,  quum 
totam  eius  mentem  in  ipsa  poesi  occupatam  esse  oportebat, 
gloriatur  se  difficillimo  munere  feliciter  esse  perfunctum. 
Qui  ille  labor  fuerit  rogas.  Faciamus  initium  ab  initio. 

:t  Js  i/iU.                             Parios  (ait)  ego  primus  iambos 
'  '*      y         Ostendi  Latio, non  res  et  agentia  verba  Lycamben. 

.  Quid  illi  versus  significare  possunt  ?  Nempe :  „serraonem 
Latinum  metro  cuidam  Graeco,  inusitato  antea  apud  nostrates, 
adaptavi".  Nihilne  amplius?  Immo:  „Archilochum  imitatus 
sum  specie  magis  quam  revera;  versuum  quoddam  genus 
ab  eo  sumpsi,  Lycamben,  quem  cum  filiabus  acerbis  iocis 
insectarer  et  ad  voluntariam  mortem  compellerem,  sumere 
non  potui.  Quid  ergo  feci?  Parios  iambos  ostendi  Latio; 
convitia  maledictaque  et  ipse  eodem  quo  ille  metro  com- 
posui,  non  ira  ductus  neque  ut  adversarium  aliquem  laces- 
serem,  sed  ut  peritiae  metricae  darem  documentum."  Mirum, 
hercle,  poesis  genus.  Yideamus  tamen  sintne  revera  ad 
illud  Horatiani  iambi  referendi;  raptim  Epodos  qui  eo  per- 
tinent  percurramus. 

IV.  Lupis  et  agnis  quanta  sortito  obtigit, 

Tecum  mihi  discordiast. 

Verusne  aliquis  hostis  contumelioso  hoc  carmine  petitur? 
Vix  credo.  Ille  euim,  si  in  rerum  fuit  natura,  aut  de  plebe 
aliquis  fuit  maleficus,  quem  omnes  nossent  ^ouXov  jcxk  ^ouXccv, 
pravis  artibus  libertatem  adeptum,  furtis  rapinisque  divitem 
factum.  Quid  ergo  opus  erat  tanto  hiatu?  Ad  tresviros 
nocturnos  potius  nomen  eius  deferres,  simulatque  novum 
eius  malefactum  deprehenderes :  illi  enim  hominem  sibi  notis- 
simum  capitali  poena  afficere  non  dubitarent.  Aut  fuit  homo 
qui  dolo  et  astutia  ad  iniquam  potentiam  pervenisset,  quem 
metuerent  omnes,  quo  ipse  Augustus,  quum  e  civitate  pel- 
lere  eum  non  auderet,  tamquam  instrumento  aliquo  uti 
mallet.  Ne  sic  quidem  satis  lepidum  exsistit  carmen.  An 
forte  tribunatus  militum  potentiae  fastigium  est  putandum? 
An  nosse  cives  poterant  quis  eo  tribuni  nomine  peteretur? 
Hoc  vero  minime  credibile  videtur  Horatiura,  araisso  patri- 
monio,  pauperem  et  unde  vivere  posset  quaerentem  lacessere 

eum  ausum  esse  per  quera  aditus  ad  Maecenatem  et  Fol- 
lionem  parandus  esset  potius.  Denique,  ut  quid  intersit  inter 
verum  aliquem  Archilochum  et  poetam  nostrum  penitus 
sentias,  praeclarum  istud  in  hoc  genere  Catullianura 

//  Eone  nomine,  imperator  unice, 

/i  Fuisti  in  ultima  occidentis  insula, 

/3  Ut  ista  vestra  diffututa  Mentula 

/^  Ducenties  comesset  aut  trecenties? 

2.^  Eone  nomine  urbis  o  potissimi 

if  Socer  generque  perdidistis  omnia? 

cum  languidis  hisce  compara  versiculis: 

Quid  attinet  tot  ora  navium  gravi 

Kostrata  duci  pondere 
Contra  latrones  atque  servilem  manum 

Hoc,  hoc  tribuno  militum? 

Eo  ergo  res  redit  ut  videamus  adversarium  ab  Horatio 
fictum,  ne  prorsus  novi  deesset  carminis  materies. 

VL  Quid  immerentes  hospites  vexas,  canis, 

Ignavus  adversum  lupos? 

Ineptum  profecto  est  et  ridiculura  poetarum  opera  ad 
severas  quasdam  leges,  quas  ipse  tibi  de  nihilo  finxeris, 
revocare  velle  et  nisi  illis  respondeant,  tamquam  vitiosa 
condemnare,  sed  hoc  iure  nostro  a  poeta  postulare  videmur 
ut  sibi  constet  neve  ea  dicat  quae  adversa  fronte  inter  se 
pugnent:  huic  legi  parere  oportet  tam  eum  qui  tragoedia 
vel  carmine  heroico  magnorum  hominum  facta,  dicta,  cogi- 
tationes  aeternitati  commendare  studeat,  quara  qui  paucis 
versibus  risum  movere  aliamve  brevera  parare  legentibus 
oblectationem  velit  Quod  qui  non  fecerit,  operara  perdiderit, 

et  altera  carrainis  parte  alteram  tollente  et  infringente,  multis 
verbis  dixerit  nihil.  Quod  hic  Horatio  evenit.  „Cave"  inquit 
„tu,  hostium  pestis  et  calamitas,  ne  meam  moveas  iram : 
tum  enim  a  te  eodem  modo  poenas  sumam  quo  a  Lycambe 
Archilochus  et  a  Bupalo  Hipponax."  At  quid  hoc  carmine 
facit  Horatius?  Nonne  acerbissimis  illum  hominem  lacerat 
maledictis?  Quae  ergo  vis  est  verborum  canis,  malus, 
atro  dente,  quaeve  versuum  9  et  10 

Tu,  cum  timenda  voce  complesti  nemus, 
Proiectum  odoraris  cibum? 

Et  si  numquam  inimicum  expertus  est  hominem  Horatius, 
quid  tam  acriter  in  eum  invehitur?  Quid  minus  verae  irae 
veraeque  indignalioni  convenit,  quam  cum  maledicis  clamare : 
„nisi  cavebis  maledicam  tibi"? 

X.  In  quavis  arte  qui  modum  tenere  nescit  spectantium 
legentiumque  affectus  movet  propriis  affectibus  contrarios. 
Sic,  qui  orator  nimiis  laudibus  virum  aliquem  quamvis 
magnum  extollit,  eo  rem  perducit  ut  de  illius  meritis  iusto 
magis  dubitemus;  qui  in  convitiando  semet  continere  non 
potest  efficit  ut  eum,  qui  maledictis  petitur,  non  tam  pra- 
vum  hominem  quara  dicatur  esse  credamus.  Sed  quid  de 
propriis  affectibus  loquor?  Non  enim  qui  revera  iratus  est 
verave  commovetur  admiratione,  sed  qui  iram  vel  admira- 
tionem  simulat  in  illud  quod  dicebam  vitium  incurrere  solet. 
Ut  ab  hoc  carraine  exemplum  sumam,  nisi  obstaret  Virg. 
Buc.  m,  90. 

Qui  Bavium  non  odit,  araet  tua  carmina,  Maevi 

nullum  unquara  Maevium  Horatio  notum  fuisse,  sed  fictum 
illud  a  poeta  nomen  esse  crederemus.  Hoc  taraen  persua- 
sissiraura  nobis  est,  quura  carraen  scriberetur,  neque  iter 
eum  fecisse  neque  facturum  fuisse.  Tam  enim  crudele  qui 

navigantis  a  diis  precatur  exitium,  lectorum  erga  illum  movet 
misericordiam,  ne  benevolentiam  dicam  amoremque.  Quid 
quod  innocentibus  navitis,  qui  Maevium  in  itinere  maritimo 
comitarentur,  tristem  perniciem  imprecando  a  Maevio  in 
semet  ipsum  convertisset  aequalium  odium  Horatius. 

Alii  quidam  epodi  maledictorum  pleni  ad  aliam  huius 
disputationis  partem  sunt  servandi;  hoc  iam  et  ex  poetae 
confessione  et  e  carminibus  ipsis  cognovimus,  Horatium 
non  ideo  sibi  Archilochum  tamquam  exemplum  proposuisse 
quod  et  ipse  suum  sibi  haberet  Lycamben,  sed  ut  illius 
verba  modosque  imitando  vires  suas  exerceret  famamque 
quaereret  novi  carminum  generis  inventi  et  in  Italiam  in- 
vecti.  Yideamus  nunc  quid  de  carminibus  suis  et  ipse 
censeat  Horatius  et  alios  censere  cupiat:  eodem  eum  studio 
ad  Sappho  Alcaeumque  imitandos  ductum  esse  agnoscemus. 
Quorum  quum  carmina  multo  artificiosius  quam  Archilochi 
iambi  essent  composita,  mirandum  non  est  illorum  imita- 
tionem  multas  magnasque  praebuisse  Latino  poetae  difficul- 
tates,  quibus  ille  feliciter  superatis  meritum  strenui  assi- 
duique  laboris  praemium  ab  aequalibus  posterisque  petit. 
Locos  huc  pertinentes  paucos  sed  admodum  insignes  ex 
ipsis  carminibus  afferam. 

II,  20.        Me  Colchus  et,  qui  dissimulat  metum 
Marsae  cohortis,  Dacus  et  ultimi 
Noscent  Geloni,  me  peritus 

Discet  Hiber  Rhodanique  potor. 

i.  e.  ego  effeci  ut  lyrica  Graecorum  poesis  per  totum  impe- 
rium  Romanum  legi  et  intelligi  possit. 

Eadem  est  vis  versuum  10 — 16  carminis  IH,  30: 

Dicar  qua  violens  obstrepit  Aufidus 

Et  qua  pauper  aquae  Daunus  agrestium 

Regnavit  populorum,  ex  huraili  potens 
Princeps  Aeolium  carmen  ad  Italos 
Deduxisse  modos.  Sume  superbiam 
Quaesitam  meritis  et  mihi  Delphica 
Lauro  cinge  volens,  Melpomene,  comam. 

nisi  quod  in  illis  magis  est  aperta  industriae  diligentiaeque 
significatio. 

Non  lusciniae,  quam  ipsa  natura  canere  cogit,  similis 
videri  vult  Horatius,  sed  cum  ea  bestiola  se  comparat,  quae 
semper  sedulitatis  exemplum  habetur,  venustis  hisce  lepidi 
carminis  IV,  2  versiculis: 

Ego  apis  Matinae 

More  modoque 
Grata  carpentis  thyma  per  laborem 
Plurimum  circum  nemus  uvidique 
Tiburis  ripas  operosa  parvus 

Carmina  fingo. 

in  quibus  haud  dubie  plurimum  cum  laborem  iungen- 
dum  est. 

Sunt  et  alii  loci  quibus  de  se  ipso  Horatius  loquatur, 
sed  haud  facile  ullum  invenias  e  quo  appareat  propter 
ipsum  carminum  argumentum  poesin  suam  amare  eum 
coepisse. .  Poeta  haberi  vult  sed  lyricus,  i.  e.  agnoscere  cupit 
homines  novam  se  Roraanisque  inauditum  antea  versuum 
genus  Romam  transtulisse. 

Cui  autem  externa  versuura  species  tam  cordi  fuerit,  quis 
non  lubenter  credat  illum  de  eorura  argumento  satis  fuisse 
securum,  saepissiraeque  quum  numeris  operam  daret,  contra 
sententiam  ea  commisisse  vitia  quae  a  iudice  non  cupido 
negligi    dissimularique    nullo    raodo  possint?  Eorura  genera 


22 

aliquot  indicabo,  initiumque  ab  eo  faciam  quod  iam  in 
priore  capite  leviter  attigi  et  ita  ut  primariam  disputationis 
partem  ad  hunc  libri  mei  locum  reservarem. 

Afferebam  enim  alterum  a  Pallavicinio  inventum  carmen. 
Spurium  autem  illud  esse  uno  argumento  tam  certo  de- 
monstrari  potest  ut  nulla  supersit  dubitatio.  Quod  quale 
sit  suo  loco  dicam;  sed  graviter  mihi  errare  videntur  qui 
propter  versus 

En  quo  furentes  Eumenidum  choros 
Disiecit  almo  fulmine  luppiter! 

totum  carmen  Horatio  indignum  censeant.  Quid  enim? 
Orestem  olim  persequebantur  Furiae,  miserumque  hominem 
nusquam  terranim  quietum  esse  sinebant:  tandem  Phoebus 
adest,  quo  viso  crudeles  deae  resistere  non  audent  sed  in 
fugam  se  coniiciunt.  Eodem  modo  poetam  novi  generis 
inventorem  diu  adversarii  undique  lacessebant;  illi  suas 
sibi  habebant  Deas  implacabiles :  Invidiam,  Calumniam, 
Derisionem ;  eas  nunc  cum  Furiis  Horatius  comparat.  Tan- 
dem  aliquando  auxilio  poetae  venit  bona  apud  peritos  de 
arte  poetica  iudices  fama;  favere  ei  coepit  aura  quaedam 
popularis.  Ipse  luppiter  mutatae  fortunae  signum  dedit,  nubes 
quibus  coelum  obsitum  erat  discussit,  simulque  novas  illas 
Furias  fugavit:  laeta  tum  poetae  lux  affulsit.  „Contorta, 
hercle,  explicatio"  dicat  quispiam  „et  qua  mythologiae  vis 
fiat."  Neque  ego  nego,  sed  hoc  addo  saepissime  a  viris 
doctis  ad  ineptos  locos  tuendos  et  utcunque  illustrandos 
haud  minus  longe  arcessi  defensiones.  In  Horatio  vero 
legendo  qui  nullam  probabit  explicationem  nisi  quae  sponte 
se  oiferat,  qui  in  interpretationibus  quamvis  improbabilibus 
acquiescere  nolet,  is  in  multis  carminibus  sic  haerebit  ut 
extricare  se  nullo  modo  possit.  Dabo  pauca  exempla. 

II,  2,  9. 


Latius  regnes  avidum  domando 
Spiritum,  quam  si  Libyam  remotis 
Gadibus  iungas  et  uterque  Poenus 
Serviat  uni. 

Ne  de  verbis  uterque  Poenus,  quae  nulla  ratione 
explicari  possunt,  dicam,  quis  non  istud  Libyam  Gadi- 
bus  iungere  legens  de  Xerxe  aliquo  pontem  in  freto 
Gaditano  faciente  sermonem  esse  putet?  Vel  sic  tamen 
adiectivum  remotis  additum  mirabitur:  quamvis  enim 
longo  ad  iungendas  Gades  cum  ora  Africae  ponte  opus  sit, 
tamen  tum  demum  recte  illud  adiectivum  adhiberi  ubi 
agatur  de  locis  quos  mare  dividat  ingens,  non  qui  freto 
separentur.  Quam  facilem  vero  illum  esse  oportet,  qui  cre- 
dat  recte  Africam  Gadibus  iungere  eum  dici  cuius  d-4  /iij.j^kA 
regnum  et  dominatio  per  totam  Hispaniam  Africamque 
extendatur. 

IV,  11.  „Hilariter  Idus  Apriles  mihi  sunt  celebrandae" 
poeta  ait 

quod  ex  hac 
Luce  Maecenas  meus  affluentes 
Ordinat  annos. 

Ergone  fastos  corrigendi  munus  ab  Augusto  accepit  Mae- 
cenas,  eumque  honorem  Idibus  Aprilibus  iniit?  Minime; 
diligenter  enim  eo  munere  functus  erat  lulius  Caesar,  et 
vix  est  credibile  post  triginta  annos  nova  recensione  fuisse 
opus.  Quid  ea  locutione  velit  perspicue  indicat  poeta;  prae- 
mittit  enim  haec: 

lure  solemnis  mihi  sanctiorque 
Paene  natali  proprio. 

Natalem  ergo  diem  Idibus  Aprilibus  agebat  Maecenas; 
sed  Latinitati  vis  facienda  est  ut  eum  sensum  e  verbis 
ex   hac   luce   affluentes  ordinat  annos  extorqueas. 

Permulta  sunt  ex  hoc  genere  vitia  apud  Horatium,  quae 
diligens  lector  facile  ipse  colligat ;  unum  etiam  addam  quod, 
licet  prave  eo  usus  sit,  recte  tamen  observavit  Peerlkampius. 

IV,  14,  10  sqq. 

Drusus  Genaunos,  implacidum  genus, 
Breunosque  veloces  et  arces 
Alpibus  impositas  tremendis 
Deiecit  acer  plus  vice  simplici. 

Quid  poeta  voluerit  aliquo  modo  divinare  possumus.  Dicen- 
dum  enim  hoc  erat:  Genaunos  pro  damnis,  quae  finibus 
Romanis  intulerant,  multiplices  poenas  dare  coegit.  Quis 
tamen  obloqui  audeat  Peerlkampio  annotanti:  „Drusus  deie- 
cit  Genaunos  ex  Alpibus  plus  vice  simplici;  ergo  Grenauni 
eum  antea  deiecerant,  ut  nunc  vicem  redderet.  Quod  non 
verum  est." 

Ad  aliud  genus  transeo.  Qui  multo  labore  nuraerorum 
difficultates  superare  studet,  in  eoque  negotio  totus  est,  non 
potest  quin  interdum  sui  ipse  argumenti  fiat  immemor: 
multa  ei  tunc  imprudenti  excidunt  vocabula,  sententiae, 
locutiones  quae  accurate  legenti  risum  moveant: 

I,  32.        Poscimur.  Si  quid  vacui  sub  umbra 

Lusimus  tecum,  quod  et  hunc  in  annum 
"Yivat  et  plures,  age  dic  Latinum, 

Barbite,  carmen 
Lesbio  primum  modulate  civi, 

Lepidissime  aliquid  excogitavit  Peerlkampius  ne  prorsus 
sensu  cassi  hi  versus  essent.  Coniecit  enim  Horatium  carmen 

liberius  scripturum,  in  quo,  ut  fieri  solet  in  Epodis,  spur- 
cae  res  spurcis  vocabulis  norainarentur,  iocantera  graviter 
sonantes  versus  praemisisse  quibus  Lesbiura  invocaret  bar- 
biton.  Lepida  est,  ut  aiebam,  coniectura:  verara  esse  nerao 
facile  credet ;  verbis  enim  dic  Latinura,  Barbite,  car- 
raen  Lesbio  priraura  raodulate  civi  Horatius,  ut 
solet,  suas  laudes  praedicat,  qui  priraus  verba  Latina  Lesbiis 
numeris  exornaverit.  Sed  licet  Peerlkarapio  non  assentiamur, 
tamen  aliquis  usus  esse  potest  verborura  quae  addidit : 
„Ipsum  vero  illud  Latinum  carraen  intercidisse  puto. 
Hoc,  XXXH,  non  est  illud.  Quominus  sit,  vel  metri  diver- 
sitas  vetat.  Quomodo  enira  quis  rogat  lyrani  Alcaei,  ut  sibi 
faveat  in  canendo  modos  Sapphicos?"  Nonne  enim  qui  in 
carmine  Sapphico,  dura  de  auctoro  artis  suae  loqui  vult, 
Alcaeura  norainat,  de  Sapphone  ne  cogitat  quidem,  ridiculae 
negligentiae  accusandus  est? 

n,  6.  Sententia  huius  carminis,  si  tamen  ulla  est,  haec 
esse  videtur:  Septiraius  poetam  invitaverat  ut  secura  iter 
faceret  longinquum  et  ita  curas  anirai  deponere  conaretur. 
Respondet:  „iam  me  itinerum  taedet,  satis  enim  laborum  et 
aeruranarura  pertuli  mari  et  in  Bruti  exercitu ;  iam  requie- 
scere  cupio;  quam  ergo  sedem  Tiburi,  amoenissirao  oppido 
praeferam?"  Aliqua,  ut  vides,  similitudo  inter  carraen  nostrum 
intercedit  et  epistolas ;  hae  tamen  raulto  ei  praestant.  Afferre 
quoque  possis  lepidissimum  Catulli  carmen 

Furi  et  Aureli  comites  CatuIIi 

si  cognoscere  velis  quid  intersit  inter  poetara  veram  aliquam 
anirai  sententiara  venuste  eloquentem  et  eura  qui  quid  dicat 
nesciens  vel  non  curans,  quoraodo  dicat  secura  deliberat.  Inci- 
pit  enira  a  Tiburis  laude,  sed  statira  ad  Tarentura  transit  quod 
quatuor  strophis  continuis  extollat,.  de  Tibure  . . .  ouSf)?  ^070^. 

II,  7.  Oblivioso  levia  Massico 

Ciboria  exple. 

Multis  nominibus  vinum  laudari  potest:  gaudium  affert, 
aerumnarum  oblivionem,  somnum  etiam  si  eo  opus  est.  Sed 
non  potuit  aliud  epitheton  excogitare  Horatius  quod  huic 
carmini  minus  aptum  esset  quam  illud  o  b  1  i  v  i  o  s  u  m.  Ami- 
cum  enim  post  longam  absentiam  in  patriam  reducem  sic 
fere  alloquitur:  „Quam  saepe  una  hilariter  convivia  celebra- 
vimus,  quot  et  quanta  pericula  simul  adiimus!  Age  lovi  ob 
reditum  tuum  rem  divinam  faciamus,  laetis  inter  pocula 
sermonibus  diera  transigamus.  Quid  enim  iucundius  nobis 
esse  potest  quam  sic  memoriam  renovare  dulcissimi  temporis 
quo  semper  una  eramus?"  Absit  ergo  quidquid  obliviosum 
est  vel  obliviosos  reddit. 

ni,  8.  Maecenatem  virum  sapientem  et  sobrium  ad  epulas 
invitat  m  o  d  i  c  i  vini  assiduus  laudator  Horatius.  Quam  ergo 
sui  hic  immemor  est  qui  eiusmodi  hospitem  moneat  ut 
centum  cyathos  sumat.  Quam  parum  urbanum  est  in  ea 
invitatione  clamoris  et  irae  mentionem  facere,  quum  ipse 
alio  loco  dixeris: 

Natis  in  usum  laetitiae  scyphis 
Pugnare  Thracumst. 

Sed  non  satis  causae  est  cur  cum  Peerlkampio  totum 
carmen  Horatio  abiudicemus.  Eiusdemmodi  enim  negligen- 
tiae  et  aliud  apud  Horatium  exstat  exemplum  HI,  21.  Cum 
Messalla  Corvino  epulaturus  poeta  „testam"  vini,  quam 
reconditam  antea  ad  hanc  occasionem  protraxerat,  alloquitur, 
lepide  quidem  sed  ita  ut  interdum  se  ipsum  prodat :  apparet 
enim  numeris  magis  affixam  habere  mentem  poetam  quam 
carminis    argumento.   An   nesciebat  Horatius   vinum  e  quo 

querelae,  immo  rixae  nasci  possent  minime  convenire 
epulis  cum  Messalla  Corvino,  viro,  cui  iudice  Cicerone  (ad 
Brutum  I,  15,  1)  constantia  et  probitate  nil  simile 
esset?  Quid  eiusmodi  viro  cum  insanis  amoribus,  qui 
„in  studio  eloquentiae  evigilare  soleret"?  An  forte  virum 
cultissimi  ingenii  convivam  quum  habes,  tantum  tibi  taedii 
devorandum  fore  exspectas,  ut  ad  vinum  facilem  afferens 
somnum  sit  confugiendum ?  Egregie  se  habent  strophae 
tertia  quartaque,  dignissimaeque  sunt  poeta  amico  gravi 
atque  docto,  perfecto  oratori,  homini  praeceptorum  philoso- 
phicorum  pleno,  epulas  parante,  sed  cum  praecedentibus 
mirifice  certant,  quibus  ille  se  nescire  significat  cuiusmodi 
vinum  prompserit,  quod  idem  est  atque  non  curare  quod 
vini  genus  tales  epulas  deceat,  Sententiam  stropharum  pri- 
mae  secundaeque  bene  perspexit  Peerlkampius,  sed  legendo 

Quocunque  lectum  nomine  Liberum 
pro 

Quocunque  lectum  nomine  Massicum 

unius  quidem  versus  vitium  tollit,  toti  carmini  non  medetur. 

De  ultima  eius  stropha  mox  erit  videndum.  , 

Quem  Musae  diligunt,  naturae  aspectu  ille  delectatur:  -^yT- 
amat  silvas  montesque,  amat  prata  virentia,  loquaces  rivulos ; 
avium  cantu  delenitur,  varios  florum  colores  admiratur; 
neque  auribus  solum  oculisque  gaudia  pariunt  illa  volupta- 
temque  sed  mentem  quoque  pulcherrimis  implent  imagini- 
bus  cogitationibusque.  Poetam  facit  amoeni  ruris  aspectus, 
quale  illud  erat  quo  Tibur  cingebatur.  Lubenter  ergo 
Horatio  fidem  habemus  narranti  se,  quod  poeta  factus  sit, 
Tiburi  acceptum  referre,  sed  in  versibus  {IV,  3,  10  sqq.) : 

Sed  quae  Tibur  aquae  fertile  praefluunt 
Et  spissae  nemorum  comae 

Fingent  Aeolio  carmine  nobilem. 

duo  vehementer  improbanda  videntur.  Primum  quod  adiec- 
tivum  Aeolio  nomini  carmine  additum  est,  quasi  vero 
silvarum  comae  et  flumina  limpida  amorem  inspirent  non 
cantandi  sed  aliena  carmina  multo  labore  in  patrium 
sermonem  vertendi.  Sed  hoc  quoniam  ad  eum  locum  pertinet, 
de  quo  satis  fuse  iam  dixi,  missum  facio.  Alterum  autem 
vitium  multo  gravius  est.  Cui  enim,  non  quid  metro  sed 
quid  sententiae  conveniat  quaerenti,  epitheton  aliquod  dura 
nomini  Tibur  apponere  vult,  in  mentem  venire  potestistud 
fertile,  quo  nuUum  est  ineptius.  Qui  ante  omnia  fertili- 
tate  amoenae  cuiusdam  regionis  commovetur,  non  Musis 
amicus  est  sed  Cereri,  non  poesi  natus  sed  agriculturae. 

Naturae  vices  nos  admonent  brevem  vitam  esse.  Tam 
saepe  ea  sententia  apud  Horatium  recurrit  (e.  c.  IV,  7,  I,  4. 
Epod.  13)  ut  facile  agnoscas  mortis  cogitationem  philoso- 
phiae  (si  eo  vocabulo  uti  hic  licet)  Horatianae  haud  sper- 
nendam  fuisse  partem,  et  iucundissimus  simulque  ad  Hora- 
tium  cognoscendum  utilissimus  est  Ommereni  nostratis  libellus 
ante  centum  fere  annos  scriptus,  qui  eo  arguraento  (p.  22  sqq.) 
demonstrare  conatur  haudquaquam  tam  levera  futileraque 
hominera  fuisse  Horatiura  quara  vulgo  videatur.  Pleruraque 
autem  ea  sententia  ita  utitur  Horatius  ut  amicos  moneat  ne 
nimis  vitae  aeruranis  futuroruraque  raetu  se  angi  patiantur, 
sed  potius  modico  vino  hilarique  cum  amicis  sermone  curas 
dissipent.  Nusquam  vero  venustioribus  eam  adhortationera 
exornavit  versiculis  quam  c.  lY,  7.  Egregie  ibi  veris  reditus 
describitur,  et,  si  fieri  potest,  melius  etiam  celeres  tempo- 
rum  vicissitudines ;  apte  praecedentibus  adiungitur  brevis 
aevi  quod  raortalibus  conceditur  commemoratio,  qua  non  ad 
tristitiara  raovendara  utitur  poeta,  sed  ad  demonstrandum 
quam  utile  sit  in  tempore  indulgere  genio.  Sive  enim  cum 
Peerlkampio  legis : 

Cuncta  manus  avidas  fugiunt;  haerebit  amico 
Quod  dederis  animo. 

sive  cum  vulgo  codicum 

Cuncta  manus  avidas  fugient  heredis,  amico 
Quae  dederis  animo. 

inest  his  versibus  ad  hilare  et  iucundum  cum  amicis  con- 
vivium  invitatio.  Quam  xKcntpov  ergo  est,  postquam  prudenti 
admonitione  moestitiam  et  tuam  et  amici  pellere  conatus  es, 
statim  ita  pergere: 

Cum  semel  occideris  et  de  te  splendida  Minos 

Fecerit  arbitria, 
Non,  Torquate,  genus,  non  te  facundia,  non  te 

Restituet  pietas. 

Quid  enim  magis  aptum  est  ad  aegritudinem  animi  augen- 
dam  quam  haec  desperantis  exclamatio:  quid  miseris  mor- 
talibus  prodest  pietas,  quid  dotes  animi? 

Transeo  nunc  ad  eos  locos,  ubi  poeta,  licet  quid  dicere  — ^  / 
vellet  probe  sciret,  propter  raetrum  dicere  id  non  potuit, 
ergo  pro  eo  quod  sententia  postulabat  aliud  quid  raulto 
minus  aptum  posuit.  Initiura  faciam  a  loco  qui  multorum 
instar  est.  Yidimus  enim  quam  pulchram  stropham  Peerl- 
kampius  fecerit  ex  his  versiculis  subineptis : 

(Vocibus),  regnum  et  diadema  tutum  --^/■^y 

Deferens  uni  propriamque  laurura 
Quisquis  ingentes  oculo  irretorto 
Spectat  acervos. 

Non  leni,  hercie,  raedela  Horatiura  sanavit  vir  praestan- 
tissiraus,  sed  ut  aliquid  auderet  irapulerunt  eum  gravia 
vitia   quibus   versus   citati  laborabant.  Credo  autem  nihil  ei 

minus  ferendura   visum  esse  quam  substantivum  acervos 

sic  sine  ullo  adiectivo  vel  genitivo  ad  magnas  divitias  signi- 

ficandas    positum.   Sed   eo   vitio  notando  non  grammaticum 

aliquem   vel   librarium  perstrinxit  sed  ipsum  Horatium,  qui 

metri   difficultate   ad  incitas  redactus  sententiae  vim  fecerit. 

Dicendum   erat,   ut  opinor,  thesauros,  atque  illud  ipsum 

in  mente  habebat  Horatius.  Non  enim  melius  animo  nostro 

repraesentare   possumus    virum   sapientem,   suo  contentum, 

divitiarum   contemptorem,    quam  si  eum  fingimus,  dum  ali- 

cubi  thesaurus  etfoditur,  cuius  suam  sibi  partem  iure  vindi- 

care  poterat,  praetereuntem   neque   respicientem.  Sed  voca- 

^  /hm"^      bulum  unice  huic  imagini  aptum  versus  respuebat ;  alio  ergo 

'uitl   ucontentus  esse  debebat  poeta  et  prae  numeris  cetera  omnia 

jt^^^^    contemnens  pulcherrimi    ornamenti  fecit  iacturam.  Quod  si 

V'         quis    nimia    Horatii   admiratione    ductus    incredibile   et  illo 

indignum   putat,   inspiciat  mihi  alium  locum,  ubi  fere  idem 

ei  accidisse  videtur. 

I,  2.  Summis  eSert  laudibus  Augustum  poeta:  non  homo 
ille  ei  videtur  sed  deus;  Mercurium  de  coelo  descendisse 
credit  qui  rei  Romanae  prospiciat.  Hunc  ergo  sic  alloquitur : 

Serus  in  coelum  redeas,  diuque 
Laetus  intersis  populo  Quirini, 
Neve  te  nostris  vitiis  iniquum 

Ocior  aura 
Tollat;  hic  magnos  potius  triumphos, 
Hic  ames  dici  pater  atque  princeps, 
Neu  sinas  Medos  equitare  inultos, 

Te  duce,  Caesar. 

Praestantissime  hoc  dictura  est,  et  vellem  in  vocabulo 
tollat  finem  facere  potuisset  Horatius:  in  ipsa  enim  Dei 
praesentia  insunt  omnia;  praesente  deo  omnia  florent,  prae- 

sertim  si  laetus  adest;  si  vero  diu  laetus  inter  Roma- 
nos  moratur,  documento  est  ipse  veniam  illis  priorum  faci- 
norum  datam  esse  et  in  posterum  optima  quaeque  eos  ex- 
spectare  posse.  Haud  male  tamen  et  haec  sequuntur 

hic  magnos  potius  triumphos, 
Hic  ames  dici  pater  atque  princeps. 

Apta  enim  et  eleganti  brevitate  a  deo  precatur  Horatius 
ut  apud  exteros  praebeat  populo  Romano  gloriam,  in  urbe 
ipsa  quietem  tueatur  et  securitatem.  Hoc  quoque  ferendum, 
peculiare  aliquod  bonum  addi,  quod  prae  ceteris  sibi  a 
Deo  patre  et  principe  praestari  cupiant  Romani.  Sequitur 
autem 

Neu  sinas  Medos  equitare  inultos, 
Te  duce,  Caesar. 

Quod  ineptissime  dictum  est.  Ne  de  vocabulis  te  duce 
sic  positis  loquar,  ut  ridicula  exsistat  ambiguitas,  quid  verbo 
equitare  faciamus?  Turmas  equitum  Medorum  late  extra 
j&nes  suos  vagari  et  inultos  imperium  Romanum  vastare 
dedecori  est  nomini  Romano  et  quantocius  illi  barbarorum 
insolentiae  finis  est  ponendus.  Hoc  quoque  Roraanis  pris- 
tinae  virtutis  memoribus  vix  est  ferendum  quod  nondum 
deleta  est  Crassianae  cladis  infamia  quodque  impune  Ro- 
manos  a  se  victos  derident  Parthi  eorumque  signis  et 
aquilis  gloriantur.  Sed  qui  Medos  equitare  doleat,  is 
etiam  indignetur  quod  aves  volitent  piscesque  natent.  Pauca 
etiam  alibi  de  hac  stropha  erunt  dicenda;  sed  inter- 
dum  metrum  obstitisse,  quominus  id  quod  sibi  proposuerat 
apte  diserteque  enuntiaret  poeta,  luculento  nos  iam  docuit 
exemplo. 

I,  20  Caecubum  et  prelo  domitara  Caleno 

Tu  bibes  uvam,  mea  nec  Falernae 
Temperant  vites  neque  Formiani 
Pocula  colles. 

Obscure  dictum  esse  non  Falernae  vites  mea  tem- 
perant  pocula  hoc  sensu:  Vinum  quod  ego,  aqua  mix- 
tum,  bibere  soleo  non  magni  pretii  (sed  quotidianum  et 
prope  fundum  meum  natum)  est,  quis  neget  ?  Minime  taraen 
cura  Peerlkampio  totum  carmen  Horatio  abiudicem.  Ex  uno 
enim  vocabulo  temperant,  quod  optimo  iure  Peerlkam- 
pius  improbat,  ego,  quaravis  absurda  mea  de  eo  videri 
possit  sententia,  Horatiura  auctorera  agnosco.  Nara  ad  illud 
utcunque  explicandura  defendenduraque  iisdera  fere  opus  est 
ambagibus  quibus  viri  docti  in  versibus  (I,  31): 

Premant  Galena  falce  quibus  dedit 
Fortuna  vitem,  dives  et  aureis 
Mercator  exsiccet  culullis 

Yina  Syra  reparata  merce. 

ad  vocabulum  exsiccet  probandura  uti  solent.  Et  quoniara 
semel  de  vino  epulisque  agimus,  in  mentera  tibi,  Lector, 
revoca  illud  vigiles  lucernas  perfer  in  lucem, 
quod  quin  hoc  sensu  positum  sit:  „noli  simulatque  nox 
ceciderit  domum,  ut  soles,  reverti;  quin  potius  tenebras 
pellamus  lucernis  et  sic  ad  solis  ortura  strenue  bibamus 
et  ioceraur"  equidera  rainirae  dubito.  Conferatur  denique 
quod  IV,  12  legitur.  Virgilium  quendam,  mercatorem  (ut 
aiunt  nonnuUi),  iocose  ad  epulas  invitat  Horatius:  ver  enim 
quod  iam  inierit,  bibeudi  tempus  esse  sed  vinum  egre- 
giura,  quod  anxie  in  cella  condiderit,  se  non  esse  promptu- 
rum  nisi  ea  conditione  ut  araicus  nardura  praestantissimum 

(quod  ille,  ut  videtur,  ipse  ex  Oriente  petiit)  secum  afferat. 
Lepidum  sane  argumentum ;  ne  tamen  nimis,  Lector,  hoc 
carmen  admireris,  auctor  tibi  sum  ut  cum  eo  Catullianum 
illud 

Cenabis  bene  mi  Fabulle  apud  me 

compares,  ubi  contrariam  Horatianae  permutationem  amico 
proponit  Catullus,  sed  quanto  venustior  hic  illo  est,  quanto 
urbanior,  quanto  facetior!  A  Catullo  autem  si  statim  ad 
Horatium  transieris,  facile  tibi  persuadebis  hunc  metro  co- 
actum  ad  verba  confugisse  quae  toti  carmini  maculam 
afferrent.  Unum  proponam  versum 

Ad  quae  si  properas  gaudia  cum  tua 
Velox  merce  veni. 

Quid  minus  recte  hoc  loco  poni  potuit  quam  istud  pro- 
peras?  Ea  conditione  amicum  invitat  Horatius  quam  ipse 
admodum  gravem  videri  vult.  Fingere  ergo  potest  illum  ea 
post  aliquam  deliberationem  contentum  fore,  avide  accep- 
turum  fingere  non  potest.  Et  quam  inepte  illo  verbo  adiec- 
tivi  velox  vis  infringitur.  Mirum  non  est  eundem  poetam 
in  alio  carmine  (lY,  14)  ad  versus  explendos  in  aevum 
aeternet  scripsisse.  Sed  finem  iam  facio,  quamquam 
abundat  etiam  copia  locorum  qui  Peerlkampio  emendandi 
vel  proscribendi  ansam  dederunt,  nos  autem  ab  eo  moni- 
tos  ad  recte  de  Horatii  arte  iudicandum  reddere  possunt 
paratiores. 

Inter  poetam  et  versificatorem  et  alia  intersunt  multa  et 
hoc  quod  ille  quid  sit  dicendum,  vel  potius  quid  dicturus 
sit,  probe  scit.  Non  quod  anxie  secum  de  carminis  sui 
ambitu     verborumve     delectu     deliberaverit,    vix   enim   sui 

sibi  laboris  conscius  est;  sed  quum  cogitationis  alicuius 
plenus  est,  hanc  solam  curat,  hac  duci  se  patitur,  quidquid 
ab  hac  alienum  est  a  se  removet.  Sic  ubi  quod  diu  mente 
clausum  tenuit  tandem  aliquando  promit,  non  opus  est  voca- 
bula,  numeros,  versus  quaerere:  sponte  ea  veniunt;  natum 
iam  erat  carmen  priusquam  chartae  mandaretur :  ipsa  poetae 
indoles  simul  et  argumentum  peperit  et  quidquid  ad  illud 
exornandum  pertineret.  Versificator  argumentum  plerumque 
ab  alio.  mutuatur,  ipse  si  nova  sententiarum  verborumque 
attulerit  lumina  quaedam  gaudet  sibique  admodum  placet. 
Quodsi  aurem  assidua  bonorum  exemplorum  lectione  satis 
exercitatam  habet,  haud  raro  aliquid  scribit  quod  lectu 
audituque  sit  iucundissimum.  Interdum  tamen  res  minus 
prospere  ei  cedit.  Aut  aptum  carminis  introitum  non  invenit 
aut  aliquot  versiculis  satis  venuste  compositis  quomodo  sit 
pergendum  nescit;  frustra  aptum  ab  alia  ad  aliam  partem 
transitum  quaerit,  non  denique  verbis  tamquam  instrumento 
utitur,  sed  ipse  illis  servit,  quo  illa  trahunt  sequitur;  non 
ergo  ad  aliquem  finem,  quem  ipse  sibi  antea  proposuerit,  per- 
venire  potest  sed  vagus  errat.  Sic  invito  poeta  et  invitis 
Musis  versus  nascuntur  sensu  vacui  languidique.  Sumam 
exemplum  ab  Horatio,  sed  nescio  an  exemplum  quod  meo 
proposito  vel  aptissimum  sit  iam  attigerim.  Allocutio  illa 
ad  Augustum  si  huiuscemodi  fere  esset :  „  Auguste,  si  revera, 
quod  ego  suspicor,  deus  es,  utinam  diu  inter  nos  moreris, 
utinam  ne  scelerura  nostrorum  odio  oculos  araoveas  teque  a 
nobis  avertas",  revera  raagnifica  esset:  haberet  enim,id  quod 
in  huiusmodi  locis  vel  maximi  est  momenti,  finem  graviter 
sonantem  qui  aures  impleret.  Sed  abundabat  vox  toUat, 
quae  quum  nulla  ratione  strophae  plenae  iam  et  perfectae 
inseri  posset,  in  novae  strophae  initio  erat  ponenda;  ea 
ergo,  quamquam  exhausta  iam  erat  materies,  utcunque  erat 

explenda;  invenit  autem  Horatius,  ut  homo  in  versibus  fa- 
ciendis  exercitatus,  unum  quod  praecedentibus  etiam  sine 
magno  damno  adiici  posset: 

Hic  magnos  potius  triumphos, 
Hic  ames  dici  pater  atque  princeps. 

Ad  finem  autem  praeclara  illa  Augusti  laude  dignum 
perducere  stropham  non  potuit:  ergo  ut  tamen  aliquo  modo 
officio  perfunctus  videretur  ineptissima  ista 

Neu  sinas  Medos  equitare  inultos 
Te  duce  Caesar 
addidit. 

I,  22.  Deorum  se  tutela  semper  et  ubique  securum  et 
aliis  exemplis  demonstrat  poeta  et  hoc: 

Namque  me  silva  lupus  in  Sabina, 
Dum  meam  canto  Lalagen  et  ultra 
Terminum  curis  vagor  expeditis, 
Fugit  inermem. 

Ad  ingens  autem  periculum  quod  Deorum  ope  effugerit 
significandum  simplici  substantivo  lupus  neque  contentus 
erat  neque  poterat  esse:  opus  erat  aliquo  adiectivo  quo  im- 
manem,  crudelem,  sanguinis  humanaeque  carnis  avidum  lupum 
fuisse  intelligeremus.  Illi  autem  quum  in  praecedentibus 
nullus  iam  superesset  locus,  unius  vocabuli  causa  haec 
stropha  nata  est: 

Quale  portentum  neque  militaris 
Daunias  latis  alit  aesculetis, 
Nec  lubae  tellus  generat,  leonum 
Arida  nutrix. 

quam  circumscripsit  Peerlkampius,  iniuria  nisi  omnia  me 
fallunt:  proprium  enim  Horatio  esse  istud  genus  versuum 
et  stropharum  „explicativorum",  ut  ita  dicam,  non  hic  solus 
locus  docet. 

I,  31.  Quin  lepidum  existat  carmen  si  cum  Peerlkampio 
pro  grata  Calabriae  armenta  legamus  Graia  Cala- 
briae  armenta,  deinde  strophas  quae  secundam  ab  ultima 
separant  eiiciamus,  equidem  minime  dubito.  Secum  poeta 
deliberat  quid  ab  Apolline,  cuius  novum  templum  nunc 
cum  maxime  frequentant  Romani,  sibi  potissimum  precan- 
dum  sit.  „]Sron  ea"  ait  „quae  ceteris  hominibus  sunt  in 
votis:  opimae  segetes,  armenta  nitida,  auri  copia."  Hanc 
deliberationem  subito  abrumpere  et  post  breve  silentium 
paucis  hisce  verbis  viri  vere  sapientis  enuntiare  preces : 

Frui  paratis  et  valido  mihi 
Latoe,  dones  et  precor  integra 
Cum  mente,  nec  turpem  senectam 
Degere  nec  cithara  carentem. 

elegantis  est  poetae:  ipsa  enim  brevitas  sententiae  gravi- 
tatera  rairum  quantum  auget.  Neque  tamen  cura  Peerlkampio 
strophara  tertiara  quartaraque  proscribere  ausira :  Horatius 
enim  unice  de  raetro  sollicitus  brevera  rerum,  quas  vulgus 
amat  raagnique  facit,  sufficere  enumerationem,  eique  statim 
ne  uno  quidem  verbo  interiecto  opponendas  esse  veras  sin- 
cerasque  philosophi  et  poetae  divitias  non  sensit.  Imraoratur 
ergo  aliquaradiu  suo  ipse  responso,  quo  se  vulgares  divitias 
conteranere  declaravit,  et  „istas"  inquit  „alii  sibi  habeant", 
atque  ex  hac  sententia  tara  exili  taraque  superflua  duas 
strophas  effecit,  quoniara  raetrum  una  contentura  esse  non 
sinebat.  Sic  interiectis  ineptissirais  hisce  versiculis: 

Premant  Calena  falce  quibus  dedit 
Fortuna  vitem,  dives  et  aureis 
Mercator  exsiccet  culullis 
Vina  Syra  reparata  merce, 

Dis  carus  ipse,  quippe  ter  et  quater 
Anno  revisens  aequor  Atlanticum 
Impune.  Me  pascunt  olivae, 
Me  cicliorea  levesque  malvae. 

suae  ipse  laudi  offecit  obstititque  poeta. 

11,  20.  Insulsum  inficetumque  totum  hoc  carmen  esse 
libens  concedo,  neque  quemquam  negaturum  opinor,  Quam- 
vis  enim  lepida  sit  coniectura  qua  ad  explicandum  defen- 
dendumque  utitur  Peerlkampius,  num  cuiquam  persuaserit 
egregius  vir  vehementer  dubito.  Non  video  igitur  cur  cum 
Peerlkampio,  quem  hac  quidem  in  re  nonnulli  editores  sunt 
secuti,  stropham  tertiam 

lam  iam  residunt  cruribus  asperae 
Pelles  et  album  mutor  in  alitem 
Superne,  nascunturque  leves 
Per  digitos  umerosque  plumae, 

Horatio,  id  est  ineptissimis  quibus  cingitur  strophis,  indig- 
nam  censeamus,  quum  praesertim  quo  modo  nata  sit  certo 
deprehendamus  indicio.  „Non  me  tenebunt  Orci  claustra" 
poeta  ait  „libere  Icari  instar,  sed  iilo  tutius,  per  coelura 
volitabo."  Eam  autem  sententiam  quum  poetice  exornare 
vellet,  non  poterat  sic  subito  ab  Orco  ad  Icarum  transsilire. 
Quaerendum  aliquid  erat  quod  viae  pontisve  instar  esset, 
neque  tamen  quidquam  aptius  excogitavit  quam  quod  nunc 
habemus. 

Quain  pulchrum  sit  carmen  IV,  5  exponere  opus  non  est, 
sed  hoc  dico  ultro  ei  maculam  aspersisse  ipsum  poetam. 
Eximiis  laudibus  Augusti  de  republica  merita  exornat,  quan- 
tum  boni  eius  cura  Romanis  attulerit,  quam  gratos  erga 
eum  esse  cives  deceat  egregiis  versibus  describit:  tuti  a 
latronibus  sunt  agricolae,  a  piratis  iam  sibi  non  metuunt 
pericula  navitae,  prudentibus  Augusti  legibus  mores  sunt 
emendati,  cum  securitate  laetitia  rediit,  ceteraque  eiusmodi. 
Sed  poeta  externum  carminum  suorum  ornatum  prae  ceteris 
curare  solitus,  obliviscitur  unicum  boni  poetae  esse  officium 
quod  penitus  sentiat  gravibus,  aptis,  canoris  enuntiare  voca- 
bulis;  facile  eum,  si  quid  omiserit,  veniam  impetrare, 
dummodo  id  quod  canat  aures  permulceat  mentemque  per- 
cellat  atque  commoveat.  Ergo  ne  negligens  videatur,  nimis 
accuratus  est:  in  bonorum  quae  Augusto  cives  accepta 
referant  enumeratione  non  deesse  posse  credit  externorum 
hostium  mentionem,  qui  antea  provincias  Romanas  vastarint, 
nunc  se  movere  non  audeant.  Qui  ne  nimis  diu  lectorem 
morentur  omnes  in  hanc  unam  coguntur  stropham: 

Quis  Parthum  paveat,  quis  gelidum  Scythen, 
Quis  Germania  quos  horrida  parturit 
Fetus  incolumi  Caesare?  Quis  ferae 
Bellum  curet  Hiberiae? 

Quid  attinet  hic  cum  Peerlkampio  pro  fetus  legere 
motus?  Nonne  si  legentium  voluptatis  causa  Horatius 
edendus  esset,  totam  potius  deieremus  stropham? 

Carminis  IH,  16  quod  sit  argumentum  haud  facile  dixeris : 
constat  de  auro  divitiisque  agi,  sed  sunt  selecta  tamquam 
capita  e  scriptorum  de  moribus  libris,  male  inter  se  cohae- 
reniia  vel  potius  male  inter  se  iuncta.  Primum  laudari 
auri    potentia    videtur:    quid   enim   aliud   sibi   vult  Danaes 

mythus?  Mox  tamen  specie  te  deceptum  agnoscis;  sequitur 
enim  longa  exemplorum  series  e  quibus  appareat  interdum 
summorum  malorum  aurum  causam  esse.  Altera  carminis 
pars,  qua  modica  pecunia,  magnarum  divitiarum  contemptus, 
secura  quies  comraendantur,  praecedenti  multo  praestat. 
Longus  tamen  est  poeta  taediumque  movet,  ne  indignationem 
dicam.  Quod  enim  tamquam  iu  transitu  se  his  ad  Maecena- 
tem  convertit  verbis : 

Nec  si  plura  velim  tu  dare  deneges 

mendicantis  videtur  potius  quam  prudenti  consilio  monentis 
alios.  Quid  vellet  ipsum  ignorasse  poetam  suspicor,  sed  quum 
satis  facete  Danaes  mythum  per  allegoriam  esset  interpre- 
tatus,  haesisse  et  frustra  quid  illi  recte  adiungi  posset  quaesi- 
visse;  duce  ergo  non  sententia  sed  metro  stropham  strophae 
addidisse,  donec  tandem  aliquando  id  natum  esset  quo  car- 
men  claudi  posse  videretur.  Ita  ut  sentiam  adducor  ingenti 
vocabulorum  locutionumque  copia,  quae  non  nisi  Trpog  ro 
KEXvivoq  rov  pu&/j(,ou  sunt  posita:  vs.  15  sq.  navium  saevos 
duces.  Quorsum  istud  s  a  e  v  o  s  ?  Vs.  22  inepta  est  rov  ocTrpoa-- 
^OKiirou  subtilitas  in  verbis:  „nil  cupientium  nudus  castra 
peto  et  transfuga  divitum  partes  linquere  gestio."  Divitem 
enim  se  neque  esse  neque  unquam  fuisse  ipse  poeta  iterura 
iterumque  eodem  hoc  carmine  declarat.  Notanda  praeterea: 
impigerApulus;  fertilisAfricae;Calabrae  apes; 
Laestrygonia  amphora;  pinguia  vellera;  Galli- 
cis  pascuis;  parva  vectigalia  porrigam;  Mygdo- 
niis  campis;  regnum  Alyattei. 

Quodsi  quis  cognoscere  vult  carmen  Horatianum  vesti 
simillimum  ex  variis  pannis  consutae,  inspiciat  mihi  III,  27. 
Neminem  enim  tam  esse  Horatii  admiratorem  opinor  qui 
illud  laudet.  De  quo  multis  disserere  piget,  sed  hoc  dico  me 

statuere  neque  posse  neque  velle  rectene  an  iniuria  unam 
alteramque  eius  stropham  deleverit  Peerlkampius.  Tam  enim 
insulsum  carmen  est,  Musis  iratis  corapositura,  ut  corrumpi 
ne  ab  ineptissimo  quidem  gramraatico  potuerit. 

In  Horatii  carrainibus  saepe  unam  alteraraque  abundare 
strophara  quis  neget?  Illarum  quae  fuerit  origo  demonstrare 
conatus  sum:  melius  tamen  rem  perspicies  si  reputaveris 
permulta  esse  carraina  eiusraodi  ut  ultiraa  stropha  cura  magno 
totius  eraoluraento  abiici  possit.  Sedulus  enim  versuum  Sap- 
phicorum  Alcaicoruraque  fabricator  interdura  non  sentit 
materiam  se  iam  exhausisse  et  ad  finera  pervenisse,  quae- 
que  postrerao  dixerit  claudendo  carmini  esse  aptissima.  Nova 
ergo  stropha  addenda  suum  ipse  opus  dum  explere  vuit 
corrurapit.  Dabo  exempla. 

n,  5.  Carraine  Roraano  adraodura  et  rustico,  sed  haud 
illepido,  araicum  imraaturae  puellulae  araore  captum  ut 
seraet  contineat  neve  niraia  peccet  festinatione  poeta  admonet 
Yenuste  illara  cum  vitulo  per  prata  libere  luxuriante  com- 
parat;   tum   alia  imagine,  ad  amicura  conversus,  „tolle"  ait 

Tolle  cupidinera 
Immitis  uvae. 

Egregie  huic  annectitur  stropha,  quam  si  ultimara  esse 
passus  esset  poeta,  nihil  fere  esset  quod  in  toto  carraine 
iure  reprehendi  posset.  Priraum,  ut  omnia  recte  inter  se 
cohaereant,  ad  priorem  redit  imaginera  his  verbis 

lam  te  sequetur:  currit  enim  ferox  |  Aetas. 

Quibus  de  aetate  addit  observationem,  qua  nihil  melius 
sub  carminis  finem  poni  possit:  paulo  enira  obscurior  est 
et  xiviyf^xrcchtTTspx,  ideoque  sententiara  moralem  continere 
videtur  gravissimae  plenara  sapientiae: 

et  illi,  quos  tibi  demserit, 
Apponet  annos. 

Tura  subito  omnibus  missis  ambagibus  omnique  neglecto 
ornamento 

iam  proterva 
Fronte  petet  Lalage  maritum. 

Vides  quam  sit  omnibus  numeris  absolutum  carmen, 
quam  plene  sonet  eius  clausula.  Haud  ita  visum  Horatio, 
vel  potius  prava  ductus  diligentia  ita  se  rem  habere  non 
sensit.  Non  deesse  posse  credidit  illarum  mentionem  quas 
antea  amarit  amicus,  sed  non  tanto  ardore  quanto  nunc 
Lalagen  diligat.  Pholoen  ergo  nominat,  Chloridem;  ad  illam 
autera  ubi  perventura  est  haeret  neque  habet  quo  se  con- 
vertat;  viatoris  similis  est  qui  vesperi  prope  deversorium 
amissa  semita  incertus  errat  et  sub  divo  pernoctat.  Nitentem 
enim  Chloridis  humerura  coraparat  priraum  cum  luna,  deinde. . . 
cum  Gyge  puerorura  formosissimo.  lam  hoc  satis  ineptum 
qaod  comparationis  causa  simul  luna  et  puer  aliquis  afPe- 
runtur;  ineptius  tamen  mihi  videtur  quod  postremo  tota 
additur  stropha  Gygis  laudibus  repleta.  Sic  quod  esse  poterat 
carmen  lepidissimura  ab  ipso  poeta  languidum  factum  est 
taediique  plenura. 

ni,  18.  Faunum  pastorum  deum  ruris  amator  Horatius 
alloquitur  carmine  quod  venustissiraum  esse  potuisset,  si 
tribus  contentus  fuisset  strophis ;  nunc  unam  etiam  addendo 
omnia  perdidit.  In  qua  permulta  esse  absurdissima  recte 
observavit  Peerlkampius :  securae  quietis,  qualis  Saturno 
regnante  fuit,  exeraplura  affertur  non  agnus  inter  lupos 
placide  gramina  carpens,  sed  lupus  inter  audaces  agnos 
errans  (neque  tamen  tiraidus :  sic  enira  sententiara  cogitando 
supplere   possis,   non  aliter);  agricolae   invisa  esse  dicitur 

terra  cui  ille  nihil  non  debet,  ceteraque  eiusmodi.  Non 
tamen  stropham  Horatio  abiudicasset  Peerlkampius,  si  repu- 
tasset  qui,  quum  nil  iam  habeat  quod  dicat,  tamen  tacere 
nolit,  non  posse  non  inepte  loqui. 

De  carmine  III,  21  iam  diximus  quaedam.  Haudineptum 
est  neque  tamen  vitiis  caret.  Quid  dicendum  esset  haud 
satis  consideravit  poeta,  perverse  ergo  de  convivio  cum  Mes- 
salla  Corvino  celebrando  loquens,  querelarum,  insano- 
rum  amorum,facilis  somni  mentionem  iniicit ;  vinum 
alloquitur,  sed  quale  illud  sit  se  nescire  profitetur,  ideoque 
ultro  in  gravissimae  erga  convivam,  hominem  praestantissi- 
mum,  negligentiae  incurrit  crimen.  Sed  haec  ceteraque  huius- 
modi  tamen  aliquo  modo  excusari  possunt.  Additur  autem 
illis,  panni  instar,  stropha  supra  quam  dici  potest  inepta: 
in  qua  Liber  Liberum  producit,  Yenus  vero  convivium 
productura  dicitur  si  aderit.  (Bacchanalia  ergo  lasciviae 
plena  celebraturus  est  poeta  cum  Messalla  Corvino,  quem 
aequales  posterique  certatim  tamquam  antiquae  virtutis  lau- 
darint  exemplum.  Et  rairum  ni  absens  quoque  Venus 
producat  convivium).  Cum  Yenere  autem  iunguntur  Gratiae, 
quae,  ne  versui  implendo  impares  sint,  segnes  nodum 
solvere  Grratiae  dicuntur.  Hoc  vero  maxime  ridiculum 
quod  Yeneri  Gratiisque  adduntur  vigiles  lucernae. 

ni,  23.  Poeta  simplicitatis  rusticae  nativaeque  pietatis 
amatore  dignissimum  est  huius  carminis  argumentum.  Kecte 
tamen  habere  omnia  quae  in  eo  dicantur  affirmare  non 
ausim.  „Piae  preces"  ait  „parvaque  dona  tua,  Phidyle,  ab 
agello  tuo,  vitibus,  pecore  omne  malorum  avertent  genus : 
haud  enim  donorum  magnitudinem  dii  respiciunt  sed  dantis 
mentem."  In  quibus  vix  probari  posse  videtur  istud  avi- 
daque  porca:  nimis  enim  magnum  hoc  donum  est  pro 
pauperis    opibus.  Tum  sic  pergit:  „Bovem  taurumve  magni 

pretii  immolent  pontifices"  (Populine  Romani  causa,  an  eo 
pontificura  nomine  omnino  divites  significantur  ?).  „Te 
opus  non  est  magnam  ovium  mactare  copiam"  (Melius,  ni 
fallor,  praecedentibus  armentis  una  ovis  opponeretur  quam 
multa  caedes  bidentium;  quare  admodum  elegans  est 
Peerlkampii  coniectura  pro  temptare  multa  caede  bi- 
d e n t i u m  legentis  c ertar e  multa  caede  bidentium: 
si  homo  dives  multas  oves  mactat,  Phidyle  una  ove  offerenda 
iam  praeclare  suo  ergo  deos  officio  functa  est ;  non  opus  est 
ut  numero  hostiarum  certet  cum  divitibus).  Credo  iam  his 
lectis  pauperculam  nostram  de  rebus  suis  fieri  sollicitam : 
primum  manus  sibi  tollendas  esse,  si  pia  esse  velit,  co- 
gnoscit :  gaudet  iam ;  hoc  enim  quotidie  nascente  luna  facere 
solet.  Farris  addendum  est  aliquid:  ne  hoc  quidem  nimis 
grave.  Quid  vero  si  porcam  quoque  dii  postulant?  At  uni- 
cam  habet  eamque  tam  avidam  ut  interdum  vix  quomodo 
ei  praebeat  pabulum  sciat.  Auget  miserae  sollicitudinem 
poeta  raentione  de  ove  iniicienda ;  nam  quod  multis  bi- 
dentibus  opus  non  esse  dicit,  irridere  videtur.  Unde  enim 
sibi  multas  oves?  Dummodo  suam  sibi  porcara  suaraque 
ovem  servare  possit  sat  sibi  dives  videtur:  saepe  enim 
raetuit  ne  altera  aliquando  alterius  causa  sit  vendenda.  At 
anxiam  iara  et  vix  sui  compotem  ipse  poeta  solatur,  idque 
facit  non  admonitus  et  ita  ut  satis  inepte  sibi  obloquatur: 
subito  enim  et  missis  quae  antea  a  Phidyle  postulavit  satis 
esse  illara  admonet  Penates  suos  floribus  coronisve  ornare. 
Atque  in  hac  quidem  poetae  inconstantia,  quamvis  ea  sit 
obvia,  tamen  aliquo  modo  acquiescere  possumus;  ultimam 
stropham  probare  nullo  modo  possumus,  quae  vix,  etiam 
si  sola  et  per  se  ipsa  spectetur,  intelligi  possit,  et,  quoniara 
tam  secura  certat  quam  cura  praecedentibus,  totum  carraen 
prorsus   obscurura    reddit   et  sensu    cassura.  Priraura  nul- 

lum  a  paupere  donum  poscere  deos  significat  poeta.  (Quae 
enim  alia  vis  esse  potest  adiectivi  i  m  m  u  n  i  s  ?  Quamquam 
quis  aram  tangit  qui  nil  deo  offert?)  Dein  farre  pio  et 
saliente  mica  opus  esse  declarat.  lam  quo  se  misera 
convertat  Phidyle?  Alio,  ut  opinor,  opus  est  indoctae  mu- 
lierculae  magistro  a  quo  dii  immortales  qua  ratione  pla- 
candi  sint  discat. 

Puichrum  est  carmen  IV,  2  venusturaque  et  elegantis- 
simae  verecundiae.  Rogatus  ut  Augusti  reditum  carmine 
lyrico  celebret,  respondet  Horatius  eiusmodi  opus  multo 
esse  gravius  quam  pro  suis  viribus,  idque  responsum  lepi- 
dissime  exornat.  Pindari  enim  virtutes  longa  stropharum 
serie  enumerat  egregieque  illas  extollit  et  ita  ut  plane  sen- 
tias  Thebanum  poetam,  lyricorum  principem,  ab  Horatio 
frequenter  lectum  optimeque  intellectum  esse.  „Hunc  quis 
aemuletur?"  ait.  „Non  ego,  qui  cum  magno  labore  parva 
Graecorum  poemata  in  nostrum  vertam  sermonem.  Tibi  vero 
lule  Antoni  ^)  aliquid  audendum  est :  egregium  te  poetam 
iam  saepe  praestitisti,  tuum  est  Pindarum  non  aemulari  sed 
imitari.  Magnificum  ergo  tu  carmen  compones  quod,  ubi 
ego  didicero,  pro  viribus  meis  tecum  cantare  conabor: 
tu  divitis  hominis  instar  es,  cui  decem  tauri  totidemque 
vaccae  sint  immolandae,  me  solvet  vitulus."  Hactenus  omnia 
plena  sunt  venustatis:  elegantissimo  quodam  artificio,  dum 
Antonium  ut  laudes  Augusti  celebret  hortatur,  ipse  quo- 
dammodo  id  facit  quod  se  facere  non  posse  lepide  simula- 
vit.  Quo  magis  dolendum  quod  sola  vituli,  quo  venuste, 
tamquam   imagine  usus  est,  mentione  contentus  non  fuerit, 


4)  Bonum  factum  quod  misella  Peerlkampii  coniectura  Ille  pro  lule 
carere  iam  possumus,  gratiaque  Mommseno  qui  ex  inscriptionibus  efTecerit 
iunioris  Antonii  verum  praenomen  esse  lullus  3<aT/AA«/3«?. 

sed  accurate  eius  aetatem,  formam,  colorem  describenda  esse 
quum  putaret,  languidissima  haec  adiecerit: 

relicta 
Matre  qui  largis  iuvenescit  herbis 

In  mea  vota 
Fronte  curvatos  imitatus  ignes 
Tertium  lunae  referentis  ortum, 
Qua  notam  duxit  niveus  videri, 

Cetera  fulvus. 


Nunc,  quo  magis  nota  sit  sententia  mea  meliusque  stabi- 
lita,  tota  aliquot  Horatii  carmina  recensebo.  Si  enim  non 
nimis  inepte  quaenam  res  in  errorem  saepe  induxerint 
Horatium  et  malos  facere  versus  coegerint  demonstravi,  ad- 
modum  credibile  est  interdum  omnia  illa  vitiorum  genera 
quae  enumeravi  in  unum  confluxisse  carmen,  atque  ita  ali- 
quid  natum  esse  quod  ab  initio  ad  finem  iure  reprehendi 
possit.  Exemplo  sit  primum  c.  I,  15. 

En  carmen  quod  non  fecisse  poeta  dicendus  est  sed  quod 
metrum  invito  ei  extorsit!  „Hac  ode  Bacchylidem  imitatur, 
nam  ut  ille  Cassandram  facit  vaticinari  futura  belli,  ita  hic 
Proteum,"  ait  Scholiasta.  Illud  Bacchylidis  carmen  cuius- 
modi  fuerit  nemo  dicere  potest ;  longos  ergo  de  eo  viri  docti 
scribunt  commentarios.  Lubenter  tamen  Scholiastae  fidem 
habemus :  quin  sibi  aliquem  poetarum  Graecorum  imitandum 
hoc  carmine  sumpserit  Horatius,  sive  Bacchylides  is  fuit, 
sive  alius,  non  est  quod  dubitemus.  Hoc  certe  constat,  hoc 
e  quovis  carminis  versu  apparet,  non  in  ipsius  Horatii  mente 
natum    esse    argumentum    eique    tam   egregie   placuisse   ut 

sponte  carraen  numeros  veniret  ad  aptos,  sed  casu  et  for- 
tuito  poetam  quaerentem  quonara  raodo  suas  in  raetro  Graeco 
experiretur  vires  in  iliud  incidisse.  Metrica  enira  exercitatio 
est,  non  carmen.  Quod  autem  viri  docti  aiunt,  tempore  aut 
primam  aut  inter  priraas  hanc  ab  Horatio  odara  factara  esse, 
id  valde  raihi  probabile  videtur,  (Non  ob  trochaeum  Ignis 
in  initio  versus  Glyconici  positura:  subtiles  enim  eiusraodi 
observationes  mihi  quidem  haud  magnara  habere  videntur 
persuadendi  vira.  Serael  errare  potuit  poeta;  potuit  etiara 
Ignis  Iliacas  vitio  ex  Ignis  Pergameas  nasci).  Puerile 
enim  aliquid  habet:  qui  autera  priraura  novorura  versuum 
facit  periculum,  licet  annos  fere  35  natus  sit,  tamen  in  hoc 
quidera  labore  pueri  in  schola  discentis  instar  est.  Sed  per- 
curraraus  carraen.  Quum  Paris  (sive  Pastor,  quemadmodura 
sat  obscure  metri  causa  eura  nominat  poeta)  Helenam  navi- 
bus  secum  duceret,  Proteus  (probabilior  enim  haec,  quam 
Porphyrio  servavit,  lectio  est  quara  vulgata  Nereus,  licet 
raagis  etiara  sit  mirandum  penes  Proteum  arbitriura  un- 
quam  fuisse  ventorum  quam  penes  Nereum),  Proteus  ergo 
caput  extulit  undis,  ut  de  Troiae,  praesertim  autem  de  ipsius 
Paridis  sorte  futura  caneret  vaticinium.  Sed  ineptum  vati- 
cinium  est  et  deo  aliquo  „minorura  gentium"  dignissimum. 
„Nonne  vides"  ait  „quot  quantaque  te  circumstent  pericula; 
ecce  irruunt  in  te  Achivorum  fortissimi,  certum  tibi  mini- 
tantes  exitium:  Aiax,  Ulysses,  Nestor,  Sthenelus,  Meriones, 
Diomedes."  De  Menelao,  Phiioctete,  Pyrrho  ou^s)?  Xoyog. 
Aegerrime  tamen  illi  in  eiusmodi  vaticinio  desiderantur : 
Menelai  enira  iram  gladiumque  vix  effugit  Paris,  tandem 
aut  Philoctetis  inevitabili  est  perfossus  sagitta  aut  Pyrrho 
dedit  poenas.  Sed  quis  locus  illis  quorura  longa  enumeratur 
series  ?  An,  ubi  sermo  est  de  bello  Troiano,  illustria  Achillis, 
Ulyssis,  Aiacis,  Nestoris  nomina  sileri  non  possunt?  Audio; 

quamquam  Achillis  vix  mentio  hic  fit:  tantummodo  enim 
aliquamdiu  pugnae  n  o  n  adfuisse  dicitur ;  Aiax  autem,  cuius 
nomen  vs.  19  legitur,  non  Salaminius  esse  videtur  sed  Locrus; 
efficio  hoc  ex  epitheto  celerem  sequi,  sed  fortasse  et  hoc 
ad  explendum  versum  positum  est.  Neque  tamen  incredibile 
Teucrum  nominatum  esse  a  poeta,  fratrem  Aiacem  neglec- 
tum.  An  minus  ineptum  est  quod  inter  illos,  a  quibus 
pernicies  sit  exspectanda  Paridi,  qui  pedum  velocitate  fere 
omnibus  praestat,  et  Nestor  appellatur,  cuius  /3/>?  XsKvtoci, 
quem  xxXsTrov  y^pxt;  oTrvi^si,  cui  imbellis  sit  auriga  et  (ipx^eeq 
"iTrTroi?  Metro  convenit  istud  Pylium  Nestora:  ideo  aliis 
potior  ille  habetur.  Hinc  natum  illud  celerem  sequi 
A i a c e m ,  hinc  Laertiaden  exitium  tuae  gentis: 
nam  gentis  suae  exitium  neque  visurus  est  Paris,  neque 
vidit,  quum  ante  equum  Troianum  factum  ceciderit.  Hinc 
impavidus  Salaminius  Teucer  dicitur:  quod  enim 
minus  aptum  illi  excogitari  potuit  epitheton,  qui  sub  clipeo 
fratris  latere  soleret?  lam  nata  est  eo  quo  dicebam  modo 
stropha  fere  plena  et  perfecta: 

Non  Laertiaden,  exitium  tuae 
Gentis,  non  Pylium  Nestora  respicis? 
Urgent  impavidi  te  Salaminius 
Teucer, 

Quid  addendum  videtur  potissimum?  lubet  metrum :  te 
Sthenelus,  et  nunc  una  iunguntur  Teucer  et  Sthenelus. 
Nunquam,  ut  opinor,  hoc  fore  exspectaverat  Homerus.  Deest 
etiam  aliquid  versui :  parva  est  lacuna  duarum  syllabarum,  sed 
totam  fere  stropham  illa  peperit.  Sic  enim  poeta  pergit: 

sciens 
Pugnae,  sive  opus  est  imperitare  equis 
Non  auriga  piger. 

Putes  de  aliquo  heroum,  qui  primas  in  Hiade  egerit  partes, 
sermonem  esse.  Ad  quem  nunc  est  transeundum?  Scilicet 
ad  Merionen:  hic  enim  cum  utilissima  huic  loco  coniunc- 
tione  quoque  egregie  versum  explebit.  Diu  post  aurigam 
tardus  incedit  Diomedes;  ne  tamen  stomachetur,  ornatur 
primum  epitheto  melior  patre,  quod  quamquam  ab  Ho- 
mero  sumptum  est  tamen  ouTsv  Trpbg  rov  "Ofjf^i^pov  videtur; 
deinde  integra  stropha 

Quem  tu,  cervus  uti  vallis  in  altera 
Yisum  parte  lupum  graminis  immemor, 
Sublimi  fugies  moUis  anhelitu, 
Non  hoc  pollicitus  tuae, 

qua  non  de  Diomede  vaticinari  putes  Proteum  sed  de  Menelao, 
qui  nunc  miser  exulat,  quoniam  nullam  ei  sedem  relique- 
runt  commilitones  metro  habiliores.  Sed  ne  sic  quidem  ad 
finem  pervenit  poeta:  quamquam  enira  sat  longum  iam  ex- 
stat  carmen,  unam  stropham  etiam  addendam  esse  rectissime 
perspexit.  Taceri  enim  nullo  modo  poterat  de  urbis  futuro 
excidio.  Hoc  est  cur  minime  cuni  Peerlkampio  faciam  ulti- 
mam  stropham  delenti,  sed  lubenter  ei  assentior  illam  prae- 
cedentibus,  si  fieri  potest,  etiam  esse  ineptiorem.  lam  ab- 
surda  est  sententia:  „post  certos  annos  Achaei  igne 
urbem  vastabunt,  quamquam  fatalem  illum  diem  irati  Achillis 
absentia  aliquantisper  differet."  Parva  enim,  hercle,  mora 
illa  fuit.  At  ineptior  elocutio : 

Iracunda  diem  proferet  Ilio 
Matronisque  Phrygum  classis  Achillei; 
Post  certas  hiemes  uret  Achaicus 
Ignis  Iliacas  domos. 

Audisne  poetam  metri  difficultate  ad  incitas  redactum? 

IV,  6.  Carminis  Saecularis  est  prooeraium :  ineptum,  hercle, 
prooemium  carminis  ieiuni  frigidique!  Bipartito  illud  est 
divisum :  altera  parte  Apollo  invocatur  ut  carmini  Saeculari 
eiusque  poetae  favere  velit,  altera  pueri  puellaeque  monentur 
ut  in  Apollinis  Dianaeque  honorem  palchre  canendo  dent 
operam.  In  priore  parte  de  unius  Apollinis  laudibus  multus 
est  poeta,  Dianae  in  aitera  demum  fit  mentio :  parum  tnif^fzi- 
rpaq^  ut  vides.  Et  in  illis  ipsis  quae  de  Diana  dicuntur 
nihil  est  ex  quo  appareat  in  illius  tutela  aut  urbem  Romam 
esse,  aut,  id  quod  prae  ceteris  demonstrandum  erat,  puellas 
Romanas:  frugum  dicitur  dea,  venationis,  lunae.  Sed  videa- 
mus  quo  sententiarum  nexu  carmen  cohaereat.  Paucis  verbis 
dici  potest.  „0  pueri"  poeta  ait  „puellaeque,  pulchre  canite 
in  Apollinis  Dianaeque  honorem,  tum  vestrum,  p u e  1- 
lae,  ubi  nuptae  iam  eritis,  unaquaeque  dicere  poterit:  ego 
in  deorum  honorem  Horatii  carmen  saeculare  cecini." 
Quid  sensu  cassum  est  nisi  hoc  est?  Et  quorsum  istud 
nupta?  Rectissime  illud  hic  sedem  suam  haberet,  si  in 
Dianae  laudibus  aliquid  legeretur  simile  CatuUiani: 

Tu  Lucina  dolentibus 
luno  dicta  puerperis 
vel  Horatiani : 

Quae  laborantes  utero  pueUas 
Ter  vocata  audis  adimisque  leto. 

At  metrum  eiusmodi  aliquid  iam  non  admittebat.  Obser- 
vemus  praeterea  locutiones :  27  Dauniae  decus  Camenae, 
35  Lesbium  pedem,  36  pollicis  ictum,  30  artem  carminis 
nomenque  poetae,  44  docilis  modorum;  videbimus  summam 
huius  quoque  prooemii  laudera  in  eo  ponere  poetam  quod 
difficilia  illa  Graecorum  metra  Latine  sit  imitatus.  Sed 
redeamus    ad    versus    1 — 28,    quibus    Apollinis    imploratur 

auxilium.  De  Niobe  poenas  sumpsit  Apollo.  (Non,  hercle,  hic 
habet  quod  glorietur  deus:  nihil  enim  unquam  fecit  crude- 
lius  immaniusve).  Tityum  vicit,  Achilli  letale  intulit  vulnus. 
Sed  quid  haec  omnia  ad  urbem  Roraam  eiusque  ferias? 
Hoccine  ignoras?  Nihil  tamen  intellectu  facilius.  Explicabit 
poeta:  „Nisi  in  tempore  cecidisset  Achilles,  non  superstes 
fuisset  Troianae  cladi  Aeneas.  Achilles  enim  ferro  et  igne 
vastasset  omnia,  pepercisset  nemini,  cum  matre  etiam  pue- 
rum  nondum  natum  interfecisset."  An  ergo  illi  qui  in  equo 
Troiano  latuerunt  quique  ab  illis  in  urbem  sunt  introducti 
Achille  fuerunt  clementiores  ?  Achilles,  ut  opinor,  a  se 
impetrare  non  potuisset  ut  Priamum,  quem  olim  hospitio 
excepisset,  in  sanguine  filii  mactaret.  At  potuit  Pyrrhus- '-^> ^*i> 
filius.  Denique  ideone  Aeneas  superstes  fuit  quod  non  yi^  '  **^ 
sed  dolo  urbs  capta  est?  Id  enim  diserte  declarat  poeta 
his  verbis : 

Ille  non  inclusus  equo  Minervae 
Sacra  mentito  male  feriatos 
Troas  et  laetam  Priami  choreis 

Falleret  aulam, 
Sed  palam  captis  gravis,  heu  nefas,  heu 
Nescios  fari  pueros  Achivis 
Ureret  flammis,  etiam  latentem 

Matris  in  alvo. 

At  quid  attinet  quo  modo  capta  sit  urbs?  Post  enim 
urbem  captam  miseri  Troiae  incolae  caedi  et  interfici  coepti 
sunt.  At  illud  ipsum  „AchiIIera  cadere  opus  erat  ut  salvus 
esse  posset  Aeneas"  quoraodo  enuntiavit  poeta?  Audia- 
mus  ipsum: 

Ni  tuis  flexus  Venerisque  gratae 
Vocibus  divum  pater  annuisset 

Eebus  Aeneae  potiore  ductos 
Alite  muros. 

Quod  tum  demum  veritati  couvenienter  dictum  esset  si 
lupiter,  Yeneris  et  Apollinis  precibus  motus,  Achillem 
fulmine  percussisset.  At  illum  sagitta  intererait  Apollo,  non 
rogatus  sed  ob  caedem  Troianorura  Achilli  iratus.  Possum 
sic  cetera  persequi,  sed  iam  haec  sufficere  videntur. 

Ad  aliud  carmen  transeo,  quod  et  eodem  fere  tempore  J^^" 
compositum  est  atque  id  de  quo  modo  dicebam  (est  enim 
et  ipsum  libri  quarti),  et  illi  quod  e  L.  I  attulimus  (c.  15) 
propter  frequentem  belli  Troiani  mentionem  dici  potest  cogna- 
tissimum.  Nusquam  magis  de  sensu  eorum  quae  diceret 
securus  fuisse,  dummodo  metrum  Graecis  exemplis  respon- 
deret,  poeta  videtur.  Sic  enim  Lollium  amicum  (Libri  quarti 
nonum  est  carmen)  alloqui  incipit:  «Noli  metuere,  mi  Lolli, 
ne  carmina  lyrica  mea,  quod  ego  genus  primus  Latio  ostendi, 
in  oblivionem  abeant."  Est  ergo  quod  suspiceris  iam  antea 
saepius  Lollii  laudes  ab  Horatio  carraine  lyrico  esse  cele- 
bratas.  At  nusquara  huiusce  Lollii  praeterea  mentio  fit  nisi 
Epist.  I,  20,  28,  nihilque  in  eo  versu  laudis  est:  annienim 
indicandi  causa  scriptum  est 

Collegam  Lepidum  quo  dixit  Lollius  anno. 

Sed  utut  est,  illum  metum  ut  amico  demat  hoc  fere  utitur 
arguraento  Horatius :  „licet  Homerus  ceteris  oranibus  cuiusvis 
generis  poetis  palmara  praeripiat,  taraen  minirae  poetarum 
lyricorum  interiit  faraa:  Pindari,  Simonidis,  Alcaei,  Stesi- 
chori,  Anacreontis,  Sapphus."  Profecto  idoneum  est  hoc 
argumentum  eoque  magis  laudandum  quod  egregiis  versibus 
est  exornatum  : 

Non,  si  priores  Maeonius  tenet 
Sedes  Honierus,  Pindaricae  latent 
Ceaeque  et  Alcaei  minaces 
Stesichorique  graves  Camenae, 

Nec  siquid  olim  lusit  Anacreon 
Delevit  aetas;  spirat  adhuc  amor 
Vivuntque  commissi  calores 
Aeoliae  fidibus  puellae. 

Yides  hactenus  artissimo  omnia  cohaerere  vinculo.  Quid 
autem  sequitur?  Quatuor  strophis  continuis  hanc  defendit 
sententiam  poeta :  „Res  quas  Homerus  narravit  non  sunt  in 
suo  genere  antiquissimae,  sed  quae  illas  aetate  antecedunt 
oblivionis  nocte  premuntur,  quia  vate  caruerunt."  Huic 
autem  sententiae  quis  locus  post  priorem  illam  de  lyricis 
poetis  non  prae  Homero  contemnendis  ?  Et  cuiusmodi  sunt 
argumenta  quibus  confirmatur?  Dicam  aperte:  absurdissima 
et  eiusmodi  ut  nullo  negotio  infirmari  et  perverti  possint. 
Persequamur  singula. 

„Non  prima  adultera  fuit  Helena."  At  enim  quae  de  ea 
narrat  Homerus  non  eiusmodi  sunt  ut  praesertim  culpam 
eius  et  male  factum  in  clara  ponere  luce  velle  videatur: 
de  bello  ob  eam  gesto  narrat,  de  ipsa  raro  loquitur, neque 
tamquam  de  adultera  sed  tamquam  dignissimo  tanti  certa- 
minis  pretio.  Sed  hoc  mittamus.  Nonne  totailla  adulterae 
mentio  inepte  in  hac  enumeratione  ponitur?  Exemplis  enim 
demonstraturus  est  poeta  egregios  viros  qui  ante  Home- 
rum  vixerint  posteris  notos  esse  non  potuisse  quia  laudes 
eorum  a  nullo  poeta  essent  celebratae. 

„Non  Teucer"  primus  „tela  Cydonio  direxit  arcu."  Lu- 
benter  credo,  sed  quid  tum?  Ergone  qui  ante  Teucrum 
egregii  fuerunt   sagittarii   noti  iam  non  sunt?  Immo  vero 

Herculem  et  Eiirytum  aliquanto  Teucro  celebriores  esse  credo. 

Continuo  sequitur :  ^Non  semel  Ilios  vexata".  Dicere  voluit 
poeta,  ut  opinor,  expugnata,  capta,  sed  metrum  ei  ^^^  ^//v^^^^ 
torsit  illud  vexata.  Ridicule  Teucer,  qui  apud  Homerumjoil 'Vr^o,  y^. . 
sine^fratre  potest,  nunc  totum  bellum  Troianum  urbemque 
Troiam  solus  secum  trahit.  Et  quid  sibi  istud  „non  semel 
Ilios  vexata"  vult?  Primum  a  Neptuno  ager  Troianus  aquis 
submersus  est,  deinde  ab  Hercule  capta  est  urbs,  postremo 
urbem  iterum  expugnarunt  communes  Graecorum  copiae. 
Quis  hoc  ignorat?  Nemo,  ut  opinor.  Apparet  ergo  etiam 
multas  res  quae  ante  Agamemnonem  evenerunt  immortali- 
tatem  quandam  esse  assecutas. 

Habemus  igitur  totum  bellum  Troianum,  habemus  Teucrum. 
Quinam  praeter  illum  afferuntur  tamquam  praeclarae  vir- 
tutis  exempla?  E  Graecis  Idomeneus  cum  Diomedis  auriga 
Sthenelo  (in  libri  I,  c.  15  simul  Diomedes  nominatur  cum 
Idomenei  auriga  Merione).  Tribus  illis  Teucro,  Idomeneo, 
Sthenelo  opponitur  e  Troianis  praeter  Hectorem  Deiphobus. 
Quae  causa  esse  potest  cur  illi  potissimum  Graecorum  heroes 
afferantur,  qui  in  Iliade  secundas  agunt  partes?  Praeclarum 
ad  hanc  quaestionem  responsum  et  Oedipode  aliquo  dignum 
apud    recentem    quendam    Horatii   inveni    commentatorem.  / 

„Yarietati"    ait    „Horatius  consulit:  nimis  enim  iam  decan-  < 

tata  sunt  Achillis,  Aiacis,  Diomedis  nomina;  eodem  consilio  /><  -^ 

Hectori    addit    Deiphobum,    qui    tamen    et    apud   Dictyem(  ^        .^,, 
tamquam    primarius    vir   memoratur,   rainime   est,   id   quod/^  /    ^,  \^ 
Peerlkampius  dicit,  minorum  gentium."  Yides  quam  mirifice/x^v^.  tl^/^^^.^ 
vir  doctus,  dum  Peerlkampium  refellere  studet,  sibi  obloqua- 
tur.    111  ud   tamen   de   Deiphobo   verissimum,   qui  apud  Ho- 
merum  (XXII,  234)  Hectori  est  TroAy  (pi^TXTog 

ymrav  ovq  'E3(x(3yi  yj^s  Upioif^o^  rsxe  Trxt^xg. 

Posthomerica  autem  poesis,  qua  interempto  Paride  Helenam 
uxorem  duxisse  fingitur,  eum  Troianorum  primum  facit: 
nemo  ergo  dignior  qui  simul  cum  Hectore  nominetur. 
Atque  hic  quidem  facile  fuit  metrum  Alcaicum  et  id  quod 
dicendum  erat  libenter  recepit ;  ubi  de  Graecis  agebatur  non 
eos  admittebat  quos  postulabat  argumentum :  rationem  ergo 
habuit  poeta  non  dignitatis  sed  nominum. 

His  iam  ita  expositis  quae  de  aetate  antehomerica  dicta 
sunt  una  comprehendit  stropha: 

Yixere  fortes  ante  Agamemnonem 
Multi:  sed  omnes  illacrimabiles 
TJrgentur  ignotique  longa 

Nocte,  carent  quia  vate  sacro. 

Quod  elegantissime  enuntiatum  est;  minime  verum  esse 
supra  iam  demonstravimus. 

Apte  illi  adiungit  sententiam  communem 

Paulum  sepultae  distat  inertiae 
Celata  virtus 

quam  eleganti  coniectura  sanare  conatus  est  Bentleius, 
'j[_ iTLt^l''^:  i n e r t i a  pro  inertiae  scribens ;  et  elegantiore  etiam  Peerl- 
kampius  sepulti  pro  sepultae  reponens  hoc  sensu: 
„Virtus  hominis  sepulti,  si  celata  sit  neque  ad  posterorum 
notitiam  venerit,  paulum  distat  ab  inertia.  Parum  refert 
fuerisne  homo  fortis  an  iners,  tcxTdixv''  6(/,ug  o  r  ocspyog  xvvjp 
0  Tf  TToXKoc  sopydoq,  nisi  tuae  laudes  post  mortem  tuam  a 
poetis  vulgentur.  Dum  vivis,  tui  aequales  de  te  loquuntur, 
de  inertibus  silent.  Inertes  iam  tum  sepulti  sunt.  Sed  quum 
et  tu  morieris,  in  eodem  eris  silentio  in  quo  sunt  inertes, 
quia  vate  cares,  tua  gloria  per  vatem  ad  nos  non  pervenit." 
Sed  harum  sive  alterutra  probatur  sive  neutra,  quid  poeta 
voluerit    satis    est  perspicuum.   Tum    se   denuo  ad  LoUium 

convertit  et:  „ego"  ait  „ne  tua  virtus  lateat  in  obscuro 
cavebo."  Recte  hactenus.  Sequitur  Lollii  virtutum  enume- 
ratio  frigidissima  ineptissimaque,  quam  qui  uno  loco  emen- 
dare  conati  sunt  viri  docti  mihi  operam  perdidisse  videntur. 
Primaria  autem  Lollii  virtus  est  abstinentia,  divitiarumque 
contemptus.  Illam  ergo  lectoribus  commendat  poeta  et  ita 
longo    carmini   imponit  finem.   Poemane   facere  hoc  est  an  , 

pannos  pannis  assuere? 

Duo  iam  exempli  causa  attulimus  carmina  ex  eo  libro, 
quem  ab  Augusto  rogatus  tribus  antea  scriptis  poeta  addi- 
dit,  quem  ergo  eo  tempore  composuit  quum  ceteris  sibique 
ipsi  oiuTog  exuTOv  'BeivoTXTot;  esse  videbatur.  Praemisimus  dis- 
putationem  de  carmine  quodara  e  prirao  libro,  quod  si  certo 
scireraus  —  id  quod  viri  docti  nonnulli  statuunt  —  primum  <^'^f^^<^ 
aut  inter  prima  ex  hoc  genere  a  poeta  in  lucem  esse  emis- 
sum,  tota  Horatii  ars  lyrica  qualis  ab  initio  ad  finem  fuerit 
sciremus.  Exemplis  enim  docuissemus,  quo  malo  laboraret 
Horatius,  quum  primum  poesin  lyricam  tangere  coepisset, 
illo  ne  post  longam  quidem  variamque  exercitationem  liberum 
eura  fuisse:  semper  metro  eum  serviisse,  nunquam  adeo 
omnes  eius  superasse  difficultates  ut  quod  vellet  dicere  apte, 
eleganter,  perspicue  dicere  posset.  Sed  de  tempore  carminis 
I,  15  nihil  constat:  aliud  ergo  tractandum  mihi  sumam,  de 
cuius  aetate  nulla  esse  possit  dubitatio;  quod  ubi  eiusdem 
vitii  esse  exemplura  certissiraum  valdeque  perspicuum  demon- 
stravero,  postrerao,  ut  taraquara  cumulum  huic  addam  dis- 
putationi,  tertium  libri  quarti  eodera  percurram  consilio. 
Quodsi  cui  nimis  aperte  nimisque  confidenter  locutus  vide- 
bor,  nolira  me  in  arrogantiae  vocet  suspicionera ;  scribo  enim 
timoris  plenus,  neque  unquam  quis  sim  obliviscor;  sed 
brevitati    et    perspicuitati    est  consulendum,  ergo  interdum 

demonstrandi  et  docendi  verbis  utor  tamquam  de 
re  certa,  non  de  eius  suspicionibus  qui  ab  aliis  meliora 
doceri  cupiat.  Neque  tamen  suspiciones  illae  nuper  mihi 
natae  sunt;  diu  multumque  eas  mecum  pensitavi,  tandem 
aliquando  post  saepissime  repetitam  Horatii  lectionem  pro- 
ferre  in  medium  audeo.  Sed  ad  propositum  est  transeundum. 

II,  1.  Scriptum  esse  hoc  carmen,  si  iam  post  proelium 
Actiacum,  certe  haud  multo  postea,  iure  viri  docti  hoc  prae- 
sertim  demonstrant  argumento,  quod  in  eo  agatur  de  „fratemo 
sanguine  nondum  expiato",  quibus  verbis  Horatius  usus 
non  esset  si  iam  aliquamdiu  pacis  defensorem,  quietis  secu- 
ritatisque  tutorem  se  praestitisset  Augustus.  Keferendum  ergo 
carmen  ad  annum  31  vel  30,  i.  e.  pleraque  alia  aetate  haud 
parum  antecedit.  Nemini  ergo  incredibile  videri  potest  in  eo 
multa  deprehendi  indicia  e  quibus  appareat  prima  fere  nunc 
in  hac  arte  pericula  fecisse  poetam,  multaque  ei  excidisse 
quae  aut  parum  essent  apta,  aut  obscura,  aut  dubia.  Recen- 
seamus  singula. 

Pollionem  partem  quandam  historiae  Romanae  scripturum 
sic  alloquitur  Horatius: 

Motum  ex  Metello  consule  civicum 
Bellique  causas  et  vitia  et  modos 
Ludumque  Fortunae  gravisque 
Principum  amicitias  et  arma 

Nondum  expiatis  uncta  cruoribus, 
Periculosae  plenum  opus  aleae 
Tractas  et  incedis  per  ignes 
Suppositos  cineri  doloso. 

Ex  Metello  consule.  Admodum  hic  in  tempore  indi- 
cando    infelix    fuit  poeta.   Quotus  enim  quisque  ex  Horatii 

aequalibus  fastos  consulares  adeo  in  promptu  habebat  ut 
statim  sciret  de  quo  Metello  hic  esset  sermo.  Et  si  iam 
statim  scirent  omnes,  quam  parum  poetice  dictum  est 
motum  ex  Metello  consule.  Idem  est  ac  si  diceret : 
anno  urbis  694.  Nec  solum  pedestrem  sermonem  refert 
caretque  ea  elegantia  quam  quivis  flagitat  versus,  sed  etiam 
ineptum  est.  Requiritur  aliquid  eiusmodi  quod  statim  lectori 
ante  oculos  ponat  belli  civilis  initium,  aliquid  quod  belli 
dederit  ansam  vel  primum  belli  signum  fuerit,  velut :  Rubicon 
traiectus ;  principum  virorum  Caesaris  et  Pompeii  alienatio, 
nimia  alteriusutrius  potentia.  Quidquid  ex  hoc  genere  dixis- 
set  poeta  melius  esset  quam  puerile  istud  ex  Metello 
c  0  n  s  u  1  e. 

Yitia.  Yersum  explet  haec  vox,  sensu  caret.  Nullus  enim 
ei  locus  est,  ubi  de  bello  civili  agitur.  Imperator  qui  bellum 
gerit  cum  barbaris  interdum  vitium  aliquod  committit:  im- 
prudenter  hostes  adoritur,  proelii  egregiam  occasionem  prae- 
termittit,  hostes  pulsos  iam  et  in  fugam  conversos  e  mani- 
bus  elabi  patitur,  cetera  huiuscemodi;  eaque  scriptor  Romanus 
cum  dolore  quodam  commemorat.  Saepe  quoque  stuititia 
peccant  hostes:  Hannibal  quum  urbem  capere  posset  ea 
facultate  in  tempore  uti  neglexit,  otiosus  desidebat  Capuae, 
milites  suos  nimio  corrumpi  luxu  sinebat.  Ne  ea  quidem 
referre  negliget  Livius  aliquis.  At  bellum  civile  totum  triste 
est,  miserabile,  lacrimosum.  Mhil  in  eo  laetum  est,  nihil 
quod  magis  quam  cetera  omnia  scribenti,  legenti,  reputanti 
moveat  dolorem.  De  Caesaris  autem  erroribus,  ut  ad  bellum 
civile  de  quo  hic  agitur  transeam,  otiosum  sit  dicere,  qui 
adversarii  copias  fugarit,  disperserit,  profligarit.  At  sua  culpa 
effecit  Pompeius  ut  Caesar  tam  splendidam  reportaret  vic- 
toriam.  Faciamus  prorsus  ita  se  rem  habere :  an  ergo  errores 
ab    eo    commissos    vitia    appellare   potest   historicus    sub 

Augusto  scribens?  Eiusmodi  vocabulo  si  uteretur,  fere  hoc 
diceret:  „quam  doleo  quod  Pompeius  tum  non  magis  fuit 
cautus,  diligens,  strenuus :  victoriam  enim  de  Caesare  repor- 
tare  potuisset".  An  poetara  breviter  illud  bellum  describen- 
tem  istud  decebat  vocabulum  ?  Minus  etiam,  ut  opinor,  quam 
historicum :  hic  enim  eo  utentem  facere  poterat  aliquem  e 
Pompeii  partibus.  Sed  quod  non  decebat  tamen  dicere  metro 
cogebatur. 

Ys.  5.  Arma  nondum  expiatis  uncta  cruoribus. 
Languida  et  nimis  verbosa  locutio.  Dicendum  fere  erat: 
arma  etiam  fraterno  sanguine  madida,  vel  arma 
nondum  expiata.  Id  posuit  poeta  quod  plenum  efficeret 
versum  Alcaicum. 

Vs.  6.  Periculosae  plenum  opus  aleae.  Nonne 
his  verbis  ipsum  bellum  civile  significatur  ?  Vix  dubitari 
potest;  sed  si  ita  est,  etiam  ignes  suppositos  cineri 
d  0 1 0  s  0  ad  idem  bellum  est  referendum.  Parum  apta,  hercle, 
imago !  Ea  enim  nulla  alia  res  indicari  potest  quam  illa 
quae  primo  aspectu  tuta  videtur  atque  eiusmodi  ut  sine 
ullo  periculo  tangi  tractarique  possit,  revera  autem  perni- 
ciem  affert  pestemque.  Et  est  haud  dubie  omnium  malorum 
causa  bellum  civile,  sed  cuinam,  obsecro,  mortalium  videri 
unquam  potuit  non  periculosa?  An  ergo  hoc  vult  Horatius 
(quod  suspicati  sunt  nonnulli)  ipsi  Pollioni  periculosum 
esse  illius  belli  historiam  scribere;  exstinctum  enim  bellum 
videri  magis  quam  esse;  metuendum  esse  ergo  ne  flamma 
eius  aliquando  in  scriptoris  exitium  erumpat?  Lepida  ea 
esset  sententia  et  venuste  enuntiata.  Sine  imagine  enim  hoc 
diceret  Horatius:  „Periculum  est,  mi  Pollio,  ne  imprudenti 
tibi  aliquid  excidat  quod  iram  nonnullorum  movere  possit. 
Vivunt  enim  multi  qui  bello  civili  interfuerunt,  vivit  etiam 
in    nonnullorum   animis  pristini  odii  aliquid:  non  adeo  ex- 

stinctum  bellum  est  ut  libere  sententiam  de  eo  dicere  pos- 
sis."  Sed  eiusmodi  periculum  si  Horatius  indicare  voluisset, 
hanc  addidisset  admonitionem :  „Noli  illud  tangere  argu- 
mentum;  quin  potius  tragoedias  scribere  perge:  illae  tibi 
molestiarum  nil  parere  possunt."  Nunc  vero  contrarium 
sequi  videtur;  videtur,  aio,  nam  poetae  non  contigit  ut 
verba   inveniret,  quae  simul  metro  apta  et  perspicua  essent. 

Ys.  9.  Paulum  severae  Musatragoediaedesit 
theatris.  Si  ergo  Pollio  tragoediam  paulisper  omittit  et 
interea  historiam  scribit,  per  illud  tempus  totane  tragoedia 
vacat?  Planene  tum  tragoediae  Musa  abest?  Urbana  et 
venusta  ea  nonnullis  videtur  locutio,  mihi  absurdissima. 
Idem  et  Peerlkampio  visum,  qui,  ne  poeta  ineptiret,  ea  verba 
sic  esse  interpretanda  suspicatus  est  ut  sermo  esset  de 
Historiae  Musa:  bella  enim  civilia  tragicam  rem  esse  et 
PoUionem  tumido  usum  esse  scribendi  genere,  eodem  quo 
Theopompum,  de  quo  Plutarchus:  ug  ypxcpsi  xoc)  Tpxycp^sJ 
esoTTOfjCTrog.  Acutissimi,  hercle,  viri  suspicio,  minime  tamen, 
ut  opinor,  probabilis. 

Ubi  publicas  res  ordinaris.  Non  potest  alius  ho- 
rum  esse  verborum  sensus  quam  hic:  ubi  historiae  Populi 
Romani  partem  ordine  pertractaveris.  At  quis  unquam,  cui 
non  metri  difficultas  bene  loquendi  facultatem  ademisset,  sic 
est  locutus?  (Alterum  locum  ubi  ad  istud  verbum  ordi- 
nandi  confugere  cogitur  Horatius  supra  attuli.) 

Ys.  13.        Insigne  maestis  praesidium  reis 
Et  consulenti  Pollio  curiae, 
Cui  laurus  aeternos  honores 
Delmatico  peperit  triumpho. 

Omnes  hae  Pollionis  laudes  recte  et  iure  hic  locum  suum 
obtinerent   si   praecederet    aliquid    in  hunc  modum:  „Dum 

historiae  seribendae  operam  dabis  vacandum  tibi  erit  ab  iis 
muneribus  quibus  apud  cives  egregiam  famam  es  consecutus." 
Quod  licet  a  scribendi  consilio  revocantis  esset  magis  quam 
adhortantis,  tamen  enumeratio,  quae  nunc  sine  ulla  causa 
interiicitur,  multo  etiam  ineptior  videtur. 

Vs.  17 — 24.  Ergone  tragoediam  facturus  est  Pollio,  vel 
carmen  heroicum?  Hoc  credas  propter  versus  17 — 20: 

lam  nunc  minaci  murmure  cornuum 
Perstringis  aures,  iam  litui  strepunt, 
lam  fulgor  armorum  fugaces 
Terret  equos  equitumque  vultus, 

illud,  lipet  in  praecedentibus  iterum  iterumque  significatum 
sit  tragoediarum  scribendarum  laborem  per  aliquod  tempus 
a  Pollione  interruptum  iri,  propter  versus  21 — 24: 

Audire  magnos  iam  videor  duces 
Non  indecoro  pulvere  sordidos, 
Et  cuncta  terrarum  subacta 

Praeter  atrocem  animum  Catonis. 

Sed  fingamus  a  Pollione  exspectare  Horatium  librum  his- 
toricum  ad  commovendos  animos  aptissimum,  in  quo  proelia 
aciesque  tanto  describantur  artificio  ut  adesse  sibi  lector 
videatur  et  principes  viri  identidem  ttxvu  ^p»f/,xriKwg  tamquam 
in  scenam  introducantur,  non  gladio  tantum  sed  etiam  verbis 
pugnaturi.  Sic  prior  tantum  stropha  (17 — 20)  probabitur, 
altera  vero  (21 — 24)  minime.  Quid  enim ?  Audire  magnos 
iam  videor  duces.  Quid  facientes  illos  audire  sibi  Hora- 
tius  videtur?  Orationem,  ut  opinor,  habentes  qua  milites 
vel  adhortentur,  vel  laudent,  vel  consolentur.  In  medio  enim 
versantur  bello,  quippe  qui  sint  non  indecoro  pulvere 
sordidi.    Quod   et   ipsum   satis    absurde   dictum   videtur. 

Caesorum  hostium  cruor  militi  decori  esse  potest;  pulvere 
oppletur  non  quivis  viator  solum  sed  etiam  miles  qui  turpi 
fuga  hostem  evasit  Yidetur  autem  istud  pulvere  de  indu- 
stria  posuisse  poeta  ut  vocabulum  sanguine  evitaret: 
ipse  enim,  ut  opinor,  egregie  sensit  quam  absurdum  esset 
primum  dicere  civilia  arma  nondum  expiatis  esse  uncta 
cruoribus,  deinde  subito  affirmare  fraternum  illum  sangui- 
nem  illis  qui  profuderunt  honori  laudique  fuisse.  Igitur 
alteram  absurditatis  partem  sustulit,  totam  tollere  non  potuit : 
quum  enim  de  re  tam  tristi  quam  bellum  civile  est  lo- 
quimur,  laetis  honoris,  laudis,  decoris  vocabulis  est 
abstinendum.  Addit  autem : 

Et  cuncta  terrarum  subacta 

Praeter  atrocem  animum  Catonis. 

Quo   modo   haec   cum   praecedentibus   cohaerent?  Yellem 
Horatius  scripsisset  quod  coniecit  Peerlkampius : 

Sudare  magnos  iam  video  duces, 

ita  gravissimo  liberaretur  vitio  poeta.  Sed  quin  scripserit  id 
quod  nunc  legimus  quis  dubitare  audeat  ?  IUud  autem  eius- 
modi  est  ut  quo  magis  de  eo  tecum  deliberes,  eo  magis 
mireris  poetae  excidere  potuisse.  Quid  enim?  Magnos 
duces  non  indecoro  pulvere  sordidos  et  cuncta 
terrarum  subacta  praeter  atrocem  animum  Ca- 
tonis,  sibi  simul  audire  iam  videtur  Horatius;  haec  ergo 
simul  audiet  lector,  eodem  tempore  aio  et  simul:  am- 
bae  enim  res  ita  ab  Horatio  proponuntur,  tam  arto  connexae 
vinculo,  ut  quin  tempore,  loco,  genere  coniunctissimae  ab  eo 
fingantur  non  possit  dubitari.  Quid  ergo?  Siraul  audimus  duces 

(Caesarianarum,  ut  opinor,  partium)  orationes  habentes  et 

quid,   quaeso?    An   e   diversissimis    accurrentes    provinciis 

nuntios  qui  Caesarem  certiorem  faciant  totum  orbem  terra- 
rum  iam  esse  subactum?  Sed  quo  illud  praeter  atrocem 
animum  Catonis  vertamus?  An  nuntiorum  unus,  quem- 
admodum  in  fabulis  fit  Euripideis,  suprema  Catonis  verba 
referet  et  quanta  se  ille  constantia  percusserit  narrabit? 
Vel  sic  tamen  —  et  est  ut  vides  explicatio  sat  longe  arces- 
sita  —  istud  praeter  atrocem  animum  Catonis  con- 
torte,  obscure,  ambigue  dictum  est  pro:  „Catonem,  quum 
iam  totus  orbis  terrarum  subactus  esset,  tamen  et  verbis  et 
morte  invictum  testantem  animum". 

25 — 28    luno  et  deorum  quisquis  amicior 
AMs  inulta  cesserat  impotens 
Tellure,  victorum  nepotes 
Rettulit  inferias  lugurthae. 

„Iugurtha"  docti  commentatores  aiunt  „de  industria  hic 
a  poeta  nominatur:  noluit  Carthagini  dicere  vel  Hanni- 
bali,  quoniam  eo  tempore  lugurthini  belli  memoria  multo 
erat  recentior  apud  Romanos  quam  Carthaginiensis".  Nullam 
unquam  vidi  annotationem  qua  magis  aperte  dissimularetur 
id  quod  dicendum  erat.  An  serio  quisquam  credere  potest 
ullum  unquam  Romanum  ullo  tempore  Carthaginis  et  Hanni- 
balis  esse  oblitum  ?  Yivebant,  ut  opinor,  ea  nomina  quamdiu 
stetit  imperium  Romanum;  et  etiam  plane  indocti  illa  sem- 
per  in  ore  habebant;  sed  facile  fieri  potuit  ut  mox  unus 
et  alter  in  literis  parum  versatus  quis  lugurtha  fuisset 
nesciret.  Quin  potius  confiteamur,  id  quod  obtegi  doctis 
commentis  nunquam  poterit,  ideo  hic  lugurtham  positum 
esse  quia  metrum  Hannibalem  et  Carthaginem  non  admitte- 
bat.  Sed  tota  ista  Africae  commemoratio  quorsura  hic  iniicitur  ? 
Hoccine  Africae  solatium  fuit  pristinae  cladis  a  Romanis 
acceptae  quod  sua  terra  Romano  maderet  sanguine  ?  NuUaene 

ergo  ipsius  in  bello  civili  partes  fuerunt?  Nonne  simul  cum 
Romanis  ingens  Afrorum  multitudo  cecidit ;  nonne  rex  luba 
acerrime  causam  Pompeianam  defendit? 

Quis  non  Latino  sanguine  pinguior 
Campus  sepulcris  impia  proelia 
Testatur  auditumque  Medis 
Hesperiae  sonitum  ruinae? 

Qui  gurges  aut  quae  flumina  lugubris 
Ignara  belli?  Quod  mare  Dauniae 
Non  decoloravere  caedes? 

Quae  caret  ora  cruore  nostro? 

De  imperii  Romani  interitu  sermonem  esse  putes.  Quis 
enim  alius  esse  potest  versuum  sanguinis  cruorisque  pleno- 
rum  sensus,  quum  praesertim  in  illis  etiam  haec  inveniantur 
verba  Hesperiae  sonitum  ruinae?  Quid  post  illud 
cuncta  terrarum  subacta  ineptius  excogitari  potuit 
quam  strophae  tam  lugubres  et  lacrimosae?  Sed,  quod  ad 
sanguinem  illum  pertinet,  ubinam  historiae  suae  finem  fac- 
turus  est  Pollio,  vel  potius  facturum  eum  fingit  Horatius? 
Satis  perspicua  res  est.  Tria  enim  in  ipso  carmine  leguntur 
quae  certa  sunt  chronologiae  indicia:  cuncta  terrarum 
subacta,  Africa  et  atrocem  animum  Catonis. 
Haec  omnia  ad  Caesaris  cum  Pompeio  eiusque  legatis,  amicis, 
sociis  proelia  pertinent.  Ergo  ubi  Caesaris  omnes  adversa- 
rios  profligatos  ipsumque  imperium  firmum  et  stabile  nactum 
narraverit  nil  amplius  addet  Pollio.  At  de  sanguine  Romano 
a  Romanis  profuso  tot  lamentatur  versibus  poeta:  ergone 
Caesaris  victoria  et  imperium  tristissimae  illi  rei  modum 
statuerunt?  Haud  opinor.  Post  enim  Caesarem  occisum 
denuo  fraternus  sanguis  fluxit,  vel  potius  tum  demum  fluere 

coepit.  Ita  certe  Horatio  visum,  qui,  hoc  carmine  excepto, 
de  Caesaris  Pompeiique  bello  tacere  solet,  de  proeliis  inter 
Octavianum  et  Antonium  eiusque  socios  tamquam  de  causis 
acerbissimae  crudelitatis  permultis  locis  queritur  (cf,  e.  c.  Ep. 
16  scriptus  a.  41,  et  7,  scriptus  a.  33).  Praeterea  notandum, 
ut  supra  lugurthae  pro  Carthagini,  ita  hic  Dauniae 
pro  Komanae  metri  causa  esse  positum. 
Inepto  carmine  dignissima  est  ultima  stropha 

Sed  ne  relictis,  Musa  procax,  iocis 
Ceae  retractes  munera  naeniae, 
Mecum  Dionaeo  sub  antro 
Quaere  modos  leviore  plectro. 

Kelictis  iocis.  Quid?  usquamne  professus  estHoratius 
se  nil  scripturum  quod  non  iocosi  esset  generis?  Sifecisset 
tamen  non  dici  posset  hoc  carmine  scribendo  propositi  sui 
fuisse  immemor.  Non  enim  admodum  triste  vel  lugubre  eius 
est  argumentum.  Nam  sic  fere  loquitur  poeta:  „Tu,  Pollio, 
de  bello  civili  librum  scripturus  es ;  difficilis,  hercle,  labor ! 
Quot  enim  tibi  proelia  erunt  narranda,  quantae  crudelitatis 
facienda  mentio!  Heu,  ipsi  cives  mutuis  ceciderunt  vulneri- 
bus."  Quae  causa  est  cur  nunc  ad  semetipsum  se  convertat 
Horatius  seque  adhortetur  ut  triste  istud  argumentum  quam 
primum  omittat?  Hoc  fere  eum  voluisse  suspicor:  „Tu, 
Pollio,  de  horrendo  illo  bello  civili  scripturus  es;  egone  ut 
unquam  eiusmodi  tangam  materiam !  Absit  omen.  Leviora 
mihi  carmina  placent  de  amore,  vino,  epulis.  Tibi  bene 
succedat,  precor,  quod  inchoasti,  ego  tecum  de  palma  cer- 
tare  non  conabor",  sed  metro  coactum  prave  id  enuntiasse. 
Nam,  ut  strophae  sententiam  paulisper  omittamus,  quam 
multa  habet  inculcata  inania.  Musa  procax.  Cur  procax? 
An   quod  Horatii  Musa  procax  esse  solet?  „Quia  nunc 

extra  fines  ei  positos  vagatur"  viri  docti  aiunt.  „Quia  metro 
conveniebat"  dicendum  erat.  Ceae  retractes  munera 
naeniae.  Docte,  hercle,  dictum  hoc  est  et  ita  ut  vix  quis- 
quam  aequalium  quid  sibi  vellet  poeta  dicere  potuerit 
Meliores  versus  facere  poterat  Peerlkampius,  qui  coniecerit: 
Cea  retractes  vulnera  naenia;  sed  ea  coniectura  ipsius  Ho- 
ratii,  non  indocti  scribae  errorem  correxit.  Dionaeo  apte 
versus  lacunam  implet  sed  cum  sententiae  detrimento. 

His  addam  nonnulla  de  carraine  quodam  libri  quarti  et 
sic  toti  capiti  imponam  finem.  Est  autera  carraen  qaartum. 

„Rhaeti"  poeta  ait  „et  Yindelici"  (vel  „Rhaeti  Yindelici" 
vel  „Yindelici  sub  Alpibus  Rhaetis" :  parva  enira  vitia  in 
hoc  quidera  carmine  parura  curanda  censeo)  „Drusum  bellum 
gerentem  viderunt  iuvenis  aquilae  leonisve  instar".  Haec 
quidera  sententia  sanissima  est,  sed  videamus  quo  raodo 
imago  exornetur.  Pro  ipso  aquilae  nomine  poeta  dicit: 
ministrum  fulminis  alitem,  quibus  verbis  explicandi 
gratia  hi  adduntur  versus : 

Cui  rex  Deorura  regnura  in  aves  vagas 
Perraisit  expertus  fidelem 
luppiter  in  Ganymede  flavo 

quos  Peerlkampius  cura  altero  sequentis  strophae  versu 
delendos  censet  atque  ita  e  duabus  strophis  unam  facit.  At 
enira  supra  iam  demonstraviraus  strophas  „explicativas" 
Horatio  non  displicuisse.  Corapara  raihi  versus  a  Peerlkampio 
deletos  cum  his  e  libro  I,  22 : 

Quale  portentura  neque  militaris 
Daunias  latis  alit  aesculetis 
Nec  lubae  tellus  generat,   leonum 
Arida  nutrix, 

eiusdem  esse  poetae  agnosces.  Poeta  ergo  planum  facere 
volebat  quam  avem  verbis  ministrum  fulminis  ali- 
tem  significaret:  explicationem  autem  dedit,  quam  ineptissi- 
mam  et  ab  hoc  loco  alienissimam  esse  Peerlkampio  lubens 
assentior.  Quae  enim  ratio  intercedit  inter  aquilae  fidem 
raptumque  Ganymedis  et  spectatam  in  Druso  fortitudinem  ? 
Aquila  autem  et  leo  nunc  primum  nidum  relinquunt  matrem- 
que,  et  sui  faciunt  periculum  in  currendo  volandoque.  At 
Drusus  iuvenis  quidem  est  sed  tamen  annum  aetatis  agit 
vigesimum  tertiura.  Sed  hoc  quidem,  quoniam  minus  grave 
est  vitium  quam  cetera  omnia,  mittamus.  Quo  modo  autem 
Drusus  bellum  gerit,  quem  cum  aquila  vel  leone  agnos 
capellasque  laniante  poeta  comparat?  Exspectes  huiuscemodi 
aliquid:  „hostes  terribili  eius  impetu  perculsi,  immo  fulminea 
horrendi  adversarii  vi  obstupefacti  sunt  et  prae  metu  vix  se 
commovere  possunt".  Quid  vero  poeta?  Barbaras  gentes 
dicit  consiliis  iuvenis  revictas  didicisse  quae  esset 
bonae  educationis  utilitas.  Ineptissima  haec  esse  aliquatenus 
sensit  Bentleius,  qui  pro  revictae  coniecit  repressae. 
Sed  hoc  quidem  est  morituri  reduviam  curare.  Nam  maiorem 
quidem  vim  habet  repressae  quam  revictae,  sed  in- 
tactum  reliquit  Bentleius  vocabulum  multo  magis  impro- 
bandum  consiliis.  IUo  enim,  licet  multis  modis  in  nostram 
aliamve  linguam  hodiernam  verti  possit,  tamen  semper  et 
ubique  quaedara  mentis  deliberantis  sapientia  indicatur. 
Multo  igitur  melius  eo  utaris  ubi  de  duce  aliquo  natu 
maiore,  quem  usus  belli  prudentem  fecit,  loquaris,  quam 
quum  iuvenem  ipso  ardore  hostes  vincente  laudare  velis. 

Barbari  ergo  a  Druso  victi  didicere  quantum  valeret  bona 
educatio.  At,  per  deos  immortales,  quid  pulchris  imaginibus 
factum  est  quae  tantis  ambagibus  tantoque  ornatu  in  pri- 
mis    strophis    sunt   propositae?    Quo    terrarum   evaserunt? 

Aquilae  leonisve  iuvenis  instar  Claudius  cum  barbaris  bel- 
lura  gessit:  hi  enim  ab  eo  oppressi  quid  educatio  posset 
sunt  experti.  Quis  unquam  eo  nomine  leones  aquilasve  lau- 
dari  audivit  quod  tantam  liberis  suis  instruendis  docendisque 
adhibeant  operam? 

Sed,  utut  est,  ad  educationem  pervenimus,  qua  via  vel 
potius  quo  saltu  nunc  non  rogo.  Hinc  quomodo  ad  Drusum 
et  Augustum  apte  transiri  posset  poeta  quaesivit :  tamquam 
vinculo  ergo  usus  est  hac  observatione  morali:  „fortium 
parentum  fortis  esse  proles  solet,  sed  accedere  debet  bona 
educatio."  Nimirum  de  educatione  in  hoc  carmine  prorsus 
sileri  non  poterat:  pars  enim  laudis,  qua  Drusus  ornatur, 
utcumque  ad  Augustum  erat  referenda.  Sed  totam  illam 
observationem  accuratius  aspiciamus:  quam  prava  eius  sit 
enuntiatio  statim  apparebit: 

Fortes  creantur  fortibus  et  bonis 
Est  in  i  u  V  e  n  c  i  s  (!),  est  in  equis  patrum 
Yirtus,  neque  imbellem  feroces 
Progenerant  aquilae  columbam: 

Doctrina  sed  vim  promovet  insitam, 
Rectique  cultus  pectora  roborant. 
Utcumque  defecere  mores, 
Dedecorant  bene  nata  culpae. 

Quid,  quaeso,  ultimi  versus  significant 

Utcunque  defecere  mores, 

Dedecorant  bene  nata  culpae? 

Quis  alius  sensus  ab  eo  qui  recte  interpretatur  inde  peti 
potest  quam  hic :  „Si  Augustus  homo  nequam  fuisset,  ebrio- 

sus,  mulierosus,  helluo,  egregia  Claudiorum  indoles  parum 
Druso  profuisset:  patris  enim  adoptivi  si^ilis  factus  esset"? 
Id  autem  non  voluisse  poetam  perspicuum  est,  ut  opinor; 
sed  aliud  in  mente  liabebat,  aliud  est  elocutus. 

Nunc  observatio  illa  moralis  a  poeta  illustratur,  iramo 
altera  eius  pars:  de  bonae  enim  educationis  utilitate  siletur, 
quam  nobilis  sit  Drusi  gens,  quam  egregiis  ille  sit  ortus 
parentibus  et  proavis  narratur,  Argumento  autem  utitur 
poeta  proelio  apud  Metaurum.  De  eo  proelio  quae  dicuntur 
maiorem  totius  carminis  partem  explent,  eamque  partem 
multo  praecedentibus  praestare  neque  ego  nego  neque  quem- 
quam  negaturum  opinor.  Insunt  enim  quaedam  egregie  dicta 
versusque  omnium  admiratione  dignissimi.  Neque  tamen 
vitiis  iisque  admodum  gravibus  est  immunis.  Quod  enim 
de  versu  41 

Qui  primus  alma  risit  adorea 

observat  Peerlkampius  tam  verum  est,  tam  extra  omnem 
dubitationem  positum,  ut  vulgo  hac  quoque  in  re  ei  doctos 
commentatores  obloqui  mirari  satis  non  possim.  Ante  proe- 
lium  apud  Metaurum  alias  clades  acceperunt  Carthagi- 
nienses,  quibus  iliud  tamquam  cumulus  accessit  effecitque 
ut  prorsus  spem  deponeret  Hannibal.  Recte  ergo  et  historiae 
convenienter  Hannibalem  dicentem  inducit  Horatius: 

Carthagini  iam  non  ego  nuntios 
Mittam  superbos:  occidit,  occidit 
Spes  omnis  et  fortuna  nostri 
Nominis  Hasdrubale  interempto. 

Sed  quae  de  eo  proelio  praecedunt  omnia  sunt  susque  deque 
habita :  „Post  Carthaginiensium  in  Italiam  adventum  primus 
laetus   affulsit  dies  quo  ad  Metaurum  pugnatum  est,  inde 

fortuna  perpetuo  Romanis  fausta  fuit  neque  novo  ullo  inter- 
rupta  damno.  „In  ea  autem  fortunae  constantia  significanda 
parum  felix  poeta  fuit.  Haec  enim  dicit: 

Post  hoc  secundis  usque  laboribus 
Romana  pubes  crevit  et  impio 
Yastata  Poenorum  tumultu 
Fana  deos  habuere  rectos. 
Dixitque  tandem  perfidus  Hannibal: 

Quis  autem,  nisi  sententiarum  nexu  coactus,  verba  secun- 
dis  usque  laboribus  Romana  pubes  crevit  de 
perpetuis  Romanorum  victoriis  accipienda  suspicetur?  Quis 
hic  locus  adiectivo  perfidus?  Exspectes  enim  aliquid  in 
hanc  sententiam :  „Hannibal  qui  semper  antea  tam  sibi  for- 
tunaeque  suae  confidebat".  Quam  inepte  denique  Hannibal 
de  fortunae  suae  constantia  tum  demum  dubitare  coepisse 
dicitur  quum  iara  fana  deos  habuere  rectos,  i.e.  quum 
Romani  securi  iam  et  metu  liberi  omnia  vastatae  ab  eo 
Italiae  vestigia  deleverant.  Quid  quod  vocabula  fana  deos 
habuere  rectos  salva  Latinitate  non  possunt  significare 
id  quod  dicere  voluisse  poetam  liquido  apparet.  Fana  enim 
rectos  habentia  deos  bene  opponuntur  templis  illis  quae 
primo  urbis  Romae  tempore  fuerunt,  quum 

luppiter  angusta  vix  totus  stabat  in  aede. 

Sunt  ergo  templa  maiora  et  magnificentiora  quam  pro 
vetusta  simplicitate,  non  templa  deletorum  templorum  loco 
posita.  Sed  gravissimum  est  quod  allatis  versibus  vehementer 
vis  fit  historiae :  „Post  Metaurum  semper  bene  rem  gesse- 
runt  Romani,  tandem  exclamavit  Hannibal  e.  q.  s."  Nonne 
hic  de  proelio  ad  Metaurum  id  dicitur  quod  de  proelio  apud 
Nolam,  quod  octo  annis  ante  fuit,  dicendum  erat  ?  Hoc  enim 

die,  ut  ait  Livius  (XXIII,  16,  quem  locum  affert  Peerl- 
kampius)  „ingens  res,  ac  nescio  an  maxima  illo  bello  gesta 
sit.  Non  vinci  enim  ab  Hannibale  vincentibus  difficilius  fuit 
quam  postea  vincere".  Rectissime  ergo  Nolanum  proelium 
comparat  Peerlkampius  cum  Briliae  oppidi  expugnatione, 
quam  grata  nostratium  memoria  celebrare  solet  tamquam 
ereptae  e  crudelissimorum  tyrannorum  dominatione  patriae 
initium.  Hic  vero  non  de  Nolano  proelio  verura  de  proelio 
ad  Metaurum  eiusmodi  aliquid  dicitur:  „primus  ille  laetus 
Eomanis  dies  fuit ;  multi  alii  sunt  secuti,  tandem  dixit  Han- 
nibal :  e.  q.  s."  Si  ergo  Horatio  auctore  utaris,  Metaurense 
proelium  cum  Briliae  expugnatione  compares:  ea  autem  ut 
laeta  res  ita  ominis  instar  fuit  raagis  quam  victoriae  certam 
afferentis  securitatem.  Poeta  ergo,  si  sibi  saltem  constare 
vellet,  uti  illo  proelio  poterat  ad  demonstrandum  Claudios 
fuisse  diis  immortalibus  dilectissimos ;  ad  demonstrandum 
praeclaram  eorum  fuisse  in  bello  operam  non  poterat.  Sed 
parum  utrura  sibi  constaret  an  ridicule  obloqueretur  curasse 
videtur.  Qui  enim  modo  dixerit  proelium  ad  Metaurum  feli- 
citatis  Romanae  fuisse  initium  ergoque,  nisi  et  aliae  secu- 
tae  essent  victoriae,  mediocrem  tantummodo  illam  Hannibali 
futuram  fuisse  cladem,  subito  veritati  historicae  manus  dat, 
Hanuibalemque  ad  summam  desperationem  redactum  inducit 
lamentantem : 

Occidit,  occidit 
Spes  omnis  et  fortuna  nostri 
Nominis  Hasdrubale  interempto. 

Quid  est  aliud  versus  contlare  de  eorum  sententia  secu- 
rum  nisi  hoc  est?  Quid  attinet  eiusmodi  carmen  emendare 
velle  aliquot  eiectis  versibus?  De  versibus  autem  2 — 4  et  6, 
quos    daranat    Peerlkampius,    iam    vidimus:    illos    neglecta 

Peerlkampii  sententia  retinent  hodierni  editores;  rectissime, 
ut  opinor.  Sed  quid  est  cur  ei  haec  verba 

quibus 
Mos  unde  deductus  per  omne 
Tempus  Amazonia  securi 
Dextras  obarmet,  quaerere  distuli, 
Nec  scire  fas  est  omnia;  sed 

damnanti  plerique  assentiantur  ?  Num  hi  tanto  illis  sunt  ab- 
surdiores?  Nonne  et  ipsi  explicandi  causa  sunt  additi? 
Significare  enim  voluit  poeta  Yindelicos  securi  esse  armatos, 
et  in  ea  re  magnis  ineptisque  eum  uti  ambagibus  minime 
nego,  sed  et  alibi  utitur.  Accedit  quod  illis  deletis  vinculum 
perit  quo  hic  minime  carere  possumus.  Subitus  enira  ille 
transitus,  qui  est  in  iis  quae  remanent 

Yidere  Rhaeti  bella  sub  Alpibus 
Drusum  gerentem  Yindelici :  diu 
Lateque  victrices  catervae 
Consiliis  iuvenis  revictae 
Sensere  e.  q.  s. 

ab  oratione  et  stilo  Horatiano  alienissimus  esse  videtur. 


CAPUT  TERTIUM. 


„In  eiusne  ergo  carminibus"  ita  iam  non  sine  indigna- 
tione  quadam  interpellaturos  opinor  lectores  nonnullos  „tu 
tot  tam  gravia  tibi  deprehendere  visus  es  vitia,  eumne  tu 
versificatorera  potius  quam  poetam  appellandum  censes,  quem 
non  solum  sequeutia  hominum  saecula  ardenti  coluerint 
favore,  sed  etiam  aequales,  optimi  de  poetis  iudices,  tanto- 
pere  sint  admirati  ut  certatim  tamquam  flosculos  ab  eo 
sumerent  quibus  libros  suos  exornarent?"  Non  me  tam 
inique  de  Horatio  iudicare  quam  nunc  etiam  videri  pos- 
sim  postea  apparebit,  sed  etiamsi  totam  eius  poesim  con- 
demnandam  censerem,  isto  certe,  quod  ex  aequalium  iudi- 
cio  petitur,  argumento  de  sententia  non  depellerer.  Quid,^ 
quod  nisi  sedulo  recentiorum  de  Horatio  lucubrationes 
pervolvissem,  haud  unquam  illud  contra  me  allatum  iri 
exspectavissem.  Nam  multum  quidem  in  poetis  Latinis 
consumpseram  temporis  et  partem  eorum  haud  parvam 
tenebam  memoria,  nunquam  tamen  —  ne  quid  dissimu- 
lem  —  apifd  ullum  Augusteae  aetatis  poetam  versum 
inveneram  quem  ad  Horatium  tamquam  ad  auctorem  refe- 
rendum    sentirem.    Quodsi   forte   aliquis   Ovidii   potissimum 

locus  mihi  Horatianum  locum  in  mentem  vocabat,  illum 
eleganter,  breviter,  perspicue  dixisse  observabam  quod  hic 
inutili  fuco  et  inani  verbositate  corrupisset  magis  quam 
ornavisset.  Sciebam  praeterea  viros  doctos,  qui  ante  hoc 
saeculum  vixissent,  cum  dolore  quodam  quaesivisse  quid 
esset  quod  de  Horatio  aut  prorsus  tacere  solerent  aequales 
quique  ei  aetate  suppares  essent,  aut,  si  forte  mentionem 
eius  iniicerent,  inviti  id  facere  et  quam  paucissimis  verbis 
viderentur.  Et  nota  mihi  erat  coniectura  qua  anno  1785 
MeierOtto  illam  solvere  quaesfionem  conatus  est:  Horatium 
enim  maiorem  fuisse  statuit  quam  qui  ab  aequalibus  suo 
pretio  aestimari  posset.  Quae  coniectura  licet  mihi  mi- 
nime  arrideret  —  neque  enim  mihi  tanto  carior  erat  Ho- 
ratius  qiiam  Yirgiliiis,  Ovidius,  Propertius,  neque  is  sum 
qui  illos  solos  admirer  artifices  quos  futuri  saeculi  causa 
vivere  vel  vixisse  fama  est  —  tamen  Meierottonis  libellum 
in  hac  quaestione  pro  fundamento  esse  debere  et  olim  censui 
et  nunc  etiam  censeo.  Non  enim  solum  lectu  iucundissimus 
est,  Heynii  discipulo  dignissimus,  sed  etiam  doctissimus 
plenusque  rerura  nunc  etiam  cognitu  perquam  utilium.  Non 
undique  corrasit  minutias  scriptor  quibus  lectorem  obrueret 
suamque  ostentaret  doctrinam,  non  materiem  collegit  unde 
cuiusmodi  posset  aedificium  fieri  ipse  nesciret  —  nondum 
enim  illa  scribendi  ratio  in  honore  tunc  erat  —  sed  ipse 
totum  posuit:  e  paucis  sed  disertissimis  locis  aequalium  de 
Horatio  iudicium  quale  fuerit  efficere,  deinde  cur  tale  fuerit 
coniectura  assequi  conatur.  Atque  in  hac  quidem  parte  mihi 
parum  fuisse  felix  videtur;  in  illa,  licet  non  plane  rem 
euni  acu  tetigisse  credam,  tamen  viam  ab  eo  monstra- 
tam  opinor  a  qua  ne  nunc  quidem  longe  sit  recedendum. 
Postquam  enim  sano  sobrioque  iudicio  quidquid  in  rem 
facit  pensitavit,   hoc  statuit:  per  centum  fere  annos  tantum 

afuisse  nt  Horatius  lectorum  manibus  tereretur  ut  potius 
neglectus  iaceret  Nunc  fere  contrarium  viris  doctis  videtur: 
in  quavis  enira  de  Horatii  commentatione,  in  quovis  de 
literis  Komanis  libro  aequales  supparesque  Horatio  poetas 
innumeris  propemodum  librorum  suorum  locis  illura  ante 
oculos  habuisse  legimus.  Quae  quaraquara  sententia  a  sum- 
mis  in  nostra  arte  viris  firmiter  defendi  solet,  tamen  Meier- 
ottonem  multo  propius  a  vero  afuisse  censeo  atque  declaro. 
lure  ergo  a  me  lectores  postulant  ut  hanc  opinionem  argu- 
mentis  stabiliam,  sed  raagnus  eius  rei  est  ambitus  et  longus 
difficilisque  labor.  In  partes  igitur  aliquot  raateries  dividenda 
mihi  est;  de  singuiis  singulatim  dicam,  lectorum  commodo 
quantum  potero  consulam.  Atque  initium  faciara  a  Virgilio, 
quera  iampridera  viri  docti  qui  hanc  quaestionem  illustrare 
conati  sunt  in  partes  vocarunt. 

Primi  Horatii  editores  sedulo  Virgilii  locos  adduxe- 
runt  quibus  Horatius  illustrari  posset;  diligentia  superavit 
priores  omnes  Bentleius,  ad  sententiam  suam  de  versibus 
adulterinis  stabiliendam  illorum  a  Virgilio  praebitara  esse 
materiera  saepe  versu  aliquo  allato  contendit  Peerlkarapius ; 
postremo  quidquid  in  censura  venire  posset  accuratissime 
collegit  Henricus  Diintzer  in  Fleckeiseni  Annalibus  vol. 
XCIX,  p.  313  sqq.  Qui  licet  interdura  nimius  fuerit,  tamen 
Horatium  permulta  Virgilio  debere  quis  neget?  Quis  non 
viro  docto  qui  illa  omnia  sub  unum  dederit  conspectum  ex 
animi  sententia  gratias  agat?  Eo  autem  non  contenti  alii 
duas  insuper  res  excogitarunt  in  quibus  omnes  doctrinae 
acuminisque  sui  vires  collocarent.  Quas  quamquam  multis 
iam  probarunt,  mihi  nihil  unquam  magis  incredibile  visum 
est.  Cuiusmodi  sint  iam  exponam.  Inter  Virgilii  Georgicon 
libros  oranes  et  priraam  Horatii  primi  libri  satiram  rationem 
quandam  intercedere  statuunt,  ducti,  ni  fallor,  hoc  versu: 

„0  fortunati  mercatores !"  gravis  annis  "'- 

Miles  ait. 

quem  Yirgiliano 

0  fortunatos  nimium,  sua  si  bona  norint, 
Agricolas 

tam  similem  esse  declarant  ut  quin  alter  ad  alterius  imita- 
tionem  factus  sit  dubitari  nequeat.  Quid  ergo?  Ab  Hora- 
tione  sumpsit  ea  vocabula  Virgilius  ?  Hoc  quidem  hac  in  re 
asseverare  non  audent  viri  docti,  quamquam  suadere  videtur 
temporum  ratio.  Georgica  enira  ut  primum  a.  u.  725  in 
lucem  emissa,  Horatii  satiras  inter  annos  713  et  725  scriptas 
censent  idonei  de  hac  re  iudices.  Non  audent  autem  ?  Immo 
nolunt.  Tot  enim  in  utroque  poemate  esse  locos  TrocpxXKyiKovg, 
ut  alia  ratione  res  explicanda  sit,  contendunt.  Et  facile  credo 
non  unum  hunc  locum  doctarum  dedisse  ansam  delibera- 
tionum :  ille  enim  si  solus  e  prima  satira  alicui  Georgicon 
versui  similis  visus  esset,  vix  quemquam  opinor  hac  in  re 
de  ulla  cognatione  cogitaturum  fuisse.  Equidem  certe  miror 
illos  qui  cum  Horatiano 

0  fortunati  mercatores 

compararunt  Yirgilianum 

0  fortunatos  nimium 

non  etiam  Yirgilii  notum  iilud 
Fortunati  ambo ! 


agricolas 


attulisse.  An  non  potuerunt  duo  eodem  tempore  poetae  pro 
felix  ponere  fortunatus  et  voculam  o  praemittere  nisi 
altero  alterum  imitante?  Accedit  quod  utrobique  fortuna- 
tus   ipso    sententiarum   requiritur  nexu,   non   felix.   Non 


enira  ibi  de  corporis  mentisve  bona  valetudine  sermo  est 
sed  de  vitae  statu.  Neque  tamen  opus  est  ceteros  locos 
omnes,  quibus  viri  docti  sententiam  suam  defenderunt,  recen- 
sere :  ipsi  nobis  viae  monstrarunt  compendium.  Nullum  enim 
aiunt  certius  esse  cognationis  indicium  quam  quod  Horatius 
vs.  114  dixerit: 

Ut  cum  carceribus  missos  rapit  ungula  currus 
Instat  equis  auriga. 

Virgilius  autem/(I,  512  et  514) 

Ut  cum  carceribus  sese  effudere  quadrigae 
Fertur  equis  auriga. 

Hercle  hoc  si  gravissimum  est  argumentum,  quantilli 
sint  pretii  cetera  omnia  facile  est  intellectu.  Nulla  enim  in 
literis  Graecis  Latinisque  usitatior  imago  est  quam  illa  de 
equis  in  arenam  immissis,  neque  ulla  imago  aliis  particulis 
quam  illis  ut  cum  annecti  potest  praecedentibus.  Sed  hoc 
mittamus.  Cui  rei  docuraento  esse  censeant  ingentera  iliam 
locorum  7rxpx}.Kvi}Mv  copiam,  quorum  dux  et  princeps  est 
quem  attulimus,  videamus.  Coniiciunt ....  Horatium  leni 
risu  Georgica  Virgilii  perstrinxisse  aliquot  eorum  versibus 
ita  detorquendis  ut  tamen  vera  eius  verba  lectori  in  mentem 
venire  possent.  En  debili  fundamento  audacem  innixam 
coniecturam !  Quis  eiusmodi  aliquid  credat  propter  poetarum 
in  ablativis  substantivorum  carceres  et  equi  consensum! 
Nam  quid,  obsecro,  fuit  cur  quisquam  Virgilii  Georgica, 
praeclarum  opus,  vel  lenissimo  perstringeret  risu?  Scurrile 
id  fuisset,  ut  opinor,  ridiculum,  ineptum.  Atque  eiusmodi 
aliquid  semel  ab  Horatio,  viro  urbanissimo,  commissum  esse, 
vquamvis  inviti  crederemus  tamen,  si  revera  certum  aliquod 
eiusmodi  Trxpc^Vxi;  deprehendere  signum  possemus.  Sed  quis 

tam  hodierno  colligendi  conquirendique  studio  addictus  est 
ut  ex  animi  sententia  declarare  possit  sibi  satiram  Horati- 
anam  legenti  Yirgilii  Georgica  in  mentem  venire?  Novum 
profecto  istud  Trxp^^lxt;  genus,  quam  ne  ille  quidem  agnos- 
cere  possit  qui  to  Txpa^oufisvov  meraoria  teneat!  Quid  quod 
ad  incredibile  istud  probandum  praeterea  opus  est  coniec- 
tura  aeque  incredibili.  Statuendum  enim  est  non  seorsum 
sed  simul  ambos  satirarum  libros  in  lucem  esse  editos,  Ho- 
ratioque,  quum  iam  in  eo  esset  ut  eos  publici  iuris  faceret, 
novum  esse  allatum  Yirgilii  opus:  statim  eum  tum  novam 
satiram  scripsisse  quam  libris  suis  tamquam  prooemium 
praemitteret.  Nihil  enim,  credo,  potius  ei  fuit  quam  ut  scurri- 
libus  quibusdam  de  admirabili  aequali,  cui  tot  et  tam  magnas 
res  deberet,  iocis  conflandis  semet  ipsum  in  civium  suorum 
adduceret  contemptionem.  Ergone  hoc  quoque  nobis  creden- 
dum,  Yirgilium  adversarii  ineptiis  respondisse,  tamque  obscure 
respondisse  ut  nemo  aequalium  posterorumve  illud  sentire 
consilium  posset?  Nihildum  compertum  est  neque  tamen 
quietis  nobis  esse  licet.  Agnoscunt  enim  viri  docti  nullum 
certum  „talionis"  ut  aiunt  apud  Yirgilium  exstare  signum; 
metuo  ergo  ne  etiam  eiusmodi  talionis  signis  conquirendis 
diligentiae  industriaeque  suae  documentura  dare  studeant 
illorum  discipuli.  Quaerant  censeo;  nos  interea  ab  Horatii 
satiris  abesse  „vestigia  ruris"  persuasissimum  nobis  habeamus. 
Ad  alterum  nostrae  aetatis  de  Horatio  inventum  transeo. 
Tantam  enim  inter  Yirgilii  eclogam  quartam  et  Horatii  epo- 
don  XYI  intercedere  similitudinem,  ut  quin  alter  poeta  alte- 
rius  verba  nonnulla  de  industria  in  suum  transtulerit  carmen 
dubitari  nequeat,  communis  iam  virorum  doctorum  videtur 
esse  opinio.  Ecloga  autem  illa  A.  U.  714  scripta  editaque 
est,  epodos  autem  A.  U.  713.  Ergone  alienis  se  exornavit 
pennis    Yirgilius.    „NoIi    credere"    nonnulii   aiunt.    „Com- 

mendare  civibus  Horatium  iuvenem  poetam  et  vixdum  cui- 
quam  notum  Virgilius  volebat,  ergo  sententias  illius  quasdam 
suis  versibus  inserebat,  irarautatas  paululum  et  politas."  De 
qua  coniectura  quid  censeara  non  possum  melius  exponere 
quam  utroque  carraine  raptim  percurrendo.  Est  autem  Ho- 
ratii  epodos  haud  mediocri  laude  dignus,  et  plerisque  eius 
epodis  mirura  quantura  praestat.  In  quo  priraum  hanc  agno- 
scimus  virtutem,  quae  in  quovis  carraine  perraagni  facienda 
est,  quod  veros  anirai  affectus  versibus  suis  exornarit  poeta. 
De  longo  enim  et  infinito  bello  civili  ita  lamentatur,  ita 
queritur,  ut  vere  tristera  afflictumque  eura  esse  e  quovis 
versu  audias.  Quod  iusto  longius  est  carraen  nimisque  rhe- 
torico  fuco  ornatum,  libenter  iuveni  poetae  ignoscimus: 
modura  tenere  nescit;  quotusquisque  seniorura  estquisciat? 
Non  tamen  tam  de  sua  iaude  sollicitus  videtur  quam  de 
patriae  salute.  Adrairationera  vero  legentis  hoc  raoveri  car- 
mine  quis  contendere  possit  ?  Ingenuara  adolescentis  araaraus 
indolem,  quem  tanto  afficiat  dolore  calamitas  publica:  nihil 
taraen  ille  fert  quod  vehementer  animos  nostros  percellat.  At 
MA  in  Yirgilii  ecloga  praeclara  sunt  orania,  nihil  est  quod  non 
surama  dignum  videatur  adrairatione.  Yivunt  in  ea  orania 
spirantque.  Exsultans  ob  pacera  compositam  poeta  suo  ipse 
gaudio  laetisque,  quae  in  ipsius  mente  nunc  cum  maxime 
nascuntur,  cogitationibus  egregie  utitur  ad  exornandum  car- 
men  gratulatorium,  quod  ad  amicura  Pollionem  mittit  laetissi- 
mura  et  ipsum :  filio  enim  nato  optima  quaeque  ei  prae- 
sagit  animus.  Quid  autem  his  carminibus  cornmune  sit 
rogare  possit  admirabundus  qui  de  illis  nunquam  audiverit: 
alterum  enim  plenum  est  gaudii,  alterum  e  tristissima  fluxit 
mente.  Nempe  Yirgilius  reditum  aurei  saeculi  vaticinatur, 
Horatius  carmini  suo  inserit  beatorum  insularura  descriptio- 
nem:    hi   autera   loci  tara  inter  se  sirailes  seraper  visi  sunt 

ut  de  fortuito  consensu  ne  cogitare  quidem  voluerint  viri 
docti.  Hoc  tamen  quaeso  tecum,  Lector,  reputes,  satis  inex- 
pectatum  esse  in  carmine  Horatiano  ab  extremis  miseriis 
ad  summara  beatitudinem  transitum :  piget  nempe  poetam 
taedetque  harum  terrarum,  quas  hominum  culpa  malis  atque 
doloribus  impleverit;  subito  inde  mentem  avertit,  meliorem 
sortem  laetioremque  sedem  destinatam  esse  piis  credere  lec- 
tores  iubet  et  semet  ipsum  cogit;  non  enim  sponte  e  mise- 
riis  quas  aspicis  plenae  perfectaeque  beatitudinis  cogitatio 
nasci  solet;  atque  sic  eius  carmen  e  duabus  partibus  inter 
se  diversissimis  nulloque  vinculo  iunctis  constat.  Virgiliana 
vero  de  Saturni  regno  denuo  inchoaturo  vaticinatio  ultro  se 
poetae  obtulit,  qui  amici  felicitatem  cum  bono  publico  iunc- 
tam  laetissimis  celebraret  versibus.  Insperatae  pacis  lux 
tandem  aliquando  affulsit  populo  Romano;  eodem  tempore 
Pollioni  praestantissimo  civium  et  poetae  coniunctissimo 
filius  nascitur ;  quid  mirum  utriusque  cogitationes  in  summas 
nunc  evolare  coeli  plagas;  quid  autem  praeclarius,  quid 
magis  optimo  poeta  dignum  esse  potuit  quam  renovare 
pristini  saeculi,  quo  bonis  abundasse,  malis  caruisse  mor- 
tales  crederentur,  memoriam,  eamque  felicitatem  crescente 
puero  qui  modo  natus  est  sensim  redituram  praedicere? 
Haec  enim  prima  est  loci  Virgiliani  virtus,  quod  non  con- 
tinua  serie  enumerantur  bona  quae  aspecturus  est  Pollionis 
filius:  restabunt  enim  primum  quaedam  signa  hodiernae 
miseriae;  haec  sensim  evanescent,  nova  semper  accedent 
bona,  sic  ipse  magis  suam  sentiet  felicitatem.  Deinde  quid 
mirum  multa  communia  habere  Virgilii  Horatiique  locos? 
Totum  enim  hoc  inventum  poeticum  communis  locus  est, 
sed  alius  alio  modo  eum  exornat  poeta,  idem  argumentum 
tractarunt  Virgilius,  Horatius,  Ovidius  et  quis  non ;  sed 
quam  facile  est  tres  hic  diversissimos  agnoscere  poetas !  Ut 

de  Ovidio  taceam  —  alienus  enim  hic  a  proposito  —  quot 
quantisque  rebus  praeter  eam  quam  iam  attigi  Horatio 
praestat  Yirgilius.  Communia  fere  haec  habent: 

Hor, :        Illic  iniussae  veniunt  ad  mulctra  capellae, 
Refertque  tenta  grex  amicus  ubera. 

§}^  TxuTov  v)[juv  siTrsv,  et  ingrate  Trxpshxsi  a  m  i  c  u  s ;  ipsa  bre- 
vitate  disertus  est  Yirgilius 

Ipsae  lacte  domum  referent  distenta  capellae 
Ubera. 

Hor. :        Mella  cava  manant  ex  ilice. 

Non  potuit  hoc  negligere  Yirgilius:  in  praestantissimis 
enim  deorum  donis  ab  antiquis  semper  mel  numeratur  et  fere 
ambrosiae  nectarisve  instar  habetur.  Dedit  ergo  pleno  versu : 

Et  durae  quercus  sudabunt  roscida  melia. 

Horatio  autem  quomodo  versum  expleret  quaerenti  invito, 
ut  opinor,  alter  se  obtulit  versus;  nam  satis  languidum,  ne 
sensu  cassum  dicam,  est  istud 

montibus  altis 
Levis  crepante  lympha  desilit  pede. 

Hor. :        Reddit  ubi  cererem  tellus  inarata  quotannis 
Et  imputata  floret  usque  viuea. 

Sentisne,  lector,  quam  pedestre  sit,  quam  parum  poeticum 
istud  quotannis?  Sentisne,  aio,  nam  ni  sentis  convincere 
te  ne  conabor  quidem.  Eximie  vero  Yirgilius: 

MoUi  paulatim  flavescet  campus   arista 
Incultisque  rubens  pendebit  sentibus  uva. 

Unura  etiam  addam  quod  ei  qui  utrumque  poetam  cognos- 
cere  vult  minime  praetermittendum  videtur.  Horatianae  in- 
sulae  utilibus  rebus  abundant,  habent  quod  edant  beati,  quod 
bibant,  et  placide  dormire  possunt:  quies  enim  habitat  et 
securitas.  At  nihil  ibi  est  quod  naribus,  quod  oculis  blan- 
diatur;  absunt  varii  colores,  absunt  suaves  odores.  Non, 
hercle,  ea  neglexit  Yirgilius:  prae  ceteris  commemoravit 
laudavitque  immortalibus  hisce  versibus: 

At  tibi  prima,  puer,  nullo  munuscula  cultu 
Errantes  hederas  passim  cum  bacchare  tellus 
Mixtaque  ridenti  colocasia  fundet  acantho. 


Assyrium  vulgo  nascetur  amomum, 
et: 

Ipsa  tibi  blandos  fundent  cunabula  flores. 

Nihil  vero  praestantius  quam  hoc: 

Nec  varios  discet  mentiri  lana  colores, 
Ipse  sed  in  pratis  aries  iam  suave  rubenti 
Murice,  iam  croceo  mutabit  vellera  luto; 
Sponte  sua  sandyx  pascentes  vestiet  agnos. 

Yidimus  ergo  quo  modo  Horatiura  commendarit  Yirgilius, 
si  comraendavit.  Quae  ijle  omisit  praeclare  hic  dixit,  quibus 
ille  versura  sine  ullo  sententiae  eraolumento  explevit  hic 
omisit,  quae  apud  illura  frigent  languentque  apud  hunc 
coloris  lurainisque  plena  sunt.  Profecto  sic  comraendari 
7CoKs[Jt,ioig  m)  sx^polg  <ysvoiTo\ 

An  ergo  surrepsit  Horatio  Yirgilius  flosculos  quibus  ipse 
suura  exornaret  carmen  ?  Parum,  hercle,  credibile  est  divitem 
ad  pauperem  venisse  furatum,  minusque  tibi  hoc  credibile 
videbitur  si  totum  genus  poeseos,  cuius  duo  haec  carmina 
sunt,  consideraveris.  Tam  enim  qui  Saturni  regnum  reditu- 

rum  vaticinatur  quam  qui  beatorum  insulas  describit  ruris 
laudat  amoenitatera.  Ruris  ergo  amatores  sunt  et  Virgilius 
et  Horatius,  sed  haud  levis  inter  eos  hac  quoque  in  re 
est  differentia. 

Praediolo  suo  delectatur  Horatius  et  lepidis  venustulisque 
versibus  laudare  illud  solet,  quietem  enim  ei  praebet,  legendi 
studendique  facultatem,  placidos  somnos;  nocent  eius  vale- 
tudini  infirmae  urbani  clamores  concursusque,  crassus  aer: 
1  inde  ergo  rus  profugit  ubi  puro  coelo,  limpida  ac  salubri 
i  aqua  recreatur,  ubi  versibus  faciendis  operam  dare  et  Grae- 
corum  scripta  philosophica,  quae  quidem  non  nimis  obscura 
intricatave  sint,  pervolvere  potest,  non  canum  latratu,  ser- 
jjvorum  et  opificum  vociferatione,  rotarum  strepitu  turbatus. 
Nihil  tamen  magis  metuit  quam  ne  in  ea  laude  nimius 
videatur;  ergo  postquam  vitae  rusticae  bona  commodaque 
multis  celebravit  versibus,  subito  in  risum  iocumque  rem 
vertit  seque  lectores  ludibrio  habuisse  simulat:  quaecunque 
enim  hactenus  dixerit  non  sua  esse  verba  sed  feneratoris 
Alfii  significat,  quem  taedium  urbanae,  desiderium  rusticae 
vitae  subito  ceperit  subitoque  reliquerit:  qui  enim  iam  in 
eo  sit  ut  pecunia  e  fenoribus  collecta  praedium  emat  quo 
primo  quoque  evolet  tempore,  parum  illum  semet  ipsum 
cognovisse,  mox  enim  nullo  monente  sensisse  sibi  lucello 
quod  forum  praebeat  nihil  esse  carius.  Poeta  autem  qui 
quae  versibus  exornat  toto,  ut  aiunt,  pectore  amet  non  tam 
ad  iocum  ludibriumque  propensus  esse  solet ;  est  ergo  venus- 
tissimus  ille  epodos  satyrae  quam  carminis  lyrici  multo 
similior.  Virgilius  vero  quae  de  rure  cantat  pectus  testantur 
sinceri  plenum  amoris.  Ut  versus  faciat  non  laudis  studium 
eum  impellit,  non  peritus  videri  vult  Graecorum  imitator  qui 
difficilem  aliquem  laborem  feliciter  superaverit.  De  labore  ne 
cogitat  quidem :  „Ipsae"  ait  „me  incitant  sublevantque  Musae 

Quarum  sacra  fero  ingenti  percussus  amore." 

Non  ideo  rus  amat  quod  careat  incommodis  quorum  plena 
est  urbs,  sed  divitiae  quibus  abundat  raentem  eius  implent. 
Totus  ergo  in  naturae  contemplatione  defixus  est,  quae  illa 
offert  spectacula  admirationem  eius  movent.  Yitae  ergo 
rusticae  amor  quo  flagrat  Yirgilius  aeterni  cuiusdam  ignis 
similis  est,  non  flammae  e  stipulis  collectae,  in  ipsius  mente 
natus  est,  ipsius  nutritur  cogitationibus.  Ipse  fatetur  se  ma- 
luisse  doctum  fieri,  qui  in  intimas  naturae  latebras  pene- 
traret  et  inde  earum  rerum  notitiam  protraheret  quas  dii 
abscondunt,  quam  poetam  qui  externam  tantummodo  spectet 
naturae  speciem.  Audiamus  ipsum ;  nihil  unquam  praeclarius 
dictum  est  quara  hoc  (II,  475 — 489): 

Me  vero  primum  dulces  ante  omnia  Musae, 
Quarum  sacra  fero  ingenti  percussus  amore, 
Accipiant,  caelique  vias  et  sidera  monstrent, 
Defectus  solis  varios,  lunaeque  labores. 
Unde  tremor  terris,  qua  vi  maria  alta  turaescant 
Obiicibus  ruptis  rursusque  in  se  ipsa  residant, 
Quid  tantum  Oceano  properent  se  tinguere  soles 
Hiberni,  vel  quae  tardis  mora  noctibus  obstet. 
Sin  has  ne  possim  naturae  accedere  partes, 
Frigidus  obstiterit  circum  praecordia  sanguis, 
Rura  mihi  et  rigui  placeant  in  vallibus  aranes : 
Fluraina  amem  silvasque  inglorius.  0,  ubi  campi 
Spercheosque,  et  virginibus  bacchata  Lacaenis 
Taygeta!  o  qui  me  gelidis  in  vallibus  Haerai 
Sistat,  et  ingenti  raraorura  protegat  urabra! 

Profecto  non  coramunis  hominura  haec  est  via  qua  ad 
poesira  pervenire  solent ;  non  oranes  tanto  ardore  rera  quara 

amant  penitus  cognoscere  student  priusquam  ad  versus  fa- 
ciendos  transeant.  Sed  qui  ea  ambulat  errare  non  potest; 
is  quid  velit  probe  novit;  ita  poeta  qui  factus  est  iis  rebus 
quibus  alios  commoveri  cupit  ceteris  omnibus  commovetur 
magis.  Quod  si  quis  Latinarum  literarum  nescius  roget 
possitne  et  ea  quae  sentiat  eleganter,  graviter,  apte  enun- 
tiare  Yirgilius,  recitemus  ei  eximium  locum  quo  rusticorum 
fortuna  praedicatur;  ne  Lucretius  quidem  quidquam  habet 
quod  illi  praestat.  Et  quod  nonnulli  aiunt  veteres  amoeni- 
tatem  tantum  naturae  amasse  et  agris  hortisque  benecultis 
delectatos  esse  maps  quam  densis  silvarum  umbris,  arduis 
montibus,  obscuris  saltibus,  quamquam  haud  prorsus  iniuria 
ab  illis  contenditur,  tamen  non  ab  omni  parte  verum  esse 
hi  Virgilii  versus  testimonio  esse  possunt  (II,  437  sqq.): 

Et  iuvat  undantem  buxo  spectare  Cytorum 
Naryciaeque  picis  lucos,  iuvat  arva  videre 
Non  rastris,  hominum  non  ulli  obnoxia  curae. 

Denique,  ne  longus  sim,  quis  iam  credat  eiusmodi  poetam, 
quum  ruris  laudes  cantaret,  quidquam  ab  Horatio  sumpsisse  ? 


CAPUT  QUARTUM. 


Quod  mpdo  dicebam  Meierottoni  qLuale  fuerit  aequalium 
de  Horatio  iudicium  statuenti,  quamquam  haud  longe  a  vero 
afuisse  videretur,  tamen  non  plane  me  assentiri,  id  huius- 
cemodi  est.  Consulto  ab  aequalibus  supparibusque  Horatium 
negligi,  de  industria  eiusdem  aetatis  viros  literatos  de  eo 
silere  contendit,  aut  si  iam  silere  non  possint  quam  brevis- 
sime  defungi  neque  quidquam  nomini  eius  addere  quod 
amorem  admirationemve  testetur.  Atque  ita  se  rem  habere 
neque  nego  neque  affirmo;  admodum  enim  debile  est  istud 
quod  dicitur  e  silentio  argumentum.  In  medio  ergo  rem 
relinquendam  censeo,  sed  ita  ut,  nolo  enim  quid  sentiam 
reticere,  cum  Meierottone  facere  multo  malim  quam  cum 
nostrae  aetatis  viris  doctis,  qui  magnis  doctrinae  ambagibus 
Horatium  brevi  tempore  civium  suorum  assecutum  esse 
favorem  demonstrare  conati  sunt.  Mirum  videri  possit  multis, 
sed  argumenta  et  indicia  quae  illi  collegerunt  numquam 
perlego  quin  de  obstinato  silentio,  contemptu,  odio  suspicer 
aliquid.  Neque  difficile  est  suspicio  illa  quo  modo  oriatur 
narrare.  Unus  enim  vir  doctus,  de  literis  latinis  egregie 
meritus,  cautus  praeterea  homo  et  circumspectus  —  Martinum 

Hertzium  dico  —  incredibili  diligentia  indefessoque  labore 
quaestionem  hanc  pertractavit ;  nihil  ille  neglexit,  nihil  quod 
ab  aliis  erat  allatum  sine  severa  censura  probavit,  nisi  quod 
ad  quaestionis  partem  quandam,  non  parvam  illam,  iam  ab 
aliis  tam  egregie  responsum  censet  ut  nihil  mutandum,  nihil 
addendum  sit.  Audiamus  ergo  quae  nova  ille  protulerit  vel 
nota  iam  antea  denuo  examinarit;  quid  accurate  re  delibe- 
rata  statuerit  et  quo  iure  videamus,  postremo  de  illa  parte 
quam  nuUi  obnoxiam  censet  dubitationi  quid  iudicandum 
sit  quaeramus. 

Ovidii  notissimi  versiculi  sunt: 

Et  tenuit  nostras  numerosus  Horatius  aures 
Dum  ferit  Ausonia  carmina  culta  lyra. 

Tenuis  illa  Meierottoni  laus  videtur  neque  mihi  magnifica : 
in  mentem  enim  venit  alius  loci  (A.  A.  HI,  333  sqq.),  ubi 
multi  quidem  nominantur  poetae,  de  Horatio  autem  siletur, 
quamquam,  si  revera  magni  eum  faceret  Ovidius,  omittere 
non  poterat: 

Et  teneri  possis  carmen  legisse  Properti, 
Sive  aliquid  GalK,  sive,  Tibulle,  tuum : 

Dictaque  Yarroni  fulvis  insignia  villis 
Vellera  germanae,  Phrixe,  querenda  tuae: 

Et  profugum  Aenean,  altae  primordia  Romae, 
Quo  nullum  Latio  clarius  exstat  opus. 

Quod  autem  doctus  quidam  vir  excogitavit,  versibus 
269—272  Libri  H: 

Quin  etiam  turdoque  licet  missaque  columba 
Te  memorem  dominae  testificere  tuae. 

Turpiter  his  emitur  spes  mortis  et  orba  senectus. 
A,  pereant,  per  quos  munera  crimen  habent 

iocosam  Horatii  de  heredipetis  reprehendi  satiram  (II,  5),  id 
tamquam  falsissimum  Hertzius  refutavit. 

Multo  maior  laus  est  qua  poetam  exornat  Petronius 
(118),  qui  Horatii  curiosam  felicitatem  una  cum  Ho- 
mero  Virgilioque  nominat. 

Pertinet  autem  ea  laus  ad  forraam  praesertim  versuum, 
sermonem,  verborum  delectum. 

Quintilianus  (X,  1,  96)  postquam  Horatium  satiricum 
summis  extulit  laudibus  et  iambos  eius  leviter  attigit  haec 
addit:  „Lyricorum  idem  Horatius  fere  solus  legi  dignus. 
Nam  et  insurgit  aliquando  et  plenus  est  iucunditatis,  et 
gratiis  et  variis  figuris  et  verbis  felicissime  audax." 

Floruit  autem  Petronius  sub  Nerone,  Quintilianus  circa 
a.  35  p.  C.  natus  est :  illorum  ergo  aetas  ab  Horatii  satis 
est  remota. 

Caecilium  Epirotam,  libertum  Attici,  Horatium  dis- 
cipulis  suis  enarrasse  Hertzius  contendit.  Adraodum  dubia 
res  est.  Haec  enim  de  eo  sunt  Suetonii  verba:  „Primus 
dicitur  Latine  ex  tempore  disputasse,  primusque  Virgilium 
et  alios  poetas  nqyos  praelegere  coepisse." 

De  Valerio    Probo   pro   certo  constat.  Is  enim  Hora- 
tium   recensuit   teste  Suetonio  in  Anecd.  Paris.  (apud  ReifF.  >s.    y    ' 
p.  137 — 141):  „His  (sc.  notis)  solis  in  annotationibus  Ennii /W^y^' 
Lucilii  et  historicorum  usi  sunt  Vargunteius  Ennius  Aelius-        ";-<'>■ 
que   et   postremo  Probus  qui  illas  in  Virgilio  et  Horatio  et 
Lucretio    apposuit   ut    Homero    Aristarchus."    Vixit    autem 
eruditissimus    ille    grammaticus    eodem    fere    tempore    quo 
Quintilianus  et  Propertius,  sat  diu  ergo  post  Horatium. 

Velleius    Paterculus    aetate   Horatio   m ulto   propior  , ; ^ 
(II,  36)    CatuIIum,    Virgilium,   Tibullum,   Ovidium  nominat, 
de   Horatio    tacet.   De  industria  eum  tacere  contenderem  si 
constaret  e.  cap.  102  eiusdem  libri  apparere  Horatium  Vel- 

leio  tam  notum  fuisse  ut  fere  memoria  eum  teneret.  Sed 
quis  id  affirmaverit  hoc  argumento  quod  in  illo  capite  no- 
;  mina  Censorini  Lolliique,  ad  quos  Horatius  carmina  IV,  8 
i  et  9  scripsit,  inveniantur?  Oblata  enim  facultate  viros  illos 
nominat  Yelleius,  neque  aliam  ob  causam  eos  coniunctim 
commemorat  quam  quod  eodem  tempore  in  eadem  regione  / 
diem  obierunt  supremum.  Quid  quod  ea  de  illis  narrat  ut,  '7  ■ 
nisi  Horatii  prorsus  fuisset  immemor,  silentio  eum  praeterire 
non  potuisset.  Forte  enim  illi  viri  et  apud  Horatium  eadem 
pagina  commemorantur  et  magnis  laudibus  extollitur  uter- 
que  sed  multo  maioribus  Lollius :  is  enim  ibi  tamquam  per- 
fecti  hominis  imago  habetur  in  quo  nulla  non  splendeat 
virtus.  Quid  autem  Yelleius?  Censorinum  dicit  fuisse  virum 
demerendis  hominibus  genitum,  Lollii  contra  notat 
perfida  et  plena  subdoli  ac  versuti  animi 
consilia. 

Transeo  nunc  ad  testimonium  cuius  ego  mentionem  facere 
non  auderem  nisi  infinita  virorum  doctorum  me  cogeret 
industria;  magis  enim  ludicrum  est  quam  pro  huius  quaes- 
tionis  gravitate.  Inspicere  enim  lectorem  ttxvv  (TS[ji.vcoq  iubent 

CoEPUs  Insceiptionum  Latinaeum 
Yol.  lY  No.  3135  et  1237. 

Quid  autem  ibi  inveniraus?  Puerulus  quidam  Pompeianus 
in  domus  cuiusdam  pariete  scribillavit  vocabula  R  o  m  u  1  u  s 
in  coelo;  in  alius  domus  pariete  duo  versus  Yirgiliani 
leguntur  sed  tam  misere  corrupti  ut  eos  afferre  pigeat. 
Docent  ergo  viri  docti  in  Inscriptionibus  Pompeianis  Yirgi- 
lium    quidera   et  Ennium   etiam  citari,  non  vero  Horatium. 

CatonisDistichorum  lyibro  II  praemittitur  praefatio 

3  ?  -  ir  iT. 

in  qua  Yirgilius,  Macer,  Lucanus,  Ovidius  nominantur,  non 
^   additur  Horatius.  Sed  ne  si  additus  quidem  esset  ista  prae- 

fatio,  qiiae  diu  post  Horatium  scripta  est,  in  censura  venire   /    / 
posset.    Neque   arguraenti   vira   habent  luvenalis,   qui   plus  ^^f  /  ^^  f 
quinquaginta   annis   post   Horatii  raortera  natus  est,  versus' 
Vn,  225  sqq.,  ubi  in  ludo  literario  adesse  dicuntur  Horatii 
Virgiliique  codices  vel  iraagines.  ^^^^^t,**.**^ 

Contra   apud   Sene^am    rhetorera,   Horatii   fere  aequalera,  ^V*-''^"  ^"Z 
licet   perraultos    nominet   poetas,    nusquam    Horatii   nomen 
occurrit. 

Fautores  suos  ipse  Horatius  enumerat  Sat.  I,  10,  81  sqq.  ^ 
In  quibus  primarios  obtinent  locos  Augustus,  Maecena,s, 
Asinius  Pollio.  Ab  illis  ergo  Horatium  lectitatum,  illis  pro- 
batura  esse  testatur . . ,  quis  ?  Ipse  Horatius.  Ubi  ?  In  satira 
libri  prirai,  ergo  quura  nihildura  lyrici  generis  in  lucem 
ediderat.  Sed  de  Augusto  et  aliud  est  testimonium:  notissi- 
mura  illud  Suetonii,  cuius  haec  sunt  verba:  „Post  serraones 
vero  quosdara  sibi  lectos  nuUara  sui  mentionera  habitara  ita 
est  questus :  irasci  me  tibi  scito,  qviod  non  in  plerisque 
eiusmodi  scriptis  raecura  poti^mura  loquaris;  an  vereris 
ne  apud  posteros  infarae  tibi  sit\  quod  videaris  farailiaris 
nobis   esse."   In   quibus   negligendurh  minime  videtur  istud  , 

post  sermones:  lyricara  ergo  Horatii  poesin,  in  qua  sola  / 

hactenus  raea  versata  est  disputatio,  Augusto  raagnopere 
placuisse  ne^  ex  epistola  quidera  illa  apparet ;  certe  ipsum 
Augustum  id  alicubi  scribendo  significasse  non  constat. 

Maecenatem  vero  et  Pollionem  ab  Horatio  sump- 
sisse  aliquid  nonnulli  viri  docti  contenderunt,  quos  rectis- 
sime  refellit  Hertzius.  Dicitur  autem  ab  illis  Maecenas  prae- 
eunte  Horatio  singulari  numero  vocis  Quiris  usus  esse, 
Pollio  sententiam  Horatianam 

Verbaque  provisara  rera  non  invita  sequentur    - 

sic  iramutasse :  „MaIe,  hercle,  eveniat  verbis  nisi  rem  sequun- 

tur".  Sed  neque  sententia  illa  e  libro  de  Arte  Poetica  sumpta 
ad  nostram  quaestionem  pertinet,  et  iudice  Ruhnkenio  verba 
HoratJana    ex    Asinianis    sunt    expressa,    non   Asiniana   ex 
Horatianis. 
..l'.  Livius   historicus   Horatio   viginti  annos  superstes  fuit: 

nuUa  tamen  adhuc  certa  signa  reperta  sunt  e  quibus  appa- 
reat  Horatium  notum  ei  fuisse.  Desinant  ergo  tandem  ali- 
quando  quaerere  viri  docti.  Nam  solent  quidem  afferri  aliquot 
imitationis  exempla,  sed  aliud  alio  est  incertius.  Singula 
recenseamus. 

Livius  YI,  19,  2  sententia  utitur:  „Ut  suis  ipse  oneratus 
viribus  ruat",  et  Horatii  hic  versus  est  (Epod.  XVI): 

Suis  et  ipsa  Roma  viribus  ruit. 

Apud  Livium  {XXXI,  18,  7)  vocabula  vias  leti  legun- 
tur,  apud  Horatium  (Od.  I,  28,  5):  via  leti.  Livius 
(XXXIV,  4,  3)  Catonem  in  oratione  de  lege  Oppia  dicentem 
facit:  „ne  illae  magis  nos  ceperint  quam  nos  illas",  et  apud 
Horatium  (Ep.  II,  1,  156)  decantata  illa  legitur  sententia: 

Graecia  capta  ferum  victorem  cepit  et  artes 
Intulit  agresti  Latio. 

Nullam  hos  locos  TnxpxKXyjXouq  habere  persuadendi  vim  et 
ego  censeo  et  egregie  demonstrat  Hertzius.  Quo  magis  eum 
miror  de  versu  Ovidiano  (Fast  III,  101  sq.): 

Nondum  tradideras  victas  victoribus  artes 
Graecia 

haec  affirmare:  „Hic  Ovidius  omnibus  consentientibus  Hora- 
tium  ante  oculos  habuit",  non  omnibus  illis  suam  opponere 
auctoritatem :  est  enim  profecto  ttoAAwi/  ocvTx^iog  xKXxv.  Nam 
verborum  quibus  apud  Livium  Cato  utitur  haud  dubie  eadem 
vis  est  atque  versuura  Horatianorum  ex  epist.  II,  1 ;  locus 

Horatianus  Ovidianusque  specie  inter  se  similes  sunt,  revera 
minime;  communia  habent  vocabula  quaedam,  praeterea  nihil. 
Apud  Ovidium  enim  Graecorum  artes  in  Italiam  translatae 
cum  praeda  quadam  conferuntur,  atque  est  ea  comparatio 
haud  longe  petita:  cuivis  enim  sponte  sese  offert.  Horatiana 
tamen  sententia  acumen  quoddam  habet  et  tx7rpo7^dK>]Tov  ti, 
neque  ullus  locus  ex  hoc  Horatiano  expressus  esse  iure 
dici  potest,  quamvis  ei  primo  aspectu  cognatus  videatur,  qui 
careat  illo :  victa  victorem  vicit.  Ineo  enim  sunt  omnia. 

Tibullum,  quamvis  fuerit  Horatio  coniunctus  (cf.  Od.  I,  "    f 

33,  Epist.  I,  4),  tamen'  ullum  eius  versum  ante  oculos  ha- 
buisse  demonstrari  non  potest.  Quae  afferuntur  argumenta 
nullius  esse  pretii  Meierotto  olim  contendit  et  assentitur  ei 
Hertzius.  Anno  autem  1870  Baehrensius  in  lucem  edidit 
libellum  cui  titulus  „Tibullische  Blatter".  Quae  ille  contra 
Meierottonem  attulerit,  iis  se  de  sententia  non  esse  abductum 
Hertzius  declarat.  Lubenter  credo. 

Gratius  Ovidii  amicus  (e  Pont.  lY,  16,  34)  vs.  347  de 
Orco  loquitur,  qui 

Nigris  orbem  circumvolat  alis. 

Conferri  potest  Horatianum  (Sat.  II,  1,  58): 

Mors  atris  circumvolat  alis. 

Sed  imaginem  illam  ab  Horatio  sumpsisse  Gratium  minime 
certum  est,  iudice  Hertzio. 

Apud   Horatium    (III,   23,   20)   pauperi   dii  placandi  esse 
dicuntur 

Farre  pio  et  saliente  mica. 

Lygdamus  (IV,  10)  hunc  habet  versum  :  jci,'(^^^*^f  h^''^- 

Farre  pio  placant  ac  saliente  sale. 

Eam  autem  sententiam  vix  aliis  potuisse  enuntiari  voca- 
bulis  prudenter  admonet  Hertzius. 

In  Nuce  pseudo-Ovidiana  vs.  87  haec  leguntur: 

Felix  secreto  quae  natast  arbor  in  agro 
Et  soli  domino  ferre  tributa  potest. 

Non  hominum  strepitus  audit,  non  illa  rotarum, 
Non  a  vicina  pulverulenta  viast. 

Sumpta  haec  esse  ex  Horatio  (Epist.  I,  17,  7,  sq.) : 

Si  te  pulvis  strepitusque  rotarum 
Si  laedit  caupona, 

multis  viris  doctis  videntur,  Hertzio  rainime.  Verissime  enim 
ille  observat  rem  ipsam  esse  simplicissimam,  verba  non 
prorsus  eadem;  postremo  in  toto  carmine,  quod  182  est 
versuum,  nullum  praeterea  inveniri  Horatianae  imitationis 
signum. 

Postea  tamen  idem  Hertzius  tamquam  ex  Horatiano 
(lY,  13,  2): 

Vis  formosa  videri 

sumptum  hunc  affert  Nucis  versum : 

Nunc  uterum  vitiat  quae  vult  formosa  videri. 

Qua  in  re  egregii  viri  miror  inconstantiam. 

E  Phaedro  saepe  tamquam  Horatianae  exempla  imita- 
tionis  haec  afferuntur:  „Naris  emunctae  senex"  (quod  con- 
fertur  cum  Hor.  Sat.  I,  4,  8 :  „Emunctae  naris,  durus  com- 
ponere  versus");  „dulce  lucrum"  (quod  confertur  cum  Hor. 
Epist.  I,  18,  102  „Honos  an  dulce  lucellum");  sed  illud  esse 
ex  sermone  quotidiano,  hoc  omnium  fere  scriptorum  poeta- 
rumque  Latinorum,   neque  plus  duobus  hisce  esse  tribuen- 

dum  locis  quam  verbo  nudare  apud  Phaed.  prol.  47  et 
Hor.  Sat.  II,  5,  47  eodem  fere  sensu  posito,  iure  annotat 
Hertzius.  Cur  ergo  eidem  Phaedrianum  (III,  10,  17): 

Stuproque  turpi  pollui  famam  domus 

ex  Horatiano  (lY,  5,  21): 

Nullis  polluitur  casta  domus  stupris, 

expressum  esse  probabile  videatur  minime  intelligo. 

Neque  Manilius  quidquam  ab  Horatio  sumpsit,  neque, 
quod  in  hac  causa  multo  maioris  videtur  momenti,  Pinda- 
rus  Thebanus.  Is  enim  ex  alienis  pannis  admodum 
venustulos  consarcinavit  versiculos  quibus  Iliadem  in  Lati- 
nam  redigeret  epitomen.  Aut  ergo  Horatius  parum  ei  inno- 
tuit  (vixisse  autem  videtur  imperante  etiam  gente  lulia)  aut 
parum  placuit. 

In  Priapeo  73,  3  legitur  inutile  lignum,  sed  quis 
hoc  ex  Horatio  (Sat.  I,  8,  1): 

Olim  truncus  eram  ficulnus,  inutile  lignum 

desumptura  esse  pro  certo  contendat?  Lignum  enim  e  quo  dei 
rustici  fit  imago  i  n  u  t  i  1  e  appellare  cuiusvis  est ;  nam  e  s  t 
revera  inutile.  Si  instrumento  rustico  aptum  fuisset,  non 
animi  causa  ex  eo  Priapum  fecisset  horti  dominus. 

Curtius  haud  dubie,  iudice  Hertzio,  quum  scriberet 
(III,  5,  8): 

Hi  (adulatores)  tum  coelum  illi  (i.  e.  Alexandro)  aperie- 
bant,  Herculemque  et  Patrem  Liberum  et  cum  Polluce 
Castorem  novo  numini  cessuros  iactabant 

ante  oculos  habuit  Horatianum  (II,  1,  5) : 

Romulus  et  Liber  pater  et  cum  Castore  Pollux. 

Cur,  quaeso.  An  propter  nomina  illorum  qui,  antequam 
ad  deos  reciperentur,  in  terris  mortalium  instar  vixerunt? 
At  si  speciem  Horatianae  imitationis  tamquam  grave  crimen 
vitare  voluisset  Curtius,  tamen  non  poterat  alios  nominare 
neque  eosdem  alio  nomine.  An  quod  pro  Castor  et  Pol- 
lux  alter  habet  cum  Polluce  Castor,  alter  cum  Cas- 
tore  Pollux?  Nam  quae  apud  Curtium  mox  (§  11) 
sequuntur : 

Ne  Herculem  quidem  et  Patrem  Liberum  prius  dicatos 
deos  quam  vicissent  secum  viventium  invidiam, 

eorum  argumentum  a  versu  Horatiano  quem  citavimus  plane 
est  alienum. 

Yidimus  ergo  quae  hucusque  attulimus  (et  sunt  ni  fallor 
omnia  quae  Hertzii  industria  collegit,  sanum  iudicium  pro- 
bavit)  quam  sint  pauca,  quam  incerta,  qnam  levia.  Hoc 
unum  constat  suos  sibi  habuisse  amicos  familiaresque  Hora- 
tium,  illosque  interdum  inter  pocula  eius  laudasse  carraina, 
satiras  etiam  epistola  ab  Augusto  esse  probatas.  Sed  quis 
haec  unquam  negavit?  Quis  praeterea  nescit  iubente  Augusto 
carmen  saeculare  compositum  et  quartum  librum  carminum 
additum  ab  Horatio?  Sed  principis  de  arte  poetica  iudicium 
nescio  an  haud  magni  sit  faciendum.  A  viris  autem  literatis, 
scriptoribus,  poetis  Horatio  aequalibus  supparibusve  consulto, 
sive  propter  invidiam,  sive  quod  eum  contemnerent,  de  eo 
sileri  haud  affirmaverim.  Vetus  aliquis  scriptor  quo  consilio 
aliquid  dicat  sciri  potest,  quo  consilio  omittat  aliquid  nemo 
unquam  dixerit.  Mihi  ergo  si  eorum,  quae  hucusque  dispu- 
tavi,  summa  quaedam  esset  conficienda,  his  verbis  senten- 
tiam  meam  comprehenderem :  Sat  diu  post  mortem  in  ore 
hominum  doctorum  esse  coepit  Horatius,  sive,  ut  locutione 
magis  etiam  nostrae  aetatis  hominibus  perspicua  utar  „popu- 

laritatem"  quandam  nactus  est.  Atque  haec  sententia  haud 
leviter  confirmatur  iis  quae  Fronto,  vir  multarum  literarum, 
ad  Marcum  Aurelium  scripsit  (p.  23  Nab.) : 

Plane  multum  mihi  facetiarum  contulit  istic  Oratius 
Flaccus  memorabilis  poeta  mihique  propter  Maecenatem 
ac  maecenatianos  hortos  meos  non  alienus. 

Non  enim  haec  eius  verba  sunt  qui  de  homine  iam  cele- 
berrimo  loquitur.  Nam  quod  Hertzius  huic  disputationum 
suarum  parti  addit:  „Ex  iis  quae  hucusque  proposuimus,  id 
sane  elucet,  Horatii  carmina  ante  aetatem  Neronianam  non 
neglecta  esse,"  id,  ut  virum  praedoctum  decebat,  caute  qui- 
dem  et  circumspecte  dictum  est,  sed  ne  illud  quidem  eum 
scripturum  fuisse  opinor  nisi  iis  quae  ipse  conquisivit  alia 
argumenta  accessissent  quae  multo  viderentur  graviora.  Credo 
enim  egregium  virum  alienis  quibusdam  praesertim  ductum 
esse  lucubrationibus.  Quae  illae  sint  iam  dicam :  Propertium 
enim  et  Ovidium  permulta  Horatio  debere  ingenti  labore 
duo  viri  docti  demonstrare  conati  sunt  et  Hertzium  habent 
assentientem.  Rectene  an  non  iam  videamus;  de  utroque 
autem  poeta  et  utroque  viro  docto  seorsum  disputabo. 


CAPUT  QUmTUM. 


Propertio  ergo  elegias  suas  scribenti  frequenter  ante  oculos 
et  in  mente  fuisse  Horatii  varii  generis  carmina  multi  viri 
occasione  oblata  docuerunt,  et  ita  se  rem  habere  Hertzius 
quoque  pro  certo  statuit,  illius,  credo,  qui  primus  argumenta 
collegit  permotus  auctoritate.  Nam  si  ipse  locos  qui  ad  eam 
sententiam  defendendam  allati  sunt  denuo  examinasset,  ut 
est  vir  sani  sobriique  iudicii,  aut  in  risum  erupisset  aut 
graviter  esset  indignatus  totam  philologorum  domum  sic 
unius  implicari  potuisse  erroribus.  Hoc  enim,  quamvis  mihi 
diffidere  soleam,  declarare  et  edicere  non  dubito  Propertium 
amores  suos  cantantem  de  Horatio  nunquam  cogitasse,  nul- 
lius  esse  pretii  argumenta  quibus  contrarium  probari  videa- 
tur,  locis,  qui  ex  utroque  poeta  saepe  inter  se  componantur 
ne  levissimam  quidem  esse  similitudiuem  cognationisve  um- 
bram.  Videamus  singula. 

Hoc  erat  in  primis  quod  me  gaudere  iubebas? 

His  verbis  elegiam  HI,  19  orditur  Propertius,  qua  puellam 
alloquitur,  quae  postquam  per  breve  tempus  sua  gaudia  uni 
servavit  poetae,  iam  alias  quaerere  videatur  conditiones.  Est 

ergo    istud  hoc  erat  cum  dolore  et  indignatione  rogantis, 
recteque,  ut  solent,  veteres  Batavorum  philologi  hos  e  Vir- 
gilio  comparandi  causa  apponunt  versus: 
Aen.  n,  654: 

Hoc  erat,  alma  parens,  quod  me  per  tela,  per  ignes 
Eripis,  ut  mediis  hostem  in  penetralibus,  utque 
Ascanium  patremque  meum  iuxtaque  Creusam 
Alterum  in  alterius  mactatos  sanguine  cernam. 

IV,  675 : 

Hoc  illud,  germana,  fuit,  me  fraude  petebas? 

Afferri  etiam  possit  quod  apud  Ovidium  (Met.  XI,  694) 
Halcyone  lamentatur,  ubi  in  somno  de  mariti  naufragio  et 
morte  accepit  nuntium : 

Hoc  erat,  hoc,  animo  quod  divinante  timebam 
Et  ne  me  fugiens  ventos  sequerere  rogabam. 

Et,  hercle,  minime  mirum  est  Latine  scribentem  aliquera 
in  hac  re  pronominis  hic  neutrum  ponere  genus  et  addere 
verbi  e  s  s  e  imperfectum.  Expressum  vero  Propertii  esse  ver- 
sum  ex  Horatiano 

Hoc  erat  in  votis 

qui  contendit  ridicule  ineptit.  Illic  enim  prorsus  alia  est 
vocabuli  erat  significatio  (Propertianum  erat  Graece  ver- 
tendum  est  ^i/  ckpx,  Horatianum  vero  xa)  j?v);  nullam  ergo 
aliam  comparationis  ansam  hi  versus  praebent  quam  quod 
in  altero  est  in  votis,  in  altero  in  primis.  At  ipsum 
illud  in  primis  quid  significet  pro  certo  non  constat.  Mihi 
quidem  eandem  vim  habere  videtur  quam  prae  ceteris, 
sed   si   quis   dicat   esse:  primo  (amoris  nostri)  tempore, 

refellere  eum  non  possim.  Horatiano  i  n  v  o  t  i  s  quam  dissi- 
millimura  esse  quis  non  videt? 

lY,  2,  17  Propertius  hoc  dicit: 

Nam  neque  pyramidum  suraptus  ad  sidera  ducti 

Nec  lovis  Elei  caelura  iraitata  domus 
Nec  Mausolei  dives  fortuna  sepulchri 

Mortis  ab  extrema  conditione  vacant 
Aut  illis  flamraa  aut  imber  subducet  honores, 

Annorura  aut  ictu  pondera  victa  ruent. 
At  non  ingenio  quaesitum  nomen  ab  aevo 

Excidet:  ingenio  stat  sine  morte   decus. 

Sedulo  adscribunt  coramentatores  Horatianum : 

Exegi  monuraentura  aere  perennius, 

tamquam  fontem  ex  quo  hic  quoque  hauserit  Propertius. 
Ergone  poetae  Latino  non  licet  vocabuli  pyramis  uti 
genitivo  plurali,  quin  in  suspicionera  incurrat  plagii  si 
eadem  forma  et  alibi  inveniatur?  An  non  potuit  tota  illa 
vox  pyramis  Propertio,  non  adraonente  Horatio,  nota  esse ? 
Sed  iam  unum  illud  vocabulum  raissura  faciaraus,  totos 
locos  inter  se  compareraus,  ita  apparebit  non  potuisse  facile 
duas  alias  res  excogitari  quae  magis  inter  se  differrent. 
Quid  enim?  Hoc  fere  dicit  Propertius:  „Neque  pyramides 
neque  ulla  alia  raonuraenta,  quaravis  sint  magno  labore  e 
solidissima  materie  aedificata,  aeterna  sunt  et  iraraortalia. 
Sed  ea  gloria  quod  te  celebrarunt  poetae  nulla  die  delebitur. 
Neque  in  universum  de  poetis  hoc  dicit  sed  de  una  illorum 
specie.  Praeraittit  enira  lepidissiraos  hosce  versiculos,  in  qui- 
bus  eorura  quos  citavi  inest  arguraentura  in  breve  con- 
tractum  : 

Fortunata  meo  si  qua  es  celebrata  libello ! 
Carmina  erunt  formae  tot  monimenta  tuae. 

Sic  amorum  poetae  loqui  licet,  neque  quisquam  eum 
propter  hoc  dictum  derideat.  Est  enim,  ut  ita  dicam,  aptis- 
sima  quaedam  et  venustissima  arrogantia,  qua  non  tam  se 
extollit  poeta  quam  ipsam  poesin,  formosisque  puellulis 
blanditur  magis  quam  sibi  aliisque  poetis  qui  illas  carmine 
celebrarunt.  Horatius  vero  suae  laudi  gloriaeque  raonumentum 
aere  perennius  exegisse  sibi  videtur.  Cur  ?  Quia  difficilia  illa 
Graecorum  metra  Latinis  versibus  imitatus  sit.  Sine  more 
modoque  declamantis  istud  est.  Denique  versibus  Proper- 
tianis  acumen  quoddam  inest:  cum  leni  quodam  risu  tam 
magnificis  de  sua  arte  versibus  utitur.  Neque  solet,  ut  opinor, 
is  qui  lepidissime  iocatur  imitandum  sibi  proponere  illum 
qui  inanem  verborum  strepitum  ediderit  neque  quidquam 
praeterea. 

IV,  8,  17: 

Est  quibus  Eleae  concurrit  palma  quadrigae. 
Propertius  ait,  et  Horatius : 

Sunt  quos  curriculo  pulverem  Olympicum 
Collegisse  iuvat. 

„Ab  hoc  ille  suum  sumpsit"  viri  docti  clamant.  An  ergo 
ludi  Olympici  tam  ignota  res  sunt  ut  duo  poetae  eorum 
mentionem  facere  non  possint  quin  statim  constet  eum  qui 
postea  scripserit  natu  maiorem  esse  imitatum?  At  duo  hi 
loci  ubi  ludi  Olympici  nominantur  inter  se  sunt  quam  diver- 
sissimi.  Propertius  enim  a  Maecenate  rogatus  ut  magnum 
aliquod  et  magnificum  conscribat  carmen,  heroicum  puto 
lyricumve,  eas  enumerat  res  quibus  apud  Graecos  summi 
viri,  praestantissimi  artifices,  homines  praedivites,  sint  delec- 

tati  et  immortalem  assecuti  famam.  „Sed  alia  aliis  placent" 
ait,  „mihi  humilia  atque  modesta  magis  quam  excelsa  illa 
et  magnifica  arrident".  Neque  hoc  sic  simpliciter  dicit,  sed 
egregiis  versibus  ad  ipsum  provocat  Maecenatem:  „te  tuis 
exemplis  superare  studeo :  tu  si  voluisses  per  Caesarem  ad  sum- 
mum  gloriae,  laudis,  honoris  pervenisses  fastigium.  Non_yis  sed 

Parcis  et  in  tenues  humilem  te  colligis  umbras: 
Velorum  plenos  subtrahis  ipse  sinus. 

Eadem  ratione  ego  bella  heroum  non  attingo,  de  amore 
cano  carmina  levia,  humi  repentia,  quae  si  amantibus  pla- 
cuerint  gaudebo."  Yides  quam  sint  in  toto  hoc  sententiarum 
decursu  lepida,  faceta,  venusta  omnia.  Nihil  huiuscemodi  in 
Horatii  carmine  est :  ilie  enim,  tamquam  si  satiram  scriberet, 
quam  varia  sint  hominum  studia,  quam  variis  modis  laudem 
tamen  omnes  quaerant  vel  lucrum  exponit.  Primarium  enim 
huius  carminis  arguraentum  non  potest  non  lectori  satiram 
eiusdem  poetae  primam  in  mentem  vocare.  Tandem  post 
longam  enumerationem  haec  addit:  „Ita  nunc  ego  lyricus 
vocari  poeta  cupio,  ad  hanc  ego  laudem  totis  nitor  viribus". 
Recte  ergo  Horatianum  locum  Propertiano  opponas  ad  demon- 
strandum  quam  sit  horum  poetarum  natura  diversa,  quam 
nihil  commune  habeant :  eadem  enim  vocabula,  quibus  alter 
usus  est,  si  etiam  ab  altero  adhibentur,  contrarium  signifi- 
care  videnturi). 


1)  Propertiani  carminis  hoc  est  exordium: 

Maecenas,  eques  Etrusco  de  sanguine  regum. 
Quo  non  usos  esse  viros  doctos  ad  demonstrandum  saepe  Propertio  scribenti 
versus  alicuius  Horatiani  in  mentem  venisse  impense  laetor.  Intellexerunt 
enim,  ut  opinor,  quum  semel  fuerit  origine  regia  et  Etrusca  Maecenas,  non 
potuisse  aequales  poetas,  qui  honoriflce  eum  appellare  vellent,  ea  omittere 
vocabula  quae  apud  utrumque  legimus. 

I  piier  atque  aliqua  citus  haec  propone  columna 
Et  dominum  Esquiliis  scribe  habitare  tuum. 

His  verbis  (IV,  23,  23  sq.)  servum  in  forum  mittit  Pro- 
pertius  amisso  libello  pleno  de  Cynthia  versiculorum.  Hoc 
enim  damno  graviter  afflictiis  a  viatoribus  petit  ut,  si  in 
illum  incidant,  domino  eum  reddere  velint  et  magnum  reddi- 
turo  proponit  praemium.  Id  vero  scripsisse  poetara  viri  docti 
censent  memorem  Horatiani : 

I  puer  atque  meo  citus  haec  subscribe  libello. 

Equidem,  hercle,  minime  miror  in  urbe,  ubi  fere  nemo 
civium  tam  pauper  esset  quin  unum  famulum  haberet,  ubi 
dominus  famulum  suum  fere  nunquam  alio  vocabulo  quam 
illo  puer  alloqui  soleret,  ubi  denique  eundi  verbum  impe- 
rativum  haberet  i,  sexcenties  quotidie  istud  i  puer  dictum 
esse;  et  si  omnes  libri  a  Romanis  scripti  ad  nos  pervenis- 
sent,  haud  difficile  esset  aliquot  milia  colligere  locorum  ubi 
ea  verba  legerentur;  sed  difficile  esset  inter  illos  duos 
reperire  ubi  diversum  haberent  sensum.  Quod  hic  tamen 
accidit.  Qui  enim  aliquid  amisit  eiusque  recuperandi  gratia 
populum  certiorem  facit  quis  dominus  sit,  ubi  habitet,  quod 
sit  futurum  praemium  ei  qui  referat,  is  revera  puerum  in 
forum  mittit  qui  ea  omnia  vel  voce  magna  clamet  vel  in 
pariete  columnave  aterrimis  scribat  literis.  Horatianum  autem 
dictum  acerbitatem  quandam  habet  et  contemptum  haud  levem. 
Saepe  enim  hodierni  quoque  homines,  si  adversario  alicui 
maledicere  volunt,  non  illum  ipsum  alloqui  se  simulant  sed 
alium  quendam  ad  eum  famuli  instar  mittere  qui  nuntiet 
pauca  haud  bona  verba.  Finge  alicui  e  philologorum  numero 
amicum  recitare  doctam  aliquam  commentationem  plenam 
abstrusae  cuiusdam  sapientiae  et  eo  scriptam  sermone  ut 
tibi    per  noctem   in   aliquo   errare  labyrintho  videaris,  quid 

magis  solitum  est  quam  finita  recitatione  sic  illum  amicum 
alloqui:  „1  et  meis  verbis  scriptori  dic  illum,  quamvis  sibi 
sapiens  videatur,  ineptissimum  esse  mortalium"  ?  ^). 

Y,  6,  65  sq.  Ob  victoriam  Actiensem  exsuitat  Propertius 
„Omnia"  ait  „nobis  e  voto  cesserunt,  Cleopatrae  unum 
tantum  contigit  quod  non  iusso  die  mortua  est :       v,., /'"•w//* 

Di  melius!  quantus  mulier  foret  una  triumphus 
Ductus  erat  per  quas  ante  lugurtha  vias." 

Illud  ego  Di  melius  ita  explico  ut  cogitando  supplen- 
dus  sit  alicuius  verbi  coniunctivus  in  plusquamper- 
fecto.  Est  igitur  fere  „quam  dolendum  est",  sed  habet  ea 
locutio  solito  maiorem  vim  et  acerbitatem.  Horatius  autem 
(Epod.  IX,  23  sq.)  de  Augusto  e  proelio  iam  iam  redituro 
haec  laetabundus  exclamat: 

lo  Triumphe,  nec  lugurthino  parem 
Bello  reportasti  ducem. 

Sed  quis,  quod  duo  poetae,  magnam  illam  suo  tem- 
pore  de  Aegypto  i.  e.  de  Africa  reportatam  victoriam  versi- 
bus  extollentes,  simul  memoriam  hostis  renovant,  qui  ex 
iisdem  terris  Romam  ad  triumphum  deportatus  est,  ante 
multos  quidem  annos,  sed  tamen  ita  ut  nomen  eius  nondum 
in  oblivionem  abierit,  quis  hoc,  quaeso,  argumento  esse 
credat  alterum  ab  altero  aliquid  esse  mutuatum  ?  Quodsi  hic 
recte  de  Carthagine  subacta  iniici  potuisset  mentio,  iure 
suspicari  aliquis  posset  non  temere  esse  quod  ab  utroque 
illa   multo  maior  multoque  notior  victoria  silentio  praeterea- 


4)  Horatiano  similius  quam  Propertiano  est  quod  apud  Lygdamum  (Tib. 
III,  6,  66)  legilur  in  carmine  quo  Bacchi  celebrantur  laudes: 

Tu,  puer,  i,  liquidum  fortius  adde  merum. 

tur;  sed  quoniam  neque  Hannibal  neque  quisquam  alius  e 
Carthaginiensibus  illi  par  per  triumphum  ductus  est,  nuUum 
lugurtha  potiorem  habebant  poetae  Eomani  quem  huiusce- 
modi  locis  nominarent.  An  ab  Horatio  Romanae  historiae 
elementa  Propertium  didicisse  viri  docti  censent?  Confer 
praeterea  lY,  4,  15  sq.: 

Yictor  cum  victis  pariter  miscebitur  umbris: 
Consule  cum  Mario,  capte  lugurtha,  sedes 

videbis  quam  ista  lugurthae  mentione  delectetur  Propertius. 
Y,  6,  79.  „Nunc  est  bibendum"  Propertius  exclamat, 
„victa  iam  terribili  illa  Cleopatra  hilares  sunt  celebrandae 
epulae.  In  illis  alius  aliam  cantet  ab  Augusto  reportatam 
victoriam : 

Hic  referat  sero  confessum  foedere  Parthum : 
Reddat  signa  Remi,  mox  dabit  ipse  sua." 

Admodum  obscura  haec  sunt  poetae  verba  et  mendi  sus- 
pecta.  Explicatio  eorum,  si  non  plena,  tamen  aliqua  peti 
potest  ab  iis  quae  apud  Dionem  Cassium  leguntur  (LIY,  8). 
Is  enim  de  legatis  ab  ultimo  Oriente  ad  Augustum  Sami 
morantem  profectis  et  alia  narrat  et  haec: 

h  Tourcp  6  ^pocxrvig,  (po^vj6s)q  (JiM  ax)  £7rt(Trpxr€V7i/i  ol,  ori 
[^vi^e^TTCo  rav  (ywyxsif^svccv  iTrsTroiyjKsi  ri,  rx  rs  (ti^IjLsIx  aurc^ 
xxi  robt;  x\x(Jt,xXarovc;,  rrXijv  ohlyoov  —  X7rs7rs(jt,^s.  kx)  xvrovg 
SKsJvog,  cc?  jcx)  7ro^s(j(,cp  riv)  rbv  Uxpdov  vsvisojkccc^  sKx(3s  nrs. 

Sin  corruptum  locum  censet  aliquis,  quidni  ambabus  ma- 
nibus  arripiat  praeclaram  Heinsii  coniecturam 

Hic  referat  Seres,  confessum  et  foedera  Parthum. 

sed  etiamsi  illud  confessum  foedere  Parthum  (quod 
probe  intelligi  nequit)  in  textu  remaneat,  haec  Horatii  verba 
(HI,  8,  22): 

Cantaber  sera  domitus  catena 

non  explicandi  solum  causa  afferre  sed  etiam  affirmare  Pro- 
pertio  illa  exempli  instar  fuisse  ea  extrema,  siquid  video,  est 
perversitas. 

I,  6,  11.  „Kogas  me,  TuUe,"  Propertius  ait  „quidnitecum 
iter  facere  velim  ?  Puella  mea  de  mea  profectione  tam  lamen- 
tatur  ut  istud  consilium  plane  iam  abiecerim. 

His  ego  non  horam  possum  durare  querelis. 

Hoccine  ab  Horatiano 

Idem  eadem  possunt  horam  durare  probando 

sumpsit  Propertius?  Aiunt  viri  docti.  Ergone  ab  Horatio 
Propertius  didicit  „cum  accusativo  temporis  construi  posse 
durandi  verbum",  ut  discipuli  in  ludo  literario  loquuntur? 
Denique  conferas  pulchrum  e  pulchro  de  Quinto  Ennio 
libro  locum  (p.  266),  ubi  Lucianus  Mueller  adversarium 
graviter  reprehendit,  qui  patrem  poesis  Latinae  duos  hosce 
versus  facientem 

Constitere  amnes  perennes,  arbores  vento  vacant 
et: 

Constitit,  credo,  Scamander,  arbores  vento  vagant 

semet  ipsum  descripsisse  insimularit  eo  argumento  quod 
utrobique  legantur  vocabula  arbores  vento:  multo  magis 
reprehensione  dignum  illum  concedes  qui  ea  imitationis 
Horatianae  exempla  e  Propertio  attulerit,  quae  modo  exa- 
minavi.  Libri  autem,  ubi  loci  illi  TrxpxKKi^Xoi  sunt  propositi, 
secundam  tantum  editionem  inspicere  potui,  recentissimae 
i.  e.  tertiae  copia  mihi  non  fuit.  In  illa  si  nova  eiusdemmodi 
exempla  accesserunt  illa  cognoscere  animus  non  est. 


CAPUT  SEXTUM. 


Nam  quae,  obsecro,  causa  esse  potuit  cur  Horatium  imi- 
taretur  Propertius  ?  Ipse  enim,  solus,  sine  ope  aliena  versus 
faciebat  Propertius,  vel  potius  tamquara  uberrimos  fluctus  e 
pleno  fundebat  pectore.  Imago  illa  apis  Matinae  per  pluri- 
mum  laborem  thyma  legentis  in  neminem  minus  quam 
in  illum  convenit.  Sponte  ei  nascuntur  carmina  simulque 
secum  ferunt  vocabula  aptissima.  Ita  si  quid  sexcenties  ab 
aliis  poetis  dictum  est,  qui  ut  quam  optime  dicerent  omnem 
adhibuerunt  diligentiam,  si  idem  dicit  Propertius  nescio 
quomodo  novum  fit.  Dabo  luculentum  exemplum.  Quanto 
Crassi  clades  dolore  et  pudore  affecerit  populum  Romanum, 
quam  laetati  sint  cives,  quum  „Parthi  Armeniam  vindicanti 
Augusto"  (verba  sunt  Suetonii)  „cesserunt  et  signa  militaria 
quae  Marco  Crasso  et  Marco  Antonio  ademerant  reposcenti 
reddiderunt,  obsidesque  insuper  obtulerunt,  denique  pluribus 
quondam  de  regno  certantibus  non  nisi  ab  ipso  electum 
comprobaverunt",  novimus :  permultos  enim  de  ea  re  scrip- 
torum   poetarumque  locos  legimus,  sed  gaudium  illud  doio- 

remve   vix  sentimus.  Sin  autem  in  versus  incidimus  quales 
hi  sunt  Propertii : 

Gaude,  Crasse,  tuas  siquid  sapis  inter  arenas: 
Ire  per  Euphraten  ad  tua  busta  licet, 

nos,    nos    inquam,    qui   tot   saeculis   post   vivimus,  graviter 
commovemur. 
f^  /  Praeterea    quam    perversum    est,    quum    veterum    vetere 

'{L4  f l  f    •   ^i°g^^   scriptos   libros  legimus,  propter  aliquot  vocabulorum 
.  '     ,   /     jconsensum    statim    imitationem    odorari.    Ipsi    illi   qui   suis 
if./.  civibus,  suis  aequalibus  scribunt,  si  de  industria  voces  quas- 

^/y^A,^  dam  ab  aliis  sumunt,  metuere  solent  ne  lectores  illud  con- 
silium  non  agnoscant;  operarium  ergo  illas  signo  quodam 
notare  iubent.  Sed  saepe  tamen  ita  peccamus  philologi:  qui 
enim  pueris  docendis  victum  quaeramus,  haud  facile  ludi- 
magistrum  exuimus.  Saepe  discipulos  nostros  sic  interroga- 
mus:  ^Nostine  et  alium  locum,  ubi  vocabulum  de  quo  nunc 
cum  maxime  agimus  reperiatur?"  Si  discipulus  est  puer 
humanioribus  studiis  natus  recitat  versiculum,  etgaudemus; 
iure,  nihil  enim  discentibus  est  utilius  quam  versus  quam 
plurimos  raemoria  tenere.  Sin  autem  illius  rationis  vel  mini- 
mam  partem  in  lucubrationes  nostras  philologicas  introduci- 
mus,  KsiTovxsiTov  illius  similes  sumus,  neque  unquam  quid- 
quam  scribere  poterimus  quod  adultis  doctisque  pariter  et 
utile  sit  et  lectu  iucundum.  Nam  tum  demum  iure  conii- 
cimus  poetam  alium  ante  oculos  habuisse  poetara,  quum  id 
quod  dicit  propter  sententiae  non  tam  consensum  quam 
diversitatem  statim  nobis  in  mentera  alius  poetae  vocat  locum 
aliquem.  Diversitatera  aio;  nara  difficilliraum  profecto  est 
statuere  utrum  poeta  aliquod  dictum  ex  alieno  in  suura 
transtulerit    carraen    necne;    sed   facile    agnoscimus  poetam 

suam   sententiam  alienae  opponentem.  Sic  quum  apud  Pro- 
pertium  legimus  (lY,  4,  23—38) : 

Atque  ubi  iam  Yenerem  gravis  interceperit  aetas, 

Sparserit  et  nigras  alba  senecta  comas, 
Tum  mihi  naturae  libeat  perdiscere  mores, 

Quis  deus  hanc  mundi  temperet  arte  domum, 
Qua  venit  exoriens,  qua  deficit,  unde  coactis 

Cornibus  in  plenum  menstrua  luna  redit, 
Unde  salo  superant  venti,  quid  flamine  captet 

Eurus,  et  in  nubes  unde  perennis  aqua, 
Sit  ventura  dies,  mundi  quae  subruat  arces, 

Purpureus  pluvias  cur  bibit  arcus  aquas, 
Aut  cur  Perrhaebi  tremuere  cacumina  Pindi, 

Solis  et  atratis  luxerit  orbis  equis, 
Cur  serus  versare  boves  et  plaustra  Bootes, 

Pleiadum  spisso  cur  coit  igne  chorus, 
Curve  suos  fines  altum  non  exeat  aequor 

Plenus  et  in  partes  quatuor  annus  eat, 

haud  inepte  suspicemur  eum  praeclaros  illos  versus  Yirgilii 
(Georg.  n,  475  sqq.): 

Me  vero  primum  duices  ante  omnia  Musae 
Quarum  sacra  fero  ingenti  percussus  amore 
Accipiant,  caelique  vias  et  sidera  monstrent, 
Defectus  solis  varios  lunaeque  labores: 
Unde  tremor  terris,  qua  vi  maria  alta  tumescant 
Obiicibus  ruptis  rursusque  in  se  ipsa  residant, 
Quid  tantum  Oceano  properent  se  tinguere  soles 
Hiberni,  vel  quae  tardis  mora  noctibus  obstet. 
Sin  has  ne  possim  naturae  accedere  partes 
Prigidus  obstiterit  circum  praecordia  sanguis. 

Rura  mihi  et  rigui  placeant  in  vallibus  amnes: 
Flumina  araem  silvasque  inglorius. 

cum  leni  risu  et  iocantem  sic  iramutasse  et  vertisse  ut  in 
ipsum  convenirent.  Haud  inepta  ea  sit  suspitio,  sed  suspitio 
est,  nihil  constat.  Qui  enim  in  tempore  horum  Propertii 
meminit  versuum  (III,  1,  7  sq.): 

Aetas  prima  canat  Yeneres,  extrema  turaultus. 
Bella  canam,  quando  scripta  puella  meast; 

sentit  quam  sit  credibile  nihil  aliud  voluisse  poetam  quam 
hoc :  ad  novum  ego  argumentum  me  numquam  perventurum 
scio,  sed  in  amoribus  canendis  persistam  donec  ingrata 
venerit  senectus,  quae  et  amorera  aufert  et  canendi  artem. 
Nara  omnino  non  is  est  Propertius  qui  alios  poetas  respi- 
ciat  vel  poeticara  facultatera  e  multorum  librorum  lectione 
quaerat.  Argumento  sit  II,  3,  37.  Agit  enim  ibi  poeta  de 
bello  Troiano  ob  unam  ferainara  orto.  Quis  non  alius  poeta 
illud  argumentum  tractans  flosculum  sumpsisset  ab  Homerico  : 

ov  vifjistxig  Tpooxg  kx)  iuKvyifjCi^xg  ^  A.xxiovq 

TOiiflf   x[j(,(p)  yuvxix.)  TToKvv  xpovov  xhyex  'Kx<i%m'^. 

Non  opus  eo  fuit  Propertio:  ipse  novum  aliquid  invenit, 
lepidum,  inexpectatum,  vel  potius  proprius  amor  ei  sub- 
ministravit.  Hoc  enim  dicit: 

Nunc,  Pari,  tu  sapiens  et  tu,  Menelae,  fuisti, 
Tu  quia  poscebas,  tu  quia  lentus  eras. 

De  amore  cantat  Propertius  ceteris  omnibus  poetis  scrip- 
toribusque  neglectis:  perennem  enim  ipse  in  pectore  habet 
fontem,  unde  limpidas  seraper  hauriat  aquas  non  alienis 
fucatas    coloribus.    Audiamus   quae   de    sua   ipse  arte  dicat 

Semel  tantum  de  honore  poetis  debito  deque  invida 
turba  loquitur  (lY,  1,  21  sq.): 

At  mihi  quod  vivo  detraxerit  invida  turba, 
Post  obitum  duplici  fenore  reddet  Honos. 

Sed  imprudenti  ei  excidisse  illi  versus  videntur;  mirifice 
enim  certant  cum  iis  qui  mox  (55)  sequuntur: 

Fortunata,  meo  siqua  es  celebrata  libello ! 
Carmina  erunt  formae  tot  monimenta  tuae, 

e  quibus  verum  Propertium  cognoscimus.  Illi  enim  in 
argumento  sunt  omnia;  quod  si  in  ipsius  poetae  mente 
natum  est,  de  illo  cantat,  iudicium  hominum  nil  curat.  Eius- 
modi  poeta  de  arte  poetica  doctrinam  tradit,  quae  unice 
vera  est,  omnium  populorum  omniumque  aetatum  (II,  1, 3  sqq.): 

Non  haec  Calliope,  non  haec  mihi  cantat  Apollo, 

Ingenium  nobis  ipsa  puella  facit, 
Sive  lyrae  carmen  digitis  percussit  eburnis 

Miramur,  faciles  ut  premat  arte  manus: 
Seu  vidi  ad  frontem  sparsos  errare  capillos, 

Gaudet  laudatis  ire  superba  comis. 
Sive  illam  Cois  fulgentem  incedere  coccis, 

Hoc  totum  e  Coa  veste  volumen  erit: 
Seu  cum  poscentes  somnum  declinat  ocellos, 

Invenio  causas  mille  poeta  novas: 
Seu  nuda  erepto  mecum  luctatur  amictu, 

Tum  vero  longas  condimus  Iliadas: 
Seu  quidquid  fecit  sivest  quodcunque  locuta 

Maxima  de  nihilo  nascitur  historia. 

Cuius   primarium  est  egregium  illud  ingenium  nobis 
ipsa   puella   facit.    Confer  nunc  cum  illo  versus  Tibul- 

lianos,  qui  eandem  fere  continent  sententiam  venuste  enun- 
ciatam  (II,  4,  19  sq.): 

Ad  dominam  faciles  aditus  per  carmina  quaero: 
Ite  procul,  Musae,  si  nihil  ista  valent, 

concedes  tamen  Propertianorum  versuum  pleniorem,  ut  ita 
dicam,  gravioremque  esse  sonum,  qui  magis  respondeat  in- 
timis  cogitationibus. 

Hoc  est  cur  cantet  Propertius:  ipse  amat,  ipse  amorem 
quendam  verum  et  ardentem  sentit  in  medullis,  ergo  illos 
demum  poesin  suam  vere  probare  posse  credit  qui  eodem 
sensu  commoveantur.  Hoc  dicit  versibus  HI,  32,  81  sq. :   -"^/^ 

Non  tamen  haec  ulli  venient  ingrata  legenti, 
Sive  in  amore  rudis,  sive  peritus  erit 

et    lY,  8,  45  sq.: 

Haec  urant  pueros,  haec  urant  scripta  puellas, 
Meque  deum  clament,  et  mihi  sacra  ferant 

Ea  causa  est  cur  lY,  23  declaret  ceteris  libellum  suum, 
quem  amisit,  nullius  esse  pretii  sed  maxirai  sibi  Cyn- 
thiaeque. 

„Hoc"  ait  (III,  4,  7)  „ago  ut  nostro  stupefiat  Cynthia 
versu,  nil  aliud".  Seque  id  quod  unice  cupierit  assecutum 
esse  laetus  gratusque  testatur  (III,  22,  5  sq.) :  =■  ^zr,  /"^^•i* JV*  fC^C^' 

Nam  mea  cum  recitat,  dicit  se  odisse  beatos : 
Carmina  tam  sancte  nulla  puella  colit. 

Verus  artifex,  verus  poeta  semet  ipsum  novit,  quid  possit 
quid  non  possit  sentit  neque  unquam  obliviscitur,  vel  potius, 
cum  in  arte  nihil  sit  cui  plane  sit  impar,  quid  egregie 
possit,    quid    nihilo    melius   quam  ceteri   omnes,  experto  ei 


J  z,  r 

constat.  Atque  in  ea  poesis  parte  cui  ipsa  eum  natura  creavit 
tabernacula  vitae  ponit.  Saepe  haec  de  poetis  dicta  sunt  ab 
aliis;  quis  unquam  tam  venuste,  tam  lepide  dixit  quam 
Propertius?  „De  viris  bello  claris"  ait  „canere  volebam,  et 
de  egregiis  victoriis  quas  olim  Romani  reportarunt  (lY,  2, 5  sq.): 

Parvaque  tam  magnis  admoram  fontibus  ora 
Unde  pater  sitiens  Ennius  ante  bibit. 

Ipse  rae  Phoebus  ab  incepto  revocabat  et  aliis  prudentibus 
consiliis  et  hoc: 

Alter  remus  aquas,  alter  tibi  radat  arenas : 
Tutus  eris:  medio  maxima  turba  marist." 

Ergo  a  deo  admonitus,  ubi  paucis  versiculis,  iisque  pul- 
cherrimis,  egregia  Augusti  de  republica  merita  laudavit,  ipsi 
eiusque  militibus  ducibusque  optima  quaeque  a  diis  precatur, 
de  se  ne  videatur  tam  praeclara  facta  tenui  carmine  cele- 
brare  tentavisse  haec  addit  (lY,  3,  22):  •  ^^^ 

Me  sat  erit  Sacra  plaudere  posse  Yia. 

En  poetae  verecundiam  non  simulatam  sed  veram,  en  mo- 
numentum  parvum  et  humile  sed  magnificentissima  laude 
perennius. 

Ab    eiusmodi   poeta    discant   alii,   iuvenes   praesertim,  ne    i^l^e/i  '>*^ 
aliunde    quaerant  carminis  materiam  a  natura  sua  alienam :  ^*^^^     "^ 
pectus    enim    est    quod    non    solum   disertum   facit   sed   et  "  '   ^^** 
poetam.    Expertus    hoc    novit   Propertius,   expertus  amicum 
adolescentem,   quem   modo   sagitta  percussit  Cupido,  sic  ad- 
monet  (I,  9,  15  sq.): 

Quid  si  non  esset  facilis  tibi  copia?  nunc  tu 
Insanus  medio  flumine  quaeris  aquam. 


112 

„Quod   spiro   et  placeo,  si  placeo  tuumst"  ita  ad  Melporae- 

nen    declamat  Horatius   in  montis  cacumine  sedentem  cura 

sororibus,  / 

Kiq  ou5f  Tpiq  KsyovTsg  i^ixvovfie&x,        r  -  '■ 

Propertio  eiusmodi  asseveratione  opus  non  est,  nam  ipsa 
pro  eo  loquuntur  carmina.  Propertianis  autem  carminibus 
materiara  praebet  non  dea  quaedam  imraortalis,  a  conspectu 
hominum  remotissima,  sed  de  vulgo  meretricularum  puellula, 
quae  ceteris  omnibus  quum  nil  nisi  scortillum  videretur 
haud  illepidum  neque  invenustura,  ab  ipso  araore  colebatur 
ardentissimo  et,  quod  minirae  negligendura,  fidissirao  firmis- 
simoque.  Nam  sit  poeta  eroticus  petulans,  lascivus,  protervus,  ^ 
tum  demum  poetae  noraine  dignus  est  si  in  amore  sibi 
constat.  Qui  enim  modo  hanc  cantat  modo  illara,  nullam 
vere  amat  sed  identidem  de  omnibus  exercitationes  scribit 
poeticas,  quas  expolire  quidera  potest  donec  niteant  splende- 
antque,  quominus  sint  frigidae  prohibere  non  potest:  non 
enim  simulati  illi  ignes  calorem  habent.  Confer  mihi  poetas 
illos,  quorum  magnus  est  numerus,  qui  verbosis  ventosisque 
versiculis  universi  ferainarura  generis  laudes  celebrant,  et 
divinum  illuni  Francorum  vatem,  qui  et  iuvenis  et  senex 
octogenarius  unam  cecinit,  illara  quara  iustis  nuptiis  duxerat 
uxorera,  carminibus  quae  quia  vitae  plena  sunt  aeternitati 
nata  videntur:  sic  quid  inter  verara  sinceraraque  poesin  et 
adulterinara  siraulatamque  intersit  agnosces.  Et  Cynthia  illa 
Propertii  vivebat,  irarao  vivit:  loquentera  eam  ridentemque 
audimus,  lacrimantem  videmus.  Ergo  quidquid  de  ea  vel 
ad  eara  loquitur  poeta  corpus  habet  nervosque.  Alii  dicant 
idem,  non  est  idem;  qui  locus  est  comraunis  omniura 
poetarura,  siraulatque  Propertius  eura  ad  se  suosque  araores 
convertit,  illius  fit  proprius.  Lepide,  ut  hoc  utar,  TibuUus 
aernulo  haec  iraprecatur  (I,  9,  55  sq.): 

Et  cum  furtivo  iuvenem  lassaverit  usu, 
Tecum  interposita  languida  veste  cubet, 

et    eiusmodi   aliquid   apud   multos  obvium  est  poetas,  velut 
apud  Horatium : 

Manum  puella  savio  opponat  tuo 
Extrema  et  in  sponda  cubet. 

Fropertius  autem  hoc  habet: 

Quod  si  pertendens  animo  vestita  cubaris, 
Sciss?i  veste  meas  experiere  manus. 

JSTon  aliunde  i.  e.  ex  aliorum  libris  hoc  sumpsit,  sed  e 
mediis,  ut  ita  dicara,  rebus. 

Amons  constantia  ne  Ovidio  quidem  cedit  Propertius: 
illam  ergo  et  in  aliis  laudat.  Fidelem  Postumi  et  Aeliae 
Gallae  amorem  extollit  (IV,  11);  cordi  ei  sunt  Gallus  eius- 
que  puella  (I,  10  et  13).  lanuam,  quae  olim  Tarpeiae  pudi- 
citiae  testis  fuit,  ob  praesentis  dominae  levitatem  querentem 
facit  I,  16,  quod  carmen  vix  Catulliano  67  inferius  est. 
Firmi  fidique  amoris  plena  est  pulcherrima  Arethusae  ad 
Lycoten  epistola  (V,  3),  sed  prae  ceteris  illa  virtus  exorna- 
tur  epicedio  illo  Corneliae  (Vj^ll),  quod  iure  elegiarum 
reginam  dixit  Yalckenaerius. 

Et  suam  quoque  Cynthiam  constantissimo  amore  est  am- 
plexus  Propertius.  Confitetur  quidem  (III,  15,  1)  multas  sibi 
alias    placuisse,   sed   verius   est   quod  alibi  (IV,  14,  5  sqq.)  -   /^,  I ^ 
iuratus  declarat : 

lila  rudes  animos  per  noctes  conscia  primas 

Imbuit,  heu  nuUis  capta  Lycinna  datis. 
Tertius  haud  multo  minus  est  cum  ducitur  annus: 

Yix  memini  nobis  verba  coisse  decem. 

8 

Cuncta  tuus  sepelivit  amor,  nec  femina  post  te 
UUa  dedit  collo  dulcia  vincla  meo. 

Et  admonet  me  prior  ille  locus  recentioris  multo  carminis, 
quod  hic  praeterire  non  possum.  Anno  nostri  saeculi  64 
carmen  quoddam  Goethii  e  tenebris  protractum  est,  in  qui- 
bus  latebat  antea;  titulum  habet  „das  Tagebuch"  estque 
eiusmodi  ut  censores  severiores  quara  prudentiores  graviter 
reprehendere  possint;  sed  qui  solam  vim  poeticam  in  car- 
mine  spectat,  illi  non  potest  non  egregium  videri.  Ansam 
illius  faciendi  sibi  hos  dedisse  Tibullianos  versus  ipse  poeta 
declarat  (I,  5,  39  sq.): 

Saepe  aliam  tenui,  sed  iam  quum  gaudia  adirem 
Admonuit  dominae  deseruitque  Venus, 

illos  enim  suis  versibus  praemittit.  Est  autem,  ut  dicebam, 
egregium  carmen  plenumque  ardoris,  ergo  licet  in  fronte 
Tibullianos  habeat  versus,  multo  magis  Propertium  qiiam 
Tibullum  lectori  in  mentem  vocat.  Neque  mirum  id  est: 
illius  enim  ignes  Grermanum  poetam  inflammarunt :  ipse 
hoc  epistola,  quam  28  Nov.  1798  ad  Knebelium  misit,  ut 
pro  Propertii  carminibus  ab  illo  in  Germanicum  sermonem 
conversis  gratias  ageret,  his  testatur  verbis: 

„Ich  habe  den  grossten  Theil  der  Elegien  wiederge- 
lesen,  und  sie  haben  eine  Erschiitterung  in  meiner 
Natur  hervorgebracht,  wie  es  Werke  dieser  Art  zu  thun 
pflegen,  eine  Lust  etwas  Aehnliches  hervorzubringen, 
und  die  ich  vermeiden  musste,  weil  ich  gegenwartig 
freilich  ganz  andere  Dinge  vorhabe." 

(SchiUers  und  Goethes  Briefe;  Berlin,  1870,  p.  335). 
Prae  Cynthia  divitias  contemnit  poeta  (I,  14,  15  sq.): 

Nam  quis  divitiis  adverso  gaiidet  Amore?  I,  >     k  (^ 

Nulla  mihi  tristi  praemia  sint  Yenere.  6/i^-'     ''-'  '" 

„Nihil  me  ab  illa  abstrahere  poterit."  Hoc  et  alibi  saepe 
clamat  et  III,  19,  19  sq. : 

Tu  mea  compones  et  dices  „Ossa,  Properti, 
Haec  tua  sunt:  eheu  tu  mihi  certus  eras." 

Ne  Caesarem  quidem  severasque  eius  leges  timet  (II,  7,  3  sqq.) : 

Quamvis  diducere  amantes 
Non  queat  invitos  luppiter  ipse  duos. 
At  magnus  Caesar,  sed  magnus  Caesar  in  armis: 
Devictae  gentes  nil  in  amore  valent.         Cu.^-c.:^<^  •y^ 

Ipsam  mortem  non  metuit;  hoc  solum  veretur  ne  puellae 
suae  duritia  sibi  mortis  causa  fiat  et  sepulcro  suo  hic  sit 
incidendus  titulus  (II,  1,  78): 

Huic  misero  fatum  dura  puelia  fuit. 

Quod  mors  non  potest,  multo  minus  efficere  eius  comes 
valebit:  in  somno  enim  eum  perturbat  periculorum  cogitatio, 
quibus  se  itinere  maritimo  faciendo  exposuit  Cynthia.  Sed 
nemo  unquam  quidquam  de  hoc  argumento  excogitavit  quod 
maiore  esset  dignum  admiratione  quam  praeclara  illa  ab 
Amoris  pennis  sumpta  imago  (III,  3,  13  sqq.): 

In  me  tela  manent,  manet  et  puerilis  imago : 

Sed  certe  pennas  perdidit  ille  suas; 
Evolat  heu  nostro  quoniam  de  pectore  nusquam 

Assiduusque  meo  sanguine  bella  gerit. 

Tamen,  quamvis  egregius  ille  locus  sit,  melius  etiam  fidelem 
constantemque  poetae  testantur  amorem  anxiae  eius  ob 
laborantem  Cynthiam  curae.  De  quibus  eximiihi  versussunt: 

m,  24,  1  sq. 


luppiter  affectae  tandem  miserere  puellae: 
Tam  formosa  tuura  mortua  crimen  erit. 

ni,  25,  7  sq. 

Si  non  unius,  quaeso,  miserere  duorum, 
Vivam,  si  vivet:  si  cadet  illa,  cadam. 

m,  26,  3   sq. 

Sunt  apud  infernos  tot  milia  formosarum : 
Pulchra  sit  in  superis,  si  licet,  una  locis. 

Et    esse    tanto    dignam    amore   Cynthiam   lectori  firmiter 

persuadet   poeta.   Quis  enim  de  eximia  illius  forma  dubitet, 

I  )j  sz.     de    qua   legerit    pulchrum   carmen  Ij^   quo  illi  nullo  esse 

ornatu   opus   demonstrat,   quocum   conferas  (III,  H,  7  sq.): 

De  me,  me  certe  poteris  formosa  videri; 
Mi  formosa  sat  es,  si  modo  saepe  venis. 

Neque  inaniter  poetam  declamare  his  versibus  {II,  2, 13  sq.) : 

Cedite  iam,  divae,  quas  pastor  viderat  olim 
Idaeis  tunicas  ponere  verticibus, 

propter  cetera  omnia  lubenter  credimus.  Sed  quis  unquam 
quidquam  se  ex  hoc  genere  legisse  affirmet,  quod  carmini 
illi  de  Cynthia  dormiente  praestet,  e  quo  haec  affero  (I, 
3,  27  sqq.): 

Et  quotiens  raro  duxti  suspiria  motu, 

Obstupui  vano  credulus  auspicio, 
Ne  qua  tibi  insolitos  portarent  visa  timores, 

Neve  quis  invitam  cogeret  esse  suam. 

Non  tamen  prorsus  incomniodis  ille  caret  amor  rebusque 
adversis;  immo  multa  poetae  perferenda  sunt  quae  animum 
eius  dolore  afficiant.  Amantium  lites  quae  sint  nemo  Pro- 
pertio  melius  didicit  docetve;  „aut"  ait  (lY,  7,  33  sq.): 

„Aut  tecum  aut  pro  te  mihi  cum  rivalibus  arma 
Semper  erunt:  in  te  pax  mihi  nulla  placet." 

Quin  etiam  tot  in  amore  poetk  conflictatur  miseriis  dolo- 
ribusque,  ut  uno  nomine  levi  reprehensione  digna  eius  poesis 
videri  possit:  nimis  lacrimosa  eius  sunt  carmina,  niraisque 
frequens  est  in  iis  mortis  cogitatio.  Plenura  illius  est  car- 
men  I,  19,  plenumque  II^  8&;  recte  enim  novi  carminis  / 
initium  editores  hos  fecerunt  versus : 

Sic  igitur  prima  moriere  aetate,  Properti? 
Sed  morere,  interitu  gaudeat  illa  tuo. 

Saepe  de  titulo  suo  sepulcrali  poeta  loquitur,  III,  5,  35  sq. : 

Et  duo  sint  versus,  „qui  nunc  iacet  horrida  pulvis; 
Unius  hic  quondam  servus  amoris  erat." 

ni,  19,  19  sq.  ^:m,/^.A 

Tu  mea  compones  et  dices  „ossa,  Properti, 
Haec  tua  sunt:  eheu  tu  mihi  certus  eras." 

Et  dolores  suos  communes  esse  amantium  lepide  sic  docet 
(m,  23;^  11  sq.): 

Solus  amans  novit,  quando  periturus  et  a  qua 

Morte,  neque  hic  Boreae  flabra  neque  arma  timet. 

]' 
Dura   enim   Cynthia  est.  „Peccaram"  ait  (IV,  15,  9  sq.): 

„Peccaram  serael,  et  totum  sum  pulsus  in  annum: 
In  me  mansuetas  non  habet  illa  raanus." 

a  in,  9,  11  sq.: 

Quem  modo  felicem  invidia  admirante  ferebant, 
Nunc  decimo  admittor  vix  ego  quoque  die. 

Sed  et  m,  13,  21  sqq. : 

Septima  iam  plenae  deducitur  orbita  lunae, 
Cum  de  me  et  de  te  compita  nulla  tacent: 

Interea  nobis  non  nunquam  ianua  raollis, 
Non  nunquam  lecti  copia  facta  tui. 

Semper  paratos  habet  praetextus  et  effugia.  Prae  ceteris 
autem  poeta  Isidis  illa  exsecrari  sacra  solet  tamquara  magnam 
doloris  causam,  deque  illis  lepidissime  et  alibi  lamentatur 
et  m,  Slj  1 : 

Tristia  iam  redeunt  iterum  sollemnia  nobis : 
Cynthia  iam  noctes  est  operata  decem,  e.  q.  s. 

Et  omnino  est  quaedam  simulata  puellularura  pietas,  aman- 
tibus  molestissima.  Ruri  ergo  suam  Cynthiam  esse  raavult 
poeta  quam  in  urbe:  „lllic"  enim  ait  (III,  12,  10  sq.): 

lUic  te  nulli  poterunt  corrumpere  ludi 
Fanaque  peccatis  plurima  causa  tuis. 

Isidis  autem  solemnia  mulierculis  Romanis  gratissiraa  sed 
amantibus  invisissima  fuisse  et  alii  praeter  Propertium  tes- 
tantur  poetae  et  TibuIIus  I,  3,  23  sq. : 

Quid  tua  nunc  Isis  mihi,  Delia,  quid  mihi  prosunt 
Aera  tua  toties  illa  repulsa  manu? 

E  Tibulli  vero  cum  Propertio  coraparatione  et  coramunem 
illum  apud  illius  aetatis  poetas  fuisse  locum  de  puellularum 
nimia   pietate  cognoscere  potes   et  a  Propertio  ita  esse  ad- 

hibitura,  ita  exornatum,  ut  ab  eo  inventus  videatur.  Colorem 
enim  quendam  ei  praebet  novura,  ardoreraque  ceteris  omni- 
bus  incognitum. 

Poetara,  qui  sine  ea  vivere  neque  vult  neque  potest,  saepe 
Cynthia  effugit.  Desertus  ergo  ille  laraentatur  (1,12,  13  sq.): 

Nunc  priraum  longas  solus  cognoscere  noctes 
Cogor  et  ipse  meis  auribus  esse  gravis. 

Longas  diuturnasque  cogitat  illa  peregrinationes,  hicgemit 
queriturque  (I,  8): 

Tune  igitur  deraens,  nec  te  mea  cura  moratur? 

An  tibi  sum  gelida  vilior  Illyria, 
Et  tibi  iam  tanti,  quicunquest,  iste  videtur, 

Ut  sine  rae  vento  quolibet  ire  velis. 

Sed  quanto  exsultat  gaudio  ubi  Cynthia  precibus  victa 
de  proposito  destitit.  Novura  enira  carraen  sic  exorditur  (I,  8h) : 

Hic  erit!  hic  iurata  manet!  rumpantur  iniqui! 
Vicimus:  assiduas  non  tulit  illa  preces. 

Sed  quamvis  remotas  Cynthia  visere  cupiat  regiones,  nuUus 
in  orbe  locus  Baiis  amoenis  raagis  execrabilis  poetae  videtur. 
Ibi  raorantem  Cynthiara  obtestatur  (I,  11,  27  sqq.): 

Tu  modo  quam  primum  corruptas  desere  Baias: 

Multis  ista  dabant  littora  discidium, 
Littora,  quae  fuerant  castis  iniraica  puellis. 

A  pereant  Baiae,  crimen  araoris,  aquae!  ■/n-U  /6 

Quid  quod  ipsura  poetara  peregrinari  cogit  Cynthia.  Urbem 
enim  ille  fugit  ut  ionge  a  patria  solatiura  quaerat  et  obli- 
vionem:  tantopere  miserura  afflixit  Cynthiae  duritia.  Sed  in 

mari  tempestate  vexatus  semei  ipsum  accusat  (I,  17,  1  sq.): 

Et  merito,  quoniam  potui  fugisse  puellam ! 
Nunc  ego  desertas  alloquor  alcyones. 

Solus  per  silvas  errat  ne  aspectus  rerum,  quae  sibi  in 
mentem  vocent  puellam,  a  qua  crudeliter  sit  repulsus,  dolo- 
rem  suum  semper  renovet.  Sed  quid  possunt  solitudo  et 
silentium !  Quam  assidua  animo  eius  inhaereat  cura 

Vos  eritis  testes,  siquos  habet  arbor  amores, 
Fagus  et  Arcadio  pinus  amata  deo. 

A  quoties  teneras  resonant  mea  verba  sub  umbras, 
Scribitur  et  vestris  Cynthia  corticibus ! 

{I,  18,  19  sqq.). 

Doctas  denique  profecturus  est  Athenas:  illa  enim  urbs 
abundat  rebus  quae  poetae  mentem,  si  uon  sanare,  tamen 
aliquo  mulcere  possint  solatio.  Sed  quam  exigua  spe  novum 
tentet  remedium  his  testatur  versibus  (lY,  21,  34  sq.): 

Seu  moriar,  fato,  non  turpi  fractus  amore, 
Atque  erit  illa  mihi  mortis  honesta  dies. 

Et  omnino  invisa  res  poetis  Komanis  sunt  peregrinationes : 

urbem    Romam   amant,    ibi  revera  sibi  vivere  videntur,  illa 

•V    relicta    semet    ipsos   quaerunt.  Quod  semel  observasse  haud 

'  '"^Yi'"  inutile  videtur.  Nuper  enim  Theodorus  Mommsenus  oratione 
quadam    (habita   illa   est   Berolini   27  Jan.  1889)    quae  loci 

^  j  Tpi^  Horatiani  III,  ^,  57  sqq.  vera  esset  vis  egregie  exposuit; 
argumentis  enim  magno  acumine  magnaque  doctrina  collatis 
demonstravit  iam  Augustum  de  sede_imperii  Romam  in 
Orientem,  sive  Troiam,  sive  in  aliam  urbera,  tranjferenda 
cogitasse.  Nunc  demum  quid  sibi  illa  lunonis  velit  vatici- 
natio    intelligimus.    Simulque   vir   egregius  a  Wilamowitzio 

adraonitus  novara  attulit  lucem  praestantissimae  Camilli  apud 
Livium  orationi.  Sed  nocent  interdura  raagnorum  virorum 
splendidissima  inventa.  Est  enim  quoddam  male  sedulorum  fA-**^^' 
genus,  qui,  ut  et  ipsi  suum  ostendant  acumen,  ad  recentis- 
simam  quamque  coniecturam  nihil  non  exigant  atque  ita 
utilissimas  observationes  ridiculas  reddant.  Metus  ergo  est 
ne  raox  ab  illis  undique  protrahantur  versus  sententiaeque 
quae  cura  illo  Augusti  consilio  aliquo  modo  cohaerere  vide- 
antur.  Quapropter  illos  admoneo  apud  eroticos  certe  Augus- 
^teae,  aet.atis-  poetas  communera  illura  esse  locum  de  urbis 
Romae  et  Italiae.  laudibus.  Omnes  enira  aeque  peregrina- 
tiones  oderunt.  Sed  quod  de  aliis  locis  coramunibus  iam 
dixi  idem  et  hic  usu  venit:  si  uno  eorum  Propertius  utitur,  ' 
i  ille  comraunis  esse  desinit.  Pulcherrirai  profecto  versus  sunt, 
quibus  Tibullus  quara  sibi  raalesani  videantur,  qui  divitia- 
rura  quaerendarura  causa  per  orbem  terrarura  currant,  dura 
puellara    oranibus    divitiis   potiorera  dorai  habeant,  significat 

(I,  1,  51  sq.):  /  '7A" 

->  i 
0  quanturast  auri  potius  pereatque  smaragdi,  '  ' 

Quam  fleat  ob  nostras  ulla  puella  vias, 

Y^^.i^''''   6t  venustissiraa   est  epistola,  quam  ad  araatorem  mittit  ^vl-  A^-f-^ru^^f* 
I^i-^^J-  jicia  (Tib.  IV,  9):  ^ 

Scis  iter  ex  animo  sublatum  triste  puellae? 

Natali  Roraae  iara  licet  esse  tuo.  ^,  .      ,^,.- 

Omnibus  ille  dies  nobis  genialis  agatur,  /^,  (■c<,i.UU  <(-<-f^ 

Qui  nec  opinanti  nunc  tibi  forte  venit. 

Sed  quanto  his  praestant  quae  iara  e  Propertio  de  hoc 
argumento  attulimus:  illa  non  legiraus  sed  audimus,  illa 
vera  esse  non  credimus  sed  sentimus :  cum  Propertio  enim 
vivimus    taraquara    cura    aequalium    nostratiumque    aliquo. 

Ergo,  ut  ad  Mommseni  redeam  orationem :  facile  fieri  potest 
ut  mox  aliquis  exsistat  qui  Propertii  quoque  de  urbis  Romao 
dignitate  et  sanctitate  (lY,  22)  locum  ad  dissuadendam 
Augusti  sententiam  scriptum  suspicetur,  haud  enim  absurda 
ea  foret  suspicio  sed  tamen  falsissiraa. 

Neque  dura  solum  est  Cynthia  sed  et  levis.  Metuere  se 
ne  aliquando  fiat  „fama  urbis"  saepe  declarat  poeta,  mina- 
turque  ei  (II,  5,  27  sqq.): 

Scribam  igitur,  quod  non  unquam  tua  deleat  aetas, 
,Cynthia  forma  potens,  Cynthia  verba  levis'. 

Quam  constans  et  fidelis  est  poeta,  tam  illa  est  varia  et 
mutabilis.  Hinc  ei  exprobrat  III,  19,  1  sqq. : 

Hoc  erat  in  primis  quod  me  gaudere  iubebas? 

Tam  te  formosam  non  pudet  esse  levem ! 
Una  aut  altera  nox  nondumst  in  amore  peracta, 

Et  dicor  lecto  iam  gravis  esse  tuo. 

Unam  ille  Cynthiam  amat,  haec  vero  multorum  est  viro- 
rum,  dignaque  quae  cum  Laide,  Thaide,  Phryne  comparetur 
(n,  6).  Hoc  est  cur  lacrimans  exclamet  poeta  (II,  8,  5  sq.): 

Possum  ego  in  alterius  positam  spectare  lacerto? 
Nec  mea  dicetur,  quae  modo  dicta  meast? 

Hinc  acerbissima  accusatio  (H,  9,  19  sq.) : 

At  tu  non  una  potuisti  nocte  vacare, 
Impia.non  unum  sola  manere  diem. 

Nam  quod  praeter  poetam  et  alii  eam  ament  cupiantque 
viri,  illis  parata  est  excusatio.  „Adeo"  enim 

„Formosam  raro  non  sibi  quisque  petit." 

(HI,  32,  4). 

Est  hic  versiculus  e  iocosissima  illa  ad  Lynceum  amicum 
epistola,  quem  severa  literarum  et  philosophiae  studia  non 
satis  contra  Cynthiam  eiusque  patroni  Cupidinis  defende- 
rint  arma.  Yix  quidquam  me  illa  suavius  legere  memini; 
hoc  dico  et  propter  ceteros  epistolae  lepores  et  praesertim 
his  ductus  versibus  (15  sqq.): 

Te  socium  vitae,  te  corporis  esse  licebit, 
Te  dominum  admitto  rebus,  amice,  meis: 

Lecto  te  solum,  lecto  te  deprecor  uno: 
Rivalem  possum  non  ego  ferre  lovem, 

salsissimaque  admonitione  (41  sqq.): 

Desine  et  Aeschyleo  componere  verba  cothurno 
Desine,  et  ad  molles  membra  resolve  choros. 

Incipe  iam  angusto  versus  incudere  torno, 
Inque  tuos  ignes,  dure  poeta,  veni. 


Sed  quamvis  sit  levis  Cynthia,  quamvis  saepe  peccet, 
tamen  est  ^yjKoTUTrog :  illud  eius  vitium  iocosissima  narratione 
poeta  describit.  Narrat  enim  se  frequentibus  Cynthiae  in- 
iuriis  exacerbatum  alibi  solatium  quaesivisse,  seque  duabus 
magnae  in  urbe  famae  mulierculis  invitatis  hilare  apparasse 
convivium,  quo  curas  animi  pelleret.  Non  tamen  illo  se 
pristinam  recuperare  potuisse  laetitiam,  sed  plenam  sibi  fuisse 
mentem  instantis  alicuius  periculi.  Tum  subito  potantibus 
convivis,  cantantibus,  saltantibus  —  nihil  enim  intentatum 
relinquebant  feminae  ut  poetam  tristibus  eriperent  cogita- 
tionibus  —  furiae  instar  irrupi^se  Cynthiam,  mensas,  pocula, 
lucernas    evertisse,    in   pellices  involasse,   tibicinem,  nanum 

(nam  et  illi  aderant),  ministrura  fugasse,  ipsi  poetae  duras 
imposuisse  conditiones,  Legitur  illa  narratio  V,  8  et  incipit 
a  vs.  27,  nam  quae  praecedunt  cum  illa  non  cohaerent  et 
paulo  sunt  obscuriora. 

Neque  solum  semper  et  ubique  poetam  speculatur  custo- 
ditque  Cynthia,  sed,  quod  multo  gravius  ilie  dolet,  aurem 
praebet  calumniis,  eiusque  calumniis,  qui  in  poetae  spreti 
pulsique  locum  ipse  succedere  studeat.  Talis  ille  Panthus 
fuit,  qui  literis  ad  eara  datis  turpissima  quaeque  in  Proper- 
tium  finxit.  Illura  ergo  refutare  et  convincere  conatur  poeta 
lepidissima  elegia  III,  14.  „Non  araore  tui  captus"  ait  „ille 
de  me  mentitur,  non  te  cupit,  sed  inanem  de  te  gloriam :  se 
a  te  petitum  iam  nunc  iactat ;  quod  si  semel  te  illi  dederis, 
statim  te  deseret:  fictus  enim  ille  amator  uxorem"  (ama- 
sium  si  ista  uxoris  voce  significari  mecura  credideris, 
nova  accesserit  elegiae  et  non  inepta  acerbitas)  „habet; 
Medeae  te  raanet  sors,  prae  Creusa  ista  tu  contemneris  et 
foras  eiecta  plorabis;  sin  mecura  in  gratiam  redibis, 

Nos  quocunque  loco,  nos  omni  tempore  tecum 
Sive  aegra  pariter,  sive  valente  sumus." 

Nil  sibi  in  miserura  araatorem  non  licere  credens  impudenter 
eura  decipit  et  frustratur;  ne  periuriura  quidera  timet,  novit 
enim  promittenti,  affirmanti,  iuranti  sibi  illum  quaravis  saepe 
derisum  non  credere  non  posse.  Ipse  hoc  testatur  his  versi- 
culis  I,  15,  33  sqq. : 

Nara  mihi  ne  viles  isti  videantur  ocelli, 
Per  quos  saepe  mihi  credita  perfidiast! 

Hos  tu  iurabas,  siquid  mentita  fuisses, 
Ut  tibi  suppositis  exciderent  manibus. 

Quod    autem   omnes   habent   mulierculae,   ne  illo  quidem 

immimis    est    vitio    Cynthia:    avara    est.    Lepidissime    ergo 

TVixpoc  TTpotT^oy.ixv  de  ea  sic  iocatur  poeta :      .  /^'   ,  '       i  '^  '■  /  ' 

Cynthia  nec  sequitur  fasces  nec  curat  honores, 
Semper  amatorura  ponderat  illa  sinus. 

De  communi  illo  mulierum  morbo  multis  lamentatur  ver- 
sibus  lY,  12,  et  in  memoriam  redit  pristini  temporis,  quum 
sub  Saturno  mundus  erat;  at  omnes  poetae  latini,  ais,  isto 
flosculo  carmina  sua  exornarunt.  Ita  est,  sed  nescio  an 
ceteris  omnibus  melius  Propertius.  Habet  enim  hic  locus 
(25  sqq.): 

Felix  agrestum  quondam  pacata  iuventus, 

Divitiae  quorum  messis  et  arbor  erant. 
lilis  munus  erat  decussa  Cydonia  ramo, 

Et  dare  puniceis  plena  canistra  rubis, 
Nunc  violas  tondere  manu,  nunc  mixta  referre 

Lilia  virgineos  lucida  per  calathos, 
Et  portare  suis  vestitas  frondibus  uvas 

Aut  variara  plumae  versicoloris  avem. 
His  tum  blanditiis  furtiva  per  antra  puellae 

Oscula  silvicolis  empta  dedere  viris, 

hspyeixv  quandam,  quam  frustra  apud  alios  poetas,  qui  de 
aureo  saeculo  cecinerunt,  quaeras:  illi  declamare  videntur 
et  tamquam  inviti  ornamentum  illud,  quod  omittere  non 
possint,  adhibere ;  huic  vera  moestitia  sponte  cogitationem  de 
feliciore  offert  saeculo. 

Nullus  fere  unquam  fuit  poeta,  qui  non  identidem  aurum 
execraretur  et  divitiarum  potentiam ;  Eomanis  autem  poetis 
quam  fuerit  in  deliciis  ille  locus  nemo  melius  demonstrat 
quam   Tibullus,  in  cuius  carminibus,  quae  pauca  supersunt, 

ter   vel    quater   ille   legitur.   II,   3,  49  sq.  sic  lamentatur: 

Heu  heu  divitibus  video  gaudere  puellas: 
lam  veniant  praedae,  si  Venus  optat  opes. 

Venustuli  haud  dubie  sunt  versiculi,  non  tamen  eiusmodi 
ut  graviter  iis  commoveatur  lector.  Eiusdem  iam  attulimus 
versus  II,  4,  19  sq. : 

Ad  dominam  faciles  aditus  per  carmina  quaero: 
Ite  procul,  Musae,  si  nihil  ista  valent. 

Cognosce  nunc  quae  sequuntur: 

A,  mihi  per  caedem  et  facinus  sunt  dona  paranda, 

Ne  iaceam  clausam  flebilis  ante  domum: 
Aut  rapiam  suspensa  sacris  insignia  fanis: 

Sed  Venus  ante  alios  est  violanda  mihi. 
Ipsa  malum  facinus  suadet  dominamque  rapacem 

Dat  mihi :  sacrilegas  sentiat  illa  manus. 
0  pereat,  quicunque  legit  viridesque  smaragdos 

Et  niveam  Tyrio  murice  tingit  ovem. 
Hinc  dat  avaritiae  causas  et  Coa  puellis 

Vestis  et  e  rubro  lucida  concha  mari. 
Haec  fecere  malas:  hinc  clavim  ianua  sensit 

Et  coepit  custos  liminis  esse  canis. 
Sed  pretium  si  grande  feras,  custodia  victast, 

Nec  prohibent  claves,  et  canis  ipse  tacet. 

locatur  poeta  et  lepidissime  iocatur;  non  tamen  eius  qui 
revera  doleat  esse  opinor  dolore  suo  tamquam  ridendi  ma- 
teria  uti. 

Ille  autem  quem  Lygdamum  esse  aiunt  viri  docti  sub 
Tibulli  persona  latentem  de  eodem  argumento  haec  habet 
(Tib.  in,  1,  7  sq.): 

Carmine  formosae,  pretio  capiuntur  avarae: 
Gaudeat,  ut  dignast,  versibus  illa  meis. 

Blegans  componere  proverbium  voluisse  videtur,  non  in- 
timas  pectoris  promere  cogitationes.  Propertii  vero  dolorem 
et  ipsi  sentimus,  ubi  (V,  5,  53  sq.  et  56  sq.)  plenus  indigna- 
tionis  suam  puellam  haec  a  lena  didicisse  fingit: 

Aurum  spectato,  non  quae  manus  afferat  aurum. 

Versibus  auditis  quid  nisi  verba  feres? 
Qui  versus,  Coae  dederit  nec  munera  vestis, 

Istius  tibi  sit  surda  sine  aere  lyra. 

Apte  ergo  ille  suaeque  naturae  convenienter  de  amici 
Paeii,  qui  domo  profectus  ut  mercatura  rem  faceret,  nau- 
fragio  periit,  conquerens  in  auri  sacram  famem  invehitur,  quae 
quantas  afferret  mortalibus  miserias  ipse  saepe  est  expertus. 
Praeclara  quidem  tota  est,  quam  de  hoc  argumento  scripsit, 
elegia,  sed  hi  versus  ceteris  omnibus  praestare  videntur: 

^,   43     Quod  si  contentus  patrio  bove  verteret  agros, 
Yerbaque  duxisset  pondus  habere  mea, 
Viveret  ante  suos  dulcis  conviva  Penates, 
Pauper,  at  in  terra,  nil  ubi  flare  potest. 


Tandem  aliquando  puellae  iniurias  diutius  ferre  non  po- 
test;  accessit  enim  doloris  causa  prioribus  omnibus  gravior 
(III,  10,  17  sqq.): 

Cum  sene  non  puduit  talem  dormire  puellam, 
Et  canae  toties  oscula  ferre  comae; 

At  tu  etiam  iuvenem  odisti  me,  perfida,  cum   sis 
Ipsa  anus  haud  longa  curva  futura  die. 

Niinc  suum  ipse  agnoscit  errorera,  nunc  se  fallaci  specie 
deceptum  iure  poenas  dare  fatetur.  Precatur  ergo  (IV, 
24,  19  sq.): 

Mens  /6ona,  siqua  dea's,  tua  me  in  sacraria  dono, 
Exciderunt  surdo  tot  mea  vota  lovi. 

Nunc  se  nuUis  iam  Cynthiae  posse  molliri  lacrimis  declarat 
(lY,  25): 

Nil  moveor  lacrimis:  ista  sum  captus  ab  arte, 
Semper  ab  insidiis,  Cynthia,  flere  soles. 

Nunc  ipsi  tristissima  quaeque  imprecatur.  Hic  quoque 
communis  eroticorum  locus  dici  potest:  identidem  enim 
omnes  exsecrantur  puellas  duras,  perfidas,  raendaces ;  sed 
confer  mihi  Horatii  ex  hoc  genere  epodos  cum  hisce  Pro- 
pertii  versibus  (IV,  25,  11  sqq.): 

At  te  celatis  aetas  gravis  urgeat  annis, 
Et  veniat  formae  ruga  sinistra  tuae. 

Vellere  tum  cupias  albos  a  stirpe  capillos, 
A,  speculo  rugas  increpitante  tibi, 

Exclusa  inque  vicem  fastus  patiare  superbos, 
Et  quae  fecisti  facta  queraris  anus, 

quid  sit  vere  iratum  esse,  quid  iram  simulare  senties. 


lam  odit  illam  quam  per  quinque  annos  fidissirao  arden- 
tissimoque  amore  est  prosecutus,  raulto  taraen  veheraentius 
detestatur  omniura  raalorura  causara,  lenara;  in  illam  car- 
men  V,  5  scribit;  quodcunque  excogitari  potest  maledictum 
in  eam  evomit;  sed  quamvis  sit  elegia  contumeliosa,  tamen 

qiiam  diversa  est  ab  inani  illo  verborum  strepitu  quo  Cani- 
diam  aggreditur  Horatius.  Yeram  iram,  verum  odium,  verum 
contemptum  quisque  Propertii  spirat  versus,  sed  prae  ceteris 
ultimi  (75  sqq.) : 

Sit  tumulus  lenae  curto  vetus  amphora  coUo: 

Urgeat  hunc  supra  vis,  caprifice,  tua. 
Quisquis  amas,  scabris  hoc  bustum  caedito  saxis, 

Mixtaque   cum  saxis  addite  verba  mala.  ^         'T 

Non  tamen  hic  Propertii  et  Cynthiae  amoris  finis:  qui,^-;.^^^  liA^^  " 
vere  unquam  amavit  perpetuo  odisse  non  potest.  Quae  sedat  ^*^'*^"'^^*'"'' 
et  componit  omnia  mors  etiam  tristem  odiique  plenam  poetae 
mentem  placavit.  Mortua  enim  ei  Cynthia  e  sepulchro  sur- 
rexisse,  seque  per  somnum  adiisse  videtur :  audit  eam  semet 
ipsam  defendentem,  gravissimum  perfidiae  crimen  a  se  remo- 
ventem;  sed  quid  cetera  persequor?  Quae  enim  illius  sit 
carminis  (Y,  7)  praestantia  nemo  unquam  satis  digne  de- 
monstrabit. 

Multos  ergo  magnosque  dolores  Cynthiae  amor  poetae 
affert:  quot  vero  et  quanta  gaudia!  Quam  egregiis  illa  ver- 
sibus  celebrantur!  Paucos  afferam:  sic  e  brevi  conspectu 
quantus  ille  fuerit  artifex  cognosci  poterit.  Suo  enim  exemplo 
docet  in  vita  hominum  sic  inter  se  mixtas  esse  secundas 
adversasque  res  ut  sine  his  illae  esse  non  possint.  Bona,  si 
nunquam  malis  interrumperentur,  si  continua  eorum  esset 
series,  vix  sentirentur.  Nullam  rem  suo  pretio  aestimamus, 
nisi  ubi  eam  amisimus ;  recuperatam  demum  vere  totoque 
pectore  amamus;  sic  quae  semel  tristitiae  causa  fuit  postea 
mentem  implet  gaudio. 

Saepe  de  puellae  suae  levitate  queritur  poeta,  saepe  illam 
graviter  ei  exprobrat.  Sed  pace  composita  in  hanc  eam  pec- 

care  partem  mavult  quam  in  alteram.  Quae  enim  antea  ei 
visa  levis  sit,  nunc  facilis  videtur.  Nunc  viros  ne  nimis 
sint  severi  obtestatur,  „nam"  ait  (III,  30,  47  sq.): 

„Qui  quaerit  Latias  veteres  durasque  Sabinas, 
Hic  posuit  nostra  nuper  in  urbe  pedem." 

Nunc  sui  temporis  laudat  mores  versibus  quos,  quia  in 
editionibus  non  recte  distinguuntur,  hic  apponam  ita  ut 
mihi  legendi  videntur  (III,  30,  43  sqq.): 

0  nimium  nostro  felicem  tempore  Komam! 

Si  contra  mores  una  puella  facit, 
Haec  eadem  ante  illam  impune  et  Lesbia  fecit 

Quae  sequitur,  certest  invidiosa  minus. 

(Post  secundum  eijira  versum  hoc  exspectas:  „statim  adest 
alia  quae  eam  imitetur",  sed  iocosissime  vapa  irpoa^toKixv  sic 
poeta  pergit:  „iamdudum  alia  eodem  modo  peccavit"). 

Quam  esset  t^yjXoTVTroi;  Cynthia  modo  vidimus;  at  ex  hoc 
quoque  vitio  quanta  poetae  nascitur  laetitia!  Secum  enim 
eum  retinet,  et  amicis  longa  suadentibus  itinera  hic  cum 
legitima  excusatione  domi  et  in  dilectissima  urbe  manere 
potest.  „Non"  ait  „ego  mare  metuo  tempestatesque,  sed 
(I,  6,  5  sqq.): 

Sed  me  complexae  remorantur  verba  puellae, 

Mutatoque  graves  saepe  colore  preces. 
Illa  mihi  totis  argutat  noctibus  ignes 

Et  queritur  nullos  esse  relicta  deos, 
Illa  meam  mihi  iam  se  denegat,  illa  minatur, 

Quae  solet  ingrato  tristis  amica  viro. 
His  ego  non  horam  possum  durare  querelis: 

A  pereat,  siquis  lentus  amare  potest! 

An  mihi  sit  tanti  doctas  cognoscere  Athenas 
Atque  Asiae  veteres  cernere  divitias, 

Ut  mihi  deducta  faciat  convitia  puppi 
Cynthia  et  insanis  ora  notet  manibus, 

Osculaque  opposito  dicat  sibi  debita  vento 
Et  nihil  infido  durius  esse  viro? 

Paenultimum  quem  attuli  versum  quam  lepide  explicet 
Burmannus  vide  in  Santenii  annotatione. 

Dura  est  Cynthia,  sed  nisi  fuisset  non  tam  ob  unam  sibi 
concessam  noctem  exsultare  potuisset  poeta.  Nunc  mihi 
elegias  6  et  7  libri  III  legat  quamvis  severus  et  morosus 
censor:  manus  dare  cogetur  efficacissimae  summi  artificis 
scientiae. 

Quum  avara  esse  soleat  Cynthia,  quanto  agnoscit  poeta 
gaudio  sua  ab  illa  carmina  divitiis  anteponi  {III,  22,  5  sq.) : 

Nam  mea  cum  recitat,  dicit  se  odisse  beatos : 
Carmina  tam  sancte  nulla  puella  colit. 

Qui  puellam  quam  sibi  fidelissimam  crediderat  cum  alio 
deprehendit,  iure  dolet,  queritur,  lamentatur.  Eodem  iure 
semet  ipsum  accusat  Propertius  et  Cynthiam,  quam  toties 
levitatis  accusarit,  laudibus  effert:  mane  enim  suspicionis 
plenus  ad  eam  ubi  venit,  caste  et  pudice  solam  cubantem 
invenit',  dignissimumque  se  hac  amicae  reprehensione  cum 
dolore  agnoscit  (III,  27,  31  sqq.) : 

„Quo  tu  matutinus"  ait  „speculator  amicae? 

Me  similem  vestris  moribus  esse  putas? 
Non  ego  tam  facilis:  sat  erit  mihi  cognitus  unus, 

Yel  tu  vel  siquis  verior  esse  potest." 

lure  tum  se  exclusum  fatetur. 

Saepe   peccat   Cynthia,   sed  peccasse  eam  poenitet.  Tum 

ipsa  poenitentia  eximii  fit  poetae  gaudii  causa.  Lege  mihi 
praeclaram  illam  Lygdami  servi  interrogationem  (IV,  5) : 
nihil  in  literis  Latinis  exstare  praestantius  affirmarem,  nisi 
haberemus  epistolam  illam,  quam  ad  puellam  die  eius  natali 
misit  Propertius  (lY,  9):  aurum  est  illud  purum  putum,  vel 
si  quid  auro  pretiosius. 

Ut  ergo  tandem  huius  disputationis  summam  conficiam : 
Propertii  de  Cynthia  elegiae  ex  ipsa  vita  sumptae  sunt: 
non  dico  omnia  sic  ut  ille  describit  gesta  esse,  non  nego 
multa  ab  ipso  esse  afficta  poeta  •,  minime  vero  infitior  aliquot 
illum  flosculis  pridem  inventis  sua  exornasse  carmina;  sed 
tamen  in  illis  spirant  omnia  vivuntque.  Quodsi  quis  roget 
quae  causa  sit  cur  Horatii  non  solum  nullum  a  Propertio 
citetur  vocabulum,  sed  etiam  ipsum  nomen  de  industria 
taceri  videatur  (casu  enim  factum  esse  ut  eo  loco,  ubi  tot 
enumerantur  poetae  (III,  32),  silentio  praetereatur  Horatius 
vix  tibi  persuadeas),  nihil  aliud  respondere  possim  quam 
hoc :  tam  ipsa  natura  et  indole  inter  se  Propertius  et  Hora- 
tius  diversi  sunt,  ut  illi  hunc  vix  poetam  visum  esse  haud 
sit  incredibile.  Nam  quae  esset  Propertii  poesis  erotica  iam 
vidimus,  Horatii  vero  . . .  sed  priusquam  ad  illam  transea- 
mus  paucae  etiam  de  Propertio  interiiciendae  sunt  observa- 
tiunculae. 


CAPUT  SEPTIMUM. 


Praestantissimum  fuisse  poetam  Propertium  et  alii  dixe- 
runt  multi  et  ego  pro  virili  parte  ita  demonstrare  conatus 
sum  ut  res  tamquam  ante  oculos  posita  esset:  pulcherrimos 
enim  quosdam  eius  locos  elegi  et  ita  inter  se  composui  ut 
uno  conspectu  cognosci  posset  ipsa  indole  naturaque  illum 
factum  esse  poetam;  singularem  autem  accessisse  peritiam 
veras  animi  cogitationes  ita  enuntiandi  ut  et  alii,  qui  quidem 
non  prorsus  essent  poetico  sensu  destituti,  graviter  illis 
commoveri  possent.  Nunc  tamen  pulchrarum  literarum  aman- 
tibus  molestiarum  plus  praebet  quam  voluptatis:  tam  enim 
corruptus  mutilatusque  ad  nos  pervenit  ut  vix  viginti  eius 
perlegere  deinceps  versus  possimus  quin  in  ahquo  haerea- 
mus  scopulo,  quem  evitare  quidem  possumus  non  removere. 
Disiecti  tantum  nobis  poetae  restant  membra  quae  ipsi 
utcunque  colligamus  componamusque.  Atque  ita  se  rem 
habere  ideo  vel  maxime  doleo  quod  mihi  persuasissimum 
est  exstare  medicinam,  qua  si  Aesculapius  aliquis  utatur, 
ipse  nobis  restitui  possit  poeta.  Editores  enim  omnes  aut 
contempserunt  aut  neglexerunt  prudentissima  verba,  quae, 
commemoratis    aliquot   coniecturis,   quibus  viri  docti  locum 


134 

quendam    corruptum    sanare    tentarunt,    addit   BurmannusiF// 

„Ex  his  eligant  Propertii  cultores  periti  quod  poetae 
ingenio  maxime  accommodatum  videatur." 

Neque  tamen  viros  doctos,  qui  nunc  Propertio  dant  operam, 
condemno :  non,  enim,  hercle,  is  sum  cui  de  alienis  laboribus 
severe  iudicare  liceat  libeatve;  et  est  quaedam  editorum 
ratio  minime  inepta,  qui  lectoribus  manuscriptorum  lectionem 
quam  accuratissime  repraesentare  studeant,  neque  ullam  ad- 
mittant  emendationem  quae  non  tam  certa  sit  et  explorata 
ut  nulla  remaneat  dubitandi  causa.  Sed  quod  nemodum  illa 
Burmanni  admonitione  tamquam  fundamento  usus  e  materia 
Propertiana,  si  non  ipsum  Propertium,  tamen  aliquem  poetam 
Propertii  quam  simillimum  reficere  conatus  est,  hoc  et  doleo 
et  miror.  Nam  innumeri  quidem  Propertii  loci  ita  traditi 
sunt  ut  aut  nulla  ratione  intelligi  possint,  aut  eiusmodi 
requirant  explicationem,  qua  sermoni  Latino  vis  fiat,  sed 
vix  ullus  eorum  est  quin  de  eo  exstet  aliqua  coniectura, 
incerta  quidem  sed  lepida,  elegans,  venusta.  Yeterum  vero 
Batavorum  philologorum  ea  fuit  praestantia  ut  saepissime 
tres  eorum  quatuorve  suo  quisque  modo  eundem  versum 
corrigero  conati  sint  coniecturis  inter  quas  difficilis  sit  optio, 
ita  omnes  nescio  quid  Propertiani  habent,  ita  omnes  docu- 
mento  sunt  earum  auctores  praestantissimos  fuisse  de  poesi 
Latina  iudices,.  poetica  facultate  vix  ipsi  Propertio  vel  Ovidio 
inferiores.  lUae  tamen  fere  omnes  in  spissi  Santeniani 
voluminis  latent  tenebris,  una  alteraque  earum  tamquam 
satis  evidens  in  aliquem  textum  est  recepta,  plures  in 
annotationes  criticas  sunt  relegatae,  ceterae  ne  cognosci 
quidem  possunt  nisi  ab  eo  qui  veterem  illam  editionem  per- 
volvendi  laborem  non  reformidet.  Quid  ergo  mihi  in  votis  sit 
rogas.  Exstiturum  tandem  aliquando  virum  latine  perdoctum, 

ipsum  poetam  Latinum  peritum,  sani  iudicii,  elegantem, 
denique  virum  qualis  Lucianus  Mueller  est,  qui  priscorum 
praesertim  illorum  virorum  ope  Propertium  nobis  exhibeat, 
tersum,  maculis  liberum,  perspicuum :  talis  enim  editor, 
quoties  in  vulgata  lectione  acquiesci  non  potest,  ex  illa 
suspicionum  farragine  semper  id  eliget  quod  optimum  et 
sit  et  ipsi  videatur.  Sic  versus  nobis  praebebit  e  quibus 
Propertius  vere  cognosci  possit,  non  quod  ad  literam  sic  ab 
illo  scriptum  fuisse  praestari  ullo  modo  possit  —  nusquam 
adest  ea  irsi&xvixyKvi  —  sed  sententiam  habebimus,  quae  et 
vicinis  versibus  egregie  conveniat  et  revera  e  Propertii 
mente  fluxisse  videatur.  Eiusmodi  autem  versus  multo  digni- 
ores  sunt  qui  legantur  quam  infinita  mendorum,  quibus 
codices  scatent,  copia.  Illa  tamen  incredibili  diligentia  et 
sedulitate  undique  colligunt  viri  docti,  de  venustissimis 
Scaligeri,  Heinsii,  Burmanni  coniecturis  altum  saepe  est 
silentium.  Sed  haec  precari  quidem  possum,  illis  qui  aliter 
censent  probare  non  possum.  ISron  tamen  prorsus  ineptam 
meam  esse  sententiam  demonstrare  conabor :  paucas  enim  quas- 
dam  proponam  veterum  coniecturas,  quas  iniuria  aut  negligi, 
aut  tantummodo  in  annotationibus  commemorari  et  mihi 
pro  certo  constet  et  argumentis  idoneis  probari  posse  videatur. 
I,  8&,  43.  Aliquamdiu  vehementer  metuit  ne  Cynthia  sua 
cum  divite  quodam  rivali  longinquas  navi  petat  regiones. 
Sed  inanem  illum  fuisse  metum  postea  cognovit:  neque 
enim  poetae  preces  aspernata  est  et  locupletis  illius  divitias 
prae  fidelis  amatoris  carminibus  contemnere  se  declaravit. 
Quanto  ergo  exsultat  gaudio  Propertius,  quam  gloriatur; 
regibus  atque  tyrannis  sibi  divitior  et  potentior  videtur. 
„Nunc  mihi"  exclamat 

Nunc  mihi  summa  licet  contingere  sidera  plantis: 
Sive  dies  seu  nox  venerit,  illa  meast. 

Plantis  i.  e.  p  e  d  i  b  u  s  sidera  tangere  ebrius  sibi  videri 
potest  vel  in  somnio  aeger,  sed  qui  elato  est  animo,  cui 
insperata  contigit  laetitia  gloriave,  is  coelum  tangere  dicitur 
vel  vertice  vel  manibus  digitisque.  Cur  ergo  vetustam  con- 
iecturam  palmis,  quam  probavit  etiam  Heinsius,  omnes 
nunc  editores  spernant,  vel  qua  ratione  vulgatam  defendant 
me  non  intelligere  fateor.  Nam  argumenta  quibus  veteres 
'  philologi  Heinsium  refellere  sibi  videbantur  minimi  sunt 
pretii.  Inter  quos  Brouckhusius  ad  nostrum  locum  versum 
Catulli  affert  (LXYI,  69  de  Coma  Berenices): 

Sed  quamquam  me  nocte  premunt  vestigia  divum 

et    addit:    „qui  locus   vel   solus  tueri   poterat   to  plantis 
quod    legitur    in    omnibus    membranis,    neque    ullo    raodo 
I  ri  audiendi  sunt  qui  palmis  substituunt." 

'li^^»j[<ioh^f^^  Scioppius  in  Priapea  p.  93:  „IIIad  plantis  contingere  ,; 
/ruA^/V^  sidera  Lipsio  et  Scaligero  Latio  interdicendum  videtur,  at  <^' 
ego  Tribunus  intercedo  et  vim  fieri  veto.  Felicem  se  prae- 
dicat  Propertius  quod  Cynthia  potitus  sit,  q.  d.  iam  deus 
mihi  factus  videor  et  in  coelum  relatus,  ubi,  ait  Catullus, 
nocte  premunt  stellas  vestigi^,  divum.  Plantis  contingit  terram 
r.  qui  ambulat." 

/Mn»^/'  Ritterhusius  ad  Guntheri  versum 

Ardua  sidereum  pulsabat  vertice  coelum  ^ 

affert   Horatianum :   Sublimi   feriam  sidera  vertice,  Ausonii : 
/  ".'  /   Illum  ego  si  cernam  tum  tangam  vertice  coelum,  Symmach. 
'  I,   46:    Digito   supera   convexa,   quod  aiunt,  tangere.  Putes 

virum  doctum  Heinsii  causam  defendere;  haec  enim  addit: 
„Graeci  quoque  usi  sunt  hoc  proverbio:  Aristaen.  I,  10,  1: 
ycxi  TO  Ksyoiisvov  5)}  tovto  a^OKei  t^  xs^Px?,^  \pxvsiv  tou  ovpxvov. 
Propertius  quoque  dicit  ad  eandem  faciem :  Contingere  sidera 

plantis,  ubi  tamen  doctissimi  viri  p  a  1  m  i  s  substituunt."  Sed 

parum  sibi  constat,  statim  enim  rem  alio  vertit  et :  „quos"^^^  ^^  (/7^ 

ait  „refutat   Scioppius  meus  Libr.  I,  Yeris.  c.  6."  Sci^pius  /^7<^  -  ^^^^ 

autem   in  Yerisimilibus  idem  habet  quod  in  annotatione  ad 

Priapea. 

Vides  Ritterhusium  nuUo  adhibito  argumento  Heinsianam 
condemnare  sententiam,  Scioppium  et  Brouckhusium  uno 
versu  Catulliano  niti: 

Sed  quamquam  me  nocte  premunt  vestigia  divum, 

in  quo  nihil  est  praesidii.  Premere  et  calcare  (et  his 
similia  verba)  pedibus  sive  plantis  quid  sit  perspicuum  est, 
sed  inter  illa  et  contingere  interest  aliquid,  ut  opinor. 
Contingere  enim  et  attingere  recte  demum  ii  dicuntur  qui 
quod  longe  remotum  est  petiverunt,  qui  ergo  bracchia, 
crura,  collum  extenderunt,  et  qui  ingenti  exsultat  gaudio  is 
sibi  volitare  videtnr  et  sidera  tangere  sive  vertice,  sive 
manibus,  sed  capite,  ut  opinor,  in  coeium  non  in  terram 
converso.  Quem  autem  alii  etiam  attulerunt  Statii  versum 
(I,  2,  212): 

Ire  polo  nitidosque  errare  per  axes   |   visus, 

is  multo  etiam  a  nostro  loco  alienior  est. 

I,  9,  29.  Deridet  poeta  amicum  qui  se  nullo  tangi  posse 
amore  iactaverit :  venit  enim  Amor  et  misero  struit  insidias. 
„Nunc"  ait  „pristina  depone  studia  et  Mimnermi  instar  car- 
mina  compone  amatoria;  numquam  enim  te  Amor  vacuum 
esse  patietur;  neque  ea  tibi  confidentiae  causa  est  quod 
parata  tibi  sit  puella:  tum  enim  quum  tu  illa  potitus 
esse  tibi  videberis  illa  revera  te  potita  erit.  Neve  credas 
tum  tibi  Amorem  fore  facilem  quum  prae  tua  puella  ceteras 
omnes  contempseris  neglexerisque.  Is  enim  Amor  est 

Qui  non  ante  patet,  donec  manus  attigit  ossa. 
Quisquis  es,  assiduas  a  fuge  blanditias." 

Cuiusnam  manus,  obsecro?  Amorisne?  Sed  quis  unquam 
Cupidinem  audivit  manibus  viscera  hominum  laniare 
donec  ad  ipsa  ossa  digiti  eius  perveniant?  Sed  sagittis 
suis  mortales  petit  neque  contentus  est  priusquam  earum 
una  non  visceribus  solum  sed  et  ossibus  inhaereat.  Quam 
pulchra  ergo  est  Modii  coniectura  malus,  qua  recepta 
egregia  nascitur  sententia  (non  enim  praeterea  Burmanni 
atterit  opus  esse  opinor).  Venuste  enim  adiectivum 
malus  interponitur,  quam  structuram  eleganter  Latine 
scribentibus  in  deliciis  esse  multis  probari  exemplis  potest 
TJnum  proponam,  quod,  licet  in  nulla  editione  legatur,  egregie 
rem  illustrat.  Apud  Phaedrum  II,  4  aquilam  de  instanti 
periculo  sic  admonet  felis : 

Pernicies,  ait, 
Tibi  paratur,  forsan  et  misero  mihi. 
Nam  fodere  terram  quod  vides  quotidie 
Aprum  insidiosum,  quercum  vult  evertere. 


-»ii 


■VI 


•uX^ 


lure  sic  locus  hic  ab  editoribus  exhibetur,  nam  coniectu- 
^^  ram  Bentleianam  insidiosus,  quod  acute  observavit  Harius, 
i-iuj.  h-2  ^  metrum  respuit  h.  e.  metro  coactus  Phaedrus  ad  structuram 
parum  elegantem  confugit.  Nam  si  prosa  oratione  eius  fabulae 
essent  scriptae,  omnino  Bentleio  obtemperandum  erat ;  elegan- 
tissime  enim  composita  esset  sententia:  Aprum  quod  vides 
quotidie  terram  fodere,  insidiosus  quercum  evertere  vult. 
Quam  apte  porro  Amori  epitheton  m  a  1  u  s  praebetur ;  quam 
lepidum  denique  Modii  coniectura  nanciscimur  dictum  pro 
inepta  sensuque  cassa  lectione:  manus  attigit  ossa. 

In  eadem  elegia  (19  sqq.)  sic  amicum  quam  terribiles 
sint  Amoris  vires  his  versibus  docet: 

Tunc  magis  Armenias  cupies  accedere  tigres 

Et  magis  infernae  vincula  nosse  rotae 
Quam  pueri  toties  arcum  sentire  medullis 

Et  nihil  iratae  posse  negare  tuae. 

Sufficit,  ut  opinor,  semel  Amoris  esse  percussum  sagitta 
praesertim  si  illa  per  ossa  medullas  attigit:  ubi  semel  sic 
scopum  percussit,  laetus  abire  solet  Amor  et  successu  gloria- 
tur,  non  iterum  iterumque  eundem  petit.  Quidni  ergo  grati 
accipiamus  pulcherrimam  Dousae  emendationem  totis  quae 
lepidissimum  efficit  distichon : 

Quam  pueri  totis  arcum  sentire  medullis 
Et  nihil  iratae  posse  negare  tuae. 

Qui  enim  semel  sic  totis  medullis  Cupidinis  accepit  telum 
is  in  posterum  nihil  negare  iam  puellae  suae  poterit,  sed 
semper,  quotiescunque  aliquid  illa  rogabit,  concedere  erit 
paratus. 

in,  7,  41  sqq.  „Mhil  est  felicius  gratiusve"  poeta  ait 
„quam  vitam  cum  puella  dilectissima  consumere, 

Qualem  si  cuncti  cuperent  decurrere  vitam  ■     Julcrie-ri^ 

Et  pressi  multo  membra  iacere  mero, 
Non  ferrum  crudele  neque  esset  bellica  navis 

Nec  nostra  Actiacum  verteret  ossa  mare." 

Mare  naufragorum  ossa  provolvit,  in  litus  eiicit  ibi- 
que  alluit,  sed  nullus  hic  vertendi  verbo  locus  est: 
versare  enim  pro  volvere  dici  potest,  vertere  aut 
omnino  non  potest  aut  languidum  frigidumque  videtur. 
Egregium    vero   est   quod   reposuit   Scaliger  verreret.  De 

vertendi  et  verrendi  verbis  confusis  vide  doctam  Bur- 
manni  annotationem. 

Lib.  IV  el.  21  his  incipit  versibus : 

Magnum  iter  ad  doctas  proficisci  cogor  Athenas, 
Ut  me  longa  gravi  solvat  amore  via. 

Crescit  enim  assidue  spectanti  cura  puellae : 
Ipse  alimenta  sibi  maxima  praebet  amor. 

Sic  vulgo  leguntur.  Baehrensius  pro  spectanti  edidit 
spectando  atque  illud  e  prava  emendatione  natum  censet : 
in  codice  enim  N  esse  spectandi,  quod  quum  intelligi 
non  posset  coniecisse  aliquem  spectanti.  Certe  lectione  a 
Baehrensio  probata  sana  structura  efficitur,  sed  neque  minus 
probabile  et  multo  elegantius  est  quod  coniecit  Burmannus 
spectanti  cura  puellam.  Sic  demum  vere  latine  et 
Ovidiana  Propertianaque  ratione  vocabula  disponuntur,  et 
solent  poetae  vocabulum  cura  (sive  in  plurali  curae)  ab- 
SQlute  pro  amore  doloribusque  quos  ille  affert  ponere,  non 
addito  genitivo  quo  quae  femina  ametur  significatur.  Pauca 
dabo  ex  Ovidio  exempla. 

Met.  III,  396.  De  Echo:  Extenuant  vigiles  corpus  mise- 
rabile  curae. 

VI,  491.  Semel  aspecta  Philomela  Tereus 

Aestuat;  et  repetens  faciem  motusque  manusque 
Qualia  vult  fingit  quae  nondum  vidit  et  ignes 
Ipse  suos  nutrit,  cura  removente  soporem. 

VIII,  81.  Nox  dicitur:  „Curarum  maxima  nutrix":  cres- 
cit  ergo  nocte  cura,  ut  est  apud  Propertium. 

XI,  426.  Cognito  longum  iter  facturum  coniugera  et  alia 
Halcyone  lamentatur  et  haec: 

At,  puto,  per  terras  iter  est,  tantumque  dolebo, 
Non  etiam  metuam,  curaeque  timore  carebunt. 
Aequora  me  terrent  e.  q.  s. 

ubi    curae   non   id   significat   quod  primo  aspectu  videtur 
sed:  absentis  mariti  carissimi  desiderium. 
In  eadem  elegia  vs.  12  sq. 

Nunc  agite,  o  socii,  propellite  in  aequora  navem, 
Kemorumque  pares  ducite  sorte  vices. 

Satis  obscurum  istud  remorum  pares  vices  videtur, 
et  TTxvu  ot<Tvpcf/.iTpccg  tria  haec  verba  componuntur  cum  sim- 
plici  sorte.  Metuendum  praeterea  ne  quis  illa  legens  de 
aliqua  sorte  quae  ex  urna  ducitur  cogitet.  Quam  perspicua 
vero  omnia  fiunt  Heinsii  coniectura: 

Remorumque  pari  ducite  sorte  vices, 

quam  eleganter  hoc  dictum  est,  quam  apte  lepideque  omnia 
sunt  disposita  tamquam  tesserulae.  Hoc  quid  sit  dubitare 
nemo  potest:  simplicissimo  enim  ornatu  remorum  vices 
positum  est  pro  alternos  remos,  et  pari  sorte  pro 
aequabiliter. 

Et  omnino  veteres  illi  Batavi  licet  ductus  apicesque  lite- 
rarum  interdum  parum  curarint  et  de  illa  probabilitate 
diplomatica  ne  somniarint  quidem,  semper  sano  sobrioque 
iudicio  quid  sententia  postularet  statuebant,  jgoetaS-SiLOS-in. 
succum  et  sanguinem  vertera,nt,  ergo  quae  lectio  illorum 
naturae  et  sermoni  responderet  semper  penitus  sentiebant, 
elegantiae  vero  et  venustati  vim  faciebant  nunquam.  Exemplo 
utar  uno  Propertii  loco,  cui  illorum  acumen  et  facultas 
poetica  magis  profuerunt  quam  hodiernorum  hominum  severa 
et  accurata  sapientia.  Amicum  quendam  philosophiae  et  severis 

studiis    deditum   ideoque   nil   in   se   Amoris  valere  sagittas 

saepe    gloriatum,   ubi   tandem  iliius  parere  imperiis  coactus 

est,  lepidissimis  iocis  perstringit  Propertius  et:  „Quid" 
it  (in,  32,  27  sqq.): 

Quid  tua  Socraticis  tibi  nunc  sapientia  libris 
Proderit  aut  rerum  dicere  posse  vias? 

Aut  quid ....  tibi  prosunt  carmina  lecta  ? 
Ml  iuvat  in  magno  vester  amore  senex. 

Si  literis  etiam  aliquid  dare  teraporis  vis,  erotica  compone 

carmina,    huic    soli   iam   aptus  es  generi".  Eo  loco  ubi  ego 

lacunam    reliqui    in    codicibus    sunt   Erethei,    Crethei 

tf  i^M^jM^     aliaque  x^ixvovirx  quibus  sanandis  permulti  operam  dederunt 

viri    docti.   Profecto   egregius  est  criticus  Lucianus  Mueller, 

in  poetis  latinis  siquis  alius  versatus,  acutus,  sagax,  semei- 

LL  rf-'f  *^^®   ^^   nomine   proprio  eruendo  tam  felix  fuit  ut  iure  ad- 

/5  /7  *•  mirationem   eius   moveat  emendatio.  Legebatur  nempe  apud 

^lx        /j      Varronem    VI,  82:    „Spectare   dictum   ab   specio  antiquo, 

f^-  ^*^  j'  'quo  etiam  Ennius  usus  est : 

^  tiux^ ^y^.U^j  Yos  epulo  postquam  spexit" 

in  quo  loco  ridicule  sudarunt  viri  docti,  quorum  unus 
populos  coniecit.  Egregie  vero  Lucianus  Mueller,  usus 
loco  apud  Festum :  „Spicit,  Ennius  r.-XYI  quos  ubi  rex . . .  ulo 
spexit  de  cotibus  celsis"  restituit  versum  Ennianum: 

Quos  ubi  rex  Epulo  spexit  de  cotibus  celsis 

agitur  enim  de  bello  Istrico,  et  regi  Istrorum  nomen  est 
Epulo  teste  Livio  XLI,  II.  Minime  tamen  praestantissimi 
critici  auctoritate  moveor  ut  etiam  loco  Propertiano  eius 
probem  lectionem:  „Aut  quid  epe  Chii".  Primum  enim, 
ut   iam   illud    epe  (f;r;j)  probes,  tamen  epe  et  carmina 


/.  /^4,:/^ 

simul  ferri  non  possunt.  Deinde  non  facile  credo  quemquam 
amicorum  suorum  sic  esse  allocutum  Propertium :  „  Quid 
tibi  nunc  prodest  quod  Homerum  legisti?"  Quotus  enim 
quisque  hominum  paulo  cultiorum  Homerum  non  legerat, 
neque  eiusmodi  Ilias  et  Odyssea  sunt  ut  vel  is  qui  memoria 
eas  teneat  sibi  supra  vulgus  sapere  videatur,  seque  illis 
rebus  quibus  ceteri  omnes  commoveantur  tangi  non  posse 
arbitretur.  Multo  tamen  minus  placet  Baehrensii  coniectura 
„Aut  quid  nunc  Tei",  ea  enim  ut  ridicule  sibi  obloquatur 
Propertius  efficit.  Quid  enim  ?  Ita  iocatur  Propertius :  „Yis 
etiam  vacare  literis;  quid  ergo 

insanus  medio  flumine  quaeris  aquas? 

De  amore  cane,  si  non  aliorum  at  tuo,  digna  ea  materies." 
Sed  praecedere  debet,  ut  opinor,  aliqua  exercitatio.  Bonum 
ergo  factum  si  iam  Anacreontem  novit:  nemo  enim  illo 
melius  quid  sit  carmina  erotica  facere  docet.  Praesertim 
Propertii  amico  prodesse  potuit  si,  quod  fingere  in  promptu 
est,  in  philosophiae  ille  studio  florem  aetatis  consumpserat. 
Poterat  enim  Anacreontem  imitari  querendo 

Trpoq  5'  kXXov  Tivx  %«<rx£/. 

_Scaligeri  vero  inventum  pulcherrimum  est:  coniecit  enim 
Lucreti,  quod  tamen  nemo  recepit;  deterruit,  ut  opinor, 
omnes  latinum  Lucretii  nomen  interiectum  tot  Graecis. 
Sed  debile  istud  argumentum  contra  praeclaram  emenda- 
tionem  videtur.  Quid  enim,  obsecro,  obstabat  quominus  ceteros 
Graecos,  unum  Latinum  nominaret  Propertius?  Quae  lex 
vetabat?  Opus  hic  erat  poeta  qui  reconditum  aliquod  argu- 
mentum   docte   et   ex   artis  legibus  tractasset,  quem  pauci 

ergo  recte  possent  intelligere,  cuius  nomine  frequenter  ab- 
uterentur  qui  docti  videri  vellent.  Nonne  ea  in  Lucretio 
erant  omnia,  nonne  Augusteae  aetatis  poetis  senex  ille 
videbatur?  Nulius  poeta,  ut  opinor,  excogitari  poterat  cuius 
hic  tam  apte  tamque  venuste  fieret  mentio;  periculumque 
erat  ne  Graecum  nominando  obscurus  fieret  Propertius.  Adde 
quod  et  ceteris  omnibus  priorum  saeculorum  viris  doctis  et 
Hemsterhusio  admirabilis  et  verissima  visa  est  emendatio, 
et  cur  Epicuro  Latino  suus  hic  locus  sit  ex  utilissima 
cognosce  Burmanni  annotatione. 

Et  quoniam  semel  in  re  versor  critica,  de  paucissimis  locis 
meas  suspiciones  doctiorum  permittam  iudicio. 

I,  8,  9.  Cynthiae  iter  maritimum  facturae  et  alia  impre- 
catur  et  haec: 

0  utinam  hibernae  duplicentur  tempora  brumae, 

Et  sit  iners  tardis  navita  Yirgiliis 
Nec  tibi  Tyrrena  solvatur  funis  arena, 

Neve  inimica  meas  elevet  aura  preces, 
Atque  ego  non  videam  tales  subsidere  ventos 

Cum  tibi  provectas  auferet  unda  rates, 
Et  me  defixum  vacua  patiatur  in  ora 

Crudelem  infesta  saepe  vocare  manu. 

Sensu  cassa  ea  esse  nemo  non  videt;  multi  ergo  multa 
tentarunt.  NonnuUis  autem  versuum  placuit  haec  trans- 
positio : 

Et  me  defixum  vacua  patiatur  in  ora 
Crudelem  infesta  saepe  vocare  manu, 

Atque  ego  non  videam  tales  subsidere  ventos 
Cum  tibi  provectas  auferet  unda  rates, 

qua   quid  lucremur   non   video,  nihilo  enim  minus  obscuri 

nunc  versus  sunt  Atque  —  rates.  Yeram  monstravit,  ut 
opinor,  viam  Burmannus  legendo : 

Aut  ego  tum  videam  faciles  subsidere  ventos. 

Ea  autem  recepta  emendatione  et  servato  pristino  versuum 
ordine,  levissima  etiam  accedere  debet  correctio ;  pro  p  a  t  i  a- 
tur  enim  legendum  est  patiantur.  Sic  omnia  egregie 
procedunt  et  pulcherrima  exsistit  sententia :  „o  utinam,  quum 
iam  e  portu  exiit  navis  qua  veheris,  et  in  alto  mari  est  (hoc 
enim  significat  „cum  tibi  provectas  auferet  unda  rates"), 
subito  venti,  precibus  meis  faciles,  subsidant  mihique  ita 
praebeant   facultatem   tibi   crudelitatem   tuam  exprobrandi."  f 

Quod  autem  provectas  rates  dicit  Propertius,  aut  metri  ■j^'^'^  ^ ^' "^'^ 
causa  pro  singulari  utitur  plurali,  aut  ille  Cynthiae  amator,  '"^^ 
Propertii  rivahs,  homo  fuit  nobilis  cum  classe  in  provinciam 
profecturus. 

II,  4,   17    sq.    Quae    Amoris    sint   vires   his  docet  versi- 
bus  poeta: 

Non  hic  herba  valet,  non  hic  nocturna  Cytaeis, 
Non  Perimedeae  gramina  cocta  manus. 

Non  admodum  eleganter  vocabula  gramina  cocta  cum 
genitivo  iunguntur,  multoque  praestare  opinor  Perimedeae 
gramina  cocta  manu,  ut  manu  sit  dativus,  quemadmodum 
et  I,  11,  12: 

Alternae  facilis  cedere  lympha  manu, 

ad  quem  locum  vide  Burmanni  annotationem. 

I,   17,   15   sq.    Quod    paellae   iniuriis   exacerbatus  Roma 
abierit  et  aliis  verbis  conqueritur  poeta  et  hisce: 

Nonne  fuit  melius  dominae  pervincere  mores? 
Quamvis  dura  tamen  rara  puella  fuit. 

10 

Pro  rara  Heinsius  legendum  censuit  cara,  quam  ego  con- 
iecturara  omnino  probandam  censeo,  licet  iam  aequales  Heinsio 
sint  oblocuti.  Quid  enim  contra  eam  et  olim  attulerunt  viri  docti 
et  nunc  afferunt?  „Saepe  in  inscriptionibus"  aiunt  „legitur 
feminae  rarissimae".  Quid  mirum  si  quis  dicere  vult 
aliquam  feminam  ceteris  oranibus  praestare  virtute,  castitate, 
illam  raram  vel  rarissimam  appellari?  Oranibus  enim 
eam  exemplo  fuisse  neque  facile  aliam  ei  parem  inventum 
iri  ea  voce  significatur,  Quid  quod  eodem  sensu  et  a  Pro- 
pertio  haud  semel  idem  ponitur  adiectivum.  Sic  (Y,  11,  52) 
Claudia  dicitur: 

turritae  rara  ministra  deae. 

In  Clodia  enim  antiquam  castitatem  admirabantur  aequales 
posterique,  ipsis  diis  iramortalibus  fuit  gratissima,  ergo  mira- 
culura  exliibuit:  zona  enim  (vel  crinibus,  ut  aiunt  nonnulli) 
navem  in  qua  vehebatur  Magna  mater,  in  vadis  haerentem 
traxit.  Nonne  eiusraodi  feraina  revera  rara  est?  Et  eodem 
modo  de  Cynthia  prae  suis  carrainibus  nil  non  conteranente 
exclaraat  (I,  8,  41  sq.): 

Sunt  igitur  Musae,  neque  amanti  tardus  Apollo, 
Quis  ego  fretus  amo:  Cynthia  rara  meast. 

Rectissime,  ut  opinor.  Quara  paucae  enim  mulierculae  adeo 
in  deliciis  habent  poesin?  Sed  oranibus  his  locis  de  „abso- 
luta",  ut  eo  utar  vocabulo,  feminae  virtute  sermo  est,  at 
nostro  loco  de  „relativa"  agitur.  Hoc  enira  dicit  poeta: 
quamvis  multa  magnaque  in  Cynthia  deprehendam  vitia, 
tamen  eam  non  amare  non  possum,  sed  semper  c  a  r  a  mihi  esi 
Prorsus  eodem  modo  apud  Lygdamum  (Tib.  HI,  1,  5)  legitur: 

Dicite  Pierides  quonam  donetur  honore 
Seu  mea,  seu  fallor,  cara  Neaera  tamen 

et  III,  6,  55  sq. : 

Perfida  nec  merito  nobis  inimica  merenti, 
Perfida,  sed  quamvis  perfida,  cara  tamen. 


Ubi  si  quis  pro  cara  scribere  vellet  rara,  exploderent 
eum  omnes.  Eo  ergo  sententia  mea  redit  ut  censeam  Hein- 
sium  alterum  locum  (I,  17,  16)  rectissime  emendasse,  sed 
errasse  quod  alterum  (I,  8,  42)  non  reliquerit  intactum. 


CAPUT  OCTAVUM. 


Horatii    quae    sit    poesis    erotica    videamus :    ipse   nobis 

rem    plane    explicabit.    „Petti"    ait    (Epod.    11)    „tres    anni 

transierunt    ex    quo    Inachiam    deperibam ;    ecce    iterum !" 

At    mibi    immensum    illud    videtur   spatium.    Quid    enim? 

Tres   illi   anni  tam  placide  effluxerunt  ut  interea  versiculos 

facere   posset    quod    nunc    non    potest.    Quod   genus   versi- 

culorum?   rogas.   Difficile   dictu:   admodum   enim   probabile 

est   raultos    interiisse    „versiculos"   quos    identidem   adoles- 

cens   Horatius  ad  amicos  mittebat.  Sed  hoc  iam  constat  per 

tres    illos    annos    non    occupatam   eius   mentem   fuisse  illis 

rebus,   quae  nunc  eum  a  quovis  retinent  negotio.  Quis  un- 

quara  poeta  amore  vacuus  fuit?  At  fuit  Horatius  idque  per 

tres  annos.  Esto:  ^Nunc"  ait  „amor  obstat  quominus  ullara 

aliam    rem    tractem."    Audio.   At  nunc   eum   pudet  durae 

servitutis  quam  sub  Inachia  passus  est,  pudet  inconstantiae 

pristinae    levitatisque.    Amoris   sui   pudere  aliquem,  ubi  ille 

praeterierit  consentaneum  est:  quis  non  sibi  ridiculus  fuisse 

videtur    postquam   puellam   caritate   qua   eam  est  amplexus 

indignissimam    fuisse    expertus    est?    Sin    vero    in    pristini 

locum    nqyus    successit   amor,  nullus  iam  pudori  locus  est; 

vel  potius  ita  dicam :  iuvenis  qui  vero  quodam  flagrat  amore 
de  illo  tantis  ambagibus  philosophari  non  potest.  Sed  per- 
garaus.  „Tam  plenus  amoris  sum"  ait  poeta  „ut  versus 
facere  non  possim".  Mira  res,  sed  affirmanti  credendum. 
„Illi  amori  non  poterunt  amicorum  admonitiones  adhorta- 
tionesque  imponere  finem".  Hoc  magis  credibile.  „Nihil  me 
hoc  liberare  amore  poterit  nisi  novus  quidam  ardor".  Ex- 
plicit  carmen  ad  Pettium.  Quid  ergo  illius  fuit  argumentum  ? 
Rogavit  Pettius  Horatium  ut  novum  carmen  scriberet.  Re- 
spondet  poeta  carmine  mittendo  quo  declarat  se  neque 
nunc  carmina  scribere  neque  unquam  posthac  scripturum. 
Quid  est  de  amore  nugari,  quum  ipse  ab  amore  remotissi- 
mus  sis,  nisi  hoc  est?  Et  quo  prudentissimum  illud 

7roi>]rijv  V  xpot. 
spcog  5/§«a"JCf/  xxv  x[jt,ou7og  ^  to  Trpiv 

abiit,  quod  quam  egregie  et  verbis  et  exemplo  suo  expli- 
cuerit  Propertius  modo  vidimus  ?  Non  carmen  istud  est  sed 
versiculi  utcunque  conflati  ab  eo,  qui  dummodo  iusti  ex- 
plerentur  pedes  de  versuum  suorum  sensu  fuerit  securissi- 
mus.  Yersibus  autem  15 — 18: 

Quodsi  meis  inaestuet  praecordiis 

Ldbera  bilis,  ut  haec  ingrata  ventis  dividat 

Fomenta  vulnus  nil  malum  levantia 

Desinet  imparibus  certare  summotus  pudor 

temporum  iniuria  nocuisse  videtur.  Istius  modi  enim  aliquod 
ixBiixvoyjTov  ne  quum  pessime  quidem  scriberet  Horatium 
scripsisse  credo. 

Notissima  illa  sententia  ttoivitviv — to  Trplv  Horatio  vix  inno- 
tuisse  videtur.   Idem   enim  illud  „prae  amore  versus  facere 


150 

non  possum"  quod  modo  observavimus  mox  alio  Epodo 
(14)  recurrit  Ibi  enim  liaec  ad  Maecenatem  scribit  Hora- 
tius:  „Rogas  me  quidni  ad  te  perfectum  iam  plenum- 
que  iamboram  mittam  librum:  Cupido  obstitit.  Amore 
enim  nunc  ardeo  non  minus  quam  olim  Anacreon  Teius. 
Quid  hoc  sit  nosti;  ipse  enim  miser  ureris".  At  Anacreon 
persaepe,  ut  ipse  ais  „cava  testudine  flevit  amorem  non 
elaboratum  ad  pedem".  Illum  ergo  imitatus  esses:  non 
severe  promissum  a  te  exegisset  Maecenas,  neque  se  damnum 
accepisse  putaret  si  pro  Archilocheis  convitiis  aliquid  ei 
Anacreontei  generis  dedisses,  praesertim  si  illud  plenum 
esset  illius  ignis  quo  te  ipse  dicis  ardere.  At  poetam  revera 
arsisse  quum  ista  scriberet  quis  credat?  Ipse  enim  con- 
fitetur: 

Me  libertina,  nec  uno 
Contenta  Phryne  macerat. 

Ergo  Phryne  perfida  quidem  fuit  sed  „quamvis  perfida 
cara  tamen".  Haud  mirum  tibi  accidere  quod  de  se  et  alii 
declarant  et  Propertius.  At  Phrynae  opponit  Maecenatis 
puellam,  ipsumque  sic  alloquitur:  „Gaude  sorte  tua".  Ergo 
tam  fidelis  illa  fuit  quam  Phryne  fuit  perfida  ?  Nihil  huiusce- 
modi  Horatius  nos  docet ;  dicit  tantummodo : 

Non  pulchrior  ignis 
Accendit  obsessam  Uion. 

lam  hoc  satis  ineptum,  ut  opinor,  amoris  ignem  cum 
igne  urbem  exurente  comparare,  non  propter  vim  et  vehe- 
mentiam  sed  propter  pulchritudinem.  Non,  hercle,  Aeneae 
Priamoque  patriae  suae  flamma  pulchra  visa  est.  Sed  in  ea 
tamen  acquiescamus  imagine.  Quid  ergo  ?  Felix  est  Maecenas 
si  eius  sors  cum  Horatii  comparatur.  Cur  ?  Quia  tam  pulchram 

Maecenas  amat  puellam.  Ergo  neque  pulchra  Phryne  et 
perfidiae  exemplum.  Quem,  obsecro,  turpis  puella  e  vulgo 
scortorum  tam  vinctum  ligatumque  tenet  ut  se  colligere  et 
ad  se  redire  non  possit?  ,Horatium  tenuit'  ais.  Non  credo: 
pectus  disertum,  poetam  amor  facit;  de  amore  versiculos 
sine  sensu  conflat  nemo  nisi  omnis  amor  procul  abest. 

Sic  ergo  amorem  suum  Horatius  describebat  quumjtriginta 
annos  natus  esset.  Quomodo  quinquagenarium  descripsisse 
putemus?  Yideamus  quid  carmine  IV,  1  dicat  et  accurate 
illud  aspiciamus.  Hoc  enim  id  fere  aetatis  quum  esset  scripsit, 
seque  tum  denuo  Yeneris  vim  expertum  esse  declarat. 
Cuiusmodi  ergo  ab  eo  exspectemus  carmen?  Opinor  hoc 
fere:  de  novo  amore  iocatur  et  sic  secum  loquitur:  „01im 
puellis  vixi  idoneus.  Quam  pulchra  illa  aetas  fuit,  quam 
felix  ipse  fui  sub  imperio  Cinarae,  Lyces,  Phrynes.  Etiam 
nunc  nil  mihi  iucundius  visu  est  quam  iuvenum  puellarum- 
que  mutui  tenerique  amores.  Nam  licet  aetate  iam  sim  satis 
provectus,  tamen  haud  ineptus  mihi  formarum  videor  iudex. 
Quam  ludicrum  esset  quamque  iocosum  si  ipse  denuo  nova 
arderem  tlamma !  Sed  absint  ineptiae !  lam  enim  senex  fio : 
fuit  illud  tempus  et  irreparabile  effugit.  Yerum  per  deos 
immortales,  quid  hoc  est?  Quid  mihi  dum  loquor  lacrimae 
cadunt  et  vox  haeret . . .  e.  q.  s."  Sed  rem  convertit  Horatius : 
Quod  enim  tantummodo  in  fine  ponendura  erat  etiam  in 
initio  ponit,  sic  illud 

Sed  cur,  heu,  Ligurine  cur  e.  q.  s. 

multo  fit  languidius  quam  oportebat.  Adde  quod  primi  versus 
ridicule  sibi  inter  se  obloquuntur:  „denuone  arma  moves 
Yenus  ?  at  ego  iam  durus  sum  tuis  imperiis :  Paulum  Maxi- 
mum  aggredere,  dignus  ille  est  quem  petas,  iuvenis  enim 
est  et,   quod   strophae   explendae  causa  additur,  peritus  est 

causarum  patronus  et  bonarutn  artium  plenus."  Quomodo 
ergo  poeta,  si  revera  iam  is  est  qui  Yeneris  vim  sentire 
non  possit,  tamen  eam  rursus  bella  movere  sentit?  Sed  et 
hinc  omnis  amoris  sensus  procul  exulat.  Quomodo  vere 
amanti  argumentum  tractandum  fuisset  vidimus;  nunc  haec 
sola  cogitatio  poetam  occupatum  tenuisse  videtur:  „Nonne 
novo  carminum  volumini  etiam  aliquid  de  amore  addendum 
est?  Turpe  sit  poetae  lyrico  de  illo  tacere,  ergo  de  Paulo 
Maximo  canamus,  nam  quod  ad  me  ipsum  pertinet  quid 
amor  sit  nescio.  At  hoc  si  de  me  fatebor  ridebunt  me  lec- 
tores,  deque  mea  lyrici  poetae  fama  actum  erit.  Quid  agam  ? 
Pulchrum  Ligurinum  huc  traham  vinctum". 

Ne  ergo  nimis  severi  in  poetam  simus  eique  spurcos, 
taetros,  abominandos  amores  exprobremus:  qui  enim  semet 
ipsum  accuset  simul  nobis  praebet  argumenta  quibus  nullam 
in  eo  fuisse  culpam  pro  certo  constet.  Alterum  quod  est  de 
Ligurino  carmen  (X)  aspiciamus.  Pulchrum  illum  a  se  amari 
puerum  affirmat  poeta,  sed  frustra ;  crudelem  enim  eum  esse 
et  se  suasque  aspernari  preces.  Ergo  ei  minatur  et  instantis 
eum  admonet  periculi.  „Nunc"  ait  „tu  superbis,  mox  te 
spernent  alii."  At  nihil  hic  puer  habet  quod  metuat;  ubi 
enim  praeterierit  tempus  quo  turpes  istas  flammas  movet, 
multo  pulchrior  aderit  adolescentiae  aetas;  is  enim  Ligu- 
rinus  est 

quo  calet  iuventus 
Nunc  omnis  et  mox  virgines  tepebunt. 

Quo  hoc  laboraret  carmen  vitio  egregie  sensit  qui  imitatus 
est  Ausonius ;  e  puero  enim  puellam  fecit  et  sic  lepidissimum 
hoc  potuit  facere  epigramma  (XIII):  '^^  ^<  /^^ 

Sprevisti,  obrepsit  non  intellecta  senectus 
Nec  revocare  potes  qui  periere  dies. 

Nunc  piget  et  quereris,  quod  non  aut  ista  voluntas 
Tunc  fuit  aut  non  est  nunc  ea  forma  tibi. 

Da  tamen  amplexus,  oblitaque  gaudia  iunge : 
Da,  fruar,  et  si  non  quod  volo,  quod  volui. 

De  se  suisque  amoribus  quid  sentirent  lectores  parum 
curasse  Horatium  dummodo  carmen  numeros  veniret  ad 
aptos  ex  his  de  Ligurino  carminibus  satis  iam  apparet,  sed 
nescio  an  melius  etiam  idem  doceat  carmen  ceteroquin  satis 
venustum  quod  nunc  afferam.  Est  IV,  11.  Invitat  poeta 
Phyllidem  ut  secum  Maecenatis  diem  celebret  natalem,  versi- 
culis  nitidissimis,  in  quibus  nil  reprehendendum  videtur 
praeter  vocabula 

Ex  hac 
Luce  Maecenas  meus  affluentes 
Ordinat  annos 

de  quibus  supra  iam  vidimus.  Yenustum,  aio,  carmen  est 
et  aptissimum  hilares  splendidasque  paranti  epulas:  vivunt 
in  eo  spirantque  orania ....  praeter  amorem,  qui  magnam 
occupat  carminis  partem :  is  solus  mortuus  est  frigidusque. 
Quis  enim  vere  amans  sic  loquitur:  „Agedum  Phyllis,  pul- 
chrum  istum  nobilemque  iam  mitte  Telephum;  is  te  asper- 
natur,  iure,  ut  mihi  videtur;  me  ergo  contenta  esto"?  Mihi 
certe  ista  legenti  in  mentem  venit  Antisthenis,  qui  apud 
Xenophontem  (Conv.  lY,  38)  de  se  gloriatur: 

yjV  ^e  TTOTS  KX)  iX0pO^l(7liX(7Xl  TO  <TU[Jl,X  fAOU  SfJ^^Jf,  OUTa  (AOl  TO 
TTxph  /xpKsT  oo(7T€  xlg  XV  Trpo^i^&cc  V7r£pX(77rX^0VTx!  flS  ^IX  TO 
(A^^SVX    XKXOV    XVTXTg    sUKSIV    TTpOfTlSVXl. 

Horum  ergo  mihi  verborum  in  mentem  venit  simulque 

secundae  primi  libri  satirae  Horatianae.  Illam  enim  qui 
scripsit  non  is  est  qui  veros  honestosque  amores  pulchris 
depingat   coloribus.   Sed  ad  Phyllidem  redeamus.  „Age  iam 

meorum  finis  amorum"  ttxvu  TrxSijTixug  exclamat  poota;  sed 
quid  sequitur?  Ipse  flammas  restinguit  quas  movisse  vide- 
tur.  „  D  i  s  c  e  modos  a  m  a  n  d  a  voce  quae  reddas,  minuuntur 
atrae  carmine  curae".  lam  fac  carmen,  quod  etiam  discen- 
dum  est  Phyllidi,  efficere  posse  ut  Telephi  obliviscatur ; 
num  simul  efficiet  ut  poetam  amare  incipiat?  An  amoro 
nihil  opus  est?  Ita  poetae  videtur.  Qui  ergo  in  carmine 
amatorio  ante  omnia  ardorem  quendam  requirunt,  mecum 
liberum  istud  et  Romanum  Catulli  ad  Ipsitillam  carmen  longe 
hibernis  hisce  praeponent  frigoribus. 

Eodem  tempore  quo  IV,  11  scriptum  videtur  c.  I,  19, 
revera  decem  fere  annis  ante  scriptum  est.  Nam  in  eo 
quoque  se 

Finitis  animum  reddere  amoribus 

cogi  dicit  et  de  renascente  araore  magnifice  quidem  declamat 
poeta,  nihil  tamen  affert  quo  lector  commoveri  possit. 

Horatium  autem  de  amoribus  suis  narrantem  absurda 
quaedam,  inter  se  certantia,  et  vero  amori  adversa  fronte 
repugnantia  dicere  quid  miremur?  Ipse  enim  sponte  declarat 
se  integrum  et  amore  vacuum  esse,  et  tam  saepe  declarat 
ut  ea  re  fere  gloriari  videatur.  Ecce  exemplum. 

_Ij^j6.  „Agrippa"  ait  „res  tuae  terra  marique  gestae  a  Vario 
scribentur;  ego  si  aliquid  eiusmodi  tentarem  famae  tuae 
obstarem  magis  quam  prodessem :  tam  magna  et  praeclara 
argumenta  ego  ne  tangere  quidem  audeo, 

Nos  convivia,  nos  proelia  virginum 
Sectis  in  iuvenes  unguibus  acrium 
Cantamus  vacui,  sive  quid  urimur 
N"on  praeter  solitum  leves." 

At   ne    si  alienos   quidem  tractas  amores  ardoris  aliquid 

nocet ;  si  vero  eiusmodi  es  ut  in  amore  quoque  ante  omnia 
modum  tenere  studeas  (huc  enim  spectat  istud  non 
praeter  solitum  leves)  de  tuis  amoribus  tacere  sa- 
tius  est. 

IIj  4.  Yenustissimum  hoc  carmen  est  quo  amicum  ad- 
monet  ne  sibi  ancillae  amorem  pudori  habeat:  iocosissime 
illam  cum  puellis  quas  heroes  amarunt  comparat,  lepidissi- 
meque  amicum  flammas  suas  dissimulantem  ludibrio  habet 
magnificentissima  quaeque  de  puellulae  illius  nobili  genere 
suspicando.  Sed  quae  de  se  ipse  addit  ineptum  efficiunt 
carminis  finem: 

Bracchia  et  vultum  teretesque  suras 
Integer  laudo;  fuge  suspicari 
Cuius  octavum  trepidavit  aetas 
Claudere  lustrum. 

Primum  vir  quadragenarius  non  est,  ut  opinor,  decrepitus 
senex;  qui  eam  laudat  puellam  cuius  vultu,  forma,  risu 
prorsus  non  tangatur,  non  laudat  sed  declamat. 

Aliam  ipsius  poetae  videamus  confessionem  (III,  19). 
Amicum  iuvenem  qui  prae  historicis  disquisitionibus  cetera 
omnia  negligit  contemnitque  ad  hilares  invitat  epulas.  Ipsa 
invitatio  (1 — 8)  egregia  est  lepidaque;  reliqua  omniainsulsa 
sunt,  frigida,  sensu  cassa.  Minime  vero  placent  quae  de  suo 
ipse  amore  declarat  poeta:  „TeIephum"  ait  „Rhode  amat 
petitque, 

Me  lentus  Grlycerae  torret  amor  meae". 

In  se  ergo  dictum  credat  Propertianum  illud 

Ah,  pereat,  lentus  si  quis  amare  potest. 

Omnino    venustas   puellas  aut  non  curasse  videtur  Hora- 

tius  aut  parum.  Alioquin  enim  servum,  quem  operam  dare 
iubet  ut  convivium,  quod  propter  felicem  Caesaris  reditum 
celebraturus  est,  quam  splendidissimum  sit  hilarissimumque, 
alloqui  sic  non  potuisset  (III^l 4,^21  sqq.): 

Dic  et  argutae  properet  Neaerae 
Murreum  nodo  cohibente  crinem; 
Si  per  invisum  mora  ianitorem 
Fiet,  abito. 

Hoc  est,  ni  fallor:  „Huc  et  Neaeram  lepidissimam  voca 
puellam,  sed  si  venire  aut  non  vult  aut  non  audet,  instare 
noli.  Nam  equidem  utrum  illa  adsit  an  non  plane  non  curo." 
Quid  ergo  mentionem  eius  iniicis,  poeta?  Tacere  de  ea  quae 
tam  parum  tibi  cordi  sit  satius  fuit.  Quid  enim  nos,  quos 
ad  epulas  tuas  invitas,  pristinura  tuum  ardorem  curamus, 
si  uunc  tam  lentus  es?  At  deerant  carmini  duae  etiam 
strophae,  illae  ergo  verbis  e  re  amatoria  sumptis  utcumque 
erant  consarcinandae.  Atque  illa  quum  scribebat  quadragesi- 
mum  aetatis  annum  agebat  Horatius. 

At  antea,  dixeris,  amabat.  Credo,  sed  non  ita  ut  poetam 
eroticum  decet.  Exilem  enim  ei  amor  cantandi  praebuit 
materiem.  Propertii  et  Cynthiae  amores  quam  pleni  fuerint 
vicissitudinum  vidimus,  eamque  ob  causam  digni  erant  de 
quibus  poeta  caneret.  At  Horatius  in  amore  semper  infelix 
fuisse  videtur.  Plerumque  enim  de  suis  ignibus  non  cantat 
sed  lamentatur. 

I,  23.  Chloe  poetam  fugit  vitatque  hinnuleo  similis. 

in,  10.  Porrectus  iacet  ante  Lyces  ianuam  poeta;  illa 
tamen  preces  eius  aspernatur,  quamvis  raugiant  venti  et 
(rara  in  Italia  res)  glacie  omuia  sint  adstricta.  At  aliisillam 
esse  tam  duram  taraque  crudelera  viris  vix  est  credibile. 
Nupta  enira  est  marito  non  severo  ex  antiqua  Romanorum 

disciplina,  sed  homini  levi  atque  infido,  qui  iustam  uxorem 
prae  pellice  negligit  illamque  ergo  peccare  tantum  non  cogit. 
nij„ J-l-  E  variis  pannis  hoc  consutum  carmen  est :  laudes 
enim    Mercurii    cuni   Danaidum  poenis  coniunguntur,  Quo- 
modo?    quaeris.   Dicam  quamvis  incredibilis  res  sit.  Mercu- 
rium  alloquitur  Horatius  et  quae  eius  egregie  facta  a  poetis 
tradita    sunt    omnia    ordine   enumerat.   Hac   in    re  quinque 
consumptis    strophis    deum    satis  iam  laudatum  precatur  ut 
Lyden,   pulchram  puellam    sed  ,obstinatam'  mollire  conetur. 
Audio,    est    enim    Mercurius    deorum   nuntius,    et   sunt   in 
deorum  tutela  poetae ;  poetae  ergo  ad  puellam  perferat  verba. 
Sed    quo    ei    in   allocutione  ad   Lyden    utendum  erit  argu- 
mento?    Accurate   mandata   deo  homo  dat:  narrabit  Mercu- 
rius    de   Danai  filiabus  quae  maritos  occiderunt,  praesertim 
tamen    de    una    illarum    quae  patris  imperii  immemor  cum 
suo    periculo    salutem    marito    attulit.    Quid   haec  omnia  ad 
Lyden?   An  Hypermnestrae  eam  exemplum  adhortabitur  ut 
et  ipsa  tam  bene  de  marito  mereatur?  At  est  etiam  „cruda 
marito"  et  hoc  imprimis  agendum  est  ut  amantium  precibus 
aurem    praebeat.    An   ceterarum   Danaidum   poenae   illam  a 
scelere  revocabunt  ?  At  nihil  commisit  vel  commissura  puel- 
lula    est    quare    cum   scelestis  illis   comparetur   mulieribus. 
Yides  iam,  ut  opinor,  quam  tenui  vel  potius  nullo  filo  Lyde 
cetero  sit  annexa  carmini,  neque  admodum  de  ea  sollicitum 
fuisse    poetam    qui   eam   tanta  doctrinae  mythologicae  mole 
obrueret.    Multis    autem   viris  doctis  praeeunte  Peerlkampio 
nimis    absurdum    hoc    carmen    visum    est   quam   ut  sic  ab 
Horatio  scriptum  crederent.  Alii  ergo  tentarunt  alia.  Elegan- 
tissime    Lehrsius   versus    17 — 20   et  25 — 28  expulit  et  pro 
manent    (vs.    29)    legit   luunt,    quo   facto   sat   laudabile 
nascitur  carmen,  cuius  hoc  fere  est  argumentum :  „Mercuri ! 
lyra    tua    permulcere    et    moUire   Lyden   tenta,   quae   nunc 

obstinato  animo  et  ceteros  viros  et  me  fiigit;  difficilis  ille 
est  labor,  sed  tua  ars  nihil  non  potest:  tu  silvas  ferasque 
ad  te  trahis,  tibi  Cerberus  cessit,  te  canente  Ixion  Tityosque 
riserunt  et  urnis  vacarunt  Belides."  Eo  ubi  perventum  est 
poeta  Pindari  instar,  exordii  plane  immemor,  in  una  car- 
minis  parte  exornanda  diu  immoratur,  et  semel  iniecta 
Danaidum  mentione  multis  versibus  unam  illarum,  sorori- 
bus  longe  praestantem,  celebrat. 

Sic  certe  carminis  absurditas  sublata  erit,  strophae  de 
Lyde,  quas  admodum  pulchras  esse  minime  nego,  bene  cum 
praecedentibus  cohaerebunt.  Sed  neque  illam  delendi  ratio- 
nem  probo,  et  vel  sic  totum  carmen  eius  rei  de  qua  dicebam 
exemplum  est.  Sperni  enim  se  a  Lyde  verbis  queritur  poeta, 
revera  non_curat. 

II,  8.  Lepidissimo  carmine  Barinen  (vel  quodcunque  tan- 
dem  puellae  nomen  est),  a  qua  toties  sit  deceptus,  perstringit 
et  „dente"  ait  „si  nigro  fieres  vel  uno  turpior  ungui,  cre- 
derem"  sc.  fabulas  quae  de  periurii  poenis  circumferuntur 
veras  esse.  „Nunc  scio  amantium  periuria  diis  curae  non 
esse,  nam  tu  simulatque  peierasti  multo  pulchrior  exis."  Saepe 
ergo    eins    perfidiam    expertus  est,  certe  expertum  se  dicit. 

Ex  eodem  genere  est  Epod.  XV.  Eo  enim  Neaerae  iocosa 
gravitate  in  memoriam  revocat  noctem  qua  per  omnes  deos 
deosque  promisit  „fore  hunc  amorem  mutuum.  At  quam 
turpiter"  ait  „me  iureiurando  tuo  decepisti;  alium  enim 
mihi  praefers.  Sed  noli  nimium  formae  tuae  confidere,  nam 
tandem  aliquando  aderit  tempus,  quo  non  diutius  feram 
assiduas  te  potiori  dare  noctes,  tum  me  desiderabis 
nec  revocare  poteris."  Hinc  se  ad_j>emulum  convertit  et 
„cave"  inquit  „nam  quae  nunc  me  prae  tuis  divitiis  tuaque 
doctrina  contemnit  mox  alios  tibi  praeferet ;  tum  tu  dolebis, 
ego  ridebo."  Suave  carmen  est,  num  veri  amoris  quidquam 

insit  dubito.  Quis  enim  verus  amator,  ubi  iam  pro  certo 
constat  puellam  assiduas  potiori  dare  noctes,  etiam  pre- 
cibus  et  querimoniis  quidquam  se  effecturum  sperat.  Aemuli 
autem  divitiae,  forma,  lepores  metuenda  sunt,  in  eius  doctrina 
et  arcanae  philosophiae  scientia  periculi  est  nihil, 

Qui  in  amore  tam  sit  infelix,  eum  credibile  est  ferre  vix 
posse  alios  a  puellis  suis  amari ;  aliorum  enim  felicitas  ipsum 
miseri  sui  durique  fati  admonet.  Ergo  quoties  a  Lydia 
Telephum  laudari  audit  acerbissimo  afficitur  dolore.  Et  est 
ille  rivalis  puer  .pratervus,  amaM-nxajum,  ferus, ipse  lentis  ^^«-A,""  ^t^j 
maceratur  ignibus.  (I,  13,  8). 

Neque  tamen  semper  felicioribus  invidet,  saepe  illorum 
qui  sibi  fortunatissimi  videntur  eum  miseret ;  expertus  enim 
novit  quam  dura  eos  maneat  sors.  Hinc  lepidissimo  carmine 
Pyrrham  sic  alloquitur  (1,5):  olim  ego  te  deperibam,Pyrrha: 
quem  miserum  nunc  tibi  devinxisti  ?  Nunc  ille  laetatur,  sed 
quam  mox  lamentabitur  lacrimabitque  perfidia  tua  cognita. 
Omnino  omnes  miseri  sunt  quibus 

Intentata  nites,  me  tabula  sacer 
Yotiva  paries  indicat  uvida 
Suspendisse  potenti 
Vestimenta  maris  deo. 

Lepidissimum  est,  ut  aiebam,  carmen  et  venustulis  vocabulis 
elegantissime  compositum,  sed  num  revera  unquam  Pyrrham 
amarit  poeta  iure  dubitamus. 

Durae  crudelesque  adversus  poetam  et  aliae  omnes  puel- 
lulae  et  Glycera  fuisse  videtur.  Veneris  ergo  auxilium  im- 
plorat  eamque  precatur  ut  se  cum  Cupidine,  Nymphis, 
luventate,  Mercurio  in  Glycerae  domum  transferat  (Ij_30). 
Tot  ergo  diis  deabusque  ad  unam  poetae  conciliandam  mu- 
lierem  opus  est.  Totum  hoc  carmen  Horatio  abiudicat  Peerl- 

kampius,  cui  assentirer  si  incredibile  mihi  videretur  Hora- 
tium  eroticum  tractantera  argumentum  verba  nominaque 
sine  sensu  accumulasse. 

Virura  qui  puellas  semper  perfidas,  crudeles,  duras  ex- 
pertus  sit,  cui  amor  laetitiae  nihil,  miseriarum  multum 
attulerit,  maturiorem  factum  diris  imprecationibus  et  acerbis 
convitiis  iocisque  oranes  persequi  feminas  non  est  mirandum. 
Multus  ergo  in  hoc  genere  est  Horatius,  sed  vero  eum  odio 
veroque  contemptu  moveri  haud  facile  mihi  persuadebitur. 
Convitiandi  enira,  iraprecandi,  deridendi  iara  d_uodetriginta 
annos  natus  initiura  fecit.  Tum  enim  acerbissimos  illos  in 
Canidiara  scripsit  epodos  Y  et  XVH.  Quarura  altero  Cani- 
diara  describit  inferorum  diis  foedissima  ferentera  sacra. 
Quo  carraine  si  nihil  aliud  quara  nocturnura  aliquod  facinus 
taetrura  atque  horrendura  aterrirais  depingere  voluisset  colo- 
ribus,  suraraa  laude  dignura  esset.  Egregie  enira  ad  eam 
rera  delecta  sunt  verba.  Sed  illud  poesis  picturaeque  genus 
nostra  deraura  invenit  aetas.  Parata  ergo  est  coniectura  hoc 
sibi  poetara  proposuisse  ut  Canidiam,  quara  puellam  frustra 
amasset,  vetulam  iam  factam  tamquam  magam  et  veneficam 
derideret.  Sed  qua  aetate  ergo  poeta  erat  quum  primura 
eam  amare  coepit?  Ad  eandem  Canidiam  scriptus  est  Ep.  17, 
quo  se  palinodiara  canere  simulat  et  victura  dare  manus 
eius  scientiae.  Sed  et  alibi  semper  maga  appellatur  Cani- 
dia,  etiara  ubi  nuUura  est  deridendi  iocandive  consilium;  in 
ore  igitur  fuit  aequalibus  omnibus  artesque  eius  vulgo  erant 
notae.  Non  ergo  illud  raagae  noraen  finxit  Horatius,  non  eo 
convitio  puellara  olira  dilectam  perstrinxit,  sed  quod  supra 
de  epodis  maledictorura  pleuis  dixi  idera  et  de  duobus  hisce 
valet:  semet  ipsum  in  Archilocheo  genere  exercere  volebat 
Horatius;  opus  ergo  erat  argumento,  et  quod  primura  se 
obtulit  eo  usus  est 

Epodis  autem  de  Canidia  simillimum  est  0^1^  25  quo  in 
Lydiam  senescentem  iam  invehitur.  Est  autem  carmen  omnis 
decoris  omnisque  honestatis  expers.  Hoc  certum  est  neminem 
de  femina,  quam  revera  olim  amarit,  quamvis  sit  ab  illa 
spretus  deceptusque,  tam  foeda  tamque  absurda  blaterare 
posse  quam  quae  stropha  quarta  leguntur. 

De  Epodis  4  et  12  satius  fortasse  erat  ne  verbum  quidem 
perdere;  hoc  tamen  observare  volo  istiusmodi  versus  scribi 
non  posse  ab  eo  qui  vero  odio  vel  indignatione  moveatur. 
Nam  qui  certum  hominem  certamve  feminam  carminibus 
persequitur  operam  tamen  dat  ut  verbis  suis  aliquod  acu- 
men  insit,  non  sic  temere  maledicta  et  convitia  evomit. 

Idem  est  argumentum  carminis  III,  15,  sed  oratio  multo 
moderatior.  Abest  tamen  et  hinc  omnis  veritas.  Deridet  poeta 
vetulam  quae  puellas  imitari  et  aemulari  conatur.  Omnia 
autem  ficta  esse,  nihil  ex  ipsa  vita  sumptum  ipse  liquido 
demonstrat:  versus  enim  explet  vocabulis  alienissimis  et 
aperte  sibi  obloquitur. 

Non  si  quid  Pholoen  satis, 
Et  te  Chlori  decet: 

recte  hoc  dictum  est  et  eleganter  etiam  si  cum  Peerlkampio 
post  Pholoen  orationem  incidimus.  Quae  sequuntur  omnia 
sunt  susque  deque  habita: 

filia  rectius 
Expugnat  iuvenum  domos 

Pulso  Thyias  uti  concita  tympano. 

Quis  unquam  aliquid  eiusmodi  in  filia  ferri,  nedum  laudari, 
audivit?  Sequitur: 

Illam  cogit  amor  Nothi 

Lascivae  similem  ludere  capreae. 

11 

Ridicule  haec  cum  proxime  praecedentibus  certant;  non 
enim  eiusdera  est  impudenter  iuvenum  domos  expugnare  et 
lascivae  similem  ludere  capreae.  Recte  ea  adhibetur  imago 
de  filia  vixdum  matura  et  igitur  „tangi  metuente".  Sequitur : 

Te  lanae  prope  nobilem 

Tonsae  Luceriam,  non  citharae  decent. 

Audio:    vetulae    est    domi   sedere   et   lanam   facere,  puellae 
psallere  et  cantare. 

Nec  flos  purpureus  rosae 

Hoc   quoque  recte:   est  enim  puellarum  istud  ornamentum. 
Nondum   plena  stropha  est.  Quid  addit  poeta?  Quid  putas? 

Nec  poti  vetulam  faece  tenus  cadi. 

At    opponit   inter    se    quae    puellam    deceant,    quae   anum. 
Puellamne  ergo  decet  tam  immanis  temulentia? 

Ab  hoc  carmine  ad  IV",  13  facilis  est  transitus:  in  eo 
autem  aperte  declarat  poeta  eam  quam  nunc  ludibrio  habeat 
olim  sibi  fuisse  dilectissimam.  Sic  enim  eani  alloquitur: 

Quid  habes  illius,  illius 
Quae  spirabat  amores, 
Quae  me  surpuerat  mihi. 

Hoccine  credis,  Lector?  Non  ego.  Ipsa  natura  vetatillam, 
quam  olim  amaris,  tam  duris  crudelibusque  lacerare  convi- 
tiis.  Quid  quod,  si  puella  cana,  edentula,  rugosa  facta  est, 
non  iuvenis  mansit  pristinus  eius  amator.  Et  quem  unquam 
puellae  contemptio  eo  abripuit  vecordiae  ut  illi  i^xvixv  tristissi- 
mamque  mentis  insaniam  imprecaretur  ?  Sic  enim  primi 
accipiendi  versus  sunt  ut  totum  illud 

fis  anus  et  tamen 
Yis  formosa  videri 

Ludisque  et  bibis  impudens 
Et  cantu  tremulo  pota  Cupidinem 
Lentum  sollicitas 

olim  poetae  in  votis  fuisse  significetur.  Nemo  enim,  opinor, 
ardentissimis  precibus  hoc  a  deo  flagitat  ut  puella  quaedam 
dilectissima  anus  fiat:  sponte  enim  venit  senectus  tam 
amatori  quam  puellae.  Sed  vel  sic  simulatum  amorem  pro- 
dunt  omnia:  Propertio  excluso  talia  in  mentem  venire  non 
poterant. 

Addo  his  etiam  brevem  de  carmine  I,  16  disputationem. 
Est  autem  carmen  obscurissimum  atque  eiusmodi  ut  ipsum 
poetam  quid  vellet  ignorasse  admodum  sit  probabile.  E 
versibus 

me  quoque  pectoris 
Tentavit  in  dulci  iuventa 
Fervor  et  in  celeres  iambos 
Misit  furentem 

iure  efficias  puellam  quoque  „matre  pulchriorem",  quam 
poeta  alloquitur,  tenera  etiam  aetate  esse  puellam  quae, 
Horatio  quacunque  tandem  de  causa  irata,  contumeliosa  in 
eum  scribat  carmina;  nam  quod  nonnulli  dicunt  commen- 
tatores  coniunctionem  q  u  o  q  u  e  grammatice  quidem  pro- 
nomini  adhaerere,  sed  quod  ad  sententiam  attineat  cum  pro- 
nomine  e  g  o  quod  in  verbo  q  u  a  e  r  o  lateat  esse  iungendum, 
illis  Horatius  ne  latine  quidem  scribere  potuisse  videtur. 
Sed  quae,  obsecro,  nunc  primae  strophae  sententia  est? 
Recte  aliquis  dicere  potest :  „Carmina  tua  contumeliosa,  quae 
iam  fecisti,  in  ignem  iniice  vel  in  mare",  sed  postquam 
dixisti:  „Quocunque  tandem  modo  iambos  criminosos  facere 

desine"  nullus  iara  mari  ignive  locus  est.  Et  vel  sic  pones 
ita  accipiendum  est  ut  imperativi  vim  habeat,  quod  vix 
credibile.  Si  vero,  quod  dicit  Porphyrio  (iniuria,  ut  Luciano 
Miiller  videtur)  eadem  haec  est  puella  atque  Tyndaris,  de 
qua  in  sequenti  carmine  agitur,  revera  versus  fecit.  DeTyn- 
daride  enim  legimus  (18  sqq.):     ' 

fide  Teia 
Dices  laborantes  in  uno 

Penelopen  vitreamque  Circen. 

Ergone  sic  fortasse  prima  erit  explicanda  stropha :  „iambis, 
quos  ego  in  te  scribere  soleo,  ita  demum  finem  facere 
poteris,  si  tua  ad  illos  responsa,  quae  iam  scribere  coepisti, 
in  mare  vel  in  ignem  conieceris"?  Hoc  saltem  recte  dici 
potest:  „iambis  modum  ponere  flammis  vel  raari."  Sed  quo- 
cunque  te  verteris,  nunquam  habebis  carmen  cuius  argu- 
mentura  ex  ipsa  poetae  vita  sumptum  videatur. 

Quod  autem  toties  iara  dixi  simulasse  poetara  amores 
suos  de  quibus  versus  faceret,  hoc  eo  vel  raaxime  fit  per- 
spicuura  quod  saepissirae  puellarura,  quas  se  araare  dicit, 
mentionera  iniicit  in  carrainibus  argumenti  diversissirai :  de 
iis  ergo  loquitur  non  ut  veros  animi  expromat  sensus,  sed 
quod  earum  nomina  metro  sunt  aptissima,  ergoque  versibus 
aliquot  de  illis  interserendis  facile  iusta  effici  stropha  potest. 
„Qui  sceleris  purus  vixit"  ait  carmine  nobili  I,  22  „illi 
arrais  telisque  opus  non  est;  ipse  hoc  sura  expertus,  iner- 
raera  enira  me  fugit  leo  saevissimus.  Pactum  hoc  est  quura 
in  silva  Sabina  arabulans  solito  longius  a  dorao  aberrabara 
et  raecura,  nullius  raihi  periculi  conscius,  Lalagen  cantabara." 
Hactenus  orania  recte  procedunt,  sed  ne  credamus  ullam 
unquam  Lalagen  poetae  dilectam  fuisse  ipse  efficit.  Sic 
enim  pergit: 

Pone  me  pigris  ubi  nulla  campis 

Arbor  aestiva  recreatur  aura, 

Quod  latus  mundi  nebulae  malusque 

luppiter  urguet; 
Pone  sub  curru  nimium  propinqui 
Solis  in  terra  domibus  negata. 

Quid  nunc  sequi  oportet?  Opinor:  „semper  securus  ero  et 
recte  factorum  conscientia  fretus  nil  metuam:  ipsi  enim  dii 
iramortales  mihi  opem  ferent."  Ea  sententia  si  eleganter 
enuntiata  carmen  clauderetur,  non  quidem  omnibus  esset 
numeris  absolutum  carmen,  nam  quibus  mihi  praeterea  labo- 
rare  vitiis  videatur  iam  dixi,  sed  tamen  bene  cohaereret. 
Quid  autem  sequitur? 

Dulce  ridentem  Lalagen  amabo 
Dulce  loquentem. 

Ipse  sui  immemor  argumenti  poeta  hic  est.  Qua  enim  re 
factum  est  ut  e  tanto  periculo  salvus  abiret?  Morura  inte- 
^ritate,  ut  opinor;  non  enim  quia  de  Lalage  cantillabat 
poeta  lupus  fugit,  sed  quamquam  de  sola  Lalage  cogi- 
tabat,  non  de  se  defendendo  vel  de  vitandis  periculis. 

Yenustissima  suavissimaque  est  carminis  I,  17  magna 
pars:  vita  enim  rustica  quieta  atque  secura  lepidissime 
describitur  et  ita  ut  poetam  quae  dicat  ipsum  sentire  facile 
agnoscas.  Sed  quid  Tyndaride,  cuius  in  eo  mentionera  in- 
iicit,  faceret  ignorasse  vel  parum  curasse  poeta  videtur. 
IUam  enim  invitat  ad  diem  in  amoena  valle  Sabina,  quara 
ne  Arcadiae  quidera  raontibus  postponat  Bacchus,  hilariter 
sumendum.  Hoc  quidem  aptissiraura.  Ubi  enira  laetura  est 
celebrandum  convivium  puellae  lepidae  et  „argutae"  abesse 
non    possunt.  Sed   quomodo  convivium  illam  exhilaraturam 

dicit  poeta  ?  Cantabit.  £v  ye.  Quid  cantabit  ?  Carraen  Veneris, 
opinor,  Amorisque  plenum.  Non  satis  hoc  poetae:  accurate 
ei  argumentum  indicat:  cantandum  erit  de  Penelope  et  Circe. 
Cur?  quaeso.  Quoniam  illae  olim  unum  virum  amabant . . . 
quemadmodum  nunc  unam  Tyndaridem  duo  depereunt  viri: 
poeta  et  Cyrus,  protervus  puer,  quem  illa,  quia  admodum 
saevus  est  et  ^jjAoTyTro-?,  effugit,  ni  mirum  ut  in  poetae  Sabino 
requiescat.  „Hic  enim"  poeta  ait: 

Hic  in  reducta  valle  Caniculae 
Yitabis  aestus  et  fide  Teia 
Dices  laborantes  in  uno 

Penelopen  vitreamque  Circen. 

Non,  hercle,  sponte  huc  puella  venit  sed  vi  coacta. 

De  vino  epulisque  etiam  carmine  II,  JU  sermo  est.  „Vita 
brevis  est",  sic  amicum  alloquitur  Horatius,  „mox  abit 
iuventus  ceditque  senectuti,  quae  quidquid  est  ioci  gaudiique 
aufert.  Nos  ergo  dum  licet  hilariter  vivamus  et  laetum  simul 
celebremus  convivium".  Yides  argumentum  non  longe  peti- 
tum  sententiamque  satis  pervulgatam.  Lepide  tamen  omnia 
enuntiavit  Horatius,  in  verborum  delectu  felicissimus  fuit, 
vivide  coenae  apparatus  describitur,  sed  simulatque  puellae 
mentio  est  facienda  ridicule  haeret  titubatque  poeta.  „Quis"  ait 

Quis  devium  scortum  eliciat  domo 
Lyden  ? 

Non  poterat  KvvncuTspov  psaltriam  appellare  quam  sic  „devium 
scortum".  Et  quum  d  u  o  amici  genio  indulgent  unum  invi- 
tare  „scortum"  id  quidem,  hercle,  nimis  „poscentis  aevi 
pauca"  est.  Quodsi  plane  sentire  cupis  quam  sit  istud  de 
Lyde   scorto  plebeium  et  rusticum,  auctor  tibi  sum,  Lector, 

ut   statim    post    hoc   Horatii   carmen   lectum   iepidum  illud 
Catulli 

Cenabis  bene,  mi  Fabulle,  apud  me 

inspicias. 

„At  enim"  dixeris  „saepe  tamen  de  amore  lepidissimos 
venustissimosque  scripsit  versiculos  Horatius."  Non,  hercle, 
infitior,  sed  semper  ibi  sermo  est  de  amoribus  alienis :  ero- 
tica  ergo  carmina  iure  illa  appellari  non  possunt.  Ex  hoc 
genere  est  C^IIj  4,  de  quo  modo  dicebam,  ubi  poeta  integer 
laudat  ancillulam  iuveni  cuidam  amico  amatam,  illique  per- 
suadere  conatur  non  posse  ei  illum  dedecori  haberi  amorem ; 
cognatissimumque  est  carmini  quod  statim  sequitur,  quo 
alium  amicum  ab  amore  puellae  nondum  maturae  revocare 
studet.  Nunc  cetera  ex  hoc  genere  percurramus  carmina. 

.  I,  8.  „Lydia,  Lydia"  poeta  ait  „quam  tibi  Sybarin  de- 
vinxisti !  iam  fugit  amicos  aequalesque,  iam  negligit  labores 
et  studia  quibus  ceteri  iuvenes  simul  delectationem  quaerunt 
et  laudem;  te  unam  petit,  apud  te  latet  ut  olim  Achilies 
inter  virgines." 

C.  U,.  12.  Celebrantur  laudes  Licymniae,  quam  amat  Mae- 
cenas,  carmine  admodum  absurdo  et  e  tribus  pannis  utcan- 
que  consuto: 

a.  „Noli"  ait  poeta  „a  me  postulare  ut  magnas  res 
gestas  hominum  heroumve  carmine  heroico  extollam. 
Isti  ego  muneri  plane  impar  sum." 

&.    „Quin    potius    tu    pedestri    oratione    pugnas    ab      -n:  ,i^  /^  i 
Augusto  commissas  et  victorias  ab  eo  reportatas  canta." 

c.  „Interea  ego  Licymniam,  quam  tu  deperis,  laudabo : 
dignissima  enim  est  laude  mea  et  tuo  amore." 

JII,^_9.    Mhil   hoc  carmine  unquam  ab  Horatio  venustius 

lepidiusque  scriptum  esse  communis  hominum  literatorum  et 
olim  fuit  opinio  et  etiam  nunc  est  Cui  equidem  lubenter 
adstipulor;  sed  hoc  unum  moneo  „amantium  lites  amoris 
esse  redintegrationem"  hic  a  poeta  doceri  non  suo  exemplo 
sed  alieno. 

in,  12.  Summa  arte  compositum  hoc  carmen  est,  quo 
Liparaei  Hebri  apud  Neobulen  causam  agit  Horatius. 

in,  7.  Primo  aspectu  satis  lepidum  hoc  carmen  videtur; 
accuratius  explorantibus  mox  vitia  illa  Horatio  propria  ap- 
parent.  ^IToli  timere,  Asterie"  ait  „ne  absentis  Gygis  erga 
te  amor  minuatur:  non  enim  is  est  qui  faciie  se  corrumpi 
patiatur;  crede  mihi,  de  te  una  ille  cogitat,  aliis  mulieribus 
aurem  non  praebet ;  ipsam  illam  Chloen,  quae  omnibus  arti- 
bus  eum  irretire  conatur,  spernit  aspernaturque.  Quin  tu 
ipsa  potius  cave  ne  levitate  pecces,  illique  fias  infida,  iam 
enim  metuere  incipio  ne  vicinus  Enipeus  iusto  magis  tibi 
placeat."  Parum,  hercle,  urbanum  hoc  quidem;  maledicere 
Asteriae  Horatius  videtur,  non  admonere  eam  fidelis  amoris 
quem  erga  eam  servet  Gyges.  Adiecto  enim  isto 

At  tibi 
Ne  vicinus  Enipeus 
Plus  iusto  placeat  cave 

totius  hoc  fere  fit  argumentum  carminis:  „noli  ob  Gygen 
lacrimare,  Asterie;  simulatas  istas  esse  lacrimas  probe  novi; 
saepe  enira  observavi  te  illius  immemorem  esse,  Trpog  S'  ^AAov 
riva  %io-xf/v."  Neque  tamen  Asterien  ludibrio  habere  voluisse 
Horatium  credo.  Quorsum  enim  mythologica  ista  quibus 
strophae  quarta  quintaque  sunt  repletae?  Non  ista  carmen 
de  vera  aliqua  re  decent.  Censeo  ergo  hic  quoque  acci- 
disse   Horatio    quod   toties  proprium  cantanti  amorem  acci- 

derit,  ut  venustule  quidem  sententiolas  limaret  poliretque 
donec  versus  fierent,  sed  interdum  sui  ipse  oblivisceretur 
argumenti. 

III,  20.  Lepide  hic  describuntur  acerrima  inter  Pyrrhum 
et  puellam  quandam  de  Nearcho  pulcherrimo  puero  proelia. 
De  ultima  eius  stropha  et  de  pulcherrima  emendatione  qua 
versum  8  sanavit  Peerlkampius  iam  dixi. 

I,  36.  Ob  reducem  ab  ultima  Hispania  Plotium  Numidam 
hilares  laetasque  cum  communibus  amicis  celebraturus  est 
epulas  poeta.  Multae  quidem  ibi  erunt  gaudii  laetitiaeque 
causae,  sed  quid  convivis  prae  ceteris  iucundum  erit  et 
suave?  Quid  putas?  Damalim,  Plotii  amicam,  oculis,  ut  ita 
dicam,  devorabunt  omnes,  sibi  quisque  eam  cupiet,  illa  tamen 
a  Plotio  suo  non  poterit  divelli.  Integri,  hercle,  poetae 
hoc  est. 

I,  27.  luvenis  amici  amores,  non  sui,  hic  quoque  poetae 
cordi  sunt:  ab  illo  enim  flagitat  ut  suos  nominet  ignes,  et 
nomine  audito  „ah  miser"  exclamat 

Quanta  laboras  in  Charybdi     ( /"/^'^''^   L^/b-f 
Digne  puer  meliore  flamma! 

Illamne  ergo  crudelem  perfidamque  antea  expertus  est  poeta  ? 
Hoc  certe,  ni  poetam  noveris,  ex  eius  verbis  efficias. 
__J[5__33.  Albium  Tibullum  a  Grlycera  sua  desertum  prodi- 
tumque  consolari  conatur:  „tu  illam  amas,  illa  alium;  sic 
Lycoris  Cyrum  deperit,  at  ille  Pholoen  longe  ei  praefert, 
Pholoe  vero  iam  habet  amatorem  cui  nunquam  infida  reddi 
poterit.  Sic  miseros  mortales  ludificari  solet  Yenus.  Ipse 
hoc  expertus  sum :  me  enim  Myrtale  libertina  tenuit,  quum 
alia  me  peteret  puella,  quae  illi  omnibus  nominibus  prae- 
stabat."  Quae  autem  de  se  addit  ne  credamus  efficit  imago, 

qua    ad    Myrtales    mores    describendos    utitur:    erat    illa, 
ut  ait: 

fretis  acrior  Hadriae 
Curvantis  Calabros  sinus. 

Yocabula    undique    corradentis    quibus    strophae    expleri 
possint,  non  de  veris  narrantis  amoribus  haec  sunt. 


CAPUT  NONUM. 


Nunc  mihi  cum  Zingerleo  res  est,  viro  doctissimo,  de  quo 
quid  dicam  nescio,  ita  magisne  cum  eo  sentiam  an  ab  eo 
dissentiam  dubius  sum.  Hoc  ergo  primum  dico  vix  quem- 
quam  mihi  illo  melius  de  poetis  latinis  meritum  videri: 
incredibili  enim  labore  admirabilique  sagacitate  demonstravit 
angustissimis  fuisse  circumscriptam  finibus  r^v  ruv  'Paf4,xiccv 
TToojTcov  Tex^y]v,  de  iisdem  rebus  omnes  iisdem  uti  vocabulis, 
certas  stabilesque  esse  permultas  vocabulorum  copulationes, 
versuum  terminationes,  orationis  flosculos,  imagines,  omnia 
denique  huiuscemodi.  Atque  hoc  quidem  verum  esse  quis 
non  libenter  assentiatur?  Tamen  Zingerleo  opus  fuit  qui 
primus  certis  demonstraret  argumentis.  Permagna  ergo  illi 
gratia:  nunc  enim  de  universa  Romanorum  poesi  multo 
rectius  quam  antea  iudicare  possumus.  Quid  quod  hodiernis 
etiam  poetis,  iisque  qui  de  recentioribus  scribunt  literis  per- 
multum  prodesse  potest  Zingerlei  observatio  magna  stabilita 
doctrina.  Plerique  enim  ita  iudicant,  in  quavis  arte  ita  demum 
novi  aliquid  exsistere  posse  si  externa  eius  species  prorsus 
immutetur;  atque  sic  se  rem  habere  nonnulli  artifices  tam 
firmiter  sibi  persuadent  ut,  ne  quidquam  a  prioribus  sump- 

sisse  videantur  metuentes,  absurdissima  quaeque  ipsi  ex- 
cogitent:  ita  versus  nascuntur  quos  nemo  legere,  verba  quae 
nemo  intelligere  possit,  strophae  denique  et  carmina,  e  qui- 
bus  ut  ullum  saltem  extundas  sensum  gravissima  opus  est 
mentis  intentione.  Illi  nunc  exemplis  a  Zingerleo  allatis 
discere  possunt  quam  vanus  ineptusque  iste  metus  sit: 
verum  enim  poetam  tralaticiis  verbis,  pedibus,  versibus  deni- 
que  nova  semper  et  inaudita  antea  proferre  posse.  Atque 
hactenus  quidem  verissima  mihi  videtur  Zingerlei  sententia. 
Hoc  quoque  prudentissimum  quod  ex  Ovidio  (de  hoc  enim 
tres  scripsit  fasciculos  communi  titulo :  Ovidius  und  sein 
Yerhaltniss  zu  den  Yorgangern  Innsbruck  1869 — 71)  potis- 
simum  exempla  collegit  ad  demonstrandum  quam  saepe 
eadem  apud  multos  recurrerent  poetas.  Quod  vero  sponte 
et  de  industria  Ovidium  multa  ab  Horatio  sumpsisse 
carminum  suorum  ornamenta  statuit,  id  mihi,  quamvis  et 
nunc  plerique  viri  docti  Zingerleo  assentiantur,  et  multo 
ante  eum  iam  multi  nullo  allato  argumento  idem  affirmave- 
rint,  minime  probatur.  Prorsus  enim  incredibilis  res  mihi 
videtur,  et  cur  videatur  mox  brevissime  dicam ;  nunc  tantum 
Zingerlei  argumenta  accurate  recensebo.  Et  ne  hic  quidem, 
quamvis  mihi  certa  stet  sententia,  obstinate  et  pertinaciter 
ei  obloqui  possum :  vereor  enim  ne  multis  ambagibus  id 
demonstrare  videar  quod  Zingerleo  iamdudum  sit  persuasum. 
Namque  est  ille  non  solum  doctissimus  acutissimusque  sed 
et  prudentissimus  cautissimusque ;  saepe  ergo  propositis  ex 
Ovidio  aliquot  Horatianae  imitationis  exemplis  sententiam 
suam  retractat  et  facile  fieri  potuisse  concedit  ut  uterque  e 
communi  quodam  omnium  poetarum  Romanorum  fonte 
hauriret,  saepius  etiam  iis  utitur  vocabulis,  quibus  rem  ad- 
modum  sibi  incertam  videri  aperte  significet.  Sic  ergo  rem 
meam  agam :  omnia  omittam  quae  ipse  Zingerleus  permagnae 

esse  obnoxia  dubitationi  concedit;  reliqua  orania  ita  afferam 
ut  ipsius  Zingerlei  addam  verba  quaedam,  e  quibus  appa- 
reat  quantum  ipso  iudice  singulis  sit  tribuendum  argumentis.  . —  ^,  „ 

Primum   ergo  Zingerleus  dicit  duas^  praesertim  odas  Hora-t.-^/  '^  ^      / 
tianas   Ovidio  in  deliciis  fuisse,  illasque  eum  ita  in  succum 
et   sanguinem    vertisse   ut  diversissimis  locis  temporibusque  , 

ex  illis  afferre  aliquid  tantum^^n  cogeretur.  Probabilis  sane  ^^^,^^ 
opinio  esset  si  duae  illae  odae  ceteris  omnibus  longe  praestarent 
sive  sententiarum  lumine  verborumque  acumine,  ut  illud 
„donec  gratus  eram  tibi",  sive  metri  amoenitate  et  artificio, 
ut  carmen  „miserarumst".  Nunc  vero  altera  earum,  quamquam 
aliquot  eius  vitia  in  propatulo  sunt,  tamen  est  satis  bona, 
altera  autem  pessima.  Quam  enim  absurda  essent  illa  ab 
Horatio  Mercurio  data  mandata  (111,^11),  quamque  vehementi 
opus  esset  medicina  ut  ex  illis  tolerabile  fieret  carmen  supra 
vidimus.  Nunc  hoc,  quoniam  res  ita  fert,  dico  admodum  esse 
incertam  rem  utrum  prior  Horatius  illud  scripserit  carmen 
an  Ovidius  suam  Hypermnestrae  ad  Lynceum  epistolam.  xiv 
Hanc  enim  quidni,  si  non  in  lucem  emittere,  tamen  iam  amicis 
recitare  potuerit  Ovidius  vix  viginti  annos  natus  non  video, 
et  prudentissime  mihi  F.  Curschmann  in  Bobriki  libri  cen- 
sura  haec  statuere  videtur: 

„Die  Frage  ob  Hor.  HI,  11  oder  Ovid's  Hypermnestra 
das  frtihere  Gedicht  sei,  und  ob  Horaz  den  Ovid  benutzte 
iibergehe  ich,  da  ihre.Losung  nicht  erreichbar  scheint." 

Cf.  praeterea  de  Ovidii  epistola  Lehrsii  disputationem : 
quam  intricata  sit  quaestio  videbis. 

Sed    de   hoc    quidem   carmine   mox   videbimus,  nunc  ad 

alie*um  transeamus.  Affirmat  ergo  Zingerleus  Horatii  carmen 

(TTj^'  adeo   Ovidio   fuisse  in  deliciis  et  tam  firmiter  menti 

eius  inhaesisse  ut  identidem  mentionem  eius  non  facere  non 

posset.  Hic  tamen  carmen  Horatianum  habemus,  si  non  unum 

omnium  praestantissiraum,  tamen  mediocri  laude  dignum. 
Et  est  omnino  in  illo  genere  carminum,  quibus  certo 
cuidam  deo  gratias  agit,  vel  se  suaque  bona  eius  commendat 
tutelae,  admodum  felix  Horatius.  Huius  vero  carminis  ulti- 
mae  strophae 

0  testudinis  aureae 

Dulcem  quae  strepitum,  Pieri,  temperas, 
0  mutis  quoque  piscibus 

Donatura  cycni,  si  libeat,  sonum, 
Totum  muneris  hoc  tuist  e.  q.  s.       * 

optima  sunt  et  revera  gratum  testantis  animum.  Hoc  quoque 
recte  a  viris  doctis  observatura  satiris  cognatissiraura  esse 
carraen.  Multa  enim  habet  quae  legenti  primara  prirai  libri 
satirara  in  mentem  revocent.  „Quot  capita  tot  sententiae,  suus 
cuique  mos"  usitatissimus  est  satirico  locus  et  satiricae  poesi 
aptissiraus.  Hanc  et  c.  I,  1  defendit  et  quodamraodo  etiara 
carraine  nostro.  lara  haec  cum  satiris  cognatio  haud  parva 
carrainis  comraendatio  videtur.  Quod  autera  tara  hic  quara 
c.  I,  1  coraraunera  illara  sententiara  sic  in  suum  usum  cod- 
vertit  ut  dicat:  „Ita  ego  omnibus  aliis  laboribus  lyricam 
praetuli  poesin",  id  quidera  rainime  mirandura  in  poeta,  qui 
Romanos,  xv^pxt;  TrpxKTiKccT/xTovg  habeat  lectores.  Neque  nirais 
molesta  est  propria  poetae  laus  in  libro,  quem  ab  orbis 
terrarum  rege  rogatus  scripsit.  Non  tamen  iraraune  est  car- 
men  vitiis  haud  ita  parvis.  Priraum  vs.  2  videris  pro 
aspexeris  scripsit  poeta  nulla  alia  re  quara  raetro  coactus ; 
vs.  6  ducet  victorem  et  vs.  9  ostendet  Capitolio 
admodura  obscure  dicta  sunt,  vs.  10  (de  quo  iara  antea 
dixiraus  quaedam)  fertilera  ad  riraam  explendara  positum 
videtur.  Hisce  omnibus  rebus  bene  perpensis  examinatisque 
non    facile   adducemur    ut  credamus  tam  admirabile  visum 

esse  Ovidio,  summo  ipsi  artifici,  carmen  nostrura  ut  sponte 
se  et  frequenter  nonnulla  eius  vocabula  illi  scribenti  offer- 
rent.  Yideamus  tamen  quibus  argumentis  ita  se  rem  habere 
affirmet  Zingerleus. 

„Primum"  Zingerleus  ait  „bis  in  eadem  elegia  (Trist.  lY,  10) 
Ovidius  quaedam  ex  eo  in  suos  transfert  versus.  Melpomenen 
Horatius  alloquitur: 

Quod  spiro  et  placeo,  si  placeo,  tuumst, 

Ovidius  haec  habet 

Ergo  quod  vivo  durisque  laboribus  obsto 

Nec  me  soilicitae  taedia  lucis  habent, 
Gratia  Musa  tibi. 

Non  Horatium  hic  audio  sed  unius  Ovidii  dilectissimam 
vocem.  Et  quam  leve  hoc  est,  quam  nihili  quod  alter  habet 
quod  spiro,  alter  quod  vivo.  Cf.  praeterea  Tibull. 
lY,  1,  197: 

Sum  quodcumque  tuumst. 

Ecce  tertium  poetam  eadem  verba  alio  sono  edentem. 
Horatii  verba  sunt 


Et  iam    dente  minus  mordeor  invido. 


Ovidii : 


Tu  mihi,  quod  rarumst,  vivo  sublime  dedisti 
Nomen  ab  exsequiis  quod  dare  fama  solet, 

Nec  qui  detractat  praesentia  livor  iniquo 
Ullum  de  nostro  dente  momordit  opus. 

Mihi  quidem  Ovidianam  elegiam  legere  pergenti,  in  men- 
tem    veniunt,  non  Horatii  verba  nonnuUa  sed  ipsius  Ovidii 

et  alii  versus  complures  et  hi  e  narratione  de  Procride  et 
Cephalo,  quibus  Auram  Cephalus  alloquitur: 

tu  mihi  magna  voluptas 

tu  me  reficisque  fovesque 

Tu  facis  ut  silvas,  ut  amem  loca  sola  meoque 
Spiritus  iste  tuus  semper  captatur  ab  ore, 

quamquam  hic  ne  unum  quidem  est  verbum  quod  in  elegia, 
de  qua  agimus,  legatur.  Sed  quoniam  de  imitatione  Hora- 
tiana,  quae  apud  Ovid.  in  Trist  IV,  10  cernatur,  admodum 
dubitanter  loquitur  Zingerleus  (bis  enim  Germanico  verbo 
„scheinen"  utitur)  alios  aspiciamus  Ovidii  locos,  qui  Zin- 
gerleo  verbis  ex  Horatii  carmine  lY,  3  sumptis  ornati 
videntur. 

Horatius  ergo  haec  habet 

Totum  muneris  hoc  tuist, 

Quod  monstror  digito  praetereuntium 

Romanae  fidicen  lyrae; 

Quod  spiro  et  placeo,  si  placeo,  tuumst. 

„Ea  omnia"  Zingerieus  ait  „apud  Ovidium  recurrunt  per 
hos  duos  divisa  locos: 
Trist.  I,  6,  6: 

Te  mea  supposita  veluti  trabe  fulta  ruinast: 
Si  quid  adhuc  ego  sum,  muneris  omne  tuist 

et  e  Pont.  IV,  16,  28 : 

Pindaricae  fidicen  tu  quoque,  Rufe,  lyrae. 

Difficile,  hercle,  est  Latine  scribenti  ea  evitare  vocabula  qui- 
bus  alius  quidam  usus  iam  sit,  difficilius  etiam  versus  Latinos 
scribenti.  Hic  vero  si  quam  maxime  cupiisset  Ovidius  abstinere 

verbis,  qiiae  iam  apud  Horatium  legerat,  tamen  quamvis 
fuerit  admirabilis  artifex,  prorsus  non  potuisset.  Sed  ab- 
surdum  est  eiusmodi  aliquid  fingere:  nullum  enim  Ovidio 
periculura  erat  ne  in  plagii  incurreret  suspicionem;  immo 
si  de  industria  elegiam  Ovidius  composuisset,  quae  tota  e 
verbis  Horatianis,  ex  uno  carmine  collectis,  constaret,  nihil 
tamen  illa  Horatiani  haberet.  Hic  vero  qui  est  consensus? 
Horatius  habet:  „totum  muneris  hoc  tuist",  Ovidius:  „mu- 
neris  omne  tuist."  Sed  et  TibuUus,  ut  vidimus,  verba  „sum 
quodcunque  tuumst"  habet.  Et  quis  non  saepe  eiusmodi 
locutione  usus  est?  De  Invidia  autem  dum  loqueris,  de 
eius  dente  silere  non  potes.  Et  eadem  ratione  poeta  Ro- 
manus,  qui  lyrica  facit  carmina,  aut  quia  Pindarum  imita- 
tur  „Pindaricae  fidicen  lyrae"  appellandus  est,  aut  quia 
novum  poesis  genus  Romam  transferre  conatur  „Romanae 
fidicen  lyrae".  Et  leguntur  praeterea  illa  apud  Ovidium 
vocabula  in  longa  poetarum  aequalium  enumeratione. 

Atque  haec  quidem  hactenus.  „In  poesi  erotica"  Zinger- 
leus  ait  „multa  quidem  apud  Ovidium  reperiuntur  quae  et 
apud  Horatium  legantur,  sed  communes  illi  sunt  loci,  imi- 
tationis  Horatianae  argumento  esse  non  possunt."  Quis  non 
libenter  hic  viro  docto  assentiatur  ?  S^d  praeterea  hoc  dicit : 
„quod  autera  Horatiani  carminis  II,  4  argumentum  etiam 
apud  Ovidium  (Am.  II,  8,  9  sqq.)  recurrit,  eiusmodi  est  ut 
vix  mihi  dubium  videatur  quin  Horatium  imitando  expres- 
serit  Ovidius."  Haec  ipsa  Zingerlei  verba  sunt:  „durfte  wohl 
fast  ohne  Bedenken  auf  einen  direkten  Einfluss  zu  beziehen 
sein."  Utrumque  ergo  locum  accuratius  aspiciamus.  lam 
hoc  negari  nequit  utrobique  de  ancillae  amore  serraonem 
esse;  accedit  quod  tam  Ovidius  quara  Horatius  exempla 
quaedam  ab  heroibus  sumit.  Sed  ne  heroes  quidem  illi  ad 
eandem     rem    demonstrandam    apud    utrumque   afferuntur. 

Horatius  enim  sic  fere  amicuin  alloquitur:  „Reticere  noli 
te  ancillulam  istam  amare,  neve  te  amicorum  pudeat:  no- 
runt  enim  regibus  ducibusque  idem  accidisse."  Ovidius 
autem:  „Fateor"  ait  „me  cum  dominae  meae  ancillula 
lusisse  quaedam.  Hoccine  tam  turpe  crimen?  At  idem 
Agamemnon  commisit  et  Acliilles."  Sed  tota  illa  sunt  con- 
sideranda  carmina  ut  plane  sentias  quanta  sit  inter  ea  dis- 
crepantia.  Horatius  enim  metro  lyrico  epistolam  scribit  ad 
amicum  quendam,  cuius  mores  amoresque  cum  leni  risu 
depingit,  ipse  integer  est.  „Agedum"  ait  „confitere  istud 
de  Piiyllide,  quid  cessas?  lepida  est  pueliula.  At  ancilla 
est;  nonne  et  ancillae  fuerunt  Briseis,  Tecmessa  aliae  de 
quibus  Homerus  narrat  et  tragici  Grraeci  ?"  Sequitur  stropha 
quam  Horatio  abiudicat  Peerlkampius,  perversissime  ut  miiii 
quidem  videtur.  Plenum  enim  totum  est  carmen  eius  iocandi 
generis,  quod  nos  novitio  vocabulo  „humorem"  appella- 
mus ;  illud  autem  mirum  quantum  augetur  rnagnificis  hisce 
versibus : 

Barbarae  postquam  cecidere  turmae 
Thessalo  victore  et  ademptus  Hector 
Tradidit  fessis  leviora  tolli 
Pergaraa  Graiis. 

qui  tragoediae  chorum  decent.  Tum  sic  Horatius  pergit: 
„Quid  quod  vultu  tam  est  honesto  tamque  liberali  ut  nobili 
virgini  sit  similior  quam  ancillae.  Quidni  eam  regia  creda- 
mus  esse  origine?"  Qyidius  tamen  narrat  de  re  aut  vera 
aut  ab  eo  ficta  quem  in  amore  versatissimum  esse  statim 
agnoscas.  De  ea  autem  peritissimi  oratoris  instar  cum  multa 
disputat  varietate;  rhetorica  illa  et  sophistica  artificia,*  quae 
semper  et  ubique  in  Ovidio  admiramur,  hic  splendent  lucent- 
que.    Nihil    horum   Horatius   habet   neque   hic   neque  alibi. 

Denique  Horatii  carmen,  si  totum  spectas,  commendabile 
videtur,  Ovidii  versus  ornamentorum  varietate  risum  movent 
admirationemque ;  Horatius  ab  initio  ad  finem  unam  rem 
demonstrare  studet  sibique  in  ea  constat;  Ovidius  vero  in 
argumento  suo  lascivit,  ut  ita  dicam;  ut  est  ipse  amoris 
plenus  ita  verum  quendam  amorem  singuli  testantur  ora- 
tionis  flosculi ;  frequentissimum  est  apud  illum  to  Trxpx  Trpoa-- 
^oicixv.  Omnium  vero  facetissimum  videtur  quod  in  fine  dicit. 
Sic  enim  ancillam  ailoquitur:  „Quid  deliquissemus  dominam 
meam  tuamque  tam  fideliter  celavi  ut  etiam  iusiurandum 
dederim  nil  esse  quare  tibi  succenseret.  Nunc  iustam  a  te 
mercedem  flagito,  quam  si  negaris 

Quoque  loco  tecum  fuerim  quotiensque,  Cypassi, 
Narrabo  dominae  quotque  quibusque  modis." 

Illud  autem  quotque  quibusque  modis  etiam  apud 
Tibullum  (H,  6,  52)  legitur: 

Tunc  morior  curis,  tunc  mens  mihi  perdita  fingit 
Quisve  meam  teneat,  quot  teneatve  modis 

et  semper  omnibus  fuisse  eroticis  Romanorum  poetis  in 
deliciis  quis  negabit?  Sed  quam  plane  novum  est,  quam 
vere  Ovidianum  quod  ex  eo  Ovidius  fecit.  Denique  res  eo 
redit  ut  incredibile  mihi  videatur  Ovidio  elegiam  ad  Cypas- 
sidem  scribenti  in  aure  vel  in  mente  fuisse  Horatii  de 
Phyllide  carmen. 

De  aurea  aetate  omnes  fere  latini  poetae  aliquid  habent, 
diversissimis  locis  illud  adhibent  ornamentum,  sed  ita  ut 
quaedam  vocabula  et  felicitatis  exempla  recurrant  apud 
omnes.  Horatius  quoque  illo  usus  est  idque  (ipsa  enim 
Zingerlei  verba  afferenda  videntur) : 

mit   manchen  den  diesbeziiglichen  ovidischen  Stellen 

80  ahnlichen  Phrasen  dass  der  Schluss  auf  eine  t  h  e  11- 
weise  unmittelbare  Einwirking  auf  Ovid  hier 
nicht  ganz  vermessen  erscheinen  konnte. 

Levis  ergo  de  hoc  loco  Zingerlei  est  suspicio.  Quibus  illa 
nitatur  argumentis  videamus. 

Horatius  (Epod.  16,  74)  haec  habet: 

Mella  cava  manant  ex  ilice. 
Ovidii  versus  (Met.  I,  112)  est: 

Flavaque  de  viridi  stillabant  ilice  mella. 
Apud  Horatium  (Epod.  16,  43)  legitur: 

Reddit  ubi  cererem  tellus  inarata. 
Apud  Ovidium  (I,  109): 

Mox  etiam  fruges  tellus  inarata  ferebat. 

Mihi  ne  levissimam  quidem  suspicionem  sustinere  haec  posse 
videntur,  Quid  quod  ipse  locus  ubi  apud  Ovidium  aureae 
aetatis  laudes  leguntur,  ipsaque  causa  qua  ad  illas  cele- 
brandas  adducitur  eiusmodi  sunt  ut  de  Horatio  prorsus 
eum  non  cogitasse  perquam  sit  probabile,  ne  certum  dicam. 
Horatius  enim  a  querimonia  de  hodierna  hominum  miseria 
orditur,  quam  ubi  multis  descripsit  versibus  haec  addit : 
„boni  ergo  qui  pauci  iam  supersunt  has  relinquant  terras 
et  in  insulas  beatoruni  confugiant."  De  bonis  ergo  malisque 
hominibus  iam  disseruit  et  vitia  quibus  plerique  laborant 
enumeravit.  Nunc  hoc  praesertim  ei  agendum  est  ut 
bona  quae  pios  illic  maneant  in  clara  ponantur  luce.  lam 
quanto  in  hac  parte  elaboranda  Yirgilio  inferior  fuisset 
supra  vidiraus.  Suspicari  ergo  licet  eum  qui  posthac 
idem    argrfmentuni    tractaverit    a   Virgilio   potius   quam   ab 

Horatio  opem  petivisse.  At  aliena  ope  Ovidio  opus  non  fuit, 
neque  si  voluisset  ea  uti  potuisset.  Prorsus  enim  novum 
quoddam  ex  hoc  loco  fecit.  Usus  iam  erat  vocabulis  aurea 
aetas,  non  ergo  ei  multis  opus  erat  versibus  ad  demon- 
strandum  quanta  tum  fuisset  hominum  felicitas;  illam  enim 
omnes  noverant  lectores.  Sed  nescire  eos  fingit  quae  tantae 
felicitatis  causa  fuerit:  enumerat  ergo  hominum  pristinorum 
virtutes,  praesertiraque  in  eorum  simplicitate  laudanda  multus 
est:  „Non  bella  tum  erant"  ait  „non  naves,  non  iudicia, 
non  graves  labores".  His  iam  ita  expositis  opus  etiam  est 
apta  demonstrationis  clausula;  hoc  enim  Ovidio  cum  bonis 
oratoribus  commune  est  quod  semper  singulas  carminum 
partes  accurate  habet  dispositas;  nihil  deest,  neque  exor- 
dium  neque  narratio,  neque  argumentatio,  neque  peroratio; 
haec  vero  sponte  se  offerebat:  addenda  etiam  pauca  erant 
de  bonis  quibus  tum  terra  affluebat.  Ibi  vero  notissima  illa 
de  agro  sponte  fruges  ferente  deque  melle  ex  arboribus 
manante  silentio  praeteriri  non  poterant. 

Artis  magicae  frequenter  apud  omnes  poetas  Latinos  fieri 
mentionem  quis  neget  ?  De  ea  autem  ita  Horatium  Ovidium- 
que  loqui  affirmat  Zingerleus  ut  sat  magnus  inter  eos  sit 
consensus.  Germanica  viri  docti  verba  sunt: 

Die  Uebereinstimmungen  zwischen  Horatius  und 
Ovidius  gehen  auch  im  Ausdrucke  manchmal  ziemlich 
ins  Einzelne. 

Cuius  sententiae  haec  affert  argumenta: 

Legitur  apud  Horatium  (Sat.  I,  8,  23): 

Yidi  egomet  nigra  succinctam  vadere  palla 
Canidiam  pedibus  nudis  passoque  capillo. 

Apud  Ovidium  (Met.  VH,  182): 

Egreditur  tectis  vestes  induta  recinctas 
Nuda  pedem,  nudos  umeris  infusa  capillos. 

Apud  Horatium  (Epod.  5,  51)  Canidia  precatur: 

Fox  et  Diana  quae  silentium  regis 
Arcana  cum  fiunt  sacra. 

Apud  Ovidium  Medea  (Met.  VII,  192): 

„Nox"  ait  „arcanis  fidissima,  quaeque  diurnis 
Aurea  cum  luna  succeditis  ignibus  astra, 
Tuque,  triceps  Hecate." 

Mihi   quidem   minimi  haec  videntur  momenti,  neque  magni 
Zingerleo,  si  bene  eum  intelligo. 

„Operae  pretium  est"  ait  Zingerleus  „Canidiam  Horatia- 
nam  cum  lena  Ovidiana  (Am.  I,  8,  1  sqq.)  comparare.  Equi- 
dem  potius  Ovidianam  lenam  cum  Propertiana  comparem 
(Y,  5).  Hoc  enim  primum  cum  Propertio  commune  est 
Ovidio  quod  et  ipse  veram  quandam  indignationem  verum- 
que  odium  in  invisissimam  evoraere  videtur  feminam ;  deinde 
et  haec  mihi  observatione  digna  videntur:  de  aeterna  lenae 
siti  et  Propertius  loquitur  et  Ovidius;  uterque  eam  inducit 
puellae  persuadentem  ut  solas  amatoris  spectet  divitias; 
uterque  ei  obiicit  quod  puellas  artificia  quaedam  doceat, 
quibus  illae  utantur  ut  quam  maximi  sua  vendant  gaudia. 
Sunt  haec  poetae,  qui  aut  in  amore  multa  adversa  ipse  sit 
expertus,  aut  ab  ipsa  quid  sit  amor  didicerit  natura.  Hqratii 
vero,  ut  iam  dicebam,  in  Canidiam  vergus  declamantls~^nt 
suasque  in  genere  quodam  scribendi  exercentis  vires ;  multo- 
que   rectius    cum    epodis    de   Canidia   compares  quae  apud 

Tibullum  (II,  6,  43  sqq.)  leguntur  quam  Ovidianam  elegiam 
vitae  ardorisque  plenissimam. 

Nemo  unquam  poeta  fuit  quin  sibi  immortalis  videretur, 
deque  ea  re  apud  omnes  exstant  versus  nonnulli,  Horatius 
autem  immortalitatem  suam  praedicit  c.  III,  30,  Ovidius 
Metam.  XV,  871  sqq.  Tamque  hi  loci  inter  se  similes  Zin- 
gerleo  videntur  ut  hanc  pronuntiet  sententiam: 

„Hier   scheint   ein    directer    Einfluss  des  Horaz  auf 
unsern  Ovid  wohl  iiber  allen  Zvireifel  erhaben  zu  sein." 

Mihi  adraodum  res  dubia  videtur;  tam  enira  Ovidianus 
locus  quara  Horatianus  plenus  est  verborum  graviter  sonan- 
tium,  sed  in  neutro  eorum  quidquam  est  acuminis,  omni 
sententiarura  luraine  uterque  caret.  Yerba  autera  de  eadera 
re  eadera  a  duobus  poetis  aequalibus  esse  adhibita  quis 
non  facile  credat?  Sed  verborura  consensus  in  Latina  prae- 
sertira  poesi  raihi  quidera  nunquam  videtur  certum  iraita- 
tionis  indiciura. 

Quod  autera  raodo  dicebara  iampridem  viris  doctis  per- 
suasissimura  fuisse  Ovidium  interdura  sat  aperte  ab  Horatio 
sumpsisse  quaedam,  eius  rei  nunc  exemplura  afferam.  Hym- 
num  in  Mercuriura  scripsit  Horatius;  legitur  c.  I,  10.  Eun- 
dera  deura  laudat  Ovidius  (Fast.  Y.  663).  Hisce  inter  se 
coraparatis  locis  sic  statuit  Zingerleus: 

„Die  Nachahraung  von  Seite  Ovids  ist  hier  ganz  un- 
zweifelhaft  und  wurde  schon  von  Bentley  bemerkt." 

Bentlei  autem  verba  haec  sunt:  „Horatius  ab  Ovidio  mani- 
feste  expressus."  Tamen  equidem  —  hsag  Si  (jcot  ccvitjp 
slvi  —  in  alteram  discedo  partera.  Quibus  enira  argumentis 
Bentlei  sententia  defendi  potest?  An  quod  uterque  Mercu- 
rium  sic  alloquitur:  „nepos  Atlantis"?  At  est  Atlantis  nepos 

Mercurius  et  istud  nepos  Atlantis  sive  Atlantiades 
metro  est  aptissimum.  Ne  in  hac  quidem  re  ego  ullum 
agnosco  consensum  quod  uterque  poeta  adiectivum  prae- 
mittat:  multo  enim  elegantius  est  versum  Horatianum  cum 
Peerlkampio  sic  incidere 

Mercuri  facunde,  nepos  Atlantis 

quam : 

Mercuri,  facunde  nepos  Atlantis 

et  permagna  est  inter  lectionem  Peerlkampii  et  Ovidii  verba : 
„Clare  nepos  Atlantis"  discrepantia.  Deinde,  ubi  Mercurii 
sunt  enumeranda  erga  homines  merita,  eloquentia,  musica 
ars,  palaestra  ab  eo  inventae  taceri  non  possunt;  illas  ergo 
uterque  nominat,  neque  tamen  prorsus  eodem  modo.  Nam 
Horatius  Mercurium  homines  formasse  (i.  e.  erudiisse) 
dicit  voce  et  morepalaestrae(i.  e.  palaestra  inventa), 
Ovidius  deum  sic  alloquitur: 

Laete  lyrae  pulsu,  nitida  quoque  laete  palaestra. 

In  ceteris  dei  laudibus  commemorandis  multo  maior  est  inter 
Horatium  et  Ovidium  differentia.  Hle  enim  praeterea  nuntii 
eum  fungi  munere  dicit,  superis  deorum  et  imis  gratum  eum 
nominat,  mortuorum  umbras  ab  eo  ad  inferos  duci  dicit, 
postremo,  quod  tamquam  pannus  praecedentibus  adhaeret, 
Priami  mentionem  facit  dei  tutela  defensi.  Ovidius  eum 
arbitrum  deorum  litigantium  appellat  et  nuntium  alatum. 
Neque  tamen  tam  graves  mihi  illae  discrepantiae  videntur 
ut  ideo  rationem  aliquam  inter  nostros  locos  intercedere 
prorsus  negem.  Sed  unam  hic  rem  communem  habent 
poetae;  ea  autem  eiusmodi  est  ut  —  quod  mirum  possit 
videri  lectoribus  —  propter  unam  illam  Ovidio  scribenti 
Horatii  carmen  ante  oculos  fuisse  credere  haudquaquam  pos- 

sim.  Apud  utrumque  enim  poetam  r  i  d  e  t  u  r,  sed  qua  de  causa 
et  a  quo  et  quam  ob  rem  videamus.  Horatius  lepidissime 
narrat  Apollinera  olim  in  Mercurium  invectum  eiquegraves 
esse  minatura  poenas,  nisi  boves  reddidisset  araotas ;  sed 
dum  minaretur  respexisse  Apollinem  seque  interea  et  pha- 
retra  spoliatum  animadvertisse :  tum  deum  lenem  et  placa- 
bilem  in  risum  erupisse.  Nec  minus  lepide  Ovidius  in  templo 
Mercurii  mercatores  inducit  deum  precantes  ut  sibi  veniam 
dare  velit  furtorum  quae  comraiserint  vel  etiam  sint  com- 
raissuri;  deumque  addit  eiusmodi  preces  audientem  risura 
tenere  non  posse :  ipsum  enim  se  illis  non  rainus  esse  rapa- 
cera  probe  nosse.  Vide  nunc  quid  inter  raeam  rationem 
intersit  atque  illorura  qui  in  iraitationibus  deprehendendis 
vocabula  aucupantur.  Illi  propter  ridendi  verbum  Ovi- 
dium  Horatii  inventis  usum  esse  censent,  mihi  illud  prae- 
sertim  docuraento  est  sic  eum  suos  de  Mercurio  scripsisse 
versiculos  ut  eius,  qui  ante  idem  tractasset  argumentum, 
prorsus  nullara  haberet  rationera. 

Sententia:  „Diis  pia  sacrificia,  quaravis  sint  parva,  gratis- 
sima  sunt",  quara  carraine  UI,  23  defendit  Horatius,  bis 
apud    Ovidium   invenitur.  Nam  Pont.  lY,  8,  39  sq.  legitur: 

Nec,  quae  de  parva  pauper  dis  iibat  acerra 
Tura  minus  grandi  quam  data  lance  valent. 

In  Fastis  vero  (IV,  409  sq.)  non  solum  eadera  recurrit 
sententia  verum  etiam  aliquot  vocabula,  quibus  et  Horatius 
usus  est.  Legitur  enim: 

Parra  deae  micaeque  licet  salientis  honorem 
Detis  et  in  veteres  turea  grana  focos. 

Sed  et  Lygdamus  (Tib.  III,  4,  10)  habet: 

Farre  pio  placant  et  saliente  sale. 

Nihil  ergo  nos  credere  cogit  Horatianum : 

Farre  pio  et  saliente  mica 

ab  Ovidio  expressum  esse.  Cf.  praeterea,  ut  quam  communis 
hic  poetis  latinis  fuerit  locus  videas,  pseudo-Tib.  IV,  l,  14 : 

Parvaque  caelestes  placavit  mica. 

Et  quoniam  semel  Tibulli  et  Lygdami  inieci  mentionem, 
huius  ope  illius  versum  emendare  conabor.  Legitur  enim 
Tib.  II,  5,  102  sq.: 

Ingeret  hic  potus  iuvenis  maledicta  puellae 
Postmodo  quae  votis  irrita  facta  velit. 

Quid  vocabulo  votis  faciamus?  Nempe  ita  accipiamus 
ut  iuvenis  precari  dicatur.  Sed,  si  quid  video,  subinepta 
sic  nascitur  sententia:  nemo  enim  a  diis  immortalibus  to 
(x^vvxTov  precatur,  nemo  illos  facta  infecta  reddituros  exspec- 
tare  potest.  Legendum  ergo  pro  votis  censeo  ventis,  ut 
venti  dicantur  maledicta  illa  secum  ferre.  Cf.  Lygd.  (Tib. 
III,  6,  50): 

periuria  ridet  amantum 
luppiter  et  ventos  irrita  ferre  iubet. 

Et  Catullus  30,  9  sq.: 

Idem  nunc  retrahis  te  ac  tua  dicta  omnia  factaque 
Ventos  irrita  ferre  ac  nebulas  aerias  sinis. 

Haud  dubie  quidem  melius  dicuntur  venti  dicta  irrita 
ferre  quam  irrita  facere,  sed  tamen  neque hoc  vitiosum 

Legitur  apud  Horatium  (III,  22,  2)  de  Diana: 

Quae  laborantes  utero  puellas 
Ter  vocata  audis 

et  apud  Ovidium  (Am.  II,  13,  19)  de  eadem: 
Tuque  laborantes  utero  miserata  puellas. 

Sed  quoniam  Ovidius  longam  enumerat  dearum  seriem, 
quas  omnes  implorat  ut  parturienti  Corinnae  opem  ferant, 
neque  Dianam  silentio  praeterire  potest,  neque  aliud  eius  hic 
commemorare  munus  quam  illud  „utero  laborantes  puellas" 
iuvandi. 

Vitam  rusticam  laudat  Horatius  celeberrimo  Epodo  II,  et   , 
Ovidius  in  Rem.  Am.  169  sqq.  Ovidii  versus  Zingerleo  ansam 
praebent  haec  pronuntiandi : 

„Jedenfalls   diirfte   hier  eine  gewisse  Beziehung  auf  Hor. 
Epod.  II  leichter  nachzuweisen  sein  als  zwischen  Hor.  Epod. 
und    der    dazu    gewohnlich    citirten   Stelle   Virg.  Georg.  II,     \ 
493  sqq." 

Sed  quoniam  ipse  Zingerleus  tam  dubitanter  de  iis  loquitur, 
hos  quidem  locos  missos  facere  possuraus,  quum  praesertim, 
quod    supra    demonstrare    conatus  sum,  Epodos  Horatianus       .j/D 
Satirae  multo  sit  similior  quam  Elegiae. 

„Ego  me  senem  factum  molliter  victurum  exspectaveram." 
Hoc  argumentum  est  elegiae  8  libri  IV  Tristium,  Versibus 
autem  17  sqq.  aequa  se  exspectasse  poeta  demonstrat  exemplo 
navis,  quae  mari  quassata  in  navale  ducitur,  equi,  qui  cer- 
taminibus  iam  impar  otiosus  pascitur,  militis,  qui  emeritis 
stipendiis  arma  suspendit,  totumque  hunc  locum  vulgo  viri 
docti  pro  certo  statuunt  ex  Horatii  epistola  prima  primi 
libri  sumptum  esse.  Cur?  Quia  et  illic  de  senescente  equo 
sermo  est  deque  armis  ad  templum  suspensis,  sed  praesertim 
quia  apud  Ovidium  legitur: 

Me  quoque  donari  iam  rude  tempus  erat 
Et  apud  Horatium 

Donatum  iam  rude  quaeris. 

Ergone  ab  Horatio  Antiquitates  Romanas  quas  vocamus 
didicit  Ovidius?  Nam  quod  ad  equum  pertinet,  purus  putus 
Ovidianus  ille  versus  est.  Cf.  nostrum : 

Ne  cadat  et  multas  palmas  inhonestet  adeptus 
Languidus  in  pratis  graraina  carpit  equus. 

Cum  Metam.  YII,  542: 

Acer  equus  quondam  magnaeque  in  pulvere  famae 
Degenerat  palmas. 

Se  ipsum  imitari  solet  Ovidius,  non  alios.  (cf.  tamen  Cic.  de 
Sen.  §  14). 

Redeo  nunc  ad  carmen  Horatii  III,  11,  quod  Ovidio  cum 
IV,  3  prae  ceteris  in  deliciis  fuisse  coniicit  Zingerleus. 
Quam  parum  verisimile  esset  dua  praesertim  carmina  Hora- 
tiana  admiratum  esse  Ovidium,  quorum  alterum  esset  satis 
laudabile,  alterum  omnium  fere  pessimum,  supra  vidimus; 
et  ineptissime  illud  c.  III,  11  e  variis  esse  consutum  pannis 
nemo,  ut  opinor,  negat.  De  Hypermnestrae  autem  allocutione, 
quae  maior  carminis  pars  est,  haec  dicit  Zingerleus: 

„Sie  hat  wohl  zweifellos  auf  Ovid  bei  Behandlung 
des  namlichen  StofPes  in  Her.  XIV,  1  sqq.  eingewirkt" 

et  de  toto  carmine: 

Dieselbe  Ode  scheint  dann  noch  an  einer  anderen 
gleichfalls  Mythologischen  Stelle  unserm  Ovid  vorge- 
schwebt  ZQ  haben. 

Est  autem  alter  ille  locus  praeclara  illa  de  Orpheo  apud 
inferos  cantante  narratio.  Hic  tandem  Zingerleo,  egregio  doc- 
tissiraoque  viro,  aperte  obloqui  audeo.  Nego  enim,  pertinaciter 
nego,  Ovidium  quum  immortale  illud 


189 

Stupuitque  Ixionis  orbis 
et 

Urnisque  vacarunt  Belides, 

scriberet  raemorem  esse  potuisse  Horatiani  carrainis,  ex  eoque 
verba:  „stetit  urna  paulura  sicca"  et  „Ixion  vultu  risit  invito" 
surapsisse  quae  in  suura  usura  converteret.  Nam  quod  ad 
Her.  XIV  pertinet,  illic  quaedara  leguntur  quae  Horatianis 
multo  sunt  sirailiora  quara  quae  e  Metamorphosesin  attulit 
Zingerleus.   Horatius   enira   Hyperranestram   dicentem  facit: 

Surge,  ne  longus  tibi  somnus  unde 
Non  times  detur. 

Ovidius : 

Surge  I  Nox  tibi,  ni  properas,  ista  perennis  erit. 

Horatius : 

I,  pedes  quo  te  rapiunt  et  aurae, 
Dura  favet  nox. 

Ovidius : 

Dura  nox  sinit,  efPuge. 

Horatius : 

Nostri  meraorera  sepulcro 
Scalpe  querelam. 

Ovidius : 

Sculptaque  sint  titulo  nostra  sepulcra  brevi. 

Sed  quoniam  ab  utroque  poeta  eadem  tractatur  historia, 
fieri  non  poterat  quin  et  eadera  nonnulla  vocabula  utrique 
se  sponte  offerrent.  Quura  enira  aliquem  e  somno  excitas, 
ne    dormientem    eura    opprimant   hostes,    vocabulo    surge 

carere  non  potes;  et  quum,  coniugi  dum  affert  salutem, 
ipsa  certam  exspectat  perniciem  uxor,  quid  ab  illo  petat 
potius  quam  ut  titulo  sepulcrali  praeclari  facti  faciat  men- 
tionem?  Cetera  quae  attulit  Zingerleus  parvi  momenti  viden- 
tur.  Vides  me  non  ad  Peerlkampii  confugere  coniecturam, 
qui  Horatiani  carminis  stropham  ultimam  tamquam  e  frus- 
tulis  Ovidianis  consarcinatam  Horatio  abiudicat. 

Mythum  de  Danae  iocose  uterque  poeta  interpretatur.  „In 
pretium"  enim  conversum  deum  uterque  fingit,  quo  custodes 
corruraperet  Horatius  (ni,  16,  4),  quo  virginis  amorem 
emeret  Ovidius  (Am.  III,  8,  29  sqq.).  Esse  hic  aliquam  imi- 
tationis  suspicionem  concederem,  si  totum  inventum  non 
tam  Ovidianum  esset.  Nam  propter  vocabula,  quae  eadem 
apud  utrumque  leguntur,  Zingerleo  assentiri  nolo.  Pauca 
enim  ea  sunt  et  vulgaria.  Apud  Horatium  legitur:  „turris 
ahenea,  robustaeque  fores."  Apud  Ovidium :  „aerati  postes, 
ferrea  turris."  Apud  Horatium : 

Converso  in  pretium  deo 

Apud  Ovidium: 

pretium  virginis  ipse  fuit. 

Augustum  deum  quum  saepe  uterque  poeta  laudarit, 
mirandum  non  est  simili  modo  similibusque  verbis  inter- 
dum  id  ab  utroque  factura  esse.  Sed  quae  apud  Ov.  Trist. 
n,  174  leguntur  tam  cognata  Zingerleo  videntur  illis  quae 
Horatius  habet  (Carm.  lY,  14,  33),  ut  statuere  non  dubitet : 

„Hier   ist    die  Rerainiscenz  wohl  tiber  allen  Zweifel 
erhaben." 

Horatii  enira  verba  sunt: 

Te  copias,  te  consiliura  et  tuos 
Praebente  divos. 


191 

Ovidii:  Auspiciuni  cui  (sc.  filio  adoptivo  tuo)  das  grande 
deosque  tuos. 

Non  tamen  hic  tanta  verborum  quanta  sententiae  simili- 
tudo.  De  auspicio  vero  in  re  militari  omnes  omni  tempore 
Romani  idem  sentiebant ;  si  ergo  duo  eiusdem  aetatis  poetae 
non  etiam  iisdem  de  eo  utuntur  vocabulis,  nil,  ut  opinor, 
restat  quo  illud  Zingerlei  nitatur  iudicium.  Et  ne  vocabu- 
lorum  quidem  si  quam  maxima  accederet  similitudo,  quid- 
quam  ego  eiusmodi  proloqui  auderem.  Tam  enim  abiecta 
nostrae  aetatis  hominibus  ista  Romanorum  erga  impe- 
ratores  videtur  adulatio,  tam  ea  nostris  moribus  contraria 
est  ut  de  locis  ad  eam  pertinentibus  recte  iudicare  nemo 
iam  possit. 

Quod  ad  locutiones  imaginesque  pertinet,  rectissime  Zin- 
gerleus  observat  Horatianum  (III,  13,  1)  „splendidior  vitro" 
etiam  apud  Ovid.  (Metam.  XIII,  790)  inveniri,  sed  praeterea 
nusquam;  tantummodo  Virgilium  (Aen.  VII,  759)  ad  ean- 
dem  rem  significandam  adiectivo  v  i  t  r  e  u  s  uti.  Sed,  si  recte 
Zingerleum  intelligo,  non  magni  ille  hoc  sirailitudinum 
genus  facit. 

Gravissimum  vero  ei  videtur  quod  quum  Horatius  (Epist. 
II,  1,  156)  notissimura  illud  habeat 

Graecia  victa  ferum  victorem  cepit  et  artes 
Intulit  agresti  Latio 

etiara  apud  Ovidium  (Fast.  III,  101)  legatur: 

Nondum  tradideras  victas  victoribus  artes 
Graecia. 

Sed  quomodo  sibi  persuadere  potuerit  vir  egregius  hic  Ovi- 
dium  plagii  convinci  minime  intelligo.  Quid  enim?  Graecos 
victos   sua   artis  monumenta  et  cum  illis  ipsam  artem  tam- 

quam  praedara  Romanis  tradidisse  omnes  Roraani  sciebant 
et  quivis  Roraanus  dicere  poterat;  sua  tradere  coraraune 
est  devictarum  gentium.  Alio  tamen  modo  rera  interpretatur 
Horatius  et:  „non  illos"  ait  „nos  vicimus  sed  ipsi  ab  iis 
victi  sumus;  aurem  enim  praebere  suae  sapientiae  nos 
coegerunt;  illam  in  Italiam  intulerunt,  sic  magistros  eos 
non  servos  nacti  suraus."  Illius  autera  ornamenti  nil  ha- 
bet  Ovidius. 

Item  Ovidius  versu  (Ara.  III,  3,  35): 

Juppiter  ipse  suos  lucos  iaculatur  et  arces 

respicere  ei  videtur  Horatianum  (I,  2,  2): 

Pater  rubente  |  dextera  sacras  iaculatus  arces. 

Utitur  autem  vocabulis  Germanicis :  „bewusste  Anspielung" 
additque : 

„Der  Ausdruck  in  der  "Weise  nirgens  zu  belegen." 

Verura  est  utrumque  poetam  hic  vocabulis  iaculari  et 
arces  uti,  sed  hoc  vulgare  est  vocabulum,  illud  de  fulmine 
minirae  inusitatum.  Sed  alia  est  sententia  versus  Ovidiani, 
alia  Horatiani.  Horatius  enim  arces  fulmine  percussas  sim- 
pliciter  commeraorat,  Ovidius  de  ea  re  ita  ratiocinatur  ut 
illi  solent  qui  de  religione  paulo  liberius  sentiunt.  Quam 
saepe,  ut  unura  eorura  testem  citem,  Lucianus  quum  rh 
Tuv  &SUV  TTpdvotxv  ludibrio  habet  hoc  argumento  utitur,  quod 
apud  Aristophanem  invenit:  „Sapientes  isti  dei  sua  ipsi 
incendunt  terapla."  E  Lucretio  eiusmodi  aliquid  sumere 
potuit  Ovidius,  non  e  nostro  loco  Horatiano. 

Ingenti  dein  exemplorura  copia  demonstravit  Ziugerleus 
saepissime  Ovidium  Horatiuraque  eadem  iu  initio  vel  in 
fine   versuum   posuisse  vocabula;  ad  quae  colligenda  quum 

Horatii  Satiris  potissimum  Epistolisque  usus  sit,  nihil  illa 
docent  praeter  id  quod  ipse  Zingerleus  praesertim  demonstrare 
sibi  proposuit:  omnium  illius  temporis  poetarum,  qui  dac- 
tylico  metro  usi  sunt,  eundem  fuisse  sermonem,  eadem  arti- 
ficia.  Quod  quin  verum  sit  quis  dubitat?  lam  pauca  enim 
illa  quae  ex  Ennii  Annalibus  supersunt  fragmenta  quam 
certo  quamque  angusto  tramite  semper  cucurrerit  Romana 
poesis  demonstrant.  Cf  mihi  Libri  I  fr.  59  vs.  86  (apud 
Muellerum) 

Sic  exspectabat  populus  atque  ora  tenebat 
Rebus,  utri  magni  victoria  sit  data  regni 

cum  versu  Ovidiano  (Met.  IX,  49) : 

spectant  armenta  paventque, 
Nescia  quem  maneat  tanti  victoria  regni: 

modo  nati  apud  Romanos  carminis  Romani  eandem  fuisse 
compositionem  quae  semper  fuerit  agnosces. 

Neque  illos  locos  indicare  neglexit  Zingerleus  ubi  uter- 
que  poeta  eundem  respicit  auctorem,  modo  ita  ut  alter  illum 
TTtxpcp^cov  exprimat,  modo  ita  ut  apud  neutrum  ullum  cerna- 
tur  iocandi  consilium. 

Postremo  (p.  30-  32)  longa  serie  locorum  Horatianorum 
cum  Ovidianis  comparatorum  quam  fuerit  certa  et  stabilis 
poetarum  Romanorum  dictio  Zingerleus  docet.  Sed  ne  illis 
quidem  a  mea  de  arte  Ovidiana  sententia  depellor,  quae 
cuiusmodi  sit  iam  dicam. 

Ad  Ovidium  penitus  cognoscendum  non  opus  est  magna 
industria  magnove  labore.  Qui  fuerit  non  innumeri  undique 
allati  loci  melius  nos  docent  quam  unus  ille  versiculus,  quo 
de  se  ipse  Ovidius  narrat: 

Quidquid  tentabam  dicere  versus  erat. 

13 

Hoc  est,  ni  fallor,  iara  puer  tam  libenter  poetas  aetate 
maiores  legebam  aequalesque  audiebam,  ut  quidquid  esset 
versuum  memoria  tenerem.  Quotiescunque  ergo  mihi  eleganter 
aliquid  dicendum  erat  statim  aderant  vocabula  hexametris 
pentametrisque  aptissima,  sic  sponte  et  sine  uUo  labore  e 
sententiis  meis  versus  fiebant.  Nil  praeterea  ad  hanc  de 
Ovidii  imitatione  Horatiana  quaestionem  dirimendam  afferi- 
mus  praeter  notissimum  illud: 

Et  tenuit  nostras  numerosus  Horatius  aures. 

Ergo  Horatiura  quoque  audivit  puer  Ovidius,  latina  illa 
carminum  Graecorum  imitatio  aures  eius  permulsit;  voca- 
bula  ut  erant  ab  Horatio  composita  dispositaque  in  mente 
eius  inhaeserunt  et  fortasse  interdum  ei  de  Horatio  ne  cogi- 
tanti  quidem  exciderunt.  Nam  Ovidium  et  aliunde  et  ex 
Horatio  sedulo  materiem  coUigentem  fingere  et  nunc  absur- 
dissimum  mihi  videtur  et  semper  videbitur. 


E  P  I  L  0  G  U  S. 


Tandem  aliquando  ad  Horatii  poesin,  unde  digressus  sum, 
revertor.  Dicebam  autem  mihi  non  plane  Groethei  de  Horatio 
probari  iudicium;  nunc  cur  a  summo  viro  dissentiam,  et 
quid  ipsi  mihi  de  Lyrico  Romano  statuendum  videatur  bre- 
viter  exponam.  Groetheus  ergo,  qui  in  Elegiis  Romanorum 
amatoriis  totus  fuit,  illasque  diurna  nocturnaque  versavit 
manu,  Horatii  carmina  obiter  tantummodo  et  raptim  per- 
legit.  Imitationis  Horatianae  vix  duo  apud  eum  exstant 
exempla  eaque  admodum  incerta.  Itaque  qui  plerumque  lenis 
fuerit  censor  et  lubenter  laudarit  si  quid  laudari  posset,  de 
Horatio  iusto  severius  pronuntiavit :  poetae  enim  nomine 
Horatium  prorsus  indignum  esse  censuit.  Quod  si  illum 
tantummodo  revera  poetam  esse  credis  cui  pectus  ardeat 
ferveatque,  Goethei  iudicio  tibi  est  subscribendum.  Non  enim 
svho^  est  Horatius;  placida  ei  mens  est  et,  ut  ita  dicam, 
tepida ;  flammas  ignesque  nunquam  sensit.  Hoc  est  cur  car- 
mina    eius   amatoria   nobis  tam   languida  videantur:  lentus 

enim  est  amator.  Quoties  autem  sumraa  Pimplei  montis  cacu- 
mina  adscendere  conatur,  verba  quidem  inde  refert  magnum 
aliquid  sonantia,  sed  inanis  eorum  strepitus  est,  in  mentem 
animumque  lectoris  non  penetrant  Nam  si  quis  me  roget 
quid  vere  et  toto  pectore  amarit  Horatius,  respondeam : 
vitam  quietam  placidamque,  ab  urbano  strepitu  remotam,  a 
belli  periculis  securam.  Hanc  vero  in  deliciis  ei  fuisse  quid 
mirura?  Qui  enim  adolescens  belli  civilis  aeruranas  esset 
expertus,  paci  nil  praestare  probe  noverat,  et  pace  compo- 
sita,  quum  victam  causam  defendisset,  praeter  quietem  tran- 
quillitatemque  vix  quidquam  a  diis  iraraortalibus  precari 
poterat.  Lepida  ergo  venustaque  sunt  carraina  quibus  vitara 
rusticara  laudat  Horatius,  et  quidquid  ex  hoc  genere  scripsit 
lectu  est  iucundissimura.  Quin  etiara  inter  carmina  in 
patriae  principisque  honorera  coraposita  quaedara,  si  non 
praeclara,  taraen  adraodum  sunt  pulchra:  ilia  dico  quibus 
Augustus  taraquara  pacis  auctor  securitatisque  defensor  ex- 
toilitur.  Eorura  autera  me  iudice  primariura  obtinet  locum 
c.  lY,  5,  quo  ut  in  urbera  redire  properet  Augustura  pre- 
catur;  hunc  enira  et  aliis  alloquitur  verbis  et  hisce: 

Lucera  redde  tuae,  dux  bone,  patriae. 
Instar  veris  enira  vultus  ubi  tuus 
Affulsit  populo,  gratior  it  dies 
Et  soles  melius  nitent. 

Venustissiraa  profecto  haec  stropha  est,  sed  totum  carmen 
iure  Peerlkampio  paene  perfectura  videtur.  Et  oranino  inep- 
tum  sit  Horatium  tamquara  versificatorem  contemnere  et 
despicere,  quum  praesertim  inde  a  renatis  literis  eruditissimi 
homines  eum  sumraopere  sint  adrairati.  Lectu  enira  dignissi- 
mus  Horatius  et  fuit  seraper  et  etiam  diu  manebit ;  sed  quod 


197 

boni  habet  non  a  natura  accepit  sed  sensim  et  assiduo 
labore  est  assecutus :  cuiusmodi  iile  labor  fuerit  rogas.  Dicara 
quam  accuratissime. 

Primum  ergo  Horatius  vir  fuit  multarum  literarum,  qui 
mentem  excoleret  strenua  poetarum  Grraecorum  lectione; 
neque  tamen  indigesta  poeraatum  raole  se  obrui  patiebatur, 
sed  neglectis,  quos  deterior  aetas  tulit,  Graeculis  Atticos 
poetas,  sed  praesertim  Horaerum  et  vetustos  lyricos  perpe- 
tuos  habebat  coraites.  IUos  adrairabatur,  illis  magistris  uteba- 
tur;  atque  ab  Horaero  quidera  taraquara  supellectilera  poeti- 
cam  ingentem  sumpsit  vocabulorum  locutionumque  copiam, 
quae  latine  reddita  versibus  includeret  lyricis;  lyricos  enim 
Graecorura  iara  adolescens  iraitari  studebat.  larabos  ergo 
strophasque  et  ipse  facere  conabatur,  non  quod  iisdera  rebus 
quibus  Alcaeus,  Sappho,  Archilochus  commoveretur,  sed 
quia  illorum  nuraeros  sv»uXovt;  habebat.  Quo  autem  laborant 
vitio  omnes  qui  imitantur,  illo  neque  Horatius  imraunis 
esse  potuit;  multa  enira  apud  eura  reperiuntur  tamquara 
corapleraenfa  ntiraerorum,  raulta  inania,  raulta  quae,  quod 
ad  sententiara  attinet,  cura  ceteris  carrainura  partibus  aliquo 
modo  certant.  Nil  tamen  hic  haberaus  cur  graviter  Hora- 
tiura  reprehendamus :  difficillimum  enira  est  hoc  vitare  vitiura, 
quod  non  ab  illis  solis  qui  alios  iraitantur  committi  solet, 
sed  etiam  ab  iis  qui  ex  alio  sermone  in  patriura  aliena 
carraina  vertunt.  Dabo  luculentum  notissimuraque  exera- 
plura :  CatuIIus,  cuius  poeticara  facultatera  adrairaraur  oranes, 
dum  Sapphicum  illud 

(pxivsrxi  (Jt,oi  Kvjvog  hoi;  &ioi(Tiv 
sfjijxsv  covvip 

vertere  vult  sic  orditur: 

Ille  mi  par  esse  deo  videtur. 
Recte  hactenus.  Quid  sequitur? 

Ille  si  fas  est  superare  divos. 

Ridicula    ea    est    hivco(xi<;,   qua  strophae  quidem  rima  ex- 
pletur,  simplicitas  vero  Sapphica  pessumdatur.  Horatius  autem 
quas   sententias  quaeve  carminum  argumenta  ab  exemplari- 
bus  Graecis  sit  mutuatus,  quid  ipse  invenerit,  propter  tem- 
porum  iniuriam  accurate  iam  definiri  non  potest,  sed  multa 
tamen  eum  de  suo  addidisse  constat.  Maius  ergo  periculum 
erat  ne  in  illum  quem  dicebam  scopulum  incideret.  Romanus 
praeterea    fuit   Horatius:    itaque   tum  oivrot;  sxvrou  'heivorxroq 
erat    quum    argumentum    tractabat    ex   philosophia   raorali : 
illam    philosophiam    dico    quae   ad    vitae  usum  erat  accom- 
modata.  Sententias  enim  finxit  morales  revera  aere  perenniores, 
quae,   dum  sermonis  elegantiae  et  venustati  sua  laus  stabit, 
discentur   et  recitabuntur.  Nam  sit  sane  Horatii  philosophia 
humilis    omnique    careat   magnificentia,  at  egregius  eius  est 
sermo :  mediocritatem  quidem  commendavit  Horatius,  sed  iis 
eam  exornavit  laudibus  ut  vere  aurea  fieret.  Et,  quod  modo 
de   vitiis  dicebam  quae  vitare  non  potuerit  Horatius,  nolim 
ita   hoc    accipiatur   quasi   non   penitus  sentiam  quam  prae- 
clara  eius  in  re  metrica  fuerint  merita.  Si  nactus  esset  qui 
ipsum  imitarentur,  Ennio  Latinae  poesis  patri  fere  par  esset 
habendus    Horatius.    Tanto    enim    artificio    vocabula    Latina 
numeris  inclusit  Graecis,  ut  in  Latio  illi  nati  videantur.  Ne 
levissima    quidem    adhaeret   metris  Horatianis  macula:  puri 
eius  versus  suut,  elegantes,  auditu  suavissimi  iucundissimi- 
que.  Ergo,  ut  comparatione .  quae  Horatii  in  re  metrica  fuerit 
praestantia.  deraonstrem :  alterum  illud  a  Pallavicinio  reper- 
tura   carraen,  quaraquam  sermone  haud  ita  multum  ab  Ho- 

ratii  carminibus  differt,  certo  tamen  argumento  fraudis  con- 
vincitur.  Ultima  enim  eius  stropha  haec  est: 

En  quo  furentes  Eumenidum  choros 
Disiecit  almo  fulmine  luppiter! 
Huic  ara  stabit:  fama  cantu 
Perpetuo  celebranda  crescet. 

Audisne  quid  inter  verum  Horatium  et  imperitum  falsa- 
rium  intersit?  Tertius  strophae  Alcaicae  versus  plerumque 
apud  Horatium  e  tribus  constat  vocabulis,  sed  nunquam  sic 
in  partes  aequales  est  divisus  ut  hic 

huic  I  ara  |  stabit  |  fama  |  cantu, 

nunquam  eius  ille  est  rhythmus  quem  musici  Italico  voca- 
bulo  „staccato"  appellant,  Sed  talia  audiuntur  et  sentiuntur 
melius  quam  demonstrantur. 

Dicebam  modo  tum  demum  poetam  Horatium  fuisse  negari 
posse  si  a  poeta  prae  ceteris  ardorem  fervoremque  exspec- 
tares  postularesque.  Aliam  tamen  ob  virtutem  dignissimus 
est  Horatius  quem  poetam  vocemus:  egregie  enim  obser- 
vare  poterat  et  lubenter  atque  cum  voluptate  quadam  ob- 
servabat,  quid?  Homines  illorumque  vitam,  studia,  errores. 
Quum  enim  esset  vir  cultissimi  ingenii,  mox  nobiles  viros 
amicos    nactus   est,    qui  et  ipsi  literas  disciplinasque  magni  /i  y 

facerent.  Annos  duodetriginta  natus  iam  Maecenati  familiaris 
erat;  quinque  annis  post  ab  eodem  praedium  Sabinum  dono 
accepit,  ubi  securus  atque  quietus  sibi  literisque  vivere 
posset.  Non  ergo  diu  ei  adversa  fuit  Fortuna,  non  habuit 
quod  vitae  suae  duritiam  accusaret  Horatius.  Hinc  in  pleris- 
que  satiris  tam  lenis  est;  plerumque  enim  lectores  sic  fere 
alloquitur:    „me    videte,   me   imitamini;  quid  trepidi,  anxii, 

solliciti  estis?  Non  tam  multis  rebus  opus  est  ad  bene 
beateque  vivendum.  Quidni  potius  raodicis  opibus  modice 
fruimini?  Vini  paululum  curas  pellit;  e  nostra  ipsorum 
intemperantia  nascuntur  mala;  curis  augetur  sortis  iniqui- 
tas."  In  illos  solos  acerbus  est  qui  malis  artibus,  scurrili 
facetia,  abiecta  adulatione  eodera  pervenire  studeant  quo  ipsum 
doctrina  adduxerit  ingeniumque;  illi  enim  ne  eorum  quoque, 
qui  honeste  amplissimorum  virorum  favorem  nacti  honeste 
eo  utuntur,  faraam  commaculent  metus  est.  Nam  suam 
sortem  Horatius  amat,  si  non  ardenter,  taraen  toto  pectore: 
amat  Sabinura  suura,  fontera  quo  irrigatur  (nara  missis  doctis 
disputationibus,  quarum  ansam  dedit  nomen  Bandusiae  III, 
13,  hoc  dico  Horatium,  quura  illo  noraine  uteretur  de  Sabini 
praedii  fonte  cogitasse),  „parvos"  deos  in  quorura  tutela 
praediura  est,  iibellos,  quibus  solitudinem  consolatur,  vinum 
salubre,  quod  in  illis  nascitur  terris,  modicas  sed  tamen 
hilares  epulas  quas  cura  familiaribus  vicinisque  celebrat; 
sed  nil  ei  amicis  est  carius.  Horaines  enira,  quibuscum  eum 
sors  coniunxit,  ita  observat  ut  verura  decet  artificem;  nihil 
ergo  epistolis  praestantius  fingi  potest  quas  maturus  iam  et 
multo  usu  multisque  literis  doctus  scripsit;  vivunt  illae 
viventque  semper  et  spirabunt:  omnium  enim  teraporura 
sunt  oraniuraque  locorura.  Tanta  arte  ibi  horaines  quibus- 
cum  vivere,  iocari,  genio  indulgere  solebat  depinguntur  ut 
eos  videre  et  audire  nobis  videamur.  Epistolarum  autem 
lepidissimae  illae  sunt  quas  ad  amiculos,  adolescentes  ira- 
peritosque,  scripsit:  quam  leniter,  quam  suaviter  vehementes 
illorum  ridet  araores,  lites,  levitatem.  Et  odarum  mihi  quidem 
optiraae  videntur  breves  illae  quae  huic  epistolarum  generi 
sint  cognatissimae.  Nara  si  quis  rae  roget  quod  Horatii 
carraen  raihi  maxime  probetur,  illud  ceteris  omnibus  praestare 
respondeam,    quo    de  Iccii  iocatur  ingenio  mutabili  (I,  29), 

tum  celeberrimam  illam  inter  Lydiam  eiusque  amatorem 
altercationem  (III,  9).  Quod  autem  ad  longiora  attinet  car- 
mina,  ibi,  ut  iam  dixi,  artem  Horatianam  praesertim  in 
brevibus  sententiis  cernimus  et  admiramur. 

Nam  plerisque  odis  nil  se  nisi  metricam  spectasse  exer- 
citationem  ipse  frequenter  Horatius  profitetur.  Utilissima  ergo 
res  est  illarum  vitia,  quorum  quae  essent  genera  supra 
indicavi,  quam  accuratissime  indagare  et  quara  apertissime 
agnoscere,  idque  tribus  de  causis. 

Primura  ita  deraum  penitus  sentire  possumus  quam  pul- 
chra  nonnulla  sint  carmina  ex  eo  genere  ad  quod  Horatius 
natus  fuit  factusque. 

Deinde,  ubi  semel  nobis  constat  poetam  non  semper  aeque 
felicem  fuisse,  quam  inania  sint  nonnullorum  commenta,  qui 
arcana  quadam  doctrina  efficere  conantur  ut  praeclara  et 
plus  quam  huraanae  sapientiae  Horatii  videantur  omnia 
intelligimus :  iara  enira  eo  perventura  est  ut  ab  uno  altero- 
que  viro  docto  Pythagorica  ratione  Horatius  explicetur  et 
coraraendetur. 

Denique,  id  quod  vel  gravissimum  est,  sic  audacibus  abs- 
tinere  coniecturis  discemus.  Nam  licet  iam  inter  viros  doctos 
constet  Horatii  carraina  talia  fere  ad  nos  pervenisse  qualia 
ille  scripserit,  tamen  in  dies  novae  proferuntur  emendationes : 
nolunt  enim  acquiescere  critici  in  vocabulis  locutionibusque 
parum  rectis.  Me  autem  iudice  inter  nova  illa  conamina 
unum  tantum  est  quod  certum  sit,  necessarium,  nulli  ob- 
noxium  dubitationi:  illam  dico  emendationem  quall,  18,  pro 

Aequa  tellus 
Pauperi  recluditur 
Regumque  pueris 

legitur:    Regumque   primis.    Hac    simul    metri    vitium 

tollitur  et  sententiae  aptissimura  restituitur  vocabulura,  hac 
versus  exsistit  ab  omni  parte  egregius,  huic  ne  pulcher- 
rima  quidem  Rozenbergii  coniectura  (1,32,15),  pro  o  labo- 
rum  dulce  lenimen  mihi  cumque,  legere  iubentis : 
0  laborum  dulce  lenimen  metuumque,  par  ha- 
benda  videtur. 


De  aliis  videant  alii. 


/ 


< 


Neque  indices  huic  libro  adieci  neque  singulis  capitibus 
praemisi  summarium.  Non  enim  scripta  mea  fodinarum  mihi 
instar  videntur  quarum  viae  latebraeque  accurate  sint  indi- 
candae  ut  etiam  sera  posteritas  aurum  argentumque  inde 
protrdhere  possit.  Aequalium  nonnulli^  si  libro  meo  perlecto 
bunae  frugis  aliquid  inesse  pronuntiaverint,  impense  laetabor. 
Si  vero  neque  illepide  neque  invenuste  ad  ea  argumenta^ 
quue  ipse  delibaverim^  accurate  pertractanda  doctiores  adhor- 
tatus  esse  aequis  idoneisque  videbor  censoribus^  non  quidem^ 
hercle^  sublimi  feriam  sidera  verfice,  sed  tamen  nihil  supra 
deos  lacessam.  ^/^    :  "^, 

Scribebam  Leidae  m.  lan.  a.  1891. 

PRAEFATIO. 


Anni  sunt  quatuordecim  ex  quo  Mnemosynae  inserta  est  dis- 
putatio  quaedam  mea,  cui  titulus  Be  Ovidii  Metamorphosesin 
edendis.  Utinam  alia  tunc  usus  essem  inscriptione !  Nam  cum 
ad  Ovidii  textum  emendandum  ipse  aut  nihil  aut  fere  nihil 
afferrem  novi,  haud  mirum  exstitisse  qui 

Quid  dignum  tanto  tulit  hic  promissor  hiatu 
exclamarent;  cumque  (et  haec  quidem  res  multo  maiore  me  affe- 
cit  afficitque  dolore)  tamen  egregios  viros  quosdam,  de  Ovidio 
praeclare  meritos,  non  acriter  solum  sed  etiam  inique,  atque 
interdum  prave,  perstrinxisse  viderer,  in  ineptissimae  incurrebam 
crimen  arrogantiae,  quo  vitio  nuUum  est  quod  diligentius  vi- 
tare  studeam.  Quo  magis  ipsorum  illorum  censorum  agnoscenda 
humanitas ,  qui  cum  me  ob  illas ,  quas  dixi ,  causas  merito 
notarent,  tamen  in  libello  illo  bonae  frugis  aliquid  inesse  liben- 
ter  concederent.  Quam  rem  cum  et  alii  viri  docti,  leniores 
minusque  irati,  saepe  mihi  significarint ,  cumque  discipulos 
meos  ad  Ovidium  melius  intelligendum  nonnihil  meis  observa- 
tionibus  profecisse  plus  semel  sim  expertus,  denuo  de  Ovidio 
scripturus,  primum  potiorem  illarum  partem  hic  repetam,  sed 
accuratius  elaboratam  novisque  stabilitam  argumentis  exemplis- 
que,  deinde  in  eandem  sententiam  de  Ovidio  disputare  pergam, 
postremo  de  variis  Metamorphoseon  locis,  Kornii  editione,  quae 
anno  1880  apud  Weidmannos  prodiit,  usus  proferam  quaedam 
nova,    mihi   certe   non   iuventa   alibi,   quae  Ovidium  edentibus 

legentibusque  prodesae  posse  videantur.  Quodsi  novus  hicce  li- 
bellus  eorum  alicui,  qui  olim  gravius  mihi  succensuerint,  allatus 
fuerit ,  hunc  ego ,  ut  post  illam  procellam  bono  omine  instau- 
retur  iter  nostrum ,  sic  alloquor : 

X^^P^  (pi^^o^  To/(j-/v5f  •  rsTTog  5  el  rrsp  t/  (3e(3xKTati 
^retvhu,  oicpxp  to  (pspoisv  xvxpnx^X(Txi  xeWxi. 


CAPUT  L 


DB   METAMORPHOSEON   YERSIBUS   PONDEROSIS. 

Versuum  pangendorum  praeclarum  esse  artificem  Ovidium 
dixerunt  multi  atque  adeo  eum  imitando  sunt  testificati ,  sed 
nemo  magis  id  experitur  quam  qui  diligenter  animadverterit 
quam  eleganter  hic  illic  versus  adhibuerit  ceteris  ponderosiores. 
Quam  rem  qui  paulo  accuratius  examinaverit  et  quae  in  hoc 
genere  singularis  Ovidii  laus  sit  noverit  et  de  toto  Metamor- 
phoseon  opere  rectius,  ut  ego  opinor,  iudicare  poterit.  Totam 
ergo  rei  rationem  ordine  hic  proponam  in  suas  partes  digestam. 
Ponderosos  autem  eos  dico  versus  qui  aut  a  quaternis  incipiant 
spondeis,  aut,  cum  in  initio  ternos  tantummodo  spondeos  habeant, 
tamen  aliis  rebus  accedentibus  (ut  puta  spondeo  in  quinto  pede) 
peculiare  aliquod  poetae  prae  se  ferant  consilium.  Ne  tamen 
mihi  moveatur  controversia ,  separatim  utrumque  tractabo  genus. 
Ponderosos  autem  ut  versus  faceret  tres  Ovidium  moverunt  causae. 
Primo  quidquid  lente  fit  tardeque  cum  magno  molimine  vel 
molestia,  quidquid  stat  inconcussum  nec  loco  suo  movetur  hoc 
versuum  genere  egregie  depingitur.  Omnino  in  Metamorphosesin 
77  leguntur  versus  quos  eo  consilio  sic  a  poeta  structos  constet. 
Quorum  53  a  quateruis  spondeis  incipiunt.  Hos  omnes  hic  sic 
enumerabo  ut  ipso  scribendi  genere  a  ceteris  distinguam  illoa 
qui  disertissime  poetae  consilium  prodant. 

I,     22    Nam  caelo  terras  et  terris  abscidit  undas. 

24    Quae  postquam  evolvit  caecoque  exemit  acervo. 

119    Tum  primum  siccis  aer  fervoribus  ustus. 

157    Perfusam  multo  natarum  sanguine  Terram. 


I,  550    In  frondem  crines  in  ramos  hracchia  crescunt. 

570    Effusiis  Pindo  spumosis  volvitur  undis. 
11,  264    Existunt  montes  et  sparsas  Cycladas  augent. 
810    Quam  cum  spiuosis  ignis  supponitur  herbis. 

III,  628    Uaesissem  quamvis  amens  in  fune  retentus. 

662    Illi  admirantes  remorum  in  verbere  persiant. 

IV,  33    Intempestiva  turbantes  festa  Minerva. 

—    560    Quo  guaeque  in  gestu  deprensa  est  haesit  in  illo. 

622    Nunc  huc,  nunc  illuc  eocemplo  nuhis  aquosae. 

776    Id  se  soUerti  furtim,  dum  traditur,  astu. 
V,   108    Invictus,  vinci  si  possent  caestibus  enses. 

139    Cervice  exacta  est  in  partesque  emicat  ambas. 

171    Non  circumspectis  exactum  viribus  ensem. 

340    Atque  haec  percussis  subiungit  carmina  nervis. 

556    Quam  postquam  toto  frustra  quaesistis  in  orbe. 
VI,     68    Illic  et  lentum  filis  inmittitur  aurum. 

365    IIuc  illuc  limum  saltu  movere  maligno. 

456    Quam  siquis  canis  ignem  supponat  aristis. 

637    Lactentem  fetum  per  silvas  tigris  opacas. 

703    Excussit  pennas;  quarum  iactatibus  omnis. 
VII,  140    A  se  depulsum  Martem  convertit  in  ipsos. 

152    Uaec  postquam  sparsit  Lethaei  gramine  suci. 

189    Ter  se  convertit,  ter  sumptis  flumine  crinem. 

225    Othrysque  Pindusque  et  Pindo  maior  Olympus. 

258    Bacchantum  ritu  flagrantes  circuit  aras. 

277    Arenti  ramo  iam  pridem  mitis  olivae. 

442    Ad  ttrram  late  sparsuras  corpora  pinus. 
VIII,  525    Paulatim  cana  prunam  velante  favilla. 

532    Exegit  poenas  acto  per  viscera  ferro. 

760    Coepere  ac  longi  pallorem  ducere  rami. 
IX,   169    Aut  haeret  membris  frustra  temptata  revelli, 

241    Securosque  artus  contemptoremque  petebat. 

362    Crescentem  truncum  ramosque  amplexa  moratur. 

388    Dum  tangi  possum  parvumque  attollite  natura. 
XI,     29    Hae  glaebas,  illae  direptos  arbore  ramos. 

238    Illic  te  Peleus,  ut  Somno  vincta  iacebas. 
XII,   139     Vi  multa  vertit  terraeque  adflixit  Achilles. 

142    Elidunt  fauces  et  respiramen  iterque. 


XII,  192    Multorum  frustra  votis  optata  procorum. 
236    Antiquus  crater ;  quem  vastum.  vastior  ipse. 
256    Cumque  atro  mixtos  spumantem  sanguine  dentes. 
357    Annosam  pinum  magno  molimine  temptat. 
453    Ad  menium  lingua  mentoque  ad  guttura  fixo. 

XIII,  347    Gestasset  laeva  taurorum  tergora  septem. 

—  611    Ter  clangor;  quarto  seducunt  castra  volatu. 

XIV,  398    Nequiquam  Pico  nullaque  in  parte  reperto. 

—  427    Fessam  et  iam  longa  ponentem  corpora  ripa. 

—  819    Innixusque  hastae,  pressos  temone  cruento. 

XV,  339    Quae  nuuc  immotae  perstant  ventisque  resistunt. 

Eodem  referendi  sunt  hi  24,  a  ternis  incipientes  spondeis  non- 
numquam  alia  re  accedente  quae  pondus  augeat,  atque  etiam 
unus  et  alter  tres  deinceps  habens  spondeos  in  medio. 

Et  defrenato  volvuntur  in  aequora  cursu. 

Et  ducit  remos  illic  ubi  prius  ararat. 

Et  caelo  terras  ostendit  et  aethera  terris. 

Terrarumque  orbem  caelumque  quod  imminet  orbi. 

Avellit  frondes;  haec  stipite  crura  teneri. 

Quae  quamquam  iusta  est,  cura  tamen  adiuvat  illam. 

Exuritque  herbas  et  summa  cacumina  carpit. 

Incustoditam  lente  videt  ire  iuvencam. 

Ad  caelum  frontem  mugitibus  impulit  auras. 

Cedendo  arcebat  nec  longius  ire  sinebat. 

Ad  circumstantes  tendens  sua  braccJda  silvas. 

Mittere  in  hoc  haesit  signum  de  marmore  gestu. 

In  rostrum  et  plumas  et  grandia  lumina  vertit. 

Et  vetus  in  tela  deducitur  argumentum. 

Orbem  interdixit  quam  vix  erratica  Delos. 

Illic  incumbens  cum  Palladis  arbore  palmae. 

Ille  indignantem  et  nomen  patris  usque  vocantem. 

Pendebant  pennis  quarum  petit  altera  silvas. 

Hic  illic  ubi  mors  deprenderat  exhalantes. 

A  silvis  silvas  et  ab  arvis  arva  revulsi. 

Nituntur  longo  vestigia  ponere  clivo. 

Stringebat  summas  ales  miserabilis  undas. 

Sed  quamquam  certa  nuUus  fuit  error  in  hasta. 

Extentum  cursu  missa  latus  eruit  hasta. 


I, 

282 

— 

294 

— 

329 

II, 

7 

— 

351 

— 

732 

— 

792 

III, 

15 

— 

21 

— 

89 

— 

441 

V, 

183 

— 

545 

VI, 

69 

— 

334 

— 

335 

— 

555 

— 

668 

VII, 

581 

VIII, 

585 

— 

694 

XI, 

733 

XII, 

83 

— 

472 

Ex  hoc  ergo  genere  77  snnt  versus,  quos  «descriptivoa" 
haud  inepte  appellaveris. 

Alterum  genus  eorum  est ,  ubi  aliquis  lente  atque  cum  stupore 
vel  admiratione  circumspectans  inducitur  fingiturve.  Eorum  a 
quaternis  spondeis  16  incipiunt. 

II,  533    Tam  nuper  pictis  caeso  pavonibus  Argo. 

Infantem ,  nymphis  iam  tunc  qui  posset  amari. 

Et  quantum  motu  formosi  suspicor  oris. 

Quam  mater  cunctas,  tam  matrem  filia  vicit, 

Et  frater  felix  et  fortunata  profecto. 

Ex  auro  ramos,  ex  auro  poma  tegebant. 

Exstantem  signis  multaeque  in  pondere  massae. 

Argento  partim,  partim  caelaverat  auro. 

Nec  factas  solum  vestes  spectare  iuvabat. 

Nou  illud  Pallas,  non  illud  carpere  Livor. 

Et  Nymphae  flerunt  et  quisquis  raontibus  illis. 

Evolvit  vestes  saevi  m,atrona  ty r anni. 

Laudabat  virgo  iunctam  cum  viribus  artem. 

Ascendunt  illuc  stratosque  in  litore  tauros. 

Admotum  terrae  iam  quod  cognoscere  posset. 

Et  iam  non  telum,  sed  lenti  viminis  arbor. 
Quibus  iure  nostro  hosce  8  addimus: 

Ut  vero  summo  despexit  ab  aethere  terras. 

Quod  tam  formosus  quod  proelia  nulla  minatur. 

Et  dignos  Baccho  dignos  et  Apolline  crines. 

Nunc  perlucenti  circumdata  corpus  amictu. 

Sed  longe  cunctis  longeque  beatior  illa. 

Praebentem  Phoebo  liventia  terga  draconem. 

Silvarum  lucos  circumspicit  antiquarum. 

Europam:  verum  taurum  freta  vera  putares. 
Hos  ego  versus ,  qui  24  sunt  numero ,  contemplativos  appello. 

Tertium  genus  est  eorum  versuum  qui  loquendi  gravitatem, 
loquentis  animum  afflictum ,  iram ,  indignationem ,  arrogantiam 
sono  suo  imitantur.  Eorum  a  quaternis  spondeis  43  incipiunt. 

I,  663    Aeternum  nostros  luctus  extendit  in  aevum. 

II,  518    Est  vero  cur  quis  lunoncm  laedere  nolit. 
—    525    Cur  non  et  pulsa  ducit  lunone  meoque. 


III, 

345 

— 

461 

IV, 

211 

— 

323 

— 

638 

V, 

81 

— 

189 

VI, 

17 

— 

129 

— 

394 

— 

581 

mi, 

29 

XI, 

394 

— 

724 

XV, 

563 

Quibus 

II, 

178 

— 

859 

III, 

421 

IV, 

313 

— 

325 

— 

715 

V, 

265 

VI. 

104 

II,    527  At  vos  si  laesae  tangit  contemptus  alumnae. 

—  568  Quamvis  irata  est,  non  hoc  irata  negabit. 

—  591  An  quae  per  totam  res  est  notissima  Lesbon. 

—  605  Indevitato  traiecit  pectora  telo. 

—  745  Nec  fingam  causas;  tu  tantum  fida  sorori. 

III,  436     Tecum  discedet,  si  tu  discedere  possis. 

—  718  lam  se  damnantem,  iam  se  peccasse  fatentem. 

IV,  62  Ex  aequo  captis  ardebant  mentibus  ambo. 

—  698  Quam  clausam  implevit  fecundo  luppiter  auro. 
V,     91  Expertem  frustra  belli  et  neutra  arma  secutum. 

—  94  Quem  fecisti  hostem  pensaque  hoc  vulnere  vulnus. 

—  550  Ignavus  bubo,  dirum  mortalibus  omen. 

VI,   195  Maior  sum  quam  cui  possit  Fortuna  nocere. 

—  200  Latonae  turham,  qtiae  quantum  distat  ab  orba. 

—  333  Orbem  interdixit,  quam  vix  erratica  Delos. 

—  369  „Aeternum  stagno'^  dixit  „vivatis  in  iUo\ 

—  533  Intendens  palmas  „o  diris  b arbare  factis.^' 

—  570  Et  luget  non  sic  lug endae  fata  sororis. 
VII,   197  Auraeque  et  venti  m.ontesque  amnesque  lacusque. 

VIII,      31  Sic  Phoebum  sumptis  iurabat  stare  sagittis. 

—  118  Terrarum  nobis  ut  Crete  sola  pateret. 

—  293  Et  frustra  exspectant  promissas  horrea  messes. 

—  486  An  felix   Oeneus  nato  victore  feretur. 

IX,     23  Nam  quo  te  iactas ,  Alcmene  nate ,  creatum. 

—  539  Et  crebri  amplexus,  et  quae,  si  forte  notasti. 

—  593  Non  exploratis  implevi  lintea  velis. 

—  636  Tum  vero  maestam  tota  Miletida  mente. 

—  682  Tam  qui  mandabat  quam  cui  mandata  dabantur. 

—  726  Hoc  ipsum  flammas,  ardetque  in  virgine  virgo, 

X,  5  Nec  laetos  vultus  nec  felix  attulit  omen. 

—  365  Non  intellectam  vocem  conlaudat  et  „esto". 

XI,  42  Anditum  saxis  intellectumque  ferarum. 

—  266  Felix  et  nato,  felix  et  coniuge  Peleus. 

—  299  Illius  virtus  reges  gentesque  subegit. 

—  343  Virtutem  antiquam,  maiores  corpore  vires. 

XII,  241  Certatimque    omnes    uno  ore  „arma,  arma"  lo- 

XIII,     97  Atque  Aiax  armis,non  Aiaci  arma petuntur.     [quuntur. 

—  665  Non  hic  Aeneas,  non,  qui  defenderet  Andron. 


III, 

68 

— 

517 

IV, 

158 

— 

416 

V, 

617 

VI, 

254 

— 

547 

VII, 

50 

XIII,  806    Non  tantum  cervo  claris  latratibus  acto. 
XV,     39    0  cui  ius  caeli  bis  sex  fecere  labores. 
Quibus  addere  non  dubito  9  hosce: 

II,  423    „Hoc  certe  furtum  coniunx,  mea  nesciet"  inquit. 
Aut  ultor  vestrae  fidissima  pectora  mortis. 
Quam  felix  esses,  si  tu  quoque  luminis  huius. 
At  tu  quae  ramis  arbor  miserabile  corpus. 
Tum  vero  totis  Bacchi  memorabile  nomen. 
Orinales  vittas  afflabat  anhelitus  oris. 
At  non  intonsum  supplex  Damasichthona  vultus. 
Implebo  silvas  et  conscia  saxa  movebo. 
Servatrix  urbes  matrum  celebrabere  turba. 
Ex   hoc  ergo  genere  52  sunt  versus,  quos  „rhetorico8"  mihi 
dicere  posse  videor. 

Age  iam  eorum  quae  hucusque  enumeravimus  summam  facia- 
mus.  Quamquam  enim  fieri  potuit  ut  unum  alterumque  versum 
omitterem,  tamen  ea  sum  in  toto  hoc  negotio  usus  diligentia 
ut  tabulis  meis  tamquam  fundamento  demonstrationem  quandam 
imponere  non  verear.  Nam  si  quis  forte  aliquem  versum,  quem 
ego  ad  „descriptivo8"  retuli,  „contemplativis"  vel  «rhetoricis" 
vult  adnumerare,  aut  „rhetoricis"  exemptum  inter  „contempla- 
tivos"  ponere,  aut  quocunque  tandem  modo  versus  a  me  citatos 
transponere,  minime  recuso:  tria  enim  genera  illa,  quamquam 
inter  se  discrepant,  tamen  simul  sunt  cognata.  Et,  quod  gra- 
vissimum,  ad  nostram  rationem  nihil  interest  cui  generi  hic 
ille  versus  adnumeretur. 

Habemus  77  +  24  -}-  52  i.  e.  153  versus  „ponderoso8"  qui 
cur  sic  a  poeta  sint  conformati  liquido  apparet. 

Opponimus  his  ex  toto  Metamorphoseon  opere  29  versus 
„ponderosos"  qui  imprudenti  poetae  excidisse  videntur,  quia 
sensus  eorum  nihil  habet  quod  gravitati  illi  respondeat.  Sunt  hi: 

II,  742    Et  causam  adventus,  cui  sic  respondit  Atlantis. 

UI,  145    Et  8ol  ex  aequo  meta  distabat  utraque. 

—    313    Furtim  illum  primis  Ino  matertera  cunis. 

VII,  233    Nondum  mutato  vulgatum  corpore  Glauci. 

VIII,  305    Et  velox  Idas  et  iam  non  femina  Caeneus. 

IX,  115    Nam  claYam  et  curvos  trans  ripam  miserat  arcus. 

—  436    Nec  nostrum  seri  curvarent  Aeacon  anni. 

X,     12    Deflevit  vates,  ne  non  temptaret  et  umbras. 

—  736    Qualem,  quae  lento  celant  sub  cortice  granum. 
XI,  761    Quamvis  est  illum  proles  enixa  Dymantis. 

XIV,     92    Cercopum  exosus  gentisque  admissa  dolosae. 

—  99    Verborum  et  natae  dira  in  periuria  linguae. 

—  114  Fulgentem  ramum  silva  lunonis  Avernae. 

—  146  Ter  centum  messes,  ter  centum  musta  videre. 

—  151  Vel  non  cognoscet,  vel  dilexisse  negabit. 

—  509  Ut  non  cygnorum,  sic  albis  proxima  cygnis. 

—  638  Fecere  et  pinu  praecincti  cornua  Panes. 

—  769  Evicit  nubes  nuUaque  obstante  reluxit. 
XV,  68  Et  rerum  causas  et  quid  natura  docebat. 

—  78    Sunt  herbae  dulces,  sunt  quae  mitescere  flamma. 

—  319  Cui  non  audita  est  obscenae  Salmacis  undae. 

—  390  Mutari  credant  humanas  angue  medullas. 

—  455  Immutat  formas  tellusque  et  quidquid  in  illa. 

—  475  Nec  formidatis  cervos  inludite  pennis. 

—  484  Adsuetam  bello  pacis  traduxit  ad  artes. 

—  618  Quantum  depresso  subiectis  bobus  aratro 

—  619  Complecti  posses  ad  finem  lucis  ab  ortu. 

—  676  Evinctus  vitta  crines  albente  sacerdos. 

Hunc   quoque   versum,    licet  a  tribus  iucipiat  spondeis,  huc 
referendum  censeo: 
XV,  328    Undarum  sparsas  Symplegadas  elisarum. 

Hoc  ergo  primum  apparet  raros  esse  in  Metamorphosesin 
„ponderosos"  versus.  Nam  cum  totum  opus  e  duodecim  fere 
milibus  versuum  constat,  ex  illo  genere  non  plus  182  praebet, 
idque  ita  ut  saepe  longissimo  intervallo  inveniatur  nullus.  lam 
id  ipsum  suspicionem  movet  eos  a  poeta  certo  consilio  esse 
positos  atque  ut  legentium  animos  certo  aliquo  afficeret  sensu, 
eamque  suspicionem  confirmare  conati  sumus  demonstraudo 
illorum  versuum  alios  „descriptivos",  alios  „contemplativos", 
alios  denique  „rhetoricos"  iure  dici  posse.  Quodsi  quis  nihili 
se  facere  clamet  normam  quae  153  exemplis  defeudatur,  29 
exemplis    refellatur,    omnino    verissimum   illud    esse     concedo. 

sed  nostram  rationem  minime  ea  observatione  convelli  mihi 
persuasissimum  est.  Inspiciat  modo  aliquis  ultimam  tabulam 
nostram.  Quidvidebit?  Nempe  29  illarum  „exceptionum"  19  legi 
in  libris  XIV  et  XV,  qui  1730  versus  contineot,  reliquas  decem 
in  libris  I— XIII,  qui  versuum  habent  non  minus  decem  milia. 

lam  haec  tabula 

Libri  I — XIII      versus  habent  sine  causa  «ponderosos"  10 
„        A.1V   et  XV      „  „  „         „  „  19 

aliquid  docet  quod  non  sine  aliqua  cognoscamus  admiratione. 

Sed  maiorem  etiam  persuadendi  vim  altera  haec  habere  videtur : 

In  libris  I — XIII     versus  „cum  causa  ponderosi"  leguntur  147 

„      „      „       „  „       „8ine   causa  ponderosi"         „  10 

„      „      XIV  et  XV    „       „cum  causa  ponderosi"         „  6 

„      „        „  „       „       „sine   causa  ponderosi"         „  19 

Confidenter  ergo  his  nisus  tabulis  hanc  pronuntio  sententiam : 

Versus  a  quaternis  incipientes  spondeis ,  quique  a  ternis  in- 
cipientes  eimile  pondus  habent,  si  non  in  sententia  eorum  inest 
aliquid  quod  eiusmodi  ornamenta  postulet,  imprudenti  poetae 
excidisse  censendi  sunt. 

Statimque  alteram  hanc,  satis,  ut  opinor,  iam  stabilitam 
adiungo : 

Ad  versuum  „ponderosorum"  ornamentum  quod  attinet,  in 
libris  Metamorphoseon  XIV  et  XV  multo  negligentius  est  ver- 
satus  Ovidius  quam  in  ceteris  omnibus. 


CAPUT  II. 


DE  CAESUKA  KATA  TETAPTON   TPOXAION 

APUD   POBTAS   LATINOS. 

Hanc  nostram  de  Ovidii  in  Metamorplioseon  libris  XIV  et 
XV  conscribendis  negligentia  observationem  in  praesentia  se- 
ponamus :  mox  ea  ad  aliam  rem  illustrandam  utemur.  Sed 
nunc,  quoniam  semel  in  re  metrica  versamur,  paulisper  etiam 
in  ea  moremur. 

Quaestionem  quandam  instituam  saepius  iam  antea  agitatam, 
hoc  vero  tempore  a  clarissimo  quodam  viro  doctissime  sed 
simul,  sic  certe  mihi  stat  sententia,  perversissime  tractatam. 
Disquisitionibus  enim  suis  utitur  ad  demonstrandum  aliquid 
quo  nihil  unquam  falsius  vidi.  Ipsam  virum  non  nominabo : 
odi  enim  lites  et  bella  literaria;  quid  sibi  invenisse  visus  ille 
sit  in  fine  capitis  huius  paucis  dicam  verbis ,  meis ,  ut  opinor, 
refutatum  iam  explosumque  argumentis.  Agam  enim  de  hexa- 
metrorum  latinorum  caesura  kxtx  Thxprov  TpoxxTov. 

Ab  Homero  illam  caesuram  sedulo  vitatam  primus  Godo- 
fredus  Hermannus  (Orph.  p.  692)  vidit  et  post  eum  saepius 
viri  docti  pronuntiarunt ,  hac  vero  aetate  Leeuwenius  noster 
totam  rem  tam  docte  acute  diligenter  est  perscrutatus  ut  vix 
quemquam  superesse  opiner  qui  quin,  sicubi  etiam  in  Iliade 
vel  Odyssea  inveniatur,  emendatione  sit  tollenda  dubitet.  Latini 
vero  poetae  quid?  Fieri  potest  ut  Ovidium  Virgilium  alios  le- 
gens  tam  longo  intervallo  nuUam  eiusmodi  caesuram  invenias 
ut  credere  incipias  ad  Latinos  quoque  poetas  Hermanni  pertinere 
legem.   Sic,    ut  hoc   exemplo   utar,    quod   mihi   semper  magni 

est  visum  momenti,  in  pulchierrima  illa  Ovidii  de  morte  Tibulli 
elegia  (Am.  III,  9),  quae  34  est  distichorum,  nusquam  caesura 
in  quarto  pede  trochaica  deprehenditur.  At  in  eiusdem  Amorum 
libri  elegia  I,  quae  35  habet  disticha,  non  minus  4  versus  sic 
incisos  legimus: 

11  Venit  et  ingenti  violenta  /  Tragoedia  passu. 

29  Nunc  habeam  per  te  Romana  /  Tragoedia  nomen. 

35  Quid  gravibus  verbis,  animosa  /  Tragoedia  dixit. 
67  Exiguum  vati  concede  /  Tragoedia  tempus. 

Hac  ego  inter  duas  eiusdem  libri  elegias  discrepantia  motus 
totam  rem  paulo  accuratius  explorare  decrevi.  Atque  excerpsi 
e  primo  libro  Metamorphoseon  versus  hosce: 

12  Nec  circumfuso  pendebat  /  in  aere  tellus. 

23  Et  liquidum  spisso  secrevit  /  ab  aere  caelum. 

31  Ultima  possedit  solidumque  /  coercuit  orbem. 

36  Tunc  freta  diffudit  rapidisque  /  tumescere  ventis. 
55  lussit  et  humanas  motura  /  tonitrua  mentes. 

76  Sanctius  his  animal  mentisque  /  capacius  altae. 

91  Poena  metusque  aberant  nec  verba  /  minacia  fixo. 
107  Ver  erat  aeternum,  placidique  /  tepentibus  auris. 
125  Tertia  post  illam  successit  /  aenea  proles. 
141  lamque  nocens  ferrum  ferroque  /  nocentius  aurum. 
144  Vivitur  ex  rapto;  non  hospes  /  ab  hospite  tutus. 
169  Lactea  nomen  habet,  candore  /  notabilis  ipso. 
186  Corpore  et  ex  una  pendebat  /  origine  bellum. 
203  Humanum  genus  est  totusque  /  perhorruit  orbis. 
208  luppiter  hoc  iterum  sermone  /  silentia  rupit. 
219  Ingredior  traherent  cum  sera  /  crepuscula  noctem. 
232  Territus  ipse  fugit,  nactusque  /  silentia  noctis. 
234  CoUigit  os  rabiem,  solitaeque  /  cupidine  caedis. 
252  Dissimilem  populo  promittit  /  origine  mira. 
269  Fit  fragor ;  hinc  densi  funduntur  /  ab  aethere  nimbi. 
282  Et  defrenato  volvuntur  /  in  aequora  cursu. 
288  Si  qua  domus  mansit  potuitque  /  resistere  tanto. 
310  Pulsabantque  novi  montana  /  cacumina  fluctus. 
317  Nomine  Pamasus,  superantque  /  cacumina  nubes. 
324  luppiter  ut  liquidis  stagnare  /  paludibus  orbem. 
329  Et  caelo  terras  ostendit  /  et  aethera  terris. 

330  Nec  maris  ira  manet ;  positoque  /  tricuspide  telo. 

337  Bucina,  quae  medio  concepit  /  ubi  aera  ponto. 

338  Litora  voce  replet  sub  utroque  /  iacentia  Phoebo. 

341  Omnibus  audita  est  telluris  /  et  aequoris  undis. 

342  Et  quibus  est  undis  audita,  j  coercuit  omnes  '). 
346  Perque  diem  longam  nudata  /  cacumine  silvae. 

349  Et  desolatas  agere  alta  /  silentia  terras. 

353  Deinde  torus  iunxit,  nunc  ipsa  /  pericula  iungunt. 

374  Pallebant  musco,  stabantque  /  sine  ignibus  arae. 

382  Et  velate  caput  cinctasque  /  resolvite  vestes. 

384  Obstipuere  diu;  rumpitque  /  silentia  voce. 

401  Ponere  duritiem  coepere  j  suumque  rigorem. 

406  Non  exacta  satis  rudibusque  /  simillima  signis. 

415  Et  documenta  damus,  qua  simus  /  origine  nati. 

435  Solibus  aetheriis  altoque  /  recanduit  aestu. 

442  Ante  nisi  in  dammis  capreisque  /  fugacibus  usus. 

450  Nondum  laurus  erat,  longoque  /  decentia  crine. 

453  Pors  ignara  dedit  sed  saeva  /  Cupidinis  ira. 

473  Laesit  Apollineas  traiecta  /  per  ossa  meduUas. 

522  Dicor  et  herbarum  subiecta  /  potentia  nobis. 

562  Ante  fores  stabis  mediamque  /  tuebere  quercum. 

567  Est  nemus  Haemoniae  praerupta  /  quod  undique  claudit. 

575  Undis  iura  dabat  nymphisque  /  colentibus  undas. 

582  Inachus  unus  abest  imoque  /  reconditus  antro. 

583  Fletibus  auget  aquas  natamque  /  miserrimus  lo. 
588  Flumine  et  o  virgo  love  digna,  /  tuoque  beatum. 
597  Consitaque  arboribus  Lyrcaea  /  reliquerat  arva. 
608  Constitit  in  terris  nebulasque  /  recedere  iussit. 
641  Naides  ignorant :  ignorat  /  et  Inachus  ipse. 

645  IUa  manus  lambit  patriisque  /  dat  oscula  palmis. 

667  Nec  superum  rector  mala  tanta  /  Phoronidos  ultra. 

700  Et  precibus  spretis  fugisse  /  per  avia  nympham. 

751  Nec  sibi  cedentem  Phoeboque  /  parente  superbum. 


1)  Tam  ingratus  auditu  hic  versus  est  (cum  praesertim  praecedat  versus  eodem 
modo  incisus)  ut,  nisi  frequentia  caesurarnm  x.  r.  r.,  quam  hoc  libro  observamus, 
obstaret,  fere  suspicarer  de  industria  eam  sic  a  poeta  structum  ut  fluctus  mbito  in- 
hibitos  depingeret. 


u 

753  Credis  et  es  tumidus  genitoris  /  imagine  falsi. 

754  Erubuit  Phaethon  iramque  /  pudore  repressit. 

771  Se  mihi,  sitque  oculis  lux  ista  /  novissima  nostris. 
777  Aethiopasque  suos  positosque  /  sub  ignibus  Indos. 
Cum  ergo  totus  liber  e  777  versibus  constet,  eorum  03  cae- 
suram   in    quarto   pede    trochaicam  habent,  i.  e.  duodeni  unam. 
Omisi  enim  undecim  versus  in  quibus  illa  facile  excusari  atque 
defendi  possit : 

3  Aspirate  meis  primaque  ab  /  origine  mundi. 
50  Nix  tegit  alta  duas,  totidem  inter  /  utramque  locavit. 
160  In  faciem  vertisse  hominum  sed  /  et  illa  propago. 

213  Et  deus  humana  lustro  sub  /  imagine  terras. 

214  Louga  mora  est,  quantum  noxae  sit  /  ubique  repertum. 
254  Sed  timuit  ne  forte  sacer  tot  /  ab  igiiibus  aether. 

322  Non  illo  melior  quisquam  nec  /  amantior  aequi. 

471  Quod  fugat  obtusum  est  et  habet  sub  /  harundine  plumbum. 

517  luppiter  est  genitor  per  me  quod  /  eritque  fuitque. 

669  Pleias  enixa  est,  letoque  /  det,  imperat  Argum. 

707  Dumque  ibi  suspirat,  motos  in  /  harundine  vento. 

Immo  ne  inest  quidem  in  illis  caesura  nostra:  nam  neque 
voculae  ah,  inter,  sed,  suh,  sit,  tot,  nec,  suh,  quod,  in  a  sequentibus 
divelli  possunt,  neque  det  (vs.  669)  a  praecedentibus. 

Contra  inclinatis  diductisque  imprimendos  curavi  literis  eos 
versus  quos  vix  aequo  animo  ferre  possint  homines  in  Homero 
non  plane  hospites. 

Nam  auditu  ingratos  et  fere  dixerim  vitiosos  esse  hexametros 
omnes  post  quartum  trochaeum  incisos  quis  neget?  De  latinis 
hexametris  negat  unus  omnium  maxime  idoneus  iudex  Lucianus 
Miillerus,  atque  sic  disputat: 

„Graecorum  hexametrorum  pars  maior  principalem  habet 
caesuram  post  tertium  trochaeum,  si  ergo  accedit  caesura  post 
quartum  trochaeum,  languidissimus  existit  versus  et  vix  feren- 
dus.  Atque  haec  praesertim  causa  fuit  cur  poetae  Grraeci  tam 
anxie  caesuram  xara  TerxpTov  Tpo^xJcv  vitarent;  contra  Latini 
hexametri,  qui  post  tertium  trochaeum  principalem  caesuram 
habent,  sat  rari  sunt,  plerique  in  tertio  pede  post  syllabam 
longam  inciduntur  (caesura  maseula),  ergo  Latinis  poetis  eadem 
formido  non  fuit." 

Quae  minime  absurda  esse  quivis  concedet.  Quauto  enim  in- 
gratior  ad  aures  accedit  versus  qualis  hic  est: 

n>jA«U$    $liv    (AOl     iTTeiTX    j    yUVXlXX    I    yXfjt,i(T(TeTXt    XUTOq 

quam 

'TToXKx  S'  xp"  6v$x  xx)  hd'  I  Uu(r6  I  fjtxx*]  Tre^ioio. 
At  non  prorsus  Miilleri  argumento  Latiui  poetae  defenduntur, 
pars  culpae  remanet.  Versus  enim  quales  sunt: 

Et  quibus  est  undis  /  audita,  /  coercuit  omnes 
vel 

Ponere  duritiem  /  coepere  /  suumque  rigorem 
elumbes  sunt  et  habebuntur,  quamdiu  Graecos  habebimus  hexa- 
metros  ad  quorum  elegantiam  eos  examinemus. 

Cum  ergo  Ovidium  vidissem  in  primum  Metamorphoseon 
librum  tam  frequenter  illud  admittentem  vitium ,  alibine  cautius 
egisset  sum  perscrutatus ,  atque  primum  cum  primo  libro  con- 
tuli  locum ,  quo  nullum  fortasse  accuratius  elaboravit  ille : 
Armorum  ludicium.  Ibi  versuum  398  hosce  inveni  post  quartum 
incisos  trochaeum: 

23  Moenia  qui  forti  Troiana  /  sub  Hercule  cepit. 
25  Aeacus  huic  pater  est,  qui  iura  /  silentibus  illic. 
32  Sisyphio  furtisque  et  fraude  /  simillimus  illi. 
36  Arma  neganda  mihi  potiorque  /  videbitur  ille. 
42  Obtulimus  quia  nos  ad  prima  /  pericula  simus. 
66  Vulnere  tardus  equi  fessusque  /  senilibus  annis. 
110  Nec  clipeus,  vasti  caelatus  /  imagine  mundi. 
154  Aut  si  proximitas  primusque  /  requiritur  heres. 
174  Et  Tenedoja  Chrysenque  et  Oyllan  /  Apolliuis  urbes. 
216  Ecce  lovis  monitu  deceptus  /  imagine  somni, 

253  Cuius  equos  pretium  pro  nocte  /  poposcerat  hostis. 

254  Arma  negate  mihi,  fueritque  /  benignior  Aiax. 
276  Se  putat  oblitus  regisque  /  ducumque  meique. 
316  Ut  se  subtraheret  bellique  /  viaeque  labori  '). 
325  Stabit,  et  auxilium  promittet  /  Achaia  Troiae. 
357  Nec  minus  Idomeneua  patriaque  /  creatus  eadem. 


1)  Eiusmodi  veraus  videri  fortasse  possnnt  non  peccare  in  Graecorum  hexametro- 
rum  legem ;  v.  v.  Leeuwen  Ench.  p.  20  infra.  Sed  his  demptis  non  mutatur  ratiocinatio 
nostra 

Omisi  hic,  taraquam  facile  ferendiim,  vs.  147: 

Altera  nobilitas,  deus  est  in  /  utroque  parente. 
et  tamquam  non  sic  ab  Ovidio  scriptum : 

333  Te  tameu  adgrediar,  mecumque  /  reducere  nitar. 

Ergo  in  Armorum  ludicio  398  versus  16  caesuras  post  quar- 
tum  trochaeum ,  i.  e.  viceni  quini  unam,  habent.  Minime  caret 
vitio  isto  hic  locus,  quin  etiam  semel  duos  deinceps  exhibet 
versus  eo  laborantes  (253,  254),  videri  taraen  potest,  quod  ad 
hanc  rem  attinet,  paulo  diligentius  compositus  quara  primus  liber. 

Addo  etiam  quaedam  de  Ovidii  Amoribus.  Habent  illi  1200 
fere  hexametros,  quorum  67  post  quartum  trochaeum  incisi 
suut.  Interdum  tam  longo  spatio  nuUa  eiusmodi  caesura  inve- 
nitur,  ut  credas  sedulo  eam  ab  Amorum  poeta  vitatam.  Vide 
quae  de  tertii  libri  elegia  nona  diximus.  Consideratis  vero  iis, 
quae  de  eiusdem  libri  elegia  prima  observavimus  (de  versibus 
qualis  est:  Venit  et  ingenti  violenta  /  Tragoedia  passu),  non 
maiore,  quod  quidem  ad  caesuras  post  quartum  trochaeum  at- 
tinet,  laude  totum  Amorum  opus  ornare  possumus  quam  hoc 
ut  dicamus  inter  librum  primum  Metamorphoseon  et  Armorum 
ludicium  quodammodo  medium  illud  tenere  locum. 

Age  iam  omittamus  Ovidium  et  Virgilium  ei  opponamus. 
Elegi  autem  ex  Aeneide ,  quem  ad  hauc  spectarem  lucem ,  li- 
brum  IV,  tamquam  praestantissimum  omuium ,  atque  ex  eo 
enotavi  versus: 

58  Legiferae  Cereri  Phoeboque  /  patrique  Lyaeo. 

59  lunoni  ante  omues,  cui  vincla  /  iugalia  curae. 
71  Pastor  agens  telis  liquitque  /  volatile  telum. 

84  Aut  gremio  Ascanium  genitoris  /  iraagine  capta. 
101  Ardet  amans  Dido  traxitque  /  per  ossa  furorem. 
117  Venatum  Aeneas  unaque  /  miserrima  Dido. 
119  Extulerit  Titan  radiisque  /  retexerit  orbem. 
123  Diffugient  comites  et  nocte  /  tegeutur  opaca. 
158  Spuraanteraque  dari  pecora  inter  /  inertia  votis. 
194  Regnorum  immemores  turpique  /  cupidine  captos. 
200  Centum  aras  posuit  vigilemque  /  sacraverat  ignem. 
218  Quippe  tuis  ferimus  faraamque  /  foveraus  iuanem. 
261  Constitit,  atque  illi  stellatus  /  iaspide  fulva. 
281  Ardet  abire  fuga  dulcisque  /  relinquere  terras. 

f335  Promeritam ,  nec  me  meminisse  /  pigebit  Elissae. 

346  Italiam  Lyciae  iussere  /  capessere  sortes. 

437  Talibus  orabat,  talisque  /  miserima  fietus. 

485  Quae  dabat  et  sacros  servabat  /  in  arbore  ramos. 

521  Curae  numen  babet  iustumque  /  memorque  precatur. 

559  Et  crines  flavos  et  membra  /  decora  iuventa. 

561  Nec  quae  te  circum  stent  deinde  /  pericula  cernis. 

626  Qui  face  Dardanios  ferroque  /  sequare  colouos. 

636  Et  pecudes  secum  et  monstrata  /  piacula  ducat. 

650  Incubuitque  toro  dixitque  /  novissima  verba. 

651  Dulces  exuviae  dum  fata  /  deusque  sinebat. 

695  Quae  luctantem  animam  nexosque  /  resolveret  artus. 
Nam  praetereundos  videbam  hosce,  specie  magis  quam  revera 
post  quartum  trochaeum  incisos: 

41  Et  Numidae  infreni  cingunt  et  /  inhospita  Syrtis. 
52  Dum  pelago  desaevit  hiemps  et  /  aquosus  Orion. 
132  Massylique  ruunt  equites  et  /  odora  canum  vis. 
458  Coniugis  antiqui,  miro  quod  /  honore  colebat. 
Hic  ergo  versus,  hoc  crimine  notandi,  sunt  inter  27  singuli. 
Et  sunt  quidem  inter  eos  bis  bini  deinceps  positi  (58  sq.  650  sq.), 
sed  eemel  inter  duos  versus  caesura  ista  laborantes  (346  et  436) 
nonaginta   intercedunt    versua  omni  labe  puri  (tres  fere  paginae 
Teubnerianae).   Igitur   vel    Armorum   ludicio    Ovidiano  hoc  no- 
mine  quartus  Aeneidos  liber  praestat. 

Age  iam  cum  pulcherrimis  his  praestantissimorum  poetarum 
locis  exercitationem  comparemus  adolescentuli ,  qui  sat  quidem 
bene  Ovidium  suum  teneat  et  imitari  didicerit,  sed  nunquam 
eo  pervenerit  ut  suis  stet  pedibus  et  proferat  aliquid  quod 
legentem  gravius  commoveat  detineatque;  ita  omnia  apud  eum 
sunt  languida  frigidaque;  improbus  labor  poetam,  quidquid  in 
pectore  habuit  ardoris  vigorisque  —  si  quidquam  habuit  — 
uti  eo  vetuit.  Consolationem  ad  Liviam  dico,  sive  Epicedium 
Drusi.  Est  elegia  237  distichorum.  Eius  hi  sunt  hexametri  post 
quartum  trochaeum  incisi: 

5  Nec  tua  se  pietas  distendit  /  amore  duorum. 
33  Obvia  progrediar  felixque  /  per  oppida  dicar.  [sam.. 

37    Gaudiavanafoves:  spem  pone,  j  miserrima,  fal. 
61   Ille  vigil ,  summa  sacer  ipse  j    lo  catus  in  ar  ce. 

71  Ecce  parum  ante  dati :  iactura  /  novissima  Drusus. 
93  Lumina  caerulea  iam  iamque  /  natantia  morte. 
95  At  miseranda  parens  suprema  /  neque  oscula  legit. 

149  Nec  quom  victorem  referetur  /  adesse  Neronem. 

151  Ultiina  contigimus:  ius  matris  /  habemus  ab  uno. 

153  Me  miseram!  extimui  frigusque  /  per  ossa  cucurrit. 

173  Funera  ducuntur  Komana  /  per  oppida  Drusi. 

199  Obvia  turba  ruit  lacrimisque  /  rigantibus  ora. 

205  Auctorisque  sui  praefertur/  imagine  maesta. 

207  Certat  onus  lecti  g enerosa  j  subire  iuventus, 

221  Ipse  pater  fla>is  Tiberinus  /  adhorruit  undis. 

231  Sed  Mavors  templo  vicinus  /  et  accola  campi. 

239  Quondam  ego  tentavi  Clothoque  /  duasque  sorores. 

267  Pars  erit  historiae  totoque  j  legetur  in  aevo. 

305  Tu  concessus  amor,  tu  solus  /  et  ultimus  illi. 

315  Frig idus  ille  tihi  corpusque  /    refertur  inane. 

325  Et  modo  per  somnos  agitaris  /  imagine  falsa. 

333  Regalique  habitu  curruqu  e  j  sujperbu s  eburno. 

349  En  posuit  te  alte  Fortuna  /  locumque  tueri. 

397  Praevertitque  metus  per  longa  /  pericula  luctum. 

431  Et  long aeva  parens:  tamen  ille  j  redemptus  ad 

ignes. 

Noveni  hexametri  unam  habent  caesuram  xxto,  rhxpTov  Tpo- 
X^Hov,  et  mirum  quam  saepe  alia  res  accedit,  quae  versus  sic 
incisos  etiam  ingratiores  reddat:  unus  et  alter  eorum  ferri  vix 
potest  (e.  c.  61,  349).  Ergo  hoc  nomine  Epicedio  praestat  etiam 
Metamorphoseon  liber  primus,  propter  istarum  caesurarum  fre- 
quentiam  minime  laudandus  (12  :  1). 

Ultra  investigare,  colligere,  numerare  nolui  neque  utile  pu- 
tavi.  Sat  multa  iam  proposui  e  quibus  de  tota  re  iudicium 
efficere  possimus. 

Poetas  latinos  omnino  ignoravisse  legem  de  vitanda  post 
quartum  trochaeum  caesura  dicere  non  audeo;  obstat  enim 
quod  Lucianus  Muellerus  p.  192  docet:  vitatam  eam  de  industria 
et  a  Lygdamo  et  a  poeta  qui  Lygdamum  aetate  multum  ante- 
cedit:  Catullum  dico  in  epyllio  suo.  Et  omnino  parce  cauteque 
ea  usus  esse  videtur  CatuUus. 

Ergone    cum   viro   illo    docto,    cuius   in   iuitio    huius  capitis 

mentionem  feci,  statuamus  a  cultioribus  poetis  omnino  vitatam 
caesuram  istam,  sed.  hic  illic  tamen  irrepsisse  eam,  quoniam 
poeta  aut  Ennii  locum  aliquem  legentibus  in  memoriam  revocare 
vellet  aut  ipsi  (imprudenti  nimirum  et  invito)  versus  aliquis 
Ennianus  (satis  intempestive !)  in  mentem  veniret?  Excogitari 
posse  nihil  quod  falsius  sit  vel  tabulae  a  me  propositae  docu- 
mento  sunt:  nuUus  enim  ibi  versus  legitur,  qui  coloris  Enniani 
levissimam  habeat  umbram.  Atque  omnino  opinionem  illam  de 
Ennio  redivivo  proponens  haud  facile  dictu  est  utrum  vir  doc- 
tus  noster  infelicior  fuerit  an  pertinacior.  Nam  cum  ex  uno 
Aeneidis  libro  argumenta  sua  coUigeret,  ne  hac  quidem  re  se 
a  proposito  suo  abduci  passus  est,  quod  proxime  praecedentis 
libri  ultimus  esset  versus : 

Nudus  in  ignota  Palinure  /  iacebis  /  harena 
qui  neque  quidquam  habet,  quod  etiam  apud  Ennium  fuisse 
credibile  sit,  et  hexametri  (jraeci  leges  aperte  violat.  Sed  per- 
tinacia  viri  docti  magis  incusanda  videtur,  qui,  ut  quam 
plurima  legis  suae  ajfferre  posset  exempla,  et  alia  suo  statuerit 
arbitrio,  et  si  cui  verbo  particula  enclitica  que  adhaereret,  non 
post  sed  ante  illam  versum  incidi  iusserit. 

Immo  sic  rem  se  habere  mihi  est  persuasissimum ,  et  quo 
magis  hanc  quaestionem  mecum  reputo  eo  fit  certius  magis : 

Poetae  Latini  legem  de  vitanda  caesura  kxt»  TirxpTov  Tpoxxlov 
non  ignorarunt,  sed  nosse  se  eam  dissimularunt.  At  qtto  quisque 
est  tersior  elegantiorque ,  quoqiie  in  suo  argumento  pertractando 
felicius  versatur,  eo  magis ,  imprudens  invitusque ,  legi  paret.  Cum 
vero  auToq  sxurou  est  ^itvoTXTOi;  longos  locos  tanta  pangit  arte  ut 
ne  severissimae  quidem.  et  Homeri  plenissimae  aures  quidquam  ha- 
heant  quod  reprehendant, 

Hoc  verum  esse,  hoc  ipsi  rei  naturae  convenire,  optime 
sciunt  sentiuntque  illi  qui  omnino  ad  huiuscemodi  quaestiones 
dirimendas  maxime  sunt  idonei,  eos  dico  qui  ipsi  versibus 
Latinis  pangendis  sedulo  dant  operam.  E  quorum  artificio 
exemplum  afi^erre  lubet  quod  rem ,  in  qua  versamur,  egregie 
illustrare  videtur.  Quis  poetarum  noviciorum  semper  anxie  dat 
operam  ut  hexameter  exeat  in  vocem  binarum  ternarumve  sylla- 
barum?  Quis  eorum  versum  improbet  qualis  hic  est: 
Ne  vero  Bavium,  tam  fortem,  tam  sapientem? 

Et  tamen,  qui  in  hoc  negotio  non  rudis  est,  rarisBime  eiusmodi 
hexametros  in  carmina  sua  admittit. 

Tota  ergo  investigatio  nostra  eo  ducit  ut  penitus  sentiamus 
hexametrum  illum  e  Graecia  petitum  bonis  poetis  Latinis  „con- 
suetudine  in  naturam  vertisse." 


CAPUT  III. 


DE   METAMORPHOSBON   ULTIMAB    PARTIS   ENTJNTIATIONE. 

Primo  capite  virtutem  quandam  Ovidii,  in  ceteris  Metamor- 
phoseon  libris  conspicuam ,  praedicavimus ,  at  e  libris  XIV  et  XV 
huic  contraria  protulimus  vitia.  Nunc  videamus  possimusne  et  ex 
alio  genere  aflferre  argumenta  ad  demonstrandum  ultimam  magni 
operis  partem  praecedentibus  minus  esse  limatam  cultamque. 

Omnino  Ovidius  limpida  simplicique  utitur  enuntiatione ,  in 
Metamorphosesin  vero  sermo  eius  tam  perspicuus  facilisque  est 
ut  etiam  pueri  non  nimis  tardi  sine  ulla  molestia  eos  certe 
locos,  qui  nominibus  mythoiogicis  geographicisque  carent,  per- 
legere  possint  et  sponte  memoria  teneant.  Non  nego  quidem 
hic  illic  structuram  deprehendi  paulo  contortiorem ;  sed  versus 
quales  hi  sunt  (ex  initio  libri  IX) : 

Quae  gemitus  truncaeque  deo  Neptunius  heros 
Causa  rogat  frontis 
rari  sunt  in  Metamorphosesin ,  neque  ullos  ibi  memini  me  his 
intricatiores  legere,  et  sunt  tamen  vel  hi  eiusmodi  ut  iudici 
paulo  leniori  bilem  movere  non  possint.  „In  Metamorphosesin" 
cum  dico,  libros  XIV  et  XV  cum  libri  XIII  versibus  400 — fin. 
excipio.  Nam  haec  pars  versibus  obscuris,  coutortis,  omni  deni- 
que  genere  vitiorum  laborantibus ,  abundat  et  sunt  in  illis  non- 
nulli,  quos,  etiam  cum  primis  illis  libri  IX  versibus  compara- 
tos,  ineptos  insulsosque  dicere  non  dubites. 

Age  iam  aut  omnes  aut  certe  eos  qui  maxime  insignes  sunt 
hic  proponamus;  sic  optime  elucebit  quantum  sibi  eam  partem 
scribens    permiserit  Ovidius,  quantum  sibi  licere  sit  arbitratus. 


22 

Legentium  commodo  consulens  versibus,  qui  ipsi  per  se  intel- 
ligi  non  facile  possint,  enarrationem  quam  brevissimam  addam 
locorum  e  quibus  sumpti  sunt. 

XIII,  450  (Polyxena  laudatur  tamquara): 

Fortis  et  infelix  et  plus  quam  femina  virgo. 
Quid  sibi  velit  poeta  utcunque  intelligimus :    „virgo  illa  fortio- 
rem  quam  pro  femina  se  praestitit."  Sed  mire  loquitur. 
466  sq.  (Eadem  Polyxena  sacrificii  ministros  orat): 
Ite  procul,  si  iusta  peto,  tactuque  viriles 
Virgineo  removete  manus. 
Proeliantur    hic    inter    se    vocabula,    non    ordine    disponuntur. 
Dicendum  fere  erat :  «viriles  manus  corpore  virgineo  removete" 
vel  „nolite  virilibus  manibus  virgineum  corpus  tangere".   Nam 
quis  unquam  verba  quae  sunt  tactus  virgineus  sic  adhibita  vidit 
ut  iis  70  virginem  tangere  significaretur  ? 
552  (Hecuba  insidias  struit  Polymestori), 

Colloquiumque  petit:  nam  se  monstrare  relictum 
Velle  latens  illi,  quod  nato  redderet,  aurum. 
Subobscurum   et   vix    ferendae  duritiae  est  istud  relictum  latens 
aurum. 

600  sqq.    (Aurora   a   love   petit    ut  Memnonem  mortuum  in- 
signi  aliquo  afficiat  honore  et  sic  suum  dolorem  leniat): 
luppiter  adnuerat.  Cum  Memnonis  arduus  alto 
Corruit  igne  rogus  nigrique  volumina  fumi 
Infecere  diem ,  veluti  cum  flumina  natas 
Exhalant  nebulas,  nec  sol  admittitur  infra. 
Comparatio  ista  plane  supervacua  est:  narraturus  enim  est  poeta 
quomodo   favilla,    quae  de  Memnonis  rogo  surgit,  in  avem  sit 
conversa.   Certe  parum  est  diserta  neque  ullum  huic  loco  affert 
decus :  omnis  enim  fumus  hoc  habet  ut  similis  sit  cuivis  nebulae. 
Et   omni   caret    sensu   vox   q.  e.    natas.  Totum  istud  veluti  . . . 
in/ra   scin    quo  modo  natum  sit?  Eodem  modo  quo  tam  multi 
versus   apud   Horatium:  versum  inchoaverat  poeta,  supplendus 
ille   erat,    supplementum    denuo    novum   versum  peperit  (Vide: 
de  Horatio  Poeta  p.  33  sqq.). 
720  (Aeneas  eiusque  comites): 

Proxima  Phaeacum  felicibus  obsita  pomis 

Eura  petunt.  Epiros  ab  his  regnataque  vati 

Buthrotos  Phrygio  simulataque  Troia  tenetur. 
E^piros  ab  his  teneim".  quis  non  putet  verborum  illorum  hunc 
sensum  esse :  „a  Phaeacibus  tenetur,  i.  e.  habitatur  Epirus." 
Quod  tamen  poetam  noluisse  res  ipsa  clamat:  plane  enim  istud 
a  veritate  abhorret,  neque,  si  poeta  tam  impudenter  mentiri 
voluisset  ut  Phaeacas  incolas  diceret  Epiri,  quidquam  profecisset: 
nihil  enim  aliud  hic  spectabat  quam  ut  sibi  transitum  pararet 
ad  sequentia.  Ergo  dubium  non  est  quin  isto  Epiros  ah  his 
tenetur  hoc  significetur:  „post  hos  (Phaeacas)  naves  Aeneae  ap- 
pelluntur  ad  Epirum."  Quid  aliud  est  suo  ipsum  sermoni  vim 
facere  nisi  hoc  est? 

750    De  Acide  formosissimo  adolescentulo ,  cuius  amore  quon- 
dam  arserit,  sic  incipit  narrare  Galatea: 

Acis  erat,  Fauno  nymphaque  Symaethide  cretus, 

Magna  quidem  patrisque  sui  matrisque  voluptas, 

Nostra  tamen  maior.  Nam  me  sibi  iunxerat  uni. 
Hactenus  omnia  optime  procedunt,  et  sunt  luce  clariora.  Sed 
videamus  quid  addat  nympha  ad  amatorem  suum  laudandum: 

Pulcher  et  octonis  iterum  natalibus  actis 

Signarat  teneras  molli  lanugine  malas. 
Parum  abfuit  quin  horum  versuum  alterum  delendum  esse 
declararem,  sed  repressi  me,  intelligens  illo  expuncto  priorem 
pendere  et  tantum  non  sensu  carere.  Eestat  ergo  ut  ipse  Acis 
suas  malas  lanugine  signasse  dicatur,  quod  tum  demum  sermonis 
Latini  naturae  convenienter  dictum  erit,  si  rem  quam  maxime 
fingemus  ridiculam :  barbulam  falsam  agglutinasse  malis  suis 
puerum. 

797    Multis  aliis  versibus  Galateae  formam  laudans  inducitur 
Cyclops  et  hisce: 

Lucidior  glacie,  matura  dulcior  uva, 

Mollior  et  cygni  plumis  et  lacte  coacto. 
Hinc  de  eiusdem  Galateae  crudelitate  queri  sic  incipit: 

Saevior  indomitis  eadem  Galatea  iuvencis, 
sed   questibus    suis   praemittit  etiam  aliquid  quod  inter  laudem 
et  vituperationem  quodammodo  medium  teneat: 

Et ,  si  non  fugias ,  riguo  formosior  horto , 
quod  ineptissimum  esse  nemo  negabit.  Nisi  enim  nostro  arbitrio 

vocabula  Latina  trahere  atque  torquere  volumuB,  hoc  dicit 
Cyclops:  „etiam  cum  horto  florente  te  comparare  vellem,  sed 
non  possum,  quia  ille  suo  loco  remanet,  tu  curris."  Quod  tam 
absurdum  ut  mirum  non  sit  Hugoni  Magno  natam  suspicionem 
hunc  versum  includendum  esse.  Verum,  si  licet  a  Magno  in 
quaestione  aliqua  Ovidiana  dissentire,  sic  molestia  non  tollitur 
sed  alio  transfertur.  Sumendum  enim  erit  fuisse  aliquem ,  quis- 
quis  fuerit  ille,  qui  talem  versum  scribere  posset  idque  eo 
sensu,  quem  quam  maxime  ridiculum  esse  modo  vidimus, 
quique  sine  ulla  probabili  causa  eum  versum  hic  inseruerit. 
Contra  si  Ovidio  ipsi  hunc  versum  relinquimus,  hoc  voluisse 
Cyclopem  clamantem  inducere  Ovidius  erit  censendus:  „vellem 
pluribus  te  laudare  teque  cum  horto  fertili  comparare,  sed 
eheu !  fugis  neque  me  audis"  et  in  ea  re  enuntianda  admodum 
fuisse  infelix ,  quod,  si  porro  ultimam  Metamorphoseon  partem 
accuratius  examinaverimus ,  minime  nobis  iam  videbitur  incre- 
dibile.  Accedit  quod  ille  a  laude  ad  vituperationem  transitus, 
permanente  eadem  vocabulorum  dispositione ,  ita  ut  semper  nova 
sententia  ab  aliquo  comparativo  incipiat  (candidior,  floridior, 
splendidior,  levior,  nobilior,  lucidior,  mollior  .  .  .  saevior,  durior 
e.  q.  8.)  nescio  quid  ab  Ovidii  arte  alienum  habet.  Verisimilius 
videtur  Ovidium  inter  versus 

Mollior  et  cygni  plumis  et  lacte  coacto 
et: 

Saevior  indomitis  eadem  Galatea  iuvencis 
interiecisse    unum    cuius    primum    esset   vocabulum   coniunctio 
aliqua  {at  vel  et),  quod  fit,  si  nihil  delemus. 

834 — 7    Cyclopis  dona  promittentis  Galateae  verba  sunt: 
Inveni  geminos,  qui  tecum  ludere  possint, 
Inter  se  similes,  vix  ut  dignoscere  possis 
Villosae  catulos  in  summis  montibus  ursae, 
Inveni  et  dixi:  „dominae  servabimus  ista." 
Inveni  —  inveni ,    quorsum   ista  anaphora  ?  Nihil  in  his  versibus 
inest  quod  illa  apte  illustretur. 

898  Illa  omnia  de  insano  Cyclopis  amore,  quem  ineptissi- 
mum  in  modum  ille  ostenderat,  deque  Acide  rivali  feliciore 
ab  illo  crudeliter  necato,  Galatea  narravit  Scyllae,  quae  procos 
fugiens  ab  illa  fuerat  hospitio  recepta.  Tum  sic  poeta  pergit: 

Desierat  Galatea  loqui,  coetuque  soluto 

Discedunt  placidisque  natant  Nereides  undis. 

Scylla  redit. 
Si  tantummodo  sermonis  Latini  rationem  habeas,  verba  „Scylla 
redit"  significare  dicas:  „ad  Galateam  redit  Scylla,  quae  aut 
apud  illam  habitabat  sed  aliquantisper  afuerat  aut  paulo  ante 
semel  saepiusve  ad  eam  venerat."  Conferatur,  ut  ex  ingenti 
exemplorum  copia  unum  afferam,  quod  verbi  illius  usum  prae- 
clare  illustret,  II,  697  sq.: 

Simulat  love  natus  abire, 

Mox  redit. 
Sed  sic  totam  perturbes  narrationem.  Nam  ex  illa  lucide  apparet 
hoc  voluisse  poetam :  „Scylla  relictis  nymphis,  ad  quas  perfu- 
gerat,  domum  suam  repetit"  sed  sic  illud  enuntiat  ut  tantum 
non  vitiosus  nascatur  sermo.  Et  praeterea  ubi  illa  Scyllae  domus 
fuerit  narrare  omisit. 

924  sq.    In   piscem  quomodo  sit  conversus  narraturus  sic  in- 
cipit  Glaucus: 

Sunt  viridi  prato  confinia  litora,  quorum 

Altera  pars  undis,  pars  altera  cingitur  herbis. 
Sic  Kornius  edidit.  In  codice  M  est: 

Altera  pars  fundit,  pars  altera  fungitur  herbis. 
Quin  fundit  recte   sit    correctum  in  ^mdis  dubitari  nequit.  Pro 
fungitur   quidquid   legeris,   sive  cum  Kornio  cingitur,  sive  cum 
Merkelio  funditur    (quod    quam    sit    absurdum    quivis    sentit), 
habebis  aliquid  quod  prave  sit  enuntiatum. 
Sequitur : 

Quas  neque  cornigerae  morsu  laesere  iuvencae, 

Nec  placidae  carpsistis  oves. 
Omnino  saepe  anastrophae  figura  abutitur  Ovidius ,  sed  nusquam 
ineptius   quam  hic,  ne  illo  quidem  loco  quem  merito  damnant 
omnes,  qui  quid  poetam  deceat  quid  non  paulo  accuratius  exa- 
minant  I,  438 : 

Illa   (Terra)   quidem   noUet,    sed   te   quoque,  maxime 

Tum  genuit.  [Python, 

957  sqq.    Narratianem  suam  sic  claudit  Glaucus : 

Hactenus  haec  memini,  nec  mens  mea  cetera  sensit. 

Quae  postquam  rediit,  alium  me  corpore  toto   • 

Ac  fueram  nuper,  neque  eundem  mente  recepi, 
Repetitio  ista :  mens  . . .  menie  aut  mali  est  poetae  aut  nimiura 
festinantis. 

XIV,  8.    Inde  manu  magna  Tyrrhena  per  aequora  vectus. 
De    duce    aliquo   hic    agi   putes,    qui    magna   classe   in    ter- 
ram  hostilem  expeditionem  faciat.    At  sermo  est  .  .  .  de  Glauco 
natante ! 

Versibus    15    et   21    duo   leguntur   xrx^   XiyoiJt.evx   in  Meta- 
morphosesin,  eaque  minime  venusta:  cognitius  et  expugnacior. 

36    Auxilium  petenti  Glauco  suum  ipsa  amorem  fatetur  Circe 
eumque  his  verbis  obsecrat: 

En  ego,  cum  dea  sim,  nitidi  cum  filia  solis, 
Carmine  cum  tantum,  tantum  quoque  gramine  possim, 
Ut  tua  sim  voveo.    Spernentem  (sc.  Scyllam)  speme, 
Redde  vices,  unoque  duas  ulciscere  facto,  [sequenti 

Ultimis  vocabulis  quid  sibi  velit  poeta  non  facile  dicas. 

56    Prae  Scylla  spreta  Circe  poenas  ab  ea  sumere  statuit,  et 
gurgitem,  in  quo  se  ardente  sole  reficere  illa  solebat 
Inquinat,  hic  fusos  latices  radice  nocenti 
Spargit. 
E  verbis  citatis  equidem  certe  poetae  mentem  non  extraho. 

64    In  illum   ergo  gurgitem,  a  Circe  infectum  herbis  magi- 
cis,  ScyUa  descendit,  accrescere  sibi  sentit  canum  capita 

Et  corpus  quaerens  femorum  crurumque  pedumque. 
Quis,  obsecro,  unquam  sic  est  locutus? 

127    Sibyllae  Aeneas  ab  inferis  rediens  oratione  ardentissima 
gratias  agit,  additque: 

Pro  quibus  aerias  meritis  evectus  ad  auras 
Templa  tibi  statuam. 
Quanto  sit  istud  contortius  obscuriusque  vel  illo,  quem  in  initio 
capitis  citavimus,  loco: 

Quae  gemitus  truncaeque  deo  Neptunius  heros 
Causa  rogat  frontis 
dicere  vix  opus. 

158    Caietam  venit  Aeneas: 

Hic  quoque  substiterat  post  taedia  longa  laborum 
Neritius  Macareus. 

„Et  ubi  praeterea  substiterat  ille?"  quivis  roget.  Frustra,  nam 
poeta  non  locos  aliquos  inter  se  opponit  sed  Macareo  Aeneam. 
Non  ad  adverbium  q.  e.  hic  sed  ad  nomen  proprium  Macareus 
coniunctio  quoque  pertinet. 

166    Ibi  Macareo  obviam  venit  Achaemenides : 

lam  SUU8  et  spinis  conserto  tegmine  nullis. 
Ergone   plane   laxa   pendebat   vestis   eius?  Hoc  e  verbis  allatis 
efficias,    sed   poeta   legentes   docet    nunc   veste   indutum   fuisse 
Achaemenidem    bene    culti    hominis ,    non    horrida    illa ,    quam 
antea  spinis  solebat  conserere. 

215    Legitur   hic,    vel   potius    quin   legenda  sit  non  dubium 
est ,  infinitivi  forma  barbara  moriri : 

mortemque  timens  cupidusque  moriri. 
In    codice    M    cum    sensus  pernicie  est  morique.  Sequendum  hic 
esse  Kornium  moriri  edentem  mihi  quidem  pro  certo  constat, 

219    In  insula   aliqua   barbara  relictus  qui  navem  conspicit, 
ut   ego  opinor  et  ipsa  fert  rei  natura,  quoad  longissime  potest 
in   litus   procurrit  et  inde  gestibus  ut  recipiatur  orat.  At  apud 
poetam  nostrum,  satis  absurde,  inverso  ista  fiunt  ordine: 
Oravique  fugam  gestu  ad  litusque  cucurri. 
235    Ad  Antiphatem  Macareus  narrat,  ego  missus  sum: 
numero  comitante  duorum. 
Quis    unquam   sic   locutus    est   pro    cum,  duobus  comitidusl   Ule, 
opinor,    qui    unice    fuit    sollicitus    ut    quam    primum    expleret 
versum. 

244  sq.   Macareus  de  suis  Ulyssisque  erroribus  et  alia  narrat 
et  haec : 

terris  adlabimur  illis, 
Quas  procul  hinc  cernis.  Procul  [hinc,  mihi  crede,  videnda 
Insula,  visa  mihi:  tuque]  o  iustissime  Troum 
Nate  dea  (neque  enim  finito  Marte  vocandus 
Hostis  es  Aenea)  moneo,  fuge  litora  Circes. 
Vocabula  Ainc  .  .  .  tuque  inclusit  Kornius.  Sic  haud  dubie  multo 
melior  fit  locus,  sed  corrigitur  ipse  Ovidius,  non  librarius  scio- 
lusve.    Habet   hoc  festinatio    ut   saepe    scribentem   iusto   faciat 
verbosiorem.  Meminimus  etiam  egregium  in  hac  urbe  oratorem , 
qui  in  ore  habere  soleret:  „prae  temporis  angustiis  brevis  esse 
non  potui." 

287  sqq.     „Unu8    EurylochuB"    sic    porro    narrat    Macareus 
«pocula  a  Circe  data  non  sumsit." 

Quae  nisi  vitasset,  pecoris  pars  una  manerem 
Nunc  quoque  saetigeri,  nec  tantae  cladis  ab  illo 
Certior  ad  Circen  ultor  venisset  Ulixes. 
Certior  pro  certior  factus  vix  est  sincerae  Latinitatis.  Properanti 
Ovidio  metrum  illud  expressit. 

360   Pici  amore  Circe  capitur,  at  ille  fugit.  lurat  Circe  moi 
illum  euis  artibus  captum  iri. 

Dixit  et  effigiem ,  nullo  cum  corpore ,  falsi 
Finxit  apri,  praeterque  oculos  transcurrere  regis 
lussit  et  in  densum  trabibus  nemus  ire  videri. 
Falsus,  haud  dubie,  aper  est  qui  currere  iubetur;  sed  non  satis 
idonea  haec  causa  est  cur  istud  videri  adiiciatur.  Species ,  quam- 
vis   falsa,    revera    tamen    eum   qui   decipitur  praetervolat  trans- 
curritque.    Multo   ergo   rectius    multoque    elegautius   hic   poeta 
simplici  eundi  esset  usus  verbo.    Sed  novimus  quam  commodae 
fuerint  poetis  scriptoribusque  clausulae  esse  videri,  ire  videri  simm. 
praesertim   iis  qui  quam  primum  ad  finem  pervenire  gestirent. 

427  Maritum  suum  Picum,  in  avem  conversum,  usquequaque 
Canens  uxor  quaerit: 

Ultimus  aspexit  Thybris  luctuque  viaque 
Fessam  et  iam  longa  ponentem  corpora  ripa. 
Versum  explet  vox  q.  e.  longa ,  sententiam  pessumdat. 

428  sqq.  Continuo  sequitur : 

Illic  cum  lacrimis  ipso  modulata  dolore 
Verba  sono  tenui  maerens  fundebat. 
Ipsos    Ovidii   aequales   se   ex    hoc   vocabulorum    labyrintho  vix 
extricasse  opinor. 

579    Ex   urbis   Ardeae,   ab   hostibus   incensae,  faviUa  evolat 
avis,  quae  sic  describitur: 

Et  sonus  et  macies  et  pallor  et  omnia,  captam 
Quae  deceant  urbem,  nomeu  quoque  mansit  in  illa 
Urbis. 
Omnia   hic   risum   movent,    qui  minime  „deceat"  rem  gravem 
tristemque,  sed  prae  ceteris  macies  illa. 

609  sq.  lude  sub  Ascanii  dicione  binominis  Alba 
Resque  Latina  fuit. 

Verissimum  illud  est  Ascauio  alterum  fuisse  nomen  lulum.  Sed 
quid  attinebat  huius  rei  hic  mentionem  iniicere?  Versus  sic 
expletur,  sententia  languidior  fit  quam  oportebat. 

Sed  nusquam  luculentius  dat  documentum  poeta  noster  se 
cetera  omnia  parum  curasse,  dummodo  quam  primum  novus 
esset  effectus  versus,  quam  vss.  613  sq. : 

Post  hunc  Capetysque  Capysque, 

Sed  Capys  ante  fuit. 
Hercule   sic  versus  Latinos  sexcentos  quotidie  componere  cuius- 
vis  est  '). 

633    Pomona  omnibus  modis  arbores  suas  curat  colitque: 

Nec  sentire  sitim  patitur  bibulaeque  recurvas 

Kadicis  fibras  labentibus  irrigat  undis. 
Deam  pomorum  illo  irrigandi  labore  eodem  functam  modo 
suspicor  quo  hodiernos  omnium  gentium  hortulanos,  non  flu- 
vios  rivosque  ad  arbores  duxisse,  qua  tamen  de  re  cogitare  nos 
cogit  participium  lahentihus ,  cum  insigni  sententiae  detrimento 
insertum.  Cff.  praecedentia : 

Qua  (falce)  modo  luxuriem  premit  et  spatiantia  passim 

Bracchia  compescit,  fisso  modo  cortice  lignum 

Inserit  et  sucos  alieno  praestat  alumno, 
quae  omnia  deae  cum  mortalibus  sunt  communia. 
Continuo  sequitur : 

Hic  amor,  hoc  studium:  Veneris  quoque  nuUa  cupido  est. 

Vim  tamen  agrestum  metuens  pomaria  claudit 

Intus  et  accessus  prohibet  refugitque  viriles. 
Metrum    fulciunt  coniunctiones  quoque  et  tamen,  sed  illa  misere 
languet,  haec  sententiae  decursum  perturbat;  nihil  enim  habet 
quo   referatur.    Transponere   eas  inter  se,  sineret  modo  versus, 
praestaret. 

711  sqq.  Iphis  Anaxaretae  amore  captus  precibus  donisque 
eam  adit: 


1)  Dixerit  aliquis  semper  et  ubique  illud  habere  Ovidium  ut  ludat  lasciviatque  in 
argumento  suo,  et  esse  hoc  illud  quod  in  eo  iam  aequales  observaverint  et  leniter 
riserint.  Concedo:  ne  in  ultima  quidem  Metamorphoseon  parte  quidquam  fecit  Ovi- 
diuB  quod  naturae  eius  repugnaret.  Sed  quantum  distat  ineptum  istud  post  hunc  .  .  . 
ante  fv,it  a  lepidissimo  in  Arte  versu  (II,  71): 

Monte  minor  coUis,  campis  erat  altior  aequis 
quem  exempli  causa  ex  ingenti  affero  eopia. 

Saevior  illa  freto  surgente  cadentibus  Haedis, 

Durior  et  ferro  quod  Noricus  excoquit  ignis, 

Et  saxo,  quod  adhuc  vivum  radice  tenetur, 

Spernit. 
Tres   insumuntur  versus  ad  rem  decantatam  poetis,  puellae  di- 
lectae  duritiem,  describeudam.   Quanto  praestitisset  una  hic  uti 
imagine!  Taedium  movet  legentibus  ista  verborum  ubertas. 

741  sq.    Supplicibus    precibus   frustra   absumtis  ante  crudelis 
virginis  fores  se  suspendit  Iphis.  Qua  re  cognita 

exclamant  famuli  frustraque  levatum 

(Nam  pater  occiderat)  referunt  ad  limina  matris. 
Tota  ista  parenthesis  putidae  videri  posset  diligentiae,  nisi  ad 
versum  explendum  insertam  constaret.  Et  quid,  obsecro,  sibi 
istud  frustra  vult?  Alio  quoque  vitio  laborat  totus  hic  locus. 
Addendum  aliquid  erat  ad  demonstrandum  qui  fieri  potuerit  ut 
inscia  Anaxarete  tolleretur  corpus  auferreturque :  illa  enim, 
praetereunte  aedes  suas  funere,  quid  gestum  sit  cognoscit: 

753  Vixque  bene  impositum  lecto  prospexerat  Iphim  e.  q.  s. 
Nisi  tam  multa  ipsius  poetae  vitia  his  deprehenderentur  LibriSj. 
pro  frustra  legendum  suspicarer  furtim. 
772  sqq. 

Proximus  Ausonias  iniusti  miles  Amuli 

Bexit  opes.  Numitorque  senex  amissa  nepotum 

Munere  regna  capit. 
Ita  hic   disposita,    vel  potius  permixta,  sunt  vocabula  ut,  nisi 
aliunde  cognita  esset  fabula,  ademptum  potius  Numitori  quam 
redditum  a  nepotibus  regnum  suspicarere. 
785  sq.  Cum  Tarpeia  hostes  intromitteret 

Sola  Venus  portae  cecidisse  repagula  sensit 

Et  clausura  fuit,  nisi  quod  rescindere  nunquam 

Dis  licet  acta  deum. 
Totum  istud  nisi  . . .  deum  versum  explet,  nihil  ultra.  Et  revera 
in   proxime  sequentibus  illud  ipsum  dea  faciens  inducitur  quod 
hic  nefas  esse  dicitur. 
799  sqq. 

Quae  (sc.  arma)  postquam  Eomulus  ultro 

Obtulit,  et  strata  est  tellus  Romana  Sabinis 

Corporidus  strata  estque  suis. 

Nihil   isto  flosculo ,  qui  duos  implet  versus ,  dicitur  quam  hoc : 
„postquam  aliquamdiu  pugnatum  est." 

824  sqq.  Nusquam  vidi  imaginem  invenustiorem  hacce,  qua 
corpus  Romuli  in  deum  conversi  comparatur  cum  glande  Balearica, 
quae  in  nubium  regione  liquescit: 

Corpus  mortale  per  auras 
Dilapsum  tenues ;  sic  lata  plumbea  funda 
Missa  solet  medio  glans  intabescere  caelo. 
Turpe   nescioquid   et   vile    habet   intabescendi  verbum,  planeque 
est   indignum  quo  significetur  corpus  aliquod  naturam  divinam 
induere. 

830  sqq.    In  caelum  sublatus  ubi  est  Romulus,  luno 
Irin  ad  Hersiliam  descendere  limite  curvo 
Imperat  et  vacuae  sua  sic  mandata  referre: 
„0  et  de  Latia,  o  et  de  gente  Sabiua 
Praecipuum,  matrona,  decus,  dignissima  tanti 
Ante  fuisse  viri,  coniunx  nunc  esse  Quirini, 
Siste  tuos  fletus." 
Minime  pulchrum  illud  est  quod  ipsam  allocutionem ,  qua  Iridi 
ad   Hersiliam  utendum  est,  ei  subiicit  luno.  Quanto  elegantius 
foret  ipsique   naturae  conveniret  magis,  si  dearum  maxima  fa- 
mulae   suae  tantummodo   imperaret  quid  esset  nuntiandum,  at 
haec  deinde,  muliere  illa  primaria  conspecta,  praemitteret  verba 
admirationem  suam  testantia. 

849    Ipsa  quoque  Hersilia  dea  facta  in  caelum  evolat: 
Hanc  manibus  notis  Romanae  conditor  urbis 
Excipit  et  priscum  pariter  cum  corpore  nomen 
Mutat  Horamque  vocat. 
Illud    notis    quid    sibi   velit   intelligimus,    sed    sentimus   simul 
quam   sit   languidum,   miramurque   cur   poeta   non  hic  quoque 
cupidis  scripserit ,  ut  XI,  63  cupidisque  amplectitur  ulnis.  Cetera 
ita   sunt   composita   ut   vix  aliud  quidquam  inde  efficere  possis 
quam   hoc:    a   Romulo   conversum   esse    Hersiliae  corpus,  quod 
neque  voluit  poeta  et  est  absurdissimum. 

XV,  7  Numa  Pompilius  regio  nomine  et  munere  non  con- 
tentus 

quae  sit  rerum  natura  requirit. 

Huius  amor  curae,  patria  Curibusque  relictis, 

Fecit  ut  Herculei  peiietraret  ad  hospitis  urbem. 
Novi  Bubstantivum  quod  est  cura  saepe  poni  ad  quemvis  men- 
tis  laborem ,  e.  c.  docti  hominis  disquisitionem ,  artificis  studium, 
alia  ex  hoc  genere  significanda,  neque  tamen  unquam  mihi 
eripietur  ingratam  esse  locutionem  Auim  amor  citrae.  Et  cetera 
huius  sententiae  temere  deiecta  videntur  potius  quam  apte 
eleganterque  disposita.  Ipsa  enim  sermonis  Latini  indoles  flagi- 
tare  videtur  ut  ablativus  absolutus  joa^ria  Curibusque  relictis  ponatur 
inter  coniunctionem  ut  et  coniunctivum  penetraret, 

12   Neque  est  aptior  dispositio  in  iis  quae  paulo  postleguntur: 

Dives  ab  Oceano ,  bobus  love  natus  Hiberis 

Litora  felici  tenuisse  Lacinia  cursu 

Fertur. 
Aut  in  hisce: 

20     Myscelus ,  illius  dis  acceptissimus  aevi. 
Non   enim  poeta   dicit,  quod  absurdissimum ,  Myscelum  accep- 
tissimum    fuisse   diis,  qui  tunc  essent,  sed  omnium  hominum, 
qui    tunc    essent,  fuisse  diis  acceptissimum.  Sed  quis  sic  latine 
loquitur  scribitve? 

30    Ut  dicat  „dies  praeterierat  unus  et  nox  una"  poeta  duo- 
bus  utitur  versibus : 

Candidus  Oceano  nitidum  caput  abdiderat  Sol 

Et  caput  extulerat  densissima  sidereum  Nox. 
Satis ,  hercule ,  verbose.  Plane  abundat  adiectivum  q.  e.  densus 
et  tantum  non  inepte  in  superlativo  ponitur.  In  uno  enim  si- 
dereum,  quod  idem  est  atque  densum  sideribus  insunt  omnia. 
Neque  quidquam  inest  in  illa  temporis  significatioue ,  quod  gra- 
ves  illas  terminationes  sol,  nox,  deinceps  positas  requirat. 

34    Myscelus   semel  iterumque   in  somno  ab  Hercule  iussus 
patriam  relinquere 

Pertimuit  patriumque  simul  transferre  parabat 

In  sedes  penetrale  novas. 
Satis   inusitate   hic   simul   eo   ponitur   sensu   quem   iam  habere 
solet. 

56    luvenit  Myscelus   post  aliquos  errores  fluvium  Aesarem, 
ubi  urbem  condere  iussus  est: 

Nec  procul  hinc  tumulum ,  sub  quo  sacrata  Crotonis 

Ossa  tegebat  humus,  iussaque  ibi  moenia  terra 
Condidit  et  nomen  tumulati  traxit  in  urbem. 
Verbo  trahendi  vim  facit  poeta :  trahere  enim  nomen  recte  dicitur 
homo  vel  locus,  qui  nomen  accipit.  Cf.  IV,  291:  „nomen  quo- 
que  traxit  ab  illis".  Eodem  modo  aliquis  „qui  in  novum  est 
mutatus  corpus"  dicitur:  colorem,  formam,  squamas,  plumas 
simm.  trahere. 

167    Docet  Pythagoras: 

Errat  et  illinc 
Huc  venit,  hinc  illuc  et  quoslibet  occupat  artus 
Spiritus  eque  feris  humana  in.  corpora  transit 
Inque  feras  noster. 
Vocabulum    q.  e.    noster    eo    loco   est    positum    ut   tota   horum 
versuum  sententia  admodum  fiat  obscura. 

525  sq.  Egeriae  sic  de  exitu  suo  narrat  Hippolytus : 
Excutior  curru,  lorisque  tenentibus  artus 
Viscera  viva  trahi  nervosque  in  stirpe  teneri, 
Membra  rapi  partim ,  partimque  reprensa  relinqui, 
Ossa  gravem  dare  fracta  sonum  fessamque  videres 
Exhalari  animam ,  nullasque  in  corpore  partes 
Noscere  quas  posses:  unumque  erat  omnia  vulnus. 
Figura,    quae    „zeugma"  dicitur,  novimus  omnes  quam  sit  fre- 
quens    et   quantum   sibi  in  ea  adhibenda  largiantur  poetae,  sed 
uemo    usquam    illius    causa    tam    vehementer    contortum    vidit 
loquendi    usum    quam    hic,    ubi    primum,    solita    vocabulorum 
significatione ,    viscera   trahi,  nervos  teneri ,  memhra  rapi  videre 
iubemur,    sed    deinde    etiam    sonum    dari    et    animam,    exhalari, 
postremo   iterum   quotidiana    sua   vi   redit   videndi    verbum   in 
his:  „nullasque  in  corpore  partes  noscere  quas  posses". 

620  Cipus,  cum  frontem  suam  cornibus  munitam  vidisset, 
consulto  haruspice  se  regem  fore ,  si  urbem  intrarit ,  cognoscit ; 
sponte  ergo  vir  patriae  amantissimus  rem  senatui  aperit  et  ut 
in  exsilium  pellatur  petit.  At  aliter  visum  patribus:  extra  ur- 
bem  ei  honoris  causa  agrum  dant : 

Cornuaque  aeratis  miram  referentia  formam 
Postibus  insculpunt ,  longum  mansura  per  aevum. 
Ipsum  Cipi  caput,  opinor,  miram  formam  referebat,  de  solis  cor- 
nibus,  iisque  non 'veris  sed  simulatis,  absurde  illud  dicitur. 

652  Senatus    Epidaurias   dubitat   tradatne   petentibus   Roma- 
norum  legatis  Aesculapium  au  neget : 

Dum  dubitant,  seram  pepulere  crepuscula  lucem 
Umbraque  telluris  tenebras  induxerat  orbi. 

Omnia   in   altero    versu   mire   et   insolite    sunt  enuntiata,  illud 

vero  ielluru  orbi  vix  ferendum  videtur. 

653  sqq.  Sic  pergitur : 

Cum  deus  in  somnis  opifer  consistere  visus 
Ante  tuum,  Romaue,  torum,  sed  qualis  in  aede 
Esse  solet  e.  q.  s. 
Nusquam   ineptiorem   vidi   T^q   ce7ro(rTpo!pii<;   abusum  quam  hic, 
ubi   poeta   vocativo   Romane  alloquitur  nescioquem  e  legatis  il- 
lum ,  cuius  ne  nomen  quidem  novimus.  At  multo  tamen  etiam 
durius   hoc  quod  coniunctione  sed  usus  poeta  veram  Aesculapii 
formam  iam  hic  opponit  serpenti ,  sub  quo  latere  solet  ille  .  .  . 
cum    tamen    in   sequentibus    demum   de   serpente   illo  cognoscunt 
aliquid  legentes. 

663    Dormienti   ergo  legato  adstat  Aesculapius  eumque  quid 
sit  agendum  edocet,  quo  facto 

Extemplo  cum  voce  deus,  cum  voce  deoque 
Somnus  abit. 
Pueriliter  ludentis  est  sic  vocibus  inanibus  versum  explere. 
699    Deus  idem  in  Italiam  vehendus  navi  imponitur, 

modicisque  per  aequor 
lonium  zephyris  sexto  Pallantidos  ortu 
Italiam  tenuit. 
Hic  haud  dubie  a  poeta,  sermonis  usum  parum  curante,  omis- 
sum  est  participium  vecius  (modicis  zephyris  per  aequor  lonium 
vectus)   quod   non    minus   durum   est   quam  ceriior  (XIV,  290) 
pro  ceriior  /actus  positum. 

740    Insula  Tiberis  sic  describitur: 

Scinditur  in  geminas  partes  circumfluus  amnis, 
Insula  nomen  habet,  laterumque  a  parte  duorum 
Porrigit  aequales  media  tellure  lacertos. 
Quid    sibi    isto    laierum    a   parie   duorum   vellet   ipsum    poetam 
ignorasse  arbitror. 

792    Instante  lulii  Caesaris  caede  et  alia  fiunt  portenta  et 

Tristia  mille  locis  Stygius  dedit  omina  ^)  bubo, 
Mille  locis  lacrimavit  ebur  cantusque  feruntur 
Auditi  sanctis  et  verba  minantia  lucis. 

Ipse  consilio  suo  obstitit  poeta,  cum  versus  explendi  causa  istud 

feruntur   poneret,    nam    nunc    videri    certe  legentibus  potest  de 

veritate   portentorum   illorum  duhitare  ijpse.  Quod,  ut  opinor,  a 

proposito  eius  quam  maxime  est  alienum. 

817  sqq.    Venerem,    ob   caedem   lulii   Caesaris   afflictam,    sic 

consolatur   lupiter  ut   ei   narret   quae   in  Parcarum  libris  olim 

legerit  ipse: 

Hic  sua  complevit,  pro  quo,  Cytberea,  laboras, 
Tempora,  perfectis,  quos  terrae  debuit,  annis. 
Ut  deua  accedat  caelo  templisque  colatur, 
Tu  facies  natusque  suus:  qui  nominis  heres 
Impositum  feret  unus  onus  caesique  parentis 
Nos  in  bella  suos  fortissimus  ultor  habebit. 

Ultima  vix  possunt  iutelligi,  tanto  sunt  inter  se  spatio  dirempta 

ultor  et  genitivus  inde  pendens  caesi  parentis. 

823  Pharsalia  sentiet  illum  (sc.  Octavianum) 

Emathiaque  iterum  madefient  caede  Philippi. 

Mirum  in   modum   hic   Pharsalus   et   Philippi  inter  se  confun- 

duntur,    et   vocabula    Emathia  caede  in  nescioquos  errores  indu- 

cunt  legentem. 

829  De  futuro  Augusti  imperio  et  alia  declamat  lupiter  et  haec : 
Quid  tibi  barbariam,  gentes  ah  utroque  iacentes 
Oceano  numerem  ? 

Vocabula  notata  quo  sensu  dicta  sint  equidem  non  perspicio. 
832    Idem  ille  Augustus,  vaticinante  love: 
Pace  data  terris  animum  ad  civilia  vertet 
lura  suum. 

Quanto  praestaret  totum  illud  suum  omittere  quam  hic  ponere! 

Sed  metro  habilis  illa  vox  est,  cetera  poeta  non  curat. 
834  sqq.    Sic  pergitur: 

Legesque  feret  iustissimus  auctor 
Exemploque  suo  mores  reget  inque  futuri 
Temporis  aetatem  venturorumque  nepotum. 


1)  Quod  in  editione  Koruiana  hic  omnia  legitur  errore  opificis  factum  coniicio. 

Prospiciens  prolem  sancta  de  coniuge  natam 

Ferre  simul  nomenque  suum  curasque  ')  iubebit. 
Verbis   notatis   versus    farciuntur,    non  ornantur  neque  ponderis 
quidquam  nanciscuntur.  Zeugma  vero  iWvi^ :  ferre  nomen  curasque 
durius  etiam  est  illo  quod  vss.  525  sqq.  notavimus. 
845  sq.  Venus 

Caesaris  eripuit  membris  neque  in  aera  solvi 

Passa  recentem  animam  caelestibus  intulit  astris. 
Ita   disposita  sunt  vocabula  ut  mollissimi    nascantur  versus  sed 
sententia  impeditissima. 

Metri  causa  poetas  Latinos  interdum  aptam  sententiae  dispo- 
sitionem  neglexisse  nusquam  apparet  clarius  quam  A.A.  I,  399  sq. : 

Tempora  qui  solis  operosa  colentibus  arva, 
Fallitur,  et  nautis  adspicienda  putat. 
Minime  tamen  hoc  exemplo  infirmatur  nostra  nonnullorum  in 
Metamorphosesin  versuum  reprehensio.  Poetae  elegiaco  omnibus 
modis  ludere  conceditur,  poetam  narranlem  ^im^licQm  perspicuum- 
que  esse  iure  nostro  postulamus.  Et  suut  in  libris  XIV  et  XV 
(1730  versibus)  non  minus  decem  loci,  ubi  mirum  in  modum 
vocabula  inter  se  confunduntur,  suntque  illi  eiusmodi  ut  nihil 
608  deceat  magis  quam  quotidiana  loquendi  scribendique  ratio: 
XIV,  127,  158,  219,  428,  772;  XV,  7,  12,  20,  820,  845. 
Contra  toto  Artis  opere  „hyperbatum"  illud,  quod  citavimus, 
stat  solum. 

858  „Ne  lovi  quidem  cedit  Augustus"  poeta  declamat  „immo 
superat  eum".  Tum  sic  pergit: 

luppiter  arces 

Temperat  aetherias  et  mundi  regna  triformis 

Terra  sub  Augusto. 
Quid,   obsecro,    hic   adiectivam   q.  e.    triformis  significat,  quid 
omnino   potest  significare   ut   apte   inter  se  opponantur  mundus 
Iriformis  et  terra ,  quae  ab  Augusto  regitur? 

Habemus  igitur  in  ultima  parte  Metamorphoseon ,  quae  tota 
est  2300  fere  versuum,  non  minus  64  vitia  admodum  gravia, 
Non  tantus  hic  est  uumerus  ut  incredibilis  videri,  sed  multo 
maior  quam  ut  bono  poetae  ignosci  possit. 


1)  In  Korniana  editione  typothetae,  ut  opinor,  errore  hic  earasque  legitar. 


CAPUT  IV. 


DB   METAMORPHOSEON   INVENTIONB   ET   DI8V0SITI0NB. 

Severum  profecto  adversus  Ovidium  proximo  capite  egi  cen- 
sorem,  nunc  ad  laudes  eius  redeo.  In  quibus  multo  versor 
lubentius,  quasque  in  clara  ponere  luce  multo  est  facilius. 
Quidquid  autem  in  Metamorphosesin  laudas,  tota  longi  operis 
dispositio  vel  maximo  est  digna  praeconio.  Qua  effectum  est  ut 
liber  ille,  omnes  inde  a  mundo  creato  usque  ad  Augusti  mor- 
tem  corporum  mutationes  complexus,  neque  in  immensum  ex- 
cresceret,  et,  cum  tamen  vel  sic  satis  amplus  evaserit,  non 
solum  sine  taedio  perlegi  possit  sed  etiam  tantum  non  ab  initio 
usque  ad  finem  dulcedine  sua  legentem  detineat.  Qua  arte  qui- 
busque  artificiis  eo  Ovidius  pervenerit,  licet  antea  iam  dixerim, 
iterum ,  sed  paulo  accuratius,  mox  exponam.  At  nunc,  ne  ad- 
versarios  mihi  excitem ,  clamantes  temere  me  Ovidium  laudibus 
ornare,  qui  non  antea  sedulo  investigarim  quid  apud  auctores 
suos  invenerit  Ovidius,  quid  excogitarit  ipse,  illa  autem  res  cum 
ad  certum  eventum  neque  perducta  sit  neque  fortasse  unquam 
perduci  possit,  indignum  esse  viro  docto  negotium  pulchros 
e  Metamorphosesin  locos  colligere  atque  disponere,  tamquam 
si  pro  certo  constaret  ab  ipso  eos  compositos  Ovidio  non  (id 
quod  de  nonnullis  pro  certo  sciamus)  aliunde  sumptos  —  pri- 
mum  de  Ovidii  in  Metamorphosesin  fontibus  disputabo  quaedam. 
Sic  optime  apparebit  illud  adversariorum  argumentum  adversus 
meam  disputationem  multo  minus  valere  quam  primo  aspectu 
videatur.  Nam  primo  aspectu  illud  esse  gravissimum  minime  nego. 

Fuit   ergo    versatissimus  in  poesi  tragica  Ovidius.  Quam  rem 


38 

olim  uno  alteroque  aflferendo  loco  iam  indicavit  Ribbeckius  in 
pulcherrimo  libro  de  Romana  tragoedia,  nuper  vero  Ehwaldus 
accuratissime  doctissimeque  illustravit  egregio  illo  ad  XIV»™ 
Heroida  commentario  ').  Et  quis  omnino  de  hac  re  dubitare 
possit  cum  sibi  quae  de  Ovidii  Medea  sunt  tradita  in  mentem 
revocet?  Quis  non  spectare  sibi  Procnen  Philomelamque,  quis 
non  nuntium  tragicum  de  morte  Meleagri  avunculorum  narran- 
tem  audire  videtur? 

Utque  erat  impatiens  irae,  Sigeia  torvo 

Litora  respexit  classemque  in  litore  vultu, 

Intendensque  manus  e.  q.  s. 
Talem,    ut  opinor,  Aiacem  spectantibus  exhibuerat  Pacuvius  in 
Armorum  ludicio.  Et  quod  de  Ulysse  sic  uarrat  Ovidius: 

Laertius  heros 

Astitit  atque  oculos  paulum  tellure  moratos 

Sustulit  ad  proceres  exspectatoque  resolvit 

Ora  sono 
non  Homerica  illa 

Vraaxfv  xj-KXi  Vi  'ri^eaKS  kxtx  x^°^^^  C(Jt.(/.XTX  Trvi^xq 

et:  «AA*    0T6    3^    TOTTX    T6    fjlfyccXyiV    SK    (TTVlhc^    Isi 

vertere    videtur,    sed   potius   redire    in    memoriara    fabulae    sibi 

spectatae,  cuius  poeta  Ulyssem  suum  ad  versus  illos  Homericos 

accommodaverit. 

Ad  Medeam  vero  quod  attinet,  nonne  haec  (Heroid.  XII,  181  sq.) 

legentes : 

Dum  ferrum  flammaeque  aderunt  sucusque  veneni, 
Hostis  Medeae  nullus  inultus  erit 

eandem    illam    agnoscimus    quam    apud    Euripidem    audivimus 

minantem : 

oit  yxp  (JLX  TVjv  ^iffTTOivxv  vjv  iya  ai(3u 
fixXKTTx  TTxvTuv  xx)  ^vvepyov  siX6ixy}v, 
"E.KXTVIV  fivxoTt;  vxloutrxv  h(TTixg  i(Jt,yi<; , 
Xxipuv  Tic   xuTuv  Tovftov  xXyvva   xixp. 

Sed   possunt  ad  hanc  rem  demonstrandam  sexcenta  e  Metamor- 

phosesin    afierri    exempla,    quae    quivis   semel   monitus    statim 


1)  R.   Ehwald.   Exegetischer  Kommentar  zar  XIV  Heroide  Ovids  Gotha  1900  (in 
Programmate  Gymnasii  Ernestini). 

deprehendat.  Ergo  ut  appareat  quam  fuerint  omnino  Ovidii 
aequales,  qui  quidem  in  literis  non  essent  hospites,  in  quali- 
cunque  legendo  carmine  ad  cogitandum  de  aliqua  tragoedia 
propensi,  lubet  hic  e  Propertio  afferre  exemplum,  quod  illam 
rem  luculentius  doceat  quam  ullus  ipsius  Ovidii  locus,  ideoque 
a  proposito  nostro  minime  sit  alienum.  Et  nusquam  illud  in 
huiusce  generis  disputationibus  allatum  vidi.  Propertius  ergo 
postquam  (III,  15)  praeclaris  versibus  Antiopam  miseratus  est, 
quae,  non  agnoscentibus  eam  filiis,  crudeliter  a  stabulo  quo 
perfugerat  repellatur,  subito  laetus  exclamat  (vs.  36  sq.) : 
Digne  lovis  natos  qui  tueare  senex 
Tu  reddis  pueris  matrem  e.  q.  s. 
Qui  nunc  Propertium  legit  non  potest  non  admirabundus  rogare 
unde  tam  subito  senex  ille  pedes  intulerit.  At  non  miratos 
opinor  Propertii  Ovidiique  aequales.  Horum  enim  nemo  fuit, 
qui  senem  illum  non  optime  notum  haberet.  Sed  noverant  eum 
omnes  ex  aliqua  tragoedia.  Suus  enim  in  tragoediis  locus  est 
senibus  illis,  qui,  si  non  nutrix  aliqua  eo  fungitur  munere, 
sero,  cum  iam  mater  in  eo  est  ut  securi  filium  caedat,  vel 
filius  ut  matrem  ducat  uxorem,  prolato  aliquo  signo  efficiunt 
ut  parentes  liberique  inter  se  agnoscant. 

Deinde  immensam  Ovidius  aut  perlegit  aut  certe  inspexit 
epylliorum  et  xhluv  Alexandrinorum  copiam.  Utrum  autem 
diversa  inter  se  fuerint  sttvXXix  et  xtnx  an,  id  quod  de  Cal- 
limacho  perhibet  Diltheyus,  xhix  nomen  fuerit  magni  libri 
multa  complexi  s^ttuxXix  parum  hic  refert. 

Praeterea  Virgilium  bene  cognitum  habebat,  et  omnino  quot- 
quot  Romae  florebant  poetae  eos  omnes  audiverat  recitantes  vel 
legerat.  „Quotque  aderant  vates  rebar  adesse  deos"  ipse  ait; 
bonos  sui  temporis  poetas  pie  colebat,  pulcherrimos  eorum  ver- 
sus  tenebat  memoria,  et  inscius  invitusque  saepe  eos  imitabatur 
(cf.  quae  scripsi  in  libro  de  Horatio  poeta  p.  193  sq.). 

Sed  praesertim  doctrinam,  qua  opus  erat,  sibi  Ovidius  col- 
legit  ex  omni  enchiridiorum  genere.  Syllogas  geographicas , 
astronomicas,  mythologicas  ei  scribenti  semper  prae  manibus 
fuisse  pro  certo  constat.  Atque  ex  illis  non  solum  argumenta 
suarum  narrationum  hausit ,  sed  etiam ,  id  quod  hic  illic  etiam 
nostris   cernere   possumus   oculis,    narrationes,    ut   erant  in  en- 

chiridio  iuuctae,  ita  in  metamorphoses  suas  transtulit.  Semper 
et  ubique  sic  eum  egisse  neque  constat  neque  credibile  est. 

Restat  ergo  ut  quomodo  fontibus  illis  usus  sit  Ovidius  quae- 
ramus.  Est  autem  ea  quaestio  ex  illarum  numero  quas  obiter 
tractare  non  videatur  nefas.  Certe  priusquam  qua  ratione  auctores 
8U0S  in  suum  usum  converterit  Ovidius  diligenter  accurateque 
investigemus,  utile  est  „a  priori  ratiocinari",  ut  dialecticorum 
filii  loquuntur.  Quod  qui  iu  tempore  facere  neglexit  interdum 
nimio  colligendi  studio  et  nimio  disputandi  acumine  abreptus 
ad  eam  rem  credendam  adducitur,  quam  veram  esse  non  posse 
multo  ante  pro  certo  scire  potuerit.  Dabo  huius  rei  luculentum 
exemplum.  Non  ita  multi  anni  sunt  cum  in  patria  nostra  cer- 
tatim  viri  docti  nonnulli  quid  literae  nostrae  Senecae  tragico 
deberent  quaerebant.  Tandem  aliquando  Vondelium  mirum  quan- 
tum  a  Seneca  sumpsisse  utroque  poeta  cum  pulvisculo  excusso 
pronuntiarunt  omues.  Sed  non  fecerunt  id  quod  aute  omnia  esset 
faciendum ,  ut  ipsa  utriusque  poetae  quae  esset  indoles  statuerent. 
Quod  si  fecissent,  nihil  esse  vidissent  quod  tantopere  Senecam 
insigniret  et  a  cetero  poetarum  populo  seiungeret  quam  mirum 
illud  sententiolarum  brevium  acutarum  subobscurarum  artificium, 
quibus  et  aliae  multae  res  et  hominum  miseriae  atque  fatum 
acerbum  ita  depingerentur  ut  nou  posaent  legentes  non  vehe- 
menter  eius  oratione  commoveri;  simulque  intellexissent  hoc 
artificium  imitari  posse  neminem  qui  non  satis  bene  Latine 
sciret;  Vondelium  autem  in  sermone  Latino  adeo  fuisse  hospi- 
tem  ut,  quo  quid  praeclarius  a  Seneca  dictum  esset,  eo  absur- 
dius  illud  interpretatione  sua  corrumperet  atque  pessumdaret, 
ergo  quamvis  multa  Vondelio  cum  Seneca  sint  communia,  quod 
ad  eas  res  pertineat,  quibus  vera  alicuius  poetae  contineatur 
natura,  nullam  inter  hosce  poetas  intercedere  rationem  '). 

In  nostra  ergo  quaestione  ante  omnia  quaerendum  videtur 
quae  indoles  sit  Ovidii:  sic  optime  cognoscemus  quo  modo  ab 
eo  consultos  esse  auctores  illos  sit  verisimile. 

Ipsius  Ovidii  aetate  nuUa  laus  erat  quam  diligentius  studio- 
siusque  appetebant  poetae  quam  doctrinae',  docti  videri  volebant, 
doctos   inter  se  appellitabant.    Et  quo  sensu  tunc  illa  vox  acci- 


1)   Vide  diarium  rernaculum  c.  t.  Los  en  Vatt  Nieawe  Serie,  le  Jaargang  1894. 

piebatur,  nemo,  iit  opinor,  Ovidio  dignior  erat  docti  nomine; 
nemo  enim  plura  legerat ,  nemo  plura  tenebat  memoria.  Sed 
simul  nemo  mortalis  vixit  unquam ,  qui  ab  eo  viro ,  quem  nos 
doctum  dicimus,  tam  longo  distaret  spatio.  Satis  est  de  ea  re 
illos  consulere,  quibus  inter  ipsos  Eomanos  nemo  fuit  de  omni 
literarum  genere  magis  idoneus  iudex,  quorum  alter  Ovidii 
ipsius  fuit  magister,  alter  totum  genus  bumanum  literas  do- 
cuisse  iure  dicitur,  Senecam  maiorem  volo  et  Quintilianum. 

Seneca  ergo  maior  (Cont.  X)  „non  ignoravit"  ait  „(Ovidius) 
vitia  sua  sed  amavit". 

Quintilianus  X,  1,88:  „0vidiu8  nimis  amator  ingenii  sui" 

et  —  98:  „Ovidii  Medea  videtur  mihi  ostendere, 
quantum  ille  vir  praestare  potuerit,  si  ingeuio  suo  imperare 
quam  indulgere  maluisset". 

Lepidissime  dicta  haec  sunt,  verissima  esse  vel  ille  novit  qui 
ipsius  poetae  quamvis  parvam  partem  legit  perpenditque.  Quid 
autem  doctrinae,  quam  nos  eo  nomine  dignam  censemus,  con- 
trarium  magis ,  quam  vitia  illa ,  quae  tam  clementibus  vocabulis 
a  Seneca  Quintilianoque  significantur  ?  Et  putemus  virum ,  qui 
illis  vitiis  laboravit,  id  facere  potuisse  quod  nunc  a  viro 
docto  iure  postulamus,  ut  via  et  ratione  ageret?  Credamusne 
eum  certa  aliqua  imitandi  norma  usum?  Immo  vero,  prout 
ferebat  ingenium,  modo  sic  modo  aliter  eum  egisse  quam 
maxime  est  verisimile;  ultro  quidquam  pro  certo  statuere  non 
res  solum  difficillima  est  sed  fere  fv  t/  rm  olIuvxtuv.  Quique 
accuratissimam  hic  investigandi  rationem  sunt  secuti,  magis 
mihi  librorum  (enchiridiorum  praesertim),  qui  Ovidio  prae  ma- 
nibus  fuerunt ,  naturam  dispositionemque  eruisse ,  quam  quo 
modo  usus  iis  esset  Ovidius  invenisse  videntur. 

Sed  quocunque  modo  se  ea  res  habet,  sunt  quaedam  fabula- 
rum  inter  se  iungendarum  artificia,  quae  quin  ab  ipso  sint  in- 
venta  Ovidio  minime  dubitandum  videtur,  quoniam  nuUus  iis 
aut  in  epyllio ,  aut  in  tragoedia ,  aut  in  carmine  docto ,  aut 
denique  in  enchiridio  locus  esse  potuerit.  Dabo  hic,  ut  quid 
mihi  velim  appareat ,  exempla  quaedam ,  quae  mihi  semper 
maxime  insignia  visa  sunt.  Alia  addere  cuiusvis  est. 

I  667  Mercurius  Argum  consopit  longo  sermone  diuque 
fistula   canendo,    de  qua  rogatus  quomodo  sit  inventa,  fabulam 

orditur  de  Syringe,  sed  iam  somno  oppressus  iacet  Argus. 
Non  tamen  hanc  facuUatem  narrationis  inserendae  narrationi 
amittit  poeta,  sed  ipse  suis  verbis,  idque  oratione  indirecta 
(700 — 711),  ea  refert,  quae  iam  non  potest  Argo  narrare  Mer- 
curius.  Lepidissimum  profecto  inventum ,  quodque  venustissimis 
exornat  versibus  Ovidius,  sed  ubi,  quaeso,  recte  adhiberi  potuit 
illud  nisi  in  ipso  de  omnibus  in  novas  formas  mutatis  corpori- 
bus  carmine? 

Homines  inter  se  metamorphoses  narrantes  inducit  et  alibi  et 
VIII  547 — 875,  ubi  strenui  illi  venatores,  Calydone  domum 
redeuntes,  otiosi  apud  Acheloum  desident.  Quis  tragicus,  quis 
ahiuv  epylliorumve  poeta ,  quis  enchiridiorum  scriptor  haec 
sic  potuit  iungere  atque  disponere? 

VII,  350 — 400  Medeae  fugam  describens  non  solum  omnes  locos 
volanti  subiacentes  nominat,  sed  arripit  hanc  facultatem  longae 
inserendae  metamorphoseon  seriei ,  quae  quoque  illorum  evenerint. 

Quid  quod  semel  (IV,  43 — 52)  reticendo  haud  paucas  enumerat 
metamorphoses.  Minyeides  ibi  „vario  sermone"  levare  decernunt 
„mauuum  opus",  sed  quae  narraudi  factura  est  initium  primum, 
quam  ex  multis  illis,  quas  memoria  tenet,  potissimum  eligat 
dubia ,  sororibus  dat  optionem  ...  et  paucis  verbis  omnium 
argumentum  proponit.  Utilissimam  profecto  haec  Minyeis  operam 
praebet  Metamorphoseon  poetae,  sed  alii  poetae  scriptorive 
nihil,  ut  opinor,  erat  profutura. 

Quid  fecerit  ut  fabulas,  quas  diversis  locis  iacentes  invenerat, 
inter  se  iungeret  et  alibi  prodit  et  XI,  413.  Ceyx  oraculum 
consulturus  Clarium  navem  conscendit : 

Nam  templa  profanus 
Invia  cum  Phlegyis  faciebat  Delphica  Phorbas. 
Utraque  enim  re  opus  est  poetae,  et  navigatione,  in  qua  peri- 
turus  sit  Ceyx,  et  oraculo  ab  eo  consulto.  Nam  adduxit  ad 
Ceycem  Pelea,  cui  apud  praestantissimum  illum  deversanti 
hospitem  saeva  miracula  evenerunt ,  quae  vehementer  et  alios 
commoverint  et  ipsum  Ceycem.  Nusquam  Ovidius  Ceycis  mor- 
tem  iunctam  invenerat  cum  Pelei  miraculis  illis:  ut  iungere 
posset  commentus  est  eius  ad  oraculum  navigationem ,  quae  ut 
quam  maxime  fieret  verisimilis,  a  Phorbante  praedone  auxilium 
petiit. 

Sed  nihil  iocosius,  nihil  quod  magis  ipsam  Ovidii  referat 
indolem,  quam  quod  IX,  667  legitur.  De  Cauno  et  Byblide 
narravit  Ovidius,  pergere  vult  de  Iphide  narrando.  Sed  quo 
itinere  Mileto  in  insulam  Cretam  proficiscatur  ?  Transsilit  in- 
tervallum  sed  saltu  venustissimo.  Postquam  in  fontem  mutatam 
Byblidem  cognovimus ,  sic  subito  in  Cretam  transferimur : 
Fama  uovi  centum  Cretaeas  forsitan  urbes 
Implesset  monstri,  si  non  miracula  nuper 
Iphide  mutata  Crete  propiora  tulisset  '). 
Neque  tantummodo  ad  fabulas  inter  se  iungendas  lepidissimis 
poeta  noster  utitnr  artificiis;  alia  quoque  non  minus  venusta  in 
Metamorphosesin  observamus,  quae  singulis  fabulis  apte  dispo- 
nendis  inserviunt.  Illa  autem  equidem  ab  ipso  Ovidio  esse  in- 
venta  mihi  habeo  persuasum;  quodsi  qnis  demonstrare  possit 
ea  quoque  ab  eo  e  suis  esse  fontibus  translata,  haud  magnopere 
ea  observatione  nostra  mutetur  opinio.  Concedendum  enim  sit  in 
deliciis  ea  habuisse  Ovidium  et  aptissime  elegantissimeque  iis 
usum  esse.  De  his  autem  artificiis  aliisque  quibusdam  quae  his 
sunt  cognata  iam  in  priore  illa  dixi  disputatione.  Cuius  loci 
maiorem  partem  huc  transferam  quia  et  quae  sunt  eiusdem 
argumenti  sub  unum  dare  volo  conspectum  et  sic  mihi  paro 
transitum  ad  peculiarem  quandam  de  duobus  locis  disputatiun- 
culam ,  qua  apte  totum  hoc  caput  claudatur. 

Longae  saepiusque  interruptae  narrationes  eiusmodi  versu  con- 


1)  Cognatum  huic,  sed  aliquanto  minus  iocosum,  est  exemplum  quod  e  VI,  411  sqq. 
petimus.  Narratum  est  de  Niobidarum  interitu  tristissimo,  parentes  qaoque  eorum 
quomodo  vitae  lucem  reliquerint  cognovimus.  Audimus  deinde  rem  cum  illis  ipsa 
natara  sua  artissime  iunctam:  Pelopem  sororis  suae  tristia  fata  deflevisse.  Sequitur 
ad  hunc  ut  consolandi  causa  legatos  mittant  reges  a  civibus  suis  rogantur.  Enumeran- 
tur  civitates  quae  officio  illo  functae  sunt.  Sequitur : 

Credere  quis  posset?  solae  cessastis  Athenae : 

Obstitit  officio  bellam,  subvectaque  ponto 

Barbara  Mopsopios  terrebant  agmina  muros. 

Threicius  Tereus  haec  auxiliaribus  armis 

Faderat  et  clarum  viucendo  nomen  habebat: 

Quem  sibi  Pandion  opibusque  virisque  potentem 

Et  genus  a  magno  ducentem  forte  Gradivo 

Conubio  Prognes  iunxit. 
En    paratus   est   transitus  ad  narrationem  de  Philomela  Procneque,  quae  cum  Niobe 
86  iunctas  videntes  habent  quod  admirentur! 

cludit    poeta    ut   totus   earum   nexus  legenti  continuo  stet  ante 
oculos.  Duo  dabo  exempla. 

Uxorem   amittit    Orpheus,    receptam  negligenda  conditione  a 
rege  inferorum  imposita  iterum  perdit;  maestus  redit  in  Thra- 
ciam,  tristitiam  consolatur  canendo;  ipsa  eius  carmina,  quorum 
sat  magna  est  copia,  narrationi  inseruntur;  tandem  a  Thressis, 
quarum  odium  in  se  verterat ,  vates  crudeliter  occiditur,  membra 
eius  manibus  direpta  nefandis  sparguntur  (XI,  61): 
Umbra  subit  terras  et  quae  loca  viderat  ante 
Cuncta  recognoscit,  quaerensque  per  arva  piorum 
Invenit  Euridicen  cupidisque  amplectitur  ulnis. 
Hic  modo  coniunctis  spatiantur  passibus  ambo, 
Nunc  praecedentem  sequitur,  nunc  praevius  anteit; 
Eurydicenque  suam  iam  tuto  respicit  Orpheus. 
Vides  quam  egregie  uuo  vocabulo  iam  longae  fabulae  exordium 
cum  fine  iungatur. 

Neque  minus  est  insigne  alterum  exemplum  quod  e  libro  III 
afieram.    Misero  sui  amore  tabescit  Narcissus;  quid  semet  spec- 
tando  senserit  dixeritque  accurate  explicatur,  sed  ad  exitum  iam 
properante  narratione  non  uegligit  poeta  legentes  admonere  haud 
immeritam    fuisse    Narcissi    mortem :    iterum    enim   in   scenam 
producit  Echo,  qua  despicienda  durae  et  inhumanae  indolis  do- 
cumentum  adolescene  dedit.  Eaec  poetae  verba  sunt  (vs.  499): 
Ultima  vox  solitam  fuit  haec  spectantis  in  undam: 
„Heu  frustra  dilecte  puer" !"  totidemque  remisit 
Verba  locus,  dictoque  „vale"  „vale"  inquit  et  Echo. 
Quae  autem  artificia  semel  adamare  poeta  coepit  iis  saepissime 
utitur.  Citabo  versus  quosdam  inter  se  simillimos  unde  alterum 
genus  cognosci  possit. 
VI,  267  sqq. 

Fama  mali  populique  dolor  lacrimaeque  suorum 
Tam  subitae  matrem  certam  fecere    ruinae 
Mirantem  potuisse,  irascentemque  quod  ausi 
Hoc  essent  superi,  quod  tantum  iuris  haberent. 
Nam  pater  Amphion  ferro  per  pectus  adacto 
Finierat  moriens  pariter  cum  luce  dolorem. 
VIII,  529  sqq. 

Pulvere  canitiem  genitor  vultusque  seniles 

Foedat  humi  fusus  spatiosumque  increpat  aevum. 

Nam  de  matre  manus  diri  sibi  conscia  facti 

Exegit  poenas,  acto  per  viscera  ferro. 
XI,  215  sqq. 

Bis  periura  capit  (Hercules)  superatae  moenia  Troiae. 

Nec  pars  militiae,  Telamon,  sine  honore  recessit, 

Hesioneque  data  potitur,  nam  coniuge  Peleus 

Clarus  erat  diva  e.  q.  s. 
His   locis   permultisque   aliis  particula  nam  aptissime  adhibetur 
ad  narrationem  de  homine  illis,  de  quibus  antea  narratum  est, 
aliqua  necessitudine  iuncto ,  suo  loco  inserendam  '). 

Tertium  nunc  poetae  artificium  ita  indicabo  ut  initium  faciam 
a  versu,  qui  vulgo  male  explicatur.  In  gravi  illo  proelio,  quod 
propter  Andromedam  ortum  est,  Lampetides  cantor  a  Pettalo 
vulneratur;  V,  117: 

Concidit  et  digitis  morientibus  ille  retemptat 

Fila  lyrae :  casuque  fuit  miserabile  carmen. 
Pro  fuit  fleinsius  coniecit  canit,  quam  coniecturam  refutarunt 
omnes  admonendo  KXKoCpuvov  esse  istud  casu  canit  carmen,  sed 
multo  graviore  argumento ,  quod  contra  eam  afferri  poterat , 
nemo,  quantum  scio,  unquam  usus  est.  Coniectura  enim  Hein- 
siana  tollitur  et  perit  vera  versus  sententia,  quae  nunc  latet 
tantummodo,  nulloque  negotio  protrahi  potest.  Non  hoc  dicit 
Ovidius  cadente  Lampetide  factum  esse  ut  miserabile  existeret 
carmen :  absurdum  enim  hoc  esset  et  rei  naturae  contrarium. 
Musicus,  cum  improvisa  plaga  percussus  concidit,  fieri  potest 
ut  lyra  eius  canat  aliquid  quod  viri  perturbationi  subitoque 
terrori  respondeat;  lamentabile  vel  miserabile  carmen  nemo  un- 
quam  cecinit  nisi  otiosus  desidens  vel  adstans.  Neglexerunt 
autem  tam  interpretes  quam  ipse  Heinsius  versum  qui  praecedit: 

Pettalus  irridens  „8tygiis  cane  cetera"  dixit. 
Ergo  antequam  vulneraretur  Lampetides  canebat,  accepto  vulnere 
retemptat  fila  lyrae  i.  e.  conatur  carmen  suum  persequi ,  casuque 
fuit  miserabile  carmen  i.  e.  forte  autem  res  ita  ferebat  ut  carmen 


1)  Qnam  languida  sit  et  prorsus  inutilis  parenthesis  illa  (XIV,  741),  de  qua  in 
praecedenti  egimus  capite,  egregie  hi  loci  docent,  ubi  particala  nam  tam  apte  est 
posita. 

quod  exorsus  erat  Lampetides  miserabile  esset:  illud  ergo  ei 
pro  singultu  et  lamentatione  esse  poterat.  Igitur  eo  artificio, 
quod  in  Metamorphosesin  tam  saepe  observatur,  Ovidius  utitur 
ut  non  omnia  quae  gesta  sunt  sicut  gesta  sunt  ordine  velut 
enumeret,  sed  interdum  narrationis  cursum  interrumpat  ad  ali- 
quam  rem,  quam  cum  maxime  scire  legentes  oportet,  ita  ad- 
dendam  quasi  eam  in  praecedentibus  narrare  neglexerit.  Possis 
ergo  verba  citata  sic  in  vulgarem  transferre  sermonem :  „Car- 
men  autem ,  quod  exorsum  esse  Lampetidem  modo  dicebam , 
forte  miserabile  erat".  Sed  meam  loci  interpretationem  eiemplis 
confirmare  conabor. 
I,  587  sqq. 

Viderat  a  patrio  redeuntem  luppiter  illam 
Flumine  et  „o  virgo  love  digna  tuoque  beatum 
Nescio  quem  factura  toro,  pete"  dixerat  „umbras 
Altorum  nemorum",  et  nemorum  monstraverat  umbras. 
596  „Ne  fuge  me",  fugiebat  enim. 
Verborum    enim   quae    sunt    et   nemorum  m.  u.  et  fugiehat  enim 
hic    sensus    est:    „paene    oblitus   eram   narrare   eo   loco  silvam 
fuisse"  et  „p.  o.  e.  n.  lo  fugisse". 

III,  232.    Longa   serie    poeta   Actaeonis  canes,  qui  dominum 
persequuntur,  nominavit;  addit  haec: 

Prima  Melanchaetes  in  tergo  vulnera  fecit, 
Proxima  Theridamas ,  Oresitrophus  haesit  in  armo. 
Tardius  exierant,  sed  per  compendia  montis 
Anticipata  via  est. 
i.  e.  tres  illos  canes  antea  non  nominavi  quia  nondum  aderant: 
causa  cur  tameu  primi  dominum  aggrederentur  haec  erat  quod 
e.  q.  8. 

V,  278  sqq.    De   insidiis   sibi   a   Pyramo    structis  ita  narrant 
Pierides : 

Templa  petebamus  Parnasia:  vidit  euntes 
Nostraque  fallaci  veneratus  numina  vultu 
«Mnemonides"  {cognorat  enim)  „consistite"  dixit 
„Nec  dubitate,  precor,  tecto  grave  sidus  et  imbrem" 
{Imher  erat)  „vitare  meo". 

VI,  358  sq.   Agrestes  Lycios   et   aliis   verbis  obsecrat  Latona 
ut  8ui  misereatur  et  hisce: 

„Hi  quoque  vos  moveant,  qui  nostro  bracchia  tendunt 
Parva  sinu"  {ei  casu  tendebant  hracchia  nati). 
VII,  217  sqq.    A    diis    deabusque   suis    Medea  venena  magica 
petit:  preces  autem  suas  his  versibus  concludit: 

Et  dabitis!  neque  enim  micuerunt  sidera  frustra, 
Nec  frustra  volucrum  tractus  cervice  draconum 
Currus  adest. 
Addit  poeta :  aderat  demissus  ab  aethere  currus. 

Denique  proponam  locum  qui  primo  illi  tam  similis  est  quam 
ovum  est  ovo: 

VII,  83   (Medea)  ut  vidit  iuvenem ,  specie  praesentis  inarsit. 
Et  casu  solito  formosior  Aesone  natus 
lUa  luce  fuit  ^). 

Saepius  novam  fabulam  ita  exorditur  poeta  ut  dicat  illius 
hominis,  de  quo  modo  narraverit,  tristem  quidem  sortem  fuisse, 
illam  autem  solatio  quodam  levatam  esse,  nunc  vero  rem  se 
narraturum  multo  praecedenti  tristiorem.  Solemnis  est  in  his 
particula  tamen. 

IX,  98  sqq.  De  Acheloo,  qui  in  certamine  cum  Hercule  de 
Deianira  suscepto  alterum  cornu  amisit,  finita  est  narratio.  Sic 
poeta  pergit: 

Hunc  tamen  ablati  domuit  iactura  decoris, 
Cetera  sospes  habet;  capitis  quoque  fronde  saligna 
Aut  super  imposita  celatur  arundine  damnum. 
At  te,  Nesse  ferox,  eiusdem  virginis  ardor 
Perdiderat. 
IX,  326.    Socrum    Alcmenen    ministrae  tristi  morte  afflictam 
sic  consolatur  lole: 

Te  tamen,  o  genetrix,  alienae  a  sanguine  nostro 
Eapta  movet  facies.  Quid  si  tibi  mira  sororis 
Fata  meae  referam? 


1)  Cum  magno  cognosco  gaudio  tandem  aliquando  meam  versus  V,  117  interpre- 
tationem  admitti  in  commentarios.  Ehwaldus  enim  in  praestantissima  librorum  I — VII 
editione,  quae  proximo  anno  in  lucem  prodiit,  iilam  in  annotatione  sua  posuit,  idque 
ipsis  illis  adstructam  Metamorphoseon  locis,  quos  ego  hic  primos  attuli:  I,  587  sqq. 
II,  232  sqq. 

XIII,  55.  Obiecit  Ulyssi  triste  Pbiloctetae  exilium  Aiax; 
deinde  addit: 

Ille  tamen  vivit  quia  non  comitavit  Ulyssem. 

Mallet  et  infelix  Palamedes  esse  relictus  '). 
Et  multa  alia  eiusdemmodi. 

Sufficiunt,  ut  opinor,  haec  ad  demonstrandum  qualem  se 
disponendi  artificem  Ovidius  in  maiore  Metamorphoseon  parte 
praestiterit.  Et  possum  hic  finem  imponere  capiti,  quod  huic 
argumento  destinavi.  Sed  paulisper  ad  unum  eius  locum  redeo, 
qui  ansam  mihi  praebet  observationum  duarum  neque ,  ut  opinor, 
ineptarum  et  cum  totius  capitis  consilio  quam  maxime  cohae- 
rentium. 

Observatione  ergo  nostra  de  Ovidio  non  omnia  quae  gesta 
sunt  sicut  gesta  sunt  ordine  velut  enumerante,  sed  interdum 
narrationis  cursum  interrumpente  ad  aliquam  rem,  quam  cum 
maxime  scire  legeutes  oporteat,  inserendam,  hac  aio  observatione 
usi  iam  sumus  ad  versus  cuiusdam  (V,  117)  pravam  emendatio- 
nem  refellendam  et  verum  sensum  in  clara  pouendum  luce. 
Nunc  ea  quae  dicta  sunt  de  poeta  nostro  praeclaro  artificio  in 
fine  longae  narratiouis  eiusmodi  ponente  versum ,  quo  quodam- 
modo  constringatur  vinclum,  quo  tota  continetur,  et  uarrationis 
clausula  cum  ipso  introitu  quam  artissime  coniungatur,  sic  in 
usum  nostrum  convertam  ut  duobus  inde  Metamorphoseou  locis 
lucem  petam.  Alterius  quae  sit  unice  vera  lectio,  alter  quo 
sensu  sit  accipiendus  mihi  demonstrare  posse  videor. 

XI,  747.  Non  est  ullus  toto  Metamorphoseon  opere  locus  qui 
praestet  narrationi  de  Ceyce  et  Alcyone.  Omnia  praeclara  hic 
sunt;  pectore  disertum  faciente  poetam  legentis  animus  sic 
commovetur  quasi  hominum  sibi  dilectissimorum  sortem  sibi 
narrari  audiat.  Et  revera  ut  Ceyx  et  Alcyone  cordi  nobis 
sint  poeta  efficit.  Et  quanta  cura  omnia  hic  elaborarit  Ovidius 
quovis  apparet  versu.  Ceyx  ergo  probissimus  ille  vir  et  Alcyones 
suae  araantissimus  navi  iter  facturus  est.  Audimus  querentem 
lamentantemque    uxorem ,    vale   dicentem  ei  maritum ,  videmus 


1)    Qaam    negligenter   atqae   ingrate   conianctio  tamen  posita  sit  XIV,  636,  qaem 
loeam  in  praecedenti  notavimas  capite,  qaam  maxime  nunc  apparet. 

denique  hunc  se  ex  illius  solventem  amplexu,  navem  conscen- 
dentem ,  a  terra  solventem ,  invitum  in  altum  provectum ,  ad 
uxorem  respicientem ,  signa  dantem  illi  accipientemque ,  denique 
Alcyonen  comitamur  domum  redeuntem,  et  hic  quoque  eius 
audimus  querimonias.  Hisce  omnibus  non  minus  64  versus  im- 
penduntur. 

Navigat  Ceyx ,  at  mox  vehemens  oritur  procella ,  quae  quo 
modo  navem  oppugnet  arripiat  frangat  demergat  versibus  prae- 
stantissimis  81  depingitur.  Nec  minus  egregii  sunt  versus  12 
quibus  Ceycis  mors  narratur,  quem  locum  aptissime  elegantis- 
simeque  claudit  poeta  legentibus  in  animum  revocando  Luciferi 
filium  esse  Ceycem  docendoque  cur  ille  nato  suo  opem  non  tulerit : 
Lucifer  obscarus  nec  quem  cognoscere  posses 
Illa  nocte  fuit:  quoniamque  excedere  caelo 
Non  licuit,  densis  texit  sua  nubibus  ora. 
Interea  domi  desidet  Alcyone,  maritum  expectans  et  pro  eius 
salute  redituque  deorum  sed  lunonis  praecipue  aras  colens.  Non 
ultra  dea  irritas  illas  preces  audire  potest,  Irim  ad  Somnum 
mittit  mandaturam  illi  ut  Alcyonen  de  dilectissimi  mariti  morte 
edoceat.  Legimus  praeclaram  illam  de  Somni  aedibus  narratio- 
nem,  adsumus  Alcyonae  cum  mariti  umbra  colloquenti ,  tristis- 
simo  eam  perturbatam  somnio  videmus.  Haec  omnia,  quibus 
ego  quod  praestet  novi  nihil ,   137  implent  versus. 

Aedibus  egreditur  Alcyone,  in  litore  stat  prospicitque  —  hic 
ipsum  mariti  corpus  fluctibus  ad  pedes  eius  defertur,  quem  ubi 
agnovit  et  iis  versibus  deflevit,  quos  sexceuties  legere  possis  et 
tamen  semper  non  minore  tangi  misericordiae  sensu  quam  cum 
primum  eos  cognoscebas,  in  aves  mutantur  ambo: 

coeunt  fiuntque  parentes, 
Perque  dies  placidos  hiberno  tempore  septem 
Incubat  Alcyone  pendentibus  aequore  nidis. 
Tunc  iacet  unda  maris :  ventos  castodit  et  arcet 
Aeolus  egressu  praestatque  nepotibus  aequor. 
Hisce  versibus  praeclara  finitur  narratio.   Tiinc  iacet  unda  maris. 
Sic    est    in    codice    optimo    Marciano.    Non   dico  vitiosum  illud 
esse:    sincerae   Latinitatis   est  et  nullo  negotio  intelligitur.  Sed 
languidi   aliquid  inest,  quod  ego  in  clausula  tam  praeclari  loei 
vix  fero.  Quid  enim?  lacet  unda  maris.  Opusne  hoc  est  disertis 

verbis   dici   cum   iam    dictnm  est  de  placidis  agi  diebus?  lacet 
unda  maris  et  venios  arcet  Jeolus  egressu.  Nonne  bis  idem  poeta 
hic  dicit?  Ambabus  ergo  equidem  manibus  arripio  „deteriorum" 
duorum  codicum  lectionem : 
Tunc  via  tuta  maris. 

Hic  equidem  ipsum  Ovidium  agnosco  in  fine  longae  et  fVf/o-- 
oVtoov  plenae  narrationis  legentibus  in  animum  revocantis  unde 
omnia  ista  initium  sumserint :  a  tristi  illa  Ceycis  navigatione. 
Tam  praeclara  autem  mibi  lectio  illa  videtur  ui  credere  non 
possim  illam  coniectura  viri  docti,  quamvis  acutus  et  doctus 
ille  fuerit,  restitutam.  Hic  „deteriore"  codice  servatam  Ovidii 
manum  mibi  pro  certo  constat  '). 

Locus  ille ,  qui  quo  modo  esset  accipiendus  me  ad  dispositionis 
Ovidianae  lucem  demonstraturum  pollicitus  sum,  legitur  in  libro 
XHI.  Lubenter  in  eo  loco  immoror  quia  iucundissiraum  mibi 
tempus  et  dulcissimos  amicos  in  mentem  revocat. 

Postquam  in  armorum  iudicio  ab  utroque  litigantium  oratio 
est  babita 

382  Mota  manus  procerum  est  et  quid  facundia  posset 
Re  patuit:  fortisque  viri  tulit  arma  disertus. 
Haec  ego  quo  modo  iam  puer  mihi  sim  interpretatus  mox  di- 
cam,  sed  per  multos  annos  eodem  interpretabar  modo;  fieri 
posse  ut  existeret  aliquis  qui  alium  iis  inesse  sensum  putaret 
hoc  mihi  ne  in  mentem  quidem  veniebat  unquam.  Tandem  ali- 
quando  in  gymnasio  Leidensi  mibi  bic  locus  cum  discipulis 
erat  tractandus.  Ecce  puerorum  unus  —  minime  stultus  ille 
erat  —  versionem  mihi  recitabat ,  quae  mibi  falsissima  absur- 
dissimaque  videbatur.  Facile  autem  errantem  mibi  in  viam  ductu- 
rus  videbar,  sed  neque  ille  neque  commilitones  eius  manum  dare 
volebant:  in  eadem  sententia  perstabant  omnes,  unus  et  alter 
ad  commentarium  sibi  inspectum  provocabat.  Inspiciebam  ergo 
libros,  adultiores  doctioresque  consulebam  —  omnes  cum  puero 
meo    facere   videbam,    me    cum   inveterata   mea   opinione  stare 


1)  Et  qao  magis  appareat  quam  sit  revera  Ovidianum  illo  »tum  via  tuta  maris" 
respicere  illud  Ceycis  iter  quod  tot  tantisque  fuerit  obnoxium  periculis,  cogita  de 
illo    X,  66): 

Eurydicenqne  suam  iam  tuto  respicit  Orpheus. 


51 

solum.  Diii  audita  lectaque  mecum  pervolvebam,  sed  quo  magis 
considerabam  omnia  eo  certior  mihi  stabat  sententia  ceteros 
omnes  errare  me  verum  vidisse.  Ineptissimae ,  sat  scio,  me 
xu&x^six;  accusabit  quicunque  hoc  me  profitentem  audierit: 
ergo  rem  ipsam  cognoscat. 

Mota  manus  procerwm  est.  Annotat  Gierigius:  „manus,  cons> 
lium,  collegium"  atque  sic  puer  meus  verterat,  vertebantque 
omnes  quos  identidem  rogabam,  non  cives  solum  academici  sed 
etiam  viri  docti.  In  recentioribus  editionibus  (atque  omnium 
instar  hic  est  praestantissima  illa  Ehwaldi,  quae  a.  1898  apud 
Weidraannos,  Germanicis  annotationibus  instructa,  prodiit  in 
lucem)  nihil  video  annotatum ,  e  qua  re  efficio  nihil  viris  doctis 
in  antiqua  Gierigii  interpretatione  mutandum  videri.  Sed  quis 
unquam  (atque  hoc  gravissimum  mihi  ad  vulgatam  versionem 
refellendam  videtur  argumentum ,  hoc ,  licet  cetera  omnia  quae 
dicturus  sum  minus  probentur  legentibus,  nemo  mihi  eripiet 
unquam ,  nemo  unquam  poterit  convellere)  grave  atque  augus- 
tum  procerum  consilium  manum  appellari  audivit?  Nonne  multo 
hic  praestitisset  moti  sunt  proceres  scribere?  Scio  vocabula  unum 
spondeum  implentia  in  initio  hexametrorum  rara  esse  apud 
cultiores  poetas ,  non  desunt  tamen  in  Metamorphosesin ,  hic 
vero  eiusmodi  versus  gravitatem  quandam  haberet  a  verborum 
sententia  minime  abhorrentem.  Neque  metuo  ne  quis  mihi  hic 
opponat  quod  in  Dialogo  de  Oratoribus  c.  37  legitur:  ceteram 
procerum  mannm,  nam  qui  ibi  loquitur  (secuudum  ceteros  Ma- 
ternus,  secundum  lohnium  Secundus)  significare  vult  magnum 
esse  eorum  procerum  numerum\  de  libris  potius  quam  de  ho- 
minibus  cogitat ,  poteratque  et  procerum  tnultitudinem  vel  etiam 
procerum  turham  dicere.  Aliud  est  in  universum  de  procerum 
genere  loqui,  aliud  legentibus  ante  oculos  proponere  certum 
quendam  iamque  antea  commemoratum  regum  consessum  eum- 
que  amplissimum  et  summopere  venerandum  '). 


1)  Respiei  a  nialogi  scriptore  vidii  Overba  dixeris?  Haud  obloquor.  Sed  quam 
saepe  qui  verba  notissima  affert  oa  per  risum  iocumque  in  suum  convertit  usum  at- 
que  eo  sensu  adhibet  de  quo  auctor  ne  cogitavit  quidem.  Nonne  saepe  nos  aliquem 
«laudatorem  temporis  acti'  appeliamus  aut  nescii  aut  non  curantes  vocabula  notata 
omni  carere  sensu  nisi  illud  se  puero  accedat 

Deinde  iure  nostro  nobis  improbare  modo  videbamur  versuum 
XI,  745  sqq.  lectionem  : 

Ferque  dies  placidos  hiberno  tempore  septem 
Incubat  Alcyone  pendentibus  aequore  nidis. 
Tu7ic  iacet  nnda  maris , 
quoniam  languidissimum  in  modum  bis  idem  ibi  diceretur, 
nihilque  in  isto  Imhc  iacet  unda  maris  inesset  quod  non  verbis 
q.  8.  dies  placidos  esset  significatum.  Verum ,  obsecro,  num 
minus  languet  mota  manus  procerum  est  (i.  e.  Ulysses  iudicibus 
persuasit,  facundia  sua  eos  ad  suas  pertraxit  partes)  et  quid 
facundia  posset  re  patuitl  Nonne  hic  quoque  ineptissimum  in 
modum  bis  idem  dicitur?  lie  patuit:  quae  est  res  illa,  quia 
actus,  quo  patuit  illud?  Nonne  in  tam  vivida  narratione  actum 
illum  tantum  non  oculis  nostris  cernere  debemus?  At  quid 
nunc  cernimus?  Vultusne  laudantium,  probantium,  admirantium? 
Nimis  exile  istud  nimisque  vitae  expers.  Denique,  ut  tandem 
longae  disputationi  imponamus  finem ,  sic  tota  res  se  habet. 
Audivimus  Aiacem  Ulyssemque  orationem  habentes:  uterque 
raptim  verbis  suis  magnam  Troiani  belli  percucnrrit  partem. 
At  non  in  ipso  Troiano  bello  nunc  poetae  carmen  versatur, 
alius  est  locus ,  tempus  aliud ,  alia  res  agitur.  Quae  illa  sint 
verbis  quam  disertissimis  sumus  monendi,  nam  periculum  est  ne 
mentes  nostrae  a  poetae  aberrent  consilio.  Firma  ergo  manu  ille 
nunc  totius  narrationis  attrahit  vinculum,  quique  sic  exorsus  erat: 
Consedere  duces,  quod  pingentis  potius  videtur  quam  narrantis, 
alia  tabula  non  minus  egregia  praeelarum  locum  claudit:  tnota 
manus  procerum  est  i.  e.  „reges,  iudices,  manus  moverunt  vel 
Trpos  Tijv  ;^f;/?3Tflv/«v  vel  ut  tabellas  sumerent  et  in  urnam  con- 
iicerent".  Hoc  Ovidio  dignum,  hoc  ipso  flagitatur  argumento.  Et 
ne  quis  putet  plurali  hic  numero  opus  esse,  quantum  in  hoc  genere 
poetis  sit  concessum  vel  ex  hoc  versu  potest  cognoscere  (VI,  363) : 
Nec  satis  est,  ipsos  etiam  pedibusque  manuque 
Turbavere  lacus. 

lam  insertum  erat  Mnemosynae  hoc  caput,  cum  ad  me  affere- 
batur  praestantissimus  liber  c.  t.  „Les  Metaniorphoses  d'Ovide 
et  leurs  modeles  Grecs"  scriptus  a  Georgio  Lafaye,  qui  simili 
de    Catullo  scribendo  libro  meritam  iam  apud  doctos  viros  lau- 

dem  erat  assecutus.  Illum  ego  diligenter  perlegi  et  nihil  in  illa 
admiranda  doctrinae  copia  inveni  quod  sententiis  a  me  propositis 
esset  adversarium.  Nam  quod  dicit  incredibile  sibi  videri  Ovidium 
in  conquirenda  materia  etiam  infra  Nicandrum  descendisse,  quo- 
niam  indignum  sit  poeta  enchiridiis  uti ,  ego  secus  censeo. 
Nonne  enim  opus  est  quam  maxime  poeticum  ex  arida  gram- 
matici  alicuius  narratione  fabulam  facere  eleganter  exornatam? 
Omnino  et  ex  Lafayii  libro  et  ex  aliis  qui  eodem  spectant  pro 
certo  unam  tantummodo  rem  efficere  possumus:  literarum  Grae- 
carum  fuisse  Oceanum  quendam,  e  quo  poetae  Latini  iam  in 
ludo  literario  haurire  coeperint,  minime  ergo  mirum  esse  si 
apud  omnes  poetas  Latinos  sed  praesertim  apud  Ovidium,  qui 
capacissima  fuerit  memoria  (Laf.  p.  238),  tam  multa  inveniantur 
quae  etiam  scripta  fuisse  apud  Graecum  aliquem  sciamus.  Sed 
semper  boni  poetae  meutem  habuerunt  repletam  gaza  aliqua 
poetica,  neque  quidquam  facilius  est  quam  eorum  artificia  (mi- 
nuta  praesertim)  ex  aliquo  fonte  repetere.  Ad  vitia  autem,  qui- 
bus  ultima  Metamorphoseon  pars  laborat  (de  quibus  iam  egi 
capitibus  primo  tertioque  et  etiam  capite  quinto  acturus  sum) 
quod  attinet,  inde  ea  repetit  Lafaye  quod  Ovidius,  simulatque 
carmine  suo  in  Italiam  advenerit,  uberrima  illa  caruerit  materia, 
quam  Graecorum  ingenium  fabularum  feracissimum  ei  ante 
praebuisset:  vitia  a  me  notata  eius  esse  generis  ut  sic  neque 
explicentur  neque  excusentur  quivis  capita  huc  pertinentia  legens 
facile  perspiciet. 


CAPUT  V. 


DE  ULTIMAB  METAMORPHOSBON    PARTIB   ENUNTIATIONE. 

Talibus  ergo  aliisque  disponendi ,  iungendi ,  colligendi  artificiis 
utenti  Ovidio  optime  proceduni  omnia,  placide  decurrit  narratio, 
limpidi  rivuli  instar  leniter  declivi  alveo  fluentis.  Sed  cum  ad 
eum  locum  perventum  est  (Xlll,  399),  inde  a  quo  tam  multas 
notavimus  locutiones  ingratas,  structuras  impeditas,  imagines 
invenustas,  alia  elocutionis  vitia,  etiam  dispositio  multo  minus 
elegans  fit,  Aestuat  poeta,  haeret  interdum,  quomodo  viam  sibi 
struat  vix  invenit.  Cum  adversa  quadam  luctari  videtur  fortuna, 
nam  postquam  de  Hecubae  eiusque  liberorum  miserrimo  fato 
narratum  est  (ergo  inde  a  XIII,  575),  non  solum  in  reliquis 
annectendis  admodum  est  iufelix  sed  etiam  vix  unum  profert 
versum,  qui  legentes  gravius  commovere  atque  aliquo  admira- 
tionis  sensu  implere  possit.  Vix  unum  aio,  nam  qui  in  hac 
parte  solus  legitur  par  pulcherrimis  illis  quos  prior  pars  tam 
multos  praebet,  XV,  233 

Flet  quoque,  ut  in  speculo  rugas  adspexit  aniles, 
Ti/ndaris  et  secum  cur  sit  bis  rapta  requirit, 
18  est  e  longiore  illo  de  Pythagora  loco  (XV,  60 — 478),  quem 
iam  multo  ante  a  poeta  seorsum  compositum,  deinde  huic 
Metamorphoseon  libro  insertum  mihi  quidem  admodum  est  veri- 
simile,  colore  enim  orationis  totus  a  sua  abhorret  vicinia.  Sed 
iam  quod  de  dispositione  diximus  exemplis  illustremus  et  ar- 
gumentis  ubi  opus  est  defendamus, 

XIV  155  sqq.  Aeneas  Caietam  venit,  ibi  obviam  ei  venit 
Macareus,  ex  Ulyssis  comitibus  unus,  qui  inter  eos,  quos 
Aeneae  navis  vehit,  agnoscit  Achaemenidem ,  et  ipsum  Ulyssis 

comitem,  quem  a  proficiscente  Ulysse  casu  aliquo  apud  Polyphe- 
mum  relictum  Aeneas  praeternavigans  supplicibus  eius  motus 
precibus  in  suam  receperat  navem.  Hi  inter  se  rogant  quis  eos 
casus  eo  ubi  nunc  sunt  adduxerit,  et  Achaemenides  quid  sibi  fuerit 
animi ,  postquam  abiisse  socios ,  se  in  dira  illa  insula  destitutum 
senserit,  in  quanto  metu  ibi  diu  viserit,  quo  modo  tandem  sibi 
sit  ab  Aenea  allata  salus  exponit ;  Macareus  se  longarum  viarum 
taedio  et  descensus  ad  inferos  metu  remansisse  apud  Circen 
docet,  sed  antea  de  magicis  Circes  artibus,  quibus  in  sues 
converterit  Ulyssis  comites  narrat,  seque  refert,  iam  restitutum 
in  integrum,  illo  anno,  quo  cum  Ulysse  ceterisque  commilito- 
nibus  apud  Circen  sit  deversatus,  ab  anciila  quadam  eius  et 
alias  audiisse  fabulas  et  illam  de  Pico ,  Circe ,  Canente ,  quae 
nunc  versibus  320 — 435  legentibus  offertur.  Hercule  non  sponte 
se  baec  metamorpboseon  series  iuncturaque  obtulit  poetae;  magno 
difficilique  labore  eam  est  commentus.  Sudantem  eum  cognosci- 
mus  et,  ad  incitas  redactum,  omnem  speciem  veri  negligentem. 
Caietam  enim  Aeneae  navis,  qua  Achaemenides  vehebatur,  ap- 
pulerat,  ibi  huic  obviam  venit  Macareus,  qui  apud  Circen  sub- 
stiterat.  Non  idem  est,  ut  opinor,  Caieta  et  Circei,  quamquam 
non  ita  longo  spatio  inter  se  hi  loci  distant. 

XIV,  623  sqq.  Rege  Proca  vivebat  Pomona,  pulcherrima 
virgo,  cuius  amore  captus  Vertumnus  et  aliis  utitur  dolis  et 
sumpta  anus  figura  eam  sollicitare  studet  et  monendo  et  nar- 
rando  de  Iphide  et  Anaxarete.  Sequitur  narratio  illa  (698 — 765) 
quae  nos ,  nil  tale  suspicantes ,  subito  ex  Italia  Cyprum  trans- 
fert !  At  nihilo  magis  misero  amatori  narratio  anusque  figura 
prodest  quam  antea  variae  profuerant  quas  induerat  formae. 
Etenim,  quemadmodum  vss.  643 — 652  cognoscimus 

habitu  messoris  aristas 

Corbe  tulit  verique  fuit  messoris  imago. 

Tempora  saepe  gerens  faeno  religata  recenti 

Desectum  poterat  gramen  versasse  videri; 

Saepe  manu  stimulos  rigida  portabat,  ut  illum 

lurares  fessos  modo  disiunxisse  iuvencos; 

Falce  data  frondator  erat  vitisque  putator; 

Induerat  scalas,  lecturum  poma  putares; 

Miles  erat  gladio,  piscator  arundine  sumpla. 

Quid  ergo  nunc  misellus  ille  agit  postquam  fallacias  admonitiones 
narratiunculas  irritas  esse  vidit?  Vim  parat:  hoc  intelligimus, 
hoc  desperantis  est.  Sed  vi  opus  non  est,  ipsa  enim  Pomona 
sponte  amare  eum  incipit.  Gratulamur  iuveni,  qui  hunc  con- 
stantis  amoris  et  strenuae  industriae  fructum  ferat.  At  non  fides 
laborque  haec  ei  tulerunt  praemia  sed  ....  quid  putas?  Ipsa 
iuvenis  vera  forma,  quam  missis  iam  dolis  omnibus  resumserat 
ille.  Talis  enim 

apparuit  illi , 
Qualis  ubi  oppositas  nitidissima  solis  imago 
Evicit  nubes  nullaque  obstante  reluxit. 
Haud  mirum  ergo  est  quod  nunc 

vi  non  est  opus  inque  figura 
Capta  dei  nympha  est  et  mutua  vuhiera  sensit. 
Verum ,  obsecro ,  si  vera  Vertumni  facies  eiusmodi  est  ut  nulla 
ei  puella,  ne  durissima  quidem ,  possit  resistere,  cur  omnino 
falsas  formas  induit  ille  ?  Si  usquam ,  hic  se  prodit  poeta :  no- 
dum ,  quem  imprudens  nexerat  ipse ,  solvere  apteque  expedire 
non  curat  sed  obtuso  dissecat  gladio. 

Sed  praesertim  inde  ab  initio  libri  XV  defunctorie  noster  agit 
et  ad  finem  properat.  Vixdum  Romulum  Hersiliamque  in  caelum 
eduxit  et  intelligit  nihil  se  egisse  nisi  ad  Augustum  rem  per- 
duxerit.  Praeterea  videt  utique  aliquot  esse  inserendas  fabulas 
ad  ipsum  Italiae  solura  pertinentes,  sed  iam  taedet  eum  laboris 
neque  plus  uno  libro  adiicere  ei  lubet.  Ergo  in  unum  reliqua 
omnia  constipentur  librum ,  idque  in  eum  librum  cuius  dimidium 
fere  sit  impleturus  locus  de  Pythagora,  quo  vix  quidquam  pro- 
movetur  negotium,  quemque  iam  multo  antea  a  poeta  perfec- 
tum  haud  temere  coniicimus.  Operae  pretium  est  videre  qua 
vi  et  qua  festinatione  omnia  perrumpantur  obstacula  ut  tandem 
aliquando  ad  finem  perveniatur,  si  non  via  et  ratione,  per  sale- 
bras  et  saltibus  miris. 

1 — 59  Numa  rex  creatur.  Is  Crotonem  se  confert  ut  Py- 
thagorae  audiat  doctrinam  et  praecepta.  Sed  in  illam  urbem 
ubi  advenit  prius  quae  sit  illius  origo  quaerit:  hac  facultate 
poeta  utitur  ad  inserendam  narrationem  de  Myscelo  et  Hercule, 
quam,  licet  diutius  nos  detineat  et  a  Pythagora  seiungat,  ut- 
cunque  tamen  aequo  ferimus  animo. 

60 — 478  Pythagorae  philosophia  exponitur,  descriptione  quae, 
per  se  spectata,  magna  laude  est  digna  sed  iusto  maius,  hic 
certe ,  occupat  spatium.  Nam  totum  Numae  regnum  et  mors 
eius  septem  versiculis  (479 — 485)  absolvitur. 

486 — 90  Deflent  Numam  cives,  deflet  Bgeria  uxor,  quae 
Ariciam  redit  seque  ibi  luctui  tristitiaeque  gravissimae  dedit. 
Versibus  utitur  hisce  poeta : 

Exstinctum  Latiaeque  nurus  populusque  patresque 
Deflevere  Numam.  Nam  coniunx  urbe  relicta 
Yallis  Aricinae  densis  latet  abdita  silvis. 
Vide  quam  omnia  simul  poetam  nostrum  deficiant.  Satis  inepte 
hic  coniunctio  nam  posita  est :   omnes  homines  Numam  deflent, 
uxor  vero  eius  in  ea  re  modum  excedit.  Ipsum  illud  vero,  quod 
in  mea  periphrasi  legitur,  hic  erat  ponendum  et  positum  esset 
a    poeta  si  paulo  minus  negligenter  in  hoc  loco  esset  versatus. 
Ubi    nunc   illud   namy    quod    quantum    saepe   in  prioribus  libris 
(figura    quae  praeteritio    dicitur)    toti    viciniae   praeberet   decus 
supra  (p.  44  sq.)  vidimus? 

490 — 546  Flentem  afilictamque  Egeriam  solari  conantur  vici- 
nae  nymphae;  eodem  consilio  ad  eam  venit  „Theseius  heros". 
Virbius  is  est,  cui  Hyppolyto  antea  nomen  fuit.  Hippolyti 
tristem  sortem  ex  Euripidea  fabula  norunt  omnes.  Eecentior  de 
eo  narratio  hic  additur:  in  vitam  eum  reduxit  Aesculapius,  in 
Italiam  transtulit  Diana,  quae  prius,  ne  ab  aliis  cognosci  pos- 
set,  pro  iuvenili  virilem  ei  dederat  vultum.  Hic  ergo  Virbius 
erigere  iacentem  moestamque  tentat,  quo  modo  putas?  Nempe 
narrando  quae  sibi  dira  miraque  evenerint.  At  quid,  obsecro , 
Egeriae  tristitia  commune  habet  cum  Hippolyti  casibus  variis? 
Illa  optimum  maritum  amisit,  in  hunc  Neptunus,  detestanti 
filio  Theseo,  Hippolyti  patri,  morem  gerens,  monstrum  mari- 
num  immisit,  quo  territi  equi  eius  corpus  domini,  e  curru 
excussum  sed  loris  impeditum  per  saxa  trahunt  virgultaque , 
ita  ut  dirissimum  in  modum  dilanietur.  Apud  inferos  demum 
dii,  quos  pie  coluit,  opem  ei  ferunt:  vitam  corpusque  integrum 
reddit  Aesculapius,  tutam  sedem  in  Italia  dat  Diana.  Quid  ex 
tota  narratione  discere  potest  Egeria  ?  Nihil ,  opinor,  nisi  hoc : 
diis  faventibus  in  melius  saepe  converti  res  tristissimas.  Aptiora 
huius  rei  adsunt  exempla,  Virbio  nostro  opus  non  est.  Et  quam 

Buarum  rerum  conversionem  Egeria,  a  Virbio  monita,  exspec- 
tabit/  Nempe  Numam  quoque  in  vitam  reductum  iri.  Nihil 
eiusmodi,  quod  tamen  aliquo  modo  ad  Egeriam  pertiuere  cen- 
sendum  esset,  bonus  Virbius  dicit,  monet  tantummodo  ne  in 
lamentando  modum  excedat,  alios  fuisse  homines  illa  miseriores, 
in  quorum  numero  praecipuum  ipse  teneat  locum: 

Num  potes  aut  audes  cladi  componere  nostrae, 
Nympha,  tuam?  (vs.  530  sq.) 
Quaeso,  num  verum  illud  est?  Nonne  quivis  ea  conditione  di- 
laniari  et  ad  inferos  detrudi  velit,  ut  inde  reductus  et  integrum 
nactus  corpus  in  amoenissimo  loco  heros  fiat  quem  diligant  et 
venerentur  incolae?  Dixeris  Virbium  Egeriae  ea  tantummodo 
ante  oculos  pouere  quae  dura  sit  perpessus,  laetiora  non  con- 
solandi  gratia  addere  sed  ut  rem  ad  finem  perducat.  Iterum 
quaero :  quid  dira  mors  Hippolyti  conimune  habet  cum  Egeriae 
luctu,  qua  ratione  inter  se  comparari  possunt  pia  uxor  quae 
maritum  amisit  et  pius  filius  qui,  patre  detestante,  avi  iussu 
dirissimum  invenit  vitae  finem  ?  Nihil  responderi  potest  nisi 
hoc:  tristiora  hunc  expertum  quam  illam,  et  hoc  esse  illud 
quod  illam  solari  possit  debeatqne.  Parum ,  hercle,  idonea  haec 
causa  est  cur  Hippolytus  huc  adducatur:  poterat  Egeriae  quivis 
popularium  de  Oedipode,  Oresta,  Autigone  aliis  narrare,  qui 
vel  Hippolyto  miseriores  fuerunt.  Denique  ineptum  in  modum 
„capilli8  huc  attractus  est",  ut  nos  loquimur,  Hippolytus  a 
poeta  quaecunque  etiam  in  scriniis  haberet  aliquam  continentia 
metamorphosin  per  fas  et  nefas  uni  huic  libro  inferciente.  Ipse 
hic  quoque  se  prodit :  Hippolytum  enim  narrationis  suae  sic 
initium  facientem  inducit: 

similes  aliorum  respice  casus  (vs.  494) 
quo  quid  falsius  absurdiusque  cogitari  potest?  Non  componentis 
disponentisque   illud   est  sed  ingratam  sarcinam  quocunque  tan- 
dem  loco  deiicientis. 

547 — 551  Nihil  proficit  sua  narratione  Virbius  (minime  mi- 
randum  illud!);  in  lacrimas  liquescit  Egeria  et  miserante  Diana 
in  fontem  convertitur. 

552 — 021  Rem  novam  admiratur  vicinus  Virbius.  Sic  et  alii 
alio  tempore  stupuerunt  homines.  Libenter  credimus !  Tria  rei , 
de  qua  nemo  dubitabit,  afieruntur  exempla: 

A.  Miratus  est  Etruscus  ille  qui  subito  Tagen  ex  agro  sur- 
gentem  conspexit. 

B.  Miratus  est  Eomulus  cum  hastam  suam  in  arborem  con- 
versam  cognovit. 

0.    Miratus  est  Cipus  cum  sua  adspexit  cornua. 

Qaid  aliud  est  tx  xtsuyyLhmTx  7uyy,hco6siv  nisi  hoc  est?  Sed 
quid  curat  hoc  poeta?  Nihil  omnino  curat  ille,  dummodo  Cipi 
historiae  (565 — 621)  aliquam,  quamvis  ineptam,  inveniat  sedem. 

Eheu,  Musa  via,  dic,  qua  procedere  possum? 
Ecce  vadum  limusque  tenax  nunc  denique  navem 
Excipiunt  nostram;  iunci  cannaeque  palustres 
Obsistunt  prorae ;  remis  non  pellitur  unda : 
Pingue  lutum  feriunt.  Quanto  velocior  illa 
Quae  quondam  fatis  Epidauria  litora  liquit, 
Perque  undas  volitans  ventis  felicibus  acta 
Attulit  huc  divum,  morbos  cui  pellere  cura, 
Eomulidisque  dedit  votis  precibusque  colendum. 
Quam    rideremus    poetam,    si   sic   perrexisset    atque   sic    sibi 
transitum    parasset   ad  narrationem  de  Aesculapio  oraculi  iussu 
Epidauro    in    Insulam    translato.    Sed    esset   tamen   in    risu  illo 
laudis   aliquantulum.    Qualecunque    enim  illud  esset,  invenisset 
aliquid.    At    nunc   palam    profitetur   se ,    quocunque    se    vertat , 
nullum    videre    exitum.    Prorsus   ad  incitas  se  redactum  clamat 
hisce  versibus: 

Paudite  nunc ,  Musae ,  praesentia  numina  vatum , 
(Scitis  enim,  nec  vos  fallit  spatiosa  vetustas) 
Unde  Coroniden  circumflua  Thybridis  alti 
Insula  Romuleae  sacris  acciverit  urbis. 
Praesenti,    profecto,    numine   hic   opus   poetae    frustra    caeno 
evellere  plantam  conanti.    Hoc  vero  auxilio  a  Cipo  ad  Aescula- 
pium   transilit,    et   versibus  746 — 850  quam  ob  causam  in  ur- 
bem   accitus  ille   deus    sit    et  qua  ratione  eo  pervenerit  narrat. 
Quo   loco    perfecto    Caesarem    Aesculapio    annectit,  quo  vinculo 
putas?  Audi  ipsum : 

Hic  tamen  accessit  delubris  advena  nostris , 
Caesar  in  urbe  sua  deus  est.  (vs.  745  sq.). 
Si   usquam,    hic   apparet    quantopere  sub  finem  carminis  sui 

fiat  dissimilis  noster.  In  praecedentibus  enim  (p.  47  sq.) 
vidimus  quam  lepide  coniunciione  tamen  saepe  usus  esset  ut 
trisii  narrationi  trutiorem  adiungeret : 

Ille  tamen  (Philoctetes)  vivit  quia  non  comitavit  Ulyssem; 
Mallet  et  infelix  Palamedes  esse  relictus. 
Quantam  vim  quantamque  venustatem  hic  illa  coniunctio  habeat 
dicere    non    opus;    at   friget   languetque   in   ista   Caesaris  cum 
Aesculapio  comparatione. 

Sic  subito  a  pristina  urbis  historia  ad  praesentem  aetatem 
non  magno,  hercle,  pervenit  labore.  Habet  quod  sibi  gratuletur: 
quantulum  enim  est  quod  restet? 

746 — 850  De  Caesare  in  coelum  recipiendo  deliberant  dei, 
tandem  vincit  Venus  atque 

Caesaris  eripuit  membris  neque  in  aera  solvi 
Passa  recentem  animam  caelestibus  intulit  astris. 
Prae   nimia    festinatione   ne   hunc  quidem  locum ,  quera  ceteris 
omnibus   praestare   oportebat,    venuste   exornare  studuit  poeta, 
sed    tanti   momenti   rem    describens  oratione  inculta  horridaque 
fuit  contentus. 

A  Caesare  ad  Augustum  multo  facilius  quam  ab  Aesculapio 
ad  Caesarem  transitur,  atque  hoc  quidem  negotio  satis  feliciter 
poetam  functum  esse  non  infitior,  licet  hic  quoque  (850 — 860) 
quaedam  legantur  minime  probanda,  utpote  quae  versum  suum 
expleant  magis  quam  ornent.  Haec  enim  ibi  leguntur:  Caesar, 
in  stellam  conversus  res  humanas,  quibus  iam  praeest  Augustus, 
contemplatur,  illiusque  res  gestas  suis  longe  longeque  praestare 
libenter  agnoscit.  Atque  agnoscnnt  illud  omnes  mortales,  ex- 
cepto  Augusto  ipso,  qui,  qua  est  adversus  patrem  pietate, 
credi  illud  vetat.  „0  dii  immortales,  quotquot  unquam  urbi 
imperioque  nostro  favistis,  talem  nobis  ducem  incolumem  ser- 
vate;  quem  si  tamen  aliquando  hinc  abire  crudelia  fata  iubent, 
hunc  quoque  in  numerum  vestrum  recipite ,  ut  sit  quem  prae- 
cipuis  colamus  precibus!"  Denique  notissimis  illis  versibus: 
„iamque  opus  exegi  e.  q.  s."  carmen  dauditur,  quibus  non  tam 
gloriatur  poeta  quam  gaudio  exultat  quod  tandem  aliquando 
nimis  gravem  sarcinam  abiicere  humeris  sibi  liceat. 

Ergo  et  dispositione  et  elocutione  et  —  quod  gravissimum  — 

ipsorum  versuum  structura  poetam  deprehendimus  sub  finem 
longi  operis  festinantem  ideoque  et  alia  multa  peccantem  et  iis 
ipsis  artificiis,  quibus  multo  maiorem  partem  feliciter  lepideque 
exornaverit,  tam  inepte  utentem  ut  dedecori  fiant  toti  carmini. 
Quod  ubi  semel  nobis  constat  atque  accurate  est  perspectum , 
parati  sumus  ad  dirimendam  quaestionem  permagni  momenti  et 
saepe  iam  agitatam.  Quid  ipse  de  suis  Metamorphosesin  iudi- 
caverit  Ovidius  novimus,  suum  ipse  iudicium  in  fronte  libri 
poni  iubet,  cuius  totum  fere  argumentum  in  his  inest  ver- 
sibus : 

Quidquid  in  his  igitur  vitii  rude  carmen  habebit, 
Emendaturus,  si  licuisset,  eram. 
Quaeritur  nunc  quid  illud  sit  quod  Ovidius  fuerit  emendaturus. 
Eespondemus :  id  quod  omnino  emendare  potuit.  Putemusne 
Ovidium,  si  in  urbe  manere  ei  licuisset  atque  illa  secunda  frui 
fortuna,  quae  iam  propria  ei  videri  poterat,  magnopere  totam 
operis  fuisse  mutaturum  dispositionem?  Num  credibile  illud  de 
eo  homine,  qui  „non  ignoravit  vitia  sua  sed  amavit",  qui 
„maluit  ingenio  suo  indulgere  quam  imperare"?  Immo  vero  ne 
cadere  quidem  videtur  in  naturam  hominis.  Faciat  mihi  pericu- 
lum  quicunque  unquam  composuerit  aliquid  literarum.  Si  semel 
res  suam  sibi  formam  nacta  est,  aliam  induere  iam  non  potest. 
Exemplo  utar  toti  philologorum  genti  notissimo.  Latine  de 
quovis  argumento,  sive  ad  antiquas  literas  pertinet  illud  sive 
ad  quotidiana  praesentis  aetatis  negotia,  non  maiore  negotio 
quam  vernacule  scribimus  omnes ,  et  sunt  haud  paucae  res  de 
quibus  latine  quam  vernacule  scribere  malimus.  Sed  quantopere 
sudamus ,  quam  arduo  ingratoque  labore  nos  fangi  sentimus , 
si  quid ,  quod  semel  vernacule  scripsimus ,  aliquam  ob  causam 
latine  vertendum  nobis  est.  Verum  faciamus  poetam  illum ,  qui 
quamvis  eum  amemus,  quamvis  saepe  admiremur,  tamen  sem- 
per,  etiam  cum  tristissimae  ab  eo  res  tractantur,  ludere  et  iocari 
nobis  videatur,  revera  adeo  omnibus  mortalibus  industria  et 
assiduitate  praestitisse  ut  perficere  et  ad  exitum  perducere 
potuerit  rem ,  qua  neque  ante  neque  post  eum  quisquam  un- 
quam  feliciter  sit  perfunctus,  quid  obstabat  cur  vel  exsul  opus 
illud  aggrederetur?  Tristitiae  levandae  nullum,  ut  opinor,  ap- 
tius  erat.  Omuino  maguopere  suae  ei  Metamorphoses  placebant, 

illis  immortalitatem  qnaudam  se  nactum  haud  iniuria  opinabatur 
et  verecunde  quidem  sed  aperte  tamen  est  professus: 

carmina  maior  imago 

Sunt  mea,  quae  mando  qnaliacunque  legas, 

Carmina  mutatas  hominum  dicentia  formas. 
Cur  non  emendavit  —  si  potuit  —  monumentum  aere  peren- 
nius,    quod   insignem  ei  perpetuo  in  dilectissima  urbe  daturum 
erat  locum?  Ipse  quidem  causam  affert  hanc: 

Vel  quod  eram  Musas,  ut  crimina  nostra,  perosus 
nam  quae  causa  fuit  cur  in  ignem  libros  illos  coniiceret  eadem 
ab  emendando  eum  potuit  deterrere.  Sed  mendax  praetextum 
illud  est,  non  causa  vel  argumentuni.  In  exsilium  cur  revera 
missus  sit  Ovidius  intelligere  mihi  videor,  ipse  quoties  culpae 
partem  in  carmina  sua  confert ,  solam  Artem  accusat ,  de  Me- 
tamorphosesin  accusandis  non  cogitat :  in  illis  quidquam  esse 
quod  regnantium  in  ipsum  converterit  iram,  hoc  ne  in  mentem 
quidem  ei  venit.  Immo  gaudet  superesse  eas,  non  eo  periisse 
fato  quod  ipse  iis  destinaverat.  „Nunc  precor"  ait 

Nunc  precor,  ut  vivant  et  non  ignava  legentum 
Otia  delectent  admoneantque  mei. 
Quanto  ergo  eflBcacius  sui  adnionuisset  amicos  ceterosque  cives, 
si  emendatas  Metamorphoses  in  Urbem  misisset,  Metamorphoses, 
aio,  iisque  ad  jinem  lepide  dispositas  et  venustis  inter  se  iunctas 
vinculis!    Si   ita   eas   emendare  felix  florensque  potuit  Ovidius, 
et  miser  exsulque  potuit.  Sed  neque  ille  potuit,  neque  eiusmodi 
aliquid  quisquam  potest  mortalium : 
Quid  ergo  illud 

Emendaturus,  si  licuisset,  eram 
nos  docet?  Si  quid  video,  confitentem  hic  reum  habemus.  Sentit 
Ovidius  et  sibi  conscius  est  sub  finem  Metamorphoseon  iusto 
magis  se  properasse,  sarcinae  abiiciendae  cupidine  ductum  in 
unum  constipasse  librum  ea,  quae,  si  eadem  qua  praecedentia 
cura  elaborata  essent ,  sex  septemve  implessent  libros ,  denique 
non  id  se  perfecisse  quod  ab  initio  sibi  proposuerit:  ut  magnum 
illud  opus  tamquam  culnien  et  fastigium  haberet  imperii  Ro- 
mani  et  principis  Augusti  magnificum  et  tanta  re  tantoque  viro 
dignum  praeconium.  Atque  accidit  ei  quod  evenire  fere  levioribus 
solet   hominibus,    ut   totius   negotii   eum    taedeat.    Pudet   eum 

librorum  suornm,  sed  ut  eos  denuo  in  manus  sumat,  ut  limam 
iis  adhibeat ,  ut  vitia  tollat ,  id  vero  a  se  impetrare  non  potest : 
Hoc  est  cur  ne  id  quidem  fecerit  quod  nunc  de  populo  philo- 
logorum  quivis  facere  possit:  ut  quos  versus  ultimi  libri  „sine 
causa  ponderosos"  haberent  leviores  gracilioresque  redderet,  ut 
pro  contortis  sententiis  expeditas  poneret,  ut  elocutionis  corri- 
geret  ineptias.  Nam  singulis  versibus  emendandis  imparem  fuisse 
Ovidium  quis  credat?  Immo  vero  in  prioribus  libris  unum  al- 
terumque  ita  traditum  videmus  ut  perquam  sit  verisimile 
exemplaria  illa  „de  funere  domini  rapta  sui"  nonnullos  versus 
ita  traditos  habuisse  ut  emendationes  vel  emendandi  certe  cona- 
mina  in  margine  vel  inter  lineas  essent  adscripta.  Sed  de  his 
suo  loco  videbimus.  JNunc  manum  de  tabula! 


CAPUT  VT. 


DE    OYIDIO   RHKTORE.    OVIDIITS   COR  IN   EXSILIUM   MIBSUS  6IT 
QUAERITUR. 

Ovidium  autem  sive  laudamus  sive  vituperamus  —  et  modo 
huius  modo  illius  rei  nobis  praebet  facultatem  —  unum  est  in 
quo  semper  sibi  constet:  in  omnibus  eius  carminibns,  quamvis 
diversae  sint  naturae,  Arellii  Fusci  et  Porcii  Latronis  agnosci- 
mus  discipulum.  Rideat  bic  legentium  aliquis  et  „o  bone"  dicat 
„num  quisquam  hoc  etiam  tibi  disertis  verbis  monendus  vide- 
tur?  —  Quid  te  docente  hic  opus,  ubi  tanto  gravior  nobis 
adest  auctor  Seneca  pater?"  Addat  alius:  „inepte  profecto  de 
Ovidio  narras  ea,  quae  in  omnes  convenire  ,  qui  latine  scripse- 
runt,  non  poetas  solum  sed  etiam  historicos,  audum  constet 
inter  omnes,  qui  in  hac  studiorum  nostrorum  parte  non  plane 
sint  hospites.  Quid  nobis  tamquam  peculiare  Ovidii  affers  vitium, 
quo  et  Tibullus  Propertiusque,  Livius  Tacitusque  laborarint?" 
Veritatis  multum  in  hac  inesse  reprehensione  sentio  atque  con- 
cedo;  quemcunque  legimus  scriptorem  poetamve  Latinum,  cum 
rhetorum  discipulo  rem  nobis  esse  tantum  non  semper  est  tenen- 
dum.  Tota  Romanorum  poesis  iisdem  fere  legibus  paret,  quae 
ab  oratoribus  observantur.  Et  tamen  idem  illud  quod  de  omni- 
bus  poetis  latinis  constat,  in  Ovidio  magis  quam  in  ullo  alio 
apparere  meo  iure  mihi  contendere  posse  videor.  Si  quisquam, 
Ovidius  inter  poetas  rhetor  est.  Quod  quoniam  brevi  disputatione 
in  clara  poni  luce  potest  et ,  cum  semel  bene  est  intellectum , 
rem  hactenus,  licet  multi  multade  eascripserint,  ohscurissimam, 
egregie   illustrare   mibi   quidera    posse    videtur,  pauca  quaedam 

hnc  pertinentia,  quae  neque  suo  semper  pretio  aestimari  mihi 
videantur,  et  prae  ceteris  omnibus  poetae  nostrae  quae  fuerit 
indoles  doceant,  hocce  proponam  capite.  Deinde  in  meum  usum 
ea  convertere  conabor. 

Atque  primum  hic  repetam  quaedam  quae  de  Ovidio  decla- 
mante  tradit  Seneca. 

p.  154  (editionis  Bipontinae):  „Latronis  admirator  erat  (Ovi- 
dius),  cum  diversum  sequeretur  dicendi  genus.  Habebat  enim 
ille  constans  et  decens  et  amabile  ingenium.  Oratio  eius  iam 
tum  nihil  aliud  poterat  videri  quam  solutum  carmen.  Adeo 
autem  studiose  Latronem  audivit,  ut  multas  eius  sententias  in 
versus  suos  transtulerit.  In  armorum  iudicio  dixerat  Latro : 
„Mittamus  arma  in  hostes,  et  petamus".  Naso  dixit: 
Arma  viri  fortis  medios  mittantur  in  hostes: 
Inde  iubete  peti". 

p.  155.  „Memini  Latronem  in  praefatione  quadam  dicere : 
„non  vides,  uti  immota  fax  torpeat  et  exagitata  reddat  ignes?" 
.  .  .  Naso  dixit : 

Vidi  ego  iactatas  mota  face  crescere  flammas, 
Et  rursus,  nullo  concutiente,  mori." 

p.  156  sq.  „Declamabat  autem  Naso  raro  controversias ,  sed 
non  nisi  ethicas:  libentius  dicebat  suasorias.  Molesta  ei  erat 
omnis  argumentatio :  verbis  minime  licenter  usus  est,  nisi  in 
carminibus,  in  quibus  non  ignoravit  vitia  sua  sed  amavit.  Mani- 
festum  potest  esse,  quod  rogatus  aliquando  ab  amicis  suis,  ut 
tolleret  tres  versus,  invicem  petiit,  ut  ipse  tres  exciperet,  in 
quos  nihil  illis  liceret.  Aequa  lex  visa  est.  Scripserunt  illi  quos 
tolli  vellent  secreto,  hic  quos  tutos  esse  vellet.  In  utrisqiie 
codicillis  iidem  versus  erant :  ex  quibus  primum  fuisse  narrabat 
Albinovanus  Pedo,  qui  inter  arbitros  fuit: 

Semibovemque  virum,  semivirumque  bovem. 

Secundum : 

Et  gelidum  Boream,  egelidumque  Noton. 

Ex  quo  apparet,  summi  ingenii  viro  iudicium  non  defuisse 
ad  compescendam  licentiam  carminum  suorum,  sed  animum". 

p.  308  sq.  „Ovidius  nescit,  quod  bene  cessit,  relinquisre.  Non 
multa  referam  .  .  .  uno  contentus  ero.  Cum  Polyxena  esset  ab- 
diicta,  ut  ad  tumulum  Achillis  immolaretur,  Hecuba  dixit: 

cinia  ipse  sepulti 
In  genus  hoo  pugnat. 
Poterat  hoc  contentus  esse;  adiecit: 

tumulo  quoque  sensimus  hostem. 
Nec  hoc  contentus  adiecit : 

Aeacidae  fecunda  fui." 
Quantivis  pretii  haec  et  verissima  esse  quis  infitietur?  Nonne 
suasoriae  sunt  illa  colloquia,  quae  secum  habent  Medea,  Scylla, 
Byblis,  Myrrha  deliberantes  utrum  amori  suo  resistant  an  prae 
illo  cuncta  alia  nihili  faciant?  Unde  melius  accuratiusque  quae 
fuerit  controversiae  in  schola  rhetoris  habitae  natura  cognoscere 
possumus  quam  ex  Armorum  ludicio?  Paene  perfectum  se  ibi 
causarum  patronum  praestat  Ulysses.  Quam  apto  exordio  sibi 
iudicum  atque  coronae  conciliat  animos! 

Si  mea  cum  vestris  valuissent  vota  Pelasgi, 
Non  foret  ambiguus  tanti  certaminis  heres, 
Tuque  tuis  armis ,  nos  te  poteremur,  Achille  e.  q.  s. 
Quam   eleganter,    quam   mira    varietate   sua   facta  enumerat ! 
Quam  callide  suam  cum  iudicum  causa  communicat  vss.  270  sqq. 
(dixit  Aiax  se  contra  hostes  atque  deos  ipsos  arma  tulisse): 
Confiteorque  tulit:  neque  enim  benefacta  maligne 
Detrectare  meum  est.  Sed  ne  communia  solus 
Occupet  atque  aliquem  vobis  quoque  reddat  honorem. 
Sed  callidius    etiam   suae   invidiae   partem   in   iudices  reiicii 
vss.  308  sq. : 

An  falso  Palameden  crimine  turpe  est 
Accusasse  mihi,  vobis  damnasse  decorum? 
Et  313  sq.: 

Nec  Poeantiadem  quod  habet  Vulcania  Lemnos, 
Esse  reus  merui:  factum  defendite  vestrum, 
Consensistis  enim. 
Quam   praeclara  deniqne  totam  orationem  claudit  pororatione 
373  sqq.: 

lam  labor  in  fine  est;  obstantia  fata  removi 
.   Altaque  posse  capi  faciendo  Pergama,  cepi. 
Per  spes  nunc  socias  casuraque  moenia  Troum 
Perque  deos  oro,  quos  hosti  nuper  ademi  e.  q.  s. 
Sic   olim    causas   oraverat   Cicero,    sic    declamaverat  Ovidius  et 

aequales  audiverat  declamantes.  Quod  autem  dicit  Seneca:  „Ovi- 
dins  nescit  quod  bene  cedit  relinquere"  hoc  quoque  verissimum 
est  et  egregiis  ab  eo  illustratur  exemplis,  quibus  innumera  alia 
ex  eodem  genere  nullo  addere  possis  negotio.  Sed  quamvis  in 
elocutionis  ornamentis  adhibendis  saepe  nimius  sit  Ovidius  et 
modum  excedat,  magis  tamen  in  alia  artis  oratoriae  parte 
lascivientem  eum  deprehendimus.  In  topica  arte  se  regnare  iusto 
magis  sibi  semper  et  ubique  conscius  est  poeta  noster,  igitur 
ea  saepe  ad  legentium  satietatem  et,"fere  dixerim,  taedium 
abutitur.  luvat  rem  insigni  exemplo  illustrare :  Propertii  et 
Ovidii  locos  eiusdem  argumenti  inter  se  opponam.  Primum  hic 
versus  Propertii  do,  sicut  mihi  legendi  videntur.  Sunt  ex  elegia 
libri  I  octava;  certior  factus  est  poeta  Cynthiam  consilium 
cepisse  cum  novo  amatore  longe  remotas  petendi  regiones,  ex- 
clamat  ergo  vss.  9 — 16: 

0  utinam  hibernae  duplicentur  tempora  brumae , 
Et  sit  iners  tardis  navita  Vergiliis, 

Nec  tibi  Tyrrhena  solvatur  funis  ah  ora 
Neve  inimica  meas  elevet  aura  preces; 

Ant  ego  tum  videam  faciles  subsidere  ventos, 
Cum  tibi  provectas  auferet  unda  rates, 

Et  me  defixum  vacua  patiantur  in  ora 
Crudelem  infesta  saepe  vocare  manu. 
[Vs.  W  ah  ora  e  coniectura  Burmanni  senioris  dedi  pro  arena; 
vs.  13  cum  „deterioribus"  cdd.  lego  aut  pro  atque ,  cum  Baeh- 
rensio  tum  pro  noji  et  faciles  i.  e.  mihi  amicos  recepi  ab  Hein- 
sio ,  quamquam  alio  modo  versum  hic  sanare  studet ,  denique 
vs.  15  ipse  conieci  patiantur  sc.  venti.  Sic  lenissimis  correctio- 
nibus  in  integrum  locus  restitutus  videtur;  vehementioribus 
aliorum  medelis ,  velut  Scaligeri  versus  inter  se  transponentis , 
non  utendum  censeo.] 

Profectionem  ergo  cari  hominis,  quem  amans  aliquis  quatenus 
licet  voce,  gestu,  oculis  prosequitur,  in  duas  partes  dividit  Pro- 
pertius,  legentibusque  ante  oculos  ponit  proficiscentem  1"  cum 
navis  etiam  in  portu  moratur  2°  cum  iam  aliquantulum  est 
provecta  ').    Sufficere   haec   praeclaris   suis    versibus   docet    Pro- 

pertius,  qui  nunc  legentem  vehementer  coramovent:  quidquid 
addideris  vim  eorum  fregeris.  Non  ita  visum  Ovidio,  qui  cum 
idem  argumentum  tractat,  vel  quinque  se  habere  loculos  unde 
sumat  intempestive  meminit  ....  atque  ex  omnibus  sumit  ali- 
quid.  XI,  460  sqq. : 

(a)  Vale  dixit  (Alcyone)    (d)  sustulit  illa 

Umentes  oculos,  stantemque  in  puppe  recurva 
Concussaque  manu  dantem  sibi  signa  maritum 
Prima  videt,  redditque  notas.    (c)  Ubi  terra  recessit 
Longius  atque  oculi  nequeunt  cognoscere  vultus, 
Dum  licet,  insequitur  fugientem  lumine  pinum. 

(d)  Haec  quoque  ut  haud  poterat,  spatio  submota,  videri, 
Vela  iamen  spectat  summo  fluitantia  malo. 

(e)  Ut  nec  vela  videt  e.  q.  s, 

Poeta  autem  qui  in  carminibus  suis  ea  sequitur  praecepta 
quae  a  rhetore  accepit  et  in  declamando  observavit,  si  bis  sae- 
piusve  idem  tractat  argumentum ,  eodem  fere  modo  tractat  et 
totidem  fere  locis  utitur.  Quid  narrationi  de  Ceyce  proficiscente 
et  Alcyone  prospectante  similius  quam  Laodamiae  querela  in 
memoriam  sibi  revocantis  tristissimum  illud  tempus  quo  a 
marito  sit  relicta?  (Her.  XHI,  Hsqq.): 

(a)  Vix  illud  potui  dicere  triste  „vale" 

(b)  Incubuit  boreas  abreptaque  vela  tetendit 

lamque  meus  longe  Protesilaus  erat. 

(c)  Dum  potui  spectare  virum ,  spectare  iuvabat , 

Sumque  tuos  oculos  usque  secuta  meis. 
{d)  Ut  te  non  poteram,  poteram  tua  vela  videre, 

Vela  diu  vultus  detinuere  meos. 
(e)  At  postquam  nec  te  nec  vela  fugacia  vidi  e.  q.  s. 

Propertias    in    subsimili    argamento.    Cynthiae   crudelitate   ad   desperationem  adactus 
poeta  .magnum  iter"  suscipere  decernit:  mari  in  Graeciam  est  profecturus,  atque  et 
haec  et  alia,  dum  se  fortem  simulat,  flebili  voce  profert  (III,  21,11  sqq.): 
Nunc  agite,  o  socii,  propellite  in  aequora  navem, 

Remorumque  yari  ducite  sorte  vices, 
lungiteque  extremo  felicia  iintea  malo : 

lam  liquidum  nautis  aura  secundat  iter. 
(Vs.  12  pro  pares  conieci  pan,  ut  remorum  vices  esset  idem  quod  remos  aUemantes, 
et  pari   viee   i.  q.   aequabiliter)  Hic  qnoque  Propertius  duo  tantummodo  profectionis 
cogitat  tempora   et,    ut   nos   loquimnr,    momenta:   illud  quo  navis  remls  e  portu  in 
altum  propellitur,  et  illud  quo  iam  velis  adanta  mare  findit  apertum. 

Et  certe  plus  decem  annorum  spatium  post  scriptam  Laoda- 
miae  epistolam  praeterierat,  cum  de  Ceyce  et  Alcyone  narrare 
Ovidius  decrevit ! 

roc  xvTo.  Xsyei  Ttsp)  toiv  xutHv,  neque  quidquam  refert  utrum 
de  rebus  agat,  quae  ipsius  animum  vehementer  commoverint, 
an  in  scenam  producat  Graecorum  heroas  et  heroinas.  Sic  „cum 
subit  illius  tristissima  noctis  imago",  quam  ultimam  degit  in 
urbe  carissima,  et  multa  alia  mente  recolit  et  morandi  causas, 
quas  usque  quaesierit  inveneritque.  Quarum  vel  gravissima  ea 
est,  quam  hisce  proponit  versibus  (Trist.  I,  3,  61  sq.) : 

Denique  „quid  propero?  Scythia  est,  quo  mittimur"  inquam: 
„Ptoma  relinquenda  est:  utraque  iusta  mora  est". 
Haec  certe  ex  ipso  poetae  fluxisse  pectore  dixeris,  neque 
hercle  ego  contenderim  hic  poetam  non  penitus  sensisse  ea  quae 
chartae  mandabat.  Et  tamen  loais  hic  qupque  est,  hic  quoque 
rhetorum  discipulus  se  prodit,  ne  hic  quidem  topices  spernit 
adminiculum.  Conferas  modo  quae  eadem  illa  Protesilea  {decla- 
mat  volui  dicere)  exclamat  vs.  97  sq. : 

De  nave  novissimus  exi; 
Non  est,  quo  properas,  terra  paterna  tibi! 
Atque  ex  ipsis  Tristibus  vss.  I,  2,  81  sq. : 

Quod  faciles  opto  ventos  —  quis  credere  possit?  — 
Sarmatis  est  tellus,  quam  mea  vela  petunt. 
Et  tamen,  si  usquam,  in  Tristibus  Ovidius  verus  sincerusque 
est   poeta,    i.  e.    is  qui    quae   ipse    sentiat   senseritque  versibus 
exornet  veritatis  plenissimis. 


Quod  autem  in  initio  huiusce  capitis  dicebam  rem  quae 
hactenus  in  densis  lateat  tenebris  egregie  nostra  de  Ovidio  rhe- 
tore  illustrari  observatione ,  modo  bene  sit  perspecta  et  suo  aesti- 
mata  pretio,  huiuscemodi  est.  Habemus  poetam  qui  aequalium 
quotquot  audiverit  et  probaverit  versus  —  et  sunt  hi  innumeri  — 
fideli  teneat  memoria,  poetam  in  scholis  rhetorum  tam  exercitatum 
ut  Tx  xvTx  dicat  Trep)  rav  xuruv,  sive  ad  ipsius  vitam  sive  ad 
ficta  heroum  heroinarumque  pertineant  fata,  poetam  denique, 
cui  ipsum  illud  versus  facere  usu  adeo  in  naturam  verterit,  ut 

cum  semel  canendi  ceperit  impetum  tacere  non  possit  priusquam 
omnis  canendi  materies,  quam  argumentum  praebet,  exhausta 
sit,  qui  hexametros  et  disticha  fundat,  non  tam  quia  ipse  sic 
velit  quam  quia  versus  a  quibus  initium  fecerit  suam  sibi 
pariant  progeniem  —  num  ullum  mortalium  genus  fingi  cogi- 
tarique  possit  quod  sit  iunocuum  magis?  Quis  tali  viro  ex  animi 
sententia  irascatur?  Quis  illum  laedendi  nocendique  consilio 
aliquem  conscripsisse  librum  suspicetur?  Equidem  hercle,  si 
mihi  aequalis  esset  Ovidius  isque  contumeliis  et  maledictis  in 
me  esset  invectus,  quid  facerem?  Quid  censes?  Primo  riderem, 
deinde  adversarii  mei  admirarer  facundiam,  postremo  stilum 
sumerem  et  in  margine  literulas  appingerem  ut  quot  ille  usus 
locis  esset  appareret.  Et  in  hunc  tamen  hominem  internecivum 
exercuisse  odium,  in  hunc  ira  exarsisse  quae  nullis  placari 
posset  precibus  lamentisque  dicitur  quis?  Imperator  Augustus. 
Profecto  haud  facile  a  me  impetro  ut  virum  illum  amem: 
natura  eum  crudelem  fuisse  scio,  dissimulatorem  callidum, 
hominem  denique  qui  pensi  haberet  nihil,  dummodo  ad  finem 
sibi  propositum  perveniret,  et  possum  sic  multa  eius  enumerare 
vitia,  sed  hoc  mihi,  ut  opinor,  unusquisque  concedet  neminem 
unquam  mortalium  illo  fuisse  prudentiorem ,  neminem  magis 
sobrium  sanumque,  neminem  magis  remotum  a  vanis  inanibus- 
que  animi  perturbationibus.  Et  is  tamen  vulgo  creditur  ita 
succensuisse  Ovidio,  ut  vix  ullis  eius  aerumnis  satiari  posset. 
Ovidio  aio.  Immo  carminibus  eius.  Atque  illis  non  modo  suc- 
ceusuisse  eum  audimus,  sed  periculum  etiam  ab  iis  metuisse. 
Imperio  suo  ne  calamitatem  afierret  Ovidii  carmen  Augustus 
veritus  est.  Et  quod  carmen?  Ars  amatoria.  Difficile  est  hic 
risum  tenere. 

„Ridere  tu  in  re  tam  seria  possis  ?"  sic  me  quivis  vir  paulo 
gravior  interpellet:  „quin  potius  cum  imperatore  tuo  prudenti 
sobrioque  graviter  irasceris  poetae  lascivo ,  qui  istud  amare  et 
peccare  docens  carmen  in  lucem  emittere  non  veritus  sit?" 
Quia  irasci  me  vetat  non  hercle  nimia  quaedam  adversus  hoc 
literarum  genus  lenitas  sed  unicuique  innatus  ille  aequitatis 
sensus.  Dico  enim  palamque  declaro  inter  poetarum  Romanorum 
opera  vix  ullum  reperiri  quod  ipsa  hac  Arte  minus  sit  impu- 
dicum  magisve  verecundum.  Hodiernis  hominibus  tres  illi  libri 

nimis  lascivi  videri  possint,  Ovidii  aequalibus  non  potuerunt: 
aequo  enim  animo  Catullum  tulerant  et  ferebant  Tibullum 
Propertiumque.  Nos  cum  pueris  nostris  Artem  tractare  veremur, 
sed  propter  duos  tantummodo  locos,  quibus  demptis  quid  toto 
opere  restat  vituperandum ,  quod  non  recurrat  apud  omnes  poe- 
tas  tam  latinos  quam  Graecos,  "quos  pueris  damus  ediscendos? 
De  amore  agitur,  scio,  atque  adeo  de  arte  amandi  —  sed  pror- 
sus  eodem  modo  quo  in  Terentii  Plautique  fabulis.  Hoc  Ovidii 
carmen  si  ex  animi  sententia  veritus  est  Augustus  ne  mores 
civium  suorum  corrumperet,  quidni  aedilibus  dedit  negotium 
totam  ri^v  vixv  Kuf^Ci^^lxv  cum  omnibus  eius  versionibus  conta- 
minationibusque  latinis  conquirendi  et  in  foro  comburendi?  Nam 
prorsus  eandem  rem  tractat  Ovidius  in  Arte  atque  eodem  modo. 
Illum  amorem  docet ,  qui  apud  Romanos  concessus  et  fuit  sem- 
per  et  dictus  est.  Identidem  clamat  ipse : 
I,  31  sqq.  Este  procul,  vittae  tenues,  insigne  pudoris, 

Quaeque  tegis  medios  instita  longa  pedes. 
Nos  Venerem  tutam  concessaque  furta  canemus, 

Inque  meo  nullum  carmine  crimen  erit. 
II,  559  sq.  En,  iterum  testor:  nihil  hic  nisi  lege  remissum 

Luditur;  in  nostris  instita  nulla  iocis. 
Et,    ne    ullus   immeritae    reprehensioni   locus    restet,    palam 
mouet  (III,  613  sq.): 

Nupta  virum  timeat;  rata  sit  custodia  nuptae: 

Hoc  decet,  hoc  leges  iusque  pudorque  iubent 
ut  mirer  nondum  cuiquam  virorum  doctorum,  qui  fabellam  de 
Ovidio  propter  Artem  amatoriam  in  exsilium  misso  omnibus 
modis  defendere  et  tutari  studeant,  in  mentem  venisse  coniec- 
turam  de  versibus  illis  postea  a  poeta  insertis  cum  lascivi  car- 
minis  poenam  aut  iam  subiret  aut  metuere  inciperet.  Nam  si 
Augustus  et  toto  carmine  lecto  et  eiusmodi  cognitis  poetae  ex- 
cusationibus,  quas  iustas  verasque  esse  non  posset  negare,  tamen 
tam  gravi  eum  afficiendum  poena  censuit,  qui  potuit  Horatio 
non  ignoscere  solum ,  cum  turpissimam  illam  Satiram  I,  2  in 
lucem  emisisset,  sed  etiam  inter  dilectissimos  eum  habere  ami- 
cos  et  carmiuibus  eius  se  vehementer  delectari  palam  proloqui? 
Quod ,  obsecro ,  Ovidii  Ars  bonis  moribus  minabatur  periculum, 
quod  illa  satira  non  attulerit?  Carminum  lasciviam  ut  metueret 

Augustiis  tantum  abfuit  ut  ipse,  si  ita  res  ferret,  versos  Bcri- 
beret  simul  et  impudicissimos  et  spurcissimos.  Et  hunc  credamus 
post  decimum  annum  tam  vehementer  succensuisse  Ovidio  propter 
Artem  Amatoriam?  Profecto  si  culti  ingenii  homo  fuisset  Au- 
gustus,  si  de  patria  sua  egregie  mereri  venustum  poetam  peni- 
tus  sensissit,  Arte  Ovidii  lecta  novam  aliquam  excogitasset 
coronam ,  civicae  non  imparem ,  qua  eum  ornaret.  Nam  inter 
omnes  Ovidii  libros  primarium  Artem  obtinere  locum  dudum 
sibi  persuasum  habent  docti  philologi:  ut  et  ii  sentire  possint, 
qui  negotiis  districti  otium  suum  poetis  latinis  legendis  oblectent, 
nuper  effecit  Paulus  Brandt  praestantissima  illa  et  venustissima 
editione.  En  hoc  est  antiquarum  literarum  perpetuam  defendere 
dignitatem!  ') 

Innocuum  esse  carmen  totam  Artem  illam,  cum  legimus 
eam,  cum  poetam  audimus  asseverantem  se  concessos  solum 
spectare  amores,  denique  cum  illius  temporis  mores  qui  fueriut 
consideramus ,  pro  certo  nobis  coustare  potest.  Sed  nescio  an 
magis  etiam  eluceat  illud  cum  quam  multa  et  tota  poesis  erotica 
Ovidii  et  ipsa  Ars  cum  ceteris  eius  carminibus  habeat  commu- 
nia,  quam  multi  ibi  quoque  recurrant  loci  observamus.  Non  ut 


1)  Si,  id  quod  spero  aagarorqae ,  mox  venastissimi  libri  opus  erit  nova   editione, 
aactor  sam  Brandtio  at : 

A.  in  annotatione  ad  I,  430  illastrandi  cansa  afferat  Mart.  VIII,  64: 

Ut  poscas,  Clyte,  munns  exigasque 
Uno  uasceris  octies  in  anno 
in  annotatione  ad  I,  587  Mart.  V,  61  praesertim  ultimum  distichon: 
Kes  uxoris  agit?  res  ullas  crispulus  iste? 
Kes  non  nxoris,  res  agit  iste  tuas 
in   annotatione   ad    III,   201   (de   mulierum   superciliis)  etiam   mentionem    faciat 
Petronii  126. 

B.  L.  II,  49  sq.  post  renideni  virgulam  ponat ,  post  nescius  toUat. 

L.  II,  lOS  sq.  post  dabit  virgula  pro  semicolo  posita,  pro  inepto  isto  sit  recipiat 
unice  veram  lectionem  sis. 

L.  II,  726  secum  reputet  sitne ,  qaod  mihi  in  mentem  venit ,  pro  desine  legen- 
dum  desere ,  ut  deserendi  verbum  pro  relinqueridi  sit  positum :  adhibetur  enim 
hic  imago  eius  qui  maioribus  velis  usus  adversarium  praeterit.  Exempla  buias 
nsus  in  prompta  mihi  non  sunt,  sed  res  ipsa  admodum  verisimilis. 

L.  III,  29  pro  discutit  aliud  eiusdem  verbi  legat  compositum,  e.  c.  concutit , 
nam  discutere  semper  vim  habet  a  se  repellendi.  • 

C.  Hos  operarii  corrigat  errores:   I,  75  (in  itxia)  praetereat  fro  praeterat  et  11,527 
(item)  blandire  pro  plandire. 

Praeter  paucas  has  minatiaa  nihil  in  egregia  editione  desidero. 

sensibus  blandiatur  adolescentium  carmina  sua  amatoria  scribit 
Ovidius  neque  ut  iis  viam  ad  dulce  Veneris  monstret  ministe- 
rium  —  nil  opus  illis  moribus  tali  magistro!  —  huic  soli  rei 
ibi  quoque  dat  operam  ut  quaecunque  de  illo  argumento  et  dicta 
sint  olim  et  omnino  dici  possint  quam  elegantissime  exornet  et 
quam  aptissime  disponat.  Sic,  ut  ex  immensa  copia  unum  af- 
feram,  cum  dominae  suae  ancillam  Cypassidem  se  soUicitare 
fingit,  postquam  multa  ei  est  poliicitus,  in  fine  baec  minatur 
(Am.  I,  8,  25—28): 

Quod  si  stulta  negas,  index  anteacta  fatebor 

Et  veuiam  culpae  proditor  ipse  meae, 
Quoque  loco  tecum  fuerim  quotiesque,  Oypassi, 
Narrabo  dominae,  quotque  quibusque  modis. 
Lepidissimum  esse  locum  hunc  libenter  concedimus,  sed  locum 
esse  et  Jinffi  totam  illam  sollicitationem  pro  certo  scimus ,  cum 
in   fine    pentametri  et  apud  alium  poetam  Ovidio  aequalem  in- 
venimus  aliquid  quod  ab  illo  q^iotque  quidusque  modis  vix   quid- 
quam  discrepet.  Legitur  autem  apud  Tibullum  (II,  6,  52) : 
Tunc  morior  curis,  tuuc  mens  mihi  perdita  fingit 
Quisve  meam  teneat,  quot  teneatve  modis. 
In  Arte  vero  hoc  se  praesertim  spectare  ut  nihil  omittat  quod 
in   chartis   atque   in    memoria    conditum   habeat ,  sed  ut  omnia 
quam  venustissime  tribus  illis  comprehendat  voluminibus  diserte 
testatur  ipse ,  idque  in  cuiusque  libri  fine : 

I   Pars  superat  coepti,  pars  est  exhausta  laboris; 
Hic  teneat  nostras  ancora  iacta  rates. 

II  Ecce,  rogant  tenerae,  sibi  dem  praecepta  puellae: 

Vos  eritis  chartae  proxima  cura  meae ! 

III  Lusus  habet  finem!  cygnis  descendere  tempus, 

Duxerunt  coUo  qui  iuga  nostra  suo. 
Ut  quondam  iuvenes,  ita  nunc,  mea  turba,  puellae 
Inscribant  spoliis:  „Naso  magister  erat". 
Quaeso,    utrura   levis   lascivique   poetae   ista   sunt  an  diligentis 
et  industrii? 

Ubique  ei  ante  oculos  stat  non  Venus  sed 
imparibus  vecta  Thalia  rotis 
i.  e.  dea  illa  quae  in  scholis  rhetorum ,  vel ,  quod  eodem  redit , 
poetarum  colitur.    Ubique  quaerit  quomodo  novo  operi  inserere 

possit  opuscula  iam  ante  perfecta  perpolitaque ,  et  lepidissimis 
eum  ad  hanc  rem  uti  artificiis  quis  neget?  Sed  cum  incidis  in 
fabulas  amatorias,  non  notissimas  solum  qualis  est  illa  de  Pa- 
siphae,  sed  etiam  in  reconditiores  de  Myrrha  et  de  Byblide, 
atque  adeo  in  illam  ex  angulo  doctrinae  Alexandrinae  protractam 
de  Cjdippe  '),  nonne  sentis  tibi  rem  esse  non  cum  amore  vero 
sed  cum  ficto  doctoque?  Metamorphoseon  suarum  scribendarum 
nondum  ceperat  consilium  Ovidius ,  sed  iam  unum  alterumque 
in  scriniis  habebat  epyllion,  quod  postea  illis  erat  inserturus. 
Nunc  iis  locum  quaerit  in  opere ,  quod  cum  maxime  manibus 
tenet,  et  facile  invenit:  nam  est  opus  illud  de  arte  amatoria 
et  narrationum  quoque  illarum  amor  argumentum  est.  Invenitne 
autem  locura  narrationibus  in  Arte?  Immo  vero  ex  ipsis  narra- 
tionibus  tota  Ars  nata  videtur :  cum  illas  apto  inter  se  vinculo 
iungere  studebat,  mox  intelligebat  communem  dari  omnibus 
titulum  posse  de  arte  amatoria :  stabant  tibicines ,  facile  erat  in- 
tervalla  in  iusti  explere  aedificii  speciem.  Sed  restabaut  narratio- 
nes,  in  quibus  amoris  ne  levissima  quidem  umbra  erat:  hae  ergo 
revera  insertae  sunt.  Et  merito  hic  disponendi  miramur  artificem. 
Quid  enim  Daedalo  Icaroque  rei  fuit  cum  amore?  Tamennehanc 
quidem  narrationem  in  libro  de  arte  amatoria  legentes  ullum 
poetae  cernimus  laborem,  tam  facile  procedunt  et  decurrunt  omnia. 
Sed  quid  sit  tx  avrx  xiysiv  -Trep)  tuv  ccutuv  nunquam  nos  magis 
quam  hic  sensisse  concedendum  nobis  est.  Comparamus  enim , 
ut  ex  immensa  copia  pauca  afieram ,  enumerationem  locorum , 
qui  volantibus  subiacent  cum  illa  quae  est  in  Metamorphosesin, 
comparamus  hos  ex  Arte  versus  II,  49  sq. : 

Tractabat  ceramque  puer  pinnasque  renidens, 
Nescius  haec  umeris  arma  parata  suis 
cum  hisce  e  Metamorphosesin : 

Puer  Icarus  una 

Stabat  et  ignarus  sua  se  tractare    pericla 


1)  Ita  certe  nobis  videtnr  et  ita  olim  Romanis  visum  esse  suspicor.  Suspicor  illos 
quoque,  re  non  accuratius  considerata,  fabulam  de  Pasiphae  antiquam  et  decantatam 
putasse,  fabulas  de  Myrrha  et  Byblide  recentiores  et  recondiliores ,  illam  vero  de 
Acontio  et  Cydippe  multo  posteriore  aetate  a  doctis  poetis  inveutam.  Haec  ideo 
adscripsi  ne  quisquam  putaret  me  de  tempore,  quo  revera  illae  aliaeque  fabnlae 
primum  siut  prolatae,  quidquam  statuere.  ovx  oVrtu  TeTv^uiicu. 

Ore  renidenti  modo  quas  raptaverat  aura 

Captabat  plumas,  flavam  modo  pollice  ceram 

Mollibat. 
Vel  hosce  ex  Arte  (77  sq.): 

Hos  aliquis  tremula  dum  captat  harundiue  pisces 
Vidit  et  inceptum  dextra  reliquit  opus 
Cum  hisce  e  Metamorphosesin : 

Hos  aliquis  tremula  dum  captat  harundine  pisces, 

Aut  pastor  baculo,  stivaque  innixus  arator, 

Vidit  et  obstipuit. 
Ohe   iam   satis   est.  Satis  enim,  ut  opinor,  apparet  non  potuisse 
a  tali  poeta  periculum  reipublicae  a  se  ordinatae  metuere  sanae 
mentis  hominem ,  nedum  Augustum ,  omnium  quotquot  fuerunt 
mortalium  callidissimum. 

At  credidit  ipse  Ovidius  carmina  sua  exstitisse  causam  cur 
tristissima  illa  poena  afficeretur  et  carminum  suorum  solam 
Artem  suo  accusat  nomine.  Ut  mittam  rogare  reverane  illud 
Ovidius  crediderit,  i.  e.  ita  crediderit  ut,  cum  secum  rem  re- 
putaret,  meritam  illam  esse  poenam  agnosceret  et  idoneam  illam 
esse  tam  gravis  poenae  causam  intelligeret  —  haud  desunt 
autem  loci  ubi  de  hisce  rebus  agens  mirari  se ,  stupere ,  in 
tenebris  versari,  nihil  denique  intelligere  ostendat  —  hoc  dico 
credere  istud  non  potuisse  Ovidium,  nisi  ei  dictum  fuisset  ab 
iis,  quibus  fidem  negare  non  posset,  immo  nisi  factum  illud 
esset,  res  tam  mira,  tam  ipsa  natura  sua  incredibilis ,  ne  in 
mentem  quidem  ei  potuit  venire.  Ergo,  cum  ad  Ovidium  nun- 
tius  perferebatur  Tomos  eum  relegari,  simul  hoc  addebatur 
condemuationem  illam  fieri  propter  impudicitiae  praecepta  in 
Arte   tradita,    non    potuit   autem   addi   illud  nisi  addi  iussisset 

Augustus ergo    ipse    imperator    Augustus   mbntitus  est. 

Nunc  hanc  disquisitionis  disputationisque  nostrae  partem  paulisper 
relinquamus,  mox  ad  eam  redibimus. 

Nam  et  alteram  quandam  exilii  sui  causam  ipse  afiert  Ovi- 
dius :  aut  de  errore  aliquo  suo  loquitur  aut  vidisse  se  aliquid 
quod  videre  sibi  non  liceret  profitetur.  Quis  non  novit  illud 

Cur  aliquid  vidi,  cur  noxia  lumina  feci 
multaque   alia  in   eandem    sententiam?  Hinc  autem  vulgo  viri 
docti    efficiunt   aliquas   partes  egisse  Ovidium  in  luliae  minoris 

Silanique  adulterio  et  huic  facinori  aliquo  inodo  favisse.  Btatiin 
declaro  horum  me  intelligere  nihil.  Lenam  illam  novimus, 
quam  diligenter  poetae  Latini,  Alexandrinorum  xpxq  imitati, 
exsecrari  solent,  et  quamquam  constat  non  ex  ipsa  vita  sed  e 
schola  sumptum  illud  argumentum,  quadamtenus  tamen  veram 
lenam  meute  mihi  informare  possum.  Quid  vero  illud  sit  quod 
vir  aliquis  dicatur  alieno  favere  adulterio,  vel  in  alieno 
adulterio  ullas  agere  partes  —  nisi  si  aut  ipse  sit  Satanas 
ille  e  Fausti  fabula  aut  deversorii  alicuius  impuri  dominus  — 
prorsus  me  latet,  neque  investigare  iuvat.  Ne  illi  quidem 
Bcriptores,  quorum  tragoediae  et  fabulae  Romanenses  adulte- 
riorum  et  divortiorum  plenae  sunt,  quidquam  praebent  quod 
huic  quaestioni  lucem  afferat  ullam.  Sed  hoc  concedo  unam 
esse  rem,  quae  alteram  hanc  causam  aliquanto  reddat  proba- 
biliorem  quam  prior  illa  sit.  Etenim  neptem  suam  ,.convictam 
adulterii  Augustus  damnaverat  proieceratque  in  insulam  Tri- 
merum",  ubi  „viginti  annis  exilium  toleravit"  (Tac.  A.  IV,  71); 
cum  autem  a.  28  illa  obierit,  a.  8  adulterii  est  convicta  dam- 
nataque  —  eodem  anno  quo  Ovidius  damnatus  est;  ergo,  si 
propter  adulterium  illud  hic  quoque  damnatus  est,  culpam 
poena  secuta  est  statim,  non  decem  anni  intercesseruut.  Sed 
sumimus  nunc  rem  quae  minime  certa  sit.  Quis  enim  affirmare 
possit,  cum  Tacitus  de  viginti  annis  loquatur,  nobis  eum  nu- 
merum  sic  esse  accipiendum  ut  accurate  significentur  viginti 
anni?  Paulo  minus  viginti  unus  anni  „rotundo"  hoc  (ut  nos 
loquimur)  numero  indicari  possunt  et  semper  ab  unoquoque 
sunt  indicati,  et,  quod  in  hac  quaestione  multo  maioris  est 
momenti,  paulo  plus  undeviginti.  Ergo  e  Taciti  verbis  haud- 
quaquam  pro  certo  efficere  licet  prius  Silanum  deinde  Ovidium 
esse  condemnatum.  Quodsi  prior  est  condemnatus  Ovidius, 
prorsus  ad  nihilum  redigitur  tota  illa  coniectura,  guae  vel  sic 
satis  infirma  est,  de  ratione  quae  inter  Ovidii  et  Silani  poenam 
intercesserit. 

Sed  faciamus  tamen  intercessisse  aliquam  rationem.  Absar- 
dissimam  esse  coniecturam  de  Ovidio  adulterium  luliae  minoris 
adiuvante  nunquam  mihi  eripietur.  Quo  ergo  me  vertam?  Nil 
superesse  video  quam  ut  coniiciam  Ovidio  iam  pridem  aliquid 
de   illo    facinore    suboluisse,   poenasque   eum    dedisse  quod  non 

in  tempore  rem  ad  Augustum  detulerit,  sed  silentio  presserit. 
Hoc  in  rerum  natura  est,  factum  est  nonnumquam,  certe  fieri 
potuit.  Iterum  nunc  Tacitum  inspiciamus  (A.  III,  24) :  „D.  Si- 
lanus,  in  nepti  Augusti  adulter,  quamquam  non  ultra  foret 
saevitum,  quam  ut  amicitia  Caesaris  pelleretur,  exilium  sibi 
demonstrari  intellexit."  Ergo  in  ipso  adultero  se  cohibuit  Au- 
gustus ,  et  dummodo  Roma  Italiaque  cederet  (addas  etiam ,  per 
me  licet,  „omnibus  provinciis  Caesaris"),  ubi  vellet  vivere  ei 
permisit :  Athenas  se  conferre  poterat  ille  vel  in  amoenissimum 
aliquod  Galliae  Asiaeve  oppidum ;  sed  hunc  qui  nihil  commiserat 
nisi  quod  rem  sibi  intellectam  celaverat,  ad  Bessos  Getasque 
relegavit.  Quis  hoc  credat? 

Credamus  tamen  putasse  Ovidium  suum  exilium  originem 
duxisse  ex  luliae  adulterio :  utrum  ipsius  ea  fuerit  coniectura  an 
hic  quoque  mentitus  sit  Augustus  in  medio  nobis  est  relinquen- 
dum.  Alterum  quoque  illud  Augusti  mendacium  in  praesentia 
admittamus,  statuamusque ,  cum  ad  Ovidium  mitteretur  nuntius 
de  reJegatione  ab  Augusto  iussa ,  sic  virum,  cum  tristi  illo 
imperio  missum,  esse  locutum:  „hac  tu  poena  plecteris,  quia 
neque  principem  edocuisti  de  Silani  luliaeque  amoribus,  qui  tibi 
inuotuerant,  et  turpem  illam  scripsisti  Artem  Amatoriam,  quae 
ante  decem  annos  in  lucem  prodiit,"  cum  Boissierio  nunc  nobis 
res  est.  Boissierius  ')  enim,  ut  mendacii  liberet  suspicione  Au- 
gustum,  e  duabus  causis  unam  efEcit,  ita  rem  maiorem  habi- 
turam  veri  speciem  ratus ,  atque  hanc  fingit  narrationem :  gra- 
viter  afflictus  erat  Augustus  suae  ipsius  filiae  sorte  haud  immerita, 
quam  propter  morum  pravitatem ,  ne  genti  suae  afierret  dedecus, 
ab  oculis  hominum  removerat;  vehementer  patrium  eius  pectus 
hoc  laborabat  vulnere,  quod  nondum  coierat,  ecce  vix  anni 
sunt  elapsi  decem  et  matri  non  praestare  filiam  cognoscit :  neptis 
quoque  sua  adulterii  criraine  damnanda  ei  est.  Quam  vehementer 
tunc  doluerit,  quam  parum  abfuerit  quin  animum  desponderet 
senex  septuagenario  maior  facile  intelligimus.  In  illa  tristitia 
primum  rumor,  deinde  certus  nuntius  ad  eum  perfertur  facinoris 
istius  fuisse  conscium  quendam,  qui  in  eo  perpetrando  operam 


1)  Gaston  Boissier  •rexil  d'Ovide"  in  »/Revue  des  deui  Mondes"  anni  1867  mensis 
lunii. 

suam  praebuerit:  iratus  et  ad  ulciscendum  paralus  quis  ille  sit 
rogat:  Ovidium  esse  audit.  Tum  vero  se  continere  non  potest, 
ira  exardescit  et:  „en  iterum  exclamat  scelus  istud  hominis  me 
petit,  me  oppugnat;  ante  novem  annos  nefaria  ista  scribenda 
Arte  effecit  ut  irritae  essent  leges  mihi  tam  carae  sanctaeque 
de  adulterio,  per  totum  illud  tempus  laesit  religionem,  violavit 
maiestatem,  nunc  in  domum  meam  tela  sua  iacit,  per  meam 
gentem  venena  sua  spargit"  ....  et  possumus  sic  pergere  tan- 
demque  mirari  quod  princeps  relegatione  illa  in  ultimam  bar- 
bariem  fuerit  contentus  et  non  reum  attrahi  iusserit  ut  ante 
ipsius  oculos  diris  cruciatibus  ad  necem  adigeretur. 

Sed  num  quidquam  hac  causarum  coniunctione  proficimus? 
Nihil,  ut  opinor.  Neque  in  Arte  quidquam  erat  quod  doceri 
atque  adeo  tieri  vel  lex  lulia  vetabat  vel  vetitura  erat  Papia 
Poppaea,  et  si  tamen  credidit  illo  carmine  civium  suorum  cor- 
rumpi  mores  Augustus,  per  decem  fere  annos  legi  illud ,  describi , 
spargi  aequo  patiebatur  animo,  et  demura  re  nova,  quae  cum 
libris  illis  commune  haberet  nihil,  motus  non  illos  conquiri 
comburique  iussit,  et  venales  prostare  legique  vetuit  sed  poetam 
procul  ab  urbe  miseram  trahere  vitam  coegit? 

Et  quod  ad  alteram  illam  causam  pertinet:  faciamus  reti- 
cuisse  Ovidium  luliae  culpam  sibi  cognitam,  imnao  verum  esse 
faciamus,  quod,  quoniara  in  rerum  natura  non  sit,  verum  esse 
potuerit  nunquam :  concedamus  Ovidium  in  illo  adulterio  ali- 
quas  partes  egisse,  cur  conscium  dirissima  afficiebat  poena, 
quae  a  morte  non  multum  distabat,  in  ipsum  adulterum  tanto 
fuit  clementior? 

Sed  accedit  aliquid  quod  totam  illam  Boissierii  coniecturam 
cunctasque,  quae  illi  aliquo  modo  cognatae  sunt,  ita  dispellit 
ut  ne  levissima  quidem  supersit  umbra,  estque  illud  eiusmodi 
ut  ad  veritatem  inveniendam  nobis  monstret  viam.  Adulterium 
Augusto  visum  „laesam  religionem"  et  „violatam  maiestatem" 
Tacitus  (A.  III,  24)  affirraat ,  et  lubenter  crediraus :  prae  ceteris 
parentes  amant  liberos  infirmos  debilesque;  quo  quaeque  lex 
minus  est  efficax  eo  magis  in  deliciis  est  ei  qui  tulit.  Verum 
num  Tiberio  eadem  erat  amoris  causa?  Neque  verisimile  hoc 
est  et  disertis  a  Tacito  negatur  verbis  ....  ubi  ?  In  ipsis  primis 
illius   capitis    verbis,    quod   illud    excipit,  ubi  de  Augusto  tra- 

duutur  nota  ista:  „oulpam  inter  viros  ac  feminas  vulgatam 
gravi  nomine  laesarum  religionum  ac  violatae  maiestatis  appel- 
lando  clementiam  maiorum  suasque  ipse  leges  egrediebatur."  In 
ipso,  aio,  capitis  25  initio  haec  de  Tiberio  traduntur:  „relatum 
inde  de  moderanda  Papia  Poppaed" .  Quidni  ergo  Tiberius  Ovidio 
reditum  in  urbem  concessit? 

Nam  —  ut  statim  hinc  ad  alteram,  quae  aflfertur,  exilii 
causam  transeamus  —  ipsi  luliae  adultero  in  urbem  redire  per- 
misit.  Bt  fuit  quidem  haec  venia  cum  contumelia  aliqua  iuncta, 
etenim  (Tac.  Ann.  III,  24) :  „Tiberiu8  gratias  agenti  Silano 
(fratri  adulteri)  patribus  coram  respondit  ....  adversas  eum 
integras  parentis  sui  offensiones,  neque  reditu  Silani  dissoluta 
quae  Augustus  voluisset"  sed  miserum  tamen  Ovidium  haec 
quoque  „benignitas  satis  superque  ditasset". 

Denique  cur  Tomos  esset  relegatus  quamdiu  vixit  ignoravit 
Ovidius,  sed  credidit  (mitto  enim  nunc  alteram  causam,  quam 
ipse  errorem  nominat,  quo  vocabulo  quid  sibi  voluerit  semper, 
ut  opinor,  in  tenebris  latebit)  se  propter  Artem  hac  affectum 
poena.  Credere  autem  non  potuit  nisi  ab  idoneo  auctore  ei 
dictum  esset :  iussu  ergo  Augusti  hoc  ei  dictum  est.  At  ipse 
Augustus  est  mentitus :  scire  enim  poterat  absurdum  esse  in- 
nocui  carminis ,  quod  ante  decem  annos  in  lucem  prodiisset , 
poetam  gravi  pessumdare  sententia.  Scire  poterat,  aio,  sed 
obliviscebatur,  aliis  instigantibus ,  iisdem  qui  falsum  istud  cri- 
men  sunt  commenti. 

Et  quis  senem  principem  regebat  ita  ut  tam  absurdam  rem 
ei  suggerere  poseet?  Neminem  invenio  praeter  Liviam.  Haec 
ergo  causam  cur  poetam  nostrum  odisset  habebat  gravem,  sed 
simul  eiusmodi  ut  de  ea  celandus  esset  Augustus,  et  omnes 
praeterea  mortales  uno  excepto  Tiberio.  Atqui  si  Liviae  victima 
cecidit  Ovidius ,  simul  intelligimus  nunquam  eum  erigere  vo- 
luisse  Tiberium;  melius  etiam  hoc  intelligimus,  si  ipse  quoque 
Tiberius  propriam  habuit  odii  causam.  Et  habuit  ....  eandem 
quam  Livia.  Legerant  enim  versus  quosdam  quos,  illo  ipso  anno  8 
primura  sibi  cognitos  (admodum  enim  verisimile  illud  est),  vix 
poterant  non  „in  offensas  suas  vertere"  (ut  loquitur  Propertius). 
De  ferrei  saeculi  vitiis  qui  cantat,  de  sua  cogitat  aetate;  si  illius 
scelera  insignia  quaedam  profert,  facile  putari  potest  principum 

hoininum  ipsi  aequalium  notasse  scelera  vel  vera  vel  vulgo  credita. 
Quid  ergo  rairum  est  si  Tiberius  de  se  dictum  suspicatus  est  illud: 

Filius  ante  diem  patrios  inquirit  in  annos 
et   Liviae   idem   in    mentem  venit  versum  illum  legeuti  magis 
etiam  suspicioni  obnoxium 

Lurida  terribilea  miscent  aconita  novercae  '). 
Cetera  vide  apud  Ge.  Schoemannum  in  praestantissima  illa 
commentatione  quae  legitur  in  Philologo  1882  p.  171  sqq. 
Mihi  quidem  semper  ille  rera  acu  tetigisse  visus  est  et  ex 
animi  senteatia  spero  fore  ut  aliquando  inventi  sui  merita 
fruatur  laude,  nara  hucusque  iusto  magis  siletur  vel  ignoratur 
illud.  Mihi  sat  erit,  si  posthac  constabit  nullara  inter  exsiliura 
Ovidii  intercedere  rationera  et  Artem  Poeticam,  lepidissimum 
illud  rhetoris  atque  poetae  nostri  opus,  quod  nullos  unquam 
corrumpere  mores  potuit  nisi  eorum  qui  se  corrumpi  cuperent. 


1)  Quicanque  in  Lafayii  libro  locum  illum  legerit  (p.  llOsqq),  abi  demonstratar 
Ovidium,  non  frequenter  quidem,  sed  tamen  identidem,  cum  de  remotis  temporibus 
regionibusque  narret,  de  sua  cogitare  actate  et  de  sua  Urbe,  ilii  quam  maxime  verisimile 
videbitar  Liviam  cum: 

Lurida  terribiles  miscent  aconita  noverae 
et  Tiberiam  cum: 

Filius  ante  diem  patrios  inquirit  in  annos 
legeret,  de  se  agi  patasse. 


CAPUT  VII. 


AD    VARIOS   METAMORPHOSEON   LOCOS   ANNOTATIONES   VARIAE. 

Quod  iu  hisce  annotationibus  conscribendis  non  ultra  „Iudicium 
Armorum"  progressus  sum  probabit  qui  et  plerasque  earum 
critici  generis  esse  cognoverit  et  in  memoriam  redierit  eorum 
quae  capitibus  primo ,  tenio ,  quinto  scripta  sunt.  Oeterum  nemo 
hic  magnifici  quidquam  exspectet :  non  novos  indagavi  codices , 
non  novum  codicum  excogitavi  stemma ,  ne  notum  quidem  ali- 
quem  codicem  denuo  excussi.  Variae  sunt  observatiunculae  mihi 
per  longam  annorum  seriem  natae ,  quae  neque  ad  certam  nor- 
mam  redigi  possint  et  vix  uUo  inter  se  cohaereant  vinculo.  Ex 
quo  enim  Kornii  editio  in  lucem  prodiit  —  sunt  anni  viginti 
tres  —  quae  fideliter  in  calce  paginae  parv^o  spatio  quid  ubique 
sit  in  codicibus,  quid  ubique  viri  docti  coniecerint,  refert, 
dicere  non  possum  quoties  totum  librum  ab  initio  ad  finem 
percucurrerim ,  nam  unius  alicuius  loci  vel  cum  discipulis 
vel  in  phrontisterii  mei  recessu  accuratius  examinandi  quisque 
fere  dies  praebebat  facultatem.  Hic  quotiescunque  mihi  vel 
versum  vel  annotationem  consideranti  in  mentem  veniebat  ali- 
quid ,  quod  nondum  ab  aliis  esset  observatum  et  tamen  ad 
poetam  nostrum  vel  rectius  intelligendum  vel  accuratius  eden- 
dum  conferre  posse  videretur  aliquid ,  in  margine  signum  aliquod 
appingebam ,  quo  facilius  commenta  mea  interdum  novo  possem 
submittere  examini.  Tandem  aliquando  omnia  tam  bene  perpensa 
videbantur,  et  cum  sat  multa  reiecissem ,  tanta  tamen  restare 
copia  rerum  publica  luce  non  prorsus  indignarum,  ut  omnia  in 

unum  colligere  decernerem  libellum ,  quem  iam  disquisitionibus 
meis  de  Ovidio  poeta  annecto. 

Quem  ut  in  medium  proferre  auderem  res  exoptatissima  ef- 
fecit:  tandem  aliquando  manibus  tenemus  Metamorpboseon  edi- 
tionem  ab  Ehwaldo  curatam  et  egregiis  annotationibus  instructam. 
Nam  antea  multos  quidem  multorum  de  Ovidio  legeram  com- 
mentarios,  sed  magnum  tamen  restabat  periculum  ne  ineptum 
in  modum  tamquam  nova  proponerem  quae  dudum  ab  aliis 
essent  perspecta.  Ehwaldum  vero  communi  doctorum  sententia 
constat  omnia  quae  ad  Ovidium  pertineant  legisse  vel  legere; 
editionis  illius,  quae  quam  vera  illa  doctorum  sit  sententia  lu- 
culenter  docet,  altera  pars  anno  1898  in  lucem  prodiit,  altera 
anno  1903 :  vides  fere  ad  nihilum  redactum  illud  de  quo 
dicebam  periculum.  Nam  praestantissimum  illum  librum  tam 
diligenter  excussi  ut  nullam  cuiusquam  viri  docti  sententiam, 
quae  in  rem  praesentem  faceret,  me  fugisse  aflBrmare  audeam. 
Sunt  autem,  ut  iam  dicebam,  observationes  meae  varii  di- 
versique  generis:  modo  antiqua  tuebor,  modo  emendationem 
commendabo ,  modo  —  quamquam  rarius  hoc  fiet  —  ipse  ali- 
quam  meam  proponam  coniecturam.  Hic  illic  quaedam  ad  textus 
historiam  pertinentia  observabo  et  locos  indicabo  e  quibus  ap- 
pareat  in  Ovidii  amicorum  manus  pervenisse  exemplaria  quibus 
ipse  poeta  iam  manum  emendatricem  adhibere  coeperit,  ita 
tamen  ut  plerumque  ad  veram  lectionem  constituendam  non 
perveniret  sed  inter  duas  haereret  dubius,  denique,  si  qui  ver- 
8U8  novum  mihi  afferre  videbitur  argumentum  rei  in  prioribus 
capitibus  dictae ,  ne  id  quidem  silebo. 

Non  tamen  rudis  indigestaque  moles  haec  est.  Naturali  quo- 
dam  vinculo  omnia  inter  se  cohaerent.  Omnia  enim  eo  tendunt 
ut  alios  docere  coner  —  atque  utinam  ne  propter  illud  docendi 
verbum  graviter  a  nonnullis  increper  —  id  quod  mihi  semper 
persuasissimum  fuit  et  hisce  lucubrationibus  ad  finem  perductis 
magis  etiam ,  si  fieri  potest ,  constat : 

Quisque  locus  suam  sibi  requirit  emendandi  interpretandique 
normam.  Non  est  una  lex  quae  ad  omnes  pertineat  quaestiones 
criticas  nisi  haec  —  si  lex  vocari  haec  potest  —  caute  semper 
et  circumspecte  esse  agendum  et  in  quovis  loco  hoc  solum  ro- 
gandum  quid,  non  propter  testimonia  sed  propter  rem  et  locum 

ipsum ,  maximam  habeat  speciem  veri.  Hoc  autem  nemo  melius 
docet  quam  ipse,  quem  tractamus,  poeta  scriptorve  et  sua  quem- 
que  mens  longo  illius  usu  exercitata  atque  limata.  Denique  nescio 
an  nihil  melius  quae  artis  criticae  vera  ratio  sit  doceat  quam 
decantatum  illud  Francogallorum  dictum : 

INVENIAS  QUOCUMQUE  LOCO  ,  BBM ,  QUAE  BONA ,  BUME  ! 


LlBBR  I. 


1  In  nova  fert  animus  mutatas  dicere  formas 

Corpora:  di  coeptis  (nam  vos  mutastis  et  illas) 
Aspirate  meis. 
Finem  vs.  2  tentarunt  multi.  Quod  in  mea  editione  posui : 
„coeptis  (nam  vos  mutastis)  et  ausis"  desperantis  erat  coniectura, 
non  digna  quam  inter  virorum  doctorum  conamina  Ehwaldus 
referret.  Boni  enim  nihil  in  ea  est  nisi  quod  non ,  ut  lectio 
vulgata,  aliquid  praebet  quod  plane  sit  sensu  cassum.  Sed  est' 
hiberna  nive  frigidior:  „de  mutatis  corporibus  canto :  vos,  o 
dii  immortales ,  huic  consilio  favere  aequum  est ,  quoniam  illius 
mutationis  auctores  estis".  Nullum  est  argumentum  in  quod 
non  conveniat  illud:  „de  rerum  natura  cantabo ;  vos  o  dii 
coeptis  aspirate  meis,  nam  vos  res  creastis",  vel :  „de  diro  fa- 
cinore  cantabo,  vos  o  dii  me  adiuvate,  nam  vos  illud  fieri  per- 
misistis"  vel  quid  non?  Ovidium  tamen  equidem  credo  (et  quis 
non  credat?)  Metamorphosesin  suis  praemisisse  aliquid  quod 
illarum  sit  proprium  —  et  quod  paululum  certe  habeat  acu- 
minis.  Merkelii  illac  suum  sibi  requirit  Oedipodem.  Neque 
quidquam  proficimus  Ehwaldi  annotatione:  „denn  wie  alle  an- 
deren  so  sind  auch  diese  Verwandlungen  euer  werk" :  neque 
operae  pretium  duco  hic  Stobaei  Eclogas  inspicere  ut  a  Posidonio 
docear  quae  sint  illae  aliae  omnes  mutationes :  „cosmicas  et 
physicas"  esse  cogitandas  etiam  sine  Posidonio  quivis  intelli- 
geret,  si  revera  hic  duo  genera  mutationum  inter  se  opposuisset 
Ovidius.  Sed  non  opposuit  ueque  potuit  opponere.  Deniqne  quid 
multa?    Unice   verum    est   quod  recepit  P.  Lejay  e  cod.  e  illa. 

Utrum  autem  cod.  s  illud  habeat  a  manu  secunda,  an  idem 
librarius  qui  totum  codicem  scripsit  tamquam  variam  lectionem 
adscripserit  (Kornius  eiiim  annotat:  „illas:  illa  f",  Ehwaldus 
lectionem  esse  dicit  codicis  s^)  neque  scio  neque  curo  magnopere. 
Veram  enim  lectionem  hanc  esse  constat.  Veramne?  Immo  plane 
necessariam.  An  putemus  Ovidium ,  cum  ad  novum  carminum 
genus  accederet,  ne  uno  quidam  verbo  monuisse  se  eundem 
illum  esse  poetam,  qui  antea  longe  alia  cecinerit?  Sic  notus 
Ulysses?  Nullus  fere  eius  liber  est  in  cuius  initio  non  legatur 
aliquid  quod  in  mentem  nobis  revocet  priora  eius  de  poesi 
merita.  „Coeptis  meis  o  dii  aspirate,  nam  vos,  qui  corpora 
mutastis,  de  quibus  narraturus  sum,  etiam  mutastis  coepta  illa". 
Hoc  acuminis  sat  multum  habet,  hoc  in  solas  Metamorphoses 
convenit,  hic  ipsum  agnoscimus  Ovidium.  An  non  sentis  eius- 
dem  esse  hoc 

In  nova  fert  animus  mutatas  dicere  formas 

Corpora,  di  coeptis  (nam  vos  mutastis  et  illa) 

Aspirate  meis, 
et  illud  in  Tristium  I,  1,  117sqq. : 

Sunt  quoque  mutatae,  ter  quinque  volumina,  formae, 
Nuper  ab  exsequiis  carmina  rapta  meis. 

His  mando  dicas,  inter  mutata  referri 
Fortunae  vultum  corpora  posse  meae. 
Qui  olim  magno  de  mutationibus  operi  aliquid  de  sua  mutatione 
praemiserat  quod  grandi  illo  conamine  dignum  esset,  postea 
idem  illud  opus  commemorans  de  sua  mutatione  ita  iocatur  ut 
iocari  solent  quos  ridiculos  facit  ipsa  miseria:  sed  utrobique 
eundem  illarum  inter  se  oppositarum  mutationum  agnoscimus 
auctorem. 


8  sq.  Nec  quicquam  nisi  pondus  iners  congestaque  eodem 
Non  bene  iunctarum  discordia  semina  rerum. 
Ne  hic   quidem  codex  e  spernendus  mihi  videtur,  qui  pro  con- 
ffestaque  habet  coniectaque.  Nam  temere  res  coniiciuntur,  sed  qui 
congerit  consulto   agit   et   de   industria.    Quae  sunt  congesta  vix 
dici  possunt  non  esse  iuncta. 

26     Ignea  convexi  vis  et  sine  pondere  caeli 

Emicuit  suramaque  locum  sibi  fecit  in  arce. 
Hic  pro  feeit  non  codex  e  solus  sed  etiam  summae  auctoritatis 
liber  N  dat  legit ,  quod  non,  ut  Ehwaldus  censet,  e  coniectura 
natum  videtur  eius  qui  memor  esset  versus  XII,  43: 

Fama  tenet  summaque  locum  sibi  legit  in  arce 
(Ehwaldi  est  sic  omnia  semper  in  promptu  habere,  non  toD 
Tupc^dvToi;  librarii),  sed  ab  ipso  Ovidip  profectum.  Etenim  Ovidius 
Tx  xxjTx  xiysi  Trep)  tccv  otvTcov  semper,  quidni  et  hic?  Quod 
evolantis  Famae  est,  idem  et  emicantis  aetheris.  Uterque  locum 
legit,  capit,  occupat,  ^m\(\ViQ  possidit,  quod  verbum  vs.  30  sq. 
rectissime  adhibetur: 

Circumfluus  umor 
Ultima  possedit. 
Contra   locum  sibi  facere   eius    est   qui  obstantia  removet,  non 
qui  vacuum  et  inane  occupat  spatium. 

151 — 162  Quanto  melius  totum  hunc  locum  omisisset  Ovidius! 
Nam  nunc  quae  de  hom.inibus  narrantur  ingrata  ista  Gigantum  com- 
memoratione  divelluntur.  Negligenter  ab  ipso,  ut  opinor,  Ovidio 
hi  versus  sunt  inserti,  ne  quidquam  quod  in  scriniis  haberet 
huc  pertinens  omitteret.  Non  possum  Ehwaldo  assentiri  de  in- 
dustria  ab  Ovidio  interpositos  ut  aptum  sibi  pararet  transitum 
ad  narrationem  de  Lycaone,  atque  eodem  consilio  de  Gigantum 
progenie ,  e  sanguine  eorum  orta ,  satis  audacter  ab  eo  dici : 

Sed  et  illa  propago 

Contemptrix  superum  (fuit) 
„et  illa:  item  ut  ferreae  aetatis  homines,  quorum  tamen  ad- 
versus  deos  impietas  nulla  est  commemorata,  sed  huius  quoque 
impietatis  nunc  mentionem  facere  debet  poeta  quia  annectere 
vult  Lycaonis  adversus  summum  deum  facinus  dirum"  hoc 
sibi  vult  Ehwaldi  ad  h,  1.  annotatio.  Ego  secus  censeo :  apte 
disposita  erant  omnia  et  paratus  transitus.  Postquam  multa 
ferreae  aetatis  sunt  enumerata  scelera  quae  iam  non  potuerit 
ultra  aspicere  Virgo  Astraea,  egregie  sequitur: 

Quae  pater  ut  summa  vidit  Saturnius  arce 

ingemit 
et  sponte  in  memoriam  redit  impietatis  horrendae  qua  adversus 

ipsum  U11U8  ex  illo  numero  U3U8  iam  sit.  Nonne  nunc  sponte  se 
narratio  de  Lycaone  ofFert!*  Sed  corrupit  omnia  nimio  doctrinae 
studio  ipse  poeta.  Ut  alia  omnia  taceam :  quam  egregie  illa 

Quae  pater  ut  summa  vidit  Saturnius  arce 
statim    post    longam    enumerationem    scelerum ,    quibus    ferrea 
aetas    ipsam    fugarit    Astraeam,    ponuntur,    quam    parum   apte 
illud  quae  refertur  ad  versus  qui  nunc  proxime  praecedunt: 

Sed  et  illa  propago 
Contemtrix  superum  saevaeque  avidissima  caedis 
Et  violenta  fuit :  scires  e  sanguine  natos. 
Nihil   hic    dicitur   quod    vel    summus    deorum   oculis    suis  con- 
templari   possit,  nuUa  hic  est  enumeratio,  quae  pronominis  re- 
Ig^tivi  pluralem  provocet  numerum. 

165  Foeda  Lycaoniae  referens  convivia  mensae. 
Beferens  rectissime  Ovidio  iam  Hauptius  vindicavit  allato  Fast. 
IV,  667: 

Numa  visa  revolvit 
Et  secum  ambages  caecaque  iussa  refert. 
Neque  tamen  mirum  fuisse  qui  nostro  versu  repetens  legendum 
esse   coniiceret,  nam  referendi  verbum  sat  raro  sic  adhiberi  vi- 
detur   ut   sit :  sibi  in  mentem  revocare.  Quapropter  operam  me 
noD  perditurum  existimo  si  unum  etiam  exemplum  adscripsero, 
idque  disertissimum.  Legitur  apud  Propertium  I,  1,  34  8q. : 
Quod  si  quis  monitis  tardas  adverterit  aures, 
Heu  referet  quanto  verba  dolore  mea. 

170  sqq. 

Hac  (sc.  via  lactea)  iter  est  superis  ad  magni  tecta  To- 
Regalemque  domum.  Dextra  laevaque  deorum       [nantis 
Atria  nobilium  valvis  celebrantur  apertis. 
Plebs  habitat  diversa  locis;  a  fronte  potentes 
Caelicolae  clarique  suos  posuere  penates. 
Tandem   aliquando   exstitit   Ehwaldus   qui   sentiret   haec  sic  ab 
Ovidio  scribi  non  potuisse.  Quid  enim?  a  fronte  non  omnes  dii 
maiores    habitant    sed    unus    lupiter,    ceteri    dei    nobiles    dextra 
laevaque   viae   lacteae,    ad   caeleste  illud  Capitolium  tendentis, 
dumos  suas  habent.  Recepit  ergo  Ehwaldus  fragmenti  Berneusis 

lectionem  hac  parte  pro  a  fronte,  quo  facto  noii  ipse  sibi  Ovi- 
dius  obloquitur.  Eemanet  tamen  vel  sic  scrupulus  quidam.  Non 
observasse  Ehwaldus  videtur  quam  ingrate  illis: 

hac  parte  potentes 

Caelicolae  clarique  suos  posuere  penates 
haec  annecterentur : 

Hic  locus  est  e.  q.  s. 
Clavum  ergo  clavo  expulisse  vir  praestantissimus  videtur.  Equi- 
dem  totam  illam  minorum  deorum  commemorationem  non  ab 
Ovidio,  qui  hic  facile  eam  omittere  potuit,  profectam  censeo, 
sed  a  putido  magistello,  qui  lacunam,  quam  sibi  deprehendisse 
videretur,  utcunque  versiculis  expleverit;  hunc  autem  Ovidii 
mente  parum  intellecta  a  fronte  scripsisse  suspicor  et  lectionem 
Bernensem  esse  emendandi  conamen.  Eiectis  autem  versibus 
Plebs  —  penates  omnia  egregie  procedunt :  adverbio  hic  Capito- 
lium  caeleste  ipsum  cum  suo  clivo  comprehenditur,  cuius  loci 
totius  una  pars  (summa  nimirum)  Palatium  caeli  dici  possit. 
Magistelli  autem  illius  cum  mihi  informo  imaginem,  eiusdem 
esse  incipio  credere  versus  87  sq.: 

Sic,  modo  quae  fuerat  rudis  et  sine  imagine,  tellus 
Induit  ignotas  hominum  conversa  figuras 
quos  proscripsit  Bentleius.  Statim  iterum  eius  audiemus  vocem. 

199  sqq.    Postquam  de  Lycaonis  impietate  narravit  lupiter: 

Confremuere  omnes  studiisque  ardentibus  ausum 

200  Talia  deposcunt.  Sic  cum  manus  impia  saevit 
Sanguine  Caesareo  Romanum  exstinguere  nomen , 
Attonitum  tanto  subitae  terrore  ruinae 
Humanum  genus  est  totusque  perhorruit  orbis. 
Nec  tibi  grata  minus  pietas,  Auguste,  tuorum  est, 

205  Quam  fuit  illa  lovi.  Qui  postquam  voce  manuque 
Murmura  compressit,  tenuere  silentia  cuncti. 
Substitit  ut  clamor  pressus  gravitate  regentis, 
luppiter  hoc  iterum  sermone  silentia  rupit. 
Ad  versus  207  sq.  Kornius  annotat:  „pro8cripsit  Merk.",  errore 
ut  opinor,  nam  vs.  208  certe  carere  nou  possumus  quin  omnia 
concidant.    Sed    suboluisse   aliquid    Merkelio    (et   cui  non?)   hic 
libenter   credo.    Ut  mittam  tenuere  silentia  vix  latine  dici  posse 


pro  siluere,  quis  puer  unquam  sic  locutus  est:  „p08tquam  mur- 
mura  compressit,  tenuere  silentia  cuncti"?  quod  prorsus  idem 
est  ac  si  quis  diceret :  „postquam  cuncti  siluerunt,  cuncti  silu- 
erunt".  Vix  minus  ingratum:  «murmura  conijireasit  —  substitit 
ut  clamor  pressus",  vel  duobus  versibus  post  istud  „tenuere 
silentia"  iterum  „silentia  rupit".  Et  quam  ridiculum  istud :  grata 

fuit  illa  lovi  pietas,  ergo statim  murmura  illam  pietatem 

testantia  compressit.  Et  inter  Augustum  lovemque  quod  est 
illud,  quod  aiunt,  tertium  comparationis?  Etiamne  Augustus, 
simulatque  senatorum  pias  exclamationes  audit,  tacere  eosiubet? 
Nam  quod  Ehwaldus  pro  tuorum  est  edidit  tuorum  (unde  autem 
habeat  istud  e  nulla  apparet  annotatione  critica)  annotatque 
„supple  fuit'\  augetur  sic  molestia.  Nam  quando,  vel  ubi, 
Augustus  prae  ceteris  illam  ob  Caesaris  necem  indiguationem 
oculis  suis  vidit  et  auribus  audivit?  In  senatune?  Nam  senatu 
utique  opus  est,  si  lovem  in  suo  sedentem  coucilio  comparare 
vis  cum  Augusto  in  suo  coucilio  sedente.  Sed  quam  intempestive, 
ubi  de  caede  Caesaris  agitur,  tamquam  exemplum  pietatis 
commemoratur  senatus ,  cuius  bona  pars  se  Caesaris  cruentaverat 
sanguine.  Ne  multa :  dele  versus  204 — 206  (Nec  tibi  grata  — 
silentia  cuncti),  pro  loco,  quem  scripsisse  puerum  pudeat,  ha- 
bebis  locum  Ovidio  dignum.  Solito  me  audaciorem  hic  esse 
sentio :  videant  ergo  cautiores  quo  modo  haec  in  integrum 
restituant;  aliquid  certe  tentandum  esse  mihi  constat  et  constitit 
Merkelio. 

202  Attonitum  tanto  subitae  terrore  ruinae 

nescioquid  habet  languidi;  cum  cod.  A  multo  malim  legere: 

Attonitum  tantae  subito  terrore  ruinao 
nam  improvisus  fuit  terror,  et  ingens  ruina. 

233  sqq.  Lupus ,  in  quem  Lycaon  convertitur,  sic  describitur : 
Exululat  frustraque  loqui  conatur:  ab  ipso 
Colligit  08  rabiem,  solitaeque  cupidine  caedis 
Vertitur  in  pecudes  et  nunc  quoque  sanguine  gaudet. 
In  villos  abeunt  vestes,  in  crura  lacerti, 
Canities  eadem  est  eadem  violentia  vultus 
Idem  oculi  lucent,  eadem  feritatis  imago. 

Praeclara  descriptio,  niMl  deest,  et  de  lupo  agi,  si  non  ex 
ceteris  omnibus,  ex  uno  illo  vertitur  in  pecudes  lucide  apparet. 
Quis  ergo  in  media  hac  singularnm  rerum  enumeratione  inseri 
ferat  versum,  qui  totam  conversionem  complectitur : 

Fit  lupus  et  veteris  servat  vestigia  formae? 
Vestigia:     nonne     omnia    quae    praecedunt    quaeque    sequuntur 
vestigia  veteris  formae  sunt? 

264    Claudit  lupiter  ventos  pluviam  fugantes 

Emittitque  Notum.  Madidis  Notus  evolat  alis. 
Minime  spernenda  lectio  codicis  e  advolat,  nam  istud  emittit . . . 
evolat   et   ingratum    est   et   languidum :    emitti   et  evolare  fere 
idem   est.    Contra  advolat  (sc.  ad  opus  sibi  mandatum  peragen- 
dum)  mirum  quantum  habet  vigoris. 

288  sqq. 

Siqua  domus  mansit  potuitque  resistere  tanto 
Indeiecta  malo,  culmen  tamen  altior  huius 
Unda  tegit  pressaeque  latent  sub  gurgite  turres. 
Si  turres  sub  gurgite  latent,  minime  mirum  latere  domos;  non 
possunt  haec  simplici  coniunctione  que  inter  se  iungi :  opus  est 
vinculo  quale  est  quin  etiam.  Veram  lectionem  a  Seneca  servatam 
recte  Heinsius  statuisse  videtur  labant :  turres ,  tanto  quam  do- 
mus    altiores,    emicant   quidem   sed   in    breve    tempus:  gurges 
earum   inferiorem   partem    quatit,    mox   concident  neque  ullum 
praebebunt  hominibus  animalibusque  perfugium.  Non  opus  nunc 
cum   Ehwaldo    eo   confugere  ut  vocabulo  q.  e.  turres  hic  omnia 
significari    aedificia    altiora    dicamus.    Quem   vero    Lycophronis 
locum    Ehwaldus    hic    affert,    si    Ovidio    lectum   Lycophronem 
crederem,    haud   spernendum   illo   nostrae   sententiae    auxilium 
ferri  dicerem.  Lycophronis  enim  haec  sunt  hemistichia: 

Tcupyoi  KCiTijpeiTrovTO. 

388  sq. 

Interea  repetunt  caecis  obscura  latebris 
Verba  datae  sortis  secum  inter  seque  volutant. 

Vitium  quo  inodo  tollatur  non  video,  sed  video  vitium  hic 
latere;  deest  vocula  quae  repetunt  et  volutant  inter  se  iungat, 
nullus  enim  hic  asyndeto  locus.  Fortasse  lectio  cod.  M  verba 
deae  sortes  viam  monstrat.  Nolim  enim  siciungere  et  distrihuere: 
repetuni  secum,  inter  seque  volutant. 

425  sqq.  In  limo,  quem  Nilus  reliquit,  cum  sole  calefactus  est: 
Plurima  cultores  versis  animalia  glaebis 
Inveniunt,  et  in  his  quaedam  modo  coepta  sub  ipsum 
Nascendi  spatium ,  quaedam  imperfecta  suisque 
Trunca  vident  numeris. 
Hic  iure  vs.  426  omnes  editores  Naugerii  sub  pro  per  recipiunt, 
de  ceteris  desperare  videntur.  Quo  magis  laetor  quod  mihi  con- 
tingat   ut   possim    loci  corruptissimi  tandem  aliquando  proferre 
emendationem ,    quam   palmarem  et  certissimam  dicere  non  ve- 
reor,    quoniam   non    mea  est  sed  optimi  collegae  van  Leeuwen. 
Is  enim  lenissima  transpositione  legendum  esse  me  monuit: 
Inveniunt ,  et  in  his  quaedam  perfecta ,  sub  ipsum 
Nascendi  spatium,  quaedam  modo  coepta  suisque 
Trunca  vident  numeris. 
Quin  sic  ipsa  Ovidii  restituatur  raanus  nemiuem  iam  dubitaturum 
opinor.    Cum  per/ecta  a  sua  sede  aberrasset  eo  ubi  prius  modo 
coepta  legebatur,  nou  poterat  non  accedere  praefixum  negativum. 

434  sq.  Ergo  ubi  diluvio  tellus  lutulenta  recenti 
Solibus  aetheriis  altoque  recanduit  aestu. 
Cur  hic  Burmanni  lectio  almoque  spernatur  frustra  quaero,  neque 
video    quomodo   altoque  defendi  possit.  Certe  nihili  est  Gierigii 
argumentum    aetheriis    solibv^    melius    convenire    altum   aestum. 
Mihi  satis  absurde  altus  dici  videtur  aestus,  quem  sol  facit. 

464  sq.  quantoque  animalia  cedunt 

Cuncta  deo,  tanto  minor  est  tua  gloria  nostra. 
Communem ,    ut    videtur,    codicum    lectionem    deo    sollicitavit 
Heinsius  tibi  legendo,  quae  speciosa  quidem  est  lectio  sed  tamen 
falsissima.    Sic   enim    Amor  ratiocinatur :  „tua,  Phoebe,  praeda 
animalia   sunt,    mea  praeda  tu  es,  ergo  tanto  mea  gloria  tuae 

praestat  quanto  deus  quivis  animalibus".  Nunc  praeda  cum 
praeda,  venator  cum  venatore  comparatur,  rectissime;  in  Hein- 
siana  bis  venator  cum  praeda ,  quod  satis  absurdum.  Haec  ideo 
scripsi,  ne  quis  posthac  in  eundem  incidat  errorem  in  quo  olim 
versabar  ego. 

471  sq. 
(telum)  quod  facit  (amorem)  auratum  est  et  cuspide  fulget  acuta, 
Quod  fugat  obtusum  est  et  habet  sub  harundine  plumbum. 
Elegantissimum  chiasmum  Merkelius  suo  hamatum  (pro  auratum) 
corrupit:  altera  sagitta  auream  eamque  acutam  habet  cuspidem, 
altera  plumbeam  eamque  obtusam.  Sic  equidem  vulgatam  acci- 
piendam  censeo,  non  ut  accipit  Ehwaldus. 

474  sqq. 

Protinus  alter  amat,  fugit  altera  nomen  amantis, 
Silvarum  tenebris  captivarumque  ferarum 
Exuviis  gaudens  innuptaeque  aemula  Phoebes. 
Multi  illam  petiere,  illa  aversata  petentes  e.  q.  s. 
Egregia   haec   et   optime   cohaerentia,    sed   disturbat   omnia   et 
corrumpit  versus  qui  post  illum  exuviis  e.  q.  s.  nobis  obtruditur: 

Vitta  coercebat  positos  sine  lege  capillos. 
Non    intercederem ,    si    totus    hic    venatricis    cultus   ornatusque 
describeretur,    sed  nimis  exilis  unus  ille  de  capillis  versus  est , 
qui  nunc  legentes  ingrate  moratur.  Quin  sit  delendus  eo  minus 
dubito  quod  codex  M  eum  in  margine  a  secunda  manu  habet. 

500  sqq.  Laudat  digitosque  manusque 

Bracchiaque  et  nudos  media  plus  parte  lacertos: 
Siqua  latent  meliora  putat. 
Sic    omnes    codices,  at  Quintilianus  quaeque,  quod  unice  verum 
arbitror,    non    enim   video    quomodo  siqua,  quo  fit  ut  dubitetur 
de  re  miuime  dubia,  defendi  possit. 

530  auctaque  forma  fuga  est. 

Mihi  multo  venustior  videtur  codicis  s  lectio  aucta  fuga  forma 
est   quam  et  A  suo  aucta  via  forma  est  sustentat;  particula  que 

po3t    ohviaque  —  et    levis    languet;    omissa   illa   exclamationem 
quandam  babemus  buic  loco  aptissimam. 

544  Victa  labore  viae  e.  q.  s.  Nolo  hic  longas  Kornii  et 
Ebwaldi  describere  annotationes  criticas  (non  potest  autem  brevis 
esse  qui  accurate  de  variis  borum  versuum  lectionibus  refert) 
sed  breviter  dicam  quid  ego  hic  evenisse  suspicer.  Ovidius  pri- 
mum  scripserat: 

Victa  labore  fugae  «tellus"  ait  „bisce  vel  istam 
Qua  nimium  placui  mutando  perde  figuram" 
(baec    est   codicis    M   lectio ,   qui  verba  tellus  —  istam  supra  ra- 
suram  posita  habet).  Postea  Ovidio  in  mentem  venit  quae  facit 
ut  laedar,  quod  inter  lineas  asscripsit.  Mox  tamen  intellexit  ne 
sic  quidem  probari  versus  posse  et  novum  conamen 
Victa  labore  fugae  spectans  Peneidos  undas 
„Fer  pater"  inquit  „opem,  si  flumina  numen  habetis" 
in    margine    posuit,    neque    tamen   decernere    quidquam    voluit 
priusquam  exemplar  describendum  traderet  librariis.  Novi  cona- 
minis    margo    codicis    M   (a    manu   saec.    XV)   alteram    partem 
(fer  —  babetis)  servat,  codices  A  et  f  cuncta  inter  se  permiscent. 
Quin    haec    fere    sit    loci    varie    tentati    bistoria    non    dubito : 
habemus   ergo   bic   insigne   exemplum   rei,    de   qua    p.  63  egi. 
Edendum  autem  censeo   novum    ipsius    Ovidii   conamen ,   nihil- 
que    praeterea   addendum.  Feliciter  enim  Ovidius  se  ipsum  cor- 
rexit:    consentaneum    est    Daphnem    tantummodo    patris   opem 
implorare,  non  ipsam  ei  subiicere  opis  ferendae  rationem. 

568  sq.  Neque  qui  possit  silva  claudere  nemus  neque  quid 
sit  silva  praerupta  video.  Corruptum  ergo  puto : 

Est  nemus  Haemoniae,  praerupta  quod  undique  claudit 

Silva 
sed  nil  in  mentem  venit. 

585  sq.  Inachus  filiam 

Luget  ut  amissam,  nescit  vitane  fruatur 

An  sit  apud  Manes,  sed  quam  non  invenit  usquam 

Esse  putat  nusquam,  atque  animo  peiora  veretur. 

Haec  olim  improbavi ,  ueque  nnnc  probare  possum.  Licet  enim 
feramus  triplicem  repetitionem  (nam  „luget  ut  amissam"  et 
„esse  putat  nusquam"  et  „peiora  veretur"  eodem  redeunt),  satis 
obscure  tamen  dictum  esse  peiora  veretur  hoc  sensu :  veretur 
quod  ex  duabus  hisce  rebus  gravius  est,  et  misere  languere 
istud  animo  concedendum  est.  Etiamnunc  suspicor  Ovidium  ali- 
quid  dedisse  in  hanc  sententiam : 

Esse  putat  nusquam:  vero  leviora  veretur 
Confero  enim  quod  X,  8  legitur:  „exitu8  auspicio  gravior". 

590  lupiter  ad  lo,  redeuntem  a  flumine  patrio 

^pete'  dixerat  ,umbras 

Altorum  nemorum'  et  nemorum  monstraverat  umbras. 
Sic  nunc  editur  et   olim    edebatur.   Mihi   tamen   Ovidii   manus 
servata  videtur  in  lectionibus  codicis  A : 

aut  horum  nemorum  aut  horum  et  m.  umbras 
et  codicis  s : 

aut  horum  aut  horum  nemorum  (et  monstraverat  ambas). 
Nam   neque   intelligo    qui   illae   lectioues   nasci  potuerint,  cum 
traditum    esset  altorum  nemorum  e.  n.  m.  u.,  et  illud  aut  horum 
aut   horum   blande   est    invitantis   ideoqae  egregie    sollicitantem 
decet  amatorem. 

639  sq.  (lo  fugiens) 

Venit  et  ad  ripas,  ubi  ludere  saepe  solebat 

Inachidas  ripas;  novaque  ut  conspexit  in  unda 

Cornua,  pertimuit. 
Quin  egregie  emendarit  vs.  640  Merkelius  legendo 

Inachidas;  rictus  novaque  ut  conspexit  in  unda 
non    dubito.    Vox    quae    est   rictus   hic    tantum   non   necessaria, 
cf.    vs.  741    contrahitur  rictus.    Verborum  quidem  dispositionem 
Merkelius   praebet  paulo  minus  usitatam,  subsimilis  tamen  est 
II,  406: 

Arcadiae  tamen  est  impensior  illi 

Cura  suae;  fontesque  et  nondum  audentia  labi 

Flumina  restituit. 

676  sq.  Mercurius  Argum  decepturus,  ceteris  omnibus  rebus, 
quibus  agnosci  possit,  depositis  tantummodo  virgam  retinet: 

Hac  agit ,  ut  pastor,  per  devia  rura  capellas , 

Dum  venit,  adductas. 
Sic  codices.  Heiusius  abdudas,  quam  certissimam  emendationem 
si  qui  etiam  sunt  qui  in  textum  recipere  dubitent,  boc  velim 
reputent :  adduco  Graece  est  Ipxofjtxi  xyuv  vel  lx^^>  ^rgo  dum 
venit  adductas  non  est  minus  absurdum  quam  si  Graece  diceres : 
oig  0T6  vixQiv  vix6ev  kyoov.  Contra  lepidissimum  est  ahductas :  in 
ipso  itinere  suo  furandi  munere  functus  est. 

682  sq.  Ab  Argo  invitatus 

Sedit  Atlantiades  et  euntem  multa  loquendo 
Detinuit  sermone  diem,  iunctisque  canendo 
Vincere  barundinibus  servantia  lumina  temptat. 
Corrupta    baec    esse  etiamnunc  mihi  conslat;  notum  illud  diem 
detinere  non  est  huius  loci,  neque,  si  esset,  addi  euntem  poterat. 
Haud  dubie  ad  ipsum  Argum  illud  participium  est  referendum: 
cum    abire    Argus    volebat ,     eum    Mercurius    multa    loquendo 
detinuit,    deinde    canendo    sopire    eum    conatur.    Quid    eo   loco 
scripserit  Ovidius ,  ubi  nunc  est  sermone  diem,  in  medio  relinquo. 
Nam,  quod  gravissimum,  simul  ferri  sermone  et  multa  loquendo 
prorsus  nequeunt. 

710  sqq.  Narrat  Mercurius  Pana  audito  cannarum  palustrium 
sono: 

„Hoc  mihi  concilium  tecum"  dixisse  „manebitl" 

Atque  ita  disparibus  calamis  compagine  cerae 

Inter  se  iunctis  nomen  tenuisse  puellae. 
Haec  olim  corrupta  dixi  haud  hercle  ignarus  annotationis  Haup- 
tianae:  „Pan  behielt  in  der  vielrohrigen  Hirtenflote  den  Namen 
und  nur  den  Namen  der  Syrinx".  Sed  hic  teriuisse  positum  esse 
pro  retinuisse  quominus  credam  obstat  versus  proxime  praece- 
dens  (705) 

Corpore  pro  nymphae  calamos  tenuisse  palustres 
ubi    tenuisse  est  amplexum,  esse;  et  omnino  utrobique  tam  parvo 
spatio  positum  tenuisse  Ovidio  indignum  est. 

742  Ovidio  abiudicandum  censeo  et  hunc  versum: 
Ungulaque  in  quinos  dilapsa  absumitur  ungues 
Est  enim  versus  admodum  ingratus  et  absurde  absumi  ungula 
dicitur.  Codex  M  a  manu  secunda  eum  habet  in  margiue;  si 
omittitur,  septem  restant  versus  iique  venustissimi  quibus  quo- 
modo  humanum  corpus  resumserit  lo  describitur:  sufficiunt  hi, 
ut  opinor. 


LlBBR  II. 


2U  Venit  et  intravit  dubitati  tecta  parentis. 
Annotat  Kornius  „dubitati  A",  quod  quid  sibi  velit  prorsus  me 
latet.  Opinor  et  in  aliis  codicibus  illud  legi '). 

36  si  das  usum  mihi  nominis  huius. 

Nimis  puerilis  haec  vocabulorum  dispositio,  neque  dubium  quin 
Heinsius  legendo  si  das  huius  mihi  nominis  usum  rem  acu  teti- 
gerit.  Utile  est  observare  quam  saepe  in  Metamorphosesin  Ovi- 
dius  vocabulum  q.  e.  usus  in  versus  fine  scripserit :  in  deliciis 
hoc  ei  fuisse  videtur. 

116    In   M   est:    Tuem  (T  i.  r.  ex  Q)  patere  ut  terras  muu- 
dumque  rubescere  vidit.  Editur  nunc  plerumque : 

Quem  petere  ut  terras  mundumque  rubescere  vidit 
e  coniectura  Merkelii  (in  A  sic  versus  incipit:  Tum  pater).  Sed 
quid  hoc  sit  quod  Lucifer  dicatur  terras  petere  me  latet.  Unice 
verum  videtur  quod  Heinsius  coniecit: 

Ut  pariter  terras  mundumque  rubescere  vidit, 
nisi  quod  e  A  pro  mundum  recipiendum  est  caelum. 


1)  Haud  raro  mihi,  Koruii  apparatum  criticnm  iDspicieuti,  eiasmodi  aliqnid  ro- 
gare  in  raentera  venit.  Sed  semel  vel  bis  tantummodo  dubitationem  meam  chaitae 
mandavi;  sufficere  hoc  putabam  neque  plane  inutile  esse.  Fieri  enim  potest  ut,  si 
apparatus  ille,  ceteroquin  tam  utilis,  novo  fuerit  submissus  examini,  editor  a  me 
monitus  eum  paulo  reddat  vel  accuratiorem  vel  perspicuum  magis. 

126  Si  potes  his  saltem  monitis  parere  parentis. 
Hic  qnoque  Heinsium  sequendum  esse  arbitror,  qui  pro  parentis 
dedit  paternis.    Quis  ab  Ovidio  ingratum  sonum  parere  parentis 
profectum  credat? 

147  lu  margine  a  m.  b  codex  M  habet  hunc  versum : 
Dum  potes  et  solidis  etiam  nunc  sedibus  adstas 
quem  equidem  Ovidio  vindicare  non  ausim.  Omnia  enim  hic 
sunt  ingrata,  praesertim  vero  istud  solidis  sedibus  displicet,  et 
totum  versum  a  magistello  fictum ,  qui  putaverit  dumque ,  a 
quibus  vocibus  versus  148  incipit,  in  praecedenti  suum  sibi 
dum  requirere,  admodum  est  verisimile. 

200  sqq.  (Phaethon)  ....  lora  remisit. 

Quae  postquam  summo  tetigere  iacentia  tergo, 

Exspatiautur  equi. 
Corrupta  haec  esse  fere  constat,  vulgoque  recipitur  Heinsii 
coniectura :  summum  —  tergum.  Sed  ingrate  nunc  istud  iacentia 
abundare,  immo  vitiosi  esse  sermonis  postquam  (i.  e.  simulatque) 
iacentia  tetigere  non  observare  videntur  vv.  dd.  Quapropter  ego 
propono : 

Quae  postquam  summo  sensere  iacentia  tergo. 
Sic    omnia   quam    venustissima   fieri  videntur  et  est  emendandi 
quoque    ratio    haec    multo    quam    Heinsiana   probabilior.    Ipsae 
Latini   sermonis   leges   ullum    eo   loco  verbum  legi,  cuius  non 
equi  sint  subiectum,  vetant  '). 

215  sq. 

Cumque  suis  totas  populis  incendia  gentes 

In  cinerem  vertunt. 
Equidem    gentes    cum   populis   suis   non    concoquo,    ambabusque 
manibus    arripio    codicis    a    lectionem    terras.    Vide   quam    apte 
nunc  suis  addatur  (quod  ifi  vulgata  lectione  non  fit,  licet  cum 
Ehwaldo  populos   esse   partem  gentis  statuas) :  terrae  (regiones) 


1)  Atqae  haec  caasa  est  cur  IV,  346  sq.  recte  edidisse  censendas  sit  Ehwaldas: 
Tum  vero  stupuit,  oadaeque  cupidine  formae 
Salmacis  exarsit 
apreta  «melioram"  codicum  lectione  placuit. 

cum  suis  populis  i.  e.  cum  suis  incolis.  Eodem  modo  dicitur : 
navis  cum  suis  nautis,  arx  cum  suis  militibus.  Etiam  quod 
praecedenti  versu  legitur: 

magnae  pereunt  cum  moenibus  urhes 
hic  suas  sibi  terras  flagitat. 

275  Phaethonte  omnia  comburente 
Alma  Venus 

Sustulit  oppressos  collo  tenus  arida  vultus. 
Sustulit  oppressos  vuUus  satis  mire  dictum  et  omnino  qua  re 
opprimatur  tellus  haud  facile  dictu;  participium  illud  ita  accipere 
ut  fere  sit  idem  quod  vexatos  desperantis  est.  Au  ergo  Hauptii 
probemus  interpretationem :  „bekummert,  von  Angst  bedriickt"? 
Mihi  certe  nullus  locus  notus  est  ubi  vox  oppressus  ita  sit 
posita,  neque  facile  u.  o.  illo  sensu  hic  eam  positurus  erat 
Ovidius,  quia  magnum  erat  periculum  ne  legentes  eam  solito 
acciperent  sensu  ergoque  nihil  hic  intelligerent.  NuUus  esse  hic 
locus  videtur  nisi  epithelo  ornanti,  et  arripienda  lectio  codicum 
f  et  A  omniferos,  quam  e  docti  alicuius  viri  coniectura  natam 
quis  credat?  Ob  eandem  autem  causam  cur  hic  omniferos  pro- 
bem ,  vs.  288  recte  mihi  Ehwaldus  restituisse  videtur  lectionem 
traditam  sacraque  ita  voce  locuta  est ,  ubi  pro  sacra  Bentleius 
coniecit  sicca,  alii  alia  jpraesentem  Terrae  conditionem  significantia. 

288  sq.  «Haeccine  merces  mea"  Tellus  lovem  rogat 
Quod  pecori  frondes  alimentaque  mitia,  fruges 
Humano  generi,  vobis  quoque  tura  ministro? 
Istud  quoque,  licet  omnium  codicum  consensu  nitatur,  praesertim 
propter   locum  ubi  legitur,  ferendum  non  est.  Unice  verum  est 
quod   olim   edebatur   quod.   Hoc  sensus  requirit,  hoc  suam  sibi 
habet   emphasin,   hoc  denique   bono  poeta   dignum.   At  quoque 
balbutientis  est  et  nugantis. 

326  Iterum  in  proxima  vicinia  quoque  prave  ponitur.  Nymphae 
Phaethontis 

Corpora  dant  tumulo,  signant  quoque  carmine  saxum: 
„Hic  situs  est  Phaethon  e.  q.  s." 
Ubi    poetae    manum    codex    Berolinensis    utrum    servaverit    an 

7 

restituerit    non    interest ,    sed    habet    quod    solum    probandum 
signantque  hoc. 

340  Ehwaldus  edens 

Nec  minus  Heliades  fletus  et  inania  morti 

Munera  dant,  lacrimas 
(Jletus  est  in   cod.    e)  non   reputasse   videtur  fletus  et  lacrimas 
tautologiam  esse  vix  ferendam.  Multo  praestat  quod  ante  Hein- 
sium  edebatur: 

Nec  minus  Heliades  liigent  e.  q.  s. 

412   Callisto  spernebat  muliebres  artes  et  muliebrem  cultum : 

ubi  fibula  vestem, 
Vitta  coercuerat  neglectos  alba  capillos; 
Et  modo  leve  manu  iaculum,  modo  sumpserat  arcum, 
Miles  erat  Phoebes. 
Recte  sic  edidit  Ehwaldus  spretis  coniecturis  virorum  doctorum 
et  variis   codicum   lectionibus.    Sed   post  capillos   virgula   erat 
ponenda. 

431    lupiter  Dianae  forma  sumpta  ad  Callistonem  venit 

et  oscula  iungit 
Nec  moderata  satis  nec  sic  a  virgine  danda. 
In   codice  e  est:    nec  enim  moderata  fuere  suprascripto  l  nec  sic 
a   virgine   danda.    Videtur   codex   ille    ipsius    Ovidii  hic  servare 
emeudationem. 

468  Callistonem  sibi  paelicem  factam  olim  senserat  luno  sed 
poenas  distulerat: 

Causa  morae  nulla  est,  et  iam  puer  Arcas  (id  ipsum 

Indoluit  luno)  fuerat  de  paelice  natus. 
Sanum  esse  non  poteat  et  iam;  cogitabam  de  nam  iam,  sed  hoc 
auribus  (nostris  certe)  *)  ingratum.  Ecquid  cum  iam  vel  ubi  iaml 


1)    At  in   his  rebas  nostris   diffidendam   esse   auribas   lacalentam  mihi  Efawaldas 
praebet  exemplam.  Vss.  enim  722  sqq.  pleramque  sic  editar: 

Qaanto  splendidior  qaam  cetera  sidera  falget 
Lacifer,  et  qaanto  te,  Lucifer,  aarea  Phoebe, 
Tanto  virginibus  praestantior  omnibus  Herse, 

487  Qualescunque  manus  ad  caelum  et  sidera  tollit; 
Ingratumque  lovem,  nequeat  cum  dicere,  sentit. 
Vitium   latere    suspicor  in  isto  ad  caelum  et  sidera,  quod  nimis 
verbosum  est.  Etiam  Kornio  et  Bhwaldo  hic  suboluisse  aliquid 
videtur,   cum   post    tollii   ne  virgulam  quidem  ponant.  Sed  sic 
certe  locum  non  emendant. 

512  sq.   Ad   Oceanum   Tethynque  se  coufert  luno  eosque  sic 
alloquitur: 

Quaeritis,  aetheriis  quare  regina  deorum 

Sedibus  huc  adsim. 
Annotant  editores  recte  Latine  dici  huc  adesse,  quod  nemo  negabit. 
Sed  ablativi  aetheriis  sedihus  rationem  explicare  negligunt.  Mihi 
vehementer  arridet  lectio  codicis  M  absim,  ut  sit:  huc  veherim 
a  sedibus  aetheriis. 

GOO  De  perfidia  Coronidis  sibi  amatae  edocetur  Apollo 
Laurea  delapsa  est  audito  crimine  amantis. 
Sic   codices,  sed  plane  necessaria  est  Heinsii  emendatio  amanti. 

610  Coronis  telo  Apollinis  percussa  pauca  lamentatur: 

Hactenus,  et  pariter  vitam  cum  sanguine  fudit. 
Hic   est   aptissimus   finis  narrationis  de  puellae  morte.  Sed  ad- 
ditur  etiam  versus  ineptissimus ,  quem  delere  non  dubitaverim: 

Corpus  inane  animae  frigus  letale  secutum  est  '). 
Nihilo  praestat  hic  versus  illi  quem  paulo  ante  omnes  editores 
omittunt.  Post  versum  enim  555  (Pallas  Erichthonium) 

Clauserat  Actaeo  texta  de  vimiue  cista 
555  Virginibusque  tribus  gemino  de  Cecrope  natis 

Et  legem  dederat,  sua  ne  secreta  viderent. 
in  margine  codicum  M  et  A  legitur  etiam: 


e  coniectura  Heinsii,  quae  quamquam  primo  aspectu  venustissima  est,  tamen  est 
falsissima:  Luna  enim  dici  potest  splendidior  quam  Lucifer,  non  omuino  praestantior 
(i.  e.  pulchrior).  Rectissime  ergo  Ehwaldus  revocavit  ab  exilio  traditam  lectionem: 
•  quanto  quam  Lucifer  anrea  Phoebe",  sonum  ingratum  quanto  quam  non  vitans. 
1)  Eiusdem  esse  suspicor  cui  debemus  versum,  quem  merito  damnant  omnes  VI,  294: 
Oraque  compressit,  nisi  postquam  spiritus  ibat 
aut  certe  ex  eadem  schola  poetae. 

Servandum  dederat  sic  inconfessa  quid  esset. 
Scilicet   haud   tulerat   sciolus   elegantem  verborum  structuram: 
Aunc  virginibus  et  legem  dederat  pro  quotidiana :  virginibus  dederat 
hunc  et  (simul)  legem. 

644  sqq.  Nondum  inveuta  videtur  probabilis  emendatio  loci, 
quem  corruptum  esse  ne  tenacissimus  quidem  traditarum  lectio- 
num  negare  potest: 

Animas  tibi  reddere  ademptas 
Fas  erit;  idque  semel  dis  indignantibus  ausus 
Posse  dare  hoc  iterum  flamma  probibebere  avita. 
Nihil  enim  Ehwaldus  annotat. 

673  sq.  utque  vagi  crines  per  colla  iacebant 

In  dextras  abiere  iubas. 
Pro  dextras  coniecit  densas  Riesius  rectissime  ut  ego  opinor. 
Sed  negat  Ehwaldus  aflertque  locum  e  Varrone  de  r.  r.  (III,  7,  5), 
ubi  legimus  signum  esse  boni  equi  si  iuba  eius  sit  crebra, 
fusca,  subcrispa,  subtenuibus  saetis,  implicata  (ecquid  inclinatal) 
in  dexteriorem  partem  cervicis.  Verum  num  Ovidius  quoque  sciebat 
illud  et  scire  eos  qui  Metamorphoses  lecturi  erant  putare  poterat  ? 
Accedit  hoc  quod  gravius  est  etiam:  Metamorphoses  omnes  hoc 
habent:  „ut  quo  quidque  loco  deprensum  est  perstet  in  illo". 
Sic  longa  Ocyrrhoes  palla  cauda  fit.  Crines  ergo  eius  in  iubas 
mutantur  densas ,  sed  ut  fuerant  vagi  per  colla  sic  nunc  quoque 
ab  utraqtie  parte  pendent  colli.  Absurdum  videtur  esse  totum 
illud  quod  de  dextris  iubis  Varro  docet,  sed  sit  verum,  qui 
Varronem  non  legit  neque  rei  equestri  dedit  operam  putare 
debet  arie,  non  natura,  fieri  ut  iuba  dextrorsum  dependeat. 
Et  sic  Prop.  IV,  4,  37  sq. : 

Ille  equus 

Cui  Tatius  dextras  coUocat  ipse  iubas. 

773  sq.  luno  irata  ad  Invidiam  venit. 

Utque  deam  vidit  (Invidia)  formaque  armisque  decoram 
Ingemuit  vultumque  deae  ad  suspiria  duxit. 
Traditam  lectionem    deae  ad  restituit  Ehwaldus,  locumque  sic 
interpretatur :  „Sie  stohnte  und  verzog  (verachtlich)  ihrGesicht, 

als   sie   die   Gottin    stohnen   horte".    Hactenus  certe  recte  quod 
Tunonis  suspiria  hic  quoque  sunt  commemoranda ,  cf.  753  sqq. : 
Et  tanto  penitus  traxit  suspiria  motu 
Ut  pariter  pectus  positamque  in  pectore  forti 
Aegida  concuteret 
unde  admodum  fit  verisimile  postea  quoque  lunonem  suspirasse. 
Sed  contemptui  hic  nullus  locus.  Suspicor  autem  (nam  neminidum 
successisse  videtur  emendatio)  Ovidium  aliquid  dedisse  in  hanc 
sententiam:    „conspecta   dea   tam  pulchra  tamque  splendide  or- 
nata,     Invidia    ingemuit;     at    ubi    eiusdem    audivit    suspiria, 
paululo    tamen    facta   est   hilarior".  Eiusmodine  flosculum,  qui 
se    mihi    (et    cui    non?)    sponte    oflfert,     ab    Ovidio    neglectum 
putemus  ? 

42  (Martius  anguis  ille) 

....  immensos  saltu  sinuatur  in  arcus. 
Quid  hic  legendum  sit  nescio,  sed  saltu  sanum  esse  non  potest. 

52  Kectissime  Ehwaldus  edidit  „^erepta  leoni  pellis",  sed 
miror  eundem  vs.  58  aequo  animo  ferre  „fidissima  corpora" 
spreta  lenissima  elegantissimaque  Heinsii  coniectura  pectora. 
Quod  II,  644  legitur: 

„Cresce  puer"  dixit  „tibi  se  mortalia  saepe 

Corpora  debebunt" 
afierri   non   oportuit   ad   vulgatam    defendendam  lectionem :    ibi 
enim  refertur  vaticinium  de  Aesculapio  mortalia  corpora  sanaturo , 
sed  cum  sua  pernicie  etiam  animas  revocaturo. 

90     Donec  Agenorides  coniectum  in  gutture  vulnus 
Usque  sequens  pressit. 
Utique  hic  recipienda  lectio  guttura,  quam  Bentleyus  proposuit. 
Etiamsi   cum   Ehwaldo    illud   in   cum  verbo  pressit  iungendum 
esset,   tamen   accusativo   opus   esset;   sed  cum  illo  iungi  vetat 
vocabulorum  dispositio. 


102 

99     Ille  diu  pavidus  pariter  cum  mente  colorem 
Perdiderat,  gelidoque  comae  terrore  rigebant. 
Quin    deteriores    codices    hic   Ovidii    ipsius    exhibeant    mentem 
„cum   Doce   colorem"    praebentes  non  dubito.  Ingratissimae  ver- 
bositatis  est  „pavidus  mentem  perdiderat".  Et  vocis  hic  mentio 
omitti  non  potest.  Cf.  decantatuni  illud: 

Obstupui,  steteruntque  comae,  vox  faucibus  haesit. 

135  Legendum  cum  scholiis  Lucani: 

ultima  semper 
Expectanda  dies  hominis. 
Quoniam   sententia   est:    „priusquam  beatum  dicas  aliquem  ho- 
minem,  eius  mors  tibi  est  expectanda",  sive:  „ea  est  inconstantia 
humanae  sortis,  ut  neminem  e.  q.  s."  Et  rectissime  sequitur: 

dicique  beatus 
Ante  obitum  nemo  supremaque  funera  debet. 
Nunc   enim    utrobique   monemur   ne   iusto   citius   iudicium  pro- 
nunciemus.  Longe  aliud  quid  vulgata  lectio  homini  menti  nostrae 
oflfert:  „homo  semper  putare  debet  se  hoc  ipso  die  mori  posse; 
homini  semper  mors  debet  esse  ante  oculos". 

152  Comites  ut  quietem  capiant  Actaeon  monet  hoc  argumento : 

Nunc  Phoebus  utraque 
Distat  idem  terra. 
Pro   terra  Bentleyus  coniecit  meta)  praeterea  Ehwaldus  annotat 
„meta  L  4  vulg.  (nach  vs.   145)".  Et  verum  est  vs.  145  legi: 

Et  sol  ex  aequo  meta  distabat  utraque 
ideoque  facile  alicui  vs.  152  terra  legenti  suspicionem  nasci 
potuisse  hic  quoque  meta  requiri.  Verum  num  ea  causa  est  cur 
Bentleyi  coniectura  non  recipiatur?  Immo  cum  constet  nullum 
unquam  sanum  sensum  e  lectione  terra  extractum  iri,  semper 
unicuique  illa  nascetur  suspicio.  Atque  id  quod  inter  omnes 
verum  esse  constat,  tandem  aliquando  tamquam  verum  est 
agnoscendum. 

205  In  cervum  conversus  est  Actaeon: 

Quid  faciat,  repetatne  domum  et  regalia  tecta 
An  lateat  silvis?  pudor  hoc,  timor  impedit  illud. 

Unde  nata  sit  veterum  editionum  lectio:  „timor  hoc,  pudor 
impedit  illud"  nescio;  fortasse  e  coniectura  alicuius  viri  docti. 
Sed  saepe  coniectura  inventum  est  quod  unice  verum  esset. 
Quae  enim  causa  cogitari  potest  cur  Ovidius  hic  a  communi 
usu  recesserit  et  de  industria  obscure  locutus  sit,  cum  posset 
eodem  labore  clare  loqui? 

251  sq.  Ehwaldus  restituit  versus  ab  Heinsio  proscriptos: 

Nec  nisi  finita  per  plurima  vulnera  vita 

Ira  pharetratae  fertur  satiata  Dianae. 
Ego  eos  utique  abiiciendos  censeo.  Cui  argumenta  Hauptii  non 
persuadent,  is  etiam  secum  reputet  quae  horum  sit  versuum 
sententia :  intelliget  nuUum  iis  locum  hic  esse.  Ira  Bianae 
satiata  est:  ergone  ab  eo  tempore  Cadmi  progeniem  persequi 
desiit?  At  in  Dianam  ceteri  Cadmi  nepotes  neptesque  com- 
miserant  nihil,  uni  Actaeoni  succensebat  illa. 

261  (luno  cognito  novo  lovis  furto)  tum  linguam  ad  iurgia  solvit, 
„Profeci  quid  enim  toties  per  iurgia"  dixit. 
Rectissime  Ehwaldus  hic  pulcherrimam  Bothii  recepit  emendatio- 
nem  dum.   Qui  traditam  lectionem  retinent,  dicant  quid  sibi  in 
illa  velint  coniunctiones  quid  enim. 

290  sq.  lovis  ad  Semelen  verba  sunt : 

Quoque  magis  credas,  Stygii  quoque  conscia  sunto 
Numina  torrentis:  timor  et  deus  ille  deorum  est. 
Coniecit  hic  Hellmuthius:  „timor  et  meus  ille  deorum  est",  in- 
geniosissime  sed  ut  recte  vereor :  „hunc ,  quem  alii  dei  metuunt, 
ego  quoque  metuo",  sic  deos  alloqui  potest  lupiter.  Sed  cum  ad 
mortalem  verba  facit,  multo  rectius  est:  „hoc  numen  etiam  dei 
metuunt",  et  ad  Semelen  movendam  hoc  aptissimum.  Ceterum 
cum  Heinsio  post  deorum  omissum  malim  est. 

341  sq. 

Prima  fide  vocisque  ratae  temptamina  sumpsit 

Caerula  Liriope.  (de  Tiresia  agitur) 
Eectissime  Ehwaldus  Prisciani  lectionem  ratae  (pro  datae)  rece- 
pit.  Ne  dubites  cf.  IV,  387  sq.: 

Motus  uterque  parens  nati  rata  verba  biformis 

Fecit. 
Nam  nostro  loco  praecedit:  „scire  fatura  dedit"  (Tiresiae),  quod 
prorsus  eodem  redit  ac  si  poeta  dixisset :  „rata  fecit  eius  verba". 

348  De  Narcisso  consultus  essetne 

Tempora  maturae  visurus  longa  senectae 
^  Fatidicus  vates  „si  se  non  noverit"  inquit. 
Quis  primus  coniecerit  id  quod  est  in  vetustis  editionibus  viderit 
nescio,   sed  persuasum  mihi  est  illud  solum  verum  esse  posse. 
Illud   ipsum    quod   se   non   novit  Narcissus  perniciem  ei  affert; 
salvus  fuisset  si  se  nunquam  vidisset. 

362  Sed  rectissime  Ehwaldus  in  his  (quae  narrantur  de  Echo, 
tautum  ultima  verba  referente): 

Fecerat  hoc  luno,  quia  cum  depreudere  posset 
Sub  love  saepe  suo  nymphas  in  monte  iacentes, 
Illa  deam  longo  prudens  sermone  tenebat 
Dum  fugerent  nymphae, 
sprevit  Bentleyi  coniecturam  quae  ne,  quam  vel  una  vox  saepe, 
quae  in  vulgata  lectione  lepidissime  ponitur,  refutat. 

365  Sequitur: 

Postquam  hoc  Saturnia  sensit 
„Huius"  ait  „linguae,  qua  sura  delusa,  potestas 
Parva  tibi  dabitur,  vocisque  brevissimus  usus" 
Reque  minas  firmat :  tamen  haec  in  fine  loquendi 
Ingeminat  voces  auditaque  verba  reportat. 
Primum   vs.  365    importunum   istud   hoc  deleudum  censeo.  De 
vs.  368   videamus.    Nullus    hic   locus   coniunctioni   tamen,   nam 
quae    eam    sequuntur    minime    opponuntur    praecedentibus   sed 
egregie  cum  iis  congruunt.  Quod  autem  coniecit  Bothius  tantum 
languidissimum  est,  nam  quae  Echus  fuerit  loquendi  imminuta 
potestas  dudum  novimus.  Lenissima  emendatione  restituere  mihi 
videor  flosculum  '0(3ii(xvoTaTov.  Suspicor  in  antiquo  codice  non 
fuisse:  tn  hc  (tameu  haec)  sed  ia  nc  (iam  nunc): 

Reque  minas  firmat 
i.  e.  statim  luno  effecit  ut  minae  suae  ratae  essent: 

iam  uunc  in  fine  loquendi 
Ingeminat  Yoces  auditaque  verba  reportat 
i.  e.  ubi  luno  loquendi  finem  fecit,  „usus"  repetiit  Echo. 

400  sq.  Ab  exilio  revocasse  Ehwaldum  versus : 
Inde  latet  silvis  nuUoque  in  monte  videtur, 
Omnibus  auditur:  sonus  eet  qui  vivit  in  illa 
ab    Heinsio    proscriptos   miror   doleoque.  Quid  enim?  Inde  latet 
silvis !  At  vs.  393  dictum  iam  est:  spreta  latet  silvis.  Et  quor- 
sum  istud  nullo  in  monte  videtw  ?   Tum  omnibus  auditur :  immo 
vero  iis    tantum    qui   ipsi   locuti   sunt,  vel  prope  fuerunt  cum 
loquebatur   alius.    Qui   solus   per   silvas    ambulat,   vel  qui  una 
euntes  silent,  iis  surda  illa  est. 

434  sq.  Narcissum  sic  poeta  alloquitur: 

Ista  repercussae,  quam  cernis,  imaginis  umbra  est: 

Nil  habet  ista  sui. 
Immo:    „nil  habet  ipsa  sui*'.  Cf.  VIII,  513  ubi  Bentleyus  ipse 
pro   ille     reposuit,    certissima    coniectura    quam    iam    probant 
editores. 

482  Pectora  traxerunt  roseum  percussa  ruborem. 
Satis  ridicule  rosas  nunc  statim  excipiunt  poma : 

Non  aliter  quam  poma  solent. 
Quapropter   non  dubito  quin  altera  lectio  tenuem  sit  recipienda. 
Quod  adscribunt  vv.  dd.  versum  ex  Amoribus: 

Candida  candorem  roseo  suffusa  rubore 
rem   non   conficit:    quin   rubor  recte  roseus  dicatur  nemo  dubi- 
tabit  unquam.  Sed  singuli  loci  per  se  spectandi  sunt. 

503  Lumina  mors  clausit  domini  mirantia  formam. 
Codices  variant  inter  mors  et  mox ,  quod  admodum  verisimilem 
reddit   coniecturam   Heinsii   nox.    Sed   difficilis    optio,    nam   in 
ultimis  vocabulis  est  omne  versus  acumen. 

575  Tradunt  manibus  post  terga  ligatis 

Sacra  dei  quondam  Tyrrhena  gente  secutum. 
Reduviem  morituri  curasse  videtur  I.  Ch.  lahnius  quendam  con- 

iiciendo.  Totum  versum  eiiciendum  esse  recte  statuit  Heinsius. 
Nam  absurdum  est  hic  poetam  partem  narrationis ,  quae  secutura 
est,  praeripere.  Satis  homo  ille  descriptusiamest  praecedentibus: 

„Hunc"  dixere  „tamen  comitem  famulumque  sacrorum 

Cepimus". 
Et  continuo  post  „comitem  famulumque  sacrorum"  addere  sacra 
secuinm  puerile  est.  Contra:  „hunc  comitem  famulumque  sacro- 
rum    cepimus    inquiunt   et   tradunt  manibus  post  terga  ligatis", 
eodem  manente  obiecto  disertissimum  venustissimumque  videtur. 

641  sqq.  De  variis  huius  loci  lectionibus  conferatur  Ehwaldus. 
Equidem  persto  in  sententia  legendum  esse: 

«Quis  te  furor"  inquit  „Acoeta" 
Pro  se  quisque  „tenet".  „Laevam  pete"  maxima  nutu 
Pars  mihi  significat,  para  quid  velit  ore  susurrat. 
Quae   maximam   partem   Heinsii  est  lectio.  Verbi  quale  est  in- 
quit  a   suo   subiecto,   quod  sequitur,  separati  disertum  praebet 
exemplum  IV,  770: 

„Nunc  0  fortissime"  dixit 
„Fare  precor"  Cepheus  '). 

692  sq. 

„Praebuimus  longis"  Pentheus  „ambagibus  aures" 
Inquit  „ut  ira  inora  vires  ahsumere  posset". 
Ultima  quomodo  accipi  soleant  scio.  Sed  mihi  suspecta  fuerunt 
semper  et  nunc  etiam  sunt.  Non  enim  Ovidiano  more  adiuncta 
praecedentibus    videntur,    et   illud   ira   vires  absumit   mora  mire 
dictum  videtur. 

707    Cur  ad  h.  v.  Kornius  annotet:  „sic  A"  me  fugit.    Quis 
ergo  dubitat  quin  vera  ea  sit  lectio? 

715  Ruit  omnis  in  unum  (Actaeonem) 

Turba  furens.  Cunctae  coeunt  trepidumque  sequuntur. 
Sic   plerique    nunc    edunt    atque  etiam  Ehwaldus,   spreta  varia 


1)  PUne  enim  necessariam  duco  hanc  Haaptii  emendationem :  Cepheus  pro  Perseu. 

lectione  cunctaeque  (pro  trepidumque)  quam  neque  ego  defenderim. 
Sed  sequitur: 

lam  trepidum,  iam  verba  minus  violenta  loquentem 
lam  se  damnantem,  iam  se  peccasse  fatentem. 
Ipsam  per  se  repetitionem  trepidum  —  iam  trepidum  non  improbo, 
sed  quam  misere  vis  iterati  iam  perit,  nisi  a  primo  iam.  incipit 
aliquid    quod  plane   novum  sit !  Ergo  nondum  dubito  quin  cum 
Scheppero  legendum  sit  fremituque  aliudve  in  eandem  sententiam. 


LlBBR  IV. 


53  Hoc  placet,  hanc,  quoniam  vulgaris  fabula  non  est, 
Talibus  orsa  modis,  lana  sua  fila  sequente. 
Sic  Heinsius,  me  iudice  recte,  certe  ferri  neutra  traditorum 
lectionum  potest:  hoc  anaphoram  praebet,  quae  non  est  huius 
loci,  nisi  forte  fingimus  sic  referri  Minyeidum  acclamationes , 
quod  absurdum  est;  si  haec  legimus,  post  est  sententia  est  in- 
cidenda,  sed  tum  sequens  versus  aliqua  coniunctione  (igitur, 
ergo)  praecedenti  est  annectendus. 

89  Semper  haesi  in  isto  ibi  arhor  morus  erat,  atque  ingrata 
videtur  repetitio  arboris,  arbor.  Fortasse  locum  in  integrum 
restituit  Ehwaldus  sic  interpungendo :  (constituunt  Pyramus  et 
Thisbe  ut) 

Conveniant  ad  busta  Nini  lateantque  sub  umbra 
Arboris  :  arbor  ibi  niveis  uberrima  pomis 
(Ardua  morus  erat)  gelido  contermina  fonti. 
Certe  admodum  lepidum  illud,  malim  tamen  post  mortis  paren- 
thesin  claudere. 

122  sqq.  vitiato  fistula  plumbo 

Scinditur  et  tenui  stridente  foramine  longas 
Eiaculatur  aquas. 
Unde  nata  sit  antiquarum  editionum  lectio: 

tenues  Btridente  foramine  longe 
Eiaculatur  aquas 
nescio,  sed  quin  sic  scripserit  Ovidius  non  dubito:  neque  longas 
aquas    neque   duplex   adiectivum   substantivo  foramine  additum 
ferendum  videtur. 

131  sq.  Non  sunt  dietinguendi  ut  nunc  tit: 

Utque  locum  et  visa  cognoscit  in  arbore  formam, 
Sic  facit  incertam  pomi  color:  haeret  an  haec  sit. 
Sed  ut  olim: 

Utque  locum  et  visa  cognoscit  in  arbore  formam , 
(Sic  facit  incertam  pomi  color)  haeret  an  haec  sit. 
Nam  neque  iunctura  ut . . .  sic  (hoc  sensu :  simulac  cognoscit ,  facit) 
haiuB  est  loci,  et  ultima  pars  vs.  132  non  potest  sic  xvvv^hai; 
proferri.  Deinde  in  codd.  „deterioribus"  non  visa  est  sed  visam. 
Equidem  neutrum  legendum  censeo  sed  usam  i.  e.  versain.  Quod 
versa  forma  dicitur  arboris,  cuius  pomorum  color  mutatus  est, 
eiusdem  est  qui  vs.  125  haec  habet :  in  atram  veriuntur  faciem. 

259  sq.  Clytie,  insano  Solis  amore  tacta,  ab  illo  spernitur: 
Tabuit  ex  illo  dementer  amoribus  usa 
Nympharum  impatiens,  et  sub  love  nocte  dieque 
Sedit  humo  uuda. 
Hanc   codicum  (levis  enim  est  inter  eos  discrepantia)  lectionem 
retinet  Ehvealdus  et  verba :  nympharum  i^npatiens  sic  interpretatur : 
„unvermogend ,  die  Gesellschaft  der  Nymphen  (ihrer  Schwestern) 
zu  ertragen",  neque  ullam  aliam  interpretationem  locus  admit- 
tere  videtur.    Sed   quaero  quorsum  illa  nympharum  commemo- 
ratio  pertineat:  neque  cum  praecedentious  neque  cum  sequentibus 
bene   iungi  potest.    Gravius  hic  vulnus  latere  opinor,  quod  ego 
sanare    non    possum.    Nam    neque   hoc   aequo  fero  animo  quod 
substantive  hic  participium  usa  positum  est.  In  nympharum  latere 
suspicor  nominativum  nympha: 

Tabuit  ex  illo  dementer  amoribus  usa 

Nympha, et  sub  love  nocte  dieque  e.  q.  s. 

Quid   scripserit  Ovidius  eo  loco  ubi  nunc  rum  impatiens  legitur 
non  definio. 

340  Quanivis  centum  iubeant  Lachmanni  flexuque  genu  mh- 
misii  legere,  nunquam  credam  ab  Ovidio  eiusmodi  profectam 
tautologiam;  genu  flectere  et  genu  suhmittere  prorsus  idem  est. 
Quid  tamen  poeta  dederit  incertum :  gravi  morbo  hunc  quoque 
laborare  versum  arbitror. 

340  sq.  At  ille 

Scilicet  ut  vacuis  et  inobservatus  in  herbis. 

In   hac   codicis   M   lectione   coniunctio    et   sermoni   Latino  vim 

facit.  Quapropter  legerim  aut 

Scilicet  ut  vacuis  non  observatus  in  herbis 

aut,  usus  verbis  ut  jouer,  quae  praebet  codex  A,  quaeque  e  con- 

iectura  nata  credibile  non  est: 

At  ille 
tJt  puer,  ut  vacuis  non  observatus  in  herbis. 

Hoc  demum  Ovidio  dignum  videtur. 

356  „Vicimus  et  meus  est"  exclamat  nais. 
Nimis    friget    istud    et.    Vera    lectio   quin   sit    „vicimus,    en 
meus  est"  non  dubito. 

388    —  incerto  fontem  medicamine  tinxit. 

Sic  legendum  cum  „deterioribus",  ut  incertum  medicamen  sit 
m.  quod  incertum  (i.  e.  semivirum)  reddit  eum  qui  in  illum 
fontem  descendit.  ^Meliores"  habent  incesto,  quod  hinc  alienum. 

429  sq. 

Quidque  furor  valeat  Penthea  caede  satisque 
Ac  super  ostendit. 
Sanum  esse  istud  satisque  ac  super  credere  non  possum. 

473  sqq.  Sic  haec  lunone  locuta 

Tisiphone  canos  ut  erat  turbata  capillos 

Movit. 
Admodum  ingrate  in  sic  haec  alterutrum  abundat.  Satis  elegans 
et  aptum  huic  loco  foret:  vix  haec.  Neque  audax  coniectura. 

556  Illa  manus  ut  forte  tetenderat  in  maris  undas. 
Heinsii   annotationem :    „non   sunt   Nasoniani   numeri"  minime 
spernendam  ratus  coniicio: 

Illa  ut  forte  manus  porrexerat  in  maris  undas. 
Sic  simul  verborum  ordo  magis  fit  Nasonianus. 

631  sq.  Nondum  mihi  persuaserunt  adversarii  sanum  esse : 
Hic  hominum  cunctos  ingenti  corpore  praestans. 

Neque  vs.  636: 

Errabant  et  humum  vicinia  nulla  premebant. 

Quomodo  explicari  illa  soleant  novi  neque  puer  ignoravi. 

2  sq.  Fremida  regalia  turba 

Atria  complentur. 
Me  quod  adiectivum  fremidus  nusquam  alibi  apud  Ovidium 
legitur,  quodque  adeo  sermonis  latini  leges  violat  magis  movet 
quam  quod  a  manu  prima  in  melioribus  legitur  codicibus.  Ab- 
Burdam  eam  vocem  esse  iam  ante  multos  annos  Madvigius  ille 
pronuntiavit,  sed  quod  reposuit  trepida  vereor  ut  rectum  sit. 
Turba  illa  quae  ira  et  indignatione  mota  advolat,  cruentum 
bellum  illatura  convivantibus ,  non,  ut  opinor,  trepida  dici 
potest,  quod  adiectivum,  licet  non  prorsus  idem  significet  quod 
timidtis,  anwius,  tamen  cum  timore  plerumque  iunctum  animi 
statum  corporisve  motum  indicat.  Me  ergo  ne  hoc  quidem  quod 
^deteriores'  codices  et  ^meliorum'  altera  manus  fremitu  —  iurhae 
habent,  deterret  quominus  sic  ipsum  scripsisse  Ovidium  credam. 
Verba  implendi  cum  substantivis  sonum  aliquem  significantibus 
iungere  in  deliciis  ei  fuisse  videtur.  Conferas  modo: 
V,  153  ululatuque  atria  complent. 

n,  155  hinnitibus  auras 

Flammiferis  implent. 
ni,  180  ululatibus  omne 

Implevere  nemus. 

VII,  114  locum  mugitibus  impleverunt. 

VIII,  447  clamoribus  urbem 

Implent. 
IX,  166  Implevitque  suis  nemorosum  vocibus  Oeten 

23    In   Phineum   indignantem   quod   sponsa   sibi  Andromeda 
potitus  sit  Perseus  sic  invehitur  frater  Cepheus,  sponsae  pater: 
Scilicet  haud  satis  est  quod  te  spectante  revincta  est, 
Et  nullam  quod  opem  patruus  sponsusve  tulisti? 
At    Phineus    ille    Andromedae   et  patruus   est   et   sponsus  fuit. 
Utique  ergo  legendum  sponsusque. 

80  sqq.  Tollit  Perseus  cratera 

altis 

Bxstantem  signis  rmdtaeque  m  pondere  massae. 
Ultima  corrupta  censeo ,  necdum  vera  emendatio  inventa  videtur. 

85  Polydaemona.  Veram  esse  Kieaii  emendationem  Polydegmona, 
et  hoc  esse  nomen  regi  vel  regulo  alicui  aptum  et  res  ipsa 
docet  et  testatur  vs.  242: 

Te  tamen,  o  parvae  rector,  Polydecta  Seriphi. 

97  Tum  quoque  Cephenum  post  regem  primus  Hodites 
Ense  iacet  Clymeni. 
Sic  codices,  nisi  quod  pro  fum  etiam  tunc  et  hic  traditur.  Con- 
fuaa  sententiae  vocabula:  licet  enim  Ehwaldus  exempla  afferat 
quaedam,  ubi  quoque  a  suo  loco  aberravit,  tum  quoque  divelli 
nou  posse  videtur.  Equidem  auctor  sum  legamus :  dux  quoque : 
Hodites  ille  copiis  Cephenum  praeerat  tantis  ut  post  ipsum 
Cephea  summo  esset  imperio. 

111  Tu  quoque,  Lampetide,  non  hos  adhibendus  ad  usus, 
Sed  qui,  pacis  opus,  citharam  cum  voce  moveres. 
Rectissime  Ehwaldus  annotat  tu  quoque  sic  esse  mente  supplen- 
dum   ut   fiat   tu   quoque   cecidisti.  Atque  tum  aptissime  sequens 
versus   annectitur,    nam   sed  qui  .  . .  moveres  est :  ^sed  ita  adhi- 
bendus  ut  . . .  moveres'.  Sed  sequenti  versu : 

lussus  eras  celebrare  dapes  festumque  canendo 
omnia  perturbantur.  Nunc  enim  sed  qui  —  moteres  bunc  sensum 
nanciscitur:  „8ed  quoniam  citharoedus  et  cantor  eras",  ita  ut 
gerundivum  adhibendus  ingratissimum  in  modum  cum  verbo 
finito  iungatur:  „non  adhibendus,  sed  iussus  eras".  Accedit 
quod  totum  istud  «iussus  —  canendo"  admodum  ieiunum  est  et 
tantum  non  ridicule  praecedentibus  additur:  qui  enim  dictus 
iam  est  et  citharam  tractare  et  ad  citharam  canere  posse,  nunc 
tantummodo  canere  iubetur.  Delendum  ergo  vs.  113  censeo. 

154  sqq.  Andromeda  ipsa  cum  patre  et  matre  pacem  suadent 
lamentantes : 

Sed  sonus  armorum  superat  gemitusque  cadentum 
Pollutosque  simul  multo  Bellona  penates 
Sanguine  perfundit  renovataque  proelia    miscet. 
Vs.  155    spernit   Heinsii  emendationem  setnel  Ehwaldus.  Certis- 
sima  tamen  illa  mihi  videtur.  Sonus  armornm  et  nomen  Bellonae 
non   possunt   vocabulo   simul  inter  se  iungi,  quoniam  non  sunt 
diversae    naturae,    et   poiUutos   penates    sanguine    perfundit    ne 
sanum   quidem   praebet   sensum,    nisi    participio  pollutos  adver- 
bium  semel  accedit.  Atque,  iUo  accedente,  apte  demum  renovata 
commemorantur  proelia. 

180   Perseus  Medusae  proferens  caput  exclamat: 

Vultus  avertite  vestros 
Si  quis  amicus  adest! 
Immo   quisquis   cum   cod.    A.   Nam   quin   pars  pugnantium  ipsi 
amica  sit  dubitare  Perseus  non  potest. 

195  sq.  Optimo  iure  hic  Ehwaldus  ^deterioris"  codicis  e  recepit 
lectionem : 

Increpat  hos  „vitio"que  „animi  non  viribus"  inquit 

„Gorgoneis  torpetis"  Eryx. 
Nam  in  „optimo"  M  est  cum  (suprascripto  cur). 

232    Editur  fere  cum  M: 

Tum  quoque  conanti  sua  vertere  lumina  cervix 
Deriguit. 

Non   ergo    observare  videntur  vv.  dd.  quam  ingratum  sit  istud 
vertere,  praecedente  hoc  versu : 

Ad  quam  se  trepido  Phineus  obverterat  ore. 
Equidem   Ovidii   esse   puto  quod  est  in  s  et  quod  in  M  supra- 
scribitur:  flectere.  Accedit  quod  lumina  vertere  locutio  est  dubi- 
tationi  alicui  obnoxia,  non  vero  lumina  flectere. 

384    Latine  dici  posse: 

Inque  cor  hamata  percussit  harundine  Ditem 
non  credo.  Sed  quid  agam  nescio. 

390    Frigora  dant  rami,  tyrios  humus  umida  flores. 
Vix  apta  hic  tyriorum  florum  mentio ,  neque  multum  proficimus 
Ehwaldi  annotatione  tyrios  =purpureos,  Sequitur  enim  vs  392 : 

violas  aut  candida  lilia  carpit 
unde  fere  certum  est  poetam  voluisse  quod  est  in  „deterioribus" 
varios. 

445    Assentiri  Ehwaldo  non  possum  in  hisce : 

Solis  ab  occasu  solis  qaaerebat  ad  ortum 
caeli   significari  regiones.  Tempora  noctis  et  diei  in  praecedenti* 
bus  significantur : 

Perque  pruinosas  tulit  irrequieta  tenebras 
sc.  accensas  pinus.  Deinde 

Rursus  ubi  alma  dies  hebetarat  sidera. 
Ergo  recipere  Heinsii  lectionem: 

Solis  ad  occasum  solis  quaerebat  ab  ortu 
tantum   uon   cogimur.    Per   noctis   tenebras   faces  illas  ingentes 
circumferebat ,  ubi  alluxit  usque  ad  novas  tenebras  filiam  quae- 
rebat  (ad  solis  lumen  scilicet). 

460.  Eepetam  hic  quae  dixi  in  Albo  gratulatorio,  quod  Her- 
werdeno  amici  obtulimus;  in  paucorum  enim  manus  eiusmodi 
collectioues  pervenire  solent.  Puer,  qui  Cererem  ante  anus  cuius- 
dam  fores  bibentem  deriserat,  quomodo  dederit  poenas  sic  nar- 
rat  Ovidius: 

Ofiensa  est  neque  adhuc  epota  parte  loquentem 
Cum  liquido  mixta  perfudit  diva  polenta. 

455  Combibit  os  maculas,  et  quae  modo  bracchia  gessit 
Crura  gerit;  cauda  est  mutatis  addita  membris, 
Inque  brevem  formam,  ne  sit  vis  magna  nocendi, 
Contrahitur,  parvaque  minor  mensura  lacerta  est. 
Mirantem  flentemque  et  tangere  monstra  parantem 
460  Fugit  anum  latebramque  petit;  aptumque  pudori 
Nomeu  habet,  variis  stellatus  corpora  guttis. 
Versu  460  pudori  est  in  optimo  codice  M,  eamque  lectionem 
nunc  fere  viri  docti  Ovidio  vindicant.  At  ego,  cui  ineptissima 
videretur  illa,  frustra  saepe  quaesivi,  quae  ergo  illis  vocabulo- 
rum  aptum  pudori  nomen  habet  vis  esse  videretur,  donec  tandem 
aliquando  me  docuit  illud  vir  praestantissimus ,  qui  nuper  sua- 
vissimo  libello  quae  essent  vulgi  de  linguae  ratione  opiniones 
demonstravit :  Fridericum  PoUium  dico.  Is  enim  ad  quotidianum 
quoddam  provocat  loquendi  vitium,  quod  in  familiari  sermone 
saepe  committatur.  Quod  quale  sit  sic  me  optime  euarraturum 
arbitror:  ludas  nomen  nunc  male  apud  omnes  mortales  audit: 
Bic  appellamus  eum,  qui  „absentem  rodit  amicum,  qui  non 
defendit  alio  culpante",  eum  deniquo,  qui  nihili  faciat  omnia 
caritatis  vincula,  dummodo  suo  consulat  commodo.  Quondam 
autem  virum  quendam  de  plebe  sic  audivi  sanctae  historiae 
partem  amicis  suis  enarrantem :  „Erat  inter  lesu  discipulos  ludas 
quidam:  nomen  ei  ludas  erat,  et  revera  ipse  ludas  erat  purus 
putus."  Ridiculus  profecto  error  hic  est,  quem  tamen  in  ho- 
mine  indocto  facile  feras.  At  unquam  a  poeta  elegantissimo  sic 
esse  peccatum  quis  credat?  Non  ego.  At  credit  Pollius,  et 
lectionem  codicis  M  sic  defendit:  „Nomen  Stellio  Ovidii  tempore 
pervulgatum  fuit  convicium  hominis  impudentis  et  maiedici; 
nunc  autem  poeta,  quo  magis  commoveat  legentium  animos, 
iam  aetate  fabulosa  eam  fuisse  illius  vocabuli  vim  fingit." 
Obsecro  te,  vir  praestantissime ,  num  ergo  aptum  pudori  posthac 
significabit  aptum  convidol  Et  quomodo  illud  variis  stellatus 
corpora  guttis  cum  praecedentibus  cohaerebit?  An  quidquam  illa 
verba  significare  poterunt,  nisi  ratio  iis  dabitur  nominis  modo 
dicti?  Denique  iam  mittamus  inutiles  disputationes ;  certum 
enim  est  et  luce  clarius,  unice  verum  esse  quod  est  in  altera 
lectione:  aptumque  colori. 

Haec  etiamnunc  vera  esse  arbitror.  Quin  autem  „maculositas" 

(ut  novo  et  subridiculo  utar  vocabulo)  coloribus  adnumerari 
possit  neque  ego  dubito  neque  dubitavit  Bentleyus  (Ter.  Eun. 
IV,  4,  22). 

520  sqq.  Verba  sunt  Cereris  de  filia  rapta  querentis  lovi: 

Quod  rapta ,  feremus , 
Dummodo  reddat  eam:  neque  enim  raptore  marito 
Filia  digna  tua  est,  si  iam  mea  filia  non  est. 
Ultima   in  codicibus   omnibus,    nisi   quod   in    e   sed  iam,  quod 
nihili  est,  legitur  pro  si  iam,  sic  habent.  Atque  sic  nunc  edun- 
tur.  Duplicem  autem  admittunt  interpretationem.  Significare  enira 
possunt    aut:    „si   Proserpina   iam    desiit   esse  filia  mea",  quod 
parum    aptum   loquenti,    aut,    id   quod  editores  velle  suspicor: 
„si  mea  filia  iam  non  est  digna  praedone  marito  (quanto  minus 
tua)".   Verum   ne   id   quidem    Cererem  decet,  quae  hic  nobis  a 
poeta  depingitur.  Contumeliam,  qua  afiiecta  est,  graviter  ferens 
demissum  simulat  animum;  contemni  despicique  se  clamat,  sed 
simul   se    eam  esse  fingit,  quae  impune  laedi  possit;  alia  ergo 
afiert  argumenta  cur  reddere  praedam  suam  raptor  sit  cogendus: 

Si  nulla  est  gratia  matris, 
Nata  patrem  moveat,  neu  sit  tibi  cura,  precamur, 
Vilior  illius,  quod  nostro  est  edita  partu. 
Praeclara  haec  sunt  egregieque  mentem  referunt  humanam,  ad 
quam    cognoscendam    etiam    Porcii   Latronis   praeceptis    adduci 
poeta   noster   potuit.    Nimis   ergo   arrogantis    est  si  Ceres  nunc 
tamquam   rem   certissimam   hoc   sumit,    quod   sua  filia  raptore 
marito  digna  non  est  atque  hoc  argumento  usa  demonstrat  multo 
minus  lovis  filiam  dignam  esse.  Accedit  hoc  quod  vix  significare 
posse    coniunctiones   si  iam  videntur  aliquid  quod  a  quoniam  et 
quandoquidem   non    longe   distat;    at   certo    certius    est   eas   non 
solum  significare  posse  sed  etiam  tantum  non  semper  significare : 
„ut  concedam".  Ergo  non  dubito  quiu  Ovidius  scripserit: 

Si  iam  mea  filia  digna  est. 
Quis   primus   hanc  coniecturam  protulerit  nescio,  sed  praestan- 
tissimam  eam  esse  mihi  pro  certo  constat. 

540  sq.    Orphne,    nympha    Avernalis     puerum    Ascalaphum 
dicitur 

Ex  Acheronte  suo  furvis  peperisse  sub  aniris. 
Sic    „deteriores"    habent    codices,    sed    meliores   siivis  —  alris. 
Utris  credamus  non  est  difficile  dictu. 

570  sq.  Laeta  deae  frons  est ,  ut  sol ,  qui  tectus  aquosis 
Nubibus  ante  fuit,  victis  e  nubibus  exit. 
Sic  «meliores",  dure  et  vereor  ne  soloece;  codex  A  pro  e  habet 
uhi,    quod   venustam   nobis   structuram   reddit.    Fortaese   tamen 
praestat  cum  legere,  quae  coniunctio  facile  potuit  excidere. 


LlBER  VL 


26  sq.  Pallas  anum  simulat :  falsoque  iu  tempora  canos 
Addit  et  infirmos  baculo  quoque  sustinet  artus. 
Sic   Ehwaldus;    sed   neque   quid   illud  falso   (ubi   omnes   dant 
falsos)  sibi  velit  video  et  quoque  non  suo  positum  loco  videtur. 
Equidem    inter    vs.  26    et    sequentem    excidisse   unum   versum 
suspicor. 

45  sqq.  Sola  est  non  territa  virgo. 

Sed  tamen  eruhuit  subitusque  invita  notavit 
Ora  rubor. 
Haeccine  in  bono  poeta  feramus?  Merk.  coniecit  exiluit,  fortasse 
recte,    modo    sit    huius    verbi    subiectum   ruhor.    Nam   si   ipsa 
virgo  exsiluit,  territa  est. 

70  sq.   Cecropia  Pallas  scopulum  Mavortis  in  arce 
Pingit. 
Commemorare   hic  volo  lectionem  variam,  non  quod  hic  ullius 
sit    momenti,    sed    quia    egregie    illustrat    emendationem ,    qua 
nullam  equidem  vidi  praestantiorem.  Apud  Lucretium  II,  1173  sq. 
haec  praebent  codices: 

Nec  tenet  omnia  paulatim  tabescere  et  ire 
Ad  scopulum,  spatio  aetatis  defessa  vetusto. 
Emendavit  ad  capulum  (=  ad  feretrum,  ad  sepulcrum)  Haver- 
campius.  Poterat ,  ut  opinor,  una  haec  emendatio  Havercampium 

vindicare  a  conviciis  de  trivio  sumptis,  quibus  eum  laceravit 
Lachmannus,  immo  adduci  ea  Lachmannum  oportebat  ut  criti- 
cum  illum  suspiceret.  Si  tamen  eius  in  Havercampium  cognoscere 
cupis  maledicta:  similia  sunt  huic  Lachmanni  in  Wakefieldium 
convicio :  „Wakefieldus  cum  grege  suo  ad  glandes  rediit".  Hoc- 
cine  eflSci  literarum  humaniorum  studio !  Et  miramur  etiam  a 
Lachmanni  fere  tempore  coepisse  illum  nostrarum  literarum 
contemptum  communem,  quo  nunc  tam  vehementer  laborant? 
Nam  8U08  sibi  successores  in  hac  certe  re  Lachmannus  habuit. 
Sed  ut  ad  rem  redeam :  noster  Ovidii  versus  in  codice  s  supra 
scopulum  scriptum  habet  l  ca.  Vides  quam  facile  scopdus  pro 
capulus  et  capulus  pro  scopulus  legi  potuerit. 

215   Legendum  opinor  cum  Heinsio: 

„Desine!"  Phoebus  ait:  „poenae  mora  longa,  querellas". 
Mora  longa  i.  e.  omnis  mora  longa  cf.  501 : 
Omnis  erit  nobis  mora  longa. 

314  sq.  cultuque  impensius  omnes 

Magna  gemelliparae  venerantur  numina  divae. 
Neque    olim   credidi   neque   nunc    credo    Ovidii  esse  posse  cuUu 
venerantur.  Ecquid  multoquel 

Neque  mutavi  sententiam  de 

317  sq.  Lyciae  quoque  fertilis  agris 

Non  impune  deam  veteres  sprevere  coloni. 
Non  tamen  hercle  me  unquam  latuit  agris  tamquam  locativum 
accipi    posse   ut   genitivus    Lyciae   non   a  coloni  pendeat  sed  ab 
agris.  Sed  quam  sit  languidum  istud  neminem  fugere  potest. 

468  Ad  mandata  Prognes  et  agit  sua  vota  sub  illa. 

Non  fero  hic  Prognes  cum  semper  alibi  Prognes  iusta  legatur 
mensura.  Nonne: 

Ad  Prognes  mandata  et  agit  sua  vota  sub  illa. 

Certe  multo  minus  ingrata  elisio  in  mandata  et. 

513  sqq. 

„Vicimus"  exclamat,  „mecum  mea  vota  feruntur" 

Exultatque  et  vix  animo  sua  gaudia  differt 

Barbarus. 
Versus  II  863: 

Vix  iam,  vix  cetera  differt 
et  IV  350: 

Vixque  moram  patitur,  vix  iam  eua  gaudia  differt 
satis   demonstrant,    id    quod  iam  res  ipsa  docet,  differendi  ver- 
bum  uon  admittere  iunctum  sibi  ablativum  animo.  Dubium  ergo 
non  est  quin  sit  revocanda  lectio  e  coniectura  nata: 

Exultatque  animo,  vix  et  sua  gaudia  differt. 

537  sq.    Cognito   Terei   facinore   Philomela   et  alia  exclauiat 
et  haec: 

Omnia  turbasti,  i^elex  ego  facta  sororis, 
Tu  geminus  coniunx ,  hostis  mihi  debita  poetia. 
lure  hic  editores  egregiam  recipiuut  Withofii  emendationem 
Progne.  Vellem  simul  intellexissent  sententiae  partem,  in  qua 
nomen  illud  projmum  legatur,  non  posse  referri  ad  illud  omnia 
turbasti,  sed  per  se  stare  solam  et  novam  cogitationem  continere. 
Et  profecto  illa: 

pelex  ego  facta  sororis, 
Tu  geminus  coniunx 
sufficiunt  ad  omnia  turbasti  explicandum.  Quae  ubi  protulit,  cum 
singultu  addit  etiam :  non  haec  mi/d  debita  Progne. 

Sic  enim  legendum ;  sententia  est :  „non  hanc  tu  niihi  Prognen 
te  adducturum  poUicitus  es". 

}  candida 

576  Stamina  barbarica  suspendit  pallida  tela 
sic   codices.    Ego    quidni   illud   candida   recipiamus    non   video, 
cf.  vs.  sq. 

Purpureasque  notas  filis  intexuit  albis. 
Neque  tamen  improbo  Heinsii  callida.  Merkelii  vero 

Stamina  barbarica  suspendit  Pallade  telae 
ne  commemorandum  quidem  erat.  Nam  texendi  ars,  qua  Progne, 
regis  Attici  filia,  utitur,  nunquam  barbarica  dici  potest. 

579  Perfectaque  (sc.  stamina)  tradidit  uni, 

Utque  ferat  dominae  gestu  rogat  illa.  Rogata 

Pertulit  ad  Prognen,  nec  scit  quid  tradat  in  illis. 
Soloecum  est:  „stamina  tradit  et  rogat  ut  illa  perferat"  pro  „sta- 
mina  tradit  et  rogat  ut  perferat".  Contra  subiectum  Yerhi periMlii, 
quoniam  differt  a  sententiae  praecedentis  subiecto,  non  potest 
in  verbo  latere.  Quoniam  autem  tam  captivae  quam  captivi  a 
viris  custodiuntur,  certe  —  nam  de  his  hic  cogitandum  —  ante 
carcerem  excubias  agunt  viri,  haud  dubium  est  quin  sit  le- 
gendum : 

Utque  ferat  dominae  gestu  rogat.  Ille  rogata  . . . 
{ille  est  in  cod.  A). 

629  Sed  simul  eximia  mentem  pietate  labare 
sic  codices.  Bentleyus 

Sed  simulac  nimia  mentem  pietate  labare. 
Veram  emendationem  nondum  inventam  opinor.  Agitur  de 
Progne,  quae  sua  prole  necanda  poenas  sumere  a  marito  vult, 
sed  pueris  aspectis  labascit.  Kequiritur  ergo  aliquid  quod  signi- 
ficet :  pietas  (erga  sororem)  labascit  pietate  (erga  liberos)".  Cf. 
„rexque  patrem  vicit",  „facto  pius  et  sceleratus  eodem"  aliaque 
ex  hoc  genere  quod  Ovidio  fuit  in  deliciis. 

660  Nec  tempore  maluit  ullo 

Posse  loqui  et  meritis  testari  gaudia  dictis. 
Agitur  de  Philomela,  quae  Tereo  Ityos  caput  „in  ora  misit". 
Nunquam  adducar  ut  credam  meriiis  sanum  esse,  non  enim 
meriia  dicia  significare  potest  id,  de  quo  cogitare  videntur 
editores:  „verba  digna  (tanto  gaudio)".  Neque  eiusmodi  aliquid 
hic  requiritur;  sufficiat:  „nihil  Philomela  mavult  quam  verbis 
gaudia  testari".  Optimum  factu  erit  codicis  Gothani  lectionem 
meniis  in  textum  recipere. 

674    Rectissime  Riesius  hunc  versum 

Nomen  epops  volucri,  facies  armata  videtur 
delevit.   Nimis   enim   absurdus  est.  Ex  eadem  prodiit  officina  e 
qua  II,  611  et  VI,  294. 

701  Se  ipsum  Boreas  et  aliis  verbis  adhortatur  ut  Orithyiam 
rapiat  et  hisce: 

Hac  ope  (sc.  vi)  debueram  thalamos  petiisse,  socerque 

Non  orandus  erat  mihi  sed  faciendus  Erechtheus. 
Pro  erat  mihi  Heinsius  sed  vi,  Bothius  vi  sed  coniecerunt.  Specio- 
sius,  ut  opinor,  quam  vefius.  Nudum  faciendi  verbum  optime 
hic  orandi  verbo  opponitur,  et  nimis  saepe  substantivum  quod 
est  vts  nobis  obtrudi  non  ferimus.  Nam  paulo  ante  690  sq. 
iam  ex  egregiis  Heinsii  emendationibus  et  utique  recipiendis 
legitur : 

Apta  mihi  vis  est:  vi  tristia  nubila  pello, 

Vi  freta  concutio  e.  q.  s. 


LiBBR  vn. 


55  sqq.   Medea   secum   deliberat   faveatne   lasoni   et   cum  eo 
fugiat,   an  illum  sorti  suae  relinquat  et  in  sua  maneat  patria: 

Non  magna  relinquam, 
Magna  sequar:  titulum  servatae  pubis  Achivae 
Notitiamque  loci  melioris  et  oppida,  quorum 
Hic  quoque  fama  viget,  cultusque  artesque  locorum. 
Dubium   non   est   quiu    pro   locorum    recipienda  sit  altera  lectio 
virorum.    Nimis    enim    dura   est   repetitio :    loci  —  locorum.    Qui 
autem  hanc  vitantes  pro  loci  legunt  aoU,  Medeae  deliberationem 
praebent   non   amore   incensae    virginis    sed    cauti   diligentisque 
agricolae. 

144  sqq. 

Tu  quoque  victorem  complecti,  barbara,  velles: 
Obstitit  incepto  pudor.  At  complexa  fuisses, 
Sed  te,  ne  faceres,  tenuit  reverentia  famae. 

Nimiam   verbositatem   vulgo  editores  vitant  resecando  vs.  145. 

Aliquauto    verisimilior    simulque    venustior   mihi   videtur   haec 

versuum  145  sq.  emendatio : 

Obstitit  incepto  pudor  et  revereutia  famae. 

168  Deme  meis  annis  et  demptos  adde  parenti. 
Unice  verum  mihi  videtur : 

Deme  meis  annos  et  demptos  adde  paternis. 

194  sq.  Tuque  triceps  Hecate,  quae  coeptis  conscia  nostris 
Adiutrixque  venis,  cantusque  artesque  magorum. 
Quo   consilio    editores   hic   relictis   codicibus  legant  artisque  me 
fugit :  certe  non  possunt  a  conscia  adiutrixque  pendere  et  dativus 
et  genitivus.  Quod  Medea  simul  cum  diis  etiam  artes  cantusque 
magicas  alloquitur  nihil  hahet  insoliti. 

•  222  sq.  Thessala  Tempe 

Despicit  et  cretes  regionibus  adplicat  angues. 
Et  certis  non  est  Madvigii  coniectura  sed  lectio  iam  Burmanno 
probata.    Mihi    unice   verum    visum    est   semper:   Oetaeis.    Quid 
enim   aptius  quam  cum  Ossa  Pelio  Othry  Pindo  Olympo  etiam 
Oetam  commemorare?  Non  potuit  hic  de  eo  sileri. 

225  sq.  Et  quas  Ossa  tulit ,  quas  altum  Pelion  herbas 

Othrysque  et  Pindus,  quas  Pindo  maior  Olympus, 
Perspicit. 
Utinam   loci   vexatissimi  diu  perstet  elegantissima  haec  lectio, 
quam  primus  Ehwaldus  proposuit! 

276        His  et  mille  aliis  postquam  sine  nomine  rebus 
Propositum  instruxit  mortali  barbara  maius. 
Etiamnunc   alter   versus  corruptus  videtur.  An  quod  VIII,  573 
(quem   locum  Ehwaldus  affert)  legitur:    mensas  epulis  instruxit, 
continuo  inde  sequitur  etiam  propositum  instruere  rehus  recte  dici  ? 
Et  illud  mortali  maius  nimis  languidum  est  nimisque  contortum. 

308        Suspenditque  animos  ficta  gravitate  rogantes. 
Quoniam    animos    rogantes    nihili    est,    recipienda    altera    lectio 
rogantum. 

464        Florentemque  tyron  cyprum  planamque  Seriphon 
sic  codices.  Inde  Birtius  effecit: 

Florentemque  tyro  Cythnum  plantaque  Seriphon 
atque  hoc   emendare  vocat  Kornius.  Aliquanto  melius  Ehwaldus 
edidit : 

Florentemque  thymo  Syron  planamque  Seriphon. 

502  Cecropidae  Cephalus  peragit  mandata. 
Legeiidum  cum  Heinsio  Cecropidum,  si  quidquam  in  uostra  arte 
certum ,  certum  fit  coUato  vs.  492  sq. 
Attica  puppis  adest 
Quae  Cephalum  pairiaeque  simul  mandata  ferebat. 

532  Letiferis  calidi  spirarunt  acsiibus  austri. 
Donec  me  docuerit  aliquis  quid  sit  aeslibus  sjnrare,  cum  Heinsio 
legam  fiaiibus. 

554  sqq. 

Viscera  torrentur  primo,  flammaeque  latentis 

Indicium  rubor  est  et  ductus  anhelitus  iyne. 
Sic    (vel  igni)  est  in  codd.    Quid  sit  anlieliium  ducere  igne  dicat 
qui  novit.  Ignorare  se  Ehwaldus  fatetur  edens 

Indicium  rubor  est  et  ductus  anhelitus,  igne 

Aspera  lingua  tumet. 
Sed  neque  ductus  anhelitus,  si  nullum  accedit  adverbium,  morbi 
est  indicium,   et   lingua  igne  tumens  est  lingua  bubula  quae  in 
patina  assatur.  Verum  vidit  Heinsius:  „ductus  anhelitus  aegre". 

574  sqq.  Fugiuntque  ponates 

Quisque  suos,  sua  cuique  domus  funesta  videtur, 
Et  quia  causa  latet,  locus  est  in  crimine  parvus. 
Sic  est  in  codicibus,  lectionem  locus — parvus  defendit  Ehwaldus 
monendo  Thucydide  auctore  revera  angustias  loci,  quo  contracti 
erant  cives,  pestilentiae  fuisse  causam.  Quasi  vero  de  Thucydide 
hic  cogitet  Ovidius  et  homo  non  barbarus  putare  potuerit  iia- 
voxaplxv  latine  esse  locum  parvum.  Sed  hoc  gravissimum  quod, 
si  veram  aliquam  causam  hic  Ovidius  attulisset,  snum  ipse 
perturbasset  consilium.  Notat  homines  qui,  sicut  semper  et  hic, 
putent  locorum  mutationibus  vitari  posse  miserias.  Quid  ergo 
praestantius  quam  altera  lectio 

Et  quia  causa  latet,  locus  est  in  crimine  notus. 
Quam   egregie   hic   laiet  et   notus   inter   se    opponuntur.   Quam 
pulchre  totus  versus  concinit  cum  praecedentibus. 

580  sq.    Hos   versus   Heinsius   et   Schraderus  proscripserunt , 

sed  uiique  sunt  retinendi.  Narrationem  de  aegrotantium  dolori- 
bus  egregie  claudunt  et  more  illo  Ovidiano  de  quo  supra 
(p.  44)  diximus,  dummodo  certissimam  recipiamus  Riesii  emen- 
dationem : 

Membraque  perdeniis  tenduut  ad  sidera  caeli 

Hic  illic,  ubi  mors  deprenderat,  exhalantes 
pro  pendentis.  Cf.  initium  narrationis  vss.  528  sq. 

Principio  caelum  spissa  caligine  terras 

Pressit. 

612   Cum  Heinsio  legendum: 

Natarum  matrumque  animae  iuvenumque  senumque. 
Eodem  redit  quod  Ehwaldus  Pollium  secutus  edidit; 

Matrumque  nuruumque  animae  iuvenumque  senumque 
sed  displicet  illa  voculae  que  in  priore  parte  versus  productio. 

635   sqq.    Non    magnopere    obsto    quominus    cum    Ehwaldo 
legamus : 

Ante  oculos  eadem  mihi  quercus  adesse 
Et  ramis  totidem  totidemque  animalia  ramis 
Ferre  suis  visa  eat. 
Tamen   ille  ablativus  qualitatis  ramis  totidem  obscuritatis  habet 
aliquid  quae  suum  requirat  grammaticum.  Ipsum  Ovidium  nobis 
exhibet  codex  e  : 

Et  ramos  totidem  e.  q.  s. 

741    Madvigium  secutus  Ehwaldus  edidit 

Exclamo  male  victor:  „adest,  mala,  fictus  adulter". 
Sed  neque  nunc  male  victor  suam  sibi  in  sententia  obtinet  sedem, 
et  ingratissimum  est  male  —  mala.    Quid  sit  legendum  incertis- 
simum,  vide  Ehwaldi  Appendicem  criticam. 

763   Male  ab  exilio  retractus  est  ab  Ehwaldo  versus 
Scilicet  alma  Themis  nec  talia  linquit  inulta 
qui  est  in  cod.  M  a  m.  3. 

769  Copula  detrahitur  canibus,  quas  illa  sequentes 
Effugit  et  centum  non  segnior  alite  ludit. 


124 

Sic  EhwalduB  edit.  Quid  istud  ccntum  sibi  velit  rogas?  Adest 
idem  et :  „trotz  ihrer  Menge"  annotat.  Non ,  opinor,  tam  obscure 
loquitur  Ovidius.  Rectius  Merkelius  et  celeri. 

826  sq.    „Procrin  meam"   sic  Cephalus  narrat  „adiit  aliquis, 
qui  verba  quaedam  mea,  e  quibus  eflfecerat  Nympham  aliquam 
a  me  amari,  ei  renuntiavit",  Tunc  sic  narrare  pergit: 
Credula  res  amor  est:  subito  collapsa  dolore, 
Ut  mihi  narratur,  cecidit  longoque  refecta 
Tempore  se  miseram,  se  fati  dixit  iniqui. 
Sic  est  in  codicibus  et  sic  editur  ab  Ehwaldo.  At  istud  ut  mi/ii 
narratur   quo   referamus   nescimus.    Quis   id    Cephalo   narravit? 
Ipsane  moribunda?  At  parum  hoc  credibile.  An  postea  servorum 
aliquis?   At   opusne   erat    eiusmodi   rei  nuntio?  Nonne  id  facile 
sibi   potuit   ante   oculos    ponere   Cephalus  ipse?  Quod  proposuit 
Heinsius    „ut    sihi    narratur"    soloecum    videtur,    et,    nisi   est, 
tamen  plane  est  supervacuum.  Sed  —  nam  hoc  gravissimum  — 
„collapsa   cecidit" :    quis   unquam   sic   est    locutus?    Quo  magis 
locum  contemplor,  eo  mihi  fit  certius  Ovidium  dedisse: 
Credula  res  amor  est:  cecidit  longoque  refecta 
Tempore  e.  q.  s. 
Quod  cum  alicui  nimis  exile  videretur,  priorem  versum  sic  ex- 
plevit   mbito  collapsa  dolore,  et  secundo  assuit  pannum  ut  mihi 
narratur,  quem  putabat  sine  ullo  detrimento  assui  posse. 

836  Egredior  silvamque  peto,  victorque  per  herbas 
„Aura  veni"  dixi. 
Vidit  Merkelius   nihil   esse  per  herhas  nisi  aliquod  participium 
accederet  ergoque  pererrans  proposuit ,  admodum  infeliciter,  nam 
nuUus  venator  victor  dici  iam  potest  cum  prima  luce  (v.  vs.  835 
„Postera  depulerant  Aurorae  luminanoctem")  silvasjo^^rerra^,  non, 
hercle   praedam   reportans   sed   praedam  quaerens  vestigausque. 
Suspicor   quaedam  hic  excidisse  et  sic  fere  scripsisse  Ovidium: 
Egredior  silvamque  peto ,  praedaque  potitus , 
Dum  stratus  frigus  capto  requiemque  per  herbas. 


125 


LlBER   VIII. 

8  sqq.  Nisus  ....  cui  splendidus  ostro 

Inter  honoratos  medioque  in  vertice  canos 
Crinis  inhaerebat,  magni  fiducia  regni. 
Plura  hic  displicent:  repetita  praepositio  in  hisce:  in  vertice 
inhaerebat,  ipsum  inhaerendi  verbum,  coniunctio  que,  quae  totam 
orationem  facit  soloecam:  „erat  huic  inter  canos  in  medio  capite 
crinis  purpureus"  hoc  latinum  est,  non  vero  „inter  canos  in 
medioque  capite".  Huic  certe  incommodo,  quod  omnino  ferri 
nequit,  „deteriores"  medentur  codices  praebendo  medio  de  vertice 
sed  simul  monet  praepositio  de  in  horum  codicum  exemplo  in- 
haerendi  verbum  non  fuisse.  Scripsisse  Ovidium  suspicor: 

Pendebat  crinis,  magni  fiducia  regni. 
Pulcherrimus  hic  erit  versus  „contemplativus",  quem  sui  quatuor 
spondei  egregie  deceant. 

60  sqq.  Et  puto,  vincemur ;  qui  si  manet  exitus  urbem, 
Cur  suus  haec  illi  reseret  mea  moenia  Mavors 
Et  non  noster  amor? 
Sic   nunc   hunc   locum    exhibet   Ehwaldus,    multo  certe  melius 
quam    qui   pro    qui   si   manet   edunt   quis    enim  et  cum  pro  cur. 
Unus  tamen  remauet  scrupulus :  „haec  mea  moenia"  languidum 
neque  huius  loci  est.  Tollit  hunc  Heinsius  legendo  reserabit  pro 
reseret   mea.    Sed   coniunctivo   hic  utique  opus.  Alio  verbo  Ovi- 
dium  usum  esse  arbitror. 

62  sqq.  Melius  sine  caede  moraque 

Impensaque  sui  poterit  superare  cruoris. 

Non  metuam  certe,  ne  quis  tua  pectora,  Minos, 

Vulneret  imprudens. 
Si   ne    periculum   quidem   est  ne  quis  imprudens  Minoem  vul- 
neret,    ineptientis   est  illud  sui  cruoris  praemittere.   Neque  sani 
hominis  est  Scyllam  sic  pergentem  inducere: 

Quis  enim  tam  durus  ut  in  te 

Dirigere  imraitem  non  inscius  audeat  hastam? 
Dubium  esse  non  potest  quin  sic  Scylla  ratiocinetur :  „imprudens 

te  vulnerare  aliquis  potest ,  sed  quis  tam  durus  ')  ut  consulto 
faciat  illud?"  Ergo  tam  certum  est  legendum  hic  esse  nam 
metuam  certe,  ut  operarii  culpa  in  Ehwaldi  editione  perstitisse 
non  suspicer.  Etiam  certe  cum  nam  recte  iungitur,  non  vero 
cum  non. 

78  sqq.  Opus  est  mihi  crine  patemo. 

Illa  mihi  est  auro  pretiosior,  illa  beatam 
Purpura  me  votique  mei  factura  potentem. 
Aliquanto  mihi  elegautior  videtur  codicis  A  lectio  ille.  Praestat 
eodem  pronomine  primum  respicere  praecedentia,  deinde  sequentia. 

116  sqq.  Cives  odere  merentem, 

Finitimi  exemplum  metuunt,  exponimur  orbe 
Terrarum  nobis  ut  Crete  sola  pateret. 
Sic  cod.  M  a  prima  habet  manu.  Pro  insano  isto  exponimur 
orbe  multi  multa  tentarunt.  Quid  requiratur  certum  eat:  aliquid 
quod  patendi  verbo  oppositum  est.  Opponuntur  autem  inter  se 
patet  et  .  . .  clausum  est ,  vel  obstructum  est  ^).  Quis  ergo  non 
hic  coniiciat  obstruximus  orbem  ?  Quod  cum  sit  in  codice  A,  quidni 
ambabus  arripiamus  manibus?  An  aptas,  sinceras,  ab  omni  parte 
probabiles  lectiones  hanc  unam  ob  causam  respuamus  quod  in 
„deterioribus"  legantur  codicibus?  Mihi  iusta  ea  causa  videtur 
quaerendi  iurene  „deteriores"  illi  dicantur. 

122  sqq. 

Nec  love  tu  natus,  nec  mater  imagine  tauri 
Ducta  tua  est  genitrix,  falsa  est  ea  fabula,  verum 
Et  ferus  et  captus  nullius  amore  iuvenci 
Qui  te  progenuit  taurus  fuit. 
Sic  est  in  cod.  M,  supra  genitrix  scripto  per  compendium  generis. 
Leviores    discrepantias    mittere    possum:    utrum   ducta   an   lusa 
legamus  parum  refert  et  ex  hoc  genere  sunt  omnes.   Quod  ple- 


1)  Durvs  legendam  i.  e.  sine  sensn  et  omnis  hamanitatis  expers,  non  dirus.  Ehwal- 
das  quid  volaerit  typothetae  error  dabium  facit:  in  eius  enim  editione  est  ditris. 

2)  Cf.  Ts.  186:  .Terras  licet"  inqait  »et  undaa 

Ohstniat,  at  caelum  certe  patet". 

rumque    editur:   generis  falsa    est    ea  faiula,    me   iudice    ferri 
nequit:  „falsa  est  ea  fabula"  nullum  admittit  vocabulum  quod 
praeterea   illud  fabula  exornet.  Neque  longa  utar  disputatione , 
sed   recepta   praeclara    Merkelii    emendatione   verus   (pro  verum) 
hanc,  quae  sola  Ovidio  digna  videtur,  propono  lectionem: 
Nec  love  tu  natus,  falsi  nec  imagine  tauri 
Ducta  tua  est'  genitrix  —  falsa  est  ea  fabula  —  verus 
Et  ferus  e.  q.  s, 
Cum  falsi  imagine  tauri  cf.  III,   1 :  „fallacis  imagine  tauri". 

138.   Abeuntem  cernens   Minoem   et   alia  lamentatur  Scylla 
et  haec: 

Me  miseram,  properare  iudet,  divulsaque  remis 

Unda  sonat. 
Non   sollicitanda   haec  codicis  M  lectio ,  pro  qua  Kornius  iuvat 
quod  supra  scriptum  est,  recipit.  Kequiritiir  enim  aliquid  quod 
suis   adspicere   oculis    possit   Scylla.    Videt  autem  Minois  iussu 
iam  vela  expandi.  Cf.  XIII,  419 : 

iu&et  uti  navita  ventis 
ubi   in  ipso   codice   legitur  iuvat.  Vides  quam  facile  haec  inter 
se  permutentur. 

157  Destinat  hunc  thalami  Miiios  removere  pudorem 
De   Minotauro  agitur,  qui  rectissime  dicitur  pudor  thalami  i.  e. 
Minois    connubii   sive   Pasiphaes   pudor.    Non  ergo  thalami  ten- 
tandum,  licet  in  codice  M  litera  i  sit  in  rasura. 

162  Non  secus  ac  liquidis  Phrygius  Maeandros  in  undis 
Ludit. 
Nihil   hic   mutandum   monet   Ehwaldus   propter   Senecam,    sed 
neque   apud   Senecam   est  liquidis  undis,  neque  quisquam  sanus 
homo   sic  unquam  est  locutus.    Unice  mihi  placet  liquidos  .... 
in  arcus  quod  et  Heinsio  placuit. 

279.   Iratae  Dianae  haec  verba  sunt: 

At  non  impune  feremus, 
Quaeque  inhonoratae  non  et  dicemur  inultae. 
Impune  fert   qui  deliquit ,    non  is  qui  iniuriam  accepit ,  et  est 

locutio  iu  Ovidio  admodum  frequens.  Quera  hic  errasse  non 
est  verisimile,  at  facile  librarius  sequente  dicemur  in  errorem 
potuit  induci.  Lege  ergo  impune  feretis. 

284  sqq. 

Sanguine  et  igne  micant  oculi ,  riget  horrida  cervix , 
Et  setae  similes  rigidis  hastilibus  horrent, 
Stantque  velut  vallum ,  velut  alta  hastilia  setae. 
Ferri   non    posse  et  285  et  286,  sed  aut  ambos  esse  eiiciendos 
aut   certe   alterutrum,    nunc    omues   consentiunt,    Equidem  286 
retinendum  censeo ,  in  quo  offensionis  nihil  est ,  quique  apte  — 
id  quod  non  facit  285  —  versum  284  excipit.  Quominus  ambos 
damnem   hoc  prohibeor  argumento  quod  non  credam  hunc  poe- 
tam,  cui  tanti  semper  fuerit  ars  topica,  cum  de  apro  ageretur, 
a  se  impetrare  potuisse  ut  setaruw,  nullam  faceret  mentionem. 

539.  Mortuo  Meleagro  sorores  eius  primum  lamentantur,  et 
Post  cinerem  ciueres  haustos  ad  pectora  pressant. 
Etiam  atque  etiam  deliberandum  sitne  credibile  haec  sic  ab 
Ovidio  scripta.  Egregii  sunt  prae  hisce  ineptiis  versus  illi,  quos 
Albinovanus  cum  amicis  optimo  iure  in  Ovidio  reprehenderunt. 
Quod  illustrandi  causa  e  L.  XIII  affert  Ehwaldus :  „videoque 
tuum  mea  vulnera  vulnus"  (vs.  495)  vereor  ut  satis  afferat 
praesidii,  nam  in  illo  loco  acuminis  aliquid  inest,  in  hoc  vero 
nihil.  Hoc  quoque  accedit  quod  post  ista  (537  sq.): 

Dumque  manet  corpus,  corpus  refoventque  foventque, 
Oscula  dant  ipsi,  posito  dant  oscula  lecto 
aliquas  exspectamus  coniunctiones ,  quibus  significetur  multo 
maiorem  exstitisse  luctum  cum  corpus  flammis  esset  absumptum 
(e.  c.  ut  vero  crematum  est  corpus),  non  languidum  hoc  et 
exile  asyndeton.  Omnia  denique  eo  ducunt  ut  suspicer  aliquem 
versum  cum  secundi  versus  initio  excidisse,  et  sic  fere  scripsisse 
Ovidium : 

Ut  vero  caroa  artus  absumpserat  ignis, 
Attonitae  cineres  haustos  ad  pectora  pressant. 

596 — 609.    Delendos   hic   esse   versus  duodecim  iam  constat 
inter   viros    doctos,    neque   ego   obloquar.    Quod   tamen  annotat 

Korniua  ista  diverpis  temporibus  a  diversis  haud  ita  bene  disposita 
esse,  minus  mihi  accurate  dictum  videtur.  Nihil  enim  in  hisce: 
In  quo  desinimus ,  quo  sacri  currimus  amnes , 
Huc  ades  atque  audi  placidus,  Neptune,  precantem. 
Huic  ego  quam  porto  nocui ,  si  mitis  et  aequus  , 
Si  pater  Hippodamas  aut  si  minus  impius  esset, 
Debuit  illius  misereri,  ignoscere  nobis, 
vel  in  his: 

Cui  quondam  tellus  clausa  est  feritate  paterna, 
Hanc  quoque  complectar.  Movit  caput  aequoreus  rex 
Concussitque  suis  omnes  assensibus  undas. 
Extimuit  nymphe:  nabat  tamen.  Ipse  natantis 
Pectora  tangebam  trepido  salientia  motu 
Dumque  ea  contrecto,  totum  durescere  sensi 
Corpus  et  inductis  condi  praecordia  terris, 
video  quod  Ovidio  plane  sit  indignum,  sed  multa  quae  ab  alio 
scribi    potuisse   non    credam.    Hic    quoque   evenisse  aliquid  non 
diversum   ab   ea  re  suspicor,  de  qua  ad  I,  544  egimus.  Versus 
sat  multos  huic  loco  aptos  raptim ,  labore  egregie  procedente ,  in 
chartam  poeta  coniecerat,  sed  nondum  secum  statuerat  quosillorum 
retineret,  quos  abiiceret:  aliquos  esse  abiiciendos  constabat  tamen. 
Exemplar  autem  noudum  expurgatum  in  manus  amicorum  per- 
venerat.    In   editionibus   nostris    omnia   ista   ferri    non  possunt , 
nam,    quod   rectissime   observat   Ehwaldus,    versus   qui    a  dum 
loquor  incipit  statim  ipsam  orationem  directam  debet  excipere, 
recteque  statuisse  illos  censeo  qui  sic  ediderint : 

Excepi  nantemque  ferens  „o  proxima  mundi 
Kegna  vagae"  dixi  „sortite  tridentifer  undae, 
Aflfer  opem ,  mersaeque ,  precor,  feritate  paterna 
Da,  Neptune,  locum;  vel  sit  locus  ipsa  licebit." 
Dum  loquor  e.  q.  s. 
Si  quis  tamen  mea  spreta  sententia  de  interpolatore  hic  cogitare 
mavult ,  huic  ego  adversario  ultro  affero  argumentum ,  fortasse 
non   leve.    Simillimus  est  hic  locus  illi  e  libro  I  de  quo  modo 
dicebam :  utrobique  undarum  numen  imploratur.  Non  ergo  sine 
veri    specie  quadam  contendere  possit  aliquis  eundem  utrobique 
teneri  falsarium,  quem  elusmodi  praesertim  exornare  locos  iuvaret. 
At  mihi  contra  opem  fert  conditio  versuum  651 — 656,  sicut  in 

quibusdam  sunt  traditi  codicibus.  Hic  quoque  ipsum  potius 
poetam  agnosco  dubitantem ,  quam  interpolatorem  sua  commenta 
temere  inserentem. 

679  sqq.  Hiat  aliquid  in  hisce: 

Interea  totiens  haustum  cratera  repleri 
Sponte  sua  per  seque  vident  succrescere  vina: 
Attoniti  novitate  pavent. 

Neque   tamen   probaverim   editionis  Aldinae  lectionem  qtiotiens. 

Videant  doctiores! 

693 — 7.  Hic  quoque  perturbatio  quaedam  deprehenditur,  quam 
interpolatoris  culpa  natam  nunc  viri  docti  censent.  Equidem 
facilius  mihi  fingo  ipsum  poetam  certo  aliquo  die  in  pangendis 
versibus  eidem  obnoxium  vitio,  quam  falsarium,  qui  prae  ce- 
teris  certam  certi  libri  partem  elegerit  cui ,  nulla  re  coactus , 
suos  versiculos  vel  assueret  vel  insereret. 

713  Aute  gradus  templi  cum  starent  forte  locique 

Narrarent  casus. 
Quid  aptius,  quidve  venustius  quam  t^v  Kxrx<jTpo(pyiv  fabulae 
fieri  dum  eius  personae  rea  ante  actas  sibi  in  memoriam  revo- 
cant?  Communis  hic  omnium  poetarum  locus,  sed  prae  ceteris 
dilectus  Ovidio.  Ut  ex  ingenti  exemplorum  copia  unum  afieram: 
XI,  712  sq.: 

Dumque  moratur  ibi  dumque  .  . . 

Dumque  notata  locis  reminiscitur  acta,  fretumque 

Prospicit,  in  liquida,  spatio  distante,  tuetur 

Nescioquid  quasi  corpus  aqua. 
Sed  quominus  hic  flosculo  illo  Ovidiano  tuti  laetaremur  obstitit 
Merkelius  et  nobis  locoque  navarent  curas  obtrusit.  Quasi  vero  a 
stantibus  aedium  sordes  pulvisque  removeantur.  Alia  omnia 
paulo  ante  experti  sumus  (ineunte  mense  lunio  haec  scribo). 
Et  illud  casus,  quod  quam  egregium  sit  nemo  non  sentit,  in 
codicibus  est  omnibus,  curas  e  coniectura  natum  est:  quid  ergo 
posthac  tutum  iam  erit  a  praepostera  doctorum  sapientia?  Sed 
adest  Ehwaldus ,  vir  sani  iudicii  ,  qui  omnia  ista  respuat  et 
narrarent    casus    ab    eiilio    revocet.   Nam    quod   Kornius    edidit 

narrarent  curas,  id  qnidem  plane  nihili  est.  Casus  locus  est  ex- 
pertus,  curas  non  sensit,  nam  puncto  temporis  palude  est  mer- 
sus.  Quod  autem  ad  verbum  attinet:  in  M  est  narrareni,  in  A 
narrassent ,  quod  minus  aptum.  Sed  videndum  an  non  utrique 
lectioni  praestet  id  quod  est  in  N  inciperent:  h]^ic  verbo  expli- 
candi  causa  adscriptum  esse  narrarent  admodum  est  verisimile. 
Contrarium  non  item. 

721  sqq.    Narrationem    suam    de   Philemone   et   Baucide   sic 
concludit  Lelex : 

Haec  mihi  non  vani,  neque  erat  cur  fallere  vellent, 
Narravere  senes.  Equidem  pendentia  vidi 
Serta  super  ramos,  ponensque  recentia  dixi: 
„Cura  deum  di  sint,  et  qui  coluere  colantur". 
Quis   ultimo   versui  non  adstupeat,  quis  non  ea  sibi  legere  vi- 
deatur   quae   mortalium    nemo    uuquam    sit   intellecturus?  Non 
audet   tamen    dubitare   quin   sic   scripserit   Ovidius,   nam  videt 
Heinsii    lectionem    hac    editorum    annotatione    reiici:    „Sed   cf. 
Lachmann  ad  Lucret.  p.  253",  atque  ne  hiscere  quidem  audet. 
At  quid  illud  est  quod  sacro  illo  ore  edatur?  Audi:  „cura  deum 
di   sint,   id   est:  sint  nobis  deorum  loco  quos  ipsi  dei  sua  cura 
dignati   sunt,   et   qui   coluere   colantur^\   Ergone  novum  cultum 
atque    adeo    novam    theologiam    Lelex    instituit?    Non    opinor. 
Omnis  eius  sapientia  redit  ad  notum  illud  prudensque: 

Discite  iustitiam  moniti  et  nou  temnere  divos 
et    hoc    est    quod    praeclara    sua    emendatione    Ovidio   reddidit 
Heinsius : 

Cura  pii  dis  sunt  et  qui  coluere  coluntur. 

805.  Sic  Fames  describitur: 

Ventris  erat  pro  ventre  locus,  pendere  putares 
Pectus  et  a  spinae  tantummodo  crate  teneri. 
Auxerat  articulos  macies  genuumque  tumebat 
Orbis,  et  immodico  prodibaut  tubere  tali. 

In    cod.    M   vs.  805    verba  pendere  putares  sunt  in  rasura,  „in 

qua   olim    fuisse   constat"  (Kornius  ait)  „genuumque  tumebat". 

In    margine    a  m.    2   haec    sunt  (omitto  autem  vitia  leviora  et 

dudum  sublata) : 

Pecias  et  a  spinae  tantummodo  crate  teneri. 

Auxerat  articulos  macies  genuumque  tumebat. 
Ne  quia  autem  hinc  efficiat  non  esse  Ovidii  duos  hos  versus, 
rem  sic  se  habere  palam  est:  librarius  cod.  M  a  locm  aberravit 
ad  genuumque  iumebat  et  sic  totum  vs.  806  cum  maiore  parte 
vs.  807  omisit.  Postea  aliquis  corrigendo  fine  versus  805  et 
adscribendis  versibus  806  et  807  vitium  sanavit. 

875  sq. 

Vis  tameu  illa  mali  postquam  consumpserat  omnem 
Materiam ,  dederatque  gravi  nova  pabula  morbo. 
Quin  recte  Burmannus  pro  dederatque  coniecerit  deerantque  du- 
bium  esse  non  potest.  Consideret  modo  aliquis  quam  neces- 
sarium  sit,  si  tradita  retineatur  lectio,  sententiam  supplere 
aliquo  vocabulo  qualia  sunt  usque,  semper,  tantummodo,  quae  quis 
cogitando  suppleat?  Et  quam  egregie  consumpserat  et  deerant 
inter  se  iunguntur. 


LlBBR  IX. 


57  sq.  Vix  tamen  inserui  sudore  fluentia  multo 
Brachia,  vix  solvi  duros  a  corpore  nexus. 
Quoniam  hic  Achelous  narrat  quomodo  removere  conatus  sit 
Herculem ,  cum  in  certamine  ille  tergo  suo  inhaesisset ,  etiam 
atque  etiam  videndum  est  sitne  recipienda  codicis  6  lectio  pec- 
tore.  Quid  enim  magis  huic  loco  aptum,  quid  raagis  egregium 
pictorem  decet?  Contra  corpore  languidissimum  est.  Et  si  quis 
metamorphoseon  annotationes  criticas  pervolverit,  videbit  tam 
frequentem  esse  confusionem  formarum  corpore  et  pectore  ut 
nostri  videri  possit  arbitrii  esse  utrum  horum  singulis  legendum 
locis  sit. 

70  sq.  nec  ullum 

De  centum  numero  caput  est  impune  recisum 
Quin  gemino  cervix  herede  valentior  esset. 
Estne   hoc  latinum  nullum  de  centum  numero  caput/'  Veram  lec- 

tionem  equidem  servatam  censeo  in  „deterioribus"  et  in  codicis 
M  manu  altera :  comitum,  quod  quam  facile  sede  sua  pelli 
potuerit  annolatione  centum  (ad  numero)  quivis  videt.  Capita 
hydrae  inter  se  comites  appellare  flosculus  videtur  vere  Ovidianus. 

110  sqq. 

„Officio"que  „meo  ripa  sistetur  (Deianira)  in  illa" 
„Haec"  ait  (Nessus)  ,^Alcide,  tu  viribus  utere  nando", 
Pallentemque  metu  fluviumque  ipsumque  timentem 
Tradidit  Aonius  pavidam  Calidonida  Nesso. 
Si   in  his   subiectum  maneret  idem  (si  e.  c.  vs.   113  legeretur: 
„imposuit  tergo  pavidam  Calidonida  Nessus")  egregius  esset  hic 
versuum   ordo.    Sed   quoniam   mutatur  subiectum  et  poeta  post 
Nessi   orationem   sic  narrare  pergit:  „decipi  se  passus  est  Her- 
cules",  dubium  esse  non  potest  quin  recte  in  cod.  A  vss.  112  sq. 
inverso  legantur  ordine. 

115 — 119.  Ne  quis  putet  eam  esse  codicis  M  praestantiam  ut 
quos  ille  omittit  versus  semper  sint  alicui  obnoxii  dubitationi, 
observet  hos  versus,  quibus  carere  non  possumus  quin  omnia 
dilabantur,  in  cod.  M  legi  in  margine  et  115  quidem  a  prima, 
116 — 119  ab  altera  manu. 

124  Si  te  nulla  mei  movit  reverentia,  at  orbes. 
Ingratam   synizesin  vitant  „deteriores"  reverentia  movit  legendo. 

153  In  cursus  animus  varios  abit. 
Donec   alia   mirae   huiusce   locutionis   afierantur   exempla,  cum 
D.    fleinsio   recipiamus    codicis    Palatini    lectionem :     „incursu8 
animus   varios   habet".   Nulla   est   in   codicibus  frequentior  con- 
fusio  quam  ista  inter  hahet  et  abit. 

176  tollens  ad  sidera  palmas. 

Eectissime  Ehwaldus  hic  Heinsii  coniecturam  tendens  recepit. 

179  sq.  Vel  si  miserandus  et  hosti, 

Hoc  est,   si  tibi  sum,  diris  cruciatibus  aegram 
Invisamque  animam  natamque  laboribus  aufer. 

Hanc  codicuin  lectionem  retinuit  Ehwaldus :  vellem  docuisset 
usquam  alibi  apud  Ovidium  quidquam  legi  quod  tam  pedestre 
esset  et  sic  humi  reperet.  Pulcherrimum  est  quod  antea  vulgo 
edebatur : 

V.  8.  m.  et  hostis, 
(Hostis  enim  tibi  sum)  e.  q.  s. 
Hostis  est   in   cod.   e,   cetera   omnia   facile   librarii  errore  abire 
potuerunt  in  ea  quae  codices  praebent. 

318.  Galanthis  Alcmenae  ancilla  deceperat  lunonem : 
Ridentem  prensamque  ipsis  dea  saeva  capillis 
Traxit  et  e  terra  corpus  relevare  volentem  ♦ 

Arcuit. 
Ipsis  nihili  esse  eliam  post  Ehwaldi  observationem :  „ipsis  weil 
vorher  (vs.  307)  auf  ihr  Haar  hingewiesen  war"  conteudere 
pergo.  Si  illo  versu  307  Galanthis  inducta  esset  glorians  et 
superbiens  suis  captllis,  praesidium  inde  peti  posset,  nunc  non 
potest,  nam  nihil  aliud  ibi  legitur  quam: 

Una  ministrarum,  media  de  plebe,  Galanthis, 
Flava  comas,  aderat,  faciendis  strenua  iussis. 
lure   ergo    luno    si    eam  manibus  arripuisset,  ipsis  manibus  eam 
arripuisse  dici  poterat,  sed  ipsis  capiUis  nil  habet  quo  referatur. 
Deinde  pro  e  terra  utique  legendum  a  terra. 

327.  Optimo  iure  hic  Ehwaldus  codicis  a  lectionem  recepit 
vestro  (non  nostro).  „Ego"  ait  Deianira,  meam  sororem  in  ar- 
borem  conversam  lugeo,  te 

alienae  sanguine  vestro 
Rapta  movet  facies. 
Recte  sic  duae  res  inter  se  opponuntur.  Quid  sibi  velint  editores, 
qui  nostro  exhibent,  in  tenebris  latet. 

506  sq.  QQoniam  tota  Byblidis  suasoria  sic  est  disposita  ut 
inter  se  excipiant  argumenta  cur  amori  indulgeat  et  argumeuta 
cur  amorem  fuget,  videndum  annon  hi  versus: 

Et  tamen  arbitrium  quaerit  res  ista  duorum. 

Finge  placere  mihi,  scelus  esse  videbitur  illi 

quibus  amori  suo  resistit,  a  sua  aberrarint  sede.  Proxime  enim 
praecedunt  haec: 

Aut  nostro  vetitus  de  corde  fugabitur  ardor, 

Aut  hoc  si  nequeo,  peream  precor, 
quae   sunt   in    eandem   sententiam  disputantis,  et  itidem  amori 
cedere  nolentis. 

529  sq. 

Scripta  „soror"  fuerat:  yisum  est  delere  „sororem" 

Verbaque  correctis  incidere  talia  ceris. 
Non  antea  corriguntur  cerae,  deinde  pro  vitiosis  ea  iis  inscri- 
buntur  verba,  quibus  opus  est,  sed  ipsum  hoc  vera  pro  falsis 
scribere  est  corrigere.  Pro  correctis  hic  requiritur  participium 
id  indicans  quod  fit  cum  vocabula  quaedam  sunt  deleta:  tum 
cera  denuo  plana  est  facienda.  Ipsum  vocabulum  non  praesto. 

557  sqq. 

Nec  nos  aut  durus  pater  aut  reverentia  famae 
Aut  timor  impediet:  tamen  ut  sit  causa  timendi, 
Dulcia  fraterno  sub  nomine  furta  tegemus. 
Minime   inepta   haec  lectio  tamen  ut,  e  coniectura  nata.  Nescio 
tamen   an   praestet   codicum   lectionem   tantum  retinere,  utpote 
quae   eandem   sententiam    eo   sermone   referat   qui   vel  maxime 
Byblidem  decedki ; .  tamen  ut  languidius  est.   IJtinam  modo  sit  causa 
timendi :    „utinam    modo   fiant    ea    quae    latere    malimus" :    hoc 
virginis    est  insano   amore   abreptae.   Neque   quidquam   interest 
inter  tantum  sit  et  utinam  modo  sit. 

570.   Scriptis  literis  Byblis    famulum  vocat  et 

„fer  has,  fidissime,  nostro" 
ait.  Praestantissimam  lectionem  /er  has  debemus  „deterioribus" 
codicibus,  nam  in  „optimo"  M  e%i  feras,  quod  falsissimum  est, 
sed  ut  tam  egregie  corrigatur,  aut  Bentleyum  aliquem  requirit 
aut  exemplum  minus  corruptum.  Sive  autem  hoc  sumimus  sive, 
illud,  sequitur  ut  „deteriores"  illi  permagnam  habeant  aucto- 
ritatem. 

652  sq.  Bybli,  iaces  frondesque  tuo  premis  ore  caducas. 

Saepe  etiam  nymphae  teueris  Lelegeides  ulnis 

Tollere  conantur  e.  q.  s. 
Et   ipsa   grammatica   (carere   enim  suo  obiecto  tollendi  verbum 
non  potest)  et  usus  Ovidii  (cf.  III  564 :  hunc  avus,  hunc  Atha- 
mas,  hunc  cetera  turba  suorum  corripiunt),  nos  cogunt  -^Toetiam 
probare  „deteriorum"  lectionem  Ulam, 

654  sq.  Continuo  sequitur: 

Saepe  ut  moderetur  amori 
Praecipiunt. 
Sic  habet  cod.  h,  in  A  et  5  est  mederetur,  M  habet  medeatur. 
In  promptu  est  «historiam  morbi"  (ut  aiunt  medici)  exponere. 
Scripserat  Ovidius  moderetur  (cf.  IV,  234  moderatus  amor).  Calami 
lapsu  id  abiit  in  mederetur,  quod,  ut  constaret  et  metrum  et 
consecutio  temporum ,  irxpxhiop^mii  in  medeatur  est  correctum 
scilicet.  Moderari  amori  femina  solito  fortior  potest,  mederi  amori 
ille  solus  qui  cum  amatur  redamat,  vel  etiam  saga  aliqua. 

688.  Isis  hic  dicitur  venisse  „pompa  comitata  sacrorum'^ 
Immo  cum  Heinsio  suorum.  Hominum  non  rerum  nomen  requirit 
tam  substantivum  q.  e.  pompa  quam  comitandi  verbum. 

724  Quamque  virum  putat  esse,  suum  fore  credit  lanthe. 
Lepidissime  sic  editiones  veteres;  suum  sc.  virum,  quod  primum 
adscriptum,  deinde  in  textum  receptum,  ridiculum  istud 
Quamque  virum  putat  esse  virum  fore  credit  lanthe 
peperit,  quod  nunc  edi  solet. 

729.  En  iterum  versum,  a  codicis  M  librario  errore  (sic  enim 
censeo)  omissum: 

Parcere  debuerant,  si  non  et  perdere  vellent 
quem  ab  Ehwaldo  iure  postliminii  revocatum  vehementer  gaudeo . 

751  sq.  Ipsam  Iphidem  sic  poeta  alloquitur: 

Nou  te  custodia  caro 
Arcet  ab  amplexu,  nou  cauti  cura  mariti. 

Absurdum  videtur,  cum  id  aetatis  puellam  alloqueris,  mariti 
mentionem  facere;  contra  aptissimum  est  quod  probavit  Bur- 
mannus  magistri. 


LlBBR  X. 


38  Quod  si  fata  negant  veniam  pro  coniuge. 

Eariorem  loquendi  rationem  egregie  illustrat  XI,  400  sq. 
Thetis  hanc  pro  coniuge  supplex 
Accepit  veniam. 

50     Hanc  simul  et  legem  Ehodopeius  accipit  Orpheus. 
Languidissimum  istud,  sed  solum  Ovidio  dignum  quod  coniecit 
Heiusius  heros. 

114  sqq.  Bulla  super  frontem  parvis  argentea  loris 
Vincta  movebatur,  parilique  aetate  nitebant 
Auribus  e  geminis  circum  cava  tempora  bacae. 
Ut  istud  parilique  aetate  tueantur  viri  docti  sententiam  incidunt 
post   aetate   et  provocant  ad  morem  Romanum  bullas  dandi  in- 
fantibus   modo   natis.  Sed  quid  istud  nostro  loco  affert  decoris? 
Ut   taceam   minime   e   verbis   nunc   apparere   eadem   cum  puero 
aetate  bullam  istam  fuisse.  Et  quam  ingrata  dispositio  verborum : 
„vincta    movebatur    parilique    aetate"!    Balbutientis    istud    est. 
Mihi   pro    certo   stat   totum   istud  parilique   aetate   iude  natum 
esse  quod  librarius  intempestive  recordaretur  versus 

Sed  pia  Baucis  anus  parilique  aetate  Philemon 
quo   nullum    totis   Metamorphosesin    notiorem   fuisse  opinor,  et 
cum  Heinsio  legendum : 

Vincta  movebatur,  parilique  ex  aere  nitebant 
Auribus  e  geminis  e.  q.  s. 
Argenteas  etiam  bacas  fuisse,  hoc  addere  debebat  Ovidius  neque 
quidquam  erat  quod  mallet. 

132  sqq.  Quae  non  solatia  Phoebus 

Dixit  ad  hunc  leviter  pro  materiaque  doleret 
Admouuit. 

Corrupta  haec;  quomodo  emendentur  non  tam  curo  quam  laetor 
quod  importunum  istud  Merkelii  commentum  „dixit  ut  utiliter 
p.  m.  q.  d."  iam  nusquam  comparet.  Nulla  autem  lectio  pro- 
banda  est  in  qua  pronomen  hunc  servetur.  Cumque  necessario 
verba  dixit  et  admonuit  aliquo  inter  se  iungenda  sint  vinculo, 
nihil  verius  esse  apparet  lectione  codicis  A:  „dixit  et  utleviter". 
Neque  tamen  prorsus  improbo  Ehwaldi  lectionem : 

Quae  non  solacia  Phoebus 

Dixit!  ut  hunc,  leviter  pro  materiaque  doleret 

Admonuit. 
In    qua   ut   est    exclamantis.    Nisi    quod    duplex  illa  exclamatio 
mihi  quidem  parum  venusta  videtur. 

157  sq.  Nulla  tamen  alite  verti 

Dignatur,  nisi  quae  posset  sua  fulmina  ferre. 
Posset,   quidni  possitl   An   altius  haeret  vitium,  et  hic  quoque 
«deteriores"  verum  servant:  „n.  q.  portet  sua  fulmina  terrae"? 

174  lamque  fere  medius  Titan  veuientis  et  actae 
Noctis  erat. 
Recte   dictum   hoc   foret   si  de  noctis  numine,   non  de  sole  hic 
sermo  esset.  At  nunc  cum  cod.  s  legendum  lucis. 

177  Latique  ineunt  certamina  disci. 

Ut  concedam  discum  fuisse  latum,  vel  certe  dici  potuisse,  quid 
ornamenti  istud  adiectivum  huic  loco  affert?  Quidni  laetiquel 
quod  et.ad  discum  aut,  idque  melius,  ad  ludentes  potest  referri. 

202  sq.  Atque  utinam  merito  vitam  tecumque  liceret 
Reddere. 
Si  sic  legimus,  quid  isto  que  faciamus  frustra  quaerimus.  Idem 
usu  venit  in  ve,  quod  M  habet;  sed  ve  illud  monet  nihil  pro- 
bari,  immo  ferri  posse,  nisi  quod  pro  mTi^o  habent  «deteriores" : 
pro  te.  Hoc  est  poetae  nihil  omittentis  quod  apte  illustrandi 
causa  possit  afferre:  „pro  te  vel  tecum  mori  vellem". 

295  sqq.   Volens   volenti   virgo ,   ex  eburna  vera  virgo  facta, 
nubit  Pygmalioni: 

iamque  coactis 
Cornibus  in  plenum  noviens  lunaribus  orbem 
Illa  Paphon  genuit,  de  qua  tenet  insula  nomen. 
Editus  hac  ille  est,  qui,  si  sine  prole  fuisset, 
Inter  felices  Cinyras  potuisset  haberi. 
Primo  aspectu  vehementer  arridet  Suchierii  opinio  versum  297 
esse  delendum.  Nam  humi  repit  istud :  illa  —  nomen,  et  si  quis 
sciolus  hanc  suam  sapientiam  addere  voluit,  sponte  fere  existe- 
bat  hexameter.  Sed,  ut  mittam  quae  viri  docti  hic  annotant  de 
Callimacho  et  Philostephano  deque  Alexandrinorum  iMTovo^aaixiq 
(cognitu  enim  utilissimae  eiusmodi  res  sunt,  sed   in    re    critica 
TTSi&xvxyKviv  non  habent),  minime  Ovidianus  sic  nascitur  ad  no- 
vam   fabulam  transitus.    Ipsum   vero    Ovidium   agnoscimus   in 
versu  priorem  fabulam  claudente  gravique  exordio  novae  de  re 
abominanda  narrationis. 

305  sqq. 

Gentibus  Ismariis  et  nostro  gratulor  orbi, 

Gratulor  huic  terrae,  quod  abest  regionibus  illis, 

Quae  tantum  genuere  nefas. 
Lubenter  Ehwaldo  assentior  librarii  errore  versum  305  in  codice 
M  esse  omissum.  Nam  licet,  quod  ad  loci  sententiam  attinet, 
supervacuus  sit,  egregie  illa  anaphora:  „gratulor — gratulor"  can- 
torem  decet  totam  hanc  narrationem  ita  proponentem  ut  iam  a 
primo  exordio  stuporem  terroremque  audientibus  incutiat.  Et 
qaoniam  semel  in  hoc  argumento  versor,  lubet  ex  ipsa  vicinia 
insigne  afferre  exemplum  ad  demonstrandum  quam  stupidum 
se  saepe  idem  ille  librarius  praestiterit.  Vs.  314  egregie  sic 
declamat  Orpheus: 

Scelus  est  odisse  parentem, 

Hic  araor  est  odio  maius  scelus. 
Quid  pro  hoc  versu  est  in  M?   Scilicet: 

Hic  mos  est  odioque  minus  scelus. 
Quid  faceremus,  si  hic  nobis  solus  ille  codex  „melior"  praesto 
esset  ? 

345  Ultra  autem  sperare  aliquid  potes  impia  virgo? 
8ic  legeudum  cum  „deteriore"  cod.  A.  Vide  egregiam  Ehwaldi 

ad  h.  V.  annotationem  de  adverbio  autem  in  sermone  quotiditino 
et   comoedia.    Addi   possunt  et  alia  exempla  et  hoc  e  Terentio: 
„8ed  quid  pertimui  autem  belua?"  (Phorm.  601). 
Continuo  sequitur: 

Ei  quot  confundas  et  iura  et  nomina  sentis? 
Mirum  est  sperni  antiquam  couiecturam  nec,  qua  sola  restituitur 
id  quod  huius  est  loci,  neque  ulla  emendatio  lenior  esse  potest: 
librarium    cui    nec  —  et  —  et   scribendum    esset ,    ter  et  posuisse 
quid  mirum? 

351  sqq.  At  tu,  dum  corpore  non  es 

Passa  nefas,  animo  ne  concipe,  neve  potentis 
Concubitu  vetito  naturae  pollue  foedus. 
Vehementer   mihi  hic  istud  poientis  displicet  et  ab  Ovidio  pro- 
fectum  vix  credo.  Nam  quod  hic  affert  Ehwaldus  vs.  758  1.  IX: 
Quodque  ego,  vult  genitor,  vnlt  ipsa  socerque  futurus, 
At  non  vult  natura,  poteutior  omnibus  istis 
ibi  potentior   tam   egregie  positum  est  quam  inepte  nostro  loco 
poteniis,    et   fere    crediderim   veram  lectionem  isto  poientis  sede 
sua  pulsam  eius  culpa  qui  intempestive  versus  illius  e  libro  IX 
memor  esset. 

408  sq. 

„Sensimu8"   inquit   (nutrix)   „amas  et,   Aunc,   mea,  pone 
Sedulitas  erit  apta  tibi."  [timorem, 

Pro  inepta  hac  „meliorum"  codicum  lectione  ^deteriores"  egre- 

giam  in  hoc  praebent. 

500  sq.  Flet  tamen  et  tepidae  manant  ex  arbore  guttae. 
Est  honor  ei  lacrimis. 
Pro   egregia  hac    omnium   codicum   lectione  Merkelius  (ex  uno) 
dedit   e,    et   hoc   emendare   vocat   Kornius.  Ehwaldi  iudicium  et 
restituit. 

515  sqq.  Qualia  namque 

Corpora  nudorum  tabula  pinguntur  Amorum, 
Talis  erat,  sed,  ne  faciat  discrimina  cultus, 
Aut  huic  adde  leves,  aut  iUi  deme  pharetras. 
Uuice  verum  est  quod  ed.  Aldina  habet  illis  (sc.  Amoribus). 

536  Fine  genu  vestem  ritu  succincta  Dianae. 
Priscum  cascumque  istud  fine  genu  vereor  ut  Ovidio  vindicetur 
noto  illo  Lucretiano: 

Deinde  voluptas  est  e  suco  fine  palati. 
Nam  certe  nihil  insoliti  hic  Ovidius  quaesivit. 

588  sqq. 

Quae  (Atalante)  quamquam  Scythica  non  setius  ire  sagitta 
Aonio  visa  est  iuveni,  tamen  ille  decorem 
Miratur  magis;  et  cursus  facit  ille  decorem. 
Vulgo   ipse   editur,    quod   certe   elegantius  est,  sed  verisimilius 
tamen  mihi  videtur  totum  istud  ille  colorem  e  praecedenti  versu 
ab  oscitante  librario  esse  repetitum  et  Ovidium  aliud  quid  dedisse. 

591  Aura  refert  ablata  citis  talaria  plantis. 
Pjgregie    istud    refert   ahlata   motum    talarium    depingit:    modo 
auferuntur,  modo  referuntur.  Kornius  oracula  loquitur  cumedit: 
Aura  replet  vibrata  citis  talaria  plantis. 

595  sq.     Haud  aliter,  quam  cum  super  atria  velum 
Candida  purpureum  simulatas  inficit  umbras. 
Simnlatae  umbrae  nullae  sunt  nisi  quas  artifex  in  tabula  pingit; 
quae  velo  fiunt  sunt  verissimae.  Sed  elegantissimum  quod  antea 
vulgo  edebatur: 

Simul  et  dat  et  inficit  umbras 
et  hoc  quin  ab  Ovidio  sit  scriptum  non  dubito. 


LlBER  XL 


16     Infracto  Berecynthia  tibia  cornu. 
Sic  M,  nisi  quod  supra  r  manu  altera  l  scriptum  est,  et  litera 
c   suppuncta,    ut    fiat    id    quod  est  in  deterioribus  inflato.  Mihi 
dubium  non  est  quin  hic  poeta  dederit 

Inflexo  Berecynthia  tibia  cornu 
nt  Fast.  IV,  181:  Protinus  inflexo  Berecynthia  tibia  cornu. 

Of.  et:  Non  tuba  directi,  non  aeris  cornua  ^^a?i. 
Ovidii  est  tx  oLurx  Trep)   tuv  xutuv  Xsysiv. 

21  sq.  Innumeras  volucres  anguesque  agmenque  ferarum 
Maenades  Orphei  titulum  rapuere  theatri. 
Egregiam  me  iudice  Merkelii  coniecturam  triumphi  docte  refutat 
Ehwaldus ,  sed  docere  omisit  quid  esset  theatri  titulus.  At  vocem 
iitulus   sponte  quivis  cum  triumpho  iungat,  coutra  theatri  facile 
86  librario  e  sequeutibus  offerre  poterat. 

83        Robora  sunt  iimeri,  lonffos  quoque  bracchia  veroe 
Esse  putes  ramos,  et  uon  fallare  putando. 
Sic  codices.  Alii  aHa;  Ehwaldus 

longos  quoque  bracchia  versa 
Esse  putes  ramos,  et  non  fallare  putando. 
Quae  coniectura  lenis  quidem  est,  sed  me  quidem  iudice  uon 
praebet  aliquid  quod  ferri  possit.  Aperte  enim  vis  fieri  videtur 
sermoni  latino,  qui  suo  iure  istud  longos  quoque  —  ramos  subiec- 
tum  esse  iubet,  praedicatum  esse  vetat.  Nihil  mihi  praestare 
videtur  editionum  veterum  lectioni :  porrectaque  hracchia, 

134  sq.  Mite  deum  numen :  Bacchus  peccasse  fatentem 
Restituit  pactique  fide  data  muuera  solvit. 
Sic  edidit  Ehwaldus  et  sic  auctore  Magno  interpunxit.  Sed 
verumne  est  illud  numen  deorum  mite  esse,  id  est  omnes  deos 
mites  esse?  Saepius  Ovidius  ipse  deos  implacabiles  legentibus 
ante  oculos  ponit.  Totum  versum  graviter  corruptum  censeo; 
ab  Ovidio  ipse  Bacchus  mitis  dictus  est,  quod  verissimum.  Pro 
certo  vero  mihi  constat  pacti  fde  d.  m.  s.  corruptum  esse. 
Quod  annotat  Ehwaldus:  „er  befreite  das  verliehene  Geschenk 
von  der  Erfiillung  des  Vertrags"  parum  prodest.  Si  quid  hic 
legeretur  quod  Germanice  sic  verti  posset:  „er  befreite  des 
Midas  Wiinsche  von  der  bei  Vertrag  zugesagten  Erfiillung" 
libenter  probarem.  Et  quod  idem  sic  pergit:  „Ovid  hat  absicht- 
lich  denselben  Ausdruck  wie  vs.  104,  aber  in  verandertem  Sinn 
gewahlt",  equidem  crediderim  potius  versum  104  causam  fuisse 
cur  librarii  manus  et  mens  in  versu  135  scribendo  aberraret. 
Quid  scripserit  Ovidius  nemo  facile  dixerit. 

138  sq.  Perque  iugum  vitae  labentibus  obvius  undis 
Carpe  viam. 

Sic  M  absurde,  neque  sunt  meliores  aliorum  codicum  lectiones. 
Quod  Ehwaldus  coniecit  Lydum  nimis  est  xaxocpcwvov,  elegantior 
sed  nimis  audax  est  Kornii  coniectura  Phrygiae  sed  nullo  nomine 
iugi  hic  opus:  vel  sic  apparet  Tmolum  significari.  Nescio  an 
et  hic  Heinsii  codices  verum  servarint:  montis. 

144  sq.  Nunc  quoque  iam  veteris  percepto  semine  venae 
Arva  rigent. 
Ecquid   tmnl   Ut  hoc  dicat:    ex  illo  Midae  miraculo ,  quod  tam 
longo  tempore  ante  evenit,  nunc  quoque  restat  aliquid. 

153  sq.  Pan  ibi  dum  teneris  iactat  sua  carmina  nymphis 
Et  leve  cerata  modulatur  harundine  carmen. 
Hoccine  feramus:  carmina  —  carmen,  an  Ovidio  prorsus  indignam 
istam    censeamus   repetitionem  ?   Equidem  cum  Bentleyo  legam 
munera,   quod,   si   Ovidius  scripsit,  non  potuit  non  librariorum 
et  sciolorum  culpa  in  carmina  abire. 

167  Instrictamque  lyram  gemmis  et  dentibus  Indis. 
Sic  codicem  M  secutus  edidit  Ehwaldus  et  ebur  illud  ad  iugum, 
gemmas  ad  Tovg  MhXoTvxq  refert.  Mihi  illa  tantummodo  decoris 
causa  lyrae  addi  potuisse  videntur.  Et  quis  praeterea  pulchro 
isto  instringendi  verbo  usus  est?  Gemmis  et  ebore  lyra  exorna- 
tur  vel  instruitur.  Verum  est  ergo  aut  quod  A  et  M  a  secunda 
manu  habent  instructam,  aut  quod  est  in  s'.  distinctam.  Sed  hoc 
verisimilius :  est  enim  istud  distinctam  aptissimum  et  elegantis- 
simum  et  totum  istud  instrictam  natum  esse  ex  distinctam  cum 
supra  scripto  instructam  admodum  est  verisimile. 

180  sq.  llle  quidem  celare  cupit  turpique  pudore 
Tempora  purpureis  temptat  velare  tiaris. 
Haec  semper  visa  sunt  corrupta.  Ehwaldus  e  Magni  coniectura 
edidit    turpisque  pudore,  ut  pudor  esset:  „die  Entstellung".  Er- 
gone   turpis  pudore,    „hasslich  durch  die  Entstellung"  ?  Inepta, 
hercle,  loquacitas.  Aut  cum  Heinsio  legendum  est: 

Ille  quidem  celat,  turpique  onerata  pudore 
aut   aliquid  huic   lectioni   quam   simillimum.  Nihil  enim  aliud 
huc  quadrat. 

222  sq.  Mater  eris  iuvenis  qui  fortibus  an7ii.s 

Acta  patris  vincet  maiorque  vocabitur  illo. 
Sic  Ehwaldus  edidit  e  codicibua  (tantummodo  M  a  manu  se- 
cunda  supra  scriptum  habet  armis).  Probandum  hoc  foret  con- 
silium  si  praecederet:  „mater  eris  pueri  vel  infantis",  nam 
tum  recte  pergeretur:  qui,  ubi  adoleverit  (hoc  enim  est  forti- 
bus  annis)  acta  patris  vincet.  Sed :  „iuvenis  qui ,  ubi  adoleverit 
e.  q.  8.  absurdum  est.  Lege  aciis  cum  Heinsio. 

247    Territus  Aeacides  a  corpore  bracchia  solvit. 

Isque  deos  pelagi  vino  super  aequore  fuso  —  adorat. 
Pro  absurdo  isque  Ehwaldus  e  Merkelii  coniectura  usque.  Sed 
non  satis  est  coniecturam  lenem  esse :  accedere  oportet  ut  aptum 
sensum  praebeat.  Sed  nunc  desideramus  etiam  vinculum  quo 
nova  seiitentia  priori  annectatur.  Omne  tulit  punctum  Heinsius 
legendo  inde.  Suprascriptum  is,  quod  saepe  a  sciolis  supra  scri- 
bitur,  originem  dedit  traditae  lectioni. 

270         Hic  regnum  sine  vi  sine  caede  regebat. 
Abhorret   ab   usu    Ovidiano   ista  figura  etymologica.  Verum  in- 
venit  Heinsius:  tenebat. 

293  sq.  Miror  Ehwaldum  „tantum  acer  erat"  tamquam  pro 
„tam  acer  erat"  dictum  defendere  allatis  quibusdam  ex  Horatio 
exemplis.  Et  fac  potuisse  Ovidium  hic  tantu?n  ponere  pro  tam, 
quorsum  illud  referamus?  Tam  acer  quam  . . .  quis?  Lege  cum 
Fussio  iam  tum,  nihil  desiderabis. 

298    En    iterum   versum  librarii  errore  in  M  omissum,  quo 

reciso  omnia  collabuntur.  Idem  dicendum  de  vss.  315  sq.  Equi- 

dem  autem  cum  „deterioribus"  legere  malim: 

Qui  facere  assuerat,  patriae  non  degener  artis, 
Candida  de  nigris  et  de  cadentibus  atra 

quam    cum    „melioribus"    inverso  versuum  ordine ,  qui  minime 

Ovidianum  refert  sermonem. 

328  sq.  Narravit  Ceyx  de  Chione  fratris  sui  filia ,  sibique 
dilectissima ,  quae  ab  irata  Diana  sagitta  est  percussa.  Tum 
baec  addit: 

Quam  miseram  amplexans  ego  tum  patrisque  dolorem 

Corde  tuli. 
Sic  est  in  codicibus,  nisi  quod  deteriores  praebent  quam  miser  o 
pietas  quod  nihili  est ,  et  pro  patrisque  vel  patruique  vel  patruo- 
que.  Unde  ego  profectus  hanc  propouo  lectionem 

Quam  miser  amplexans  patris  patruique  dolorem 

Corde  tuli 
coUato  XII,  592 :  animo  pariter  patruique  suoque  indulgens. 
„Duplex"    ait    Ceyx    „dolor   meus   fuit:    et   tamquam  pater  et 
tamquam  patruus  eam  lugebam". 

358  Nant  alii  celsoque  instant  super  aequora  collo. 
Nantes    dici    possunt    aequori    i^istare,    sed    super  aequora  instare 
congeries   est  vocabulorum  adversa  inter  se  fronte  pugnantium. 
Utique    revocanda   vetusta   lectio   exstant.    Aliter   scribere    mihi 
Ovidius  ne  j^otuisse  quidem  videtur. 

359  sqq.  Et  alia  narrat  Phoceus  Onetor  et  haec : 

Templa  mari  subsunt  .  .  . 
Nereides  Nereusque  tenent  (hos  navita  ponti 
Edidit  esse  deos  dum  retia  littore  siccat). 
Ergone  pastorem  nostrum  navita  ille ,  in  suo  labore  occupatus, 
mythologiam    Graecam  docuit?  Immo  restitue  quod  olim  lege- 
batur:  templi.    „Cuius  templum  esset  ego  rogabam  nautam  qui 
forte  ibi   adderat,   et   ille  respondit:  Nerei  et  Nereidum".  Hoc 
ex  ipsa  vita  sumptum. 

422  Ubi  est  quae  cura  mei  prior  esse  solebat  ? 

Soloece ;  lege  cum  deterioribus  prius.  Aut  simpliciter  cura  prior 
dicendum  est  aut  periphrastice :  „cura  quae  prius  esse  solebat". 

437  sq.  Pulcherrimos  hosce  versus  omittit  M. 

451  sq.  Sed  tibi  iuro 

Per  patrios  ignes,  si  me  modo  fata  remittent, 
Ante  reversurum  quam  luna  bis  impleat  orbem. 
Et   grammaticae   et  multo  maior  elegantiae  cura  me  movet  ut 
hic  legam :  „me,  si  modo  fata  remittent".  Haec  est  parenthesis 
eleganti  poeta  digna:  „8i  modo  fata  remittent". 

10 

507     Saepe  dat  ingentem  fluctu  gravis  icta  fragorem. 
Sic   est  in   M    sine   sensu.    Recipitur    ab   editoribus  vera  lectio 
latus  e  „deterioribu8",  quo  certe  non  a  critico  aliquo  est  illata 
sed  recepta  e  codice  multo  meliore  quam  M  est. 

543  sq.  Subeunt  illi  fraterque  paterque , 

Huic  cum  pignoribus  domus  et  quodcunque  relictum  est. 
Hic  ego  codicis  M  lectionem  retinendam  censeo:  quod  cuique: 
cuique  subit  quod  reliquit.  Hoc  mihi  huius  loci  esse  videtur. 
Contra  si  quodcunque  legimus,  illud  „quodcunque  relictum  est" 
iungendum  est  cum  „cum  pignoribus  domus",  quod  parum 
gratum  est:  „domu8  cum  pignoribus  et  quodcunque  relictum 
est".  Et  deest  hic  vel  ibi  vel  praeterea.  Neque  me  movet  quod 
ait  Ehwaldus  sic  tertium  membrum  adnecti  praecedentibus  con- 
iunctione  et:  iiam  duo  praecedentia  membra  quodainmodo  unum 
efficiunt :  qui  de  certis  hominibus  cogitant  opponuntur  ceteris  omni- 
bus.  Haud  spernendum  firmamentum  lectioni  a  me  defensae  praebet 
Livius  XXI,  21,  6:  „domos  vestras  et  quae  cuique  ibi  cara  sunt". 

608  sq.  lanua  nec  verso  stridores  cardine  reddit : 

Nulla  domo  tota. 
Sic  edidit  Kornius  partim  ex  M  qui  reddit,  partim  ex  s  qui 
nec  habet.  Sed  hoc  eius  est  qui  legentes  ludribrio  habet,  non 
poetae  gravem  rem  graviter  tractantis.  Paulo  melior  est  altera 
lectio  quae  alio  modo  partim  e  melioribus  partim  e  deterioribus 
componitur:  ne  .  .  .  reddat.  Sed  hoc  quoque  XeTTToXoyovvTot;  vi- 
detur:  ne  ianua  strideat,  nuUa  ibi  ianua  est.  Equidem  sic  Ovi- 
dium  scripsisse  opinor : 

lanua,  qiuie  verso  stridores  cardine  reddat, 

NuUa  domo  tota. 

630       Iris  abit:  neque  enim  ulterius  tolerare  soporis 

Vim  poterat. 
lure  Ehwaldus  sprevit  lectionem  vaporem  vim,  unde  alii  effecerunt 
vaporis  vim.  Sed  uon  solum  verissimum  est  quod  ait  Ehwaldus 
istud  vaporem  natum  esse  e  II,  301  sq. : 

Dixerat  haec  tellus,  neque  enim  tolerare  vaporem 

Ulterius  potuit 
verum   etiam    nostro   loco   omnis   vaporis  mentio  erat  vitanda, 
quia  libro  II,  quod  plerumque  fit,  vox  „vapor"  significat  ca/orm. 

635     Morphea :  non  illic  quisquam  sollertior  alter 

Exprimit  incessus  vultumque  sonumque  loquendi. 
Sic  est  in  M.  Cui  lectioni  ut  quam  simillimam  exhiberet,  Kor- 
nius  illi  coniecit,  unde  merae  nascuntur  tenebrae.  Multo  melius 
Ehwaldus  a  „deterioribus"  accepit  „illo".  Credo,  nisi  metuisset 
ne  „de(erioribus"  blandiri  videretur,  integram  eorum  lectionem 
exhibuisset:  illo  iussos,  quae  elegantissima  est  lectio,  neque 
unquam  nata  esset,  nisi  legitimus  eam  pater  procreasset. 

694  sqq. 

Hoc  erat,  hoc,  animo  quod  divinante  timebam, 

Et  ne,  me  fugiens,  ventos  sequerere  rogabam. 

At  certe  vellem ,  quoniam  moriturus  abibas , 

Me  quoque  duxisses. 
Quemadmodum  Graece  fjLxXiarx  fjisv  in  votis  proponendis  suum 
sibi  el  Vs  (jcyi  secum  trahit,  sic  hic  Alcyone  re,  quam  maxime 
cupierat ,  commemorata ,  alteram ,  minus  sibi  exoptatam ,  qua 
tamen  contenta  fuisset,  annectere  debet  Gonmnciiomhvi^  aut  certe, 
non  at  certe.  Cf.  XIII,  152: 

Nec  sanguinis  ordo, 

Sed  virtutis  honor  spoliis  quaeratur  in  istis. 

Aut  si  proximitas  primusque  requiritur  heres, 

Est  genitor  Peleus,  est  Pyrrhus  filius  illi, 

Quis  locus  Aiaci? 

697  sqq.  Lamentari  sic  Alcyone  pergit: 

Multum  fuit  utile  tecum 
Ire  mihi :  neque  enim  de  vitae  tempore  quidquam 
Non  simul  egissem,  nec  mors  discreta  fuisset. 
Difficilis  est  optio  utrum  cum  A  legas  „tecum  fuit  utile  tecum", 
an  cum  e  „fuit  hoc  fuit  utile  tecum",  an  denique  cum  Eiesio : 
■„tum    tum   fuit  utile  tecum",  in  omnibus  enim  his  lectionibus 
est   id   quod    tam   egregie   lamentantem  deceat:  unius  vocabuli 
repetitio.    Nescio   tamen  an  omnium  maxime  probem  lectionem 
codicis  s,  nam  quid  potius  repetatur  quam  verbum  fuit  ubi  res 
incredibilis    proponitur:  utile  fuisse  cum  eo  ire  qui  naufragium 
fecit?    Sed   et   alteras  repetitiones  aequi  bonique  consulo,  dum- 
modo  Marciano  suum  sibi  multum  relinquatur. 

700  sq.  Nunc  absens  perii,  iactor  quoque  fluctibus  absens 
Et  sine  me  te  pontus  habet. 
Hic   neutiquam   ego  Heinsium  sequar  aitie  me  me  coniicientem. 
Quemadmodum  enim  e  praecedentibus : 

Neque  enim  de  vitae  tempore  quicquam 
Non  simul  egisaem ,  nec  niors  discreta  fuisset 
apparet,  aAsens  est:  „a  te  seiuncta".   Sed  unice  verum  videtur 
quod  proposuit  Merkelius :  „et  sine  te  me  pontus  habet". 

712  sqq. 

Dumque  moratur  ibi,  dumque  „hic  retinacula  solvit, 
Hoc  mihi  discedens  dedit  oscula  litore"  dicit, 
Quae  dum  tota  locis  reminiscitur  acta  fretumque 
Prospicit,  in  liquida,  spatio  distante,  tuetur 
Nescio  quid  quasi  corpus  aqua 
.sic    in    M    est,   in  deterioribus :  dnmque  notata  oculis.  Optimum 
factu  videtur  e  duabus  lectionibus  unam  facere:  „dumque  notata 
locis   e.  q.  8."   i.  e.    dum   quae   quoque   loco   gesta  eesent  remi- 
niscitur.  Merae  temeritatis  est  cum  Heinsio  totum  versum  714 
delere,    quo   facto   durissilne   statim  post  dicit  additur  prosjjicii 
et   perit  id   quo   vel   maxime   hic   opus   est:  mira  kxtx<ttpo(Pvi 
longiore    praefatione    est   praeparanda,    quam    egregie   illa  ana- 
phora;  „dumque  —  dumque  —  dumque"  decet. 

723  Hoc  minus  et  minus  est  mentis  suae;  iamque  propluquae 
Admotum  terrae  e.  q.  s. 
Sic   est  in  M.  Emendatio  incerta;  si,  quod  multi  faciunt,  suae 
omittimus,    esi   suo   sibi   dativo   {ei)   caret.    Ehwaldum   bellam 
suam   coniecturam:    „hoc   minus    et   miuus    est   mentis,    vae !" 
dudum  respuisse  pro  certo  mihi  constat. 

749  Hos  aliquis  senior  iunciim  freta  lata  volantes 
Spectat. 
Sic  est  in  M.  Quod  receptum  Ehwaldus  ita  interpretatur  ut 
„freta  volare"  paulo  audacius  a  poeta  dictum  sit  secundum 
illud:  „ire,  navigare  cursum".  Verum  possumusne,  dum  otiose 
adstamus  sedemusve,  spectare  aliquem  longum  iter  facientem? 
Vel  aves   cursum   suum  transmarinum  perlicieutes  ?  Si  non  pos- 

sumus,  „deteriorum"  lectionem  circum  probemus,  licet  iimsitate 
ea  praepositio  nunc  sit  posita.  Sed  ferri  iioc  potest  de  vario 
avium  volatu ,  nunc  abeuntium,  nunc  redeuntium,  nunc  gyrum 
facientium.  Quodsi  quis  contendat  iunctim  utique  requiri,  quoniam 
alioquin  sine  iusta  causa  addatur: 

et  ad  finem  servatos  laudat  amores, 
is   reputet   laudes  illas  avibus  hisce  tribui  non  potuisse  nisi  ab 
eo   qui   illas   olim    Oeycem  Alcyonemque  fuisse  novisset;  quod 
qui  semel  novit,  illi  opus  non  est  eas  una  volantes  adspicere. 

780  Vulnus  ab  angu.e, 

A  me  causa  data  est.  Ego  sum  sceleratior  illo : 
Qui  tibi  morte  mea  mortis  solatia  mittam. 
Egregia  antiqui  critici  emendatio ,  Heinsio  probata :  sim  —  ni 
nunc  ne  commemoratur  quidem.  Possumus  et  sum  retinere  et 
pro  qui ,  quod  certe  nullo  modo  ferri  potest,  ponere :  sed,  „Quod 
feci  infectum  reddere  non  possum ,  leniam  tamen  malum  cuius 
causa  fui." 


LlBBR  XII. 


17  Oorripuit  serpens  udo  quas  condidit  ore. 
Sic  M,  de  discrepantiis ,  quae  multae  maguaeque  sunt,  conferatur 
Kornius.  Unice  probandam  hanc  Merkelii  ceuseo  lectionem : 
„avidaque  abscondidit  alvo" :  condendi  (rec.  absc.)  verbum  Buum 
sibi  locum  quo  condatur  postulat;  ore  condere  absurdissimum 
est,  neque  oris  ulla  facienda  mentio,  quia  os  iam  satis  verbo 
corripuit  significatur:  „corripuit  ore,  abscondidit  alvo". 

21.  Miraculum  avium  novem  a  serpente  correptarum  Tiresias 

ad  bellum  refert: 

Atque  novem  volucres  in  belli  digerit  annos. 

Pueri   est  rogare   quid   serpente    illo   factum   sit.   Credere  ergo 

non  possum  Ovidium  addidisse: 

Ille,  ut  erat,  virides  amplexus  in  arbore  ramos 
Fit  lapis  et  servat  serpentis  imagine  saxum. 

lam    alios   eiusdem  farinae  versus  a  falsario  fictos  et  Metamor- 
phosesin  adiectos  cognovimus. 

83  sqq.  Gravem  hastam  suam  Achilles  in  Cygnum  coniicit : 
Sed  quamquam  certa  uullus  fuit  error  in  hasta, 
Nil  tamen  emissi  profecit  acumine  ferri, 
Utque  hebeti  pectus  tantummodo  contudit  ictu. 
„Nate  dea,  nam  te  fama  praenovimus"  inquit 
IUe  e.  q.  s. 
Tantummodo   contudit,  non  etiam  vulneravit  pectus,  erat  ergo 
revera   hehes   ictus,   neque   cum   hebeti    ictu   comparari  potest, 
quod  couiunctione  %t  fit.  Deinde  iusto  durius  est  novum  verbum 
{inquit)   nullo  vinculo  adnectere  praecedentibus.   Utrique  incom- 
modo  medeberis  sic  distinguendo: 

Nil  tamen  emissi  profecit  acumine  ferri. 
Utque  hebeti  pectus  tantummodo  contudit  ictu, 
„Nate  dea"  e.  q.  s. 

118  Quo  plangente  gravem  moribundo  vertice  terram. 
Recte  Ehwaldus  Heinsii  hanc  emendationem  recepit  pro  pectore, 
quod  propter  proxime  praecedens  pectora  nullo  modo  ferri  potest. 
Sed  quid  adiectivo  gravem  faciamus  ?  Nam  hoc  quoque  corruptum 
esse  mihi  constat. 

132  Haud  tulit  ulterius,  clipeoque  adversa  retecti 
Ter  quater  ora  viri,  capulo  cava  tempora  pulsat. 
Egregia   haec   est   Merkelii   emendatio  pro  codicum  reducto,  re- 
tecto,  reiecto,  recepto.  Recte  idem  cum  cod.  M  post  viri  coniunc- 
tionem   et  omisit:   ro  xauv^sTov  egregie  depingit  motuum  cele- 
ritatem. 

175  Monstri  novitate  feruntur. 

Sic  est  in  M;  Kornius  tenentur  couiecit,  credo ,  ne  quidquam 
sumeret  a  codice  „deteriore",  nam  in  A  est,  quod  solum  hic 
probari  potest,  moventur  {e  movetur). 

273  Tempora  recte  dici  posse  „fulvo/>ro^(?cto  capillo"  vix  credo. 

316  sq.  In  tanto  fremitu  cunctis  sine  fine  iacebat 
Sopitus  venis  et  inexperrectus  Aphidas. 
Insanam  hanc  esse  lectionem  et  veram  emendationem  dudum 
prolatam  tantum  non  geometrice  demonstrari  posse  videtur. 
Ovidius  excellit  arte  Graecis  nominihus  utendi :  probus  servus 
ei  est  Onetor,  rex  multa  a  civibus  suis  accipiens  munera  Poly- 
degmon  vel  Polydectes.  Denique,  ne  longus  sim,  inspiciat  mihi 
aliquis  locum  ubi  Actaeonis  enumerantur  canes.  Aphidas  ergo 
est  0  (ih  (^eihofisvot;.  Cui  autem  rei  non  pepercit?  Scilicet  vino 
vel  vinis,  quod  in  absurdo  isto  venis  latet:  nam  absurdum  esse 
cunctis  venis  sopittis  quivis  homo  non  pertinax  mihi  concedet. 
Sed  accedit  gravius  argumentum,  quod  vulgo  negligi  miror, 
nam  unum  illud  luce  clarius  demonstrat  corruptum  hunc  locum 
esse.  Sine  fine  Belgice  est:  „onophoudelijk",  Germanice  „unauf- 
horlich",  Gallice  „sans  cesse"  vel  potius  „sans  relache".  Polesne 
autem  Germanice  dicere :  „er  lag  unaufhorlich",  vel  Gallice : 
„il  dormait  sans  relacbe"?  Non  opinor.  Eequiritur  verbum 
actum  aliquem  significans.  Nemo  hoc  melius  docet  quam  ipse 
Ovidius : 

II,  387  Actorum  sine  fine  mihi  sine  honore  laborum. 
II,  502  Immotosque  oculos  in  se  sine  fine  teneutem. 
IV,  334  Poscenti  nymphae  sine  fine. 
XI,  792  Letique  viam  sine  fine  retemptat. 

XIII,  330  Devoveas  sine  fine  caput. 
Leviter  tantummodo  discrepat  VII,  306 : 

Pretiumque  iubent  sine  fine  pacisci. 

Et  sunt  hi  omnes  loci  ubi  in  Metamorphosesin  istud  sine 
fine  legatur.  Unde  autem  eiusmodi  verbum  nostro  loco  peta- 
mus?  Dicent  ii  loci  ubi  cum  participio  iungatur  sine  fine, 
atque  quem  primum  citavi  „actorum  sine  fine  —  laborum"  in 
clarissima  rem  ponet  luce.  Cunctis  venis  nihili  esse  iam  constat; 
in  venis  latet  vinis,  quid  in  cunctisl  Nil  dubitantes  respondemus: 
participium  aliquod  perfecti  passivi.  Et  praesto  est  illud.  Duc- 
tibus  enim  literarum  cunctis  vix  quidquam  difiert  a  .  .  .  ductis. 
Et  quid  magis  decet  immodicum  potorem  quam  vinum  ducere 
{oJvov  (TTTXv  vel  fAxf/v)?  Desinamus  ergo  tandem  aliquando  du- 
bitare  quin  Heiusius  praeclara  sua  emendatione 

ductis  sine  fine  iacebat 

Sopitus  vinis  et  inexperrectus  Aphidas 
ipsam  Ovidii  manum  restituerit. 

328.  Pro  vera  lectione  „conantem  tvellere  terra  glandiferam 
quercum"  iam  rediit  absurda  codicis  M  tollere. 

369     Fraxineam  misit  contentis  viribus  hastam. 
Spernitur   iam  egregia  haec  Heinsii  emendatio  et  redit  absurda 
lectio   inentis  quoque.   Loci  ab  Ehwaldo  allati  certe  istud  qnoque 
non  defendunt.  Sed  omnino  quis  unquam  sic  latine  locutus  est: 
«mentis  quoque  viribus  hastam  misit"? 

434 — 8.  Spurios  hos  eese  quis  iam  Merkelio  concedat?  Sunt 
versus  quos  fji.txi(p6vov?  dicere  possis  et  in  „deterioribu8"  tan- 
tummodo  leguntur  codicibus.  Sanae  ut  opinor  fuerit  rationis 
hinc  efficere  eos  in  „meliorum"  codicum  archetypo  ideo  esse 
omissos  quod  rem  taetram  nimis  graphice  depingerent. 

452.  Centaurus  a  Mopso  percussus  occubuit  (sic  ed.  vett.), 
vel  procubuii  (Merk.),  sed  quid  sibi  vult  istud  accubuit  quod 
nunc  editur? 

494.  Pro  nomine  MonycTius  codex  M  monacTius  praebendo 
risum  movet,  seque  hac  certe  re  cognatum  prodit  codici  Hau- 
niensi,  qui  XV,  836  ubi  Augustua  laudatur  quod  adoptaverit 
„prolem  sancta  de  coniuge  natam"  exhibet:  „p.  sancta  de  vir- 
gine  natam". 

513  (Caeneus)  deficit  interdum,  modo  se  super  aera  frustra 
Tollere  conatur. 
Quoniam  neque  super  aera  dici  potest  pro  in  aera  et  Caeneo 
prius  removendus  est  cumulus  quo  premitur  quam  se  ipsum 
erigat,  grato  animo  recipere  debemus  Riesii  emendationem  se 
auperantia. 

538.  Pro  „obducto8  annis  rescindere  luctus"  melior  ille  M 
habet:  oculis  restinguere\ 

546  sq.  Inque  meos  ferrum  flammasque  penates 

Impulit. 
Immo  vero  intulit. 

564  sqq.  Decid.it  in  terram  Periclym  enus  qui  in  avem  muta- 
tus  Herculis  sagitta  fuerat  vulneratus: 

et  quae  levis  haeserat  alae 
Corporis  affixi  pressa  est  gravitate  sagitta. 
Quidni  certam  hanc  Merkelii  emendationem  receperit  Ehwaldus 
sed.  qua  retiuuerit ,  quod  nullam  admittit  interpretationem ,  me 
fugit. 

621  sq.  Vide  apud  Kornium  quam  turpiter  hic  omnia  M  per- 
turbet.  Etiam  XIII,  26  sq.  Intelliges  quam  infirmo  utatur  argu- 
mento,  qui  versus  et  alios  et  XIII,  57  omittit  quoniam  in  M 
non  legantur. 


LlBER  XIII. 


19     Iste  tulit  pretium  iam  nunc  certaminis  huius. 
Sic  legendum  non  iemptayninis,  quod  legitur  quidem  bis  in  Me- 
tam.    III,  341    et   VII,  734  sed  tam  diverso  sensu  ut  hic  ferri 
nequeat. 

82.  Versus  hic,  quo  prorsus  non  possumus  carere,  abest  a  M. 

94  Date  jpro  tot  navibus  arma. 

Nemo   unquam   demonstrabit   sed   semper  sentient  omnes  unice 
verum  esse  Heinsii  illud  tot  pro  navibus. 

122  .  . .  referentem  ornate  relatis. 

„Melior"  ille  M  habet  lacertisl 

133  Quis  magno  melius  succedat  Achilli 

Quam  per  quem  magnus  Danais  successit  Achilles? 
Nihili  istud  est  et  lusus  verborum  absurdissimus.  Quod  relegat 
Ehwaldus  ad  XII,  611  sq.: 

de  tam  magno  restat  Achille 
Nescio  quid  parvum  quod  non  bene  compleat  urnam, 
At  vivit  totum  quae  gloria  compleat  orbem 
nil    prodest,    nam    neque    frigidus   ille   iocus   est   et    utrobique 

compleat  facillimum  est  ad  intelligendum.  At  ..Danais  successit 
Achilles"  quovis  oraculo  obscurius.  tSatis  ludet  verbis  noster  et 
dicet  aliquid  quod  nullo  negotio  intelligi  possit  et  solum  huc 
quadret:  „Danai8  accessit".  Error  quam  facile  nasci  potuerit 
nostris  videmus  oculis.  Atque  sic  iam  Tan.  Faber  emendavit, 
sed  nemo  eum  sequitur,  nemo  eius  inventum  commemorat! 

189.  Qui  hic  Bentleyi  recipiunt  coniecturam :  „kanc  equidem 
fateor"  pro  „nunc  e.  f."  non  observare  videntur  quam  ingrate 
post  istud  /mnc  equidem  continuo  (VB.  190)  sequatur:  „hunc 
tamen". 

212.  Optime  Ehwaldus  pro  „fossas  munimine  cingo"  reposuit : 
„fo8sa  munimina  cingo"  i.  e.  facio  munimina  quae  fossa  erant 
cincta.  Cf.  I,  97: 

Nondum  praecipites  cingebant  oppida  fossae 
i.  e.  nondum  oppida  erant,  fossis  cincta. 

217  Rex  iubet  incepti  curam  dimittere  belli. 

llle  potest  auctore  suam  defendere  causam. 

Non  sinat  hoc  Aiax  delendaque  Pergama  poscat, 

Quodque  potest,  pugnet.  Cur  non  remoratur  ituros? 

Cur  non  arma  capit,  dat  quod  vaga  turba  sequatur? 
Verba  haec  sunt  Ulyssis  Aiacem ,  virum  fortem  sed  stolidum , 
ludibrio  habentis.  Mihi  semper  iusto  durius  visum  est  asynde- 
ton  capit  dat ,  ueque  aptis  ab  editoribus  defensum  exemplis. 
Transponendo  (nam  in  hac  praesertim  parte,  ut  iam  vidimus, 
versus  integri  et  dimidiati  saepe  inter  se  confusi  sunt)  lego: 

Quodque  potest  pugnet.  Det  quod  vaga  turba  sequatur: 

Cur  non  arma  capit,  cur  non  remoratur  ituros? 
Bet  cum  Hauniensi.  Nunc  omnia  apte  sunt  disposita:  sive  Aiax 
arma   capit,   sive   (oratione)   ituros   remoratur,    dici  potest  dare 
quod   turba   sequatur:    vel   exemplum  vel  praeceptum.  Et  post 
istud  „cur  non  remoratur  ituros"  egregie  sequitur: 

Non  erat  hoc  nimium  nunquam  nisi  magna  loquenti. 
Qui    semper   magna    loquitur   certe  vo6e  sua  trepidam  multitu- 
diuem  coercere  potest. 

253  sq.  Cuius  equos  pretium  pro  nocte  poposcerat  hostis 
Arma  negate  mihi  fueritque  benignior  Aiax. 
Memini  me    haec   in   ludo   literario  sic  pueris  interpretari :  „si 
mihi  arma  negaveritis,  Aiax  benignior  mihi  esse  censendus  erit" 
eosque  docere  hic  Ulyssem  respicere  illud  Aiacis  102 : 
Dividite  et  pars  sit  maior  Diomedis  in  illis. 
Sed   nimis   longe  illud  arcessitum  et  quemquam  sibi  Aiace  ini- 
quiorem  Ulysses  ne  fingere  quidem  potest.  Ipsum  illud  „dividite" 
contumelia   erat   acerbissimi  adversarii.  Haerere  ergo  me  fateor 
neque   fateri   pudet:    haesit   et  Bentleyus  ille  adeo  ut  duos  hos 
versus  delendos  esse  declararet. 

371.  Sanum  esse  non  posse : 

Proque  tot  annorum  cura  quibus  anxius  egi 
mihi   constat,    sed   quid  reponam  dubius  sum.  Nildum  proposi- 
tum  est  quod  ab  omni  parte  placeat. 


CORRIGENDUM. 


Lecturos  rogo  ut  ante  omnia  absurdum  tollant  mendum.  Pagina 
enim  80  linea  13  aliud  agens  scripsi  Artern  Poeticatn  cum  A^Hem  Ama- 
toriam  vellem. 

Postremo   librum   huncce  lecturos  moneo  quiiiimi  eius  caput  falso  sic  in- 
scriptum: 

De  ultimae  Metamorphoseon  partis  enuntiatione 
pro  enuntiatione  enim  legendum  esse  dispositione,  atque  idem  vitium 
recurrere  in   conspec  tu  argumentorum.  Nam  quod  in  eodem  conspectu 
1.  4  legitur  enuntfatione  pro  enuntiatione  id  nemo  tam  erit  iniquus  qui  mihi 
vitio  det. 

CAPUT  PRIMUM. 


Lepidum,  venustum,  elegantem  esse  poetam  Terentium  dicenti 
tibi  permulti  assentientur.  Quis  enim  istud  non  sexcenties 
audivit,  quisve  infitias  ire  audeat?  Sed  quantus  sit  artifex 
comicus  ille,  quotusquisque  eorum  a  quibus  laudatur  scit, 
id  est  penitus  sentit?  Certe  non  sciunt  hoc  ii  qui  raptim  eum 
percurrunt,  ad  exitum  fabulae  properantes,  tamquam  si  res 
sibi  sit  cum  nostrae  aetatis  narratiunculis,  quarum  ternas 
quaternasque  singulis  pervolitant  diebus  eiusmodi  lectionis 
amantes.  Accurate  enim  poeta  noster  legendus  est;  neque  ad 
eam  rem  magna  opus  est  doctrina  Latinive  sermonis  rara 
quadam  scientia;  sedulitate  opus  est,  atque  eiusmodi  sedulitate 
quae  nihil  parvi  ducat  sed  singula  vocabula  perpendat  exami- 
netque.  Et  ne  vocabulorum  quidem  vim  probe  novisse  suflficit, 
nisi  hoc  accedit  ut  quo  vocis  sono  pronuntianda  sint  teneamus, 
loquentisque  vultum  gestum  actum  tamquam  praesentes  vide- 
amus.  G-ravem  illum  esse  laborem  si  quis  dicat  non  equidem 
negem.  At  est  dulcissimus  suavissimusque,  neque  qui  illum 
susceperit  unquam  taedii  quidquam  sentiet.  Quid  quod  ne  oneri 
suo  succumbat  nullum  est  periculum:  praesto  enim  est  ubique 
strenuus  adiutor,  qui  eum  sustentet,  excitet,  moneat,  quique 
longam  atque  asperam  viam,  qua  ambulandum  est,  facundo 
sermone  brevem  reddat  aequamque.  Quis  sit  dux  ille  et  adiutor 
sponte  apparebit,  quotque  eius  quantaeque  sint  virtutes  ut 
in   clara   ponatur   luce  sedulo  •  dabo  operam.  Sic  optime  quan- 


tum  sibi  postulet  diligentiae  Terentius  et  quo  modo  legen- 
dus  ille  sit  exponam.  Quod  paucis  verbis  fieri  nequit.  Una 
mihi  ex  eius  fabulis  ab  initio  ad  finem  est  pertractanda,  om- 
nesque  versus,  in  quibus  lateat  aliquid,  quod  a  vulgo  legentium 
negligi  vel  soleat  vel  facile  possit,  accurate  mihi  sunt  exami- 
nandi.  Ibi  autem  facere  non  possum  quin  fabulae  illius  quid 
singulis  agatur  scenis  legenti  in  mentem  revocem.  Cum  enim 
omnium  fabularum  Terentianarum  color  sit  unus  fere  idemque, 
haud  facile  singularum  decursus  seriesque  memoria  retinetur: 
ab  alia  ne  ad  aliam  aberret  mens  periculum  est.  Quodsi  iam 
lectu  digna  est  commentatio  mea,  quis  ferre  eam  poterit  si 
identidem  ei  ab  illa  ad  Terentii  textum,  a  textu  ad  illam 
erit  recurrendum  ?  Et  cur  ego  ne  paulo  longior  evadat  hic  liber 
magnopere  metuam?  Docere  enim  neminem  volo  nisi  forte 
tironem  aliquem.  Simul  tamen  hic  illic  aliquod  meum  com- 
mentum  aliquamve  mihi  natam  suspicionem  proferam  ut  sic 
doctorum  eliciam  sententiam  iudiciumque.  Versabitur  ergo  hoc 
caput  in  ea  Terentii  comoedia,  quae  mihi  lepore  et  venustate 
ceteris  omnibus  praestare  videtur,  Eunuchum  dico. 


ACTUS    I.    SCENA    1. 


In  scenam  prodit  Phaedria,  a  Thaide  sua  heri  exclusus  sed 
modo  revocatus,  cum  Parmenone  servo.  Quibus  illi  inter  se 
utantur  verbis  quis  nescit?  Cui  ignotum  illud: 

Quid  igitur  faciam?  Non  eam,  ne  nunc  quidem 
Quom  arcessor  ultro? 
L  ■Ltti'-       Quis  non  tenet  memoria  Horatianum  locum  a 
Porrigis  irato  puero  cum  poma  recusat 
!  L, %<yUjt) t^Kcipientenir  llfPtamen  quae  t o t i u s 
^,    .'^^i^  facile  quivis  rogatus  respondeat.  Qui( 

^     post    illam    exclusionis   iniuriam,   ubi   primum   arcessitur,   ad 


)  (C^ i*-t-2i^j«) t^ncipienteni?  Et  tamen  quae  totius  scenae  sit  sententia  non 
^j^  la^iic  quivis  rogatus  respondeat.  Quid  enim?  Vultne  Phaedria 


Thaidem  advolare,  retinetque  eiim  Parmeno  ?  At  potius  Phaedria 
se  iam  ultra  laturum  meretricis  contumelias  negat,  et  ne,  si 
obsecret  quidem  illa,  iturum  asseverat,  admonetque  eum  Par- 
meno  periculi  quod  ipse  sibi  sit  paraturus,  si  obstinato  egerit 
animo,  „factique"  ait  „te  poenitebit,  nam  carere  tamen  ea  non 
poteris,  ultro  ad  eam  posthac  accurres,  tum  tu  ei  dabis  sup- 
plicium,  non  illa  tibi."  Ergone  Phaedriam  iusto  magis  iratum 
Thaidi  placare  studet  Parmeno,  sperans  inter  eos  gratiam  re- 
conciliatum  iri  ?  At  nemo  Parmenone  gravius  Thaidi  succensere 
potest,  nemo  magis  eam  detestari,  nemini  magis  de  illius 
perfidia  esse  persuasum.  Rectajn  nobis  viam  monstrat  vetus 
Scholiasta,  cuius  haec  est  verissima  prudentissimaque  annotatio : 
„In    hac    TCQOTccaet    exemplum   ponitur   quam   non   suae 

potestatis  sit  qui  amat:  quam  sapiat,  qui  non  amat  neque 

aliter  afifectus  est." 
Ita  est:  de  amore  suo  tamquam  de  re  seria  loquitur  Phaedria; 
de  vindicanda  Thaidis  iniuria  cogitat,  quid  sibi  sit  agendum 
deliberat  etiam,  tamquam  si  prudentiae  consiliove  locus  hic 
sit.  At  servi  allocutio  huc  fere  redit:  „noli  te  adeo  macerare; 
crede  mihi,  nugatoria  res  amor  est;  leves  sunt  omnes  puellae, 
tuque  ineptus  qui  solam  Thaidem  tibi  soli  fore  constantem 
tibi  promiseris.  Quid  tumultuaris?  Quid  insanis?  Quid  tristitia 
tua  parvam  rem  magnam  facis?  Confer  te  alio.  Denique  rem 
levem  fer  leviter." 

Neque  minus  bene  quam  Scholiasta  scenae  vim  perspexit 
Horatius  (nam  Lucretius  IV,  1177 — 81  paucis  tantummodo 
vocabulis  ad  eam  alludit),  quem  ideo  tantummodo  ad  eam 
prbvocare  ut  doceat  de  amore  multo  sapientius  prudentiusque 
disputare  servum  „integrum"  quam  herum  amori  obnoxium, 
ex  ipso  satirae  consilio  apparet.  Persius  vero  (V,  161  — 175) 
tam  longe  hinc  aberrat  ut  eum  de  alia  quadam  cogitare  fabula 
suspiceris.  Quid  enim?  Phaedria  ei  est  Chaerestratus,  Parmeno 
Davus,  Thais  Chrysis.  Dixeris  mutata  esse  nomina  a  Terentio, 

nam  a  Menandro  ea  fuisse  scripta  quae  Persius  habeat.  Hoc 
enim  et  scholiasta  Persii  dicit  his  verbis:  „apud  Terentium 
personae  immutatae  sunt."  Et  omnino  illa  in  nominibus  dis- 
crepantia  mihi  parvi  momenti  videretur  '),  nisi  de  plane  alia 
re  ageret  Persius  atque  illa  est  in  qua  et  Terentii  et  Horatii 
locus  versantur.  Persianum  illum  iuvenem  pristinae  levitatis 
pudet  poenitetque,  ad  bonam  vult  redire  frugem.  Hoc  certe 
simulat,  nam  statim  se  indicat:  sui  desiderium  vult  movere 
amicae.  Exclusum  se  fuisse  ne  verbo  quidem  significat.  Ergone 
aliam  fabulam  ignotam  nobis  ante  oculos  habet  Persius?  -Vix 
ausim  hoc  asseverare,  licet  non  sit  incredibile.  Etenim  magis 
in  hanc  inclino  opinionem  ut  dicam  Persium,  pudicum  seve- 
rumque  adolescentem,  disciplinae  addictum  Stoicae,  et  in  Me- 
nandro  et  in  Terentio  fuisse  hospitem,  atque  in  hoc,  de  quo 
agimus,  loco  conscribendo  uno  Horatio  nisum  esse,  quem  parum 
intelligeret..  Nam  si  unum  illud  „quidnam  igitur  faciam,"  quod 
cuiusvis  est,  quodque  obiter  inspecto  Terentio  —  ut  tamen 
hoc  largiar  aliter  censentibus  —  cognoscore  potuit  Persius, 
cetera  omnia  vocabula  quae  ei  sunt  cum  Terentio  communia, 
et  apud  Horatium  leguntur.  Sed  haec  mittamus,  ad  Terentium 
redeamus.  Et  cum  de  tota  scena  viderimus,  singula  adspici- 
amus  vocabula. 

vs.  46  sq.  ^ 

Quid  igitur  faciam?  Non  eam,  ne  nunc  quidem 

Quom  arcessor  ultro  ?  an  potius  ita  me  comparem . . . 

Dixerit  aliquis   particulae   an   locum  hic  non  esse:  non  enim 

inter  se   opponi   duas   res,   sed  iungi;  opus  ergo  esse  parti- 

cula  ac,  ut  sic  fere  roget  Phaedria:  „neque  nuncneque  posthac 


')  Terentii  scholiasta  de  Phaedriae,  Parmenonis,  Thaidis  in  Menandri  Eunucho 
nominibus  nihil  dicit,  quamquam  in  eiusmodi  rebus  commemorandis  accuratis- 
simus  esse  solet. 

")  In  citandis  versibus  actuum  scenarumque  hic  non  habebo  rationem;  indi- 
cabo  tantummodo  totius  fabulae  quotus  sit  versus  de  quo  agitur. 

unquam  eam?"  Meliora  eum  docebit  Scholiasta  hac  annotatione : 
„hoc  vicletur  non  esse  contrarium,  sed  est.  Nam  dubitat  utrum 
meretricis  satisfactionem  exspectet  an  illam  omnino  non 
quaerat."  Etenim  illa pars  ne  nunc  quidem  quom  arcessor 
ultro  vim  habit  ..positivam".  cum  haec  sit  loquentis  mens: 
„nunc  certe  mihi  eundum  est". 

Hoc  quoque  egregie  Scholiasta  observat  vocabulo  igitur 
significari:  „multa  tacitum  cogitasse  adolescentem  et  tandem 
in  haec  verba  prorupisse"  ut  vocabulo  eha  apud  Menandrum 
in  slta  xl  7ioi.r]6(d ; 

vs.  47  sqq.  an  potius  ita  me  comparem 

Non  perpeti  meretricum  contumelias: 
Exclusit,  revocat,  redeam?  non,  si  me  obsecret? 
Vocabulum  ita  unice  cum  iis  quae  versu  49  leguntur  iungen- 
dum  est,  ut  Phaedria  dicat:  „an  potius  me  comparem  non 
perpeti  meretricum  contumelias  ita  loquendo:  exclusit . . . 
obsecret?"  Nam  si  iungamus  ita  me  comparem,  vix  ferri 
possit  infinitivus  perpeti.  cf.  vs.  240: 

itan  parasti  te  ut  spes  nulla  relicua  in  te  sit  tibi? 
vs.  50,  quo  Parmeno  respondet: 

Si  quidem  hercle  possis,  nil  prius  neque  fortius 
sic  fere  Graece  est  vertendus: 

iav   dvvTj  y£'   rovro   yaQ   -AdXXtGr    i^^isi. 
Non   enim   si   quidem   hercle   possis  sententiae  est  pro- 
tasis,    et   nil  prius  neque  fortius  apodosis.  Respondentis 
est  Latinum  quidem  ut  Graecum  ^^ 
56  sqq. 

Proin  tu,  dum  est  tempus,  etiam  atque  etiam  cogita, 
Ere,  quae  res  in  se  neque  consilium  neque  modum 
Habet  ullum,  eam  consilio  regere  non  potes. 
Egregie   vs.    57    in   media   allocutione   vocativus  ere  inter- 
ponitur:  sic  enim  loquuntur  qui  rem  gravem,  sapiensve  dictum 
sunt  allaturi. 

65  Legendum  inihi  videri: 
Egone  illam  quae  illum,  quae  me  non,  quae . . .  sine  modo 
iam   dixi   in   Mnemosyne   (vol.   XX   p.    167).    Quam  durus  sit 
vulgatus   verborum   ordo   nemo   Lachmanno   clarius   indicavit, 
j^'    qui   ad   Propertium   (I,    2,    25)   sic  supplendum  esse  annotat: 
„egone  illam  (adeam),  quae  illum  (recepit),  quae  me  quae  non 

^'"^     (pati  facit)"  ita  ut  illa  quae  non  Graeco  xl  ov  sint  similia! 
68  sq.     lure    hi   versus   admirationem    movent:   non   enim 

poterant  lepidius  meretricis  perstringi  artes  fallaciaeque  quam 

hic  Parmeno  facit: 

Haec  verba  illa  una  me  hercle  falsa  lacrimula 
Quam  oculos  terendo  misere  vix  vi  expresserit 
Restinguet. 

Quod  autem  Bentlejus  proposuit  misera  pro  misere  minime 

probandum   videtur.   Egregie   enim   illo   m  i  s  e  r  e   augetur   vis 

vocabuli  vix. 


ACTUS    L    SCENA    2. 

Stantibus  etiamdum  ante  Thaidis  ostium  Phaedria  et  Par- 
menone,  et  hoc  optima  quaeque  monente,  illo  vel  audiente  vel 
non  audiente,  ipsa  Thais  prodit,  secum  loquendo  significans 
quam  metuat  ne  iusto  gravius  ferat  Phaedria  quod  heri  sit 
exclusus.  Reverane  secum  haec  loquitur,  a  nullo  se  audiri 
rata,  reverane  solam  se  esse  putat,  an  simulat  a  se  non 
visos  Phaedriam  et  Parmenonem?  Veterem  scholiastam  audi- 
amus.  Ad  vs.  85,  ubi  Thais  Parmenonis  voce  audita  haec 
dicit:  „quis  hic  loquitur?"  ille  annotat:  „non  imperite  intelli- 
gunt,  qui  existimant  meretricem  etiam  hoc  simulare  quod  non 
praeviderit  Phaedriam.  Nam  et  personae  et  dictis  eius  ceteris 
convenit:  et  tunc  erunt  gratiosa  (i.  e.  ad  Phaedriae  gratiam 
captandam    apta)   omnia,    quae  supra  dixit."   Verissime   haec 


esse  observata  sentire  mihi  videor,  demonstrare  me  non  posse 
certo  scio.  Lubenter  tamen  mea  facio  verba  eius:  „et  tunc... 
supra  dixit",  quae  callidissimi  de  arte  comica  iudicis  esse 
censeo.  Et  quamquam  de  eiusmodi  rebus  aliter  sentientes 
nemo  certis  signis  argumentisque  convincat,  haud  tamen  in- 
firmum  adesse  Scholiastae  videtur  adminiculum  in  versu  83 : 
(vereor  ne  illud  gravius  Phaedria  tulerit) 

Quod  heri  intromissus  non  est, 
ad  quae  Thaidis  verba  ipse  adscripsit:  „haec  levius,  ut  de 
facto  suo  loquens".  Cur  autem  levius  de  suo  facto  Thais 
loquatur,  cur  crudelitatem  suam  leni  vocabulo  mitiget,  nisi  se 
a  Phaedria  audiri  putet?  Sed  videamus  quae  sequuntur.  Vix 
haec  elocuta  est  Thais  quae  modo  afferebam,  cum  se  ad 
Phaedriam  convertit  his  verbis: 

ehem,  tun  hic  eras,  mi  Phaedria? 
Quid  stabas  hic?  quor  non  intro  ibas? 
Sic  nunc  in  editionibus  legitur;  olim  legebatur: 

Quid  hic  stabas?  cur  non  recta  introibas?  ^^^^^*T/" 

Ad  quae  verba  Scholiasta  adscribit:  „Quasi  parum  fuerit  in- 
troibas,  satis  mire  additum  recta."  Vides  quanto  praestet 
antiqua  spretaque  lectio  recenti  probataeque.  Illo  enim  recta 
dissimulat  Thais  unquam  quidquam  obstitisse  quominus  aedes 
suas  intraret  Parmeno.  Sed  mitto  hoc;  unum  etiam  moneo 
lectorem,  ubi  impense  laudare  velit  Scholiasta  Terentii  verba, 
ipsum  illud  adverbium  .m  i  r  e ,  quo  et  hic  utitur,  ab  eo  poni  solere.  ^^/  '"^ 

Cognito  quam  sibi  succenseat  Phaedria,  iram  eius  sedare  " 
nititur  Thais  narrando  quae  causa  fuerit  cur  eum  heri  „non 
admiserit".  Quae  narratio  huc  fere  redit:  dum  etiam  cum 
matre  Rhodi  vivebat  Thais,  ad  eas  allata  est  puellula  quaedam 
Athenis  rapta  a  praedonibus.  Illam  Thaidis  mater  pro  sua 
eduxit,  ita  ut  volgo  Thaidis  soror  esse  crederetur.  Athenas 
profecta  Thaide  cum  primo  amatore  suo,  qui  haud  ita  multo 
post    mortuus    est,    mater   eius    obit,    bona    eius   et   cum  illis 

puella  illa,  i;ii!i  adulta,  veiieuiit.  Forte  fortuna  emitur  illa  ab 
altero  Thaidis  ainatore,  milite,  rivale  lUo  Phaedriae,  ad  quem 
tota  haec  spectat  fabula.  Is  enim  iter  faciens  in  Cariam  Khodum 
appulerat.  Reversus  Athenas  iam  dono  daturus  erat  puellam 
Thaidi,  cum  cognoscit  exortum  sibi  aemulum  Phaedriam. ;  inde 
quaerit  effugia,  datiirum  se  negat  nisi  certus  sit  de  Thaidis 
flde;  quae  sororem  suam  adoptivam  vehementer  secum  habere 
cupiens  hoc  sibi  agendum  esse  statuit  ut  per  paucos  dies 
militem  illum,  ineptissimum  mortalium,  solum  recipiat, 
Phaedriam,  licet  ille  sibi  sit  multo  carior,  excludat. 

Hanc  narrationem,  quam  ego  grammatici  instar  in  breve 
contraxi  summarium,  lepidissime  exornavit  poeta;  sed  lepidius 
nil  cogitari  potest  ioco  illo  quem  Parmenoni  tribuit.  Is  enim, 
Thaide  antequam  nnnaii    incipiat  Phaedriam  interrogante : 

Dic  mihi 
Hoc  primum,  potin  est  hic  tacere? 

pro  illo  respondet: 

egone?  optume. 
Verum  heus  tu,  hac  lege  tibi  meam  adstringo  fidem : 
Quae  vera  audivi,  taceo  et  contineo  optume:  ') 
Sin  falsum  aut  vanum  aut  finctumst  ^),  continuo  palamst : 
Plenus  rimarum  sum,  hac  atque  illac  perfluo, 

deinde  ipsam  Thaidis  narrationem  identidem  facetissime  inter- 
rumpit  ad  illud  responsum  alludens.  Sed  eo  loco,  ubi  vel  op- 
time  ornamentum  illud  a  poeta  est  adhibitum,  ibi  versus  eius 
turpissimam  contraxerunt  maculam,  non  incuria  librariorum 
grammaticorumve  importunitate,  sed  recentium  doctorum  per- 
versa,   si   quid   video,   sapientia.  Postquam  Thais  de  milite  in 


')  An  omnia,  ut  ingrata  vitetur  repetitio? 
')  Multo  elegantius  Bentlejus: 

Sin  falsimi  audivi  ac  flctum. 

Cariam  profecto  narravit,  sic  Phaedriam  alloquitur  (vs.  126  sqq.) : 

te  interea  loci 
Cognovi.  Tute  scis  postilla  quam  intumum 
Habeam  te  et  mea  consilia  ut  tibi  credam  omnia. 
Hic  eam  interpellat  Parmeno : 

Ne  hoc  quidem  tacebit  Parmeno. 
Quibus  verbis  auditis  Thais: 

Oh  dubiumne  id  est? 
Hoc  agite  amabo ... 

Tum  narrare  pergit.  Sic  enim  in  recentioribus  legitur  editioni- 
bus  ftut  omnibus  -  aut  corte  permultis.  Quam  perverse,  docet 
Sclioliasta  duplici  ad  vs.  130  annotatione:  „Hoc  agite  pro 
adverbio  corripientis  est  positum  aut  certe  pro  adhortatione 
audientiae  praebendae."  (Pro  adverbio.  autem  et  a d v e r b i- 
aliter  ille  dicit,  ubi  de  certa  quadam  loquendi  formula  agitur). 
Et  melius  etiam :  „hoc  agite  id  est,  illud  desinite  et  hoc 
attendite".  Ita  est:  ineptum  enim  est  dicere:  „hoc  agite"  nisi 
iis  qui  cum  maxime  alias  res  agunt,  et  qui  illis  verbis  „hoc 
agite"  aliquos  alloquitur,  ab  iis  facit  alloquendi  initium ;  praemit- 
tere  nihil  potest.  Rectissime  ergo  olim  ita  edebatur  locus,  quem- 
admodum  et  a  Scholiasta  lectus  fuit,  ut  Phaedria  diceret: 
„ne  hoc  quidem  tacebit  Parmeno",  tum  Parmeno:  „oh  du- 
biumne  id  est?"  lure  nunc  ambos  sic  corripit  Thais: 
„hoc  agite  amabo" :  cum  enim  iis  fuerit  auscultandum,  inter 
se  colloqui  et  alias  res  agere  coeperunt.  Atque  sciendum 
hic  est  quo  modo  pauca  illa  verba  ab  utroque  fuerint  pro- 
nuntiata.  Cum  gemitu  ergo  et  quasi  lacrimans  Phaedria  dicit :  t/Ci-  Am^. 
„ne  hoc  quidem  tacebit  Parmeno",  tum  Parmeno:  „ob  du- 
biumne  id  est?"  Quae  dissimulatio  quantum  habeat  acerbitatis 
dici  vix  potest. 

Prudentissime  acutissimeque  observat  Scholiasta  tam  certum 
esse     sibique    constare    meretricium    sermonem.    ut    quaedam 

habeat  vocabula  tamquam  legitima.  Hoc  ut  doceat,  ad  vs.  95, 
ubi  his  verbis  consolari  Thais  studet  Phaedriam: 

Ne  crucia  te  obsecro,  anime  mi,  mi  Phaedria 

annotat:    „vide   quam   familiariter   hoc   idem  repetit ')  blandi- 

mentum.    Vult    enim    Terentius    velut    peculiare   verbum   hoc 

esse   Thaidis;   ideo   toties   dictum   est:   Tune   hic  eras  mi 

dUjL.^  e.i,«j^Phaedria?   et   Ne   crucia  te  obsecro,  anime  mi,  mi 

^.cx*X«i<;rr«*i  Phaedria."    Quam    annotationem    ideo    exscripsi   quia  mox 

**'""*^        utilis  nobis  esse  poterit. 

Sic  Thais  pergit  (vs.  96  sq.) : 

Non  pol  quo  quemquam  plus  amem  aut  phis  dtligam 
Eo  feci,  sed  ita  erat  res,  faciundum  fuit. 
Tum  solita  sua  acerbitate  servus: 

Credo,  ut  fit,  misera  prae  amore  exclusti  hunc  foras. 
Nequis  putet  alia  ratione  hic  illud  prae  esse  adhibitum  atque 
lex  grammatices  iubet,  moneo  anQOGSoKrixov  quoddam  hic  latere : 
„prae   amore...    exclusl^ti"  ait  Parmeno  quasi  diceret:  „prae 
amore . . .  admittere  non  potuisti." 
107.  Sic  narrationem  orditur  Thais: 

Samia  mihi  mater  fuit:  ea  habitabat  Rhodi. 
Praestantissima  est  Scholiastae  annotatio:  „Puduit  dicere 
Thaidem:  meretrix  mea  mater  fuit,  quod  tamen  signi- 
ficavit  dicendo  aliunde  civem  alibi  habitasse.  Nam  ideo  mere- 
trices  peregrinae  dictae  sunt  in  comoediis,  ut  in  Andria: 
adeon  est  demens?  ex  peregrina?"  Haec  enim  nisi 
esset  occulta  adiectivi  S am i a  vis,  quae  esset  hoc  loco  verborum : 

potest  taceri  hoc 
a  Parmenone  interpositorum  festivitas? 

110.   Rogata   Thais  civisne  Attica  fuerit  puella  illa,  de  qua 
narrat,  respondet:  arbitror. 


•)  Obserrandum  in  sermone,  quo  nunc  utentem  legimus  Scholiastam,  susque 
deque  haberi  sententias  interrogativas,  ita  ut  plerumque  interrogationes  indirectae 
sint  in  indicatJYo.  directae  sine  ulla  causa  coniunctivum  habeant. 

Non    hic   negligendus  lepidissimus    Ciceronis   locus   (pro   Fon- 
teio    §     29),     ubi     de     Indutiomaro     Grallo    legimus:     „illud 
yerbum   cqnsideratissimum   nostrae    consuetudinis   arbitror,    '/^ 
quo  nos  etiam  tunc  utimur  cum  ea  dicimus  iurati  qiiae  com-    ^  ^ 
perta    habemus,    quae    ipsi    vidimus,    ex   toto   testimonio   suo~^  '/ 
sustulit  atque  omnia  se  scire  dixit."  Urbani  ergo  sermonis  illud 
verbum  est,  sed  dubitationis  nihil  habet. 

De  primo  amatore  suo  ita  Thais  loquitur  (vs.   119  sq,) : 
Ego  cum  illo,   quocum  tum  uno  rem  habebam  hospite, 
Abii  huc,  qui  mihi  reliquit  haec  quae  habeo  omnia. 
Bene   se   perspicere  quam  callido  consilio  hic  omnia  vocabula 
a  Thaide  sint  electa  conquisitaque  testatur  scholiasta  annotando : 
„hoc  ideo  ne  tantundem  obsequii  exigat  Phaedria." 
Post  haec  Thaidis  verba  exclamat  Parmeno  (vs.   121) : 
Utrumque  hoc  falsumst:  ecfluet 
et  rogatus  cur  hoc  dicat  respondet: 

Neque  tu  uno  eras  contenta  neque  solus  dedit: 
Nam  hic  quoque  bonam  magnamque  partem  ad  te  adtulit. 
Notanda  loquendi  ubertas  quae  est  in  verbis  bonam  mag- 
namque  partem.  Sic  servum  loqui  decet  qui  sciat  quomodo 
Thaidis  causa  pecunia  fuerit  corradenda;  sciat,  inquam,  immo 
expertus  sit:  suum  enim  defraudare  p:enium  eum  coegit  herus, 
prae  Thaide  omnes  negligens. 

Profecto  in  Cariam  milite,  Thais  ait  (vs.  126  sqq.) : 

te  interea  loci 
Cognovi.  Tute  scis  postilla  quam  intumum 
Habeam  te  et  mea  consilia  ut  tibi  credam  omnia. 
Annotat  Scholiasta:  „oratorie  priorem  amatorem  facit  militem 
quam  Phaedriam.  Nam  posterius  dicit  hunc  cognitum  per  absen- 
tiam  militis.  Ergo  cum  militi  Phaedria  rivalis  superductus  sit, 
consequens  est  ut  miles  queri  debuerit,  non  Phaedria".  Egregie, 
ut   opinor.    Hoc    enim    est  quod  fore  praedixerat  (vs.  70)  Par- 
meno:  „te  ultro  accusabit."  Neque  minus  est  vera  ad  vs.  128: 

(scis)  mea  consilia  ut  tibi  crcdam  omnia 
observatio:  „urget  hoc  Thais  quod  Phaedria  utatur  consultore." 
Huc  enim  et  illud  spectabat,  quod  vs.  101  rogabat:  „potin 
est  hic  tacere."  Duas  enim  res  sirmil  in  clara  luce  ponere 
studet  Thais;  et  quam  bene  Phaedriae  carere  possit  benigni- 
tate,  quamque  parum  in  illius  potestate  sit,  et  tamen  vere  a 
se  unum  illum  amari  diligique. 

vs.  136  „Miles  Rhodum  deversus"  Thais  ait: 

emit  eam  dono  mihi 
Imprudens  harum  rerum  ignarusque  omnium. 
Annotat   Scholiasta:    „hic   ostenditur,   quam   avidus  id  faceret 
si  rem  penitus  nosset.  Simul  etiam  ostenditur  quanta  secreta 
dicat  Phaedriae,   quae   rivalis   nesciat".   Verissime;  v.  annot. 
de  qua  modo  agebamus. 
vs.  139: 

Ait  (miles)  si  fidem  habeat  se  iri  pracpositum  tibi 
Apud  me,  ac  non  id  metuat,  ne  ubi  acceperim, 
Sese  relinquam,  velle  se  illam  mihi  dare, 
Verum  id  vereri. 
Annotat   Scholiasta:    „Semper   ait   dicimus   quum    vel   inyisa 
nobis  et  audientibus,  vel  vana  dicta  narramus  alicuius".  Saepe 
apud   eum   recurrit   utilissima   haec   de   verbo  ait  observatio, 
quam  veram  esse  unus  hic  locus  docere  potest.  Operam  enim 
Thais  dat  ut  persuadeatur  Phaedriae,  quamvis  egregium  Thais 
a  milite  exspectet  donum,  tamen  se  ab  ea  longe  longeque  illi 
praeferri,  illumque  contemni,  se  amari. 
Simul  haec  Thais  insinuat  (vs.  142  sq.): 

sed  ego  quantum  suspicor 
Ad  virginem  animum  adiecit. 
Ad  hunc  locum  duas  habemus  Scholiastae  annotationes,  utram- 
que   verissimam.   Altera   est:    „magnifice  ^),   ut   rivalis  odium 


')  Magnlflce  hic  positum  est  pro  usitatiore  illo  mire. 

deleniret,  vult  persuadere  Phaedriae  non  se  amari  sed  virginem." 
Alterius  hoc  est  initium:  „ut  vel  laedendi  militis  causa  Phaedria 
patiatur".  Corrupta  sunt  quae  sequuntur,  sed  quid  totum  sibi 
voluerit  scholion  luce  est  clarius.  Ad  versum  enim  145,  ubi 
ita  Thais  de  puella  sibi  a  milite  promissa  loquitur: 

Multae  sunt  causae  quamobrem  cupio  abducere 
annotatum  invenimus :  „Etiam  hoc  verbo  gratiflcatur  Phaedriae : 
non  enim  accipere  ut  ab  amico  remunerante  sed  abducere 
ut  ab  stulto  et  experte".  Haec  ergo  annotatio  idem  continet 
quod  duae  illae  ad  vs.  142 ;  siquidem  expers  hoc  loco  signifl- 
cat :  m  e  i  a  m  o  r  i  s  expers  et  cui  ipsa  nihil  unquam  concesserim, 
vs.  144  sq.  Audita  Thaidis  suspicione  de  mihte  amore 
puellae  illius  capto,  verecunde  et  asiivoXoy&v  Phaedria  rogat : 
„etiamne  amplius?"  Etenim,  ut  Scholiastae  verbis  utar:  „mun- 
dat  Terentius,  ut  solet,  res  huiuscemodi  per  elhpsin  suam". 
Respondet  Thais: 

nil,  nam  quaesivi 
et  Scholiasta  annotat:  „optime  purgavit  Terentius,  quod  mox 
liberalibus  nuptiis  fuerat  obfuturum,  si  vitiatam  virginem  du- 
ceret  Chaerea.  Necessario  ergo  defenditur,  tamquam  quae  honeste 
nuptura  est."  Quae  huc  fere  redeunt :  totius  fabulae  oeconomiae 
in  tempore  prospicit  poeta.  Illa  enim  puella  Chaereae,  Phaedriae 
fratris,  iuvenis  honesto  loco  nati,  uxor  fiet.  Et  optime  mihi 
videtur  veram  loci  vim  perspexisse  Scholiasta.  Quid  enim 
attinebat  Thaidem  tam  flrmiter  hoc  negare,  quae  „ad  virginem 
animum  adiecisse"  militem  suspicetur  tantummodo,  nisi 
svibesset  hic  aliquod  poetae  consiHum? 

vs.    146  sqq.  Has  affert  causas  Thais  cur  puellam  a  mihte 
„abducere"  cupiat: 

Primum  quod  soror  est  dicta,  praeterea  ut  suis 
Restituam  ac  reddam:  sola  sum,  habeo  hic  neminem 
Neque  amicum  neque  cognatum:  quamobrem  Phaedria 
Cupio  aliquos  parere  amicos  beneficio  meo. 

Quid  intersit  inter  sola  sum  et  habeo  neminem  non 
potest  melius  doceri  quam  his  Scholiastae  verbis:  ^sola 
sum  ab  iis  quos  natura  conciliat  por  so.  habeo  neminom 
eorum  qui  voluntate  iunguntur". 

Pro  amicum  Bentlejus  legendum  censebat  notum,  quae 
elegantissima  est  lectio  etiam  propter  soni  similitudinem  in 
notum...  cognatum.  Scholiasta  tamen  amicum  legit, 
quod  apparet  ex  eius  annotatione:  „bene  hoc  apud  amatorem, 
quia  est  aliud  amator,  aliud  amicus".  Si  vero  illa  anno- 
tatio  ad  versus  sequentis  vocem  amicos  pertinet,  quantocius 
recipiendam  censeo  Bentleji  coniecturam.  Satis  enim  puerile 
hoc  videtur:  „non  habeo  amicum...  cupio  amicos  parcre."  ') 

Postremo  blande  Thais  a  Phaedria  petit  ut  non  solum  con- 
silium  suum  probet,  sed  etiam  sibi  in  eo  exsequendo  ferat  opem : 

vs.   150  sqq. 

Id  amabo  adiuta  me  quo  id  fiat  facilius. 
Sine  illum  priores  partes  hosce  aliquot  dies 
Apud  me  habere. 

lure  huius  loci  venustatem  his  verbis  laudat  Scholiasta:  „mira 
coactio:  pro  patere  excludi  adiuta  me  dixit"  et  ^blande 
sine  111  um,  tamquam  in  manu  eius  sit  iniuriam  non  pati, 
et  excludi  militem." 

vs.  152     Kespondet  Phaedria: 

Pessuma, 

Egon  quicquam  cum  istis  factis  tibi  respondeam? 
gaudensque  Parmeno  exclamat: 

Eu,  noster,  laudo;  tandem  perdoluit:  vir  es. 
Nihil   ergo   eorum   quae  Thais  dixerat  se  credere  uterque  sig- 
nificat.  nia  enim  de  admittendo  milite  tanquam  de  aliquo  dolo 


')  Coniecturae  Bentlejanae  vel  flrmissimum  praesidium  est  in  Phorm.  vs. 
Neque  notus  neque  cognatus  extra  unam  aniculam 
Quisquam  aderat. 

locuta   erat,    in  quo  nullae  essent  Veneris  partes,  et  quantum 

potuit  veram  verbi  admittendi  signiflcationem  dissimulavit. 

Tum  denuo  Phaedria  (vs.   155  sqq.) : 

At  ego  nescibam  quorsum  tu  ires :  parvula 

Hinc  est  abrepta:  eduxit  mater  pro  sua: 

Soror  dicta  est:  cupio  abducere  ut  reddam  suis. 

Nihil  unquam  Latine  venustius  facetiusque  scriptum  esse  dices 

si   noveris   qua   voce   et  quo   vultu  haec  sint  proferenda.  Hoc 

te   docebit   Scholiasta   egregia   annotatione:^,  vide   fiifjirjaiv  cum 

odio  inductam  et  depravatam  pronuntiatione,  ita  ut  otioioTekevra 

non   vitarentur   de   industria".  ^)   Et   vera  eum  docere  ex  una 

particula  at,  quae  praemittitur,  apparet:  permagna  enim  eius 

est  acerbitas. 

Sequuntur  haec  Phaedriae  verba  (vs.   158  sqq.) : 

Nempe  omnia  haec  nunc  verba  huc  redeunt  denique: 

Excludor,  ille  recipitur,  qua  gratia? 

Nisi  si  illum  plus  quam  me  amas  et  istam  nunc  times, 

Quae  advecta  est  ne  illum  talem  praeripiat  tibi. 

Tum    Thais:    „Ego    id   timeo?"    et   Phaedria:    „quid   te   ergo 

aliud  sollicitat?"  Sollicitjire  apud  Ciceronem  est:  pretio  et  Id^e^-A^tuU 

promissis  ad  suas  partes  pertrahere  homines."  Hic  ,, sollicitum -^^^^^ '^^ 
— ___  .  , 

reddere"    et    „animum.  alicuius  perturbare"  interpretantur.  Sic         '^ 
certe  Andria  vs.  689 : 

Sicin  me  atque  illam  opera  tua  nunc  miseros  sollicitari. 
Sed  nostro  loco  dubitationis  ansam  istud  verbum  praebet. 
Unde  enim  Phaedria  agnoscere  vel  coniicere  potest  Thaidem 
arg5:iam,  sollicitam  esse?  Quibus  signis  illa  eum  animi  statum 
indicavit?  Et  quomodo  nunc  sequentia  annectuntur?  Certe 
cedo   cum   sequentibus   cohaeret;   est   enim:    „responde  mihi 


//2- 


1)  Tamquam  exemplum  huiusce  figurae  {/ui/uiiastoq  s.  i)9-onouag)  hos  versus  citat 
Quintilianus  IX,  2.  Ad.  alios  Terentii  locos,  ubi  alicuius  verba  sic  ab  alio  repetuntur 
ut  pronuntiatione  depraventur,  Scholiasta  annotat:  iv  vTtoxgiaei  et  iv  ij9h. 

ad  ea  quae  iamiam  rogaturus  sum".  Interrogationes  autem 
omnes  illae  vocem  talem  versus  161  respiciunt.  Si  vero 
fingimus  s  o  1 1  i  c  i  t  a t  hic  esse  „te  a  me  abstraliit"  recte 
habent  omnia. 

164  sq.  Sua  dona  enumeraturus  Phaedria  sic  incipit: 
Num  solus  ille  dona  dat?  Nuncubi  meam 
Benignitatem  sensisti  in  te  claudier. 
Vetusta  haec   est   lectio,    in   qua   claudi   est  non  patere; 
alia  lectio  est  c  1  a u d e r e,  ut  c  1  a u d e r e  sit  idem  acclaudere 
(claudicare).  Quam  licet  defendere  ego  contra  summorum  virorum 
auctoritatem   nolim,   tamen   neque   reticeo   in   illo   claudier 
esse   quod   male   me   habeat.    Aflferunt   hunc   Ciceronis   locum 
(de  Oflf.  II,  15):  „Nec  ita  claudenda  est  res  familiaris  ut  eam 
benignitas  aperire  non  possit,  nec  ita  reseranda  ut  pateat  om- 
nibus".    Sed    ibi   imago   illa  multo   elegantius   et   rectius   est 
adhibita.    Et   nostro  Terentii   loco    Tulliani   ratione  habita  pro 
in    te    requirimus    tibi.    Bentlejus  coniecit:  intercludier, 
quod  parum  verisimile  propter  Andr.  573 : 

Nolo  tibi  ullum  commodum  in  me  claudier, 
ubi  in  me  claudier  legitur,  et  recte  tibi. 

vs.  165  sqq.     Haec  ergo  beneficia  sua  Thaidi  in  memoriam 
revocat  Phaedria: 

Nonne  ubi  mi  dixti  cupere  te  ex  Aethiopia 
Ancillulam,  relictis  rebus  omnibus 
Quaesivi?  porro  Eunuchum  dixti  velle  te, 
Quia  solae  utuntur  his  reginae:  repperi. 
Omnes    horum    versuum  lepores   accurate   indicat   Scholiasta 
annotando:    „Vide    quemadmodum    exhibeat  atque    aerumnas 
sibi  diflacillimorum  munerum  dicat  imposuisse  meretricem.  Ex 
Aethiopia    ancillulam   inquit   dixti   te   cupere.    Quid 
ego  feci  in  re  coeli  et  solis  et  paene  orbis  alterius  ?  q  u  a  e  s  i  v  i , 
non   enim  in  promptu  erat.  Deinde  non  petiisti  sed  dixisti, 
nec  velle  te  sed  cupere,  non  nigram  sed  ex  Aethiopia;  nec 

dedi   sed   relictis   rebus   omnibus   quaesivi.    Quid  liic 
non  ita  expressum  ut  nihil  addi  possit?" 
vs.  171.     Respondet  Thais: 

Quid  istic,  Phaedria? 
Quamquam  illam  cupio  abducere,  atque  hac  re  arbitror 
Id  fieri  posse  maxime:  verum  tamen 
Potius  quam  te  inimicum  habeam,  faciam  ut  iusseris. 
SchoUasta:     ..guid    istic    consentire    incipientis    est;    deest 
remoramur  aut  quid  tale".  Quam  explicationem  verissimam 
esse  hi  loci  demonstrant:  Andr.  572,  Eun.  388,  Ad.  133  (350), 
956,  Heaut.  1053. 

175.     Vix  haec  Thaidis  audivit  blandimenta  cum  exclamat 
Phaedria : 

Utinam  istuc  verbum  ex  animo  diceres 
„Potius  quam  te  inimicum  habeam"  et  istuc  crederem 
Sincere  dici,  quidvis  possem  perpeti. 
Eadem  habes  vocabula  apud  Catullum  (109) : 

lucundum  mea  vita  mihi  proponis  amorem 

Hunc  nostrum  inter  nos  perpetuumque  fore. 
Di  magni  facite  ut  vere  promittere  possit 
Atque  hoc  sincere  dicat  et  ex   animo. 
Quos  versus  eorum  causa  exscripsi,  si  qui  demonstrando  Catullum 
etiam  in  pulcherrimis  illis  de  suo  amore  carminibus  vocabula 
surripuisse    ahis,    tempus   perdere   voluerint.   Interea   hoc   ob- 
servemus   omnia   hic   puellae   verba  a   Phaedria   repeti   ut  si- 
gnificet  quantopere  iis  capiatur. 

Tum  Phaedriam  Thais  rogat  (179   sq. ): 

Ego  non  ex  animo  misera  dico?  quam  ioco 
Rem  voluisti  a  me  tandem  quin  perfeceris? 
Respicit   hac   interrogatione   versus    165 — 7,   ubi   sua  dona  ei 
imputavit  Phaedria. 

Non  diutius  biduo  praelatum  iri  militem  Phaedriae  asseverat 
Thais  his  verbis  (vs.   183) : 

Profecto  non  plus  biduum  aut . . . 
Tum  Phaedria 

Aut?  nil  moror 
Verborum   n  i  1   ni  o  r  o  r   hic   esse   sensus  videtur:  „Non  cupio 
audire,   noli   quidquam   addere:   de  maiore  dierum  numero  te 
ni)  dicere  volo,  quidquid  sit." 

Quid  illo  tempore  faciet  Phaedria? 

Rus  ibo  (ait  vs.  187):  ibi  hoc  me  macerabo  biduum. 
Lepide  prudenterque  admonet  nos  Scholiasta:  „pronuntiandum 
est  biduum  ac  si  dixisset  biennio." 

Eiusdem  generis  est  aeque  vera  observatio,  quae  ad  sequen- 
tem  versum: 

Ita  facere  certumst:  mos  gerundust  Thaidi 
legitur:  „cum  pronuntiatione  et  gestu,  ut  ostendat  quae  vis 
amoris  sit  ut  Thaidi  mos  geratur."  Recte,  ut  videtur.  Confe- 
rendum  est  enim  quod  vs.  97  ipsa  Thais  dicit:  „faciundum 
fuit."  Quodque  ad  illum  versimi  annotat  Scholiasta  de  usu 
gurundivi,  non  illud  tradere  videtur  quod  nemo  in  ludo  doctus 
ignorare  potest,  sed  admonere  lectorem  apud  Terentium 
tum  praesertim  illam  verbi  formam  adhiberi  cum  de  acdriQa 
xLvi  civdyKri  agatur  atque  insignem  quandam  eius  esse  emphasin. 
lam  sola  relicta  Thais  reliquum  consilium  suum  his  verbis 
aperit : 

Et  quidquid  huius  feci,  causa  virginis 
Feci,  nam  me  eius  spero  fratrem  propemodum 
lam  repperisse,  adolescentem  adeo  nobilem. 
Et  is  hodie  venturum  ad  me  constituit  domum. 
Ubi   illud  adeo  vix  intelligeres  nisi  Scholiasta  te  admoneret:    ' 
„adeo  exclamantis  est  et  cum  gestu  pronuntiantis." 

ACTUS    II    SCENA    1. 

lam  abiturus  est  Phaedria  per  biduum  —  quemadmodum 
rogavit  Thais  —  cessurus  militi.  Dumque  stat  in  limine  aedium 
suarum  anxius  sollicitusque,  Parmenonem  admonet  det  operam 
ut  ad  Thaidem  deducantur  Eunuchus  et  ancilla  nigra,  quos  ei 
promiserat.  Tamque  crebro  eandem  rem  commendat  servo,  ut 
ille  ad  extremum  iratus  roganti  hero  (vs.  208) : 

Satin  lioc  mandatumst  tibi? 
respondeat : 

Ah,  rogitare  quasi  diflficile  sit. 
Utinam  tam  aliquid  invenire  facile  possis,  Phaedria, 
Quam  hoc  peribit. 
iParmenoni  enim  qui,  ut  vidimus,  Thaidem  contemnit,  despicit, 
/odit  (cf.  ante  omnia  vs.   123:  „hic  quoque  bonam  magnamque 
partem  ad  te  attulit",  quaeque  de  illo  versu  observavimus  p.  11), 
quidquid    Thaidi    herus    dat   perdere   ille   videtur.  Cum  lepida 
ergo    et   ridicula   acerbitate   pro :    „  ad   Thaidem   istud   donum 
perveniet"    dicit:   „hoc  peribit."  Cf.  Plaut.  Truc.  II,  7,   16: 

meretricem   ego   ita   esse   reor  mare  ut  est:  quod  des 
devorat  nec  unquam   \   Abundat. 
et   Tac.    Hist.    I,    30  (de    Othone) :    „perdere  iste  sciet,  donare 
nesciet." 

Praeterea    hoc  verissime   annotat   Scholiasta:    „Phaedria 
2)&tKa)g    interiectum;    monet    enim   servus   id   quod   Phaedriae 
inexspectatum  esse  putet." 
Flebiliter  herus  respondet: 

Ego  quoque  una  pereo  quod  mihist  carius. 
Ne  istuc  tam  iniquo  patiare  animo. 
Tum  servus:  „minime- qui  effectum  dabo:  sed  numquid  aliud 
imperas?"  Pro  qui  effectum  Bentlejus  q u i n  factum,quae 
lectio    haud    dubie   praestat   vulgatae,   quam  intelligere  potest 
nemo.  Ad  verba  sed  numquid  aliud  imperas  Sclioliasta 


r 


20 

annotat:  „In  his  nihil  servus  vult  nisi  coactus  facere  propter 
maiorem  dominum."  Qua  annotatione  verbi  i  m  p.e  r  a  n  d  i  vim 
illustrare  vult,  lectoremque  admonere  consulto  hoc  verbo  uti 
Parmenonem  ut  ipse  extra  periculum  sit,  si  quando  Phaedriae 
pater  cognoverit  filium  suum  rem  familiarem  prOpter  amicam 
dilapidare.  Sed  nimis  cum  pulvisculo  mihi  hic  quidem  singula 
vocabula  excutere  doctus  commentator  videtur,  siquidem  illud 
numquid  aliud  imperas?  nihil  est  nisi  loquendi  quaedam 
formula,  qua  domini  imperata  facturus  ab  eo  discedit  servus. 
vs.  214.    „Munus  nostrum"  (ait  Phaedria)  „ornato  verbis,  quod 

[poteris:  et  illum  aemulum 
„Quod  poteris  ab  ea  pellito." 
Quam   fideliter   hoc  mandato  fungatur  Parmeno  mox,  a  Scho- 
hasta   admoniti,  videbimus.  „Interea  ego"  sic  pergit  Phaedria 
„rus   ibo   et   totum  hoc  biduum  ibi  manebo."  At  servus  hero 
prudentior:  „non  tam  diu  hinc  abesse  poteris." 

„Nam  aut  iam"  (i.  e.  statim)  „revortere,  aut  mox  noctu 

[te  adiget  horsum  insomnia." 
Respondet  herus: 

Opus  faciam,  ut  defetiger  usque,  ingratiis  ut  dormiam 
et  servus:  „vigilabis  lassus,  hoc  plus  facies." 
Hic  verba    „hoc   plus  facies"   sic   accipienda   esse  arbitror  ut 
plus  facies  sit  proficies;  significat  ergo :  „ tantum proficies 
et  nil  amplius." 

Contra  hero  stat  sententia;  qui  et  ahis  verbis  obduraturum 
se  profltetur  et  his  (vs.  223): 

Tandem  non  ego  illam  caream,  si  sit  opus  vel  totum  triduum  ? 
Ridet  eum  servus  dicens: 

Hui 
Univorsum  triduum!  vide  quid  agas. 
Hic    verissime    Scholiasta    docet:    „Vide    quid    agas:    sic 
dicitur  magna  aggredientibus." 

Profecto  Phaedria,  servus  dum  solus  secum  miratur  dominum 

amore  plane  immutatum,  Grnathonem  parasitiim  appropinquan- 
tem    videt,    qui    a    milite    adducit   puellam   iam   Thaidi  dono 
dandam;    honestam  eius  faciem  laudat  tristis,  cum  probe  sibi 
sit  conscius  quam  prae  illa  sordeant  dona,  quae  ipse  sui  domini    ^^^ 
verbis  iamiam  sit  adducturus. 


ACTUS    II    SCENA    1. 

Accedens  Gnatho  secum  loquitur  seque  tamquam  artis  parasi- 
ticae  emendatorem  laudibus  effert.  „Quanto"  ait  „ego  praesto 
miseris   homuncionibus,    qui   illam   artem   antiquo  simplicique 
modo  exercent!" 
vs.  234  sq. 

Conveni   hodie  adveniens  quendam  mei  loci  hinc  atque 

[ordinis, 
Hominem   haud   impurum  itidem  patria  qui  abligurrie- 

[rat  bona. 
Sch. :  „haud  impurum:  sic  laudamus  eos  in  quibus  nihil 
est  quod  magnopere  efferamus."  Ergo,  quamquam  mediocri, 
tamen  ahqua  laude  aspergit  hominem  parasitus :  i  n  1  a  u  d  e 
enim  hoc  ponit  quod  patria  abligurrierat  bona.  Nam 
qui  victu  parco  sobrioque  est  contentus,  ille  ei  est  i  m  p  u  r  u  s  i.  e. 
sordidus  avarusque. 

„Me  aspice,  me  imitare,  meaeque  da  nomen  militiae"  G-natho     /^       ^ 
miserum  hominem  monuerat.  Responderat  ille  (vs.  244) : 
At  ego  infelix  neque  ridicukis  esse  neque  plagas  pati 
Possum. 
Hic  quid  sit  ridiculus  quaeritur;  quaeri  non  posset  si  Scho- 
liastae  nostri  aliquam  ad  hunc  locum  haberemus  annotationem ; 
nam   nunc   vereor   ut  multi  recte  eum^  intelligant.  Gravissime 
vero  errant  qui  huc  trahunt  luvenalis  versus  nobilissimos : 

Nil  habet  infelix  paupertas  durius  in  se 
Quam  quod  ridiculos  homines  facit. 
Res   clarissimam   accipit   lucem   ab   iis   quac   mox  sequuntur. 
Nova   illa,   quam   Gnatho   coUegae   suo  famelico  describit,  ars 
huiuscemodi   est:    „homines   quaero   quos   stulta  quaedam  sui 
abripit  admiratio ;  quos  ubi  nactus  sum 

hisce  ego  non  paro  me  ut  rideant 
Sed  eis  ultro  arrideo  et  eorum  ingenia  admiror  simul. 
Quoniam  autem  vocabuhim  u  1 1  r  o  tum  additur  cum  contrarium 
flt   eius   quod   solet   quodque   exspectatur,  hanc  habemus  sen- 
entiam:   olim   parasitis   hpc   erat   propositum  ut  regibus  fau- 
toribusque  suis  risum  moverent  vel  iocose  loquendo  vel  semet 
ipsos   ludibrio  esse  patiendo.  lam  illud  semet   ipsos  ludi- 
brio  esse  pati  nostro  loco  verbis  plagas  pati  significatur; 
restat   ut  ridiculus  esse  non  possum  sit:  dicax  esse  et 
facetus  non  possum,  atque  r  i  d  i  c  u  1  u  s  idem  quod  ysXaroTtoioc. 
„At   nunc"   sic  Gnatho  pergit  „ego  fautoribus  meis  arrideo  et 
(nam  sequitur  quo  res  etiam  fiat  clarior  si  possit) 
eorum  ingenia  admiror  simul. 
Nunquam   tam   frigido   iocari   illi   possunt   quin   tamen   ego 
rideam  plaudamque." 

Quidquid  dicunt,  laudo :  id  rursum  si  negant,  laudo  id  quoque : 
Negat  quis  nego,  ait  aio. 
Multoque  quaestuosiorem  esse  novam  artem  parasiticam  quam 
veterem  mox  apparuit  cum  in  macellum  veniebamus.  Ubi 
cum  omnibus  cuppedinariis  me  in  summo  esse  vidit  honore 
(vs.  261  sqq.): 

homo  coepit  me  obsecrare, 
Ut  sibi  liceret  discere  id  de  me:  sectari  iussi, 
Si  potis  est,  tamquam  philosophorum  habent 

[disciplinae  ex  ipsis 
Vocabula,  parasiti  ita  ut  Grnathonici  vocentur. 
Illud   si   potis   est  Daceria  vertit:  „pour  voir  s'il  ne  serait 


23 

pas  possible."  Certe  haec  sententia  aptissima  huic  loco  est;  ^ 
sed  vereor  ut  ex  verbis  traditis  elici  illa  possit,  vitiique  / 
aliquid  latere  hic  suspicor. 

Tandem  aliquando  post  longum  hoc  soliloquium  sic  semet 
ipsum  interpellat  Gnatho  (vs.  265  sqq.) : 

Sed  ego  cesso 
Ad  Thaidem  hanc  deducere  et  rogare  ad  cenam  ut  veniat. 
Sed  Parmenonem  ante  ostium  Thaidis  tristem  video 
Eivalis  servum :  salva  res  est :  nimirum  hice  homines  frigent. 
Vs.  267  mancum  esse  claudumque  nunc  sciunt  omnes.  Morbi 
sedem   et   originem   primus   Bentlejus   perspexit.  Etenim  post 
illud   ad   Thaidem    iteratum   Thaidis   nomen  vix  et  ne  vix 
quidem  ferri  potest.  Venustissima  autem  est  Bentleji  lectio: 

Sed  Parmenonem  ante  ostium  opperiri  tristem  video. 
Quam    quidni   in   textum   recipiamus?  Etenim  quin  repetitum 
Thaidis    nomen    aliquem    inflnitivum    suo   loco    depulerit   quis 
dubitare   potest?   Et   iniusto   possessore  deiecto  quid  tam  ele- 
ganter  locum  vacuum  implet  quam  ipsum  illud  opperiri? 

Tristem  esse  Parmenonem  mox  agnoscit  Gl-natho  et  cur  sit 
simul  perspicit.  Alloquitur  ergo  hominem,  deridet,  ludibrio 
habet.  Ex  colloquio,  quod  inter  eos  flt,  pauca  quaedam  pro- 
traham  quae,  partim  Scholiastae  ope,  illustrem. 

vs.  273  sq.  Gnatho  rogat:  „ quid  tibi  videtur  hoc  mancipium?"  jhv.: 
Hic   mancipium   ft^covmrog    dictum    est:  loquitur  enim  tam-   t^^ti/c^cr 
quam  de  ancilla  vili.  ■^^  i-^TfftA»; 

vs.  274:  , 

„Nunc  gloriaris"  Parmeno  ait.  „Scis  enim 
vs.  276: 
Eiectos  hinc  nos,  omnium  rerum,  heus,  vicissitudo  est." 
Interiectionem  heus  praemittere  est  sententiam  pronuntiaturi. 
Admonet  hic  nos  Scholiasta  quam  bene  Parmeno  suo  munere 
fungatur   Thaidisque   consilium  celet.  Eodem  pertinet  eiusdem 
annotatio  ad  vs.  282,  ubi  Parmeno: 

age  modo,  nunc  tibi  patent  fores  hae,  quia  istam  ducis. 
„Hoc"  ait  Scholiasta  „quasi  ad  Gnathonem,  sed  lente  et  sub 
lingua  murmurat".  Scholiasta  ergo  censet  Parmenoni  persuasum 
esse  de  bona  fide  Thaidis.  Equidem  dubito:  vidimus  enim 
quam  pertinax  idem  ille  Parmeno  paulo  ante  fuerit  Thaidis 
adversarius.  Ergone  nunc  mutavit  mentem,  certaque  stat  ei 
spes  elapso  biduo  exclusum  iri  militem  et  totam  fore  Phae- 
driae  Thaidem?  Non  tamen  nego  fleri  posse  ut  Parmeno  ali- 
quam  in  Thaidis  fide  spem  ponat.  Mox  versus  afferam  qui 
hoc  mihi  reddant  credibile.  Sed  prius  versum  praecedentem 
aspiciamus  a  Scholiasta  lepidissime  illustratum.  Vs.  280  sic 
Parmenonem   alloquitur  Grnatho: 

Detineo  te:  fortasse  tu  profectus  alio  fueras. 
Quam   mordax   illud   dictum   sit  nemo   Scholiasta  melius  per- 
spexit;   annotat  enim:  „vult  exprimere  confessionem  quod  ad 
Thaidem  venerit  sed  intrare  non  possit." 

Hoc  tamen  mordacius  etiam  quod  restantem  Parmenonem 
Gnatho  rogat  vs.  283  „numquem  evocari  hinc  vis  foras?" 
(nempe  servorum  aliquem). 

Haec  ubi  dixit  Gnatho  aedes  introit.  Tum  solus  Parmeno 
loquitm-  (vs.  283  sqq.): 

Sine  biduum  hoc  praetereat: 
Qui  mihi  nunc  uno  digitulo  foris  aperis  fortunatus 
Ne  tu  istas  faxo  calcibus  saepe  insultabis  frustra. 
Hi   sunt   illi  versus,  quibus  modo  dicebam  in  eam  me  adduci 
opinionem   ut  credam  iam  de  Thaide  optima  quaeque  sperare 
Parmenonem.    Qui    dum    etiam   ante   Thaidis   ostium   otiosus 
adstat  accurrentem  cernit  erilem  fllium  Chaeream. 

SCENA   3. 

Secum  ille  Chaerea  omnes  sibi  adversarios  deos  lamentatur 
qui  eripi  oculis  suis  passi  sint  vii-ginem  omnium  quas  unquam 

viderit  formosissimam.  Secum  Chaerea  loquitm',  non  tamen  eius 
verba  Parmenonem  fugerunt,  itaque 

„ecce"  (ait  vs.  297)  „autem  alterum 
Nescio  quid  de  amore  loquitur:  o  infortunatum  senem." 
Lepidissime   hic   illud   ecce   autem   positum.   Ita  malis  iam 
assuetus  aliquis,  novo  malo  appropinquante,  loquitur  iram  celans 
verbis  quietum  animum  simulantibus.  Cf.  Phorm.   264:   „ecce 
autem   similia   omnia."    Neque    dissimile   est  quod  paulo  ante 
in  eadem  Phormione  fabula  legitur:  „vix  tandem." 
Sic  de  infortunio  suo  queri  pergit  Chaerea  (vs.  302) : 

Ut  illum  di  deaeque  senium  perdant  qui  hodie  me  re- 

[moratus  est. 
Hic   quoque   hodie   non  tam  ad  tempus  indicandum  additur, 
quam  quod  animo  irato  vel  obstinato  egregie  convenit. 

Conspecto  Parmenone  statim  totam  rem  ei  uno  vocabulo 
amo  Chaerea  aperit.  Quo  audito  ille  Hem  exclamat.  Nam 
quamquam  eius  modi  aliquid  exspectaverat  Parmeno,  tamen 
animo  perturbatur  ubi  se  vera  suspicatum  cognoscit.  Nemo 
enim  fere  apud  Terentium  interiectione  hem  utitur  nisi  qui 
vehementer  animo  commoveatur,  sive  terrore,  sive  metu  sive 
denique  indignatione. 

lam  obsecrat  Parmenonem  Chaerea  ut  sibi  in  potiundo  amore 
suo  opem  ferat,  hominique  simul  in  mentem  revocat  quam 
bene  ohm  de  eo  sit  meritus. 

Ecce  eorum  colloquii  partem  (vs.  307   sqq.) : 

Ch.  Nunc,  Parmeno,  te  ostenderis  qui  vir  sies. 
Scis  te  mihi  saepe  pollicitum  esse :  „Chaerea,  aliquid  inveni 
Modo  quod  ames:  in  ea  re  utilitatem  ego  faciam  ut  cog- 

[noscas  meam :" 
Quom  in  cellulam  ad  te  patris  penum  omnem  congerebam 

[clanculum. 
Pa.    Age,    inepte.    Ch.  Hoc   hercle  factumst.  fac  sis  nunc 

[promissa  appareant. 


2r. 

Ad  vs.  309  Scholiasta  annotat:  „modo  quod  ames:  tan- 

tummodo,    quasi   haec   mora  sit  promissis  complendis",  et  ad 

311:    „hoc   hercle   factum   est:   inveni   quod  amem:  hoc 

quod   dicebas,  inquit,  morae  esse,  iam  factum  est,  amo".  Sed 

Ruhnkenius :    „hoc  factum  est:  formula  de  re  vera  et  mi- 

nime  dubia,"  affertque  ex  Petronio:  „factum,  non  fabula" 

/^i^^^i^^-^t    ex    Quintiliano:    „certum    est,    factum    est,    eripi 

non  potest."  Quae  hinc  aliena  videntur;  etenim  nostro  loco 

hoc    additur.    Equidem    Scholiastae   obloqui   non   ausim.   Non 

''^l^enim   Parmeno   verbis   age   inepte   negare   videtui^  illud  de 

•Ayt\n)U  (w^:  penu  in  cellulam  congesto,  sed  quodammodo  averruncare 

'  ^£it  C^\  pueri  narrationem  de  suo  amore  tamquam  de  re  seria.  ') 

Nihil  est  iocosius  quam  Chaeream  audire  severe,  Paridis 
cuiusdam  instar,  formas  feminarum  iudicantem.  Mox  in  colloquio 
cum  amico  Antiphonte  dicturus  est  (vs.  566) : 

Ipsus  me  nosti  quam  elegans  formarum  spectator  siem. 
Sed  iam  hic  fastidium  suum  ostentat.  Ceteras  omnes  muUeres 
contemnit,  despicit,  nihili  facit,  cives  certe  quas  matres  inepta 
sua  educatione  naturae  bonis  spolient.  Puellae  Atticae  (an 
Romanae  dicam?)  quemadmodum  a  matribus  corrumpantur  et 
aliis  verbis  lepide  describit  et  hisce  (vs.  315—7): 

Siquast  habitior  paulo,  pugilem  esse  aiunt,  deducunt  cibum : 
Tametsi  bonast  natura,  reddunt  curatura  iunceam. 
Itaque  ergo  amantur. 
Ad  vocabulum  habitior  illustrandum  haec  e  Gellio  (IV,  20) 
adscribo:  Censores  Publius  Scipio  Nasica  et  Marcus  Popilius, 
cum  equitum  censum  agerent,  equum  nimis  strigosum  et 
male  habitum  sed  equitem  eius  uberrimum  et habitissimum 


^ 


')  Vocabulis  Belgicis:  „Loop  heen,  malle  jongen '."  quem  aptius  alloquaris  quam 
adolescentulum,  paene  puerum,  qui  de  suo  garriat  amore? 

Cf.  praeterea  Ad.  vs.  271,  qui  locus  nostro  proposito  utilissimus  est.  Ctesipho 
flratri  Aeschino,  a  quo  insigne  accepit  beneflcium,  gratias  agit.  laudatque  eum 
verbis  magniflcis,  animo  enim  est  elato,  gaudiumque  suum  effundere  gestit. 
Tandem  Aeschluus  adolescentulum  exsultantem  sic  corripit:  _age  inepte." 


27 

viderunt   et    „cur"    inquiunt    „ita   est   ut   tu   sis   quam  equus 
curatior?" 

Sed  quid  isto  i  t  a  q  u  e  e  r  g  o  a  m  a  n  t  u  r  faciam  dubius  haereo. 
Quo  enim  sensu  dicta  ea  sunt  et  quomodo  pronuntianda  ?  Dixeris 
cum  acerba  irrisione;  hoc  enim  velle  Chaeream:  „ita  fit  ut 
nemo  eas  amare  possit."  Certe  haec  sententia  optime  in  hunc 
locum  quadrat,  sed  eratne  vocibus  itaque  ergo  iungenda 
cum  iis  quae  praecedunt? 

Deinde  virginis  sibi  conspectae  singulas  enumerat  venustates, 
sed  unde  illa  sit  cuiave  atque  ubi  habitet  roganti  Parmenoni  non 
habet  quod  respondeat.  Tandem  Parmeno  „qua  ratione  ami- 
sisti?"  rogat,  atque  Chaerea: 

Id  equidem  adveniens  mecum  stomachabar  modo. 
Graece  haec  verte :  ravza  yag  ymI  iialmaivov  Ssvqo  ^aSi^cov, 
ipsam  Chaereae  vocem  plenam  iracundiae  tristitiaeque  audire 
tibi  videberis.  Neque  poterat  aptius  ille  verbum  eligere  quam 
hoc  stomachandi  est;  rectissime  enim  illud  adhibetur  de 
eo  qui  irascitur,  sed  nil  facere  potest.  Conferatur  Ciceronis 
ilkid :  „  Stomachabatur  Canius.  sed  quid  faceret?" 

Quam  infelici  casu  factum  sit  ut  virginem  ex  oculis  amit- 
teret,  lepidissima  hac  vitaeque  plena  altercatione  palam  fit 
(vs.  327  sqq.): 

Ch.  Patris  cognatum  atque  aequalem  Archidemidem 
Novistin?  Pa.  Quid  ni?  Ch.  Is  dum  hanc  sequor  fit  mi  obviam. 
Quod  simulac  audivit  Parmeno  „incommode  hercle"  ait.  Ml 
poterat  facetius  excogitari  quam  hoc  Parmenonis  dictum,  quo 
et  Archidemidem  illum  probe  se  nosse  signiflcat  et  expertum 
scire  quid  sit  illi  obviam  venire.  Vultum,  hercle,  hic  iocosi 
servi  conspicimus. 

Quivis  alius  hic  leniter  rideret.  Graviter  vero  Chaerea 
(vs.  329  sq.): 

Immo  enim  vero  infeliciter:   • 
Nam  incommoda  alia  sunt  dicenda,  Parmeno. 

''H^iY.unctxa    ille    vocativus    Parmeno   interiicitur   ab   eo   qui 
sibi  egregiam  quandam  sapientiam  proferre  videatur. 

vs.  335 — 42.  Ineptus  ille  senex  iam  ex  longinquo  Chaeream 
retinuerat,  deinde  quae  dicenda  erant  quam  maximis  dixerat 
ambagibus.  Balbam  eius  loquacitatem  lepide  Chaerea  refert; 
„tandem  abeo"  inquit 

quom  huc  respicio  ad  virginem, 
Illa  sese  interea  commodum  huc  advorterat 
In  hanc  nostram  plateam. 
Hic  quoque  in  verbis  interea  commodum  deprehendimus 
ubertatem   illam   verborum   intimis  mentis  cogitationibus  pro- 
ferendis  aptissimam,  de  qua  alio  loco  fusius  sumus  dicturi. 

Parmeno,    de    virginis    a    Chaerea   tam   laudatae   comitibus 

edoctus  et  qua  via  ierint  cognito,  mox  illam  ipsam  esse  eam 

intelligit   quae   modo   a  Gnathone  militis  nomine  ad  Thaidem 

sit  introducta.  Sequitur  locus  praestantissimus,  qui  ceteris  om- 

nibus  melius  doceat  quantus  sit  artifex  poeta  noster.  Profecto 

egregium  hic  habet  exemplum  qui  Terentii  vult  laudare  oeco- 

nomiam;  Terentii,  aio,  nam  non  credo  haec  omnia  sic  in  Me- 

nandri  fabula  fuisse,  et  cur  non  credam  breviter  dicam.  Annotat 

^^.iftSchoIiasta:    „vide  quam  moUiter  et  sine  intellectu  spectatoris 

ad  argumenti  spectati  ordinem  poeta  perveniat,  ut  de  Eunucho 

■^^"'^^^-  facta   mentione   consilium   nascatur  supponendi  Chaereae."  Et 

cru+vivM^  pgj.jnui|;i   g^n^  iQgj^   yl3i   sic   Scholiasta  poetam  vel  Teren- 

^**^^^  *^    t  i  u  m  laudat ;  non  hoc  faceret,  si  illos  locos,  verbum  de  verbo 

r      .      <•? 

'^-^*''*^***^  -expressum,    e   Menandro   (vel  ApoIIodoro)  translatos  sciret ;  et 

quam    accurate   ille    Graeca   Terentii    exempla  nota   habuerit 

quavis  pagina  apparet.  Non  tam  ineptus  est  Scholiasta  ut  Te- 

rentium  admiretur  propter  aliquam  rem  a  poeta  Graeco  venuste 

inventam.  Immo  omnibus  illis  locis  Scholiasta  legentes  docere 

videtur  Menandri  (vel  Apollodori)  aliquod  artificium  a  Terentio 

ita  esse  mutatum,  exornatum,  ampliflcatum  ut  proprium  ipsius 

fieret.   Sed   de   toto  hoc  argumento  alibi  accuratius  disputabo. 

hic   de  loco  in  quo  nimc  versamur  sententiam  meam  pronun- 
tiasse  satis  habeo. 

„Ad  Thaidem  deducta  est"  Parmeno  narrat  „eique  dono 
data  a  milite,  fratris  tui  rivale.  At  frater  tuus  nil  habuit  miser 
quod  Thaidi  daret  quam  Eunuchum,  qui  mihi  iam  ad  illam 
est  deducendus."  Hic  Eunuchi  illius  praedicat  fortunam  Chaerea. 
Etenim  „summa"  (ait,  vss.  366  sqq.) : 

forma  semper  conservam  domi 

Videbit,  colloquetur,  aderit  una  in  unis  aedibus, 

Cibum  non  numquam  capiet  cum  ea,  interdum  propter  dormiet. 
Ludibrio  eum  servus  habet  et  „vin  te  illius  Eunuchi  vestibus 
indutum  ad  Thaidem  deducam?"  rogat,  haud  reputans  quam 
imprudenter  faciat  quod  adolescentulum  tam  &sQfi6§ov}.ov  quam 
hic  est  audacissimi  facti  admoneat.  Statim  enim  illud  tam- 
quam  serio  datum  consilium  arripit  Chaerea.  Audire  iam  non 
vult  servum  aflBrmantem  se  ioco  illud  dixisse,  cogit  eum, 
trudit,  impelht,  vi  secum  in  patris  sui  fratrisque  aedes  attrahit, 
unde  Eunuchi  sumptis  vestibus  quam  primum  pro  Eunuclio 
ad  Thaidem  deducatur.  Rogantique  servo  (vs.  389)  „iubesne" 
respondet :  „cogo  atque  impero ;  nunquam  defugio  auctoritatem." 
Quo  audito  servus  „sequere:  di  vortant  bene."  Tum  aedes  in- 
troeunt.  Hic  apte  appositeque  annotatur:  „Evidenter  ostendit 
plus  esse  imperare  quam  iubere."  Nam  impero  ubi  dixit 
Chaerea,  tum  demum  signiflcat  se  nunquam  culpam  in  servum 
esse  reiecturum.  Ahbi  eiusmodi  de  imperandi  verbo  obser- 
vationem  minus  recte  adiectam  vidimus.  Atque  ex  uno  hoc 
exemplo  apparet  quam  parum  fidelibus  custodibus  vetusti 
Schohastae  sapientia  commissa  fuerit. 

Sed  restant  quaedam  in  praecedentibus  de  quibus  annotare 
pauca  lubet. 

vs.  3^9.  Audito  Thaidis  nomine  Chaerea :  „ Sed  istam  Thaidem 
non  scivi  nobis  vicinam."  Respondet  Parmeno  „haud  diust." 
Perite    Scholiasta   annotat:  .My.ovo^iia  contra  istud  quod  mere- 


trix  vicina  est."  Et  mox :  „artificiose  inculcat  po6ta  xb  ni&av6v*  '), 

vs.  361.  Formosam  esse  Thaidem  ubi  audivit  Chaerea  rogat: 
„at  nil  ad  nostram  hanc?"  Scholiasta:  „moraliter  nostrani 
dixit  pro  meam." 

vs.  362.  „Obsecro  hercle,  Parmeno,  fac  ut  potiar"  Chaerea 
ait,  et  Parmeno:  „faciam  sedulo."  Faciam  sedulo  plus  est 
quam  strenue  operam  dabo.  Accedit  etiam  fidelis  amicitiae 
notio.  Saepe  enim  homines  omnem  lapidem  movent,  non  tam 
C^  i  A^-^atrEmicmn  adiuvent  quam  ut  specie  industriae  eum  decipiant. 
Cf.  Ciceronianum  illud :  „Quamquam  sedulo  faciebat,  tamen 
interdum  non  defendere  sed  praevaricari  videbatur." 

vs.  369.  Quid  si  nunc  tute  fortunatus  fias?  „Sic 
videtur  dicere  Parmeno,  potius  ut  iocetur  quam  ut  fieri  credat 
posse."  Veram  esse  hanc  Scholiastae  observationem  ex  iocosa 
vocabulorum,  quibus  Chaerea  modo  usils  est,  apparet  repeti- 
tione,  qua  ludicrum  suum  consilium  Parmeno  commendat  ^). 

375.  Et  hoc  adiicit  Parmeno: 
Praeterea  forma  et  aetas  ipsast,  facile  ut  pro  eunucho  probes. 
Multo  elegantius  Bentleius: 

Praeterea  forma  et  aetate  ipse  es,  f.  u.  p.  e.  p. 

378.  Videns  quantum  periculi  ioco  suo  excitaverit  Parmeno 
exclamat : 

Perii,  quid  ego  egi  miser? 
Hic   minime  abundat  ego:  eo  enim  adiecto  multo  fit  flebilior 
servi  oratio. 

379.  „Quo  trudis?"  rogat.  Ad  haec  verba  egregiam  habemus 
Scholiastae   annotationem :   „Comici   semper  ea  ostendunt  fieri 


')  Eodem  spectat  annotatio  ad  Adelph.  648  sq.  /  i rrnropOt-trto- 1 
')  Simulque  illa  argumento  est  sententiae  modo  a  me  proiatae:  Terentii 
hoc  esse  inventum  ut  Chaereae  dolus  e  consiiio  a  Parmenone  iocante  dato  na- 
scatur.  Nam  miraculi  instar  sit  istam  verborum  repetitionem,  mutatis  modo 
personis,  iam  in  Graeco  exemplari  fuisse,  illamque  Terentius  dum  vertereti 
venustissimum  hunc  natum  octonarium: 
Cibum  uua  capias,  adsis,  tangas,  ludas,  propter  dormias. 

ab  altero  verbis  alterius  personae,  quae  ostendi  per  se  ipsa 
non  poterant;  ut  nunc  manu  agere  Chaeream  Parmenone  ipso 
dicente  cognoscimus."  Eodem  modo,  si  quis  in  G-raeca  fabula 
fiaQzvQOfiai  exclamat,  ei  modo  inflictam  alapam  scire  possumus. 
Cf.  Ad.  173  ubi  „ei  misero  mihi"  leno  verberatus  ululat. 

386.  „Quidni  ego  Thaidem  meretricem  fallam?"  Chaerea 
retinentem  Parmenonem  rogat: 

An  potius  haec  pati  ?  aequum  est  fieri  ut  a  me  ludatur  dolis. 
Sic   vulgo   editur,    exstat   varia   lectio  patri  pro  pati^  cuius 
ope  Bentlejus  egregium  hunc  fecit  versum: 

An  potius  par  atque  aequumst  pater  ut  a  me  ludatur  dolis  ? 

Certe  patris  mentio  rectissime  hic  fit.  Nam  nisi  Thaidem 
deceperit  Chaerea  et  dolo  ab  illa  virginem  abduxerit,  nihil 
restat  nisi  ut  a  patre  pecuniam  abradat  qua  virginem  emat. 
Atque  in  senibus  emungendis  sine  ulla  religione  servi  adole- 
scentibus  dant  operam. 


ACTUS   III    SCENA    1. 

Parmeno  ex  heri  aedibus  procedens  ut  ad  Thaidem  deducat 
ancillam  nigram  et  Eunuchum  illum  simulatum,  adstare  iam 
ante  Thaidis  ostium  Thrasonem  militem  videt  cum  suo  para- 
sito  Gnathone.  Modo  advenerunt,  sed  sermo  eorum  „sic  prodit 
ut  post  scenam  inchoatus  esse  videatur"  quemadmodum  perite 
observat  Scholiasta.  Audit  illum  sermonem  ex  suo  angulo 
Pafmeno,  audit  ineptam  militis  iactationem  parasitique  adu- 
lationem  abiectam.  Pauca  quaedam  ex  ludicro  illo  colloquio 
accuratius  aspiciamus. 

vs.  391.  „Magnas  vero  agere  gratias  Thais  mihi?" 
Militis   verba   sunt  atque  ea  prima  Parmeno  excipit.  Annotat 
Scholiasta:  „plus  sonat  inflnitivus  modus  flnito."  Hoc^  ut  opinor, 

vult,  iam  ex  illo  inflnitivi  usu  ineptum  fatui  hominis  apparere  I 

fastum.  Libenter  credo,  verte  enim  haec  Belgice :  audies  vocem 
stolide  superbientis. 

Respondet  Gnatho:  „Non  tam  dono  laeta  fuit  Thais  sed  quod 
a  to  datum  est:  id  vero  serio  triumphat."  Censet 
Scholiasta  de  industria.  et  ut  Thrasoni  blandiatur,  hoc  t  r  i  u  m-  U. 

p  h  a  n  d  i    verbum    adhibere    Gnathonem,    quoniam    „militare  k.--    y 
dictum"   sit.  Hic  quidem,  ut  opinor,  egregium  virum  studium   ^^T 
illud  ceteroquin  laudandum  in_quovis_vocabuk)_^anquam_^venu^- 
tatem_  de^rehendendi_  fefelht.  Nam   omnes   homines  eo   sensu 
illo   verbo   utuntur,  non  milites  soli  militumve  adulatores.  Cf. 
Phorm.  543  ubi  servus  herilem  filium  rogat: 

Non  triumpho  ex  nuptiis  tuis  si  nil  nanciscor  mali? 
vs.  395  „est  istuc  datum 

Profecto,  ut  grata  mihi  sint  quae  facio  omnia." 
Quanta   insit   his  vocabulis  superbia  optime  intelliges  si  repu- 
tabis   datum   esse:    „a   dis  immortalibus   datum".  Gratum 
autem   est:    „quod   facit  ut  gratias   nobis   habeant  homines." 
Cf.  Heaut.  262: 

Tum  quom  gratum  mihi  esse  potuit  nolui. 
Narraturus    „quam    grata   sibi   sint   omnia,"  i.  e.  quam  sibi 
homines   devincire   sciat   soleatque,    hoc  primum  affert  exem- 
plum  (vs.  397  sq.) : 

vel  rex  semper  maximas 
Mihi  agebat  quidquid  feceram:  ahis  non  item. 
Annotat  Schohasta:  „Quam  intempestive  miles  ad  regem  transi- 
tum   facit   cum   de   meretrice   agatur".  Rectissime,  ut  opinor: 
habetur   enim   sermo  ante  mulierculae  aedes,  et  de  muHerum 
captandis  mentibus  erat  agendum. 
„Rex  ergo"  Thraso  narrat  (403  sqq.): 

sicubi  eum  satietas 
Hominum  aut  negoti  siquando  odium  ceperat, 
Requiescere  ubi  volebat,  quasi,  nostin? 

Scholiasta:  „grate  expressit  stulti  infantiam  militis,  qui  ante 
vult  intelligi  quod  sentit,  quam  ipse  dicat."  Eiusdemmodi 
legitur  observatio  ad  vs.  412,  ubi  sic  de  sua  apud  regem 
gratia  narrare  pergit: 

Invidere  omnes  mihi, 
Mordere  clanculum :  ego  non  flocci  pendere : 
Invidere  omnes  mihi. 
„Mire  est  facta  nullius  ponderis  repetitio  ad  inertiam  loquentis 
exprimendam."   Prudenter    haec    observata    videntur;    sed    ne 
illic  quidem  obloqui  Scholiastae  ausim,  ubi  (vs.  432)  ad  voca- 
bulum  „emoriri"  haec  fere  annotat:  „vitiosa  forma  qua  militis       1 
stultitia    significetur    et    rideatur",    licet   primo    aspectu    satis 
absurda   ea   observatio   videri   possit.    Sit   sane  emoriri  non 
vitiosa   forma,    est   tamen   minus    usitata,    et   cur   miles    eam 
adhibeat    nullam    aliam    causam    video    quam   stultitiam    eius 
barbariemque ;  saepeque  in  comoedia  unum  aliquod  vocabulum 
rarius  ad  spectantium  cachinnos  excitandos  efficacius  est  quam 
longa  atque  ineptiarum  plena  sententia. 

vs.  406.  Verbo  nostin  interrogatus  G-natho  respondet: 

scio 
Quasi  ubi  illam  exspueret  miseriam  ex  animo. 
Hic  quid  sibi  velit  vocabulum  ubi  minime  intelligo.  Ex  prae- 
cedenti  versu  irrepsisse  censeo,  hic  vero  „quasi  ut"  legendum: 
sic  enim  demum  recte  procedet  oratio. 

^Perpaucorum  hominum  rex  est"  dixerat  Thraso.  Tum 
Gnatho  (vs.  409): 

Immo  nullorum  arbitror 
Si  tecum   vivit. 
Annotat  Scholiasta:  „hoc  aversus  ne  miles  audiat."  Recte,  ut 
opinor,  licet  idem  addat:  „potest  tamen  et  aliter  intelligi." 

Narravit  Thraso  quomodo  quondam  in  coena  praefectum 
quendam,  a  quo  esset  lacessitus,  ultus  sit.  Exclamat  Para- 
situs  (417  sq.): 

3 


34 


^AMJvl 


Pplcherrime  hercle  dictum  et  sapienter.  Papae 
lugularas  hominem.  Quid  ille? 
et  Thraso:  „mutus  ilico."  Sequuntur  haec: 

Quid  ni  esset!  Di  vostram  fidem:  hominem  perditum 
Miserumque:  et  illum  sacrilegum. 
In  editionibus  verba  „Quidni  esset?"  Gnathoni  dantur,  illud 
autem  „Di  —  sacrilegum"  secum  loquitur  Parmeno.  Sensus 
ergo  esse  debet:  „plane  miser  est  hic  miles,  cui  eiusmodi  sit 
amicus,  et  quam  scelestus  ille  amicus  est!"  Sed  totum  hoc 
dictum  non  tam  Parmenoni  convenit  quam  philosopho  alicui 
docenti  qui  amico  utatur  adulatore  miserrimum,  illum  vero 
ipsum  pessimum  mortalium  esse;  et  est  eius  oratio  satis 
languida.  Quid  si  Thrasoni  damus  „mutus  ilico,  quid  niesset?" 
tum  Gnathoni:  „Di  vostram  fidem:  hominem  perditum  mise- 
|rumque  et  illum  sacrilegum,"  ut  Gnatho  hoc  fere  dicat:  „mi- 
seret  me  hominis,  vel  potius  misereret,  si  non  sacrilegus  ille 
esset."  Illud  autem  „miseret  me  hominis  a  te  profli- 
gati"  egregie  decere  Gnathonem  e  verbis  mox  sequentibus 
apparebit,  ubi  ille,  audito  quid  quondam  Thraso  adolescenti 
adversario  responderit,  flebiliter  (vs.  430) : 

Dolet  dictum  imprudenti  adolescenti  et  libero. 
Ibi  enim  dolet  (sc.  mihi)  prorsus  idem  est  ac  miseret  me. 
Tandem  ad  rem  praesentem  Thraso  venit  et  (434): 
Sed  heus  tu,  purgon  ego  me  de  istac  Thaidi, 
Quod  eam  me  amare  suspicatast? 
Ilkid   heus   tu   praemittit   qui   de   re  gravissima  sit  consul- 
turus  et  de  qua  iam  sibi  (ut  ipse  credit)  sapientissimum  con- 
sihum   ceperit.   Et  praeterea  loquitur  miles  tamquam  cui  per- 
•  suasum  sit  sui  amore  flagrare  virginem. 

„Minime  vero"  parasitus  respondet,  Sequitur  vss.  437 — 445: 
Scin  siquando  illa  mentionem  Phaedriae 
Facit  aut  si  laudat,  te  ut  male  urat?  Thr.  Sentio. 
Gu.  Id  ut  ne  fiat,  haec  res  solast  remedio. 


35 

440.  Ubi  nominabit  Phaedriam,  tu  Pamphilam 
Continuo.  Siquando  illa  dicet  „Phaedriam 
Intro  mittamus  comissatum" :  Pamphilam 
Cantatum  provocemus.  Si  laudabit  haec 
Illius  formam:  tu  huius  contra.  Denique 
445.  Par  pro  pari  referto,  quod  eam  mordeat. 
Duas    ad    lepidissimum    hunc    locum    emendationes    proposuit 
Bentlejus,    quarum  alteram  utique  recipiendam,  alteram  plane 
improbandam  censeo.  Nempe  pro  cantatum  haud  dubitg  quin 
cantum   tu   legendum   sit:    opus    enim   illic   est  pronominis 
repetitione.    Contra  vs.  445  vereor  quidem  ut  par  pro  pari 
[referre   Latine   dici   possit,    sed  quod  Bentlejus  dat  par  tu 
pari  referto  haud  dubie  vitiosum  est ;  nam  in  singulis  quidem 
partibus  consilii  a  Gfnathone  dati  pronomen  tu  ponendum  est, 
in  earum  avaKsqjakaLcoaet  ferri  illud  non  potest. 

Vs.    autem   439   id   ut   ne   fiat   est   ne   teurat  i.e.  ne 
ullum  ex  illo  consilio  capiat  fructum. 

Ad  vs.  443  bene  annotat  Scholiasta:  „eleganter,  quia  illaforis 
est,  haec intus,  illum  intromittamus,  hanc  p r o v o c e m u s." 
Hic  vero  miles:  „si  quidem  me  amaret,  tum  illud  prodesset, 
Grnatho."  Egregiam  hic  habemus  annotationem  Scholiastae  de 
oixovofiLa  quae  his  versibus  inducitur;  e  qua  haec  afferimus: 
„si  hoc  tollas  (mihtem  semper  intellexisse  se  non  amari)  aut 
excludendus  est  Phaedria,  aut  e  dolore  militis  in  hac  fabula  fit 
tragicus  exitus."  Nec  minus  egregia  haec:  „meminisse  oportet 
ridiculas  personas  non  omnino  stultas  et  excordes  induci  a 
po&tis  comicis.  Nam  nulla  delectatio  est,  ubi  omnino  qui  delu- 
ditur  nihil  sapit."  ^)  Et  verum  esse  quod  de  nostro  versu   ob- 


')  Ad.  vs.  578.  Syrus  Demeam  senem  ablegans  longam  ei  monstrat  viam  qua 
fratrem  invenire  possit,  aliosque  multos  locos  nominat  et  angiportum  quendam. 
Sed  ubi  dixit  „Hac  pergito,"  Demea  exclamat:  „Id  quidem  angiportum  non  est 
pervium."  Hic  quoque  egregie  Scliol.:  „observa  Terentianam  consuetudinem, 
in  qua  inducit  non  niliil  sapere  eos  qui  falluntur." 

servat,  e  vocativo  G  n  a  t  h  o  apparet,  quem  adiicit  miles  quia  cum 
doloris  quodam  loquitur  sensu. 

Solatur   hominem  Gnatho  dicendo:  „te  amat  quia  dona  tua 
amat."  Tum  Thraso  (vs.  451): 

Benedixti :  ac  ')  mihi  istuc  non  in  mentem  venerat 
et  Gnatho  (452  sq.): 

Ridiculum:  non  enim  cogitaras:  ceterum 
Idem  hoc  tute  melius  quanto  invenisses,  Thraso! 
Quam  ridicule  etiam  sagacissimi  homines  errare  possint  ex 
hac  Bentleji  appajet  annotatione:  „si  idem  est,  quomodo 
mehus?  Lege:  idem  hoc  aut  melius  tute  invenisses 
Thraso."  Fugit  virum  praestantissimum  rara  huius  loci  venu- 
stas.  Nam  verum  quidem  est  eandem  rem  mehus  peiusve  inveniri 
non  posse,  sed  in  hoc  ipso  summus  est  dicti  lepor,  neque 
poterat  facetius  Gnatho  homini  stulto  adulari  quam  sic:  „si 
tu  eandem  rem  invenire  dignatus  esses,  melius  invenisses." 


ACTUS    III    SCENA    2. 

Prodit  Thais,  salutat  miUtem,  qui  statim  eam  admonet  doni 
a  se  dati.  Hic  Parmeno  (vs.  457) : 

quam  venuste:  quod  dedit 
Principium  adveniens! 
Gratias  militi  agit  Thais;  tum  continuo  parasitus: 

Eamus  ergo  ad  coenam. 
Et  Parmeno  secum : 

Hem  alterum : 
Ex  homine  hunc  natum  dicas? 
Coniectum   hic   est:    „abdomini    hunc   natum    dicas."   A  quo? 
Ab  aliquone  nostrae  aetatis  viro  insane  docto?  Immo  a  Bent- 


')  Sic  Fleck.;  1.  at. 

lejo.  Et  laudat  illam  coniecturam  Ruhnkenius  defenditque  hoc 
e  Cicerone  (in  Pisonem  17)  loco  afferendo:  „ille  gurges  atque 
helluo,  natus  abdomini  suo,  non  laudi  ac  gloriae."  Quasi  vero 
ulla  hic  sit  mutatione  opus.  Rogat  enimParmeno:  „hominemne 
ex  homine  an  beluam  ex  belua  natum  dicas?" 

Sequitur  (vs.  460) :  „ubi  vis,  non  moror."  Thraso  haec  nunc 
loquitur    in    editionibus.    Quanto    prudentius    Thaidi    illa    dat 
^,t*>n  Daceria.   Etenim  ut  Thaidem  ad  coenam  secum  duceret  miles 
iJ'^  venit:  illa  nunc  se  paratam  esse  declarat. 
■^      Hic   ex   angulo  suo  prodit  Parmeno  Thaidemque  alloquitur. 
Cui   illa   (vs.    462):    „Ehem   Parmeno,    bene   fecisti."    Annotat 
Scholiasta :  „  Quid  bene  fecit  Parmeno,  an  quasi  perturbata  haec 
loquitur,  etiam  de  nihilo  blandiens,  utpote  meretrix  et  faceta?" 
Haud  male:  nescit  enim  Thais  quid  dicat,  ergo  profert  aliquod 
dictum   urbanum  quod  nullam  vim  habeat,  et  eiusmodi  dicto- 
rum  plenum  habet  illa  armarium.  Cf.  p.  10  ad  vs.  95.  ") 
Abire  cum  Thaide  gestientem  Parmeno  alloquitur  (vs.  466  sq.) : 
Quaeso  hercle  ut  liceat,  pace  quod  flat  tua, 
Dare  huic  quae  volumus,  convenire  et  conloqui. 
Displicet   hoc:    tres   infinitivi   et   et  ultimo  additum.  Sed  quo 
modo   vitium   tollam   nescio.    Non   inepte   Scholiasta   annotat: 
„sic   pronuntiandum   est   ut   quasi   dicat:  liceat  per  te,  miles, 
quod   etiam   inter   hostes   et   in   bello   licet."    Certe  acerba  in 
Parmenonis  verbis  inest  derisio. 
Tum  miles  (vs.  468) : 

Perpulchra  credo  dona  aut  nostri  similia 
Et   Parmeno:    „Res   indicabit."   Tum   statim   ad  eos  qui  in 
domini  sunt  aedibus: 

Heus,  iubete  istos  foras 
Exire,  quos  iussi,  ocius. 


I)  Ad  similem  locum    (Phorm.  1005)  Scholiasta  annotat:  „Feniinarum  oratio  etsi 
non  blanditur  blauda  est." 

Atque  prodeunte  ancilla  nigra :  „  Procede  tu  huc.  Ex  Aethiopiast 
usque  haec."  Perite  Scholiasta  annotat:  „Cum  flducia  et  alto 
vultu  pronuntiat ;  et  festinat  ne  occupet  miles  prius  abire  quam 
videat."  Facit  autem  Parmeno  quod  iussus  est  vs.  214:  „munus 
nostrum  ornato  verbis." 

Tum  Eunuchum  suum  simulatum  manu  adducens  sic  alterum 
illud  donum  exornat  verbis  (476  sqq.): 

Fac  periclum  in  litteris 
Fac  in  palaestra,  in  musicis:  quae  liberum 
Scire  aequomst  adolescentem :  sollertem  dabo. 
Sollertem  dabo  quomodo  sit  accipiendum  non  video.  Certe 
non  sic  ut  vult  Ruhnkenius:  „rebus  ipsis  ostendam  eum  peri- 
tissimum  harum  artium.  Plaut.  Mil.  III,  1,  56 : 

Plus  dabo  quam  praedicabo  ex  me  venustatis  tibi." 
Sed  plane  aliud  quid  est  d  a  r  e  Plauti  loco  atque  nostro  Terentii. 
Eunuchus  ad  hoc  exemplum  dicere  poterat:  „sollertiam  dabo"; 
Parmenoni  utendum  erat  futuro   exacto. 

480  sqq.  „Atque  haec  qui  misit"  sic.'Parmeno  pergit 
vix  militis  interpellantis  verba  audiens  „non  est  amator  im- 
periosus 

verum  ubi  molestum  non  erit,  ubi  tu  voles, 
Ubi  tempus  tibi  erit,  sat  habet,  si  tum  recipitur." 
Singularem  vim  habet  a  t  q  u.e :  „et  quod  maximum  est,  is  qui 
tam   pulchra   dona  dat ..."   Admonet  hic  lectorem  Scholiasta 
quam   bene   memor   Parmeno  sit   iussi   (vs.    214  sq.):  „illum 
aemulum,  quod  poteris  ab  ea  pellito." 

Hanc  rivalis  sui  verecundiam  ubi  laudari  audivit  Thraso, 
contemptim  (vs.  486): 

Apparet  servum  hunc  esse  domini  pauperis 
Miserique. 
Statimque  Gnatho: 

Nam  hercle  nemo  posset,  sat  scio, 
Qui  haberet  qui  pararet  alium,  hunc  perpeti. 

Scholiasta:  „aliam  causam  subtiliorem  assignat  parasitus  quam 
dixerat  miles."  Rectissime:  miles  enim  se  invisum  reddit 
gloriando  se  divitiis  suis  facilem  sibi  ad  Thaidem  parare 
aditum.  Hanc  invidiam  callide  ab  eo  removet  Gnatho. 

Restante  etiam  Thaide  ut  dona  Phaedriae  introducat  et 
ancillis  suis  imperet  quaedam,  Thraso  (vs.  494) : 
Ego  hinc  abeo,  tu  istanc  opperire. 
Haec  Gnathonem  miles  iubet,  tamquam  qui  parum  curet 
Thaidem,  certusque  sit  eam  suis  donis  teneri  obstrictam.  Sed 
mox  exeunte  Thaide  consilium  mutat  Gnathonemque  sic 
alloquitur  (499): 

Abi  prae,  cura  ut  sint  domi 
Parata. 
Abiens  Thais  haec  Pythiadi  ancillae  mandat  (501  sqq.) : 
Fac  cures,  si  Chremes  hoc  forte  advenerit, 
Ut  ores,  primum  ut  redeat:  si  id  non  commodumst, 
Ut  maneat:  si  id  non  poterit  ad  me  adducito. 
Recte  nunc  hoc  forte  legitur  pro  huc  forte,  quod  a  Thaide 
.dici   non   potest,    quoniam   certo   Chremetem  exspectat,  neque 
usquam   ahbi   quam  domi  suae.  Est  autem  hoc  forte:  „hoc 
temporis  intervallo,  dum  ego  forte  absum." 
Tandem  (504  sq.) : 

quid!  quid  aliud  volui  dicere? 
Ehem :  curate  istam  diligenter  virginem. 
Ne  quis  ignoret  quid  haec  sibi  velint,  lectorem  moneo  festinare 
Thaidem:  intelUgit  enim  militem  irasci  non  esse  e  re  sua. 

Haec   ubi   dicta,    ad   miUtem   coenatum   abeunt   miles  ipse, 
Thais,  Gnatho. 

ACTUS    III    SCENA    3. 

Vixdum  illi  sunt  profecti  cum  Chremes  advenit,  quem 
iuvenem  ad  se  arcessiverat  Thais,  ut  puellam,  quam  a  milite 
esset  acceptura,  ei  traderet,  cum  illius  eum  fratrem  esse 
putaret  et  iure  putaret.  At  ille  cur  fuerit  vocatus  et  quid 
omnino  sibi  Thais  velit  minime  intelligit.  Secum  ergo  de  re 
illa  obscura  quae  sibi  sit  oblata  disputat.  Sed  quae  ille  loquitur 
quam  venusta  sint,  quam  bene  apteque  singula  sint  vocabula 
electa,  et  quanta  arte  tota  illa  Chremetis  persona  sit  depicta, 
vix  et  ne  vix  quidem  intelligeremus,  nisi  in  tempore  praesto 
nobis  esset  egregius  ille  praeceptor,  Scholiasta.  Is  enim  huic 
scenae  breve  hoc  praemisit  monitum: 

„Haec  persona  apud  Menandrum  rustici  adolescentis  est." 
Non  eo  consilio  hoc  dictum  quasi  aliter  haec  Chremetis  per- 
sona  a  Terentio  sit  depicta  atque  a  Menandro,  sed  significat 
hanc  adolescentis  rustici  personam  a  Terentio  ex  Menandri 
Eunucho  sumptam  esse,  non  aliunde,  ut  militem  et  parasitum. 
Ergo  ut  verba  factaque  Chremetis  bene  intelligamus,  hoc 
tenendum  —  atque  haec  est  totius  observationis  praecipua 
pars  —  rusticum  esse  adolescentem  Chremetem.  lam  hoc 
hominis  longe  ab  urbe  viventis,  tam  multis  verbis  suam  de 
dolo  malo  suspicionem  significare:  „profecto,  quanto  magis 
magisque  cogito,  nimirum :" 

vs.  509.         „Ita  me  video  ab  ea  astute  labefactarier". 
Labefactare   legitimum  verbum  est  de  eo  qui  a  severitate 
ad  nequitiam  perducitur. 

vs.  511. 

„Roget  quis:  quid  tibi  cum  illa?  ne  noram  quidem." 
Audis    hic    iuvenem    subrusticum    mirantem    qui    mulierculae 
innotescere  potuerit.  Chaerea  contra,  urbanus  ac  mihtaris,  mira- 
tur  (vs.  360)  quod  Thaidem  nondum  viderit. 

vs.  513.  „Ait  rem  divinam  fecisse." 

Nescit  Chremes  semper  rei  divinae  intentas  esse  mulierculas; 
itaque  illud  aU  praemittit  tamquam  de  re  parum  verisimili. 
vs.  515  s|("  ipsa  accumbere 

Mecum,  mihi  sese  dare,  sermonem  quaerere. 
Nonne  sunt  hi  infinitivi  eius  qui  secum  memoria  recolat  mere- 
triculae  astutias  quas  ipse  vix  vitarit? 

Sermonem  quaerere.  Annotat  Scholiasta:  „Sermonem 
quaerimus,  quando  non  solum  quod  dicamus  quaerimus,  verum 
etiam  quomodo  alter  nobis  respondeat  et  obloquatur:  puta 
cum  deficientibus  sermocinandi  causis  quota  sit  hora  et 
satis  recte  quis  valuerit  percontamur."  Rectissime: 
certo  enim  consilio  haec  omnia  a  Thaide  dicta  rogataque  esse  ei 
ne  in  mentem  quidem  venit,  nedum  bona  fide  eam  egisse  et 
sibi  sororique  suae  prospicientem.  Deinde  in  memoriam  redit 
eorum  quae  Thais  rogaverit.  Illa  autem  omnia  ad  cognatos 
virginis  inveniendos  pertinent,  sed  huiuscemodi  sunt  ut  suspi- 
cionem  adolescenti  rustico  oriri  minime  mireris.  Et  hinc  huius 
soHloquii  summus  lepor  summaque  venustas.  Rogaverat  „quam 
pridem  pater  materque  Chremetis  mortui  essent."  Suspicatus 
ille  haec  eam  rogasse  ratam  se  modo  rerum  suarum  dominum 
factum  moxque  illas  dilapidaturum,  responderat  „iam  diu." 
Deinde  „res  Sunii  ecquod  haberet  et  quam  longe  a  mari." 
Quoniam  praedium  maritimum  aut  propter  facilem  frugum 
subvectionem  aut  propter  amoenitatem  aquarum  pretiosius 
est,  Chremes  secum  (vs.  520) : 

Credo  ei  placere  hoc,  sperat  se  a  me  avellere. 
vs.  521—525. 

Postremo  ecqua  inde  parva  periisset  soror; 

Ecquis  cum  ea  una;  quid  habuisset,  quom  perit; 

Ecquis  eam  posset  noscere:  haec  quor  quaeritet? 

Nisi  si  illa  forte  quae  olim  periit  parvula 

Eam  sese  intendit  esse,  utist  audacia. 

Lepidissima  haec;  nam  profecto  si  Thais  hoc  habuisset  consi- 
lium  ut  se  sororem  illam  esse  simularet,  non  alia  rogasset. 
Quaedam  ilkistrantem  audiamus  Scholiastam. 

vs.  52I3.  Haec  quor  quaeritet:  „in  gestu  et  vultu  quod 
restat  ostenditur."  Hoc,  ut  opinor,  vult:  gestus  vultusque 
indirectae  interrogationis  vim  exphcant.  Rectissime :  etenim 
tamquam  ad  circumstantes  se  Chremes  convertit  his  verbis: 
„Nunc  vos  omnes  rogo  atque  obsecro"  '). 

vs.  529.  Intendit  Scholiasta  dicit  aut  idem  esse  quod 
contendit  aut  quod  probare  vult,  quo  sensu  luriscon- 
sulti  utantur.  Hoc  verius.  Proprie  intendere  est  crimcn  in 
adversarium  iacere  ^).  Atque  hoc  egregie  hominem  rusticanum 
decet,  verbis  a  foro  desumptis  uti;  quippe  qui  in  urbe  nil 
magis  metuere  soleat  quam  calumnias  et  circumscriptiones 
hominum  in  foro  versatorum.  ^ 

Tandem  intus  eo  clamante  (530):  „heus,  heus,  ecquis  hic, 
ego  sum  Chremes,"  prodit  Pythias  ancilla.  Blande  alloquitur 
adolescentem ;  retinere  eum  conatur;  ut  cras  redeat  rogat.  At 
suspicionum  plenus  ille  paucis  syllabis  quam  primum  abeundi 
sibi  certum  stare  consiHum  declarat.  Quid  autem  facetius  quam 
rusticanum  adolescentem,  blande  eum  salutante  Pythiade 
verbis:  „0  capitulum  lepidissimum,"  statim  secum  loqui:  „dico 
ego  mi  insidias  fieri?"  Quidquid  Pythias  ab  eo  petit,  ille 
negat;  tandem,  ubi  illa  rogavit  (vs.  535):  „Quor,  mi  Chremes?" 
exclamat  „malam  rem  hinc  ibis."  Egregie  Scholiasta:  „apparet 
illum  manu  tactum  esse,  qui  sic  irascitur."  Postremo  Pythias 
(537):  „amabo  ut  illuc  transeas  ubi  illa  est."  Recte  Scholiasta: 


^  C£  Andria  191.  Senex  Davum  perterriturus,  ne  quid  moliatur  contra  filii  nuptias 
a  se  decretas,  longis  utitur  ambagibus.  Tsindem  servus:  „Hoc  quid  sit"  rogat  non 
herum,  ut  opinor,  sed  spectatores.  Colorem  verborum  optime  reddes  hac  versione: 
nNu  zou  ik  toch  wel  eens  willen  vragen  waar  dat  heen  moet." 

'O  Cf.  ad  Andr.  IV,  3,  18:  „Intenderam  verbum  a  venatoribus  translatum, 
qui  retia  intendunt  ad  feras  capiendas.  Quia  ergo  parat  Chremem  et  Simonem 
fallere,  intenderam  dixit.  vel  a  sagittis  atque  arcu." 

„ut  brevem  viam  demonstraret,  non  eas  sed  transeas 
dixit."  Hoc  vero  cnr  facere  recuset  non  habet  Chremes,  et 
iubente  Pythiade  Dorias  ancilla  cum  eo  abit  viam  ei  mon- 
stratura. 


ACTUS   III   SCENA   4. 

Nova  hic  in  scenam  prodit  persona,  quam  Terentius  ipse 
addidit  (hoc  enim  nos  docet  Schohasta),  quo  facto  ea  quae 
sequuntur  multo  fiunt  lepidiora.  Antipho  est,  qui  cum  frustra 
diu  Chaeream  expectaverit,  tandem  eum  domi  quaerit.  Verba 
eius  et  alia  sunt  et  haec  (vs.  545) : 

Idque  adeo  visam,  si  domist.  Quisnam  hinc  ab  Thaide  exit  ? 
Bentleius : 

Sed  quisnam  a  Thaide  exit? 

Elegantissima  haec  est  coniectura  et  haud  dubie  recipienda. 
Quis  enim  languidum  istud  hinc  ab  Thaide  ferat,  vel 
durissimum  illud  asyndeton  ?  Et  est  correctio  lenissima.  Etenim 
post  literas  st  in  domist  omissa  est  a  librario  vox  sed  (set), 
deinde  adverbio  hinc  versus  utcunque  expletus. 


ACTUS   III    SCENA   5. 

Quem  Antipho  admirabundus  a  Thaide  exire  viderat,  quem- 
que  iam  e  latibulo  speculatur,  Chaerea  est,  indutus  etiamnunc 
Eunuchi  vestibus.  Primum  anxius  respicit,  deinde,  ubi  a  tergo 
tuta  videt  omnia,  gaudio  exclamare  incipit. 

vs.  549.  Nemo  homost.  Quid  sibi  ista  verborum  velit 
ubertas  alibi  dicam. 

Deinde,  memor  etiam  quam  intempestive  modo  se  remoratus 
sit  senex  ille  Achidemides,  secum  queritur  (vs.  553  sqq. ) : 


44 

Sed  neminemne  curiosum  intervenire  nunc  mihi 

Qui  me  sequatur  quoquo  eam,  rogitando  obtundat,  enicet, 

Quid  gestiam  aut  quid  laetus  sim,  quo  pergam,  unde  emer- 

[gam,  ubi  siem 
Vestitum  hunc  nactus,  quid  mihi  quaeram,  sanus  sim  anne 

[insaniam ! 
Hic    eum   alloquitur   Antipho,   atque,    id   quod   recte   observat 
Scholiasta     (sed     verba    eius    sunt    corrupta),    facete    omnia 
Chaereae  verba  repetit,  ut  sciat  ille  se  iamdudum  ab  Antiphone 
observari. 

Nactus  ergo  qui  audiat  rogetque,  ab  initio  ad  finem  narrat 
Chaerea  quaenam  sibi  in  Thaidis  aedibus  obtigerit  felicitas, 
omniaque  quemadmodum  gesta  sunt  accurate  describit.  Quae 
hic  repetere  quid  opus?  Res  enim  ipsa  loquitur  et  sponte  se 
oflfert  ei  qui  seme^  legerit.  Sed  pauca  inde  in  medium  pro- 
trahamus.  ^ 

vs.  569  sqq. 

Erat  quidam  eunuchus,  quem  mercatus  fuerat  frater 

[Thaidi, 
Neque  is  deductus  etiam  tum  ad  eam ;  submonuit  me 

[Parmeno 
Ibi  servus,  quod  ego  arripui. 
Male  me  habet  vs.  571  ibi  vel  potius  locus  ubi  positum  est. 
(An  forte  eius  sc.  Phaedriae?). 

„Thais  ubi  me  pro  Eunucho  accepit," 
Commendat  virginem.  An.  Quoi?  tibine?  Ch.  Mihi. 

[An.  Satis  tuto  tamen. 
„Quid  hic  facit  tamen?"  rogat  Scholiasta,  et  subljcit:  „utrum 
hoc:  etsi  meretrix  tamen  satis  tuto  agit?  An:  etsi  Chaereae, 
satis  tuto  tamen,  quia  nullus  accedet  alius?"  Illud  malim. 
Belgice  sic  fere  vertendum  ut  ridentis  Antiphonis  vox  audiatur : 
„Nu,  dat  was  dan  toch  voor  haar  doen  nog  al  voorzichtig  ge- 
handeld."  Cf. :  huic  mandes  siquid  recte  curatum  velis. 


45 

583  sqq.  Dum  apparatur  (balneum)  virgo  in  conclavi  sedet 
Suspectans   tabulam   quandam   pictam;   ibi  inerat  pictura 

[haec,  lovem 
Quo   pacto   Danaae   misisse   aiunt   quondam   in   gremium 

[imbrem  aureum, 
Egregie   hic   docet   Scholiasta  nullam   tabulam   pictam  domui 
meretriciae  aptiorem   esse   quam   hanc,    quippe   in   qua   amor 
depictus  sit  non  gratuitus  sed  auro  venalis. 

„Hac    imagine    admonitus"    Chaerea    ait    „hoc   reputabam" 
(vs.  588  sq.): 

Deum  sese  in  hominem  convertisse  atque  in  alienas  tegulas 
Venisse  clanculum  per  pluvium  fucum  factum  mulieri. 
Bentlejus : 

Deum  sese  in  pretium  convertisse  et  per  alienas  tegulas 
Venisse  e.  q.  s. 
Sed  vel  sic  displicent  versus.  Quam  enim  nunc  ab  exemplo 
lovis  excusationem  petit  Chaerea?  Versus  sic  reficti  magis 
docent  quae  vis  auri  sit  quam  quantum  amanti  liceat.  Schol. : 
„Utrum  quia  lupiter  humana  forma  aurum  infundens  pictus 
erat  in  tabulis,  non  pro  love  aurum  ?"  Et  sic  fere  Oudendorpius. 
Sed  fortasse  non  nimis  hic  sunt  urgenda  vocabula,  quando- 
quidem  in  illo  alienas  insunt  omnia:  „Iupiter  in  alienam 
domum  irrepsit;  quid  ni  et  ego  mihi  in  domo  aliena  largiar 
aliquid?"  Cetera  abundant.  Quamquam  ad  istud:  „non  nimis 
urgenda  omnia"  in  Terentio  invitus  confugio. 

vs.  591.  Ego  homuncio  hoc  non  facerem?  ego  illud  vero  ita  feci 
4  [ac  lubens. 

Bentl. :     Ego    homuncio   hoc   non   fecerim?   ego    vero    illud 

[fecerim  ac  lubens. 
Quod  probat  Ruhnkenius,  hoc  argumentum  afferens :  „  futurum    , 
tempus  requiritur,  non  praeteritum."  Quod  nihili  est,  v.  vs.  606    oJU  ,y^^ 
et  Cic.  pro  Cluent.  §  45.  Et  etiam  versus  emendati  altera  pars   ^  u^^suu: 
inepte  languet.  Am:.^  y^ 

vs.  592  sq. 

Dum  haec  mecum  reputo,  arcessitur  lavatum  interea  virgo : 
lit,  lavit,  rediit:  deinde  eam  in  lectum  illae  coUocarunt. 
Arcessitur    et    collocarunt    legitima    esse    vocabula    de 
iustis  nuptiis  observat  Scholiasta:  haud  inepte,  siquidem  illam 
ipsam  virginem  mojc  iustam  uxorem  Chaerea  ducet. 

59l^  „Ancillamm  una 
,_^  heus  tu,  inquit,  Dore, 

.-^        c'-'  ^      Cape  hoc  flabellum,  ventulum  huic  sic  facito,  dum  lavamur : 
l^"^  Ubi  nos  laverimus,  si  voles,  lavato." 

Ludibrio  habent  eunuchum  puellae.  Recte  enim  Schol. :  „quasi 
satisfacientis  est  quod  solum  illum  relinquant  cum  virgine,"  quibus 
verbis  bene  illustrat  muliercularum  in  domo  meretricia  lascivjam. 
Toti  Chaereae  narrationi  postquam  aurem  praebuit  Antipho 
rogat:  „Sed  interim  de  symbolis  (quibus  te  praefecimus)  quid 
actum  est?" 

Gh.  Paratumst.  An.  Frugi  es:  ubi?  domin?  Ch.  Immo  apud 

[libertum  Discum. 
An.   Perlongest.  Ch.  Sed  tanto  ocius  properemus.  An.  Muta 

[vestem. 
Recte   nos   monet   Scholiasta:    „haec  oUovofiia  est  ad  id  quod 
in  domum  Thaidis  rediturus  est  Chaerea."  Fit  hoc  vs.  840. 

„Ubi  mutem?"  anxius  Chaerea  rogat  „certe  non  domi  ubi  iam 
vereor  ne  et  pater  et  frater  sint,  a  quibus  conspici  hac  veste 
indutus  nolim."  Ibi  Antipho:  „eamus  ad  me." 

Probat  hoc  consilium  Chaerea  et  ad  Antiphonis  aedes 
abeunt  ambo. 


ACTUS    rV    SCENA    1. 

Dorias,  modo  a  Thaide  profecta,  ut  Chremeti  aedes  militis 
monstraret,  inde  redit.  Accurrit  autem  anhelans,  exanimata, 
terrore   perculsa.    Cur?   Chremetis   illius   adventus  iram  militi 

moverat:  putabat  enim  rivalem  illum  esse,  cum  praesertim 
Thaidem  tantopere  eius  videndi  retinendique  cupidam  videret: 
hinc  ortum  iurgium  Thaidem  inter  militemque;  atque  illa 
militis  importunitatem  ferre  nolens  Doriada  praemisit  cum 
suis  ornamentis  aureis.  Dicebam  illam  Doriada  accurrere  anhe- 
lantem,  exterritam,  terrore  perculsam.  Talisque  eius  actus  esse 
debet.  Verissime  enim  simulque  lepidissime  Scholiasta  observat : 
„Ea  persona  quaesita  est  quae  terribilem  credat  militem,  ut 
eo   magis   in   experiendo  vanus  ac  ridiculus  esse  possit." 

Secum  loquens  Dorias  narrat  quid  apud  militem  sit  actum. 
Narrationis  hoc  est  initium  (617  sq.) : 

Nam  postquam  iste  advenit  Chremes  adolescens  frater  virginis 

Militem  rogat  ut  illum  admitti  iubeat. 
Duplicem   ob   causam  Bentlejus  huic  loco  emendationem  adhi- 
buit:    primum   non  ferebat  iambicum  versum  inter  trochaeos; 
parum  idonea  causa  haec ;  paulo  enim  post  ob  eandem  ei  vs.  622 : 

Invitat  tristis:  mansit,  ibi  illa  cum  illo  sermonem  ilico, 
ceteroquin  sanissimus  fuit  mutandus.  Gravius  hoc  quod  nostri 
versus  oratio  supra  quam  dici  potesjt  puerilis  est  et  balba.  Ne 
dici  quidem  Latine  posse  opinor  „iste  Chremes  adolescens" ; 
haud  minus  id  mihi  absurdum  videtur  quam  si  quis  G-raece 
sic  loqueretur:  ohog  6  XQsixrjg  veocviaKog.  Quid  autem  facilius  in 
textum  irrepere  potuit  quam  Chremetis  nomen  a  sedulo  lectore 
in  margine  positum?  Certa  ergo  videtur  Bentleji  correctio: 

Nam  postquam  iste  adyenerat  adolescens  frater  virginis. 
Quid  quod  Scholiastam  quoque  male  habuisse  videtur  vulgatae 
leptionis  abundantia.  Annotat  enim :  „  instanter  admonet  qui 
scilicet  sit  Chremes",  quae  verba  cum  risu  reprehendentis 
esse  videntur.  Satis  enim  hercle  iam  cognitus  spectatoribus 
Chremes  ille. 

Thais  a  milite  petiit  ut  Chremetem  invitaret ;  (vs.  620  sq.) : 
Id  faciebat  retinendi  illius  causa:  quia  illa  quae  cupiebat 
De  sorore  eius  indicare,  ad  eam  rem  tempus  non  erat. 

Ergone  nihildum  de  sorore  reperta  Chremes  audivit,  ubi  vs.  743 
ad  Thaidem  venit?  Ita  videtur:  nunc  enim  retinet  tantummodo 
Thais  adolescentem,  postea  de  inventa  sorore  narratura,  An  ver- 
bum  i  n  d  i  c  a  n  d  i  tantummodo  ad  res  quae  ccvayvaQiandf  efRciunt 
^  .r^  pertinet,  et  tempus  hic  idem  est  quod  facultas,  occasio? 
Miles,  ratus  sibi  a  Thaide  ante  oculos  adduci  aemulum  „facere 
contra  huic  aegre"  i.  e.  urere  eam  et  mordere  (Gr.  Xvtihv)  et 
(vs.  624  sq.): 

„heus"  inquit  „puer,  arcesse  Pamphilam 
Ut  delectet  hic  nos." 
,(^^     Lepide    Scholiasta    annotat    „quasi    dicat,    quod    haec    non 
facit . . .  et  bene  h  i  c  quasi  insuaviter  nunc  tractemur." 


ACTUS   IV   SCENA    2. 

Eodem  fere,  quo  Dorias,  tempore  advenit  Phaedria  adolescens. 
Qui  enim  vel  totum  triduum  ruri  manere  decrevisset,  vix  inte- 
grum  diem  ab  urbe  et  a  sua  Thaide  abesse  potuit.  Et  alia  de 
suo  conatu  narrat  et  haec  (vs.  635  sqq.) : 

Ubi  ad  ipsum  veni  deverticulum,  constiti: 
Occepi  mecum  cogitare:  hem,  biduum  hic 
Manendumst  soli  sine  illa?  quid  tum  postea? 
Nil  est.  quid?  nil?  si  non  tangendi  copiast, 
Eho  ne  videndi  quidem  erit?  si  illud  non  licet, 
Saltem  hoc  licebit.  Certe  extrema  linea 
Amare  haud  nil  est. 
Nihil   unquam   facetius   enuntiatum  fuit  quam  hoc  est:  „hem 
biduum    hic   manendumst    soli    sine   illa."   In   omnibus   hisce 
vocabulis    hem*),    biduum,    hic,    soli,    sine    illa    inest 


')  Hic  quoque  hem  gravissimam  habet  empliasin;  non  possls  Belgice  melius 
vertere  quam  sic:  „myn  God."  Atque  hoc  ita  pronuntiandum  ut  utraque  syllaba 
quam  maxime  producatur. 

nota  aegritudinis  et  desperationis.  Non  tam  sunt  primo  aspectu 
perspicua  haec:  „quid  tum  postea?  nil  est."  Habent  tamen 
haec  quoque  permultum  venustatis.  Primum  auid  tum 
postea  quid  sit  constat.  Sic  enim  rogant  qui  significant  sibi 
aliquam  rem  non  videri  magni  momenti.  ^)  Deinde  vocabulis 
nil  est  Phaedria  signiflcat  i n  u r b e  nihil  esse  quod  magnopere 
desideret  (quandoquidem  illic  quoque  per  biduum  ei  carendum 
est  Thaide)  ^).  Bene  rem  perspexit  Scholiasta,  qui  ad  lemma 
nihil  est?  quid?  nihil?  si  non  annotat:  „Amantium 
disputationes  intermiscent  quaedam  consilia  sanae  mentis,  quae 
tamen  statim  resurgentis  amoris  saevitia  devincuntur."  Etenim 
in  vocabulis  nihil  est  consilium  sanae  mentis  flnem  habet, 
a  quid  resurgit  amoris  saevitia. 

Dum  etiam  secum  loquitur  Phaedria,  et  ab  altera  parte 
otiosa  adstat  Dorias,  „timida  subito  egreditur  Pythias."  His 
enim  verbis  utitur  Phaedria  cum  admiratione  quid  illa  sibi 
velit  rogans.  Ad  adiectivum  timida  recte  Scholiasta  annotat: 
„timida,  modo . aegra,  turbata,  commota,"  (modo  autem  et 
hic  et  sexcentis  aliis  locis  signiflcat  hoc   loco). 

Habet  profecto  Pythias  cur  „timida"  sit.  Dum  enim  Dorias 
et  Phaedria  adveniebant  et  ante  ostium  loquebantur,  ipsa 
conclave  intraverat,  in  quo  ancillis  lavantibus  relicta  fuerat 
virgo  (Pamphila),  ibique  cognoverat  non  verum  sed  simulatum 
Eunuchum  a  Parmenone  introductum.  Clamans  ergo  provolat, 
scelerosum  hominem  quaerens,  eiusque  factum  et  aliis  verbis 
describens  et  hisce  (645  sq.) : 


')  Bel^ice:  „Nu  wat  zou  dat?" 

2)  Longe  diversus  a  nostro  loco  est  versus  Phormionis  308;  tamen  ibi  quoque 
illud  nil  est  eandem  vim  habet.  Phaedria  et  Geta  Antiphonem  propinquo  patris 
adventu  anxium  sollicitumque  erigere  et  confirmare  conantur:  frustra,  plane  enim 
ille  demisit  animum.  Tandem  Geta,  nihil  proficere  se  alloquio  suo  intelligens, 
indignabundus  ad  Phaedriam:  „hoc  nil  est,  Phaedria,  ilicet"  i.  e.  hoc  loco  (in  hoc 
homine)  spei  nihil  est.  Totum  ergo  hoc:  quidtumpostea?niI  est  Belgice  sic 
vertas:  „Maar  waaroni  zou  ik  niet?  In  de  stad  heb  ik  toch  niets." 

Quin  etiam  insuper  scelus,  postquam  ludificatust  virginem, 
Vestem  omnem  miserae  discidit,  tum  ipsam  capillo  conscidit. 
Revera   haec   non  ita  facta  sunt  ut  Pythias  narrat;  llla  enim 
scelus    commissum    quantura   potest   auget.   Dum   luctata   est 
virgo,  vestis  eius  turbata  et  capilli  disiecti  sunt. 
Alloquitur  eam  Phaedria  sic  (vs.  650) : 

Quid  istuc?  quid  festinas?  aut  quem  quaeris  Pythias? 
Ubi    festinas    esse    turbaris,    trepidas    recte    monet 
Scholiasta. 

Rem  denarrat  Pythias.  Tum  (654  sq.)  Phaedria:  „Quid  ais?" 
et  Pythias:  „Perii."  Iterum  Phaedria:  „Temulenta's"  et  Pythias: 
„Utinam  sic  sint  qui  mihi  male  volunt."  Sic  enim  nunc  voca 
bula  inter  loquentes  distribuuntur,  male  siquid  video.  Doriadi 
dandum  esse  perii  censeo:  est  enim  exclamatio  eius  qui  re 
improvisa  perterrefactus  est:  in  media  lamentatione  locum 
non  habet.  Cui,  ut  hoc  utar,  alapa  infligitur,  non  primum  alia 
quaedam  exclamat,  deinde  perii  addit,  sed  ab  hac  voce  facit 
lamentandi  initium,  Paulo  post  Dorias  cum  Pythiade  relicta 
sola  eadem  voce  utitur,  ibi  quoque  in  allocutionis  initio  (vs.  664) : 
Perii,   obsecro,   tam  infandum  facinus,  mea  tu,  ne  audivi 

[quidem. 
Ad   illud   ergo   temulenta   es   Pythias   respondet :  „ Utinam 
sic  sint  qui  mihi  male  volunt"  :  ix&Qotg  ytvoiro.  Lepide  Scholiasta: 
„bene,  non  ebrium  esse  in  maledictum  vertit,  quasi  vero  temu- 
lentum  esse  felicitatis  sit." 

Audito  fmstra  quaeri  maleficum  Phaedria  sic  (661  sq.) : 

Nequeo  mirari  satis, 
Quo  illic  abire  ignavos  possit  longius,  nisi  si  domum 
Forte  ad  nos  rediit. 
Ne  trochaeus  inter  versus  iambicos  veniat  vulgo  nunc  editur  quo 
i  1 1  i  c  pro  q  u  0  i  11  e.  Agnosco  correctionis ,  causam,  ipsam  non 
probo :    cascas   enim   voeabulorum   fornTks/  otttrudere    Terentio 
invitis  codicibus  non  ausim,  multoque  mihi  arridet  magis  haec 

lectio :  quo  ille  hinc.  Est  autem  nisi  si  ignorare_se  fatentis 
et  plane  aitoQovvrog,  ita  tamen  ut  sibi  unum  etiam  restare  ex- 
perimentum  signiflcet,  idque  parvae  spei. 

Postquam  domum  suam  abiit  Phaedria,  pauca  etiam  Pythias 
cum  Doriade  loquitur:  „miserae"  ait  „non  in  mentem  venerat." 
Cogitatione  addendum  est:  „fieri  potuisse  ut  simulatus  ille  esset 
Eunuclms." 


ACTUS   IV   SCENA   4. 

Domo  redit  Phaedria  secum  trahens  Eunuchum,  verum  illum, 
nulliusque  sibi  culpae  conscium,  indutum  etiam  Chaereae  vestibus. 
Convitiis  onerat  miserum  hominem  et  aliis  et  his:  „Fugitive, 
male  conciliate."  Conciliare  est  verbum  contractibus  pro- 
prium  et  passim  de  emptione  usurpatum:  male  conciliate 
ergo  est:  „nimio  pretio  empte,"  in  quibus  verbis  simul  con- 
vitium  inest  et  commemoratio  doni  pretiosi  Thaidi  dati.  Ad 
suum  donum  laudandum  etiam  (670)  „os  ut  sibi  detorsit" 
Phaedria  dicit,  quasi  ante  pulcher  fuerit  et  (684):  „nunc  tibi 
videtur  foedus."  (Sic  fere  Scholiasta).  Ceterum  fugitive  et 
male  conciliate  '  arte  cohaerent:  fugitivus  enim  redhi- 
bendus  est.  Ergo  duobus'  his  convitiis  alluditur  ad  actiones 
apud  aedilem  (redhibitoriam  et  quanti  minoris). 

Pertinaciter  negat  Pythias  illum  Eunuchum  introductum 
a  Parmenone;  convincere  eam  studet  Phaedria.  Tandem  illa 
(685  sqq.): 

Tace  obsecro :  quasi  vero  paulum  inter  siet. 
Ad  nos  deductus  hodiest  adolescentulus, 
Quem  tu  videre  vero  velles,  Phaedria. 
Semper    in    vs.    687    haereo :    Quem    tu    videre    velles, 
Phaedria.    Ahquis   tam   pulcher   esse   potest,    ut   qui   semel 
vidit   iterum   videre  cupiat.  Sed  quod  hic  legitur  de  Phaedria, 

qui  Chaeream  nunquam  vidit  (sic  enim  Pythias  credit),  id 
quidem  sensu  cassum  est.  Et  fac  sic  dici  posse:  „erat  ille 
puer  tam  formosus  ut  eum  videre  velles",  quid  emphatico 
illo  tu  opus  est?  Hanc  propono  emendationem : 

■qui  tu  videri  vero  veUes,  Phaedria 
vel:  quem  te  videri  vero  velles,  Phaedria. 

Sic  egregie  illud  P  h  a  e  d  r  i  a  quoque  r,&i.)ia)g  additur.  Cf.  Andr.  702, 
ubi  Pamphilus  rogat:  quis  videor  i.  e.  „me  aspice:  vultumne 
ego  habeo  fallacis  hominis  et  impostoris,  an  fidelis  amici?" 
„Hic  vero  est"  Pythias  addit: 

Vietus  vetus  veternosus  senex 
Colore  mustelino. 
Admodum  verisimile  est  quod  alter  Scholiasta  tradit  Terentium 
yalTjv    et    yaXEcortjv   confudisse,    citans   Menandreum    ovzog   iaxi, 
ynktcoxtjg  yiQav.  Alter  Terentium  defendit,  hoc,  ut  videtur,  argu- 
mento    quod    Eunuchi    alii    fiant    sublividi    (colore   mustelino), 
alii    lentiginosi    (colore    stellionino).    Bentlejus    hic    legendum 
censet   colore   stellionino.    Utut   est,    hunc  certe  versum 
ad  verbum  e  Graeco  transtulit  Terentius. 
Exclamat  Phaedria  (689  sq.): 

Hem,  quae  haec  est  fabula? 
Eo  rediges  me,  ut  quid  egerim  egomet  nesciam. 
Hic  quoquo  hem  gravem  emphasin  habet :  est  enim  graviter 
indignantis,  ')   Pro   quid   egerim   Bentlejus   proposuit   quid 


')  Belgice:  „Wel  allemachtig."  Cum  omnium  brevium  vocularum,  tum  praesertim 
interiectionis  hem  accurate  rationem  esse  habendam  ei  qui  Terentium  probe  vellet 
intelligi,  persuasissimum  Scholiastae  fuit,  ideoque  nullum  versum,  ubi  illa  legitur, 
sine  annotatione  praetormisit.  Sed  nusquam  melius  quae  eius  vis  esset  demon- 
stravit  quam  ad  Andr.  I,  2, 13,  ubi  dicit:  „K e  m :  nunc  quasi  correptio  totius  corporis." 

Unum  alterumque  Terentii  locum  esse  ubi  hem  non  habeat  emphasin  illam  non 
nego.  Quapropter  ne  hoc  quidem  negligendum  opinor  quod  ad  Eun.  II,  3,  l©legitur: 
„Hem:  si  cum  H,  Parmeno,  si  leniter  Chaerea."  Non  quod  dubium  esse  mihi 
videatur  utri  hoc  loco  danda  sit  interiectio  (v.  enim  quae  ad  eum  annotavimus), 
sed  omnino in  quotidiano  sermone  multum  interfuisse  inter  hem  et  em  lubenter  credo. 


53 

emerim,  quod  vel  ideo  probo  quoniam  quid  egi?  certam 
sibi  habet  signiflcationem,  quam  a  comico  intortam  esse  vix 
crediderim.  Certe  inepte  vulgatam  defendit  qui  a^d  Phorm. 
vs.  980  „quid  agam  cum  illo  nescio  prorsus"  provocat. 

Interrogat  hominem  Phaedria,  et  ille  a  Phaedria  se  emptum 
agnoscit.  Sed  mox,  permittente  Phaedria,  interrogandi  partes 
suscipit  Pythias,  his  verbis  (vs.  692) : 

venisti  hodie  ad  nos?  negat. 

Sequitur:  At  ille  alter  venit  annos  natus  sedecim: 
Quem  secum  adduxit  Parmeno. 
Quis  hic  loquitur  ?  Pythiasne  ?  At  quid  illi  opus  est  Parmenonem 
nominare?  Totum  istud  quem  secum  adduxit  Parmeno 
egregie  Eunucho  convenit,  qui  putans  Parmenonem  solum 
venturum  ut  se  arcesseret,  non  intelligebat  cur  adolescentulum 
secum  adduceret.  An  fleri  non  potuit  ut  Eunuchus  pri- 
mum  capite  abnueret,  deinde,  postquam  Pythias  dixit  negat, 
ultro  adderet:  „at  ille  alter  —  Parmeno"?  Etiam  quae 
vs.  702  leguntur: 

Meam  ipse  induit:  post  una  ambo  abierunt  foras 

Eunuchus  dicit  non  rogatus.  Et  melius  deinde  verba 
(694  sqq.) : 

agedum  hoc  mi  expedi 
Primum:  istam  quam  habes  unde  habes  vestem?  taces? 
Monstrum  hominis  non  dicturu's? 
Pythiadi   dabuntur.    Tum   Eunuchus:   „Venit  Chaerea,"   et  illo 
demum   nomine   audito  rursus  Phaedria  rogare  incipit.  Quodsi 
recte   de   vs.  693  sq.  conieci,  lepide  Eunuchus,  quem  primum 
„illum   alterum"   dixit,  nunc  minis  coactus  suo  nomine  Chae- 
ream   appellat.   Et   quod   ad   illam   coniecturam   pertinet,  vide 
vs.    702:    „post   una   ambo   abierunt  foras."  Audis  Eunuchum 
cum   stupida   quadam  admiratione  narrantem  de  re  plane  sibi 
obscura. 

Metuit   autem  Phaedria  ne  veritas  a  Thaide  vel  a  Pythiade 


iu 

certo  deprehendatur ;  non  vult  a  suo  fratre  aliquo  esse  dolore 
affectam  Thaidem.  Ergo  iterum  Eunuchum  omnia  iam  confessum 
interrogat,  sperans  ab  illo  testimonium  revocatum  iri.  Sed 
prius  sic  Pythiada  alloquitur  (vs.  704): 

Age  nunc,  belua, 
Credis  huic  quod  dicit? 
Vox   ergo   belua  non   tam  agrestis  est  quam  primo  aspectu 
videtur. 

Verum  eadem  quae  antea  respondente  Eunucho  exclamat 
(vs.  709): 

luppiter  magne,  o  scelestum  atque  audacem  hominem. 
Rectissime    Scholiasta:    „Cha§ream   scilicet  vel   Parmenonem. 
Sed  sic  pronuntiandum  est,  ut  putet  ancilla  de  Eunucho  dici." 
Hic  Pythias  (709  sq.) :  . 

Vae  mihi: 
Etiam  non  credas  indignis  nos  esse  irrisas  modis? 
Neque   credas   neque   credis   (quae  vulgata  est  lectio)  ferri 
,hic  potest.  Si  constat  is  in  credis  nunquam  produci,  putan- 
dum  est  graviori  vitio  hunc  locum  laborare  et  totum  c  r  e  d  e  n  d  i 
verbum  huc  e  versu  sequenti  aberrasse,  ut  vera  lectio  sit: 

710  Etiam  tu  negas  indignis  nos  esse  irrisas  modis? 

711  Mirum  ni  credis  quod  iste  dicat. 
Tandem  ad  incitas  redactus  Phaedria  clam  ad  Eunuchum  (712) : 

„heus  negato  rursum,"  et  signis,  a  Pythiade  aversus,  iubet 
Eunuchum  negare  quae  modo  agnovit.  Tum  clara  voce:  „pos- 
sumne  ego  hodie  ex  te  exsculpere  verum?"  Hic  hodie 
minantis  iracundique  est.  Atque  ubi  negavit  Eunuchus  quae 
negare  iussus  est,  secum  eum  domum  trahit  quasi  ad  tormenta. 
„1  intro  nunciam"  exclamat  ficta  iracundia,  et  Eunuchus  ficto 
timore:  „oiei." 

Sola  relicta  cum  Doriade  Pythias  significat  se  probe  intelligere 
Parmenonis  illum  fuisse  dolum.  Quid  sit  agendum  Doriadem 
rogat.  „Rem  tace"  illa  ait  et  (721  sqq.): 

tu  pol,  si  sapis 
Quod  scis  nescis,  neque  de  Eunucho  neque  de  vitio 

[virginis. 
Hac  re  et  te  omni  turba  evolves  et  illi  gratum  feceris. 
illi:  „virgini"  ait  Scholiasta,  „Phaedriae"  Westerhovius.  Hoc 
potius  credo:  gratum  facere  illi  dicimur,  qui  statim  ex 
nostro  facto  aliquid  commodi  sit  capturus;  non  ponitur  de  re 
quam  quis  tandem  aliquando  sibi  profuisse  sensurus  sit. 
Dum  haec  loquuntur,  appropinquantem  vident  Chremetem ; 
paucisque  verbis  Dorias  Pythiadem  certiorem  facit  turbae,  se 
etiam  praesente  inter  Thaidem  et  militem  ortae,  moxque  ipsam 
affuturam  addit.  Tum  Pythiade  iubente  cum  Thaidis  auro  in 
aedes  abit,  ipsa  Pythias  ante  ostium  remanet. 


AgTUS    IV    SCENA    5. 

Lepide  Chremes  depingitur  a  cena  militis  veniens  vini  plenus, 
neque  tamen  turpiter  ebrius,  sed  „multo  hilarior"  (verba  sunt 
haec  iocantis  Pythiadis)  quam  dudum.  „Atat,  data  hercle  verba 
mihi  sunt:  vicit  vinum  quod  bibi"  sic  accedens  loquitur  (vs.  727), 
ubi  vis  interiectionis  atat  egregie  a  Schohasta  illustratur  hac 
annotatione :  „  a  t  a  t :  interiectio  est  paulatim  percepti  atque 
intellecti  mali." 

Mox  Pythiadem  rogat  iamne  venerit  Thais ;  illa  vero  mirabunda : 
„an  abiit  iam  a  milite?"  (vs.  733).  Respondet  Chremes  (734): 
lam  dudum,  aetatem:  lites  factae  sunt  inter  eos 

[maximae. 

Agnoscis  gravitatem  adolescentis  cum  hilaritate  alternantem. 
Hic  Pythias  (735): 

Ml  dixit  tu  ut  sequerere  sese? 
Et  Chremes:         Nil,  nisi  abiens  mi  innuit. 


Atqiie   rursLis   roganti    Pythiadi:   „Eho,  nonne  id  sat  erat?" 
respondet  ille  (736): 

At  nescibam  id  dicere  illam,  nisi  quia 
Correxit  miles,  quod  intellexi  minus :  nam  me  extrusit  foras. 
De  verbis  „correxit  —  foras"  haec  observat  Scholiasta:  „Hoc 
videtur  facetius  et  sapientius  quam  dici  ab  ebrio,  rustico  et 
adolescente  debuisset.  Hoc  vitium  tunc  fit  cum  poetae  ingenium 
suum  in  personas  conferunt,"  Vocabulum  sapientius  cor- 
ruptum  puto ;  sapientiae  enim  in  illo  dicto  video  nihil  sed 
multum  leporis  atque  urbanitatis.  Sed  tota  observatio  periti 
de  arte  comica  iudicis  esse  videtur.  Nonne  enim  omnino  in 
hac  scena  componenda  negligentius  versatus  est  poeta?  Hoc 
cur  rogem  statim  apparebit. 

Addit    verbis   citatis   haec   Chremes   —    et   est  hic  ultimus 
huiusce  scenae  versus: 

738.  Sed  eccum  ipsam:  miror  ubi  ego  huic  antevorterim. 

Id   ego   quoque   miror^   cum   praesertim   vs.   745  Thais  dicat: 

,  „0  mi  Chremes,  te  ipsum  exspeotabam,"  in  via  nimirum,  nam 

C/lWi^       post    Chremetem    Thais    advenit    Fortas«e    latet    hic    aliquod 

^j,^^^,jiUM   lepidi  poetae  consilium,  nihil  enira  opus  erat  Chremetem  ante 

i  oW^     Thaidem  advenire.  Versu  autem  738  ubi,  id  quod  recte  observat 

n  Scholiasta,  est :  „in  qua  parte  viae."  Praeteriit  Thaidem  Chremes ; 

'^^'"'^^^'^^  hoc  credibile  est,  sed  a  Thaide  conspectum  non  esse  iuvenem 

iJfritM^     ebrium  ac  titubantem  quis  credat?  Eiectum  foras  Chremetem 

y^^^CcK^   opinor   statim    post    Thaidem,    nisi   iam   statim,   ubi   militem 

v^  fji^  gravius    irascentem   vidit,   clam   abiit ;   deinde   quantum   sine- 

tjK^      '^^.nt  pedes  curriculq  cucurrisse  ut   illam  assequeretur.  Verba 

'/i^^c^  -  autem  „iam  dudum,  aetatem"  (vs.  734)  quid  sibi  volunt  ?  Utrum 

j^jX  '^-     revera  ita   videtur   Chremeti,   an  simulare  vult  se  aliquamdiu 

apud  militem  remansisse,  ne  nimis  cito  ebrius  factus  videatur  ? 


57 


ACTUS    IV    SCENA    6. 

Ardens  ira  Thais  advenit;  mox  adfuturum  militem,  quem 
ferre  iam  non  potest,  exspectat;  „sine  veniat"  ait  (vs.  739): 

Qui  si  illam  digito  uno  attigerit,  oculi  illi  ilico  ecfodientur. 
Vulgata  lectio  est: 

Atqui  si  illam  digito  attigerit  uno,  oculi  ilico  ecfodientur, 
pro    qua    Fleckeisenus   eam   dedit   quam   citavi,    quia   dativus 
aliquis  desiderabatur.  Sed  illud  qui  si  rectum  esse  non  potest; 
melius   foret   quod   si;    sed   simplex  si  omnibus  aliis  lectio- 
nibus  praestaret.  Propono  igitur 

Si  illam  digito  attigerit  uno,  oculi  illi  ilico  ecfodientur 
(cum   hiatu   ante   caesuram   principalem).    Nunc   tamen   in.  iis 
quae  statim  sequuntur: 

Usque  adeo  illius  ferre  possum  ineptiam  et  magnifica  verba 

Verba  dum  sint:  verum  enim  si  ad  rem  conferentur, 

[vapulabit 
displicet  pronomen  iixcpariKov  illius  et  „si  (verba)  ad  rem 
conferentur"  vix  sanum  esse  credo. 

Simulatque  Chremetem  adesse  cognovit,  eum  sic  alloquitur 
Thais  (vs.  743):  „o  mi  Chremes,  te  ipsum  exspectabam." 
Tollitur  pars  molestiae,  de  qua  ad  vs.  738  dicebam,  Bentleji 
coniectura  expetesso  pro  exspectabam.  Non  tamen  in 
re  tam  dubia  eam  probare  ausim. 

„Propter  te"  Thais  ait  (vs.  746)  „haec  atque  huiusmodi  sum 
multa  passa."  Ostendit  hic,  ut  opinor,  vestem  scissam.  „Prop- 
ter  te;  nam  sororem  tuam  tibi  restituere  studebam."  „Ubi 
ea  est?"  rogat  Chremes.  Respondet  Thais  „Domi  apud  me." 
Hic  Chremes:  „Hem!"  et  Thais: 

Quid  est? 
Educta  ita  uti  teque  illaque  dignumst. 
Annotat  Scholiasta:  „Hem:  extimuit  adolescens  cum  sororem 
suam  in  domo  meretricis  esse  audiret,  cui  rei  statim  occurrit 

Thais."   Egregie;   nam   sic  optime  explicatur  et  quid  est  et 

hem  suam  sibi  vim  obtinet. 

Addito  autem  (vs.  749): 

Hanc  tibi  dono  do  neque  repeto  pro  illa  quicquam  abs  te  preti 

Thais  securo  iam  adolescenti   rusticano  exprimit  grati  animi 

confessionem^  mMiA.^ 

„At  enim"  (ait  vs.    751  sq.)  cave,  ne  prius  quam  nanc  a 

[me  accipias  amittas,  Chremes: 
Nam  haec  east,  quam  miles  a  me  vi  nunc  ereptum  venit. 
Ex    his    conficias    antea    (in    coena    apud    militem)    nihildum 
Chremeti   dixisse   de   sorore   inventa  Thaidem.  Sed  vide  quae 
ad  vs.  620  sq.  annotavimus. 

Tum  Pythiadem  iubet  domo  efferre  res  ngbg  rhv  avayvcaQtafiov 
necessarias.  Sequuntur  versus  duo  (754  sq.)  vitae  pleni  atque 
integrae  scenae  instar:  Chremes  militem  reformidat,  Thais 
metuit  ne  non  in  tempore  a  Pythiade  Chremeti  tradantur  „mo- 
numenta,"  quibus  sororem  suam  esse  liberamque  eam  quam 
miles  petitum  venit  demonstret.  „Atat,"  hoc  verbo  se  timere 
Chremes  indicare  incipit,  verum  metum  celare  studet.  „Atque 
ita  opus  est"  Thais  ait  (nempe:  te  omni  metu  carere).  Tum 
Chremes:  „ah,  metuo  qualem  tu  me  esse  hominem  existumes." 
Et  Thais  (vs.  759): 

Immo  hoc  cogitato:  quicum  res  tibist,  peregrinus  est: 
Minus  potens  quam  tu,  minus  notus,  minus  amicorum  hic 

[habens. 
Haec  legenti  non   videntur  cohaerere   cum  praecedentibus,  at 
spectanti,  ut  opinor,   visa   sunt.   Is  enim  Chremetis  actus  ge- 
stusque  fuit  qui  minime  fortibus  eius  verbis  responderet. 
Mavult  rixam  certamenque  vitare  Chremes: 

Scio  istuc  (ait  vs.  761  sq.),  sed  tu  quod  cavere  possis 

[stultum  admitterest. 

Hic   tu   significat  quam  sapiens  videri  cupiat  qui  sit  timidus. 

Vix    adolescentem    abeundi    praetextus    quaerentem    Thais 

retinet.  „Volo"  (ait  ille  vs.  764)  „ego  adesse  hic  advocatos 
nobis  in  turba  hac."  Kectissime  annotat  Scholiasta:  „quasi 
minus  timeat  cupio  non  inquit  sed  volo." 

lamque  tamquam  ad  testes  arcessendos  abiturus  omitte 
clamat,  e  quo  verbo  apparet  manu  eum  a  Thaide  retineri,  ut 
recte  Scholiasta  docet. 

„Nil  opus  est  istis  Chremes"  ait  illa  (vs.  765  sqq). 
Hoc  modo  dic,  sororem  esse  illam  tuam  et  te  parvam 

[virginem 
Amisisse,  nunc  cognosse,  signa  ostende. 
Egregiam  hic  habemus  Scholiastae  annotationem :  „haec  omnia 
sic  pronuntianda  ut  et  iusta  et  factu  facilia  videantur." 

Interea  Pythias  monumenta  illa  per  totam  domum  quaesita 
affert  et  Chremeti  tradit.  Sed  ne  sic  quidem  paratus  ille  est 
ad  militem  animose_  exspectandum.  Hac  etiam  ei  Thaidis  ad- 
monitione  opus  est:  „attolle  pallium"  :  qui  enim  otiosus  ambulat, 
eius  pallium  ad  pedes  est  demissum;  cum  seria  res  est  agenda 
attollitur.  Cui  admonitioni  hanc  lepidam  illa  addit  querimoniam: 
Perii,  huic  ipsi  opus  est  patrono,  quem  defensorem  paro. 


ACTUS    IV   SCENA    7. 

lam  adest  miles  cum  Gl-nathone  ministrisque  quos  copiarum 
instar  instruat  vi  expugnaturus  Thaidis  aedes  virginemque 
er-epturus.  Nihil  unquam  venustius  scriptum  est  quam  haec 
sunt  ludicri  imperatoris  magna  verba  minaeque.  Singula  perse- 
quamur.  Vs.  771 : 

Hancine  ego  ut  contumeliam  tam  insignem  in  me  accipiam, 

[(Jnatho? 
In   eiusmodi   interrogationibus   vox  ut  eam  vim  habet  ut  ali- 
quis  cum  gravi  indignatione  respuat  abiiciatque  quod  ab  altero 

sit  propositum  postulatumve.  Conferantur  ex  Latina  tragoedia 
Tphigenia  in  Aulidc  notissimi  versus: 

Ut  ego  plcctar  quod  tu  peccas,  tu  delinquis  ego  arguar 
et  qui  sequuntur,  quibus  Agamemnon  respondet  Menelao 
Iphigeniae  poscenti  sacrificium.  Respondentis  est,  non  disputare 
incipientis.  Tamen  hic  illud  ut  in  primo  scenae  versu  legitur. 
Ergo,  ut  Scholiastae  verbis  utar:  „hic  sermo  sic  prodit  ut 
post  scenam  inchoatus  esse  videatur."  Ad  nostrum  vero  locum 
adscripsit,  quae  non  quidem  tam  sint  diserta  sed  tamen  idem 
significent:  „apparet  Gnathonem  et  dehortatorem  esse  certa- 
minis  et  ad  pocula  militem  provocare."  Ne  dubites  inspice 
annotationem  quae  ad  vs.  1025  legitur:  „semper  a  mensa 
Gnatho  invitus  abstrahitur ;  nam  et  supra  cum  ad  litem  venitur 
ex  verbis  Thrasonis  manifestum  est  Gnathonem  invitum  sequi, 
ubi  dicit:  hancine  ego  ut  contumeliam  tam  insignem  in  me 
accipiam,  Gnatho?"  Vides  quam  bene  egregius  ille  commen- 
tator  perspexerit  omnia. 

Haec  addit  Thraso:  „mori  me  satiust,"  atque  hoc  fere 
annotat  Scholiasta:  „quasi  vero  ad  iurgium  cum  Thaide  mortis 
contemptu  opus  sit." 

„Simalio,  Donax,  Syrisce,  sequimini"  clamat  miles  (vs.  772). 
Egregia  est  ad  hunc  locum  Scholiastae  annotatio:  „Huiusmodi 
militia  per  tumultum  repente  suscipitur  et  dicitur  evocatio_, 
ubi  dux  alloquitur  cives:  qui  rem  publicam  salvam 
vultis   me   sequimini.  Unde  Virgilius:  ^Cl'^    ' 

desuetaque  bello  u^ 

Agmina  in  arma  vocat  subito  ferrumque  retractat,       \  >•) 
P-  fajU/^)     Ipse  vocat  pugnas:  sequitur  tum  cetera  pubes."     '  "'^'^*-**^ 
Minae  Thrasonis  hae  sunt:  „primum  aedis  expugnabo";  „vir-    ^^Xc 
ginem  eripiam;"  „male  mulcabo  ipsam."  Quae  sit  huius  enu- 
merationis   venustas   docet   Scholiasta  hac  annotatione:  „Vide 
ordinem   belli.    Primo   expugnatio   moenium;    tum  recuperatio 
captarum  rerum;  demum  poena  praedonum." 

Nomine  evocatis  ministris  quibusdam  haec  addit  Thraso: 
„cedo  alios."  Rectissime  Scholiasta  observat:  „non  reliquos 
dixit,  sed  alios  quasi  multi  sint." 

Graviter  ab  imperatore  suo  increpitus  Sanga  centurio  quod 
pro  gladio  peniculum  attulerit;  respondet  (vs.  778  sq.) : 

Egone  ?  imperatoris  virtutem  noveram  et  vim  militum : 
Sine  sanguine  hoc  non  posse  fieri :  qui  abstergerem  vulnera  ? 
Languet  qui  abstergerem  vulnera  si  tamquam  interro- 
gationem  accipimus.  Quare  ego  sic  acceperim:  „[attuli  peni- 
culum]  qui  (— ut  eo)  abstergerem  vulnera."  Sed  hoc  quoque 
duriusculum  quod  noveram  primum  obiecta  habet  in  accusa- 
tivo,  deinde,  sine  ulla  coniunctione,  in  accusativo  cum  infinitivo. 
Instructis  copiis  ipse  imperator  sibi  eligit  locum  periculo 
vacuum.  Neque  minus  —  et  est  haec  _  vel  maxima  scenae 
venustas  —  illo  metuit  eius  adversarius  Chremes.  Sic  hunc 
confirmare  studet  Thais  (785  sq.): 

Sane  quod  tibi  nunc  vir  videatur  esse  hic,  nebulo  magnus  est : 
Ne  metuas. 
Non   opus   Bentleji   coniectura  qui...  videtur  pro  quod... 
videatur.  Vide  ipsius  Bentleji  annotationem  ad  vs.  1064. 
Sequitur  (786  sq.): 

A.  Quid  videtur?  B,  Fundam  tibi  nunc  nimis  vellem  dari, 
Ut  tu  illos  procul  hinc  ex  occulto  caederes :  facerent  fugam. 
Quinam  hic  colloquuntur?  Scholiasta:  „miles  et  parasitus"  ait, 
idque  lepide  defendit:  „Nam  primo  ipse  praecedit  utpote  qui 
dicat  sequimini.  Dum  denique  propius  deventum  est  post 
p  r  i  n  c  i  p  i  a  refert  pedem.  Post  iam  ipse  nihil  audet  sed  quaerit 
consilium  parasiti  (quid  videtur?).  Denique  ubi  cominus  res 
gerenda  est  dixit  mane  et  continet  irruentes.  Ad  postremum 
diflfisus  nescit  quid  agat :  ad  parasitum  spectans  quid  agimus 
inquit."  Alius  esse  Scholiasta  videtur,  qui  eandem  sententiam 
defendit  hoc  argumento:  „non  conveniunt  ista  meretricis  dictis 
superioribus."    Ille   tamen   dubitat.    Equidem  non  dubito  quin, 

ut  flt  in  antiquioribus  editionibus,  Chremes  et  Thais  hic 
loquantur.  Funda  enim  illum  decet  qui  ab  aedibus  suis  maiorem 
aliquem  numerum  hostium  propellit  (cogita  modo  de  Vespis 
Aristophaneis),  non  eum  qui  in  alienas  aedes  impetum  facit 
ante  quas  neminem  stantem  conspicit.  Et  ineptum  est  „facerent 
fugam"  de  iis  dictum  quos  domi  inclusos  putes. 

Dum  Thais  loquitur:  „Fundam  —  fugam"  et  Chremes  latitat, 
ipsa  procedit  ita  ut  a  milite  conspiciatur. 

Conspecta  Thaide  priusquam  armis  impetum  faciat  quid 
verba  sua  valeant  se  experiri  velle  significat.  Laudat  eius 
prudentiam  Gnatho  et 

„Di"  (ait  vs.  790  sq.)  vostram  fidem, 
Quantist  sapere !  nunquam  accedo,  quin  abs  te  abeam  doctior. 
Notissima  verba  haec  sunt.  Tamen  vix  et  ne  vix  quidem  omnes 
eius  lepores  agnoscat  nisi  qui  magistro  utatur  Scholiasta,  cuius 
haec  est  lepidissima  annotatio:  „Mire  egit  personam  admirantis 
per  trinam  aTcoaxQocpTqvj  ad  deos:  di  vostram  fidem,  ad  se 
ipsum:  quantist  sapere,  ad  militem:  nunquam  —  doc- 
tior.  Et  ridicule  parasitus  nunquam  accedo  ad  te  dixit, 
qui  nunquam  recedit." 

Sic  ergo  eam  alloquitur  (792  sq.): 

Thais,  primum  hoc  mihi  responde:  quom  tibi  do  istam 

[virginem, 
Dixtin  hos  mihi  dies  soli  dare  te? 
Respondet  Thais:    „Quid   tum   postea?"   Nullus    locus   melius 
quam  hic  docet  quid  sit  q  u  i  d  t  u  m  p  o  s  t  e  a.  V.  ad  vs.  637  sq. 

Sperni  se  a  Thaide  et  contemni  videns  miles:  „Pamphilam" 
ait  (vs.  796)  „ergo  huc  redde,  nisi  si  mavis  vi  eripi."  Hic 
subito  minitabundus  et  cum  multis  maledictis  convitiisque 
vetat  eum  Chremes  suam  tangere  sororem.  Cur  subito  hic 
Chremeti  redit  animus?  An  ex  quo  Thais  cum  milite  locuta 
est,  statim  intellexit  minime  metuendum  esse  militem  illum? 
Sic   fere  rem  explicare  videtur  Scholiasta,   cuius   verba  sunt: 

„se   primum   interposuit,   ut   adolescentulus  potuit,  iam  fracto 
milite." 

Convitiorum  illorum  unum  est  (vs.  798) :  „Furcifer."  Perite 
autem  annotat  Scholiasta:  „incongrue,  ut  imperitus  adolescens, 
liberum  servilibus  convitiis  exa,gitat."  Cf.  ad  862,  ubi  ancilla 
eo  nomine  utitur. 

Placare  studet  adolescentem  subito  animosum  factum  Gnatho, 
quin  etiam  medium  se  interponit,  quod  apparet  ex  verbis,  quibus 
eum  alloquitur  Chremes  vs.  799:  „Non  tu  hinc  abis?"  Tum 
subito  ille  ad  militem  conversus  (vs.  800  sq.) : 

Scin  tu  ut  tibi  res  se  habeat  ?  si  quicquam  hodie  hic  turbae 

[coeperis, 
Faciam  ut  huius  loci  dieique  meique  semper  memineris. 
Hic  Gnatho: 

Miseret   tui   me,  qui  hunc  tantum  hominem  facias  inimi- 

[cum  tibi. 
Vides   quam   paratam   habeat   Gnatho   simulatam   illam   com- 
miserationem    hominum    qui    suo    Regi    adversentur.    (Cf.    ad 
vs.  418). 

Sequuntur  haec  (803) : 

Diminuam  ego  tibi  caput  hodie  nisi  abis.  Ain  vero,  canis? 
Sicine  agis? 
Hic  verba  Diminuam  —  abis  quin  Chremeti  danda  sint 
non  est  dubium.  De  ceteris  videamus.  Semper  fit  audacior 
Chremes  et  blandior  parasitus.  Non  ergo  a  parasito  dictum 
credo :  Ain  vero,  canis?  neque^  credidit  SchoHasta,  qui  illud 
c  a.  n  i  s  convitium  mihtare  dicit.  Sed  s  i  c  i  n  e  a  g  i  s  egregie 
parasitum  decet:  est  enim  leniter  increpantis  et  concihare 
studentis.  Non  est  luculentius  exemplum  quam  quod  vs.  99 
legitur,  ubi  iisdem  verbis  leniter  Parmenonem  increpat  Thais 
quod  herum  instTget  cum  placandus  ilH  esset. 

„Quid  tu  tibi  vis?"  a  miUte  rogatus  Chremes  ei  rem  exponit : 
liberam  esse  illam  virginem  quam  miles  petat,  civem,  sororem 

siiam,  Hic  miles  suum  hem  et  hui  interponit,  quae,  ut  recte 
docet  Scholiasta,  sannae  sunt  adversus  eos  quibus  irascimur, 
Egregie  tota  hac  scena  miles  et  Chremes,  dum  inter  se  metuunt, 
convitia  iactant.  Denique,  ubi  Chremes  minitabundus  dixit: 
„tangere  te  eam  prohibebo,"  callide  hoc  tamquam  praetextum 
finiendi  vel  saltem  dififerendi  iurgii  arripit  Gnatho  et:  „Audin 
tu?  hic  furti  se  adligat,  sat  hoc  tibist"  ait  (vs,  809).  Hic  Thaidem 
miles  rogat:  „Idem  hoc  tu,  Thais?"  at  illa:  „Quaere  qui  re- 
spondeat."  Recte  Scholiasta  annotat:  „ipsam  circumventurus 
interrogat:  quod  illa  intelligens  malitiose  ait:  quaere  qui 
respondeat." 

Profecto  ad  nutricem  Chremete  quam  toi;  ccvayvcoQLGunv  ersyM 
adducturus  est,  miles  quoque  ne  verbis  quidem  quidquam  se 
proficere  videns  discedit,  vel  potius  a  Grnathone  ad  cenam 
retrahitur  seque  ab  illo  placari  patitur.  Neque  tamen  suae 
oblitus  dignitatis  exercitum  suum  dimittit,  sollemnibusque 
Sangam  alloquitur  verbis  (814  sq.): 

Sanga,  ita  ut  fortis  decet 
Milites,  domi  focique  fac  vicissim  ut  memineris. 

Quam  lepida  in  voce  foci  sit  parodia  senties,  si  memineris 
coquum  esse  Sangam  illum.  Hic  vero: 

lam  dudum  animus  est  in  patinis. 
Et  Gnatho  „ Frugi  es".  lisdem  verbis  Chaeream  laudat  Antipho 
vs.  608  idque  ob  eandem  rem,  nempe  quod  coenae  curam 
habeat.  Denique  magna  voce  clamante  milite:  „vos  me  hac 
sequimini"  (utitur  autem  eodem  illo  sequimini,  quo  copias 
adducens  usus  erat),  illius  domum  abeunt  omnes. 

ACTUS    V    SCENA    1. 

Thais  prodit  cum  Pythiade  expostulans:  haec  enim  ei  quid 
absente  ea  domi  factum  sit  narravit,  vel  potius  per  ambages 
indicavit,  quemadmodum  vs.  723  a  Doriade  monita  erat.  Verba 
eius  subsanniens  Thais  repetit  (vs.  818  sqq.)  : 

Scio,  nescio,  abiit,  audivi,  ego  non  adfui. 
Virgo  conscissa  veste  lacrumans  obticet; 
Eunuchus  abiit. 
In    quibus   unum   tamen   erat   quod   cuiusmodi   res    accidisset 
satis  redderet  perspicuum.  Rectissime  enim  ad  vocem  obticet 
Schohasta  annotat:  „Tacemus  consilia,  reticemus  dolores, 
obticemus  quorum  nos  pudet." 

„Non  fuerat  Eunuchus  ille  verus,  sed  Chaerea  Phaedriae 
frater  illius  veste  sumpta  sibi  ad  virginem  aditum  paravit" 
hanc  confessionem  vix  Pythiadi  extorquet;  et  iterum  hera  his 
verbis  eam  corripiente  (vs.  829  sq.) : 

QUid  ais,  sacrilega? 
Istucine  interminata  sum  hinc  abiens  tibi? 
respondet  Pythias  : 

Quid  facerem?  ita  ut  iusti,  soli  creditast. 
Atque  Thais 

Scelesta  ovem  lupo  commisti. 
Haud  dubie  ipsam  Terentii  manum  restituit  Bentlejus 
commisi  legendo  pro  commisti.  Quemadmodum  enim  e 
sequentibus  apparet,  finem  hic  iam  Thais  facit  in  Pythiadem 
invehendi  et  agnoscere  incipit  se  stultam  fuisse,  quae  imponi 
sibi  passa  sit.  Et  est  illud  scelesta  semet  cum  lamentatione 
incusantis.  Cf.  Heaut.  970: 

Disperii:  scelestus  quantas  turbas  concivi  insciens! 

Minus  certa  sed  tamen  elegantissima  videtur  Bentleji  emen- 
datio  versus  826,  ubi  Thais  Chaereae  audito  nomine: 

Quid  is  obsecro  ad  nos?  quam  ob  rem  adductust? 
Sic  enim  legitur.  Coniecit  Bentlejus: 

Quid  is  obsecro  ad  me  aut  quam  ob  rem  atlduclu.st? 
Sequuntur  autem  haec  (832—835): 

dispudet 
Sic  mihi  data  esse  verba,  quid  illuc  hominis  est? 
Py.   Era  mea  tace  tace  obsecro,  salvae  sumus: 

HabemuK  hoinincni  ipsum.  Th.  Ul)i  is  est?  Fh.  Hem  ad 

[sinisteram. 
Duo  sunt  in  quibus  hic  haeream.  Primnni  qnid  illuc 
hominis  est  exclamat  Thais  su>it(5  cons],(('rTi  ciiacica,  et 
cur  exclamet  Schohasta  egregie  cx^jhV-at  annotando:  „Non 
agnoscit  hunc  hominem  meretrix,  quia  etsi  adhuc  Eunuchi 
veste  indutus  est,  attamen  exuit  spadonis  incessum,  vnltnm. 
habitumque  mutavit,  et  praeter  vestem  totus  in  Chai  rcani 
rediit."  Sed  poteratne  illa  exclamatio  sic  praecedentibus  adiici, 
nulla  interposita  vocula  qua  transitus  pararetur?  Dcinde  quis 
locus    est    interiectioni    hem    aute    ea   verba    quibus   Pythias 

(TvwmjU  Lrfjih^  KtJL:  ll^yir- 

adventantem  Chaeream  monstrat,  submissa,  ut  opinor,  voce, 
quippe  quae  modo  heram  ut  taceret  mpnuerit  (vs.  834 :  era 
mea  tace  obsecro)?  Atqui  hem  clamantis  est  et  subita 
re  vehementer  perculsi  vel  perturbati.  Nonne  egregie  ntra(in<' 
difRcultas  tollitur  si  istud  hem  e  vs.  835  ad  833  retrahiinus 
et  ante  quid  illuc  hominis  est  ponimus?^  Nam  Thaidem 
illa  uti  exclamatione  miro  perculsam  spectaculo  adolescentis 
incessu  ingenuo  vultuque  HberaH,  induti  autem  abiectissimi 
mancipii  vestimento  facile  intelHgimus.  Et  plerumque  quidem 
hem  ictum  habet;  non  desunt  tamen  loci,  ubi  in  thesi  latere 
videatur.  Cf.  vs.  459: 

Eamus  ergo  ad  cenam:  quid  stas?  Hem  alterum,     k^.£^^^ 
ubi   etiam  ehditur.  „Ad  sinisteram"  autem  Pythias  dicit,  siye 

nescia  iam  a  Thaide  conspectum  Chaeream,  sive  intellexit 
cur<,^illa  clamaveritj-  tamen  aliquo  modo  significare  debebat 
Chaeream  esse  illum  qui  herae  admirationem  moverit. 


ACTUS    V    SCENA    2. 


Accedit  Chaerea  stomachans  quod  semper  adhuc  prohibitus 
sit  mutare  vestem.  Ubi  Thaida  conspicit  iam  propius  accessit 
quam  ut  fugere  possit.  Primoque  eum  cum  acerba  derisione 
alloquitur  Thais  tamquam  Dorum  eunuchum  servumque;  mox 
intelligens  facta  infecta  reddi  non  posse  serio  cum  illo  delibe- 
rare  incipit  quo  modo  res  ad  bonum  possit  adduci  exitum. 
Contra  Pythias  succensere  ei  pergit  neque  tam  facile  indigna- 
tionem  coercet ;  egregieque  ira  eius  depicta  est  ideo  vel  maxime 
succensentis  simulato  illi  Doro,  quod  eius  culpa  ipsa  apud 
dominam  periculum  adiit.  Igitur,  ubi  Chaerea,  Dori  etiamtum 
partes  agens,  Thaidi  roganti:  „Virginemne  tu  civem  vitiare 
ausus  es?"  respondit:  „conservam  esse  credidi,"  iure  illa  excla- 
mat  (859  sq.) : 

Conservam?  vix  me  contineo  quin  involem 
Monstro  in  capillum:  etiam  ultro  derisum  advenit. 
Ultro   optime,   quia  ipsa  Pythias  est  in  conservarum  illarum 
numero.  Egregie  haec  omnia  Scholiasta  intellexit. 

At  Thaidi  iam  prudentia  emendare  cupienti  quae  imprudentia 
deliquerit  molestissima  est  illa  ancillae  iracundia.  Hinc  dictum 
illud  eius  ad  Pythiadem  (vs.  861):  „Abin  hinc  insana?"  Illa 
vero  (861—3): 

Quid  ita?  Vero  debeam, 
Credo,  isti  quicquam  furcifero,  si  id  fecerim: 
Praesertim  quom  se  servom  fateatur  tuum. 

ubi  credo  quam  solet  ironicam  vim  habet:  cetera  flent  per- 
spicua  si  reputaveris  qui  maiores  poenas  sumat  quam  pro 
scelere  admisso  apud  illum  debiti  aliquid  residere. 

Tum  statim  Thais:  „Missa  haec  faciamus."  Haec  iocularia 
et  futilia.  Sic  Scholiasta:  rectissime:  non  enim  iam  Dorum 
eum  appellat  vel  cum  eo  tamquam  cum  servo  loquitur. 

Deinde:  „Non  te  dignum,  Chaerea,  fecisti."  Nomen  Chaereae 
sic  adiectum  commiserationem  quandam  habet.  Tum  suum 
consilium  quod  fuerit  exponit;  postremo: 

Conturbasti  mihi 
Rationes  omnis,  ut  eam  non  possim  suis 
870.  Ita  ut  aequom  fuerat  atque  ut  studui  tradere, 
Ut  solidum  parerem  mi  hoc  beneficium,  Chaerea. 
Qui  beneflcium  facit,  is  sibi  apud  eum  cui  facit  gratiam  parit ; 
et  gratia   illa  thesauri   cuiusdam   instar   est.  Cf.  Herodoteum 
ij   iccQi?   KTrdxftrfg.   Flebiliter   ergo   queritur  Thais:  speraveram 
fore   ut  illud   beneficium   mihi   thesaurus  quidam  fieret,  nunc 
tu  mihi  eam  spem  ademisti. 
Contra  Chaerea  (872  sqq.) : 

At  nunc  dehinc  spero  aetcrnam  inter  nos  gratiam 
Fore,  Thais.  saepe  ex  huiusmodi  re  quapiam 
Malo  principio  magna  familiaritas 
Conflatast. 
Haud  parvam  emphasin  habet  illud  ajb:  afiirmat  enim  iuvenis 
tantum    abesse    ut   damnum   fecerit   Thais  ut   haud    parvum 
lucrum   ad   eam   perveniat:   pro   solido   beneficio  habebit 
aeternam    gratiam.    Sed    sanum    esse    huiusmodi    re 
quapiam   vix   credo  et   in   tam  lepidis  versiculis  languidam 
istam  verborum  ubertatem  non  fero,  sed  quid  agam  nescio. 

Ludere  tatnen  et  deridere  fictum  Eunuchum  pergit  Pythias, 
consultoque  vs.  882: 

Te  quoque  iam  Thais,  ita  me  di  bene  ament,  amo. 
Haec  grati   animi    testandi   formula_  „te   amo"    (gratias   enim 

Chaerea  hic  agit  Thaidi  quae  sibi  tam  facile  ignoverit  ac  secnm 
redierit  in  gratiam)  a  poeta  Chaereae  tribuitur  ut  sequi  possit 
ioculare  Pythiadis  dictum  (vs.  883) : 

Tum  pol  tibi  ab  istoc,  era,  cavendum  intelligo. 
Suavissimum  est  illud  verborum  iocorumque  pi-oelium  Pythiadem 
inter  Chaereamque.  Atque  egregie  illud  Scholiasta  illustrat, 
cuius  pauca  hic  afferam.  Monuerat  Pythias  Thaidem  ne  ado- 
lescentem  lascivum  petulantemque  domum  suam  admitteret. 
Tum  (901—4): 

Ch.  Non  faciam  Pythias.  P«/.  Non  credo  Chaerea, 
Nisi  si  commissum  non  erit.  Ch.  Quin,  Pythias, 
Tu  me  servato.  Py.  Neque  pol  servandum  tibi 
Quicquam  dare  ausim,  neque  te  servare,  apage  te. 
Annotat  Scholiasta  ad  vs.  901:  „ioculariter  ut  ille  Pythias, 
ita   haec  Chaerea"  et  ad  vs.  sequentem:  „iterum  nomen  yul- 
tuose   est   additum,"  ^)  denique  ad  vs.  903:  „totum  garrule 
et  g  e  s  t  i  c  u  1 0  s  e,  ut  puellam  cum  adolescentulo  fabulari  videas". 
Versu    autem    902    in   nisi   si    commissum   non   erit 
paulisper    haereo;    additum   sane    oportebat    quicquam^  An^j>^- 
pro  n  0  n  legendum  n  i  1  ?  -  -^J^t^^        ' 

Dum  illi  ludunt  subito  Chremes  conspicitur,  recordatusque 
Chaerea  quam  turpem  etiam  gerat  personanT,  cum  Thaide  in 
aedes  eius  properat;  ante  ostium  restat  Pythias. 


ACTUS   V    SCENA    3. 

Appropinquante  Chremete  et  nutricem  incitante  Pythias 
secum  deliberat  quomodo  a  Parmenone,  a  quo  ita  sit  decepta, 
ut  sibi  etiam  herae  fuerit  timenda  ira,  poenas  sumat.  A  Chre- 


')  Conferri  possunt  in  Phormione  ista   (vs.  437   et  439)  Dixi   Phormio.  Dix; 
Demipho,  ubi  v.  Schol. 

mete  ubi  audivit  memoriter  nutricem  cognovisse  signa  sororis 
iam  iam  sibi  restituendae 

„Bene"  (ait  vs.  916)  „edepol  narras,  nam  illi  faveo  virgini." 
Ne  illud  nam  illi  faveo  virgini  languere  putes,  a  Scholi- 
asta  disce  singularem  quandam  esse  illorum  verborum  festivi- 
tatem,  quaeque  ea  sit.  „Quasi  dicit"  ait  „illi  faveo,  non 
Chaereae"  :  Chaereae  enim  succensere  Pythias  pergit,  In  mentem 
hic  nobis  venit  lepidissimae  scriptoris  nostratis  narrationis,  ubi 
matrona  paulo  acerbioris  ingenii,  postquam  adolescentem  quen- 

/aA^^.^dam    e    pogta    aliquid    recitantem    audivit,    inducitur   dicens: 

u  ^^  ^f       „pulcherrima   est   elegia,"  atque  illud  elegia  ita  pronuntians 

Ujj^x^u  tij     ut    dicere    videatur:    „quod   ad   recitationem   pertinet,   de   illa 

/,/L^<sw        tacere  satius  est."  '). 

uJUJ  i^         Intromittit  Chremetem  cum  nutrice  Pythias,  dumque  respicit 

rv-irrW^^'^*^  ipsa  Parmenonem  accedere  videt. 

l^  .^Wd.     ''-^^^^^^^^.^'Virum  bonum  eccum  Parmenonem  incedere 
Video 
ait   illa   (vs.   918   sq.);   praecedunt   eius  ad  Chremetem  nutri- 
cemque  verba  haec: 

Ite  intro:  iam  dudum  era  vos  exspectat  domi. 
Vellem  vs.  918  a  voce  sed  inciperet,  vel  alio  eiusmodi  vinculo 
praecedenti  annecteretur.  Quid  si  pro  v  i  r  u  m  legamus  v  e  r  u  m  ? 
Nam   in   vulgata  lectione   etiam   verborum   ordo  displicet  (Cf. 
,bone  vir!'). 

Deinde  ipsa  Pythias  domum  intrat,  mox  exitura  ut  fallacia, 
quam  modo  excogitavit,  Parmenonem  perterreat. 


')  Idem  Terentii  artiflcium  redit  Hec.  233.  ubi  senex,  uxori  suae  iratus,  postquam 
ab  ea  cognovit  aliquid  ad  iram  sedandam  aptum,  ne  tamen  plane  oranem  omittat 
acerbitatem  ita  respondet: 

Gaudeo,  ita  me  di  ament,  gnati  causa:  nam  de  te  quidem 
Satis  scio  peccando  fieri  detrimenti  nil  potest. 

ACTUS    V    SCENA    4. 

Accedens  Parmeno  iam  laetatur  laude  quam  ipse  sit  capturus 
si  apud  Thaidem  res  feliciter  Chaereae  cesserit.  Et  iure  a  Chaerea 
pretium  praemiumque  exspectat,  neque  cur  exspectet  multis 
verbis  sumus  docendi.  Tamen  sequitur  Parmenonis  disputatio 
quindecim  versuum  insulsissima  et  vix  ferenda.  Sunt  hi 
(926—940) : 

Nam  ut  mittam  quod  ei  amorem  difRcillimum 
Carissimum,  ab  meretrice  avara  virginem 
Quom  amabat,  eum  confeci  sine  molestia 
Sine  sumptu,  sine  dispendio:  tum  hoc  alterum, 
930.  Id  verost  quod  ego  mihi  puto  palmarium 
Me  repperisse,  quo  modo  adolescentulus 
Meretricum  ingenia  et  mores  posset  noscere, 
Mature  ut  quom  cognorit  perpetuo  oderit. 
Quae  dum  foris  sunt,  nil  videtur  mundius 
935.  Nec  magis  compositum  quicquam  nec  magis  elegans: 
Quae  cum  amatore  suo  cum  cenant  ligurriunt. 
Harum  videre  inluviem  sordes  inopiam, 
Quam  inhonestae  solae  sint  domi  atque  avidae  cibi, 
Quo  pacto  ex  iure  hesterno  panem  atrum  vorent, 
940.  Nosse  omnia  haec  salus  est  adolescentulis. 
Totum  hoc  a  Parmenonis  consilio  alienissimum.  Satis  est  quod 
se,  si  res  prospere  cesserit,  auctorem  fuisse  dicturus  est,  contra 
ea  quae  a  Chaerea  petivit  vs.  390.  Id  quidem  plane  convenit 
naturae  eius.  Sed  cur  se  nunc  morum  bonorum  praeceptorem 
flngit?   Et   egregius   ille   praeceptor   est   qui,    ut  adolescentulo 
odium    et    contemptum    meretricum    inspiret,    illi    facultatem 
praebet   apud   meretricem  summa  voluptate  fruendi!  Ut  canis 
a  corio  nunquam  absterrebitur  uncto.  Accedit  quod  Thais  inter 
meretrices  exemplum  virtutis  est,  quae  mox  pro  meritis  prae- 
mium  accipiet.  Inseruit  locum  inflcetum  aliquis  probior,  quam 

callidior,  qui  nollet  egregiam  comoediam  nihil  valere  ad  mores 
emendandos.  Eiusmodi  consilium  iam  invenis  in  Scholiis  ad  II, 
3,  90  sqq. 

Versus  941  sq. : 
(Yaty^  i^  Ego  pol  te  pro  istis  dictis  et  factis,  scelus 

/KoU  4iAt(?  Ulciscar,  ut  ne  inpune  in  nos  illuseris. 

"       (Pythiadis  ea  verba  sunt)  multo  melius  ad  923 — 925,  quorum 
ultimus  est: 

Quantam  et  quam  veram  laudem  capiet  Parmeno 
referuntur  quam  ad  istam  disputationem,  in  qua  omnia  languida 
et  insulsa  sunt.  Versum  936  iam  Bentlejus  spurium  censebat. 
Prudentissime  ad  Pythiadis  verba  modo  citata  Scholiasta 
annotat:  „Miro  artificio  poetae"  (i.  e.  Terentii,  qui  hac  parte 
Menandri  oeconomiam  festivitate  sua  exornasse  censendus  est) 
„  et  ab  initio  non  placatur  Pythias  nec  in  gratiam  redit  Chaereae. 
Et  insuper  nunc  mire  a  Parmenone  irritatur  magis,  ut  per 
eam  Parmeno  terreatur  et  per  Parmenonem  ingredi  ad  Thaidem 
cogatur  senex,  et  demum  per  senem  nuptiae  confirmentur. 
Haec  ergo  artificibus  et  peritis,  cetera  spectatoribus  poeta 
exhibet." 

Perterritura  ergo  Parmenonem  secum  Pythias  lamentatur 
de  atroci  re  quam  intus  fieri  conspexerit.  Et  alloquente  eam 
Parmenone,  quem  se  non  videre  hactenus  simulaverat:  „quid 
istuc,  Pythias?  quid  ais"  respondet  (vs.  947  sqq.): 

Rogitas  audacissime? 
Perdidisti  istum  quem  adduxti  pro  eunucho  adolescentulum, 
Dum  studes  dare  verba  nobis. 
Rectissime  Scholiasta  annotat :  „artiflciose  non  accusat  quid  ') 
peccaverit  adversus  Thaidem,  quasi  ex  poena  adolescentis  plus 
doleat  quam  irascatur  Parmenoni." 

Tum    rem    „mira    tarditate    ad    torquendum    Parmenonem" 

•)  L.  quo<t 

(Scholiastae  haec  verba  sunt)  denarrat:  prehensum  a  virginis 
fratre  Chremete  Chaeream  moechorum  illic  subire  tormenta. 
„Haec  fiunt"  (ait  vs.  956)  „orante,  ut  ne  id  faceret,  Thaide." 
Annotat  Scholiasta:  „recte  hoc  additum  ne  speret  auxilium 
a  Thaide." 

vs.  960.  Rogante  Parmenone: 

Quis  homo  pro  moecho  unquam  vidit  in  domo  meretricia 

Prendi  quemquam? 
„Nescio"  Pythias  ait.  Ad  illud  nescio  Scholiasta  annotat 
obscuriora  quaedam  et  fortasse  corrupta,'/ sed  quorum  sententia 
huc  fere  redit:  „astute  istud  nescio  a  Pythiade  dictum:  non 
contradicit,  non  disputat  contra  Parmenonis  dubitationes ;  quod 
si  faceret  amitteret  fidem.  Nuntiat  tantummodo,  non  ratioci- 
natur."  Rectissime:  quo  enim  magis  insciam  se  fingit  Pythias, 
eo  magis  ei  creditur,  eoque  minus  nascitur  suspicio  simulatam 
eius  esse  perturbationem. 

lam   irrupturus   aedes   est   Parmeno   ut   misero    hero   opem 
ferat,  at  eum  retinet^-^^pis-  his  verbis  (964  sqq.) : 
«l^d^  Vide,  Parmeno, 

Quid  agas,  ut  neque  illi  prosis  et  tu  pereas :  nam  hoc  putant 

Quidquid  factumst,  a  te  esse  ortum. 
Iterum  hic  poetae  oeconomiam  laudat  Scholiasta  egregia  hac 
annotatione:  „totum  hoc  ad  id  addidit  ut  senex  intromittatur 
ad  conflrmandas  nuptias.  Sed  poeta  hoc  agit,  personae  nesciunt." 
Hic  adventantem  cernunt  senem  Chaereae  Phaedriaeque 
patrem;  abit  in  aedes/¥b#s--  Parmeno  vero,  ad  incitas  redactus, 
totam  rem,  sicut  acta  ep,  rateri  seni  decernit,  ut  ille  miserum 
fllium  tortorum  eripiat  manibus. 


74 


ACTUS    V    SCENA    5. 


Advenit  senex,  a  Parmenone  cognoscit  qua  iniuria  afficiatur 

filius,   in   aedes   Thaidis   irrumpit,   mala   multa  minatus   Par- 

menoni  auctori  calamitatis.  Praemittitur  scenae  haec  Scholiastae 

annotatio:  „Annotandum  quod  huius  senis  nomen  apud  Teren- 

tium    non    est:    apud    Menandrum    Simon    dicitur."    Nomen 

apud   Terentium   non  est:  recte,  nemo  enim  senem  suo 

nOmine  alloquitur  et  qui  huic  scenae  suprascripsit  nomen  L  a  c  h  e- 

tem  id  suo  fecit  arbitratu.  Apud  Menandrum  Simo  dicitur. 

A    quo?   Nempe   ab   aliquo   quocum   in  scena  versatur.  Aliam 

Scholiastae   observationem   videamus.  Solus  relictus  Parmeno: 

„quamquam   video"   ait    „me   poenas   daturum,  tamen  gaudeo 

quod  ne  meretrices  quidem  impune  sint  laturae, 

Nam  iam  diu  aliquam  causam  quaerebat  senex 

Quam  ob  rem  insigne  aliquid  faceret  eis;  nunc  rcpperit." 

Ad  hos  ergo  versus  (1000  sq.)  Scholiasta  annotat:  „Manifestius 

hoc  Menander  explicat:  iam  pridem  infestum  meretrici  senem 

post    corruptum    ab   ea    Phaedriam   nunc   demum   se   inventa 

causa  vindicaturum."  Hae  annotationes  inter  se  iunctae  docere 

nos  videntur  apud  Menandrum  diutius  in  scena  versari  senem 

et   cum   pluribus  loqui  quam  apud  Terentium.  Neque  mirum; 

cum  enim  scenis,  ubi  Thraso  Gnathoque  loquentes  inducuntur, 

fabula  aucta  esset,  ne  nimis  longa  fieret,  alio  loco,  idque  versus 

finem  coartanda  fuit.  Idem  et  in  Andria  factum  esse  novimus. 

Ad  primos  autem  versus  scenae  primaquesenis  verba(971  sqq.): 

Ex  meo  propinquo  rure  hoc  capio  commodi: 

Neque  agri  neque  urbis  odium  me  unquam  percipit. 

Ubi  satias  coepit  fieri  commuto  locum 

vi/rmrtd-    annotat  Scholiasta  (verba  autem  eius  impedita  sunt  corruptave  sed 

sensus  perspicuus)  pulchre  hic  senem  tam  otiosum  induci  et  mali 

nihil  suspicantem,  quo  magis  audito  malo  perturbetur.  Recte,  et 

illa  quoque  repetitio  capio.  .  .  percipit  ipsumque  compositum 

percipit  illud  senis  otium  et  loquacitatem  significare  videtur. 
Eodem   spectat   annotatio   ad  verba  ubi   satias  —  locum: 
„suffecerant   ad   hanc   sententiam   duo   superiores   versus,   sed 
iveQyeia  est  senilis  eioquii  faceti  et  garruli  simul." 
^^^^f"*^^'      Conspicit  Parmenonem  senex  et  sic  alloquitur  (vs.  975): 
L'^°^?J/y'^-^         Quem  praestolare,  Parmeno,  hic  ante  ostium? 

Quis  homost?  ehem,  salvom  te  advenire,  ere,  gaudeo. 
Varias  causas  proponit  Scholiasta  cur  istud  quis  homost 
dicat,  cum  senem  adventantem  conspexerit  probeque  noverit. 
Veram  esse  opinor :  quod  moras  quaerit,  vel,  quod  eodem  redit : 
„quia  quod  parabat  dicere  de  Chaerea,  postquam  cominus  ventum 
est,  non  audet  dicere"  quae  sunt  Scholiastae  verba. 

Non  resalutat  senex  sed  iterum  rogat :Quem  praestolare? 
Eiusdem  verbi  repetitio  metuere  incipientis  est.  Ubi  vero  ne 
nunc  quidem  quidquam  respondet  Parmeno,  senex  plane  iam 
perturbatus  anxiusque  neque  dubitans  quin  se  absente  magnum 
aliquod  malum  acciderit,  Hem  exclamat. 

Tandem  sic  narrare  Parmeno  incipit  vs.  982  sq. : 

Emit  quendam  Phaedria 
Eunuchum,  quem  dono  huic  daret 
otf^'^      «to^q  uendam  eh^ov&eviGtxov  significat  et  evxeleLav  avSqo^;"  Scho- 
Vt;  ovcff»'  liasta  recte  observat. 

V'^'^'^^^/ "^^^  Eunucho  Chaerea  ad  Thaidem  est  deductus  ibique  pro 
^  moecho    comprensus"    ita    fere    narrare    pergit.    Recte   autem 

Scholiasta  ad  vss.  991  sq.,  ubi  illa  pro  Eunucho  et  pro 
moecho  ieguntur,  annotat:  „Bene  utrumque  pro,  quia  neque 
eunuchus  est  qui  vitiavit  virginem,  neque  moechus  qui  in 
domo   meretricia.  Et  specta  quam  oratorie  transtulerit ')  men- 


')  Nos  de  aliqua  comoedia  narrantes  sic  loqui  solemus:  „in  Terentii  Eunuclio  (ut 
hoc  utar  exemplo)  servus  senem  decipit;  culpam  malefacti  in  meretrices  con- 
fert;"  vel,  versu  citato,  „vide  quam  lepide  se  Parmeno  defendat."  Sermo  autera 
Scholiastae  hoc  habet  ut fere semper  huiusmodi locis  perfectum  tempus  Donatur. 
Quod  semel  observasse  utilissimum  est  ei  qui  Scholiastam  excutere  velit. 

tionem  vitiatae  virginis."  Idem  ad  versum  994,  ubi  Parmeno 
addit  audaciam  meretricum  specta,  annotat:  „oratorie 
avertit  iram  senis  a  se  et  a  Chaerea  atque  derivat  in  meretricem.'' 
Vix  exspectato  narrationis  fine  senex  misero  filio  opem  ferre 
properat. 


ACTUS   V   SCENA   6. 

Non  potest  melius  huius  scenae  argumentum  describi  quam 
his  Scholiastae  verbis  (ad  1002  sqq.):  „Pythias  egreditur  velutl 
irrisura  Parmenonem,  ut  ipsa  putat;  egredi  autem  a  poeta 
cogitur  ut  doceat  populum  quid  intus  egerit  senex."  Deridet 
autem  Parmenonem  Pythias  quod  se  ficto  terrore  perturbari 
passus  sit  et  factum  suum  seni  indicaverit.  Cuius  postquam 
verba  cachinnosque  aliquantisper  audivit  Parmeno,  tandem  eam 
quid  rideat  rogat,  at  illa  (1008  sqq.): 

Rogitas  ? 
Nunquam  pol  hominem  stultiorem  vidi  nec  videbo  ah 
Non  possum  satis  narrare  quos  ludos  praebueris  intus. 
fLepide  vereque  Scholiasta|  „Postquam  rogitas  dixerat,  quasi 
[narratura  videbatur  et  redit  ad  insultationem." 
Eodem  spectat  annotatio  ad  versum  sequentem: 

At  etiam  callidum  et  disertum  credidi  hominem. 
„Haec  omnia   sic   in   scena  pronuntiata  sunt  ut  risu  inter- 
rumpi  viderentur."  Tum  sic  miserum  hominem  ludibrio  habet 
ancilla  petulans  (1012  sqq.) : 

Quid?  ilicone  credere  ea  quae  dixi  oportuit  te? 
An  paenitebat  flagiti,  te  auctore  quod  fecisset 
Adolescens,  ni  miserum  insuper  etiam  patri  indicares? 
Ad  alterum  versum  verissimam  hanc  habemus  Scholiastae 
annotationem :  „An  poenitebat:  illud  quod  supra  a  stulto, 
hoc  quod  nunc  dicit  a  malo  fieri  potuit.  Illud  ab  imprudente, 
hoc  quod  peius  est  a  sciente." 

ACTUS    V  SCENA    7. 

Postquam  satis  derisit  Pythias  adversarium  a  se  astutia 
superatum  domum  abit,  et  stante  etiam  illo  ante  ostium  Thraso 
Gnathoque  adveniunt;  ille  quid  sibi  velit  a  Gnathone  rogatus 
respondet  (vs.   1026) : 

Egone  ?  ut  Thaidi  me  dedam  et  faciam  quod  iubeat.  Quid  est  ? 
Haec  enim  Thrasoni  verba  dat  Westerhovius  omnia,  et  illud 
quidem  Quid  est  Thrasonem  dicentem  facit,  ubi  Gnathonem 
videt  admirantem;  tum  Gnathonem: 

Qui  minus  quam  Hercules  servivit  Omphalae? 
et  Thrasonem  : 

exemplum  placet. 
Postremo  Gnathonem  aversum: 

Utinam  tibi  commitigari  videam  sandalio  caput! 
Equidem  de  Q  u  i  d  e  s  t  Westerhovio  assentior ;  sed  totum  hoc : 
Egone  ?  Ut  Thaidi  me  dedam  et  faciam  quod  iubeat.  Quid  est  ? 
Qui  minus  quam  Hercules  servivit  Omphalae  ? 
Thrasoni  dandum  censeo.  Vide  Scholiastam,  qui  confert  vs.  783, 
ubi   item   miles    de   se  suoque  facto:  „idem  hoc  iam  Pyrrhus 
factitavit."  Tum  Gnathonem  clara  voce  dicentem  facio:  „exem- 
plum  placet,"  summissa  autem  aversumque: 

Utinam  tibi  commitigari  videam  sandalio  caput. 
Subito    a    Thaide     fores    crepant    prosiiitque    Chaerea.    Hic 
Thraso  vs.   1029): 

Perii:  quid  hoc  autemst  mali? 
Rectissime    Scholiasta:    „Eunuchi   habitu  sed  virili  confidentia 
prosilit  Chaerea  et  militem  velut  novi  rivalis  terret  aspectu." 

ACTUS    V    SCENA    8. 

Exsultat  Chaerea  gaudio;  Pamphilam  suam  civem  inventam 
et  a  patre  sibi  sponsam  Parmenoni  narrat,  fratris  totam  esse 
Thaidem;  laudat  Parmenonem  qui  suaserit,  se  qui  ausus  sit, 
fortunam  quae  adiuverit,  patrem  qui  tam  fuerit  facilis.  Paulo 
post  Phaedria  accedit,  quo  frater  ubi  sitrogante,  Chaerea  exclamat 
(vs,  1050)  „praesto  honi^st,"  quae  verba  eundem  habent  colorem 
atque  illud  nemo  homo  et  nemo  quisquam.  quod  tam 
frequens  apud  Terentium.  Audit  haec  omnia  Thraso,  audit 
praeterea  a  Chaerea  Thaidem  laudari,  se  foras  aut  pulsum  iam 
aut  pulsum  iri  intelligit;  obsecrat  Grnathonem  ut  aliquod  sibi 
miseriarum  levamen  inveniat,  et  „si  effeceris"  ait  (vs  1055) 
„ut  haeream  in  parte  aliqua  tandem  apud  Thaidem 

Quodvis  donum  praemium  a  me  optato,  id  optatum 

[feres"  (vs.  1057). 
Perite  annotat  Scholiasta:  „donum  ut  a  largo  homine, 
praemium  ut  a  praeclaro  facinore,"  recteque  admonet  militare 
esse  pptandi  verbum.  cfMf  j   c' ^  ^  c^-^a^-^^j  m^^<^ 

Audit  eorum  sermonem  PhaMria  et  sic  rivalem  alloquitur 
(vs.   1061  sq.): 

Tu  fortasse  quae  facta  hic  sient 
Nescis. 
„Hoc   totum   superbe  ac  minaciter  inquit  adolescens,"  egregia 
est  Scholiastae  annotatio. 

Ubi  miles  „Scio"  dixit,  sic  pergit  Phaedria: 

Quor  ergo  in  his  te  conspicor  regionibus? 
Respondet   miles:    „Vobis  fretus."   De   industria   soloecismum 
frdm  militi  datum  censet  Scholiasta.  V.  ad  vs.  432.  ') 


>)  Eiusdem  generis  est  annotatio  ad  Phorm.  II,  1,  18:  „JF7a6endae  compedes. -vitiosam 
locutionem  servili  personae  dedit  Terentius.  Nam  integrum  esset,  si  diceret 
habendas  compedes."      (^«(.  «v^^\     ulil-^ut^   ^ct/e^^t^t.t^  ^Cia.,^c^  yCX^. 

Hic  verbis  superbissimis  exitium  homini  minatur  Phaedria 
si  unquam  posthac  ante  Thaidis  aedes  conspectus  fuerit.  Tum 
Gnatho:  „heia  haud  sic  decet."  Heia  leniter  increpantis  est: 
novimus  enim  quam  blande  mitigare  soleat  G-natho  militis 
adversarios. 

Sed  nihil  remittente  Phaedria,  militem  iubet  Gnatho  pau- 
lisper  recedere  et  Phaedriam  Chaereamque  sic  alloqui  incipit 
(1069  sq.) : 

Principio  ego  vos  credere  ambos  hoc  mihi  vehementer  velim, 
Me  huius  quidquid  facio  id  facere  maxime  causa  mea. 
Illud  „me  facere  causa  mea"  Scholiasta  putat  ideo  dici  a  parasito, 
quoniam  ipse  Phaedriae  minus  odio  sit  quam  miles,  eiusque 
„causa  parasitica"  minus  quam  mihtis  amor.  Falso,  ut  opinor. 
E  sequenti  versu: 

Verum  si  idem  vobis  prodest,  vos  non  facere  inscitiast 
apparet  Gnathonem  hoc  velle:  „quamquam  mea  causa  hoc 
dico,  tamen  id  ipsum  et  vobis  prodesse  potest/'  sed  hanc 
sententiam  de  industria  ioculariter  sic  composuisse  ut  Phae- 
driam  naQa  TtQoadoyJav  iubeat  id  credere  quod  sibi  ille  iamdudum 
persuasum  habeat. 

„Quid  id  est?"  Phaedria  rogat.  Respondet  Gnatho  (1072) 
Militem  ego  rivalem  recipiundum  censeo. 
Hic  Phaedria  exclamat:  „Hem!"  Nullam  scripsit  Scholiasta 
utiliorem  annotationem  quam  ea  est  quae  ad  hunc  locum 
legitur:  „Considera  quo  vultu  hoc  dicendum  sit,  et  intelliges  et 
militem  et  rivalem,  et  recipiendum  et  ego  censeo 
quanta  significent."  Deinde  de  singuhs  vocibus  sic  disputat  ut 
hoc  eum  velle  videas:  „omnia  ita  esse  enuntiata  ut  quam 
impudentissima  videantur;"  sive  quod  supra  legitur :  „Artificiose 
satis  semel  ')  intulit  omne  quod  durum  dictu  ad  persuadendum 
erat"  et:  „Fiducia  sic  dicentis  parat  animos  ad  audienda  quae 


')  Semel.  Lege  Simul:  omnia  enim  simul  et  voce  nusquam  subsistente  profert. 

dicet."  Phaedria  autem  exclamans  h  e  m  signiflcat  se  impudentia 
postulati  vehementer  perculsum. 

Consilium  ergo  Gnathonis  hoc  est:  ;,Noh  impedire  quominus 
fatuus  iste  miles  sibi  rivahs  esse  tuus  et  a  Thaide  amari 
videatur.  Et  amico  eo  utere:  utilissima  tibi  eius  amicitia  esse 
potest.  Non  est  quod  eum  metuas:  pellas,  ubi  velis:  interim 
i,////K^^  tuum  exhauseris  peculium.  suppeditare  tibi  ille  quantum 
opus  est  poterit;  „praeterea"  ait  vs.   1081 

hoc  etiam  quod  ego  vel  primum  puto, 
Accipit  homo  nemo  melius  prorsus  neque  prohxius. 
//2.      ^Homo  nemo"  dicit  nota  verborum  abundantia:  loquitur  enim 
v^^  '39      ^^  ^^  ^uae  ^i  penjius  sit  persuasa. 

c^  vri».  -rutiii    Probant   eius    consilium    Phaedria   fraterque.    Tum    Gnatho 
^yCu<^fc»^tv(1084  sq.): 

ai^^^f^>--^ Recte  facitis;  unum  etiam  hoc  vos  oro,  ut  me  in  vostram 

^  ^  Lt.<  [gregem 

Recipiatis:  satis  diu  iam  lioc  saxum  vorso. 
SchoHasta  rogat:  „militemne  saxum  dicit?"  Non  credo :  prover- 
biahter  enim  „hoc  saxum  vorso"  dictum  videtur  pro :  huic  rei 
operam  do.  nempe  ut  certos  assiduosque  habeam  homines  qui 
me  alant. 

Suo  modo  gratias  agit  Gnatho  vs.   1086: 

At'  "ego  pro  isto,  Phaedria  et  tu  Chaerea 
Hunc  comedendum  et  ebibendum  vobis  propino. 
Et  Chaerea  dicente    ^Placet,"   Phaedria   addit  verba:  „dignus 
est,"    ad    quae    lepidissime   SchoHasta   annotat:    „Haec   verba 
ultima  longi   sermonis   eiusmodi   sunt   ut  miles  haec  audiens 
laudatum  se  esse  et  approbatum  existimet." 

Tum  Gnatho  ad  militem  conversus  (1088):  „Thraso,  ubi  vis 

accede"  ait.  Egregie  verborum  u  b  i  v  i  s  venustatum  demonstravit 

Scholiasta  annotando :  ^Honorifice  revocat  ablegatnm  cum  iniuria." 

Quid  cum  Phaedria  Chaereaque  locutus  sit  ei  denarrat  lepido 

mendacio  parasitus  (1089  sqq,): 

—  Isti  te  ignorabant:  postquam  eis  mores  ostendi  tuos 
Et  collaudavi  secundum  facta  et  virtutes  tuas 
Impetravi. 
Tum  miles  (1091  sq.) : 

Bene  fecisti:  gratiam  habeo  maximam. 
Numquam   etiam   fui  usquam  quin  me  amarent  omnes 

[plurimum. 
Quoniam  autem  Gnatho  nunc  statim  rogat: 

Dixin  ego  in  hoc  esse  vobis  Atticam  elegantiam? 
in  his  quoque  militis  verbis,  et  sunt  illa  ultima  quae  eum 
dicentem  audimus,  inepti  aliquid  esse  debet.  Egregie  illud 
detexit  Scholiasta,  qui  observat:  stuporem  militis  in  eo  versari 
quod  hoc  (Nunquam  —  plurimum)  contrarium  est  superiori 
(Benefecisti:  gratiam  habeo  maximam).  „Quid  est 
enim"  ait  „quod  bene  non  ^)  fecerit  quicquam,  si  in  illo  est  ut 
ametur?" 

„Nil    praeter    promissum    est"    ridens,    ut   opinor,  Gnathoni 
respondet  Chaor-oa.S^^^^cWW«»- . 

Atque    hunc   venustissimum   habet   exitum   fabula   omnium 
venustissima. 


')  Hoc  non  delendum  censeo. 


CAPUT  SECUNDUM. 


Quod  paucis  tantummodo  atque  raro  evenit  ut  sui  ipsi  libri 
utilitatem  praedicare  possint,  id  mihi  hoc  loco  contingit.  Con- 
tendo  enim  palamque  declaro,  qui  praecedens  caput  legerit  ad 
Terentii  Eunuchum  melius  intelligendum  multum  profecisse, 
neque  vereor  ne  quis  me  ob  illud  dictum  arrogantem  parumve 
verecundum  appellet.  Quidquid  enim  boni  est  in  illo  capite 
meum  vix  dici  potest:  ipse  illud  lubenter  acceptum  refero 
praestantissimo,  quem  toties  citavi,  viro  Scholiastae.  Quem 
utinam  alio  appellare  nomine  possem :  Schohastam  enim  dicendo 
maledicere  ei  videor.  Eximendus  est  illi  ineptorum  hominum 
turbae,  qui  futilium  annotationum  farragine  scriptores  poetasque 
obruunt,  atque  longe  longeque  illis  anteponendus :  illi  vix 
unquam  quidquam  tradunt  quod  non  quivis  paulo  acutior  ipse 
possit  invenire,  at  hic  poetam  suum  revera  illustrat;  ut  ipsi 
nostris  oculis  eius  venustates  videamus  efflcit,  neque  quidquam 
latere  patitur  quod  ille  singulari  elaboraverit  artificio.  Vera 
esse  pleraque  omnia  quae  doceat  statim  agnoscimus  simulque 
profitemur  nos,  nisi  monuisset  ille,  eadem  observaturos  non 
fuisse.  Ex  divite  ille  copia  doctrinam  tradit,  atque  ita  tradit 
ut  statim  propria  fiat  accipientium.  Potestne  maior  magistri 
laus  excogitari  ?  Et  veram  esse,  licet  ex  annotationibus  in  capite 
praecedenti  allatis  iam  aliquatenus  appareat,  tamen  nunc  data 
opera  demonstrare  conabor,  et  quae  sint  magistri  nostri  merita 
atque  e  quo  fonte  orta  quam  accuratissime  exponere. 

Est  ergo  —  hoc  mihi  ante  omnia  dicendum,  hoc  semper  et 
ubique  tenendum  —  vir  artis  scenicae  et  amantissimus 
et  peritissimus :  quidquid  dicit  docetve,  illam  artem  habet 
ante  oculos.  Verum  fuisse  artificem  Terentium,  qui  specta- 
torum  animos  commovere  atque  detinere  egregie  calleret, 
annotationibus  suis  demonstrare  studet.  Cumque  artiflcem  vix 
dici  posse,  qui  servilem  in  modum  alium  sit  imitatus,  sibi 
habeat  persuasissimum,  huic  rei  primum  dat  operam  ut  appa- 
reat  ubi  a  Menandro  —  et  Menandrum  cum  nomino  simul  de 
Apollodoro  me  cogitare  lector  sciat  —  Terentius  deflexerit, 
qu^snam  exempli  sui  partes  mutaverit,  quid  propriis  quibusdam 
exornaverit  coloribus.  Paucos  locos  qui  huc  faciant  afferam ; 
paucos,  aio,  nam  multo  mihi  maior  pars  reservanda  est  unde 
integrum  de  Terentii  inventione  caput  componam.  Hic  ergo 
duas  proponam  res  in  quibus,  a  Scholiasta  admoniti,  Teren- 
tianam  artem  a  Menandrea  differre  sciamus:  eiusmodi  enim 
illae  sunt  ut  sine  totius  argumenti  detrimento  separatim  trac 
tari  possint. 

A.  Terentius  sedulo  dat  operam  ut  in  comoediis  suis  omnia 
sint  quam  urbanissima,  lenissima,  mitissima.  Duri  inesse  nihil 
patitur,  nihil  agreste,  nihil  crudele,  nihil  denique,  ut  Scholiastae 
utar  verbis,  xouyiv.ov.  Huc  spectat  annotatio  ad  Andr.  606.  Intel- 
ligit  Davus  servus  se  astutiis  suis  et  semet  ipsum  et  herilem 
flhum  perdidisse ;  adventantem  iam  videt  s©»«m  cui  sit  poenas 
daturus  et:   „occidi"  ait 

„Utinam  mihi  esset  aliquid  hic  quo  nunc  me  praecipitem  darem." 
Annotat  Scholiasta:  „Non  dixit  gladium  aut  laqueum, 
ne  esset  tragicum.  Ergo  expressit  bene  dicens:  praecipitem 
darem."  Ita  est:  comico  et  servili  dicto  opus  hic  est,  non 
tragica  tragicae  disperationis  significatione.  Correctum  autem 
hic  a  Terentio  Menandrum  non  certum  quidem  est  sed  verisi- 
mile  fit  iis  quae  annotantur  ad : 

Ad.    II,    275.    Ctesipho  amore  peregrinae  puellae  ardet,  sed 


84 

ipse  quod  det  lenoni,  cuius  ea  est,  non  habet;  atque  ille  se 
venditurum  eam  atque  in  Asiam  missurum  minitatur.  Non 
audet  miser  adolescentulus  rem  fratri  amantissimo  committere 
vel  patri  adoptivo,  clementissimo  seni,  fateri,  neque  quidquam 
superesse  videt  quam  ut  patriam  deserat  illamque  sequatur. 
Reprehendit  eum  hanc  ob  causam  frater,  tandem  de  eius  solli- 
citudine  certior  factus,  his  verbis: 

Ah  stultitiast  istaec,  non  pudor:  tam  ob  parvolam 

Rem  paene  e  patria! 
Annotat  Scholiasta:  „Menander  mori  illum  voluisse  fingit, 
Terentius  fugere."  Non  est,  ut  opinor,  opus  multis  demon- 
strare  verbis  quanto  rectius  Terentius  quam  Menander  fecerit. 
Leniter  ridere  possumus  adolescentem  usque  quaque  amatam 
puellam  secuturum;  sed  qui  mortem  sibi  consciscere  decre- 
verit,  immo  paene  iam  consciverit,  quamvis  levem  ob  cau- 
sam,  ilHus  tristem  deflemus  sortem. 

Quam  egregie  Scholiasta  observarit  neque  militem  in  Eunu- 
cho  neque  in  Adelphis  Demeam  tamquam  plane  stultos  depingi 
iam  vidimus  (p.  35),  simulque  SchoHasta  magistro  intelleximus 
cur  ilh  prudentiae,  huic  acuminis  ahquantulum  dederit  Teren- 
tius.  Idem  est  annotationis  ad  Ad.  541  consilium.  Ficta  Syri 
servi  narratione  motus  Demea  senex  ad  villam  suam  est  pro- 
fectus,  illic  filium  suum  esse  credens,  simul  in  itinere  fi*atrem 
quaesiturus.  At  mox  redit  exclamans: 

Ne   ego   homo  infelix:  primum  fratrem  nusquam  invenio 

[gentium : 
Praeterea  autem,  dum  illum  quaero,  a  villa  mercennarium 
Vidi:  is  filium  negat  esse  ruri:  nec  quid  agam  scio. 

Adscripsit  autem  Schohasta  haec:  „  Sapientissime  Terentius, 
etsi  proxima  villa  est,  necessario^senem  ad  reliquos  actus 
fabulae  noluit  ab  urbe  discedere,  personae  senilis  memor.  Nam 
et  arduum  fuerat,  dum  redit,  et  cruciabile,  ne  fatigatio  eius 
in  tragoediam  transiret.  Recte  igitur  invenit  a  mercenario  ilh  in 

iirbe  naiTatum  ruri  non  esse  Ctesiphonem.  At  ubi  persona  estj 
adolescentis,  et  proficiscitur  ad  villam  et  continuo  redit,  ut  inj 
Eunucho  Phaedria."  Egregie  haec  observata  videntur.  Sit  enim* 
durus   homo   Demea,  sit  morosus  et  omnis  venustatis  expers, 
at  senex  est,  grandaevus,  inflrmo  corpore.  Lubenter  ergo  eum 
falli   videmus,   ludibrio   haberi   et   absurdissimis  narrationibus 
inde  ablegari,  ubi  praesentia  eius  minime  opus  est :  at  eundem 
longioribus   rumpi   ambulationibus   aegre  ferimus:  agreste  hoc 
nobis   videtur,    crudele,  inhumanum,  et  in  locum  delectationis 
comicae  acerbus  quidam  venit  misericordiae  sensus. 

Hec.  725  sq.  Laches  et  Phidippus,  patres  hic  virginis,  ille 
iuvenis  qui  eam  duxit,  de  liberorum  commodis  inter  se  con- 
sultant:  vident  enim  illorum  nuptias  parum  esse  flrmas,  nup- 
tam  a  marito  peregre  iter  faciente  discessisse,  hunc  autem, 
iam  reversum,  recipere  eam  nolle.  Quid  rei  sit  quaerunt: 
tandem  suspicari  incipiunt  Bacchidis  peregrinae,  quacum  olim 
vixit,  teneri  etiamnunc  adolescentem  amore.  Hanc  ergo  arces- 
sendam  esse  decernunt  et  vel  minis  vel  precibus  permo- 
vendam  ut  amatorem  suum  missum  faciat.  Igitur  ad  eam 
Laches  puerum  mittit,  Phidippus  vero,  postquam  se  quoque 
operam  omnibus  modis  daturum  promisit  ut  sua  Lachetisque 
permaneat  affinitas,  hunc  rogat: 

Sed  vin  adesse  me  una,  dum  istam  convenis?^ 
at  ille:  „immo  abi  vero"  respondet.  HiC^choliasta  annotat: 
„Melius  pronuntiaveris,  si  renitente  et  improbante  hoc  vultu 
dicere  acceperis  Phidippum,  quasi  non  oporteat  interesse  soce- 
rum.  Ideo  mutat  sententiam  Laches  et  relegat  eum  in  procu- 
rationem  alterius  rei."  Egregie,  ut  opinor,  Terentii  consilium 
perspexit:  adversus  meretriculam  enim  imperiosa  verba  vale- 
bunt  nihil,  blanditiis  erit  aggredienda.  Hoc  autem  ut  faciat 
iuvenis  pater  vix  quidem  sed  aliquo  tamen  modo  a  se  impe- 
trabit;  nuptae  vero  pater  ut  cum  flliae  suae  pellice  comiter 
loqui    possit   tantum   abest  ut  etiam  adesse  eum  pudeat  dum 

faciat  alius.  Et  nisi  puderet,  durus  esset  homo,  agrestis,  bar- 
barus.  „At  idem  tamen"  dixeris  „illud  de  Bacchide  arcessenda 
dederat  consilium."  Alteram  ergo  audi  Scholiastae  annotationem 
ad  vs.  720:  „Bene  servata  sunt  personis  congruentia.  Nam 
socerum  monere  hanc  rem  tantum  decuit,  non  etiam  facere, 
ut  cum  pellice  filiae  suae  mitius  sermocinaretur." 

Admonent  me  Scholiastae  de  Terentio  usquequaque  urbani- 
tatis  rationem  habente,  atque  ideo  saepe  auctorem  suum  emen- 
dante,  annotationes  ut  pauca  quaedam  ipse  de  Andriae  versu 
quodam  annotem.  Etiam  nunc  saepe  verba  Simonis  (vs.  40) 
„haud  muto  factum"  viri  docti  illustrant  docendo  legem  fuisse 
apud  Romanos,  qua  patrono  liceret  ingratum  libertum  in  servi- 
tutem  retrahere.  Nonne  ergo  sentiunt  quam  sit  invenustum, 
inhumanum,  «7tf<p6H(vAoi%  in  colloquio  cum  Sosia,  illo  probissimo 
fidelissimoque  mortalium,  tam  durae  legis  mentionem  facere? 
At  sensit  hoc  Scholiasta,  qui  errorem  illum  vetustum  iam  esse 
nos  docet  et  sic  eum  refutat:  „Haud  muto  factum:  Non 
me  poenitet,  nam  si  quid  poeniteret  infectum  velle  dice- 
bant.  An  secundum  ius,  quod  adversus  libertos  ingratos  est,  ut 
in  servitutem  revocentur?  Sed  hoc  non  convenit  senem  dicere." 

B.  Terentius  semper  in  tempore  consulit  oeconomiae :  ne 
fabulae  exitus  spectatoribus  incredibilis  videatur  iam  in  primis 
scenis  ponit  quaedam  quibus  animi  eorum  praeparentur,  nam 
verisimilia  omnia  esse  vult.  Haec  est  illa  Terentii,  toties  a 
Scholiasta  laudata,  vigilantia,  cuius  unum  hic  ponam 
exemplum,  quod  instar  omnium  est.  Andriae  fabulae  hic  est 
exitus  ut  Pamphilus  adolescens,  civis  Atticus  honesto  loco 
natus,  Grlycerium  quandam  uxorem  ducat,  patre  non  solum 
permittente  sed  etiam  gaudente.  Hanc  enim  Grlycerium  et 
ipsam  civem  esse  Atticam  apparebit,  sed  amare  eam  coepit 
Pamphilus  in  domo  meretricia;  educta  enim  est  apud  Andriam 
Chrysidem.  Quid  ergo  poetae  est  agendum?  Efllcere  debet  ut 
spectatores   credant   nullam   tamen   Glycerii   famae   adhaerere 


87 

inaculam,  caste  enim  et  piidice  illam  ibi  vixisse.  Neque  potest 
hoc  fieri  nisi  ipsa  quoque  Chrysis  omnibus  modis  meretricum 
vulgo  eximatur;  sic  ergo  de  ea  Simo  liberto  suo  narrat  ut 
appareat  non  sponte  eam  quaestum  illum  inhonestum  susce- 
pisse  sed  invitam  fame  atque  inopia  ad  eum  esse  compulsam. 
Huc  spectant  senis  verba  vs.  70: 

Ex  Andro  commigravit  huc  viciniae 
Inopia  et  cognatorum  negligentia 
Coacta 
et  illa  vss.  74  sq. : 

Primo  haec  pudice  vitam  parce  et  duriter 
Agebat,  lana  ac  tela  victum  quaeritans 
(verba  autem  victum  et  quaeritans  ita  illustravit  Scho- 
liasta  ut  ex  iis  intelligamus  Chrysidis  vitam  simul  laboriosam 
fuisse  et  frugalem  inopemque) ;  huc,  ut  alia  omittam  multa, 
eius  de  G-lycerio  primum  a  se  conspecta  narratio.  „Conspicio" 
ait  inter  mulieres  quae  aderant  in  Chrysidis  funere  „  adolescen- 
tulam,  vultu 

Adeo  modesto,  adeo  venusto,  ut  nil  supra. 
Quae  quom  mihi  lamentari  praeter  ceteras 
Visast,  et  quia  erat  forma  praeter  ceteras 
Honesta  ac  liberali,  accedo  ad  pedisequas," 
Cuius  loci  consilium  egregie  Scholiasta  exponit. 


Duo  autem  haec  artificia,  tam  illud,  quo  urbanitati  consulitur, 
quam  hoc  quo  tota  fabula  fit  verisimilis,  equidem  Terentii. 
fuisse  propria  censeo,  multaque  alia  quae  ut  in  clara  ponantur 
luce  Scholiastam  tam  frequenter  et  tam  sedulo  dare  operam 
videmus.  Ea  praesertim  Scholiastae  mentem  in  se  converterunt 
quae  nova  posuit  Terentius  ut  poetam  Graecum  redderet 
venustiorem.   Atque  saepe  quidem  disertis  verbis  dicit:  „apud 

Menandmm  haec  non  sunt"  vel  „melius  Terentius  quam  Me- 
nander,"  saepius  tamen  idem  obscurius  significat.  Et  miramur 
etiam  cur  unam  fabulam  Heautontimorumenon  nulla  annota- 
tione  dignam  habuerit?  Hanc  enim  „ex  integra  Graeca  integram 


comoediam"    scripsit   Terentius,   nusquam   ergo   in  ea  propria 
,  eius  indoles  elucet. 

Artis  scenicae  amantissimum  peritissimumque  SchoHastam 
dicebam :  ad  hanc  ergo  omnes  eius  annotationes  referri  pos- 
sunt:  illarum  autem  quatuor  fere  mihi  observare  visus  sum 
genera. 

T.  Efficere  conatur  Scholiasta  ut  ipsi  adesse  nobis  videamur 
poetae  scribenti.  cogitanti,  studenti.  Iii  poeticam  nos  introducit 
offirLiiain.  ubi  singula  perlustremus  instrumenta  et  quid  iis 
perfici  possit  cognoscamus.  Dabo  unum  alterumque  exemplum. 
Et  primum  hic  repetam  quae  ad  Eun.  941  et  1004  leguntur. 
Ad  verba  ergo  Pythiadis,  quibus  Parmenoni  servo  certum 
minitatur  exitium: 

Ego  pol  te  pro  istis  dictis  et  factis,  scelus, 
Ulciscar,  ut  ne  impune  in  nos  ilhiseris 
annotat:  „et  ab  initio  non  placatur  Pythias  nec  in  gratiam 
redit  Chaereae.  Et  insuper  nunc  mire  a  Parmenone  irritatur 
magis,  ut  per  eam  Parmeno  terreatur,  adeo  ut  per  Parmenonem 
ingredi  ad  Thaidem  cogatur  senex,  et  demum  per  senem 
nuptiae  confirmentur.  Haec  ergo  artificibus  et  eruditis,  cetera 
spectatoribus  poeta  exhibet."  Dixeris  a  Scholiasta  inspectam 
paginam  adversariorum.  in  qua  poeta,  priusquam  versas  scribere 
inciperet,  totius  actus  decursum  paucis  consignaverit  literis. 

Ad.  vs.  1004,  unde  nova  incipit  scena  in  qua  Parmeno  a 
Pj^hiade  ludibrio  habetur:  „Pythias  egreditur  vehiti  irrisura 
Parmenonem,  ut  ipsa  putat.  Egredi  autem  a  poeta  cogitur,  ut 
doceat  populum,  quid  intus  egerit  senex." 

Andr.  6^7.  Pamphilus,  ubi  suis  auribus  audivit  se  Davi  de 
simulandis   nuptiis   consilio   ad    veras   nuptias   ita  compulsum 

at   effiigere   non   posse   sibi  videatur,   his   verbis  in  auctorem 
funesti  mendacii  invehitur: 

Ubi  illic  est  ?  scelus,  qui  me  hodie . . . 
Est   hoc   initium   scenae,    cui  prudentissimam  hanc  praemittit 
observationem    Scholiasta:    „Haec   scena   cuius   pertarbationis 
esse   debeat,    etiam   supra   poeta   praestruxit,   cum  ad  consen- 
tiendum  Davi  consilio  tardum  Pamphilum  faceret." 

Andr.  vs.  642.  Charinus,  in  errorem  inductus  stulto  Davi 
commento,  iam  credit  revera  Pamphilum  nuptias  cupere  Phi- 
lumenae,  quam  se  ducere  velle  ille  simulaverat.  Katus  ergo 
aemulum  et  perfidum  aemulum  esse  quem  sincerum  crediderit 
amicum  multa  lamentatur  de  fallaciis  hominum.  Tandem  eum 
Pamphilus  sic  alloquitur: 

Charine,    et   me  et  te  imprudens,  nisi  quid  di  respiciunt, 

[perdidi. 
Et  ille:  „Itane,  imprudens."  Annotat  Scholiasta:  „Mire  et 
artiflciose  fecit  Pamphilum  priorem  alloqui  ad  perfringendam 
iracundiam  Charini ;  alioquin  si  prior  vociferari  potuisset,  tragica 
exclamatione  usus  fuisset"  et:  „Attende  hoc  illum  repetere, 
quod  indignatur  magis,  quasi  audierit:  imprudens,  et  non 
audierit  reliqua."  Rectissime:  Charinus  inexspectata  calamitate 
afflictus,  colloquii  initium  non  faciet  nisi  verbis  tam  acerbis 
tamque  plenis  indignationis  ut  vix  adolescentium  gratia  recon-  ^ 
ciliari  possit.  Nunc  Pamphili  verba  non  solum  eius  iracundiam 
cohibent,  sed  etiam  iis  flnibus  adolescentium  disputationem 
includunt  ut  paucis  verbis  „  rerum  inscitia"  quae  fuerat,  tollatur. 

vs.  819.  Davus  flctum  a  se  mendacium  de  litibus  Pamphilum 
inter  et  G-lycerium  narravit  Simoni  Pamphili  patri,  qui  fllium 
suum  ducere  vult  Chremetis  flliam :  simulandum  enim  est 
Pamphilo  quoque  has  nuptias  placere.  Simul  tamen  Chremes 
deterrendus  est  ne  flliam  det;  ideo  Mysidem,  Glycerii  ancillam 
iubet  Parmeno  infantem  e  Pamphilo  natum  ante  Simonis  aedes 
apponere.    Sed   citius   quam  exspectatus  est  Chremes  advenit. 

hunc  ergo  a  se  conspectum  dissimulans  maledictis  in  Mysidem 
invehitur  tamquam  liberorum  supponendomm  artiflcem.  Sic  et 
se  extra  culpam  futurum  confidit,  et,  quo  magis  ipse  infitietur, 
eo  magis  crediturum  Chremetem  Pamphili  illum  esse  filiolum. 
Neque  haec  eum  fallit  spes:  redit  enim  inde  Chremes  filiam 
suam  adolescenti  nequam  negare  certus.  Dumque  Pamphilus 
Mysidi  miranti  explicat  quid  sibi  voluerit  ea  simulatio,  advenit 
Crito  Glycerii  civi|^hrysidis  sobrinus,  qui  Myside  agnita  cum 
illa  Glycerii  aedes  imrat.  Hic  Davus: 

Sequar  hos:  me  nolo  in  tempore  hoc  videat  senex. 
Annotat  Scholiasta:  „Bene  senex:  Simo  enim  cum  Chremete 
est.  Propter  hoc  videri  non  vult,  ne  eius  utatur  apud  socerum 
testimonio,  rem  esse  Pamphilo  adversus  Grlycerium,  et  rursus 
nuptiae  confirmentur."  Eiusmodi  res  spectatores  sponte  intel- 
ligunt;  lectoribus  tamen  interdum  monitoribus  opus  est  tam 
peritis  quam  hic  est  Scholiasta. 

Crito  ergo  ille,  quem  modo  nominabam,  Glycerium  agnoscit 
et  civem  Atticam  eam  esse,  id  quod  olim  ipse  e  Chryside 
audivit,  Pamphilo  narrat.  At  non  credit  Simo :  subqrnatum 
illum  Critonem  a  filio  putat  ut  pro  Chremetis  filia  nllycerium 
istam  uxorem  habere  possit.  In  filium  ergo  maledictis  invehi- 
tur,  qui  vehementer  hoc  crimine  perculsus  flebiliter  patrem 
placare  studet.  „Ego"  (ait  vs.  896): 

Ego    me   amare   hanc   fateor:   si   id   peccarest,   fateor   id 

[quoque. 

Tibi,  pater,  me  dedo.  quidvis  oneris  impone,  impera. 

Vis  me  uxorem  ducere  ?  hanc  vis  mittere  ?  ut  potero,  feram. 

Hoc  modo  te  obsecro,  ut  ne  credas  a  me  adlegatum  hunc 

[senem : 

Sine  me  expurgem  atque  illum  huc  coram  adducam. 
Hic    indignabundus    pater    „adducas?"    rogat,    filiusque    „sine 
pater".    Tum   Chremes:    „aequom   postulat,    da  veniam".  lure 
meritoque  Terentium  hic  laudat  Scholiasta:  „Artificiose  inter- 

ponit  loquentem  Chremetem,  quem  volens  usque  ad  cognitionem 
filiae  suae  retinere,  non  facit  irasci  Pampliilo  ob  contemptum 
flliae  suae,  et  post  hoc  abire  de  medio" ;  atque  his  verbis 
totum  poetae  consilium  optime  explicat. 

II.  Lectorem  admonet,  si  peculiaris  quaedam  venustas  est 
in  aliquo  vocabulo  dictove,  quod  obiter  aspicienti  nullius  esse 
momenti  videri  possit,  vel  si  in  eiusmodi  vocabulo  dictove 
lepidum  aliquod  poetae  cernitur  consilium.  Hic  primum  com- 
memoro  annotationem  ad  Eun.  vs.  963  de  qua  supra  dictum 
est.  Pythias,  ut  inimicum  suum  Parmenonem  perterreat,  men- 
titur  Chaeream,  quem  ille  pro  Eunucho  ad  Thaidem  introdu- 
xerit,  ibi  deprensum  et  vinculis  constrictum  saevas  dare  poenas. 
Hic  ille: 

Quis  homo  pro  moecho  unquam  vidit  in  domo  meretricia 

Prendi  quemquam? 
rogat,  et  respondet  Pythias  nil  nisi:  „nescio."  Quotus  quisque 
est  qui  sponte  intelligat  quam  lepidum  illud  Thaidis  responsum 
sit,  quam  Pythiadis  personae  aptum,  quantopere  illo  mendacium 
eius  adiuvetur?  At  omnia  illa  nobis  reddit  perspicua  Scholiasta 
ea  annotando,  quae  p.  73  citavi. 

Andr.  534.  Chremes  filiam  suam  daturum  se  adolescenti, 
quem  amicam  habere  cognoverit,  negavit;  Simo  tamen,  adoles- 
centis  pater,  de  contrahenda  cum  illo  aflfinitate  non  desperat: 
in  errorem  enim  eum  Davi  servi  induxit  commentum  de  litibus 
inter  amicam  amatoremque  ortis.  Orare  ergo  Chremetem  ut 
consilium  mutet  decernit;  interea  nuptias  parari  iubet  tam- 
quam  hodie  futuras.  lamque  ad  Chremetem  profecturo  obviam 
ipse  ille  venit,  qui  sic  eum  alloquitur: 

Optato  advenis. 

Aliquot  me  adierunt,  ex  te  auditum  qui  aibant,  hodie  nubere 

Meam  filiam  tuo  gnato:  id  viso  tun  an  illi  insaniant. 
Stomachari  eum,  qui  sic  loquitur,  ex  omnibus  apparet  verbis, 
sed  e  nullo  magis  quam  ex  uno  illo  a  d  i  e  r  u  n  t,  cuius  acerbitas 

vix  perspiceretur  nisi  annotasset  Scholiasta:  „adierunt, 
quasi  importune  et  interpellantes."  Egregie :  nihil  enim  homines, 
qui  rumusculos  aucupantur,  odiosiores  reddit  quam  ipsa  gravitas 
qua  illos  perferunt  ad  eos  de  quibus  sparguntur,  atque  verane 
sint  quae  audiverint  rogant.  Magna  autem  est  adeundi  verbi 
gravitas:  adimus  enim  praetores,  iurisconsultos,  ceteros  qui  de 
maximi  momenti  rebus  respondent. 

Andr.  923.  Narrat  Crito,  Chrysidis  sobrinus,  quomodo  Gly- 
cerium,  parva  etiamtum  puella,  ad  illam  sit  adducta.  At  Simo, 
cui  tota  illa  narratio  molestissima  est,  quoniam,  si  vera  sit, 
actum  sit  de  filii  et  Chremetis  filiae  nuptiis,  sic  eum  inter- 
pellat:  „fabulam  inceptat".  Ridiculum  hic  et  facetum  ex  dolore 
fieri  senem  morosum  docet  nos  Scholiasta.  Sic  enim  narrare 
coeperat  Crito : 

Atticus  quidam  olim  navi  fracta  ad  Andrum  eiectus  est 
Et  istaec  una  parva  virgo. 
Atque   illud   exordium  spectat  Simonis  interpellatio,  sed  prae- 
sertim  unum  eius  vocabulum  olim.  Annotat  enim  Scholiasta: 
„ad  irrisionem  narrationis  dicit.  Etenim  oJJm  fabulae  propriuni. ' ' 

Adel.  930.  Micio  clemens  ille  et  mitis  senex  iamiam  nimiae 
lenitatis  poenas  dabit  fratri  severiori.  Precibus  enim  atque 
blanda  oratione  ab  illo  permovebitur  ut  anum  ducat  decrepitam 
cum  ipse  annum  agat  sexagesimum  sextum.  Ille  autem  rem 
inexspectatam  sic  incipit  commendare:  „Aeschinus  ftlius  meus, 
quem  tu  adoptasti,  uxorem  ducet  illam,  quam  olim  habuit 
amicam.  Probo  istud  consilium  laudoque,  et  iubeo 

Quam  maxume  unam  facere  nos  hanc  familiam, 
Colere,  adiuvare,  adiungere." 
Hic   ei   opem   fert   Aeschinus   ipse   et   „ita  quaeso  pater"  ait. 
Respondet  Micio:  „Haud  aliter  censeo."  Tum  sic  frater  pergit: 
Immo  hercle  ita  nobis  decet: 
Primum  huius  uxorist  mater. 
Et  Micio,  quid  sibi  istud  velit  admiratus:  „est,  quid  postea?" 

rogat,  Addit  frater  paiica  haec:  „proba  et  modesta,"  et  Mici- 
onem  aspicit  responsum  eius  exspectans.  At  ille  nil  aliud  nisi : 
„ita  aiunt."  Quo  hoc  vultu  dicat  Micio  docet  Scholiasta  anno- 
tando :  ,,  i  t  a  a  i  u  n  t :  Hoc  ita  respondet,  quasi  dicat :  s  e  d 
quid  mea?" 

Phorm.  86.  Quid  factum  sit  absentibus  senibus,  altero  domino, 
altero  huius  fratre,  narrat  Geta  servus,  cui  illorum  filii  adoles- 
centes  fuerant  commissi : 

Noster  mali  nil  quicquam  primo:  hic  Phaedria 

Continuo  quandam  nactus  est  puellulam 

Citharistriam :  hanc  amare  coepit  perdite. 

Ea  serviebat  lenoni  impurissimo : 

Neque  quod  daretur  quicquam:  id  curarant  patres. 

Eestabat  aliud  nil  nisi  oculos  pascere. 

Sectari,  in  ludum  ducere  et  reducere. 

Nos  otiosi  operam  dabamus  Phaedriae. 
Arida  haec  et  exilis  videri  posset  narratio,  ornamentorum  expers, 
nisi  nos  Scholiasta  doceret  Getam  iocari  verbis  sectari... 
reducere,  vel  potius  cavillari ;  recte  enim  et  ex  artis  prae- 
ceptis  hoc  verbum  positum  est  in  lepidissima  eius  annotatione : 
„Bene  cavillatus  est  et  ioculariter  in  adolescentem,  cui  aetas 
ad  sectandos  philosophos  apta  erat." 

Phorm.  273.  Antipho,  ut  securus  cum  sua  amica  vivere 
posset,  cum  Phormione  ita  collusit :  ab  illo  in  ius  tractus  tam- 
quam  si  amica  illa  iniY.lnQo^  esset  atque  ipse  eius  cognatus, 
quem  leges  eam  ducere  uxorem  iuberent,  tacendo  se  condem- 
nari  passus  est.  Pater  reversus  atque  quid  evenerit  edoctus 
graviter  succenset  maximeque  fllio,  quem  probe  intelligit  ultro 
in  illam  Phormionis  plagam  incucurrisse.  Dumque  filius  patrem 
metuens  latitat,  causam  eius  agit  frater  patruelis  Phaedria  his 
verbis  (270—275): 

Si  est,  patrue,  culpam  ut  Antipho  in  se  admiserit 

Ex  qua  re  minus  rei  foret  aut  famae  temperans, 

Non  causam  dico  quin  quod  meritus  sit  ferat. 

Sed  siquis  forte  malitia  fretus  sua 

Insidias  nostrae  fecit  adolescentiae 

Ac  vicit,  nostran  culpa  east  an  iudicum? 
Lepidissima,  hercle,  defensio  atque  i]9iK(otttTfi ;  at  bona  pars 
venustatis  in  uno  inest  eoque  brevi  vocabulo,  ubi  lateret,  nisi 
in  lucem  protraxisset  Scholiasta  prudentissima  ad  vs.  273 
annotatione :  „  F  o  r  t  e ,  quasi  non  defensurus,  sed  simul  causam 
cogniturus  advenerit;  nec  contendit  verum  esse,  quod  dicit, 
ne  sollicitum  faciat  ad  credendum."  Nunc  demum  intelligis 
quam  callide  se  illius  astutiae  conscium  fuisse  Phaedria  dis- 
simulet;  loquitur  tamquam  de  re  ne  ipsi  quidem  credibili; 
ipse  nunc  demum  aliquid  de  ea  inaudivisse  videtur.  Si  sic 
dixisset:  „ita  facta  res  est;  circumventus  est  filius  tuus  im- 
pudentis  impostoris  mendacio",  interpellasset  eum  patruus: 
■  „mentiris  atque  isto  mendacio  temet  ipse  indicas:  te  enim 
sciente  et  adiuvante  insidias  illas  structas  esse  iam  ap- 
paret."  Nunc  vero  huiuscemodi  est  eius  oratio:  „flnge 
tamen  verum  esse,  quod  filius  tuus  ait,  quamvis  videatur  absur- 
dum"   e.  q.  s. 

Phorm.  605.  Q-eta  secum  deliberatione  habita  ab  Antiphonis 
patre,  quem  iam  ex  itinere  reversum  scit,  pecuniam  abradere 
decernit,  qua  Phaedriae  opus  est;  dumque  illum  solum  mox 
adfuturum  exspectat,  appropinquantem  eum  cum  altero  sene 
conspicit:  Phaedriae  pater  est,  nam  et  ille  opinione  celerius 
peregre  rediit.  Et  primo  subito  eius  adventu  Geta  terretur, 
sed  mox  intelligit  nunc  demum  duplicem  sibi  ostendi  spem 
et  „petam"  (ait) 

hinc  unde  a  primo  institui:  is  si  dat,  sat  est: 
Si  ab  eo  nil  flet,  tum  hunc  adoriar  hospitem. 
Quid  sibi  hic  nomen  hospes  Phaedriae  patri  datum  velit  non 
apparet   primo    aspectu;   sed   lepide   illb  Getam  iocari  egregie 
IScholiasta    docet    annotando:    ^Astute   hospitem    de  eo  qui 

supervenit :   nomen   aptum   imprudenti  rerum  atque  alieno  ab  I 
earum  seientia." 

III.  Admonere  lectorem  nunquam  negligit  certum  esse 
certorum  apud  Terentium  verborum  breviumque  formu- 
larum  colorem.  Praecipuam  huius  doctrinae  partem  breviter 
hic  proponam  et  quantum  opus  est  illustrabo.  Quoniam 
autem  aliis  locis  aliis  de  eadem  re  utitur  verbis,  semper  illam 
annotationem  avToXeisl  citabo  ubi  mihi  disertissimus  fuisse 
Scholiasta  videtur.*"^'^-'  ^<^C 

P  u  t  a  b  a  m  is  dicit  qui  semet  incusat  quod  turpiter  se  decipi 
passus  sit. 

Haec  ego  putabarn  esse  omnia  humani  ingeni 
Mahsuetique  aAmi  dfficia. 
ita   cum   gemitu  de  sua  narrat  stultitia  Simo  (Andr.   113  sq.) 
annotatque    Scholiasta:    „Putare    est    eius    qui    simplicitate  1 
pectoris  oberravit."  | 

Atat  exclamat  is  qui  intelligere  incipit  infortunium  aliquod 
aut  praesto  adesse  aut  appropinquare.  „A  cena  apud  militem, 
quo  ut  abiret  vix  est  perductus,  suspicax  ille  adolescens 
Chremes  rediens  haec  secum  balbutit  (Eun.  727) : 

Atat  data  hercle  verba  mihi  sunt,  vicit  vinum  quod  bibi. 
Ut  oculis  eum  aspiciamus  auribusque  audiamus  haec  Scholiastae 
facit  annotatio :   „  A  t  a  t  interiectio  est  paulatim  percepti  atque  t 
intellecti  mali."  ') 

Hodie  raro  tempus  indicat:  plerumque  rf^g  gVqpggfcog  svEKa 
additur  cum  ahquis  aut  minatur,  aut  fore  aliquid  factumve 
esse  pro  certo  affirmat  pertinaciterve  negat.  Ad.  215  male  ab 
adolescentulo  Aeschino  mulcatus  leno  ab  illius  servo  ultro 
accusatur  quod  nimis  fuerit  obstinatus.  „Morem  te  gerere 
adolescenti  oportuit"  ait.  Hic  leno : 

Qui  potui  melius,  qui  hodie  usque  os  praebui? 

')  Belgice  egregie  illud  atat  verti  potest  interiectione :  ..drommels." 

Qua  voce  dicta  haec  sint  nemo  melius  docere  potest  quam 
Scholiasta,  cuius  haec  verba  sunt:  „Hodie  non  tempus  signi- 
ficat  sed  iracundam  eloquentiam  ac  stomachum." 

Gerundivum  suum  sibi  r^Ooi,-  habet:  ea  figura  plerumque 
ab  illo  adhibetur  qui  stomachans  de  gravi  quadam  necessitate 
loquitur  quam  vitare  se  non  posse  saepe  sit  expertus.  „Mos 
gerendust  Thaidi"  in  Eunucho  cum  gemitu  Phaedria  dicit; 
similisque  Pamphili  in  Andria  auditur  gemitus  cum  patrem 
sibi  modo  dixisse  narrat  (vs.  254) : 

Uxor  tibi  ducendast,  Pamphile,  hodie. 

lAnnotat  Scholiasta:  „Mire  ducenda:  semper  hoc  genus  decli- 

[nationis    necessitatem    ostendit."    Et    iure    suum    mire  hic 

ponit:    non    enim   poterat   inveniri   aliquid   quod   spectatorum 

risui    movendo    aptius   esset    quam    illa   inevitabilis   mali   si- 

gnificatio. 

Nostin?  quid  sibi  velit  annotatio  ad  Andr.  441  docet. 
Simo  paratum  iam  esse  filium  ad  ducendam  virginem  a  patre 
sibi  destinatam  affirmanti  servo  credere  incipit;  restat  tamen 
scrupukis  aliquis,  ergo  rogat  vs.  438  sq. : 

Num  illi  molestae  quidpiam  hae  sunt  nuptiae 
Huiusce  propter  consu*etudinem  hospitae? 
Respondet  Davus : 

Nil  hercle:  aut,  si  adeo,  biduist  aut  tridui 
Haec  sollicitudo:  nosti?  deinde  desinet. 
Annotat  Scholiasta:  „In  significationem  multorum,  quae  com- 
pendio  facimus  nostin  dicimus." 

Longe  alius  videtur  eiusdem  vocabuli  color  Eun.  405,  ubi 
miles  eo  utitur  et  Scholiasta  annotat:  „Grate  expressit  stulti 
infantiam  militis,  qui  ante  vult  intelligi,  quod  sentit,  quam 
ipse  dicat."  At  neque  Davus  neque  miles  quid  dicat  habet, 
volunt  tamen  videri  multa  dicere  posse  sed,  ne  longi  sint, 
omittere  pleraque. 

Verba  quid  istic?  significant  aliquem  qui  irato  obstinatove 

fiierit  animo  iam  iam  placari  se  pati  vel  ad  morem  gerendum 
adduci;  neque  minus  recte  ab  eo  adtiibentur  qui  petere  iam 
desinit.  sive  quod  non  impetraturum  se  videt,  sive  quo  melius 
impetrare  possit.  Sic  Thais  postquam  vidit  quantas  Phaedriae 
iras  moverit  petendo  ut  per  breve  tempus  militem  sibi  prae- 
poni  patiatur,  placare  eum  conatur  verbis  (Eun.  171  sqq.) : 

Quid  istic  Phaedria? 

Quamquam  illam  cupio  abducere  atque  hac  re  arbitror 

Id  fieri  posse  maxime,  vetum  tamen 

Potius  quam  te  inimicum  habeam,  faciam  ut  iusseris. 
Agellum    ut   donet   Hegioni   pauperi  a  Micione  frater  flliusque 
petunt;    ille   vero    aspernatur   graviterque    istam   liberalitatem 
commendantibus  irascitur.  Sed  mox  fllii  precibus  resistere  non 
potest,  ergo  (Ad.  956)  „Quid  istic"  ait 

„dabitur  quandoquidem  hic  volt." 
Egregie   autem   dicti   vim    illustrat   Scholiasta  annotatione  (ad 
Eun.  171):  „Hoc  adverbium ')  consentire  incipientis  est." 

Sicine  agis  lenis  est  reprehensio  eius,  qui  irascentem  cum 
placare  possit  debeatque  ultro  instiget.  Sic  certe  plerumque 
illud  „adverbium"  adhibetur,  sed  locis,  ubi  eo  sensu  positum 
est,  nihil  a  Scholiasta  annotatum  invenimus,  iniuriaque  tem- 
poris  ibi  eius  observationes  periisse  censeo.  Nam  qua  voce 
illa  vocabula  sint  pronuntianda  quin  recte  intellexerit  minime 
dubium.  Habemus  enim  eius  annotationem  ad  locum,  ubi 
diversus  quidem  eorum  sensus  est,  sed  color  idem.  Taedet 
Micionem  ultra  fratrem  severum  audire  obiurgantem,  tandemque 
(Adel.  vs.  128)  exclamat:  „Ah,  si  pergis  abiero."  Tum  Demea 
„Sicine  agis?"  Annotat  Scholiasta:  „Recte,  quia  iam  abibat, 
quasi  revocantis  correptio  est."  Et  vide  nunc  quanta  paucis 
hisee    Demeae    verbis    insit    venustas.    Quid   enim  magis  ridi- 


')   Apud    Scholiastam   adverbium   signiflcat  loquendi   formulam.   et  inde 
derivatam  vocem  adverbialiter  ttuo  sensu  adhibeat  nunc  sponte  apparet. 

7 

culum,  simulque  vitae  accommodatum  magis,  quam  eum  qui 
diu  in  alterum  contumeliis  sit  invectus,  tandem  his  verbis 
eundem  alloqui:  „nuncine  irasceris?" ') 

ffem  nemo  exclamat,  nisi  qui  animo  vehemcnter  commotus 
perturbatusque  est.  atque  inopinata  re  plane  perculsus.  Ergo 
vel  metus  vel  ira  vel  indignatio  ista  interiectione  signiflcari 
potest,  dummodo  vehementes  illi  sint  aflfectus  et  s u b i t o 
nati.  Quid  quod  gaudio  quoque  exprimendo  apta  est,  sed 
magno  et  cuius  causa  sit  inexpectata.  Tria  dabo  exempla.  In 
scenam  prodit  Ctesipho;  summis  laudibus  fratrem,  a  quo 
ingens  acceperit  beneficium,  in  coelum  eflfert.  Ubi  vero  a  Syro 
servo  audivit  prope  adesse  illum  domique  se  expectare,  con- 
tinere  se  non  potest  quin  „hem"  exclamet  (Ad,  260). 

Andr.  vs.  351.  Cognovit  Pamphilus  a  patre  sibi  uxorem 
destinatam  quam  ipse  minime  velit.  Ad  Davum  ergo  servum 
sollicitus  animo  confugit  obsecratque  hominem  ut  se  metu 
illo  liberet.  At  ille:  „Hem,  libero"  exclamat.  Etenim  aliquan- 
tisper  secum  deliberavit,  mox  ei  res  a  se  conspecta  in  mentem 
venit,  quam  commode  intelligit  argumento  esse  falso  dominum 
terreri  metu.  Itaque  hem  exclamat,  namque  felicis  inventi 
sui  gaudio  exsultat. 

Andr.  969.  Quanta  sibi  felicitas  obtigerit  Pamphilus  Davo 
narrat.  „Mea"  ait  ^Glycerium  suos  parentes  repperit"  et  gratu- 
latur  ei  servus  solita  formula:  „factum  bene."  At  eorum  ser- 
monem  audivit  Charinus:  Glycerium  fore  iustam  uxorem 
Pamphili  intelligit,  neque  ergo,  remoto  aemulo,  quidquam 
obstare  quominus  ipse  Philumenam,  cuius  ardeat  amore,  ducat. 
Subita  autem  laetitia  perfundi  adolescentem  ex  una  voce  h  e  m , 
qua  ille  utitur,  cognoscimus. 

Non    poterat    autem  illius  interiectionis  vis  atque  emphasis 


')  Si    illud   sicine  agis  Belgice  verteris:  „dat   is  nu  niet  mooi  van  je",  Latini 
dicti  colorem  accurate  reddideris. 

rectius  significari  quam  his  verbis,  quae  ad  Andr.  183adscripsit 
Scholiasta.  Quid  consilii  ceperit  senex  et  quomodo  illi  obviam 
iri  possit  secum  deliberat  Davus;  at  subito  nomine  se  ab  eo 
vocari  audit.  Et  „hem,  quid  est"  ait.  Annotat  autem  Scho- 
liasta:  „Hem  nunc  quasi  correptio  totius  corporis." 

Ecce  is  praesertim  exclamat,  qui  malis  atque  incommodis. 
iam  assuetus  de  nova . calamitate  accipit  nuntium.  Adel.  722. 
Nequam   esse   adolescentem   fratris   illum   filium,    quem  adop-  ./j 

taverit,  persuasum  habet  Micio :  quid  enim  ille  non  designavit.  •2^, 
guantas  dedit  turbas.  Ergo  fratre  ita  narrare  incipiente : 
Pero  alia  flagitia  a  te  ingentia 
Boni  illius  adolescentis, 
aptius  nihil  interponere  potest  quam  illud  „ecce  autem  nova." 
Annotat  Scholiasta:  „Ecce  autem:  Ecce  dicitur  cum  repente 
triste   aliquid   rebus   intervenit   laetis,    aut  certe  quando,  cum 
aliud   agitur,   aliud  emergit  novum."  Atque  altera  quidem  an- 
notationis   parte:    „aut   certe    —    novum"    colorem,   quem 
apud   Terentium   illa   vox  habere  solet,  describit.  Terentii 
enim   personae,   qui  ea  utuntur,  vultu  ac  voce  se  novo  nuntio 
perturbari  dissimulant.  Hoc  enim  eorum  maxime  est,  qui  saepe 
iam  de  eiusmodi  malis  facti  sint  certiores. 

Singularem  habet  vocabulum  eho  venustatem  in  interro- 
gatione  positum.  Eo  enim  utitur  qui  rem,  de  qua  rogat.  non 
audet  suo  nomine  vocare;  quem  pudor  verecundiaque  aperte 
loqui  vetant.  Hec.  267.  Lachetis  fllii  uxor  absente  marito  ad 
matrem  discessit  ibique  latitat.  Cur  faciat  hoc  et  eocer  eius  et 
pater  ignorant.  Hic  autem  apud  illum  se  defendit  atque  in  se 
culpam  nullam  esse  asseverat.  „Illam"  ait 

ad  vos  redire  studeo, 

Si  facere  possim  ullo  modo. 
Tum  socer  rogat: 

Quae  res  te  id  facere  prohibet? 

Eho,  numquid  nam  accusat  virum? 

Pudet  senem  verecundum  de  re  venerea  loqui,  sed  caute 
interiectione  eho  ad  illam  alludit.  Lepidissime  autem  Sdioliasta 
annotat:  „eho  interiectio  ponentis  aurem  propiorritn.  Xam  illa 
quaerit,  quae  solent  de  maritis  puellae  matriburf  (iui  li." 

Responsi   recte   vis   cognoscitur   ex   Hec.    355.   Ab  itinere 

reversus  Pamphilus,    qua   causa   ad   parentes  abierit  uxor  co- 

gnovit   simulque   intellexit   sibi   iam   r^ditum  eius  sperandum 

non  esse;  dolet  ergo  vehementerque  dolet,  sed  doloris  causam 

reticere   decernit.   Itaque  matre   rogante,  quid  tristis  sit,  cum 

tamen  salvus  ipse  salvam  uxorem  invenerit,  „Recte  mater"  ait. 

Est    ergo    recte    eius    qui    respondere    nolit,    sed    qua    voce 

illud     dicatur     Scholiasta     nos     docet     annotando:     „Recte 

mater:    sic   dicimus,    cum   sine   iniuria   interrogantis    aliiiiijd 

reticemus." 

idiot.  aJL       Differre    aliquid    inter    se    fidum    et   fidelem    Sr-holinsta 

f^(S       admonet   ad  Phorm.    76,  et  illud  de  amico  dici,  lioc  .ir  si  ivo 

■^p/         (addere    poterat    de    amatore    atque    omnino    de    eo    cuius 


fidem  in  leviore  negotio  cognitam  habemus).  Consimilis  Imir 
est  observatio  de  committendi  verbo,  quam  alibi  S(h(>li- 
asta  posuit:  tantummodo  de  maximi  momenti  rebus  adliilxri 
ilkid  ibi  legimus. 

IV.  Sicubi  apud  Terentium  aliquod  vocabulum  (■(■rtmn  (jucn- 
dam  colorem  habet,  qui  ille  sit  quain  accuiatissiinc  ScJKtliasta 
demonstrat.  Pauca  hic  exempla  sutticiuut.  Hfc.  ()2u  Sostiata 
Lachetis  uxor,  quam  maritus  incusavit  causam  fuissc  ( lu- 
filii  uxor  ad  parentes  suos  confugerit,  ipsa  domo  abire  decrevit, 
ne  quidquam  quominus  nurus  redeat  obstet.  Laudat  consiliuiu 
eius  Laches,  laetusque  adit  Chromotom,  nurus  patrem,  cuius 
atfinitatem  maximi  facit.  Quemwmulatque  conspicit  ita  allo- 
quitur : 

Dic  filiae  rus  concessuram  hinc  Sostratam 
Ne  revereatur,  minus  iam  quo  redeat  domum. 
fRectissime  hic  Scholiasta  annotat:  „Blande  non  addidit  tuae, 

qiiasi  dicat   commimi   filiae.   Et  bene    non  socrum  sed  So-i 
stratam."  "  ' 

Eiusdem  generis  est  eius  ad  vs.  378  eiusdem  fabulae  anno- 
tatio.  Pamphilo  domum  reverso  narratum  erat  uxorem  suam 
non  solum  ad  parentes  suos  confugisse,  sed  etiam  in  morbum 
implicitam  esse  ita  ut  ad  eam  admitti  nemo  posset.  Tamen 
introrupit  atque  qui  ille  morbus  esset  cum  summo  dolore 
cognovit.  Planeque  animo  perturbatus  secum  deflet  illatam 
sibi  iniuriam.  Verba,  quibus  in  memoriam  tristissimae  rei 
modo  sibi  conspectae  redit,  haec  sunt  (vs.  373—378): 

Postquam  intro  adveni,  extemplo  eius  morbum  cognovi  miser : 
Nam  neque  ut  celari  posset  tempus  spatium  ullum  dabat 
Neque  voce  alia  ac  res  monebat  ipsa  poterat  conqueri. 
Postquam  aspexi  „o  facinus  indignum"  inquam  et  corripui  ilico 
Me  inde  lacrimans,   incredibili  re  atque  atroci  percitus. 
Mater  consequitur. 
Annotat    Scholiasta :    „  Ostendit    affectum    misericordiae    suae,  I 
mater  potius  dicendo  quam  Myrrinam."  • 

Adel.  143.  „Nolo  cum  fratre  meo,  viro  severo"  clemens  ille 
Micio  ait  „disputare": 

Nam  itast  homo : 
Quom  placo  advorsor  sedulo  et  deterreo : 
Tamen  vix  humane  patitur. 
Annotat   Scholiasta:    „Homo   dixit   moraliter.   Sic  enim  de  iisl 
dicimus,  quos  parce  reprehendimus."  f 

Vides  quam  egregie  optimus  ille  commentator  Terentianae 
vocis  varios  sonos  animo  persenserit. 


Errare  tamen  humanum  est  neque  quisquam  mortalium 
vitii  immunis.  Quid  quod  ipsae  virtutes  sua  sibi  vitia  secum 
ferunt.  Id  Scholiastae  quoque  nostro  accidit,  quemadmodum 
iam  ostendam.  Primum  virtutem  quandam  eius  in  memoriam- 

lectori  revocabo,  deinde  cuiusmodi  ex  ea  vitium  natum  sit 
explicabo.  ViQimus  egregie  illum  Terentii  vigilantiam  laudare 
et  prudentissime  indicare  locos  ubi  maxime  ea  eluceat.  De 
Chryside  meretrice  eiusque  sorore  adoptiva  Glycerio  narrat 
Simo  senex,  sed  ita  ut  simul  eas  quantum  potest  defendat 
sublevetque  et  turpitudinem  earum  minuat.  Illa  enim  Glycerium 
iusta  fiet  Simonis  filii  uxor,  quae  res  ne  nimis  videatur  in- 
credibilis  spectatoribus  in  tempore  est  cavendum.  Castam  ergo 
etiam  in  Chrysidis  aedibus  mansisse  Glycerium,  et  ipsam 
Chrysidem  ceteris  ex  illo  quaestu  mulieribus  praestitisse, 
quantum  potest  demonstrari  debet.  Haec  omnia  prudentissime 
observavit  Scholiasta,  sed  interdum  in  Terentii  oeconomia 
praedicanda  modum  excedit.  Saepius  enim  vocabula,  quibus 
aliquis  utitur,  ita  interpretatur  ut  in  iis  vnovoiav  quandam 
quaerat  de  qua  Terentius  ne  cogitarit  quidem.  Ita,  ut  uno 
exemplo  defungar,  non  facile  adducar  ut  credam  verum  esse 
quod  ad  Eun.  vs.  592  sq.  annotat.  Chaerea  ibi  amico  narrat 
quid  apud  Thaidem  factum  sit,  ad  quam  pro  Eunucho  fuerit 
adductus.  Custodiae  ibi  eius  concredita  fuit  puella,  quam  deperi- 
bat.  „Dumque  etiam"  ait,  de  fortuna  mihi  oblata  cogito: 
arcessitur  lavatum  interea  virgo: 
lit,  lavit,  rediit:  deinde  eam  in  lectum  illae  collocamnt. 
Hls  quoque  vocabulis  spectatorum  animos  ad  futuras  Chaereae 
atque  illius  puellae  nuptias  praeparari  censet  Scholiasta.  An- 
notat  enim:  „Servavit  ordinem  nuptiarum  et  proprio  verbo, 
quasi  de  nuptura  dixit:  arcessitur,  ut  alibi:  Quam  mox 
virginem  arcessant?  Nunc ')  ipse  illam  est  habiturus 
uxorem."  Et:  „Deinde  eam  in  lecto  collocarunt:  vide 
an  aliquid  deest  ita  legitimis  nuptiis.  Nam  et  ipsum  verbum 
collocarunt  proprium  est  et  adscribitur  pronubis."  „Theo- 
logicas"   eiusmodi   explicationes   appellare   solebat  praestantis- 

simus  ille  senex  Muller-Striibing,  quem  duos  abhinc  annos 
tristi  fato  vegetum  etiam  alacrem4ue  ereptum  nobis  luge- 
mus  amici. 

Satis  iam,  ut  opinor,  ex  iis  quae  hucusque  dicta  sunt, 
apparet  quid  sibi  Scholiasta  noster  commentario  suo  scribendo 
proposuerit.  Terentius  ut  melius  intelligeretur,  ut  quae  fuisset 
eius  indoles  melius  sentiretur,  hoc  studuit,  hoc  spectavit.  Om- 
nium  qui  commentarios  ad  scriptores  poetasve  in  lucem  edunt 
eiusmodi  esse  consilium  dixeris.  At  plerique  horum  pueros 
sibi  lectores  fingunt  in  ludp  literario  grammaticae  praecepta 
discentes;  noster  vero  admtofum  gratia  scribit,  ita  Terentium 
legere  cupientium  tamquam  si  fabulas  eius  in  cavea  specta- 
rent;  artifices  scenicos  quomodo  fabulae  eius  singulaeve  earum 
partes  sint  agendae,  ceteros  omnes  quomodo  pronuntiandae 
sint  docet.  Itaque  si  quid  ei  innotuit  de  lepido  ahquo  invento, 
quod  olim  ad  aliquam  scenam  exornandam  feliciter  fuerit 
adhibitum,  illud  commemorare  non  negligit. 

Phorm.  315  et  321.  Antipho  absente  patre  amicam  suam  duxit 
uxorem.  Hoc  ut  fleri  posset  adiutore  usus  est  callidissimo  mor- 
talium  Phormione.  Hic  enim  tamquam  amicae  illius  patronus  diem 
Antiphoni  dixit,  legibus  quae  essent  nepl  iitiy.lmov  hanc  ei  destinari 
C$>f  b/  uxorem  mentiens ;  ipse  autem  Antipho  ut  condemnaretur  silendo 
omnique  omittenda  defensione  perfecit.  At  reverso  patre,  timore 
perculsus  latitat,  uxor  tam  callide  quaesita  ne  sibi  eripiatur 
metuit  sed  quomodo  eam  retineat  nescit.  Igitur  iterum  adiutore 
Phormione  opus  est :  ad  illum  Geta  servus  mittitur,  cui  obvius 
factus  Phormio  quid  acciderit  quidque  metuatur  cognoscit; 
mox  se  periculi  remedium  invenisse  signiflcat.  Actus  hoc  est 
initium,  quo  et  Gl-etae  perturbatio  et  Phormionis  secura  audacia 
egregie  depingitur.  Sed  verum  ei  colorem  praebuit  Ambivius 
Turpio,  de  quo  haec  tradit  Scholiasta: 

„Adhuc  narratur  fabula  de  Terentio  et  Ambivio  ebrio;  qui 
acturus  hanc  fabulam,  oscitans  temulenter,  atque  aurem  minimo 

mscalDens   digitulo,    hos   Terentio   pronuntiavit  versu.s:  quibus 


auditis   exclamaverit   poeta,   se  talem  cum  scriberet  cogitasse 

parasitum,   et   ex   indignatione,   quod  eum  saturum  potumque 

deprehenderat,  delinitus  statim  sit." 

Et  ad  vs.  321: 
/^  ^  Cedo  senem :  iam  instructa  sunt  mi  in  corde  consilia  omnia, 

quo  Phormio  declarat  repperisse  se  dolum,  quo  senem  decipiat, 

idem  annotat: 

„Hic   alii   excussisse  torporem   somni   inducunt  parasitum; 

alii  transglutisse  quod  in  ore  mandebat,  quasi  hoc  morae  fuerit 

ad  vincendum  senem." 
j„,^tjt^,a^1       Cui  non  hic  vernaculae  cuiusdam  fabulae  in  mentem  venit? 
'j  Vir  quidam  gravis,  tenax  antiquitatis,  in  republica  optimatium 
/'  favens  partibus,   rusticum   satis   lepidum   ad  suam  pertrahere 

conatur   sententiam.    „Vides"    ait    „quae   sit  hodierna   levitas 

atque   adeo   impietas.   lam   in   ludo   literario   illa  conspicitur; 


liberi  tui  insana  ista,  quam  nunc  multi  admirantur,  doctrina 
a  vero  Dei  cultu  abducuntur,  parentes  suos  contemnere  et  ridere 
discunt,  religionem  negligunt."  Dum  haec  magnifice  declamat 
^j^^^^^^t^XJlle,  rusticus  offam  panis  lente  manducans  identidem  capite 
/  abnuit;  stomachatur  sapiens  orator,  negari  videns  quae  tanta 
j  orationis  gravitate  declamet,  idque  ab  eo  de  quo  minime  eius- 
modi  aliquid  exspectaverit ;  vocem  intendit,  tandem:  „quidni 
vera  tibi  videntur,  quae  dico?"  clamat.  Hic  rusticus,  qui  tan- 
dem  aliquando  panem  suum  transglutiit,  dum  sinum  purgat 
micis  quae  inciderunt:  „quia  non  habeo  liberos"  respondet.  Sic 
certe  hanc  partem  ab  optimo  artifice  agi  vidimus.  Quis  vero 
de  hoc  artificio  tacere  possit,  qui  illam  fabulam  posterorum 
causa  annotationibus  revera  utilibus  instructam  in  lucem  edere 
velit?  Nam  revera  utiles  ad  aliquam  fabulam  annotationes 
illae  demum  sunt  quae  ad  rem  scenicam  pertinent,  et  illam 
Scholiasta  noster  semper  habuit  ante  oculos.  Huc  omnes  eius 
annotationes  sunt  referendae.  Etenim  si,  ut  hoc  exemplo  utar, 

aiunt  de  ea  re  usurpari  dicit  quae  odiosa  loquenti  sit  vel 
vera  non  esse  videatur,  si  gerundivo  aliquid  quod  inevi- 
tabile  sit  indicari,  si  eho  arcani  aliquid  rogantis  esse,  non  de 
arte  grammatica  observationes  scribit  pusilli  animi  ludimagistro 
dignas,  sed  hoc  docet:  cum  certus  sit  Terentianae  orationis 
color,  certum  sibi  illa  postulat  actum  certamque  pronuntia- 
tionem:  ibi  autem  vel  maximi  sunt  momenti  brevia  quaedam 
vocabula:  his  recte  pronuntiatis  cetera  sponte  sequuntur.  Ergo 
quemque  locum  a  perfecto  quodam  artifice  agi  flngit:  de  gestu 
eius  et  voce  tamdiu  cogitat  donec  audire  eum  atque  videre 
sibi  videatur;  audit  autem  atque  videt  praesertim  cum  brevia 
illa  vocabula  mentis  contemplatur  oculis. 

Totus  est  in  arte  scenica.  Aut  uno  vocabulo  „  pronuntiandum" 
adscribendo  significat  hunc  locum  artificis  scenici  sibi  postu- 
lare  operam:  singularem  enim  quandam  inesse  venustatem, 
quae  a  legente  observari  nequeat,  nisi  saepe  bonos  spectaverit 
histriones  ^).  Aut  quomodo  aliquis  versus  pronuntiandus  sit 
docet,  aut  certum  vocabulum  n&og  habere  admonet :  ibi  autem 
sic  loqui  solet:  „moraliter",  sive:  „magna  inest  moralitas." 

Nunc  demum  quomodo  legendus  sit  Schohasta  intelligimus. 
Si  quid  de  aliquo  vocabulo  subtiliter  eum  observare  videmus, 
non  esse  nobis  rem  cum  moroso  atque  obscuro  ludimagistro 
reputemus ;  ad  aliquem  egregium  actorem,  quem  saepe  admirati 
sumus,  _cui  saepe  plausimus,  quique  his  maxime  sit  partibus 
idoneus  aptusque,  mentem  convertamus,  ille  quomodo  hoc  sit 
vocabulum  pronuntiaturus  quaeramus;  de  qua  re  ubi  semel 
certa  nobis  steterit  sententia,  simul  vera  monuisse  Scholiastam 
agnoscemus. 

Paucas  ergo  eius  de  pronuntiatione  observationes,  quae 
maxime  memorabiles  videantur,  ex  ingenti  protrahamus  copia. 

Andr.    360.    Davus   simul   Pamphilum  herum  suum  et  eius 


')  Ergo  hoc  „pronuntiandum"  Belgice  sic  vertatur:  „daar  zit  actie  in." 

amicum  Charinum  metu  solvit;  demonstrat  enim  non  fore 
hodie,  id  quod  illi  dixerat  pater,  nuptias  illas  adeo  reformi- 
datas;  non  esse  ergo  Charino  desperandum  de  ducenda  Phi- 
lumena,  quam  ipse  ardenter  uxorem  cupit,  Pampbilo  vero 
invitissimo  obtrudit  pater.  Demonstrat  autem  narratione  cuius 
hoc  est  initium  (vs.  353-- 60): 

Tuus  pater  modo  hic  me  prendit :  ait  tibi  uxorem  dare 

Hodie,  ita  alia  multa,  quae  nunc  non  est  narrandi  locus. 

Continuo  ad  te  properans  percurro  ad  forum,  ut  dicam 

[tibi  haec. 

Ubi  te  non  invenio,  ibi  ascendo  in  quendam  excelsum  locum. 

Circumspicio,  nusquam:  forte  ibi  huius  video  Byrriam; 

Rogo:  negat  vidisse.  mihi  molestum.  quid  agam  cogito. 

Redeunti  interea  ex  ipsa  re  mi  incidit  suspicio:  „hem, 

Paululum  obsoni:  ipsus  tristis:  de  improviso  nuptiae: 

Non  cohaerent." 
Haec  a  Scholiasta  annotata  invenimus:  „Rogo:  mira  bre- 
vitas  et  imitanda,"  et:  „Ipsus  tristis,  de  improviso 
nuptiae:  mire  et  moraliter.  Ex  his  enim  quae  facta  non 
sunt,  docet  quod  fecisse  deberet.  Etde  improviso  nuptiae 
pronuntiandum."  Nonne  haec  eius  sunt  qui  spectari,  non  legi 
vult  Terentium? 

Andr.  741.  Mysis,  Glycerii  ancilla,  a  Davo  iussa,  filium 
quem  Pamphilo  peperit  illa,  ante  ostium  Pamphili  patris  de- 
posuit,  ipsa  remansit,  Davus  abiit ;  appropinquantem  enim  vidit 

» 

Chremetem,  qui  omnibus  modis  ne  filiam  det  Pamphilo  est 
deterrendus.  Accedit  autem  Chremes  lentus,  nil  mali  suspicans 
et  secum  loquens.  Audiamus  ipsum: 

Revortor,  postquam  quae  opus  fuere  ad  nuptias 
Gnatae  paravi,  ut  iubeam  arcessi.  Sed  quid  hoc? 
Puer  herclest,  mulier  tu  apposisti  hunc? 
Annotat  Scholiasta :  „Sed  quid  hoc?  Non  interrogantis  sed  mi- 
rantis  et  non  intelligentis  est.  Et  apparet  eum  non  oculis  prius,  quam 

corporis  offensu  puerum  sensisse  latentem."  *)  Agnoscisne  eundem  j 
qui  narratiunculam  de  Ambivio  ebrio  fideliter  nobis  servaverit? 

Adel.  585.  Syrus  servus  Demeam  senem  tristem  atque 
severum  ablegat,  ne  filium  deprehendat  genio  indulgentem.  Sed 
quia  Demea  inexspectatus  advenit,  subito  aliquid  fingere  debet 
quo  eum  dimittat.  Rogatus  ergo  ubi  Micio  frater  sit,  locum 
aliquem  dicit  ad  inveniendum  difficillimum ;  quo  dum  iter  monstrat 
ipse  in  errorem  inducitur :  iubet  enim  senem  per  angiportum  ali- 
quod  ambulare,  quod  ille  pervium  non  esse  scit.  Mox  tamen  erro- 
rem  corrigit,  quo  mendacium  properanter  fictum  paene  deprehen 
sum  fuerat.  Sic  multis  ambagibus  eo  pervenit  ut  in  fabrica  quadam 
Micionem  esse  dicat.  Atque  rogatus  quid  ibi  faciat  ille  respondet : 

Lectulos  in  sole  ilignis  pedibus  faciundos  dedit. 
Annotat  Scholiasta:  „In  urbe  convivium  aut  in  sole  aut  in 
umbra  pro  conditione  temporis  instruebatur.  Repente  igitur 
interrogatus,  quod  minime  opinabatur  quaesiturum  senem, 
arripuit  statim  lectulos.  Et  quia  potuit  senex  dicere:  Men- 
tiris,  nam  habet  lectulos,  addidit  ex  tempore  in  sole. 
Et  ne  eos  quoque  habere  diceret,  addidit  ilignis  pedibus 
faciendos.  Sed  hoc  gestu  actoris  adiutum  est,  quasi  eodem 
tempore  servus  et  quaerat  quid  dicat  et  respondeat."  Videmus 
nunc,  ut  opinor,  veteratorem.  quem  ipsa  inopia  atque  diffi- 
cultas  solito  reddiderit  callidiorem  insolentioremque. 

Ad.  795.  Demea  tandem  aliquando  cognovit  quantopere 
ludibrio  fuerit  habitus  et  quam  diu.  Non  enim  illum  solum 
filium,  quem  adoptandum  dederit  fratri,  nimia  illius  levitate 
corruptum,  sed  eum  quoque,  quem  ipse  antiqua  severitate 
educaverit,  abreptum  ad  pravitatem,  quin  etiam  illius  causa  a 
lenone  per  vim  abductam  puellam,  propter  quam  olim  illi 
exorti  sint  tumultus.  Prorumpit  ex  aedibus  fratris,  ubi  illum 
cum    amica    epulantem    modo   deprehendit;    deos   hominesque 


')  Latentem  an  iacentem? 


108 

obtestans  de  sua  miseria  deque  filii  nequitia  lamentatur.  Con- 
spicit  eum  frater  et  quid  evenerit  statim  divinatur;  iamque 
omne  maledictorum  genus  ille  in  animo  collegit,  iam  haec 
verba  acerbitatis  plena  secum  dixit: 

Eccum  adest 
Communis  corruptela  nostrum  liberum, 
cum  placaturus  frater  accedit  iraque  insanientem  sic  alloquitur : 
Tandem  reprime  iracundiam  atque  ad  te  redi. 
Hic  ille: 

Repressi  redii:  mitto  maledicta  omnia: 
Rem  ipsam  putemus:  dictum  hoc  inter  nos  fuit: 
Ex  te  adeo  est  ortum,  ne  tu  curares  meum, 
Neve  ego  tuum:  responde. 
Nihil    horum    intelligit    qui    vocabula   tantummodo    legit,    sed 
sonum   eorum   non  audit.  Verum  praesto  nobis  est  Scholiasta 
praeclaris  annotationibus : 

„Repressi,  redii:  Non  quid  dicatur,  sed  quo  gestu  dica- 
tur  specta,  et  videbis  neque  repressisse  adhuc  iracundiam 
neque  ad  se  rediisse  Demeam,  sed  quam  mira  est  atque  per- 
spicua  moralitas,  in  huiusmodi  rebus  apparet."  Et  „Rem 
ipsam  putemus.  Videtur  paulo  citius  destomachatus,  quam 
res  etiam  incerta  exposcebat.  Sed  et  hoc  morale.  Nam  iuste 
irati  omissa  saevitia  ad  ratiocinationes  saepe  festinant.  Et 
praeterea  illud  accedit,  quod  non  invenit  quod  iam  condigne 
dicat,  simul  etiam  quia  increpitus  est  a  fratre,  quod  apud 
se  iam  non  sit  per  iracundiam  vehementem." 

Hec.  516.  Phidippus  remissurum  se  ftliam  Lacheti  eiusque 
fllio  dixit,  at  hic  effugia  quaerit.  Modo  enim  ex  itinere  reversus 
causam,  cur  abierit  illa,  eiusmodi  fuisse  cognovit  ut  iam  non 
possit  uxorem  eam  habere.  Hinc  ortum  iurgium  Phidippum 
inter  ac  Lachetem  atque  iratus  uterque  domum  abiit.  Hunc 
exitum  habet  actus  HI.  Prodit  nunc  Myrrina  Phidippi  uxor 
anxia  perturbataque  et  secum  haec  loquitur: 

Perii,  quid  agam  ?  quo  me  vortam  ?  quid  viro  meo  respondebo  ? 
Misera?  nam  audivisse  vocem  pueri  visust  vagientis: 
Ita  corripuit  derepente  tacitus  sese  ad  filiam : 
Quod  si  rescierit  peperisse  eam,  id  qua  causa  clam  me  habuisse 
Dicam  non  edepol  scio. 
Legitur   ad   hunc  locum  annotatio,  e  qua  vel  sola  commen- 
tatoris  natura  atque  consilium  cognosci  possint: 

„Perii,    quid  agam:  haec  proloqui  oportet  Myrrinam,  ut 

ex  eius  persona  reminiscatur  spectator  gestae  rei,  simulque  ex 

huius   personae   verbis,    quid    agat  altera  persona,  monstretur. 

Nam  perscrutari  Phidippum  universa  conclavia  et  ire  per  totam 

domum  cognito  partu  filiae  suae  apparet  ex  praesentibus  dictis." 

Phorm.    869.    Geta    servus    ingentem    felicitatem    filio   erili 

Antiphoni  evenisse  cognovit;  puella  enim  illa  peregrina,  quam 

hic    Phormionis    astutiis    usus    absente    patre    uxorem    duxit, 

inventa   est   non   civis   solum   esse   sed  patrui  Chremetis  ipsa 

illa  filia,  quam  olim  et  pater  et  patruus  ei  uxorem  destinave- 

rant.    Properat  ergo  hanc  rem  domino  nuntiare  Greta,  adeoque 

exsultat  gaudio  ut  obviam  eum  venientem  non  conspiciat,  sed 

praetereat,  vixque  clamore  eius  minisque  retineri  se  patiatur. 

Tum  et  rem  ipsam  et  quomodo  eam  cognoverit  multis  denarrat 

ambagibus.  „Missus  eram"  ait  „a  patre  tuo  ad  uxorem  tuam ;  sed 

Ubi  in  gynaeceum  ire  occipio,  puer  ad  me  accurrit  Mida, 

Pone  apprendit  pallio,  resupinat;  respicio,  rogo 

Quam  ob  rem  retineat  me:  ait  esse  vetitum  intro  ad  eram 

[accedere. 
„Sophrona    modo    fratrem    huc"    inquit    „senis    introduxit 

[Chremem." 
Eumque  nunc  esse  intus  cum  illis :  hoc  ubi  ego  audivi,  ad  foris 
Suspenso  gradu  placide  ire  perrexi,  accessi,  astiti, 
Animam    compressi,     aurem    admovi:    ita    animum    coepi 

[attendere 
Hoc  modo  sermonem  captans." 

Laudat  hic  eius  vigilantiam  prudentiamque  Antipho  duobus 
verbis:  „Eu,  Geta."  Tum  servus  sic  pergit: 

Hic  pulcherrimum 
Facinus  audivi:  itaque  paene  hercle  exclamavi  gaudio. 

IBrevem  hic  Scholiastae  habemus  annotationem :  „Pulcherri- 
mum  facinus  audivi:  huiusmodi  locos  poetae  actoribus 
indulgent,  quod  in  his  actoris  est  commendatio." 

Nonne  legentes  admonere  videtur  ut  hanc  partem  ipsi  agere 
conentur  ? 

Ib.  358.  Dum  Demipho  senex  cum  advocatis  adstat  quaerens 
quomodo  nuptiae  illae  a  Phormione  conflatae  rescindi  possint, 
hic  ipse  cum  Geta  sermocinans  incedit;  clara  autem  voce 
loquitur  ut  a  sene  audiri  possit,  estque  sermo  eius  tamquam 
mirantis  et  indignantis  ob  id  quod  modo  a  Geta  cognoverit: 
negare  senem  cognatam  sibi  esse  virginem,  quam  ducere  a 
iudicibus  Antipho  filius  eius  est  coactus,  vel  notum  virginis 
patrem.  Sunt  autem  verba  eius  lepidissime  ficta  et  alia  et  haec : 
Quia  egens  relicta  est  misera,  ignoratur  parens, 
Negligitur  ipsa:  vide  avaritia  quid  facit? 
Adscripta    hic    est    annotatio    cognatissima   narrationi    illi    de 

iAmbivio  ebrio :  „vide  avaritia  quid  facit:  haec conversus 
ad  circulum  et  coronam  circumstantium  dicit  et  conqueritur." 
Ph.  935.  In  tempore  cognovit  rem  Phormio,  qua  Chremetem 
cogrcere  possit,  si  ille  in  repetenda  pecunia,  quam  astutissima 
fraude  ei  abrasit,  fuerit  molestior:  certior  enim  factus  est 
illum,  dum  Athenis  uxorem  haberet,  ex  altera  uxore  Lesbi 
procreasse  filiam.  Minitando  ergo  se  illud  ad  Atheniensem 
uxorem  delaturum  quidvis  se  ab  eo  impetraturum  sperat. 
Vixque  haec  verba: 

Quin  tu  mi  argentum  cedo 
audivit  cum  respondet: 

Immo  vero  uxorem  tu  cedo. 
Haec  quomodo   in   scena  fuerint  acta  ignoraremus,  nisi  habe- 

remiis    prudentissimam    Scholiastae    ad  verba:   quin   tu  mi 
argentum    cedo    annotationem :     „ Hoc    ab    utroque    cum  i 
clamore  dici  accipiendum  est." 

„In  ius  ambula"  ait  Demipho,  quem  minae  Phormionis  adeo 
non  terrent  ut  vix  quid  sibi  velint  intelligat.  Itaque  Phormio 
ut  simul  utrique  metum  incutiat: 

Enim  vero  si  porro  odiosi  esse  pergitis . . , 
Iterum    hic    aliquid    adscripsit    Scholiasta   eiusmodi   ut  gregis 
magistro  similior  videatur  quam  alicui  de  vulgo  commentatorum : 

„Vultu  iuvandum  est  et  pronuntiatione  hoc  quod  tam  mina- 
citer  suspenditur."  Et 

„ E  n  i  m  V  e  r  0  principium  est  aliquid  per  iracundiam  dicturi." 
Sed  de  hac  parte  satis  iam  dixi. 


Saepe  queruntur  homines  quod  Scholiasta  Terentianus  nondum 
ita  ut  oporteat  in  lucem  sit  editus.  Non/est  tamen  tam  diflficile 
editionem  eius  parare  omnibus  numeris  absolutam.  Si  quis 
ceteris  omnibus  abiectis  eas  tantummodo  colligeret  annotationes, 
quae  aliquo  modo  ad  rem  scenicam  pertinerent,  eas  dico  quibus 
Terentius  ita  explanatur  ut  personas  eius  loquentes  audiamus 
gestusque  earum  aspiciamus,  nihil  iam  amplius  esset  optandum, 
Atque  facile  est  illas  emendatas  subiicere  legentium  ocuHs. 
Quamvis  enim  multa  in  iis  sint  corrupta,  tamen  sententia 
perlucet;  illam  nullo  labore  restituemus;  ipsa  vocabula  non 
praestabimus ;  raro  hoc  facere  possumus  atque  in  illis  tan- 
tummodo  emendationibus,  quae  se  nobis  nil  cogitantibus,  nil 
quaerentibus  subito  oflferunt;  nihil  hic  facit  industria  atque 
iJof^  J^  iinprobus  labor.  Ut  ergo  revera  bonam,  id  est  utilem,  habeamus 
Scholiastae  editionem  non  exspectandum  est  donec  omnes  eius 
codices  cum  pulvisculo  sint  excussi  atque  longa  illorum  depicta 
stemmata,  e  quibus  quomodo  a  communi  stirpe  orti  sint  ap- 
pareat:    magnum    ex    hoc    negotio   capiet   emolumentum,    qui 

codicum  naturam  cognoscere  velit,  dummodo  persuasum  sibi 
habeat  nullum  unquam  locum  hac  ratione  esse  emendatum, 
nullum  posthac  sublatum  iri  vitium. 

„Scholiastam"  autem  semper  virum  illum  egregium  dixi: 
pervulgato  Donati  nomine  uti  ausus  non  sum :  iam  enim  animo 
praevidebam  viros  doctos  qui  agmine  facto  in  me  irruerent 
quod  non  Euanthium  dixissem.  Sciebam  gravissimas  multorum 
iras  moveri,  si  quis  Euanthii  illius,  quem  magistrum  suum 
dicit  Ruflnus  (de  metr.  com.).  rationem  non  haberet.  Huic  ergo 
Scholiorum  Terentianorum  alteram  hic,  ille  alteram  vindicat 
partem,  hique,  quod  fieri  solet  in  rebus  nullius  momenti  et 
quae  certo  sciri  poterunt  nunquam,  internecivum  inter  se  gerunt 
bellum.  Hoc  unum  constat  commentarium  illum  ad  Terentium, 
qui  Donati  vulgo  dicitur,  ab  uno  homine  scribi  non  potuisse: 
farraginem   esse  non  librum.  Primus  indigestam  illam  molem 


admirabili  industria  neque  minore  doctrina  his  annis  perlustra-  1 

vit  vir  peritissimus  prudentissimusqufe  R.  Sapbadini:  ingentem 
numerum  codicum,  quibus  continetur  illa,  inter  se  contuht, 
illorum  historiam  conscripsit,  denique  de  totius  farraginis 
origine  atque  auctoribus  instituit  quaestionem.  Sic  tandem 
aliquando  hanc  sibi  informavit.  sententiam  vir  praestantissimus, 
quam  singulari  defendit  acumine: 

Commentarii  auctor  paterque  unus  est  Donatus;  Euanthium 
missum  facere  possumus.  Sed  accessit  Donato  vir,  qui  eius 
annotationes  in  brevius  contraxit  spatium,  quo  factum  est  ut 
saepe  ad  aliquem  versum  bis  idem  annotatum  inveniamus, 
verbis  leviter  immutatis.  Deinde  commentarium  auxemnt  vario 
ac  desultorio  labore  multi  alii  Scholiastae.  Quorum  unus  eas 
scripsit  annotationes,  quibus  Donatus  refutatur  (initium  illae 
habent  a  vocibus  s  e  d  e  g.o.:  ipse  Donatus  de  se  semner  plurali 
utitur  numero).  Alter  corrigendi  causa  addidit  quaedam,  am- 
plificandi  causa  alter,  alter  denique  locis  ex  variis  poetis 
scriptoribusque   a   Donato   citatis  unum  pluresve  adiecit  (hunc 

autem  hominem  agnoscimiis  vocabulo  et,  quod  loco  citato  est 
praemissum).  Sed  praestat  ipsum  virum  doctissimum  audire: 

„A  base  delle  ricerche  io  vorrei  dunque  il  postulato  di  un 
solo  commento  originario.  Questo  commento  scritto  su  un  testo 
continuo  fu  variamente  ingrossato  da  note  marginali,  ora  pole- 
miche  (serie  ego),  ora  ilkistrative  (serie  et)  e  simili.  Dall' 
altro  canto  uno  studioso  transporto  per  proprio  uso,  compen- 
diandoli,  gli  scolii  di  Donato  sui  margini  di  un  codice  teren- 
ziano :  questi  soni  i  doppioni.  Venne  da  ultimo  un  compilatore, 
il  quale  da  un  testo  continuo  donatiano  cosi  ingrossato  e  dai 
margini  di  un  codice  terenziano  coperti  di  doppioni  donatiani 
raffazzono  la  collezione  che  arrivo  fina  a  noi;  naturalmente  i 
doppioni  marginali  del  codice  terenziano  dovevano  avere  un 
contrassegno  (p.  e.  D.  =::  Donatus),  dal  quale  egli  fosse  autoriz- 
zato  ad  accoglierli  sotto  il  titolo  di  Donato." 

Gratia  viro  praestantissimo,  qui  tandem  aliquando  et  diserte 
pronuntiavit  et  egregie  demonstravit  quod  quivis  commentarii 
lector  verum  esse  sentiat.  Etenim  haud  dubie  haec  omnia 
evenerunt  quae  Sabbadini  enumerat:  auctae  sunt  annotationes, 
amplificatae,  illustratae,  excerptae,  denique  in  unum  locum 
coniectae  omnes.  Quaeritur  nunc  verumne  hoc  quoque  sit,  quod 
statuit,  ab  initio  unum  fuisse  nucleum,  e  quo  totus  creverit 
commentarius,  postquam  accesserint  alia  multa,  quae  tamen 
ex  eodem  nucleo  traxerint  originem.  Hoc  autem,  ut  ingenue 
fatear,  mihi  plane  videtur  incredibile.  Censeo  enim  atque  per- 
suasissimum  habeo  aut  duos  pluresve  fuisse  commentarii 
nucleos,  aut  —  atque  in  hanc  magis  inclino  sententiam  — 
veteri  commentario,  qui  in  se  fuerit  teres  atque  rotundus, 
adiectas  esse  annotationes  diversissimi  generis,  sive  ut  paucis 
verbis  idem  significem :  commentarium,  quem  nunc  habemus, 
evariis  constare  elementis.  Habemus  enim  praeter  ob- 
servationes  illas  Quantivis  pretii.  scriptas  ab  eo  qui  Terentium 
non  legi  solum  sed  et,  quantum  eius  fieri  posset,  spectari  vellet : 

I.  Annotationes  rhetorici  generis,  qulbus  admonemur  ad 
quodnam  artis  oratoriae  caput  versus  aliquis  vel  aliquod  vor- 
borum  certamen  sit  referendum.  Audire  cogimur  quaenam  hic 
q  u  a  1  i  t  a  s  (sive  s  t  a  t  u  s)  cognoscatur:  sitne  comparativa, 
an  n  e  g  0 1  i  a  1  i  s ,  an  r  e  m  o  t  i  v  a :  illic  disputari  a  s  u  m  m  o 
ad  imum ,  TtXoK^nv  dici  hoc  demonstrandi  genus,  aliaque  eius- 
demmodi,  quibus  ad  Terentium  melius  intelligendum  nemo 
quidquam  adiuvatur.  Taedet  exempla  afferre.  Satis  illis  obser- 
vationibus  enecatur  qui  commentarium  legit. 

II.  Nugas  de  grammatica  multo  etiam  ineptiores  quam 
illae  sunt  de  rhetorica  annotationes.  Earum  autem  maxima 
pars  ad  syntaxin  pertinet:  identidem  nobis  obgannit  stridula 
magistelli  vox:  haec  est  syllepsis.  hoc  naQily.ov^  hoc  auaKoXov^oy 
primum,  secundum,  tertium,  quartum  Rai^ores  sunt  de  etv- 
mologia  observationes,  illarum  vero  quaedam  hominis  insanabilis 
esse  videntur.  Saepe  hic  Varro  nominatur  neque  incredibile 
est  multo  maiorem  partem  ex  illo  esse  excerptam.  Brevi  con- 
spectu  dabo  omnes:  cognitae  enim  esse  debent  ei,  qui  de 
quaestione,  quam  nunc  tractamus,  iudicare  velit: 

i/vdhK^lL.    Andr.  Prol.  15      vituperant  est:  „vitium  rei  parant." 
il      "  „       I,   1,4        ars:a  Graeco  «^enj. 

„       I,  1,  58      contradicitur    iis    qui    sodes   esse   dicunt 

a&og  ^r^q. 
„       I,  4,  2        temetum :  quia  tenet  mentem.  (Eun.  IV,  3,  13 

quia  tentat  i.  e.  labefactat  mentem). 
„       I,  5,  64     obstetrix:quaeopemtulerit(etiamIII,  1,15). 
III,  2,  3     fac    istaec   ut    lavet:    istaec,   quae   e 

puerperio  sordebant. 
III,  2,  7     superstitiosi:   quia   senes   (quorum   id 
vitium)  multis  superstites  sunt. 

III,  4,  18  irritare:   a   canibus,   qui   restrictis  den- 
tibus  literam  R  imitantur. 

IV,  3,   11  verbenae:  quasi  herbenae. 

Andr.  IV,  4,  39   sobrius  =  sebrius  i.  e.  separatus  ab  ebrio. 
Eun.     I,   1,   15      induciae  ab  „m  dies." 
„       I,  2,  97      sincerus  =  sine  cera. 
/^j,^f,      „       II,   1,  25     decrepiti:    quorum,    crepitu  et  plangore 

familiae,  iam  fuerant  conclamata  funera. 
II,  2,  4  obligurrire:  a  kiyvQng  quod  est  suavis. 
II,  2,  25  cupedinarii  et  macellum :  nomen  his  dederunt 
Numerius  Equitius  Cupes  et  Romanius  Ma- 
cellus  (Varro). 
II,  2,  29  famelicus  pro  famedicus  a  fame  et  edendo. 
II,  2,  38     n  e  b  u  1 0  n  e  m :  furem  quia  nebulas  obiiciat 

vel  vanum  ut  nebula  est. 
II,  3,  12     alacris  ■=.  ccSccKQvq. 
II,  3,  20    uhi  tu  nervos  intendas:  obscene  dictum. 

II,  3,  90  flagitium  et  flagitatio  a  syllaba  fla  qua  ille  cre- 
pitus  signiflcatur  unde  et  flamma  et  flagella. 

III,  1,  34  scortum:  vel  ab  aGTtniQSLv,  vel  propter  abdo- 
men  in  corpore  feminarum  patiens  iniuriae 
coitus,  quod  scortum  dicitur  quia  tunc  ape- 
riuntur  dura  coria  dicta  scorta. 

III,  2,  24  s  0 11  e  r  s  —  oXog  aQsrrj  (solus  in  arte). 

III,  3,  9     dolus:a  dolando  i.  e.  minuendo. 

IV,  3,  6  veneficus  Chaerea  dicitur  quia  ex  vir- 
ginibus  mulieres  facit. 

V,  8,  49     fatuus:  inepta  loquens  a  fando. 
Adel.     I,  1,  17      clemens:    qui   colit   mentem    (etiam    ad 

V,  4,  10). 
II,  1,  28    lora:  pro  laura  a  lauro  triumphorum. 

II,  1,  53     mussitare:  a  litera  m. 

III,  3,  5  ganeus:  quia  est  vno  ydg. 
III,  3,  43  nares:  a  naritate. 
III,  3,  47  ager:  ab  agendo. 
III,  3,  69  quod  queo:  alluditur  ad  vocem  coquus. 

IV,  2,  52  s  i  1  i  c  e  r  n  i  u  m  :  a  cernondo  silentes. 

V,  3,  4      maria  Neptuni  ab  irato  Demea  invocantur, 

vel  quod  diis  quoque  irascitur  qui  in  iis 
commoratur,  vel  quia  deos  non  esse  putat 
haec  omnia  Neptunia  dicit,  ut  est  apud 
Virgilium : 

Omnia  vel  medium  flant  mare. 
V,  8,  29    verbum:  a  veritate. 
Hec.  I,  1,  8        Mulciber:a  mutilando.  \ 

I,  2,  2       percontari:  a  conto.       /^{jf^  * 

II,  1,  41     oppido:    a    dicto    rusticorum:    „vel   toti 

oppido  messis  mea  suflflcit." 

III,  4,  27  caro:  a  cadendi  verbo  vel  a  carendi  {anima). 
III,  5,  9     consobrinusrrsororinus. 

III,  5,  53  protervus   et   a   substantivo  tauro  et  a 

verbo  proterendi. 

IV,  1,  41   virum     firmum:     firmum     in     officio 

coitus. 

IV,  4,  19  praegnans:   ante   gnatum   vel   ante  ge- 

netricem. 

V,  1,  3      impetrare  ideo  de  rebus  difflcilibus dicitur 

quia  proprie  ad  coitum  pertinet ;  ad  illum 
autem  perveniri  non  potest  nisi  nuptiis 
contrahendis,  quae  res  multum  habet  mo- 
lestiae  propter  leges  formulasque  quae 
sunt  observandae  (! !). 
Phorm.  II,  1,  57  columen:  columna  unde  et  columellae 
servi  maiores  domi. 
IV,  4, 28  sq.  h  a  r  i  0 1  u  s :  a  fando. 

haruspex:  ab  hara. 
V,  1,  19     effutire:  a  vase  futiliV^^^ 
V,  8,  95     pugnos    in    ventrem    ingere:    ven- 
trem  pro  ipso  parasito. 

Adnumerandae  his  praeterea  etymologiae  nominum,  servo- 
rum  praesertim. 

III.  Philosophica  quaedam,  neque  multa  neque  inepta^  _aU' 
ovdev  TTgog  Tov  "'OfirjQov.  Haud  inutile  videtur  quae  sunt  huius 
generis  afferre. 

Andr.  I,  1,  3.  „Ut  curentur  recte  haec:  Diligenter 
coquantur:  curatio  proprie  medicorum  est,  cura  reliquorum, 
sed  coquina  medicinae  famulatrix  est."  Sic  editur,  cum  tamen 
in  quibusdam  codicibus  sit  adulatrix,  quod  utique  proban- ^j^  j/f/t^ 
dum.  Famulatrix  enim  nihiH  est  vocabulum,  et  totius 
annotationis  hoc  est  consilium  ut  appareat  eum  qui  scripsit 
Platonis  Gorgiam  legisse,  ubi  ai  Tirtageg  xiyvaL  ratg  xixxaQOL 
&a)nsLats  opponuntur. 

Ad  versum  sequentem  annotatum  iRvenimus  in  .  quatuor 
partes  virtutem  dividi.  prudentiam.  iustitiam,  fortitudinem, 
temperantiam.  Haec  quoque  sumpta  e  Platone. 

Andr.    IV,   3,  1.  Ad  verba:  „Nilne  esse  proprium  cuiquam" 
haec   annotantur :    „pmne    quod    habemus   aut    m  u  t  u  u  m  est 
aut  proprium.  Ergo  p r o p r i u m  perpetuum,  ut  Virgilius : 
Propria  haec  si  dona  fuissent. 

Ergo  nihil  nobis  proprium  esse  potest:  quod  enim  non  fuit, 
nec  esse  quidem  potest,  aut  quod  eripi  potest,  non  est  nostrum : 
nisi  illa,  quae  eripi  non  possunt,  ut  sapientia,  prudentia,  quae 
fortuna  neque  dare  neque  eripere  cuiquam  potest." 

Ad  Andr.  IV,  3,  5 : 

Facile  hic  plus  mali  est  quam  illic  boni 
haec  videmus  adscripta: 

„Quam  illic  boni:  in  summo  bono :  dixit  enim  ex  bonis, 
quae  bona  aestimamus,  pkis  nos  mali  capere,  cum  aut  amis- 
suros  nos  credimus  aut  amittimus,  quam  boni  cum  habemus." 

Ad  V,  5,  3: 

Ego  vitam  deorum  propterea  sempiternam  esse  arbitror 

annotatur:  „Non  dixit  quod  scit,  sed  quod  verum  putet.  Et 
est  doyna  'EmKovgeio)',  quod  a  ceterls  philosophis  repudiatur  de 
otio  deorum  ac  perenni  voluptate." 

Adel.    I,   1,  44:    „Qui    suum    offlcium    facit"    sic    vertitur: 

^6  t6  Ku&riy.ov  tcoi&i>. 

Ad  Adel.  III,  3,  32  refertur  narratio  de  Thalete  et  ancilla 
Thressa,  quae  est  in  Platonis  Theaeteto. 

Phorm.  I,  2,  6:  Ad  verba  Nescis  quo  in  metu  anno- 
tatur:  „Duae  perturbationum  bigae.  a  malo  una,  ex  cupitis 
altera.  Ergo  a  mali  bigis  praesentis  temporis  periculum  esse 
dicimus  et  futuri  metum."  Sumptae  hae  bigae  e  Platonis  Phaedro. 

iPhilosophica  ergo,  quae  in  scholiis  leguntur,  omnia  sunt  eius- 
dem  generis  et  tantum  non  omnia  ex  eodem  fonte  hausta. 


Haeccine  ergo  tam  diversa  ab  uno  Donato  profecta  credamus  ? 
Equidem  nego;  sed  quoniam  cum  viris  doctis  digladiarl  nolo, 
pertinaciter  affirmantibus  concedere  sum  paratus,  dummodo 
mihi  concedant  illi,  si  tam  variae  illae  annotationes  ad  unum 
auctorem  sint  referendae,  illum  de  Terentio  scripsisse:  unum 
librum  praestantissimum  utilissimumque,  unum,  qui  a  proposito 

^^2:^^.,^i-^^^^lc^2^c^^  ^^^^  quatuorve  plenos  nugarum  inep- 
tlarumqii^rDenique  hoc  moneo,  curn  observationes  „scenicae" 
(hoc  enim  vocabulo  brevitatis  hic  causa  utor)  aequabiliter  per 
totum  sparsae  sint  commentarium,  iis  quae  ex  alio  genere  sunt 
saepe  multas  deinceps  paginas  carere,  deinde  subito  rhetoricas 
grammaticasve  observationes  oAw  tc5  ^uAaxo)  efifundi.  Quod  in 
etymologiarum  enumeratione  hic  illic  signo  j  significavi.  Simul 
illic  quae  essent  absurdissimae  inclinatis  literis  describendas 
curavi.  Atque  etymologiis  addidi  insanas  quasdam  explicationes 
quae  eandem  spirare  indolem  viderentur. 


CAPUT  TERTIUM 


Vir  doctissimus  Gu.  Weinberger  in  dissertatione,  quae  legitur : 
Wiener  Studien  1892  p.  120  sqq.,  de  iis  praesertim  scholiis 
Terentianis  agit,  quae  ad  actorum  gestum  pertinent,  conqueri- 
turque  quod  non  satis  ratio  habeatur  Lessingii,  praeclari  illius 
de  re  scenica  iudicis,  qui  summis  illa  scholia  extulerit  lau- 
dibus,  ipse  tamen  nimis  „Donatum"  laudare  cavet.  De  qua 
Weinbergeri  dissertatione  postquam  dixit  quaedam  doctissimus 
ille  R.  Sabbadini,  quem  toties  iam  honoris  causa  nominavi, 
haec  addit:  „Utut  est,  deerit  eiusmodi  disquisitionibus  solidum 
fundamentum  quamdiu  carebimus  scholiorum  editione  critica." 
Et  multos  iam  viros  doctos  eiusmodi  ahquid  audivi  conten- 
dentes,  sed  quo  plures  audio  eo  miror  magis.  Quid  enim?  Non 
poterimus  de  scholiorum  argumento  cum  aliquo  fructu  insti- 
tuere  quaestionem,  exponere  nobis  non  licebit  quaenam  fere 
res  in  iis  tractentur,  probabilem  de  eorum  origine  atque  auc- 
toribus  proferre  sententiam,  denique  singuhs  eorum  partibus 
suum  statuere  pretium,  quia  nemodum  in  commentario  edendo 
codicibus  ex  artis  criticae  praeceptis  usus  est?  Male  ergo  no- 
biscum  agitur:  perquam  enim  verisimile  est  nostra  aetate 
eiusmodi  editionem  in  lucem  non  prodituram.  Nam  qui  olim 
illum  laborem  aggressi  sunt,  diem  supremum  obierunt  omnes; 
illos  qui  secutus  est  a  proposito  destitit;  denique  qui  unice 
negotio  par  erat  atque  idoneus,  quoniam  plures  quam  ceteri 
omnes  codices  manu  versavit,  artemque  palaeographicam  prae- 
clare  callet,  ipsum  Sabbadinium  dico,  de  edendo  commentario 

se  ne  cogitare  quidem  tam  flrmiter  declarat  ut  nihil  iam  de 
eo  sperandum  videatur.  Verum  non  ita  res  se  habet.  Sint  enim 
corrupta  scholia,  sint  lacera  mutilaque,  vix  tamen  ullum 
eorum  adeo  depravatum  est  quin  tamen  sententia  eius  sit 
satis  perspicua,  scriptorisque  ex  eo  eluceat  consilium.  Mihi 
certe  sedulo  labore  iterum  iterumque  illa  pervolventi  nunquam 
dubium  fuit  utrum  scenicam  legerem  annotationem  an  rhe- 
toricam,  grammaticam,  philosophicam :  scenicarum  autem  ob- 
servationum  —  his  enim  praesertim  operam  dedi  —  fere 
nullam  vidi  eiusmodi  vitio  laborantem  ut  quid  sibi  vellet  iam 
non  intelligerem.  Quid  quod  scholiorum  nunquam  praeclarus  ille 
exsistet  editor,  qui  ipsam  nobis  auctoris  manum  exhibeat. 
Finge  enim  —  quamvis  incredibile  sit  —  tandem  aliquando 
eo  perventum  ut  ex  diligentissima  codicum  comparatione  ipse 
archetypus  sit  restitutus,  finge  ex  illo  omnia  exempta  vitia, 
quae  scribentis  imperitia  commiserit,  idque  certissima  quadam 
et  geometrica  ratione:  pristinum  habebimus  commentarium, 
ipsum  Donatum  —  sic  enim  brevitatis  causa  mihi  nominare 
optimorum  scholiorum  auctorem  liceat  —  non  habebimus.  An 
credis  illum  virum  vere  doctum,  elegantem,  artis  scenicae  et 
literarum  Latinarum  Graecarumque  peritissimum,  tam  balbo 
ore  locutum,  tam  agresti  usum  sermone,  ut  quando  indicativus, 
quando  coniunctivus  ponendus  esset  neque  sciret  neque  curaret  ? 
Et  est  hoc  scholiorum  vitium  multorum  instar.  Confidenter  ergo 
de  scholiorum  variis  argumentis  locutus  sum  et  loquar  posthac. 
Aut  enim  semper  de  illis  erit  silendum  aut  iam  utendum  iis, 
quae  nunc  habemus,  subsidiis  instrumentisque.  Nam  desultorio 
labore  conflatam  Westerhovii  editionem  aliasque,  e  quibus  mihi 
cognoscenda  fuerunt  scholia,  lubenter  concedo;  quod  tamen 
inter  has  interest  spatium  atque  editionem  omnibus  absolutam 
numeris  —  exstare  enim  in  tempus  sumamus  —  multis  partibus 
brevius  est  quam  quod  hanc  ab  ipso  dirimit  Donato. 

Sed  non  vereor  ne  in  hac  causa  multos  habeam  adversarios. 

Non  enim  admodum  temerariam  dixi  sententiam,  quaeque  veri 
careat  specie.  Hoc  audacius  videri  possit  quod  nunc  proloquar. 
Quamvis  inflrmo  nitamur  fundamento  critico,  tamen  non  debet 
quiescere  atque  cessare  emendandi  labor.  Permagnam  ille  habere 
potest  utilitatem;  quoniamque  non  solum  Donati  manu,  sed 
fortasse  etiam  commentarii  editione  ex  artis  criticae  praceptis 
comparata  carebimus  semper,  coniecturis  utendum  est.  Neque 
illae  omnes  tam  sunt  incertae  quam  quis,  auditis  multis  mul- 
torum  de  fundamenti  critici  defectu  querimoniis,  suspicari 
possit.  Ipse  Westerhovius,  quem  omnibus  modis  condemnant 
reprehenduntque  qui  de  scholiis  Terentianis  edendis  scribunt, 
permultas  correctiones  palmares,  aut  ab  ipso,  aut  a  Wielingio 
aliisque  inventas  nobis  tradidit,  quae  quin  omnino  sint  recipiendae 
dubium  non  est.  Exempli  causa  unam  alteramque  hic  proponam. 

Andr.  I,  5,  6.  Pamphilus  Chremetis  flliam  sibi  a  patre 
uxorem  destinatam  audivit  ipsumque  Chremetem  huic  consilio 
assensum.  Neque  intelhgit  omnia  haec  a  senibus  ficta.  Excla- 
mat  ergo  et  alia  et  haec: 

Quid  Chremes,  qui  denegarat  se  commissurum  mihi 
Gnatam  suam  uxorem,  id  mutavit! 
Ad  verbum  commissurum  annotatum  legimus:  „Putaverat 
nuptias  et  Chremetem  mutare  consilium."  Quod  sensu  cassum 
esse  Westerhovius  vidit,  ideoque  coniecit  putaverat  veras, 
quam  coniecturam  Klotzius  perfecit  edendo  putat  veras. 
Illud  autem  veras  (nam  utrum  putaverat  an  putat  le- 
gamus  parum  interest)  quis  tam  perversus  est  ut  probare  nolit 
quoniam  in  nullodum  inventum  sit  codice? 

Eun.  V,  3,  6.  Pythias,  Thaidis  ancilla,  appropinquantem 
videt  Chremetem  cum  nutrice:  suspicio  enim  nata  erat  illius 
Chremetis  esse  sororem  puellam  illam  a  Thaide  eductam ;  nondum 
tamen  certa  res  erat,  ostendenda  etiam  -  ita  ut  flt  —  nutrici 
erant  za  nQog  Tov  avayvcoQiauoi'.  Ergo  vixdum  iuvenem  cum  comite 
sua  conspexit  Pythias,  cum  eum  interrogat: 

lamne  ostendisti  signa  nutrici? 
atque  illo  respondente :  omnia,  rogare  pergit: 

Amabo,  quid  ait?  cognoscitne? 
Hic  Chremes  ac  memoriter.  Ad  hunc  locum  in  commentario 
legitur:  Ac  memoriter]  „Plus  intulit  quam  interrogabatur : 
nam  magna  sunt  signa,  in  quibus  anilis  memoria  non  erat." 
Pro  erat  autem  Westerhovius  reposuit  errat.  Quis  unquam 
Bentlejus  Cobetusve  in  emendando  felicior  fuit?  Quid  certius 
quam  haec  viri  ab  omnibus  contempti  coniectura? 

Adel.  I,  2,  71.  Micio  de  filii  adoptivi,  quem  modo  apud 
patrem  naturalem  sedulo  defendit,  nequitia  ac  levitate  cogitans 
et  alia  et  haec  secum  de  eo  queritur  (vs.  69 — 73) : 

Quam  hic  non  amavit  meretricem,  aut  cui  non  dedit 

Aliquid?  postremo  nuper,  credo,  iam  omnium 

Taedebat,  dixit  velle  uxorem  ducere. 

Sperabam  iam  defervisse  adolescentiam. 

Gaudebam:  ecce  autem  de  integro! 
Ad  verba  Dixit  se  velle  uxorem  ducere  egregia  haec 
legitur  ipsius  Donati  (nosti  enim  iam,  lector,  quid  eo  nomine 
significatum  velim)  annotatio:  „Sic  ex  parte  magna  ostendit 
nescius  argumentum:  ideo  quia  verisimile  est,  amantissimum 
Aeschini  Micionem  omnes  scire  aflfectus  adolescentis  et  consue- 
tudines.  Et  apparet  praeterea,  conatum  ex  parte  fateri  vitiatum 
amore  Aeschinum,  et  pudore  impeditum,  tantum  hoc  dixisse, 
quod  honeste  potuit,  velle  se  uxorem  ducere:  quam  autem 
vellet  tacuisse  confusum."  Egregiam  annotationem  dicebam, 
et  est  haud  dubie  viri  artis  scenicae  peritissimi,  sed  turpi 
macula  obscuratur.  E  verbis  enim  conatum  ex  parte 
fateri  vitiatum  amore  Aeschinum  sanum  sensum 
nemo  eliciat.  Gratia  ergo  Wielingio,  qui  nebulas  dispersit  conii- 
ciendo  conatum  ex  parte  fateri  vitiasse  amicam 
Aeschinum.  Audacem  dixeris  coniecturam:  bene  reputanti 
certjssima    videbitur.    Fingamus   enim   codicum   accuratissima 

collatione  apparere  aliam  fuisse  lectionem  e  qua  corrupta  illa 
vitiatum  amore  nata  sit,  illius  tamen  sententia  diversa 
esse  non  potuit  ab  ea,  quam  Wielingius  restituit.  Et  veram 
scholii  sententiam  cum  habemus,  desiderare  iam  possumus 
nihil.  Non  enim  res  nobis  est  cum  Platone  aliquo  vel  Ari- 
stophane,  cuius  singula  verba  pondus  habeant,  sed  cum  Donati 
compilatore,  sedulo  quidem  homine  sed  parum  diserto. 

Adel.  IV,  7,  33.  Micio  fratrem  severum  ludibrio  habet:  hic 
enim  omnium  rerum  ignarus  filium,  quem  Micioni  adoptandum 
dederit,  non  uxorem  solum  duxisse  quam  olim  habuerit  amicam, 
sed  praeter  hanc  etiam  psaltriam  quandam  pro  uxore  patris 
adoptivi  domi  habere  credit;  illam  alterius  esse  filii,  quem  a 
se  antiqua  severitate  eductum  gloriari  soleat,  ne  suspicatur 
quidem.  De  illa  autem  psaltria  iucundissimum  hoc  apud  Te- 
rentium  fratrum  habemus  colioquium.  Ubi  Demea  dixit: 

Aliquo  abiicienda  est,  si  non  pretio  at  gratiis 
Micio 

Neque  est,  neque  illam  sane  studeo  vendere 
ait.    Rogat   Demea:    „Quid  igitur  facies?"  et  Micio  respondet: 
„Domi  erit".  Hic  Demea  exclamat: 

Pro  deum  fidem! 
Meretrix  et  materfamilias  una  in  domo 

M.  Cur  non  ?  D.  Sanum  te  credis  esse  ?  M.  Equidem  arbitror. 

D.  Ita  me  Di  ament,  ut  video  ego  tuam  ineptiam, 
Facturum  credo,  ut  habeas  quicum  cantites. 

M.  Cur  non  ?  D.  Et  nova  nupta  eadam  haec  discet.  M.  Scilicet. 

D.  Tu  inter  eas  restim  ductans  saltabis.  M.  Probe. 
Ad  et  nova  nupta  eadem  haec  discet  liaec  invenimus 
annotata:  „Alius  subaudiet  Dicere.  Sed,  o  magna  in  verbis 
elegantia,  vide  enim  quam  vim  significet  Discet.  Et  ideo  non 
u X 0 r  sed  nova  nupta,  quam  ad  omnia  docilem  esse  ipsum 
indicat  nomen."  Bona  est  annotatio  sed  caput  eius  misere  est 
mutilatum,   vel  potius   pro   capite   vulnus  habemus.  Integrum 

vero  corpus  reposuit  Westerhovius  pro  alius  subaudiet 
legendo:  psallere  subaudi  et  restim  ducere.  Quam 
coniecturam  si  quis  ideo  in  textum  recipiendum  neget  quod 
a  tradita  lectione  nimium  recedat,  prave,  me  iudice,  ratiocinetur : 
testimonio  potius  illa  est,  non  posse  commentarii  textum  leni 
sanari  medela. 

Hec.  III,  4,  10.  Sosia  servus,  modo  cum  domino  peregre 
reversus,  Parmenoni  servo  narrat  quot  quantasque  aerumnas 
in  mari  sit  perpessus. 

Dies  triginta,  aut  plus  eo,  in  navi  fui, 
Cum  interea  semper  mortem  exspectabam  miser. 
Ita  usque  advorsa  tempestate  usi  sumus. 
Hic   Parmeno:    „Odiosum"   exclamat,   atque   sic  pergit  Sosia: 
„Haud   clam   me   est."  Ad  hunc  locum  et  alia  adscripta  sunt 
et  haec:  Haud  clam  meest]  yylnorrjg  pro  Ego  maxime  in- 
telligo    quam    odiosum    sit.   Nam   qui   iungunt   et   sic   legunt, 
errant   et  non  intelligunt."  Non  magni  momenti  haec  est  an- 
notatio;  aliquam  tamen  utilitatem  habet,  quia  nobis  facultatem 
praebet    cognoscendi    quantum    in   Westerhovio   fuerit   ingenii 
acumen:  is  enim  verba  sensu  cassa  nam   qui   iungunt   et 
sic    legunt   errant   ita   correxit:   Nam   qui   seiunguht 
et   sic   legunt   odio   sum,    errant. 

Phorm.  II,  1,  43  sqq.  Lepidissime  Phaedria  fratrem  patruelem 
Antiphonem   apud   illius   patrem   defendit  et  aUis   argumentis 
et  hoc:  „Si  quis  homo  astutus,  ut  Phormio  est, 
Insidias  nostrae  fecit  adolescentiae, 
Ac  vicit,  nostrane  ea  culpa  est  an  iudicum? 
Qui  saepe  propter  invidiam  adimunt  diviti, 
Aut  propter  misericordiam  addunt  pauperi." 
Ad  verba  qui  saepe  —  diviti  annotationis  miserae  quaedam 
supersunt  laciniae ;  legitur  enim :  „Notum  alteri  qui  invident" ;  at 
praeclara  sagacitate  quid  olim  scriptum  fuerit  Westerhovius  inve- 
stigavit;  coniecit  enim:  „Notum  alterare  iusquiinvident."  Opusne 

etiam  est  codicibus  addicentibus  ut  haec  coniectura  recipiatur? 
Hisce  igitur  exemplis  usus  et  ipse  aliquid  ausus  sum,  sclio- 
liisque  emendandis  operam  dedi.  Atque  conamina  mea  hic 
proponam,  sed  iam  nunc  lectorem  moneo  nihil  a  me  propo- 
situm  iri  quod  mihi  ipsi  praestantissimis,  quas  modo  citavi, 
Westerhovii  emendationibus  par  atque  simile  videatur:  abest 
semperque  absit,  precor,  a  me  eiusmodi  arrogantia.  Nihil  hic 
certi  invenies,  nihil  quod  non  cuivis  in  mentem  venire  possit. 
Saepe  ne  coniecturam  quidem  proponam,  sed  aut  quid  fere 
requiratur  demonstrare  conabor  aut  tantummodo  corruptum 
esse  scholion  dicam.  Neque  tamen  plane  operam  me  perdidisse 
opinor.  Nam  etiamsi  vera  alicuius  loci  lectio  ex  aliquo  codice 
eruatur  vel  peringeniosi  hominis  acumine  restituatur,  tamen 
nullum  est  inventi  pretium  nisi  praecessit  longa  et  accurata 
virorum  doctorum  de  genere  vitii  deque  sententia  qua  opus 
est  disputatio  deliberatioque.  Deinde  semper  hoc  tenendum 
nullam  lectionem  idcirco  veram  esse  quod  in  ahquo  codice, 
cuius  magna  est  auctoritas,  inveniatur,  sed  hoc  unice  quae- 
rendum  quae  lectio  sanum  praebeat  sensum  suoque  aptum 
loco.  Dabo  exemplum.  Ad  Hec.  lY,   1,  57 : 

Nam  quum  compressa  est  gnata,  forma  in  tenebris  nosci 

[non  quita  est 
semper  lecta  fuit  haec  annotatio  sensu  cassa:  „Ab  activo 
queo,  passivum  fecit  queor,  retinendo  participium  quita 
est."  .  Vidit  nescioquis  pro  retinendo  legendum  esse 
et  inde,  atque  ex  inepta  literae  r  repetitione  natam  esse 
vitiosam  lectionem,  quam  suo  Marte  librarius  sanare  conatus 
esset.  Recipiendum,  ut  opinor,  illud  e  t  i  n  d  e ,  non  quod  postea 
a  Sabbadinio  in  aliquo  codice  lectum  sit,  sed  quod  unice 
verum  est.  Aliquod  felici  invento  momentum  adiicere  dicendus 
esset  codex  Leidensis,  qui  et  timida  est  quita  est  habet 
vitio  ex  literae  t  repetitione  nato,  si  id  quod  in  suo  genere 
perfectum   est   ullo   modo   melius   fleri   posset.  Haec  ideo  dis- 

putavi  quia  doctorum  mentes  saepe  occupatas  video  supersti- 
tione  quadam,  quam  nimia  peperit  disciplinae  palaeographicae 
diplomaticaeque  admiratio.  Haud  raro  -  -  atque  in  poetis  Latinis 
plerumque  id  accidit  —  venustissimae  lectiones  spemuntur 
hoc  solum  argumento,  quod  in  codicibus  legantur  quorum 
minor  sit  auctoritas,  codicum  vero  vetustorum  aperta  vitia 
aut  mordicus  retinentur,  aut,  id  si  prorsus  fieri  nequit,  cum 
multo  sudore  atque  labore  excogitatur  aliquid  quod  hterarum, 
quas  hi  praebent,  sit  quam  simillimum.  Sed  ita  qui  agunt  non 
perspexisse  videntur  veras  emendationes  sponte  se  offerre  ei, 
qui  hbera  mente  diu  multumque  in  aliquo  poeta  vel  scriptore 
sit  versatus,  non  invitas  protrahi,  minime  vero  ex  corrupte- 
larum  nasci  permixtione.  Plura  de  hac  re  dici  possunt,  sed 
ad  propositum  transeo. 

Andr.  I,  1,  1.  Abite]  „concitatius  legendum  est,  quia  et 
respectantes  properant  et  discernit  a  Sosia."  Verba  corrupta, 
neque  multo  praestat  quod  Klotziana  habet  properanter  dis- 
c  e  r  n  i  t  (pro  p  r.  e  t  d  i  s  c.) :  quid  enim  istud  signiflcare  potest  ? 
Veram  lectionem  nemo  praestiterit.  Hoc  unum  certum  videtur 
pro  properant  requiri  verbi  quod  increpandi  vim  habeat 
singularis  numeri  tertiam  personam.  An  forte  properat 
legendum,  ut  properare  sensum  accipiat  activum  sitque  fere 
idem  ac  urgere? 

2.  Dictum  puta]  „Ad  hoc  respondet  ut  agi  res  videatur 
quemadmodum  supra  diximus."  Sana  haec  videntur,  sed  sen- 
tentiam  obscuriorem  reddidit  istud  ad  hoc,  quod  vix  Lati- 
num  est.  Hoc  voluit  scriptor:  „quod  hic  omnino  ahquod  re- 
sponsum  Sosia  interponit,  in  ea  re  agnoscitur  poetae  consilium, 
qui  rem  agi,  non  a  solo  Simone  narrari  voluit."  Supra  autem 
haec  dicta  sunt:  „haec  scena  pro  argumenti  narratione  pro- 
ponitur,  in  qua  fundamenta  fabulae  iaciuntur,  ut  virtute  poetae, 
sine  ofRcio  prologi  vel  &iibv  anb  iitjxavfig  et  periocham  comoe- 
diae  populus  teneat  et  res  agi  magis  quam  narrari  videatur." 

Ubi  prius  illud  et  abiiciendum  esse  putare  noli:  amat  enim 
huiusce  voculae  repetitionem  bonorum  scholiorum  scriptor.  Est 
ergo  a d  h  o  c  r=  tovxov  sveyM,  et  ita  saepe  in  scholiis. 

3.  „Coquina  medicinae  famulatrix  est."  Recipiendam  variam 
lectionem  adulatrix  (pro  famulatrix)  addito  argumento 
dixi  p.  117. 

7.  Ad  exspecto  quid  velis  primum  annotatur  exspec- 
tare  esse  desiderare.  Deinde  ad  quid  velis:  „Deest 
s  c  i  r  e :  nam  si  dixisset  q  u  o  d  v  e  1  i  s  nihil  desiderasset".  Egregia 
est  Westerhovii  emendatio  pro  scire  legere  iubentis  scire 
me.  Nunc  de  ceteris  videamus,  quae  corrupta  quin  sint  quis 
dubitet?  Equidem  totum  illud  desiderasset  ab  oscitante 
librario  e  priore  annotatione  huc  tractum  suspicor  proque  eo 
legendum  deesset').  Tota  autem  non  Donati  sed  inepti  ma- 
gistelli  est  annotatio. 

13.  Haud  muto  factum.  De  varia  lectione  haud  multo 
factum  haec  annotantur:  „Hoc  est  damno,  reprehendo,  quod 
si  est,  sic  intelligeretur  non  nollem  factum."  Hic  sic  positum 
pro  vel  sic,  sic  quoque:  utique  enim  opinionem  eorum 
falsam  esse  Donatus  docet,  qui  ad  legem  de  ingratis  libertis 
in  servitutem  retrahendis  alludi  hic  putent.  Sequitur:  „Nemo 
enim  potest  factum  infectum  redere.  Sed  adverbialiter  dixit: 
ut  dicimus  nollem  factum,  nollem  huc  exitum."  Haec 
neque  inter  se  neque  cum  praecedentibus  cohaerent:  pertinent 
enim  ad  lectionem  haud  muto  factum;  deinde  nullus  hic 
est  locus  coniunctioni  e  n  i  m.  Opinor  olim  hic  —  id  quod  sexcen- 
ties  factum  videmus  —  multis  verbis  repetitum  id  quod  iam 
dictum  erat  brevi  atque  eleganti  scholio:  Haud  muto  fac- 
tum]  „Venuste,  non  me  poenitet" ;  excidisse  autem  lemma 
Haud  muto  factum  cum  longioris  scholii  initio ;  tum  e n i m 


')  Sciant  qui  commentarium  edituri   vel  emendaturi  sint  nullum  esse  in  eo  fre- 
quentius  vitium  quam  hoc  vocabulorum  inepte  e  vicinia  repetitorum. 

scriptum  pro  autem.  Nam  rectissime  habet  adverbialiter, 
de  quo  Westerhovius  dubitavit.  Hoc  enim  sibi  vult  vox  illa: 
„Non  urgenda  verba  sunt:  locutio  enim  haec  est  e  communi 
sermone  hominum." 

18.  Quin  tu  uno  verbo  dic]  „Una  sententia  ut  in 
Adelphis : 

meum  illud  verbum  facio,  quod  tu,  Micio, 
Bene  ac  sapienter  dixti  dudum :  vitium  commune  omnium  est, 
Quod  nimium  ad  rem  in  senecta  attenti  sumus. 
Nam  male  intelligit  qui  putat  assimules  verbum  signi- 
flcare."  Corrupta  postrema  sunt  atque  sic  fere  emendanda: 
„nam  male  intelligit  qui  putat  assimites  verbum  significari." 
Hoc  enim  vult:  „verbum  hic  est  sententia;  itaque  inep- 
tiunt  qui  contendunt  aliquam  intercedere  rationem  inter  hoc 
uno  verbo  atque  illud  assimiles,  quo  mox  Simo  (vs.  141) 
usurus  est."  Nam  fuisse  qul  in  explicando  uno  verbo  tam 
inepte  delirarent  proximum  docet  scholion,  ubi  id  ipsum  dicitur 
quod  nostro  condemnatur:  ita  faciam]  „Hoc  est,  uno  verbo 
dicam;  et  quod  verbum  promittit  ibi  dicit:  Nunc  tuum 
officium  est,  has  bene  ut  assimiles  nuptias." 

37.  Eorum  obsequi  studiis]  „Talem  esse  Pamphilum 
adiuvat  argumentum  fabulae,  simul  et  Charinum."  Mire  dicta 
haec;  corrupta  tamen  non  videntur.  Hoc  enim  vult  Scholiasta: 
„Mite  illud  et  clemens  Pamphili  ingenium  totum  fabulae  argu- 
mentum  reddit  verisimile;  simul  illud  proderit  Charino:  facile 
enim  inter  duos  iuvenes  rixa  oriri  potuisset,  nisi  alter  eorum 
tam  mansuetus  fuisset. 

42.  Interea]  „Interea  est,  cum  habet  instantiam  superi- 
orum  actorum."  Ecquis  haec  intelligit?  An  haec  est  sententia: 
interea  tum  ponitur  cum  nova  re  oblata  ille,  qui  anteafuit, 
rerum  decursus  subito  sistitur,  moxque  in  contrarium  vertitur  ? 

44.  „Chrysis"  sic  fere  Scholiasta  loquitur  „omnibus  modis 
est  purganda  excusandaque,  quoniam  Glycerium  nunquam  fieri 

potest  iusta  adolescentis  honesto  loco  nati  uxor,  si  sic  eam 
constat  ante  nuptias  impudicam  ductam  esse." 
Sic,  ut  saepe  Graecum  oiircog,  liic  significat:  sic  simpliciter, 
nulla  re  accedente,  in  qua  aliquod  insit  lenimen.  Sed  impu- 
dicam  ductam  ut  sanum  sit  vereor.  Certe  de  significatione 
dubito:  aut  enim  est:  „meretricis  vulgaris  habuisse  nomen 
famamque,"  aut  „ad  quaestum  meretricium  educatam."  Nam 
hoc  quoque  in  hunc  locum  quadrat,  commendaturque  hac  ad 
vs.  48  annotatione:  Lana  ac  tela  victumj  „Artificiose,  ut 
videatur  pudice  apud  eam  futura  materfamilias  educari  posse, 
quam  meretricem  necessitas  fecit."  Tum  autem  pro  ductam 
requiritur  eductam.  Utut  est,  obscure  hic  barbareque  Scho- 
liasta  loquitur.  Mox  (ad  eundem  vs.  44):  „In  conditione  tur- 
pissimi  nominis  multum  sumitur  excusatio  voluntatis."  Hic 
aut  una  vox  sumitur  aut  duae  multum  sumitur  corrup- 
tae  sunt;  sed  quomodo  emendem  non  habeo. 

47.  „Est  enim  duriter  sine  sensu  laboris."  Balbo  sermone 
hoc  dicitur:  „Duriter  (non  dure)  vitam  agere  eius  est,  qui 
laboris  inopiaeque  incommoda  ne  sentire  quidem  videatur." 

54.  Postquam  observavit  perducere  eorum  esse,  qui  alios 
invitos  secum  trahant,  haec  addit  Scholiasta:  „Hoc  etiam  ver- 
bum  iudices  pronuntiare  solent."  Quid  sibi  haec  volunt?  An 
forte:  „ideoque  legitima  haec  vox  est,  qua  iudices  utuntur 
cum  pronuntiant  reum  non  sponte  sed  invitum  fecisse,  ideoque 
esse  absolvendum."  Haec  si  est  observationis  sententia,  haud 
dubie  auctor  eius  et  alios  locos  et  hunc  Ciceronis  aute  oculos 
habuit  (Verr.  V  §  33) :  „  Renovabitur  prima  illa  militia  cum 
iste  e  foro  abduci,  non,  ut  ipse  praedicat,  perduci  solebat." 

55,  Egomet  continuo  mecumj  „Bene  mecum,  ut  ap- 
pareat  nihil  temere  constitutum,  vel  prolatum  foras ;  hoc  ipsum 
satis  quaesitum  esse,  quod  statuit  de  falsis  nuptiis,  et  infensus 
esset  filio."  Pro  et  infensus  legendum  ut  infensus.  Hoc 
enim   senex   spectat   et   hoc  est   falsarum   illarum   nuptiarum 

consilium    ut    idoneam   nanciscatur   causam   succensendi   filio. 

61.  Laudat  hunc  locum  Scholiasta  lepideque  adolescentes 
illos  de  Pamphilo  nil  negare  sed  aperte  quidquid  gestum  est 
denarrare  observat.  Sequitur :  „  et  quidem  tacitum  est,  non  cela- 
tum,  sed  ut  non  factum  esse  ita  videatur."  Hic  primum  ad- 
monemur  quid  intersit  inter  celare  et  tacere  (celamus 
enim  ea  quae  rogamur,  tacemus  quae  non  rogamur).  Sed 
ultima  illa:  sed  ut  non  factum  esse  ita  videatur  vix 
intelligo.  Suspicor  vocem  ita  non  post  esse  sed  post  sed 
ponendam,  ut  haec  sit  sententia:  „(tacent  illi  adolescentes), 
sed  ita  '(tacent,  atque  hoc  eorum  responsa  efflciunt)  ut  non 
factum  esse  (id,  quod  senex  adeo  metuit)  videatur." 

63.  Comperiebam  nil  ad  Pamphilum 

Quidquam  attinere. 

Comperiebam]  „Vide  si  non  verba  patris  sunt,  et  de 
rebus  Venereis  circa  filii  mentionem  agentis."  Atra  caligine 
obscuriora  haeo.  Pro  c  i  r  c  a  equidem  propono  c  i  t  r  a :  „Nonne  hoc 
paterni  est  animi,  ubi  de  rebus  venereis  agatur,  non  eo  adduci 
ut  etiam  filii  mentionem  facias?" 

72.  Hac  fama]  „An  vere  laudatus  sit,  singula  haec  pro 
argumentis  sunt."  Quoniam  sequitur:  „et  excusatio  est,  non 
esse  stultitia  falsum  sed  impulsum,"  sententia  haec  esse  videtur : 
„honestam  illam  de  Pamphilo  famam  non  plane  de  nihilo  fictam 
fuisse,  aliquatenus  ex  iis,  quae  supra  a  patre  dicta  sunt, 
efflci  potest." 

79.  Beasti]  Laudatur  hic  poeta  qui  hominis  mortui  men- 
tione  facta  statim  laetum  subiunxerit  vocabulum  „ne  mors  in 
comoedia,  luctus  in  tragoedia  personaret."  Ante  luctus  inse- 
rendum  u  t :  in  tragoedia  luctus  est  perpetuus,  in  comoedia  specta- 
torum  animi  quam  primum  a  rei  tristis  cogitatione  sunt  abducendi. 

92.  Et  vultu,  Sosia,  adeo  modesto]  „Quia  formae 
laudatio  cum  meretrice  commissa  est,  progreditur  artifex  poeta 
ad  laudanda  ea  quae  honestiora  sunt  quam  forma."  Quantocius 

cum  Westerhovio  legendum  communis  pro  commissa: 
non  enim  credibile  estcommissa  hic  habere  ToOcommunis 
significationem,  qua  utique  opus  est. 

94.  Ut  nil  supra]  „Ellipsis  Terentiana;  nam  non  necesse 
est  subiungere  duos  versus."  Efflciendumne  hinc  revera  fuisse 
homines  adeo  stupidos,  qui  lacunam  hic  statuerint,  quam  suo 
Marte  expleverint?  Nam  quod  Westerhovius  proponit  duas 
voces  (velut  dici  queat)  minime  placet.  Si  enim  ellipsis 
est,  necessario  quaedam  vocabula  sunt  subiungenda. 

121.  Ut  qui  se  neget]  „Probavit  quod  non  volebat  senex 
Sosiae:  adhuc  superest  ut  ostendat  quod  non  sit  irascendum 
quin  iuste  irascatur."  Minime  assentior  Westerhovio  variam 
lectionem  iracundus  qui  (pro  irascendum  quin)  pro- 
banti:  haec  enim  demonstratio  a  senis  consilio  plane  abhorret, 
totiusque  scholii  haec  est  sententia:  „alteram  partem  senex 
absolvit  perfecitque,  nunc  ad  alteram  transit."  Sed  prima  scholii 
verba  corrupta  puto,  proque  probavit  quod  non  volebat 
legendum  narravit  quod  volebat.  Ita  enim  hanc  habe- 
bimus  annotationem :  ea  pars  colloquii,  in  qua  res  gestae  erant 
narrandae,  flnem  iam  habet ;  superest  ut  senex  Sosiae  consilium 
suum  probet,  eique  persuadeat  prudenter  se  agere  qui  prius 
irasci  nolit  quam  iustam  irascendi  causam  nactus  sit. 

127.  Relictus  est  obiurgandi  locus]  „Mire  obiur- 
gandi:  tamquam  incensus  pater  in  filium  videretur."  Corrupta 
haec  sunt  atque  ita  emendanda  ut  recte  apteque  addantur 
verba:  „Nam  supra  commotus  plus  per  aTtoatcoTtrjaiu  signiflca- 
verat,"  quibus  Sosiae  verba  (122):  Non  tu  ibi  gnatum? 
respiciuntur ;  quoniamque  illa  anoGLconrjGtg  haud  parvam  habuit 
acerbitatem,  hoc  fere  scholii  esse  debet  initium:  „Mire  ob- 
i  u  r  g  a  n  d  i :  tamquam  iam  mitigatus  in  patroni  filium  videretur." 
Nam  olim  prae  indignatione  Sosias  quid  diceret  non  inveniebat ; 
nunc  non  solum  perficit  interrogationem,  sed  etiam  in  ea  utitur 
obiurgandi  verbo  satis  leni. 

I,  2,  2.  In  scena  solus  remanet  senex  atque  ita  secum  loquitur : 
Non  dubium  est  quin  uxorem  nolit  ftlius: 
Ita  Davum  modo  timere  sensi,  ubi  nuptias 
Futuras  esse  vidit. 
Ad   ita  modo  annotatum  invenimus:  „Argumentum  quod 
supra    ab   eo    quod   nostri   faciunt."  Corrupta  haec;  requiritur 
fere:  „argumentum  sumimus  ab  eo  quod  hostes  faciunt,"  hoc 
sensu:   „in  omni  certamine  idem  fleri  solet  quod  in  bello,  ubi 
diligenter    speculamur    quidquid   faciunt   hostes,  ut  inde  eflBci- 
amus  qui  sit  praesens  rerum  status  quidque  nobis  sit  agendum, 

4.  Heri  semper  lenitas  verebar  quorsum  evaderet; 

Davus  ait.  Annotatur:  Semper  lenitas]  „ac  per  hoc  simu- 
lata  usque  nunc  lenitas."  Sincera  haec  videntur  atque  ita  acci- 
pienda  ut  p e r  h o c  sit  idem  quod  propter  hoc  (propterea) ; 
etenim  (mira  res  sed  vera)  semper  lenitas  sic  cohaerere 
arbitratur  Scholiasta  ut  semper  fere  adiectivi  fungatur  vice 
(more  Graeco:  trjv  roO  dsaTcoTov  asl  nQaoTrjxa)  sempiternamque 
lenitatem  non  posse  non  esse  simulatam  docet  iis  quae  addit: 
„Nam  nemo  in  diversis  actibus  semper  lenis  est,  nisi  forte 
fictus  assimulator  et  callidus." 

8.  Faciet]  „id  est  irascetur,  denuntiabit,  loquetur."  Hic 
denuntiabit  corruptum  opinor,  neque  tamen  quid  reponam 
invenio. 

9.  Falso  gaudio]  „Velut  ex  ira  et  vitae  senis  iracundia." 
Corrupta  haec  esse  nemo  non  videt;  satis  autem  mihi  placet 
haec  emendatio :  velut  iam  evitata  senis  iracundia. 

10.  Amoto  metu]  „ista  singula  sunt."  Hunc  esse  anno- 
tationis  sensum  opinor:  non  sunt  haec  inter  se  iungenda  spe- 
rantes  amoto  metu,  nam  et  sperantes  et  amoto 
metu  sententiae  sunt  membra  non  inter  se  dependentia  sed 
paria  atque  eiusdem  dignitatis. 

14.  ^Graviter  constanterque  senex  nondum  se  fatetur  credere, 
nec    verum    scire,    ne    amittat    vim   vindicaturi,   si  rescierit." 

Vis  vindicaturi  nihili  est.  Lego :  „ ne  amittat  vim,  vindi- 
caturiis  si  rescierit." 

16.  Nam  quod  antehac  fecit]  „pro  antehac,  consue- 
tudine  magis  qnam  ratione  dicitur."  Lege :  pro  antehaec 
e.  q.  s.  Hoc  enim  vult  magistellus  qui  annotationem  scripsit: 
„praepositio  ante  accusativum  habet;  dicendum  ergo  erat 
ante  haec." 

23.  Ad  Davi  dictum  illud  notissimum:  „Davus  sum  non 
Oedipus"  adscriptum  est:  „Facete  se  negavit  Oedipum,  ut 
senem  Sphinga  esse  confirmet,  non  Oedipum."  Lepidam  anno- 
tationem  pessumdedit  qui  istud  non  Oedipum  de  suo  adiecit. 
Haec  enim  fuit  Scholiastae  sententia:  „se  Oedipum  esse  negando 
maledictum  in  dominum  iacit  et  av  (ih  ScpLyh,  d,  iyco  d'  o^x, 
Eijtti  OidiTiovg  ait."  Praeterea  pro  confirmet  nescio  an  affir- 
met  sit  legendum.  Quid  enim  usitatius  quam  ista  verborum 
negandi  et  affirmahdi  inter  se  oppositio? 

Actus  I  scenae  3  haec  praemittitur  observatio:  „Hic  brevis 
et  comica  deliberatio  est  magna  exspectatione  populum  rerum 
imminentium  commotura,  metu  et  cura  aestuantis  Davi  con- 
sideratione  proposita."  Ne  quis  haec  corrupta  esse  putet,  ita 
accipienda  moneo  verba  metu  —  proposita:  cum  populi 
oculis  proposita  sit  consideratio  (i.  e.  deliberatio)  Davi  metu  et 
cura  aestuantis. 

I,  4,  5.  Quia  compotrix  eius  est]  „in  vultu  remansit 
oratio."  Egregia  annotatio,  quae  docet  Mysidem,  licet  verbum 
non  addat,  tamen  vultu  gestuque  significare  plura  se  habere 
quae  dicat. 

I,  5,  1.  Hocine  est]  „hoc  est  dilatare  orationem,  ne  diceret 
quod   fecit."    Sententia   scholii   obscurioris   haec   esse  videtur : 

„Cum    possit    paucis    verbis   signiflcare   Pamphilus  quid  pater 
fecerit,  multa  consumit  lamentando  de  illius  crudelitate." 

25.       Tot  me  impediunt  curae  quae  meum  animum  divorsae 

[trahunt : 
Amor,  misericordia  huius,  nuptiarum  sollicitudo. 
Ad  amor  annotatur:  „a  necessario,"  hoc,  ut  opinor,  sensu 
ut  amoris  vis  invicta  atque  inevitabilis  dicatur.  Ad  miseri- 
c 0 r d i a :  „a7to  tov  alalov"  unde  sani  nihil  extundo ;  neque  multo 
praestare  videtur  altera  lectio  anb  xov  balov.  Haec  tamen 
utcunque  intelligi  potest;  sic  fere:  „Sed  et  misericordia  haud 
spernendam  vim  habet,  siquidem  nos  pietatis  constringit 
vinculis." 

34.  Constitutae]  „Non  addit  a  patre,  sed  invidiose, 
quasi  et  a  Pamphilo  sint  constitutae.  An  timet  in  negotio?" 
Illud  sed  abesse  malim:  etenim  non  addendo  a  patre  Pam- 
philum  quoque  obscure  accusat  Mysis.  Ultima  ista  „an  timet  in 
negotio?"  quid  sibi  velint  non  video. 

33  sq.  Mysidis  verba  ad  Pamphilum  haec  sunt:  Glycerium 
Laborat  e  dolore,  atque  ex  hoc  misera  soUicita  est  die 
Quia  olim  in  hunc  sunt  constitutae  nuptiae.  Tum  autem 

[hoc  timet 
Ne  deseras  se. 

Hasce  hic  habemus  annotationes : 

Hic  nuptiis  dictus  est  dies.  Tumautem]  „Tum 
praeterea.  Tertiam  habere  sollicitudinem  Glycerium,  ne  dese- 
ratur  a  Pamphilo." 

Sollicita  est]  „Sollicitudo  rerum  incertarum  magis  est." 

Quod  in  hunc  diem]  „Hic  certior  metus  est  et  gravior." 

Quas  vehementer  confusas  perturbatasque  esse  censeo.  Ipse 
scholiorum  auctor  hoc  praesertim  docere  voluit:  sollicitudinem 
esse  rerum  incertarum,  timorem  certarum. 

35 — 40.  Indignabundus  Pamphilus  Mysidis  suspicionem  de 
sua  adversus  Glycerium  perfldia  a  se  reiicit  exclamando: 

Hem,  egone  istuc  conari  queam? 

Egon  propter  me  illam  decipi  miseram  sinam? 

Quae  mihi  suum  animum,  atque  omnem  vitam  credidit; 

Quam  ego  animo  egregie  caram  pro  uxore  habuerim; 

Bene  et  pudice  eius  doctum  atque  eductum  sinam 

Coactum  egestate  ingenium  immutarier? 

Non  faciam. 
Hic  et  alia  inveniuntur  annotata  et  haec: 

Bene  et  pudice]  „Hic  illud  solvitur  lana  et  tela  vic- 
tum  quaeritans:  ut  hoc  praestruat  bene  et  pudice  Glyce- 
rium  esse  educatam."  Haec  me  intelligere  opinor;  sic  enim 
accipio:  „nunc  habemus  explicationem  cur  ohm  dictum  sit  de 
Chryside:  lana  et  tela  victum  quaeritans.  His  enim 
verbis  animi  spectatorum  praeparandi  erant  ad  credendum 
pudice  Glycerium  esse  educatam."  Sed  statim  subiicitur:  „lana 
et  tela  victum  quaeritans,"  quae  verba  hic  scribae  errore  e 
praecedentibus  repetita  arbitror.  Adduntur  haec,  quae  mysterii 
instar  videntur:  „Et  non  pertinet  ad  argumentum,  nisi  post 
vitam  Glycerii  intelligas."  Sed  leni  emendatione  haec  perspicua 
reddi  posse  opinor.  Etenim  post  nisi  inserendum  est  ut.  Sic 
enim  haec  nascitur  observatio :  „  tota  illa  commemoratio  vitae 
a  Chryside  antea  probe  et  pudice  actae  cum  totius  fabulae 
argumento  hactenus  tantum  cohaeret,  quod  ex  ea  Glycerii 
vita  est  cognoscenda. 

42.  Adeon  me  ignavum  putas? 

Adeon  porro  ingraturn  aut  inhumanum  aut  ferum? 
Ad   ignavum   et  ingratum  annotatur:  av^^riaig  est:  inhu- 
manum    aut   ferum   post  subiecta  dixit."  Quod  nihil  aliud 
significare  videtur  quam :  „ haec  verba  inhumanum  et  ferum 
nova  sunt  sententiae  membra,  augendi  causa  adiecta." 

Laudatur  porro  a  Scholiasta  Pamphili  oratio,  qui  non  dicat: 
„adeone  putas  me  patri  obedire?"  sed  „adeone  me  erga  ami- 
cam   ingratum,    ferum,    inhumanum   credis?",    atque  sic  quod 

virtus  est  vitii  nomine  appellet.  „Ita"  ipsa  haec  sunt  scholii 
verba  „amatoris  per  omnia  servat  conditiones,  ut  oratorie  hoc 
cogatur  scelus  esse  si  pareret  nunc  patri."  Neque  ita  hic 
legendum  (quod  in  Westerhoviana)  neque  at  quod  in  Klotziana 
legitur,  sed  ira,  quod  Stallbaumiana  habet  (errore  fortasse 
typothetae:  nihil  enim  est  quod  fieri  nequeat).  Unum  restat 
vitium;  nihili  enim  est  conditiones,  proque  eo  legendum, 
quod  unice  aptum  huic  loco:  conversionem. 

44  sq.  Ut  neque  me  consuetudo  neque  amor  neque  pudor 
Commoveat  neque  commoneat  ut  servem  fldem? 
Sch. :  ut  neque  me  consuetudo]  „non  ordinem  reddit; 
ferum  enim  reddit  ad  mansuetum  quod  etiam  ferae  man- 
suescunt."  Quoniam  totum  adiectivum  mansuetum  non 
legitur  in  Terentii  textu  sed  in  praecedenti  scholio,  scribae 
hic  errorem  latere  suspicor,  legendumque  esse:  ^ferum  enim 
reddit  ad  consuetudinem  qua  etiam  ferae  mansuescunt," 
ut  haec  restituatur  observatio:  „chiasmo  utitur  Pamphilus: 
ad  ultimam  enim  prioris  seriei  vocem  ferus  referenda  est 
prima  secundae  seriei  vox  consuetudo.  Ferae  enim  consue- 
tudine  mansuescunt." 

AOTUS   II. 

1,  1  Apud  forum  e  Davo  audivi.  Saepe  ita  editur 
lemma  mutilatum:  recte  alii  post  forum  addunt  modo. 
Sequitur  enim  scholion:  „plurima  dixit  ad  confirmandum 
Byrrhia,  quando  interrogatus  est,  a  loco,  a  tempore,  a  persona." 
In  quo  „quando  interrogatus  est"  nihil  ahud  est  quam:  „ubi 
eum  dominus  interrogat"  (vide  quae  de  perfecti  temporis  in 
scholiis  usu  observavimus  p.  75);  a  loco  autem,  a  tem- 
pore,  apersona  loquendi  sunt  formulae  ex  arte  rhetorica, 
quas  optime  sic  illustres:  „plurima  dixit  a  loco  et  simm. 
i.  e.   plurima  argumenta  dixit,   petita  a  loco  et  simm."  Petit 

autem  argumentum  a  loco  Byrrhia  dicendo:  apud  forum, 
a  persona  dicendo  e  Davo,  a  tempore  dicendo  modo,  quod 
ergo  in  lemmate  utique  ponendum  est. 

5.         Quaeso   edepol,   Charine,   quoniam  non  potest  id  fieri 

[quod  vis 
Id  velis  quod  possit. 
Sch.  Quoniam  non  potest]  „Consolatio  ad  id  quod  fieri 
non  potest  suadens."  Mira,  hercle,  consolatio,  qua  quis  admo- 
netur  ut  id  faciat  quod  nemo  unquam  potuit  poteritve.  Aut 
tota  annotatio  mutilata  est  cum  integra  fuerit:  „Consolatio  ab 
eo  quod  fieri  non  potest  ad  id  quod  fieri  potest  suadens,"  aut 
una  vox  non  est  eximenda  ut:  „consolatio  ad  id  quod  fieri 
potest  suadens"  nimia  quadam  brevitate  dicatur  pro:  „con- 
solatio  qua  Charinus  monetur  ut  contehtus  sit  eo  quod  fieri 
possit,  neve  cupiat  id  quod  fieri  non  possit."  Sed  illud  magis 
arridet.  Klotziana  autem  post  suadens  etiam  habet  id  ut 
velis  quod  possit,  quae  inutilis  est  repetitio poetae verborum. 

19.  Salutem,  auxilium,  consilium  expetens]  „Ut 
in  petitionibus  fieri  solet,  beneficium  petens  utitur  partibus 
deliberativae."  Sensus  perspicuus  est  et  sequenti  scholio  etiam 
illustratur.  Est  autem  huiuscemodi :  „Beneficium  cupit  exspec- 
tatque,  sed  ita  loquitur  tamquam  si  consilium  tantummodo 
petat."  (Ita  mendicus  stipem  petens:  „quid  agam"  ait,  „aegra 
est  uxor,  liberi  fame  sitique  torquentur,  ipse  opus  facere  non 
valeo.")  Verum  substantivum  deliberativa  unquam  fuisse 
in  rerum  natura  non  credo.  Klotziana  deliberativis  habet; 
equidem  deliberantis  propono. 

Ad  vs.  28.  tibi  nuptiae  hae  sunt  cordi  annotatur : 
Cordi]  „animo  acute."  Aut  enim  sic  editur  aut  animo 
acuto.  Utrumque  ineptum.  Corruptum  scholion  natum  suspi- 
cor  ex  annotatione  quae  doceret  vocabulo  cor  significari  ani- 
mum  et  pro  cordi  est  etiam  dici  curae  est  (sic  fere: 
cordi  „i.  e.  animo;  cordi  dicitur  et  curae"). 

vs.  30.  Pamphilus  Charinum  sibi  gratias  agere  vetat  id 
facienti,  quod  non  illius  sed  sua  causa  faciat,  his  verbis: 

Ego,  Charine,  neutiquam  offlcium  liberi  esse  hominis  puto 
Cum  is  nihil  promereat  postulare  id  gratiae  apponi  sibi. 
Ultima  Pamphili  verba  a  Scholiasta  sic  redduntur:  „Non  enim 
tui  causa  fugio,  quod,  priusquam  me  peteres,  magis  nolebam 
ducere  quam  tu  cupis."  Inepte  a  compilatore  vel  scriba  istud 
ducere  additum  est,  quo  quod  in  universum  dictum  est  in- 
tempestive  ad  praesentem  casum  convertitur.  Eo  autem  eiecto 
verbo  lectio  nascitur  quae  praestat  Klotzianae,  licet  et  illa 
sanum  sensum  praebeat;  est  enim  huiuscemodi:  „non  enim  tui 
causa  fugio  quam,  priusquam  me  peteres,  magis  nolebam 
ducere  quam  tu  cupis." 

II,  2.  Scenae  hoc  praemittitur  scholion:  „Haec  scena  con- 
silium  continet  personarum,  ad  quas  maxime  pertinet  argu- 
mentum.  Et  hic  est  locus,  in  quo,  ut  fieri  solet,  fortuna  mixta 
rebus  dispositis  magnas  turbas  dat."  Quid,  obsecro,  est  „for- 
tuna  mixta  rebus  dispositis"?  Verum  pro  dispositis  lege 
emendatione  lenissima  desperatis,  aptissimum  habebis 
scenae  argumentum.  Pamphilo  persuasum  est  se  coactum  iri 
ducere  uxorem  quam  minime  velit,  Charino  sibi  invitissimo 
illam  ipsam  ereptum  iri.  Quomodo  triste  illud  fatum  fugiat 
neuter  videt;  nulla  iam  spes  est,  cum  subito  Davus  accurrit 
laetam  rem  nuntians,  qui  nuntius  novarum  turbarum  erit  causa. 
Fortuna  autem  in  scholio  in  meliorem  partem  est  accipien- 
dum  (laetitia,  laeta  res). 

De  versu  2  : 

Ut  metum,  in  quo  nunc  est,  adimam,  atque  expleam  animum 

[gaudio 
observatur:    „ordine   locutus  est:  prius  enim  metum  adimere, 
sic  demum  gaudio  perfundere :  hic  ordo  etiam  in  laude  servatur." 
Quid,    quaeso,   ultima   haec:   hic  —  servatur   sibi  volunt? 

An:  „cum  aliquem  laudes,  primum  aliqua  infamia  eum  esse 
purgandum?"  Mendum  subesse  suspicor,  atque  pro  laude 
scriptum  fuisse  narratione  vel  simile  aliquid:  cum  enim 
tandem  aliquando  eo  pervenit  Davus  ut  res  sibi  eognitas 
denarret,  ab  illis  facit  initium  quae  metum  demere  possint. 
Quo  facto  sponte  gaudio  implentur  iuvenes,  ut  ipsi  Davo  iam 
nihil  sit  addendum. 

Narrare  ergo  Davus  sic  incipit  (vs.  16  sq.) : 

Tuus  pater  modo  me  prehendit :  ait  tibi  uxorem  dare  sese 
Hodie. 
Annotatur:  ait  tibi  uxorem  dare  sese]  „coniecturam 
facit  a  mahs  quae  praecesserunt."  Num  hoc  vult  Scholiasta: 
„revera  non  ipsis  verbis  dixit  senex  uxorem  dare  se,  sed  Davus 
id  tantummodo  coniectando  effecit  e  minis  a  quibus  senex 
orsus  est?"  Atqui  hoc  et  cum  ipsa  veritate  et  cum  sequenti 
scholio:  „dicit  cur  primo  crediderit  veras,  dicturus  subinde 
cur  falsas"  aperta  fronte  pugnat.  Suspicor  coniecturam 
facit  e  malis  corruptum  esse,  eoque  loco  scriptum  fuisse 
aliquid  in  hanc  sententiam:  „omittit,  non  commemorat  mala." 
Ecquid  iacturam  facit  malorum?  Non  enim  incredibile 
pro  iacturam  dedisse  aliquem  notius  sibi  vocabulum  con- 
iecturam,  quo  facto  etiam  malorum  mutandum  erat. 
Cf.  ad  vs.  17. 

Item  alia  multa,  quae  nunc  non  est  narrandi  locus. 

Item  alia  multa]  „commoda  narratio  a  necessariis  tan- 
tum.  Minas  autem  senis  praetermisit,  ne  corrumperet 
bona,  quae  nuntiabat." 

Ad  vocabula  quae  nunc  haec  annotantur:  „argumentum 
est  quaerere  potuisse  eum  qui  sit  territus,  nam  timor  curam 
parit."  Aut  corrupta  haec  sunt  aut  sic  accipienda:  „causa  cur 
istud  quae  nunc  non  est  narrandi  locus  addat  Davus, 
haec  est  quod  alioqui  facile  fleri  potuisset  ut  Pamphilus 
diceret:     ista    quoque    alia    multa    narra    mihi."    Qui    enim 

timent  moleste  accurati  esse  solent  et  omnia  scire  volunt. 
„Vidi"  Davus  narrat  „id  quod  profecto  documento  est  domi- 
num  non  parare  aliquas  nuptias,  puerum  Chremetis  (vs.  32) 
Olera  et  pisciculos  minutos  ferre  obolo  in  coenam  seni." 
Postquam  Scholiasta  exposuit  cur  pisciculos,  minutos, 
obolo  dicta  sint,  haec  addit:  „et  quid  si  minutos  sed  om- 
nibus?"  His  verbis  explicari  videtur  cur  etiam  additum  sit 
seni:  fieri  enim  poterat  ut  minuti  quideni  pisciculi  empti 
essent,  sed  tantus  eorum  numerus  ut  vel  magnae  coenae  et 
omni  convivarum  numero  sufficerent. 

II,  3,  11.  „Dic  te  ducturum  eam  quam  vult  pater"  hoc  herili 
filio  suadet  Davus;  atque  illo  aspernante  et  alia  multa  dicit 
ad  consilium  suum  commendandum  et  hoc: 
Ex  ea  re  quid  fiat  vide. 
Annotatur :  „an;6  r^g  ifi|3a<y£cog."  Pro  i(ipd6e<og  vel  h^daemg  (nam 
hoc  quoque  legitur)  reponendum  est  aliquid  quod  assensum 
vel  simulationem  significet. 

„Noli  metuere"  Davus  ait  „ne  Chremes  tibi  filiam  suam 
uxorem  det:  nimium  ei  tui  sunt  noti  mores.  Inveniet  inopem 
potius  generum."  Ad  po6tae  verba  inveniet  inopem  anno- 
tatum  est:  „v7toq)OQd,  scpeKxiK&g,  sed  nec  inopem  quaeret."  Ob- 
scurissima  haec  neque  multo  clariora  quae  leguntur  in  Klot- 
ziana:  ^'biuxpoQa  i<peyixi.K6g,  id  est  inveniet  elevationem  etsuper- 
biam.  Inveniet  inopem:  sed  ne  inopem  quaerat." 

„Simulando"  Davus  monet  „te  uxorem  ducere  velle  patrem 
tuum  negligentem  feceris."  Ad  negligentem  feceris,quae 
poetae  sunt  verba,  annotatur:  „hoc  est  etiam  in  paratis 
nuptiis."  Haec  quoque  obscura. 

II,  4.  lam  accedit  pater  experimenti  causa  filium  iussurus 
uxorem  ducere.  Ergo  Davus  submissa  voce  Pamphikim  sic 
alloquitur  (2  sq.) : 

Hic  nunc  non  dubitat  quin  te  ducturum  neges: 

Venit  meditatus  alicunde  ex  solo  loco. 
Ad  venit  meditatus  alicunde  annotatur:  „Terror  obiur- 
gaturi  patris  hortatio  est  ad  promittendum  Pamphilum  quod 
iubetur."  Corrupta  haec  neque  multum  proficimus  varia  lectione 
P  a  m  p  h  i  1 0  (pro  P  a  m  p  h  i  1  u  m)  quae  est  in  Klotziana. 
Sensus  tamen  perspicuus.  Etenim  dicendo:  „Venit  meditatus 
alicunde  ex  solo  loco"  aliaque  in  eandem  sententiam  efflcit 
Davus  ut  filio  futura  illa  obiurgatio  quam  maxime  terri- 
bilis  videatur:  et  terrore  opus  est  ut  sedulo  Pamphilus 
partibus  fungatur  sibi  a  servo  impositis:  quo  enim  maius 
instat  periculum,  eo  diligentius  patrem  simulando  decipere 
conabitur  filius. 

II,  5,  1.  „In  hac  scena  quatuor  personae  sine  inplicatione 
intellectus  loquuntur."  Eidicule  dicta  haec  sed  non  obscura; 
sine  implicatione  intellectus  est:  „itaut  alter  alte- 
rum  non  intelligat." 


II,  6,  3.  Davum  solum  astantem  et  secum  colloquentem 
quaedam  senex  suspicionum  plenus  rogat:  Quid  Davus 
n a r r at ?  Respondet  ille :  Aeque  quicquam  nunc  quidem. 
Haec  nemo  unquam  intellexit,  at  intelligere  sibi  videtur  Scho- 
liasta;  annotat  enim:  „bene  nunc  quidem:  similiter  nunc 
nihil,  ut  paulo  ante,  cum  dixit:  id  populus  curat  sci- 
licet."  Ipsa  quoque  annotatio  satis  obscura,  itaque  illustrandi 
causa  moneo  s  i  m  i  1  i  t  e  r  esse  interpretationem  adverbii  a  e  q  u  e ; 
et  quicquam  Scholiastae  videri  idem  quod  nihil.  Et  quid 
illo  aeque  (i.  e.  similiter)  velit  Davus  ita  exponit  Scholiasta: 
„Davus  dicit  nihil  narro,  similiter  nunc  ut  olim,  nam  tum 
quoque  istud  agebam:  attentus  eram  ad  te  audiendum." 
De  illo  autem  tempore  Scholiasta  putat  Davum  cogitare  cum 
secum  dicebat:  „id  populus  curat  scilicet"  (Act.  I,  2,  14). 

15.  Laudatur  po§ta  quod  Pamphilo,  dum  patris  decipiendi 
causa  simularet  se  uxorem  ducere  (et  amicam  missam  facere) 
velle,  tamen  tristem  dederit  vultum.  „Nam  et  honesto  iuveni" 
Scholiasta  ait  „non  congruebat  versipellis  vultus,  et  in  amatore 
absurdum  fuerat  ingenuum  celare  tristitiam."  Male  haec,  me 
iudice,  emendat,  qui  legit:  „et  in  amatore  ingenuo  absurdum 
fuerat  celare  tristitiam."  Duas  enim  ob  causas  Antiphonem 
non  decebat  plena  atque  perfecta  simulatio:  primum  quod 
honestus  (s.  ingenuus)  est  adolescens,  deinde  quia  ama- 
tor.  lam  dictum  est:  „honesto  iuveni  non  congruebat  versi- 
pellis  vultus";  substantivo  autem  amatore  non  est  adden- 
dum  adiectivum  quale  est  ingenuo  vel  honesto.  Lego: 
„et  in  amatore  absurdum  fuerat  ingenium,  celare  tristitiam." 
Cf.  quod  mox  sequitur:  „ingenium  et  amoris  necessitas  in 
tristitiam  retrahebat."  Dictum  autem  istud:  „et  in  amatore 
absurdum  fuerat  ingenium  celare  tristitiam"  erit  hoc  fere 
sensu:  „absurdum  est  et  naturae  contrarium  amatorem  fingere 
qui  facile  tristitiam  celare  possit."  Amor  enim  iuvenes  ad  tri- 
stitiam  reddit  propensos.  Et  nulla  est  fabula  Terentiana  ubi 
non  lacrimans  inducatur  amator.  ') 

17.  Senex  dixit:  „Nondum  mihi  ille  Pamphili  assensus  om- 
nino  omnem  ademit  sollicitudinem :  cum  enim  se  paratum 
declarabat  ad  ducendam  eam  quam  ego  iubebam,  subtristis 
mihi  visus  est."  Respondet  Davus:  „tristitiae  erat  causa  levi- 
uscula:  in  apparandis  nuptiis  parcum  te  videbat."  De  hoc  Davi 
astuto  mendacio  Scholiasta  observat:  „quod  ille  a  summo  ad 
imum  opposuit  hic  causae  derivationem  opposuit."  Istud  a 
summo  ad  imum  formula  est  e  schola  rhetorica,  satis  in 
scholiis  frequens.  Totam  annotationem  sic  accipio:  „Quod 
senex  argumentum  attulit,  quo  rem  totam  inflrmaret,  eo 
contra  illum  Davus  utitur  ut  rem  alio  vertat."  Ergo  recte 


')  Ingenium  Belgice  vertendum:  ^karaktertrek." 

pro    priore    opposuit  Klotziana   habet   proposuit,   minus 
recte  pro  altero  apposuit. 

26.  Verbis  „  argumentum  falsarum  nuptiarum"  Scholiasta 
et  hic  et  alibi  significat:  argumentum,  quo  Davus  usus  est 
ad  demonstrandum  se  optime  intelligere  fingi  a  sene,  non 
parari  nuptias.  Hoc  argumentum  Scholiasta  hoc  loco  dicit  esse 
in  verbis  paululum  obsoni.  Accuratius  locutus  esset  si 
dixisset:  „in  verbis  drachmis  obsonatus  es  decem." 
Etenim  paululum  obsoni  Davus  non  dixit  in  colloquio  cum 
Simone,  sed  cum  Pamphilum  Charinumque  narratione  sua  con- 
solaretur  (II,  2,  23). 

III,  1.  Scenae  haec  praemittitur  observatio:  „In  hac  scena 
novo  modo  cessante  Davo  fallitur  Simo  per  nimiam  sagaci- 
tatem  suam."  Verba  cessante  Davo  significant:  „dum 
Davus,  qui  tamen  in  hac  fabula  impostoris  fungitur  partibus, 
quiescit  nullamque  struit  fallaciam."  Nunc  novo  modo  iun- 
gendum  est  cum  fallitur.  Sic  enim  demum  praemoniti  pars 
ultima  apte  praecedentibus  adiungitur :  „  in  multis  enim  olKovofiia 
comicorum  poetarum  ita  se  habet  ut  casu  putet  spectator 
venisse  (an  evenisse?)  quod  consilio  scriptorum  factum  sit." 
Haec  autem  sententia  in  deliciis  est  Scholiastae,  eiusque  pro- 
ferendae  occasionem  raro  praetermittit. 

vs.  1.  „Ex  hoc  sermone,  quem  habent  ingredientes,  scenae 
apparet  principium:  quod  enim  auditur,  non  quod  incipitur, 
initium  dicunt."  Sententia  aperta:  nihil  enim  hic  narratur  nisi 
solitum  illud  de  novis  personis  in  scenam  prodeuntibus,  quae 
sermone,  quem  habent,  simul  significent  de  quo  argumento 
ante,  sive  domi,  sive  in  itinere  locutae  sint.  Eodem  et  anno- 
tatio  ad  vs.  4  pertinet:  sed  hic]  „bene  hic  ut  ostendat  de 
illo  ante  fuisse  sermonem."  Verum  corrupta  verba  sunt,  ultima 
praesertim  non  quod  incipitur  initium  dicunt,  neque 
emendatio  in  promptu  est. 

vs.  1,     huiuscemodi  est: 

Ita  pol  quidem  res  est,  ut  dixti,  Lesbia. 
Praeter  citata  iam  haec  annotantur:  ita  pol  quidem]  „pro- 
ductio  -est  narrativa  ad  explendum  modo  potius  iusiurandum." 
Quid  sibi  velint  haec  intelligere  mihi  videor.  Sic  enim  accipio: 
„totum  istud  ita  res  est  ut  dixti  Lesbia  nihil  est  nisi 
verbosa  quaedam  et  narrationi  a  muliere  coeptae  apta  pro- 
ductio  iurisiurandi  pol."  Sed  unum  scholii  vocabulum  potius 
corruptum  videtur,  pro  quo  restituendum  fere  :pronuntiatum. 

Ad  vs.  2:. 

Pidelem  haud  ferme  mulieri  invenias  virum 
annotatur:  ^fidelem  maluit  quam  fidum  dicere:  fidum 
enim  honestius  dixisset."  Inepte  enuntiata  haec  sunt;  obscura 
tamen  esse  non  possunt  ei  qui  sedulo  scholia  lectitaverit.  Sen- 
tentia  enim  est:  fidum  non  dixit  sed  fidelem,  quoniam 
de  amatore  loquitur;  in  illum  autem  adiectivum  firmus  non 
convenit:  nimiam  habet  illud  gravitatem  (amicus  erga  ami- 
cum  fidus  dicitur,  non  amator  erga  amicam). 

6.  „Pamphilus  ergo  firmavit  fidem,"  Mysis  narrat 
Nam  quod  peperisset  (amica)  iussit  tolli. 
Annotatur:  „Haec  est  fides  suscipi  filios  legitimos  faciunt 
parentes."  Legendum,  ut  opinor,  suscipiendo  pro  suscipi. 
Sequitur:  ^Sublatio  matris  est,  patris  tollere,"  quae  sensu 
cassa  sunt.  In  Klotziana  totum  scholion  huiuscemodi  est :  „haec 
est  fides,  suscipi.  Filios  legitimos  faciunt  partus  et  sublatio 
matris  et  patris,"  quod  ego  sic  refingam:  „haec  est  fides: 
suscipiendo  filios  legitimos  faciunt  parentes;  et  partus  matris 
est,  sublatio  patris." 

12.  Simo  senex  tandem  aliquando  se,  dum  sibi  ipsi  vide- 
retur  astutus,  deceptum  a  servo  filioque  intelligit.  Semet  ipsum 
ergo  incusat  dicendo 

vix  tandem  sensi  stolidus. 
S  e  n  t  i  e  n  d  i  autem  verbo  dum  utatur  de  se  eum  non  tamquam 

de  homine  sed  tamquam  de  pecude  loqui,  quae  calcaribus  et 
verberibus  sit  admonenda,  prudentissima  est  „Donati"  obser- 
vatio,  sed  illam  commentator  philosophicus  tam  longa  involvit 
de  sensibus  disputatione,  ut  fere  tota  lateat. 

15.  Auditur  parturientis  Glycerii  eiulatio : 

luno  Lucina,  fer  opem!  serva  me  obsecro. 
Annotatur:  serva  me  obsecro]  „Hoc  extra  etiam  lianc  po- 
testatem   lunoni   attribuitur."   Verba   sensu  cassa  haud  inepte 
emendes  pro  etiam   lianc  legendo  ceteram. 

18.  Parturire  se  fingere  Glycerium  Davi  monitu  senex  suspi- 
catur.  Laetus  ergo,  quod  hunc  dolum  in  tempore  intellexerit, 
Davum  ludibrio  habet  et: 

Non  sat  commode 
Divisa  sunt  temporibus  tibi,  Dave,  haec. 
At  ille,  vix  verba  eius  audiens  mihin?  rogat. 

Ad  quam  vocem  annotatur:  „Adhuc  Davus  non  percipit  et 
bene  quasi  dicat,  cum  ille  loquatur  illae  agant."  Scholion  et 
corruptum  et  mutilum.  Olim  hoc  fere  scriptum  fuit:  quasi 
dicat:  „cum  ille  loquatur,  illa  agat  (interea  sponte  meum  con- 
silium  perficitur)."  Qui  enim  de  alicuius  rei  exitu  securus  est, 
cum  ab  alio  interpellatur,  ad  illum  animum  non  advertit  se- 
cumque  cogitat:  „loquere  modo,  interea  fit  quod  ego  volebam." 

III,    2,    2.    Signa   esse   ad  salutem]  „deest  haerentia  aut 
pertinentia."  Vocem  haerentia  corruptam  esse  suspicor. 
12  sqq.  His  verbis  Simo  in  Davum  invehitur: 

0  Dave,  itan  contemnor  abs  te  ?  aut  itane  tandem  idoneus 
Tibi  videor  esse,  quem  tam  aperte  fallere  incipias  dolis  ? 
Saltem  accurate,  ut  metui  videar  certe  si  resciverim. 
Ad  ut  —  resciverim  annotatur:  „...et  utrum  pro  cum 
resciverim  an  quia  stultum  me  putas?"  Scholii  aut  mutili 
aut  nimis  coartati  haec  est  sententia:  ,utrum  vim  temporalem 
(cum)   habet   si,    au    ea  quoque  voce  significatur  permagnam 

Davo  visam  senis  stultitiam,  cum  dubitet  etiam  resciturusne 
ille  sit  an  non." 

44.  Ficta  narratione  senem  confutavit  Davus;  ille  autem 
solus  relictus  sic  secum  loqui  incipit: 

Non  impulit  me  haec  nunc  omnino  ut  crederem. 
Annotatur:  Non  impulit]  „non  persuasit,  non  perfecit  ut 
crederem  Glycerium  peperisse."  Immo  vero:  „Glycerium  non 
peporisse."  Cf.  quod  sequitur:  „ut  crederet  quod  Glycerium 
non  peperisset."  Quamquam  ne  sic  quidem  verum  fit  quod 
annotatur.  Davus  enim  ficta  sua  narratione  hoc  spectavit  ut 
senex  credere  pergeret  partum  illum  Glycerii  fictum  esse  et 
insuper  hoc  opinaretur  non  a  se  (Davo)  Pamphilove,  sed  a 
Glycerio  sola  fictum.  Sed  compilatoris  hic  error,  non 
scribae. 

III,  5,  1.  Ubi  illic  est  scelus,  qui  me  perdidit?] 
„Ad  intellectum,  non  ad  genera  redegit  et  est  figura  avUtix^fig 
per  genera.  Virgilius: 

Pars  in  frusta  secant. 
Sed   liic  figura   est   per   numeros:  nam  quia  scelus    sce- 
lestus  intelligitur,  modo  qui  subiunxit,  non  quod." 

Quamvis    sensus    horum    sit    perspicuus,    confusum    tamen 
scholion   apparet.   Duo   scholia   eiusdem   argumenti   ab   inepto 
compilatore   coniunctione  nam  inter  se  conglutinata  suspicor. 
3  sq.  Secum  sic  lamentatur  Pamphilus: 

Servon  fortunas  meas  me  commisisse  futili? 
Ergo  pretium  ob  stultitiam  fero. 
Annotatur:  Pretium  ob  stultitiam]  „Sic  Plautus  locutus 
est:  pretium   ob   asinos  pro  asinorum  pretium.  Virgil. 
Rem  magnam  pretiumque  morae  fore. 
Et  alibi: 

Illum  Tydides  alio  pro  talibus  ausis 
Affecit  pretio. 

Et  est  figura  skksLiifLg  ut  apud  Virgilium 

Invidisse  Deos  patriis  ut  redditus  aris." 
Grravi   haec   morbo   laborant.    Inter  Asinorum  pretium  et 
nomen   Virgil.    excidit   lemma  novi  scliolii:  de  significatione 
vocis  p r e t i u m  et  de  infinitivo  commisisse. 

10.  Vehementer  iratus  Davo  Pamphilus  sic  eum  alloquitur: 
„Ehodum  bone  vir."  Annotatur:  „et  hoc  a^rama  prosequitur, 
cum  omne  genus  contumeliae  leve  in  eum  dicimus,  in  quem 
ferimur  iracundia."  Varia  lectio  ducimus  (pro  dicimus) 
neque  in  maiore  Westerhoviana  neque  in  Klotziana  inyenitur. 
Unice  tamen  vera  est,  eaque  recepta  unum  tantum  vitium 
restat:  prosequitur  enim,  sive  elQcoveia,  sive  elQ03i>eia  legis, 
sanum  esse  nequit.  Eequiritur  „ad  ei(jtoi>n(n'  confugimus."  (An 
legendum :  hoc  elQcoveiag  genus  sequitur  e.  q.  s.  ?). 

IV,  1,  19.  Charinus  vocabulum  repetit,  quo  usus  est  ad  se 
purgandum  Pamphilus.  Hanc  repetitionem  ideo  fieri  Scholiasta 
declarat:  „quia  articulus  omnis  defensionis  per  concessivam 
qualitatem  hoc  dicto  est  constitutus."  Eiusdemne  hominis  in- 
sanas  hasce  ineptias  putas,  qui  annotationibus  suis  spectandum 
nobis  Terentium  praebuerit? 

IV,  2,  1.  Monet  Scholiasta  ideo  hic  Pamphilum  a  Myside 
Glycerii  admoneri  „ne  succumbat  ad  nuptias  patri  quamvis 
promiserit  sc  ducturum  coniugem."  Inepta  verborum  dispositio 
totum  scholion  obscurum  reddidit.  Ordo  esse  debebat:  „ne, 
quamvis  promiserit  se  ducturum  coniugem,  succumbat  ad 
nuptias  patri." 

19.  Quis  videor?  Cliarinum  Pamphilus  rogat.  Respondet 
hic:  miser  aeque  atque  ego.  Annotatur:  „intulit  Tta^a- 
do^oi^.  Nam  volebat  Pamphilus  sibi  dici  et  fortis."  Pro  et 
fortis  legendum  est  es   fortis. 

25.     Verum    vis    dicam?    Ciiarinus    rogat.    Annotatur: 

„velut  prooemium  narratum  est."  In Klotziana pro  narratum 
legitur  narrationis.  Multo  elegantius  est  quod  maior  Wes- 
terlioviana  habet:  narraturi. 

26.  Quid  me  fiet?  miser  ille  Charinus  exclamat.  Placare 
eum  studet  Davus  rogando: 

Eho  tu  impudens,  non  satis  habes,  quod  tibi  dieculam  addo 

Quantum  huic  promoveo  nuptias. 
Ad  quid  me  fiet  annotatur:  „Quid  igitur?  quid  de  me  flet? 
Ab  eo  hoc  quasi  a  iocante  pronuntiandum  est;  nam  sic  illi 
impudens  respondet."  Ultima  illa  nam  —  respondet  signifl- 
cant:  „ideo  in  responso  Davus  vocabulo  impudens  utitur." 
Quoniam  autem  iocari  non  est  impudentis,  dubium  non  est 
quin  iocante  corruptum  sit.  Videamus  sequens  scholion: 
„proprie  Charino  dixit  impudens,  quasi  insolita  et  multa 
poscenti."  Lege  ergo  poscente  et  confer,  quae  supra  (p.  137) 
dicta  sunt  de  iis  qui,  beneficium  dum  petunt,  consilium  se 
petere  simulant.  Praeterea  equidem  pronuntiatum  malim 
quam  pronuntiandum  (Cf.  p.  75  de  praeterito  tempore 
huiuscemodi  locis). 

IV,  3,  3.  Ad  virum  in  quovis  loco  paratum  annota- 
tur:  „paratum  dixit  ad  omnes  affectus,  quicumque  de  pro- 
ximo  esse  possunt."  Inepto  sermone  hoc  dicitur :  „paratum  dixit 
ad  omnes  affectus  animo  capiendos  illorum  quos  artissimum 
quoddam  iungit  vinculum."  Comparandi  enim  causa  affertur 
Homericum  illud  "Eatoq  ara^  ov  xtI. 

IV,  4,  7.  Davus  a  foro  se  venire  simulans  sic  loquitur: 
„quae  lites  erant  in  foro,  quot  homines,  quam  ardebat  annona!" 
Postremo  addit:  Quid  dicam  aliud  nescio.  Hic  anno- 
tatur:  „hoc  post  spectatores."  Legendum  esse  opinor:  „hoc 
post  se  ad  spectatores,"  i.  e.  „hoc  ad  spectatores,  dum  se 
convertit."  Sic  enim  prudentissima  nascitur  observatio. 

14.  Davus  conspecto  Chremete  subito  se  litigari  cum  Myside 
Glycerii  ancilla,  quae  modo  ipsius  iussu  puerum  e  Pamphilo 
natum  ante  Simonis  ostium  deposuit,  simulat.  Illa  autem  quid 
sibi  eius  minae  et  maledicta  velint  non  intelligit.  Et  alia  servi 
verba  sunt  et  haec: 

Verbum  si  mihi 
Unum,  praeterquam  quod  te  rogo,  faxis,  cave. 
Annotatur:  praeterquam  quod  te  rogoj  „hoc  est  sensim 
et  ut  senex  sentiat  pronuntiari  potest."  Quoniam  paulo  supra 
ad  Mysidis  verba  non  tu  ipse?  annotatum  est  „submissa 
voce,"  suspicor  sensim  in  vitioso  schohorum  sermone  esse: 
„ita  ut  audiri  possit" ;  itaque  est  aut  delendum  aut  pro  eo  et 
legendum ;  p  o  t  e  s  t  autem  Davi  dictum  ita  pronuntiari,  quia 
parum  interest  utrum  senex  audiat  an  non.  Praescribit  enim  his 
verbis  Davus  Mysidi  quid  ei  sit  agendum,  sed  nihil  inest  quod 
Chremeti  dolum  a  Davo  structum  indicet.  Prava  ergo  est 
Westerhovii  coniectura:  „hoc  sensim  et  ne  senex  sentiat  pro- 
nuntiari  patet." 

28.  Quid  clamitas?  Mysis  rogat.  Annotatur  „clamavit 
enim  Davus  ut  puerum  audiret  Chremes."  Istud  puerum. 
additum  puto  ab  eo  qui  scholion  non  intelligeret.  Non  enim 
opus  est  ut  puerum  audiat  Chremes,  quoniam  vidit  tetigitque. 
An  hoc  vult  Scholiasta:  „Davus  nondum  certo  scit  a  Chre- 
mete  puerum  visum ;  ergo,  si  forte  non  viderit,  ut  clamet  puer 
efBcere  conatur  dum  clamat  ipse."  At  primum  quis  unquam 
clamando  recens  nati  pueri  vagitum  provocat?  Facilius  certi- 
usque  idem  levi  pedis  ictu  fieri  potest.  Deinde  hanc  scholii 
explicationem  alia  scholia  refellunt.  Vide  enim  quod  ad  vs.  26 
est  adscriptum :  Hem!  quid?  Pamphili?]  „ apparet  mu- 
lierem  vestri  et  Pamphili  lentius  pronuntiasse,  quam 
Davus  vellet,  et  ideo  nunc  (1.  hunc)  repetisse  nomen  nostri 
et  Pamphili"et„hem,  quid?  Pamphili]  duas  res  operatur 
Davus    simul,    et   ut   ignarissimum   se   ostendat,    et   ut   Pam- 

philus  nominetur.  Et  acute  repetit  nomen  P  a  m  p  h  11  i :  quasi 
per  indignationem,  ut  soceri  auribus  adolescentis  nomen  inculcet ; 
metuit  enim  ne  non  audiat  velut  senex," 

37  sq.  Davi  sunt  verba  ad  Mysidem: 

Nisi  puorum  tollis,  iam  ego  hunc  in  mediam  viam 
Provolvam. 
Annotatur:  „dolo  quidem  minatur  quod  facturus  non  est; 
verum  sedulo  id  agit  ut  iam  puer  tollatur  e  medio:  simul 
eum  servat  Chremeti,  ut  ipse  recuset  generum,  non  ut  a  quo- 
quam  passus  videatur  iniuriam."  Corrupta  haec  esse  video, 
sed  quid  sub  mendo  latere  possit  non  video.  Klotziana  pro 
e  medio  habet  in  medium,  quo  nihil  proficimus. 

56.  De  industria  sic  explicatur:  „id  est  scientia  et 
providentia.  Ea  enim  quae  dicimus  et  scimus  operatione 
genita  et  industria  quadam  scimus."  Lenissima  emenda- 
tione  atque  transpositione  sanari  haec  possunt;  lego  enim: 
„ea  enim  quae  scimus  operatione  ingenii  et  industria  quadam 
didicimus." 

IV,  5,  23.  Crito  audito  cognatam  suam  Chrysidem  mortuam 
esse,  sed  puellam  quam  pro  sorore  educaverit  illa  vivere  neque- 
dum  veros  cognatos  suos  invenisse,  Chrysidis  hereditatem 
petere  non  vult,  quoniam  Glycerii  sit  ex  aequo.  Quod  consi- 
lium  ubi  aperuit,  sic  Mysidem  alloquitur: 

Duc  me  ad  eam,  quando  huc  veni,  ut  videam. 
Annotatur:  „vel  hoc  inquit  ut  videam.  Cur  autem  ut 
videam?  quia  timet.  Et  est  ordo:  duc  me  ad  eam  ut  videam 
quando  huc  veni."  Haud  dubie  mutila  est  prima  pars  scholii 
(vel  —  videam) ;  requiritur  haec  sententia :  „huc  veni  ut  vi- 
deam  sanum  non  praeberet  sensum."  Altera  pars  scholii 
(cur  —  timet)  hoc  signiflcat:  „Crito  ipse  suis  oculis  GHycerium 
vult  conspicere;  suspicatur  enim  se  a  Myside  decipi,  Glyce- 
rium  aut  mortuam  esse  aut  iamdudum  e  Chrysidis  aedibus  pro- 

fectam,    Chrysidisqiie    hereditatem,    quae    Glycerio  mortua  vel 
profecta   iure   ipsius   sit,  a  Myside  eiusque  conservis  comedi.'" 

V,  2,  6.  Omnia  apparata  iam  sunt  intus]:  „quia  in- 
fecta  sunt  de  paratis."  Haec  quid  sibi  volunt ?  An  forte :  „legitur 
apparata  et  non  parata  quia  etiam  infecta  sunt  in  rerum 
paratarum  numero"  (i.  e.  parandi  verbum  nil  nisi  consilium 
signiflcat,  apparandi  rei  perfectionem). 

19.  Plane  iam  perspecto  Davi  dolo:  „Dromo,  Dromo"  excla- 
mat  senex.  Annotatur:  „ira  et  dolore  nihil  dixit:  nisi  quod 
lorarium  repetendo  saepius  vocat."  Pro  repetendo  utique 
legendum  est  repente.  Nil  enim  ad  ultima  Davi  verba  re- 
spondet  senex,  sed  subito  lorarium  adesse  iubet. 

Narraverat  autem  Davus  de  Critonis  Andrii  adventu,  roga- 
tusque  a  sene  quid  ille  sibi  vellet  quidve  diceret  respon- 
derat  (vs.  18) : 

Glycerium  se  scire  civem  esse  Atticam. 
Annotatur:  „bene  et  constanter  ad  ea  quae  locutus  est  scire 
se    dixit."     Et    veritati    et    grammaticae    convenienter    istud 
ad  delebis,  et  post  se  inseres  dixisse  vel  dixisse  eum. 

V,  3,  4.  Iratus  pater  Pamphilum  rogat: 

Ain  tandem?  civis  Glycerium  est? 
Annotatur:  ain  tandem]   „mire  quasi  ipse  dicat  quod  Davus 
dixerat."    Ne    quis   erret,    pronomine   ipse  Pamphilum  desig- 
nari  moneo. 

V,  4,  43.  Chremetem,  qui  modo  flliam  invenit,  sic  allo- 
quitur  Simo: 

Omnes  nos  gaudere  hoc,  Chrenies 
Te  credo  credere. 
Annotatur:    „gaudere    nostris    est,    ut    supra    annotavimus, 
alienis   vero  gratulari.  Plus  ergo  est  gaudere  quam  lae- 

tari."    Mira   haoc  ratiocinatio.  Laetari  ab  oscitante  librario 
scriptum  pro  gratulari. 

V,  6,  11.  Pamphilura,  cui  inexspectata  obtigit  felicitas,  Cha- 
rinus,  quem  etiam  torquent  curae  de  uxore  obtinenda  quam 
cupit,  rogat: 

Age  me  in  tuis  secundis  respice. 
Annotatur:  „haec  sunt  quae  absolute  dicuntur."  Ecquis  haec 
intelligit?  An  forte  legendum :  „ haec  sunt  quae  a  b  s  o  1  u  t  o  dicun- 
tur  (sc.  a  sociis  iam  condemnatis  vel  etiamnunc  reis)"  ?  Sed  potius 
sunt  quae  abiicienda  puto,  ut  scholio  nil  aliud signiflcetur quam 
secundis  dici  pro  secundis  rebus.  V.  ad  Hec.  I,  2,  19: 
„absolutum  est  praefinito;  deest  tempore  aut  quid  tale." 
Ne  hoc  quidem  incredibile  (variis  enim  casibus  obnoxius  fuit 
commentarius)  olim  scriptum  fuisse:  „haec  absolute  dicuntur," 
hinc  fecisse  „haec  sunt  quae  absoluto  dicuntur"  compiratorem 
qui  de  quaestionibus  reisque  cogitaret,  denique  iterum  casu 
vel  consulto  pro  absoluto  scriptum  absolute.  Quis  enim, 
nisi  ad  alia  omnia  mente  aberrans,  simplici  atque  notissimae 
observationi  „absolute"  (vel  „haec  absolute  dicuntur")  adiiciat 
vocabula:  „haec  sunt  quae   —  dicuntur"  vel  „sunt  quae?" 

13.  „Terentius"  sic  fere  legimus  in  scholiis  „reliqua  post 
scenam  fieri  vult."  Sequuntur  nunc  ipsa  scholii  verba:  „ne  vel 
iusto  longior  fie^ret,  vel  in  eandem  propter  rerum  similitu- 
dinem  cogerentur."  Ritschelius  post  in  eandem  inserit  „x«ra- 
azQoq)riv  bini  amores,"  quo  facto  observatio  nascitur  plane  aliena 
ab  hoc  loco  Scholiastaeque  consilio. 

17.  Hoc  scholion  qui  scripsit  satis  inepte  post  scenam  peragi 
censet  et  alia  et  hoc:  „Crito  Chrysidis  haereditatem,  vacuam 
iam,  agnita  Glycerio  a  patre  Chremete,  sibi  vindicat."  Id 
autem  post  scenam  fieri  dicit  Scholiasta:  „ne  vel  parvo  rei 
Critonis  tractatu  aut  defraudatione  Glycerii  infuscaretur  finis 
fabulae."   Ubi   verba  parvo  rei  Critonis  tractatu  signi- 

ficant:  „nimia  Critonis  diligentia  in  sua  pecimia  repetenda."  *) 
Mira,  hercle,  Latinitas!  Klotzius  pro  parvo  edidit  parvae; 
male,  ut  opinor. 


AD    EUNUCHUM. 

Prol.  9.  Narrato  Phasmatis  Menandrei  argumento  sic  pergit 
Scholiasta:  „utrum  ergo  hoc  dicat  quod  totam  fabulam  trans- 
ferendo  laeserit  L.  Lavinius,  an  hoc  tantum  de  quo  reprehendat, 
sed  his  signis  velit  ostendere  quem  dicat  vitiose  Thesaurum 
composuisse  ?"  Vocabula  inclinatis  depicta  literis  corrupta  sunt. 
Sensus,  qui  requiritur,  huiuscemodi  est:  „an  hoc  quidem  no- 
mine  non  reprehendat  — "  (De  coniunctivis  in  interrogationibus 
directis  v.  pag.  10).  Haud  spernenda  ergo  Westerhovii  coniec- 
tura:  „an  hoc  tantum  dicat,  non  quo  reprehendat."  Sabbadinius 
ac  (ex  codicibus)  dedit  pro  an,  et  quam  dicat  pro  quem 
dicat.  Qua  ratione  quid  lucremur  non  video. 

I,  2,  46.  Potiorem  apud  Thaidem  esse  militem  oportebat, 
quippe  qui  iam  ante  Phaedriam  illam  habuerit  amicam.  Hoc 
ubi  docuit  Scholiasta  haec  addit:  „et  hoc  sine  puella  et  mu- 
nerum  causa  multum  pro  milite  contra  Phaedriam  valet." 
Absurdissima  oratio;  corruptum  tamen  locum  non  puto.  Hic 
enim  sensus  utcumque  e  verbis  sine  puella  et  munerum 
causa  extundi  potest:  „etiam  non  accedente  puella,  quam 
miles  ei  dono  dederit,  vel  argumento  quod  ante  tot  et  tam 
magna  ei  ille  donarit  munera."  Paulo  elegantior  fit  oratio 
varia  lectione  puellae  (pro  puella). 

52.  „VuIt  ostendere  quanto  munere  miles  Phaedriae  me- 
ruerat  anteponi."  Westerhovius :  meruerit;  correctio  incer- 
tissima,  vide  pag.   10  de  coniunctivis  et  indicativis  in  scholiis. 

')    Belgice    istud   parvo  rei   Critonis  tractatu  sic  vertendum:   „door  een 
kleingeestig  behartigen  zyner  flnancieele  belangen  van  de  zyde  van  Crito." 

63.  Ad  virg.inem  animum  adiecit]  ^cm-  hoc  inferat? 
ut  vel  laedendi  militis  causa  Phaedria  patiatur  eum  quam 
amet  et  nolit  virginem  dono  dare."  Corrupta  haec  non  videntur. 
Sensus  enim  est:  „haud  aegre  feret  Phaedria  a  milite  dono 
dari  virginem  quam  amet  et  (a  se  dimittere  atque  dono  dare 
alii)  nolit."  Sed  satis  absurda  annotatio,  quaeque  nullo  modo 
conciliari  potest  cum  prudenti  ad  vs.  62  annotatione:  „Scit 
meretrix  hoc  solo  amatores  inimicos  esse,  quod  idem  diligunt." 

83.  Num  solus  ille  donadat?]  „iam  quasi  quaestiones 
tractantur:  sed  ille  munus  advoxit."  Atra  haec  nocte  ob- 
scuriora. 

87.  Quaesivi]  „vide  ut  exhibeat  aerumnas  sibi  difRcilium 
munerum  imposuisse  meretricem."  Pro  exhibeat  Sabba- 
dinius  coniecit:  exaugeat  aiatque.  Vix  mutatione  opus: 
non  enim  incredibile  videtur  exhibendi  verbum  a  Scholiasta 
hoc  sensu  poni:  „magnis  verborum  ambagibus  atque  oratorie 
aliquid  demonstrare." 

88  sq.  Porro  Eunuchum  dixti  velle  te, 

Quia  solae  utuntur  his  reginae. 
Annotatur:  quia  solae  utuntur  his  reginae]  „oratorie 
hic  subdidit  quod  in  ancillula  praetermisit :  quia  nulla  Aethi- 
opissa  honesta  dici  potuit."  Sensu  cassa  haec.  Legendum  puto: 
„quia  nulla  de  Aethiopissa  honesta  dicere  potuit."  (nulla 
honesta  pro  honesti  nihil). 

II,  1,  7.  Sed  numquid  aliud  imperas]  „In  his  servus 
nihil  vult  nisi  coactus  facere  propter  maiorem  dominum.  Sic 
et  alibi  iubesne  inquit,  responderet  ei  Chaerea  cogo  atque 
impero."  Corruptum  locum  opinor,  neque  multum  proficimus 
varia  lectione  respondente  (pro  responderet),  quam 
Klotzius  et  Sabbadinius  receperunt.  Legendum  arbitror  ut  re- 
sponderet.  Signiflcandum  enim  estquo  consilio  servus 
iubesne  rogaverit. 

11.  Censen  posse  me  obfirmare?  (sc.  ut  ruri  maneam 
in  urbe  relicta  Thaide)  Phaedria  servum  rogat.  Annotantur  et 
alia  et  haec:  „ideo  hunc  putant  non  censere  quia  ipsa  desi- 
derat  fleri."  Sensu  cassa.  Melius  quod  est  in  Ms.  Hulst. :  „ideo 
hunc  putat  non  censere  quia  ipse  desiderat  fieri,"  quod  Wes- 
terhovius  probat.  Equidem  fieri  abesse  malim:  „quod  servum 
vult  et  desiderat  non  censere,  id  eum  non  censere  putat." 
Sabbadinius  pro  putat  edidit  puta,  quod  non  intelligo. 

14.  „Nam  ingratiis  non  ultro  significat:  quia  ultronea 
ingrata  sunt:  ingrata  quae  ab  inimicis  fiunt  ac  recusantibus." 
Lege  n 0 n  u  1 1 r o  (utraque  voce  literis  diremptis),  et  ultronea 
grata  (pro  ultronea  ingrata),  quod  et  Sabbadinius  dat.  Coniec- 
tura  Westerhovii  i  n  v  i  t  i  s  pro  i  n  i  m  i  c  i  s  fortasse  opus  non  est. 

II,  2,  1.  Di  immortales]  „admirantis  exclamatio  est 
cum  parasiti  gesticulatione."  Haud  multis  verbis  opus  esse 
videtur  ad  commendandam  lectionem:  „admirantis  exclamatio 
est  paraslti  cum  gesticulatione." 

19.  His  ultro  arrideo]  „non  sicut  in  parasitis fieri solet, 
ut  his  arrideatur  a  regibus,  quum  potius  ipsi  dictis  factisque 
rideant  alienis,  hie  esse  intelligendum,  etiam  res  ipsa  indicat 
ex  contrario.  Nam  quod  ait  supra  his  ego  non  paro  me 
ut  rideant  hoc  e  contrario  ostendit,  quod  subiiciatur  ex 
dictis."  Sententia  haec  requiritur:  „arridere  non  est  quod  in 
parasitis  fieri  solet,  ut  non  ipsi  aliorum  dicta  factaque  rideant, 
sed  his  arrideatur  a  regibus;  hoc  iam  apparet  ex  ipso  sen- 
tentiarum  nexu,  quod  enim  prius  dixit:  his  ego  non  paro 
me  ut  rideant,  hoc  e  contrario  ostendit  (i.  e.  oppositione 
illustrat)."  Ultima  scholii  verba,  quae  statim  post  istud  hoc 
e  contrario  ostendit  leguntur,  haec  sunt:  quod  subii- 
ciatur  ex  dictis;  corruptissima,  sed  palmari  emendatione 
sanavit  Sabbadinius.  Legi  enim  iussit:  „quod  subiiciatur  sed 
his."  Sequitur  enim  apud  poetam:  Sed  his  ultro  arrideo. 

Neque  minus  probo  quod  pro  quum  potius  recripsit 
potius  quam. 

25.  Ad  originem  nominum  macelli  et  fori  cupedi- 
narii  explicandam  et  alia  e  Varrone  afiferuntur  et  haec: 
„his  (Numerio  Equitio  Cupite  et  Romanio  Macello)  in  exsi- 
lium  actis  publicata  sunt  bona,  et  aedes  ubi  habitabant  dirutae ; 
eque  ea  pecunia  scalae  Deum  Penatium  aedificatae  sunt.  Ubi 
habitabant,  locus,  ubi  venirent  ea  quae  vescendi  causa  in 
urbem  erant  allata."  Quod  post  aedificatae  sunt  legitur 
ubi  habitabant,  id  inepte  repetitum  est  e  praecedentibus. 
Locus  autem  fere  aedificium  significat,  verbisque  „locus, 
ubi  venirent  ea  quae  vescendi  causa  in  urbem  erant  allata" 
exponitur  quo  consilio  Scalae  Deum  Penatium  fuerint  exstructae. 

„Omnes  qui  esculenta  et  poculenta  vendunt  a  rebus  cupe- 
dinis  ob  alimentum  cupedinarii  appellantur."  Corruptum  locum 
egregie  correxit  Sabbadinius  includendo  ob  alimentum. 

38.  Hice]  „pro  hi  vetuste.  Virgilius: 

His  certe  neque  amor  causa  est:  vix  ossibus  haerent. 

Quia  hisce  debebat  dicere."  Non  tam  sunt  haec  absurda 
quam  prirao  aspectu  videntur.  Sic  enim  Virgilii  versum  acci- 
pere  Scholiastam  censeo:  neque  amor  causa  est  in  pa- 
renthesi  sunt  posita  et  his  nominativus  est  pro  hisce:  metri 
enim  et  euphoniae  causa  syllaba  ce  abiicienda  fuit. 

39  sq.  Plurima  salute  Parmenonem 

Summum  suum  impertit  Gnatho. 
Sic  Parmenonem  parasitus  alloquitur.  Annotatur  „haec  tota 
locutio,  parasiticae  elegantiae  et  simul  eiQavaias  plena  est.  Nam 
et  plurimam  dicit  ei  salutem,  quem  ne  exiguam  quidem  velit 
continere  e.  q.  s."  Corruptum  locum  aut  ita  corrigendum  censeo 
ut  pro  continere  legatur  obtinere,  aut  pro  quem  — 
continere  reponendum  cui  —  contingere. 

51.         Age  modo  nunc  tibi  patent  fores  hae  quia  istam  ducis. 
Flebiliter    haec    a    Parmenone    dicuntur.    Annotatur:    „ex    eo 

quantum  licere  oportuit  ostendet,  quam  misere  nihil  liceat 
Parmenoni."  Equidem  hanc  propono  lectionem:  „ex  eo  quan- 
tum  liceat  parasito  ostendit  et  quam  misere  nihil  liceat  Par- 
menoni."  Sabbadinius  vero  locum  sic  refinxit:  „Age  modo 
<i>  nunc  tibi  patent  hae  fores]  ex  eo  quantum  Par- 
menoni  licere  <  ire  >  oportuit  ostendit,  quamvis  ire  nihil  illi 
liceat."  Quam  vellem  suo  ingenio  hic  usus  esset  vir  praestan- 
tissimus:  nam  nunc  illos  imitatus  videtur,  qui  codicum  lec- 
tiones  coacervant,  si  forte  ex  illarum  ruina  vera  lectio  colligi 
possit. 

56.  Nequis  forte  internuntius]  „ex  his  verbis  datur 
intelligere  parasitum  e  domo  meretricia  egredi."  Non  ex  verbis 
quibus  utitur  parasitus  id  apparet,  sed  ex  eo  quod  iterum 
Parmenonem  alloquitur  cum  paulo  ante  Thaidis  aedes  intraverit. 

II,  3,  9.  Praeut  huius  rabies  quae  dabit]  „prae  ex 
comparatione  significat.  Ergo  proprie;  et  est  integra  locutio 
et  ordo  est:  praeut  illa  sunt  quae  huius  rabies  dabit."  Est 
quod  post  ordo  legitur  utique  abiiciendum;  non  legi  in  codd. 
T.  V.  Sabbadinius  nos  docet.  De  proprie  v.  ad  II,  2,  56,  ubi 
legitur:  „proprie  internuntius." 

Auditis  Chaereae  verbis  Parmeno  exclamavit: 

0  infortunatum  senem! 
Hic  vero  est  qui  si  occeperit, 
Ludum  iocumque  dicet  fuisse  illum  alterum, 
Praeut  huius  rabies  quae  dabit. 
Annotatur:    „hic   ex  parte  characteris  inscius  quidem  est  per- 
sonae  Chaereae,  quem  moribus  coniicit  servus  ardentiorem  in 
amorem  fieri  posse."  Aut  corrupta  haec  sunt  aut  pronomine  h  i  c 
pater  Chaereae  significatur.  Sabbadinius  coniicit :  hoc  ex  parfe 
characteris   istius   quidem    est.  Quo  sensu?  obsecro. 

„Et  hic  ostenditur  iampridem  motus  in  res  Venereas  Chae- 
ream."  Rectissime  Sabbadinius  Chaerea  pro  Chaeream. 

15.  Qui  vir  sies]  „non  si  vir  sies  sed  qui  vir  sies 
quod  est  iiicpariyMtsQov.  Si  quaesisset  quidem  qui  vir  sies,  an 
debeat  praestare  qui  virum  se  sic  monstraturus  est."  Obscu- 
rissima  haec,  nec  multum  nos  adiuvat  Sabbadinius  omittendo: 
si  quaesisset  quidem  qui  vir  sies  et  vocibus  an 
debeat  in  novi  scholii  initio  ponendis. 

28.  „Non  enim  quia  Chaereas  est,  sed  quia  amator,  de  se 
cupit  facere  quemadmodum  potiatur."  Egregie  haec  Sabbadinius 
plorare  iussis  codicibus  emendavit  iegendo:  „dicit  se  parvi 
facere  pro   desecupitfacere. 

56.  Alias  res  agis]  „...hinc  natum  agite  amabo."  Lege: 
hinc  natum  hoc  agite  amabo.  Respicitur  enim  I,  2,  vs.  50, 
ut  recte  Sabbadinius  monet. 

73.  Chaerea  Eunuchi  fortunam  praedicat  qui  quidem  in 
hanc  detur  domum.  lure  hic  Scholiasta  Terentii  artem 
admiratur,  qui  inventum  illud  de  Chaerea  pro  Eunucho  dedu- 
cendo  sic  sponte  nasci  faciat.  „Quid"  ait  „facilius  quam  imitari 
velle  quod  laudes  (1.  laudas),  nec  quisquam,  nisi  qui  cupit, 
eligitur  pro  Eunucho,  qui  Eunuchum  putat  esse  beatum." 
Verba  qui  Eunuchum  putat  esse  beatum  inepta  sunt 
repetitio  verborum  qui  cupit  atque  inepto  loco  posita.  Eli- 
gitur  pro  Eunucho  haud  dubie  corruptum  est.  Audacter 
(nimisque  audacter  fortasse)  Sabbadinius  sic  sententiam,  qua 
opus  est,  restituit:  „laudes?  numquid  mirum  si  cupit  deduci 
pro  Eunucho  qui  Eunuchum  putat  esse  beatum." 

83.  Facile  ut  pro  Eunucho  probes]  „probes  ut  mi- 
grantes  cernas  (Virg.  Aen.  IV,  401).  Aut  probes  persua- 
deas.  Et  simul  honeste  non  dixit  quod  erat  rectum  ut  Eunu- 
chum  probes  sed  pro  Eunucho,  ne  esset  contumeliosum  in 
Chaeream."  Verbis:  probes  ut  migrantes  cernas  nil 
aliud  demonstratur  quam  quid  sibi  2^  pers.  coni.  velit  (nempe 
possis  probare  vel  potius  aliquis  possit  probare). 
Quae  sequuntur  diversissimi  sunt  generis,  ergo  aut  delendum. 

Cetera  hoc  significant:  „non  dixit:  facile  aliquis  te  probet  ut 
Eunuchum,  sed  ut  pro  Eunucho  (tamquam  aliquem  pro- 
Eunuchum).  Ergo  hoc  in  tota  annotatione  primarium  est  ut 
non  esse  &ats  sed  oog  vel  a)6TteQ. 

111,  1,  12.  Credere  omnem  exercitum]  „magis  ridebis 
si  consideres  militem  notum  esse  qui..."  Excidit  scholii  pars 
ultima;  praeterea  militem  notum  corruptum  est;  latet  in 
eo  ahquid,  quo  certus  quidam  gradus  mihtiae  significatur. 
Vide  sequens  scholion:  „sub  obtentu  mihtis  ea  stultitia  descri- 
psit  breviter  comitem  regium  acceptumque  imperatori." 

19.  Immo  nullorum  arbitror  si  tecum  vivit]  „hoc 
aversus  ne  miles  audiat.  Potest  tamen  et  ahter  intelligi  maxime 
cum  milite."  Sensu  cassa  haec.  Coniicio  maximo  (pro 
maxime):  „tecum  maximo  cum  mihte."  Si  miles  verba  pa- 
rasiti  audit  sic  ea  accipere  debet:  „tecum  omnium  militum 
summo  vivere  velle,  id  est  ceteros  omnes  mortales  aspernari, 
Quis  enim  tui  similis?" 

Scholion  ad  vs.  32  et  initium  scholii  ad  vs.  34  recte  a 
Westerhovio  sunt  emendata,  item  sch.  ad  vs.  40. 

III,  2,  10.  Bene  fecisti  subito  conspecto  Parmenone 
Thais  dicit.  Annotatur :  „  quid  bene  fecit  ?  . . .  an  quod  illuserit 
convicio?"  Haec  quis  intelligat?  Propono:  an  quod  distu- 
lerit  convivium?  i.  e.  „an  ideo  laudat  Parmenonem  Thais 
quod  adventu  suo  moras  fecerit  odioso  isti  convivio  apud  mi- 
litem,  quo  iam  abitura  erat."  Cf.  quod  ad  hodie  in  scholio 
sequenti  annotatur:  „dulciter  additum  hodie,  quasi  cum 
exceptione,  quo  se  significat  non  perpetuo  obsecuturam  militi." 

11.  Dona  adsunt  tibi  a  Phaedria.  Sublata  haec  voce 
Parmeno  loquitur.  Annotatur :  „  cum  illa  sub  pronomine  celaverit 
nomen  militis  ex  arte  Parmeno  pronuntiavit  a  Phaedria." 
Haud   illepida   mihi   videtur  haec  emendatio:  aperte  pro  ex 

arte.  Thais  modo  hunc  dixerat,  non,  militem,  at  Parmeno 
Phaedriam  nominare  non  veretur. 

19.  Accede  huc!  Simulatum  hoc  iubet  Eunuchum  Par- 
meno.  Annotatur:  „Vultu  eo  dicitur  quo  debuit  dicere,  et  dicto 
aemulorum  laesus  et  confidentia  destitutus,  velut  in  eo  dum- 
taxat  conspectu  Chaereae  confidens."  Corruptum  in  eo; 
Klotziana  in  eos,  haud  male,  si  sic  accipias  ^adversus 
aemulos." 

III,  3,  31.  Amabo  ut  illuc  transeas,  ubi  illa  est] 
„vide  non  esse  otiosum,  quod  omnia  praetenta  sunt  potius 
quam  res  importuna  fleret."  Pro  praetenta  lege  praeten- 
tata.  Sic  omnia  praetentata  dictum  erit  eo  sensu  quo 
notum  illud  Ovidianum:  „cuncta  prius  tentata." 

III,  5,  10.  „Facete  repetit  verba  eius  interrogationis."  Pro 
interrogationis  lege  in  interrogatione.  Dixerat  enim 
Chaerea  (vs.  5 — 8) : 

Sed  neminemne  curiosum  intervenire  nunc  mihi, 

Qui  me  sequatur  quoquo  eam,  rogitando  obtundat,  enecet. 

Quid   gestiam   aut   quid   laetus   sim,  quo  pergam  unde 

[emergam,  ubi  siem 
Vestitum   hunc   nactus,  quid  mihi  quaeram,  sanus  sim 

[anne  insaniam. 
Nunc  Antipho  rogat: 

Chaerea  quid  est  quod  sic  gestis?  quid  sibi  hic  vestitus 

[quaerit  ? 
Quid  est,  quod  laetus  es?  quid  tibi  vis?  satin  sanus? 
49.  „Licet  iocanti  et  amico  offlcium  iocunde  facere."  Si 
officium  facere  hic  est:  narranti  alicui  praebere  aurem, 
satis  perspicua  annotatio  est,  dummodo  pro  iocunde  legamus 
iocantem.  Klotziana  convicium  habet  pro  officium; 
ad  sensum  rectissime :  asinum  enim  Chaeream  Antipho  vocat. 

Secl   vel   sic   iocantem   legendum   pro  iocunde.  Non  enim 
serio  sed  ioco  eum  asinum  appellavit. 

56.  An  ego  occasionem 

Milii  ostentatam,  tam  brevem  tam  optatam,  tam  insperatam 

Amitterem  ? 
Ciiaerea   rogat.  Annotatur:  „vide  quanta  dixerit;  non  volun- 
tatem,  sed  occasionem."  Immo  voluptatem. 

IV,  1,  11.  Heus,  puer,  Pampliilam  arcessc  miles 
ait.  Annotatur:  „non  provoca,  sed  arcesse,  quia  non  est 
aptum  militi."  Nullam  unquam  vidi  praestantiorem  emenda- 
tionem  quam  haec  est  Westerliovii :  „n.  p.  s.  a.  quia  non  est 
apud  militem."  Pampliila  enim  Tliaidis  domi  erat,  atque 
inde  arcessi  poterat  non  provocari :  provocamus  enim  eum  qui 
nobiscum  est  in  iisdem  aedibus. 

IV,  3,  6.  Ut  ego  unguibus  facile  illi  in  oculos  involem  veneflco. 
Pythias   ait.  Annotatur:  „nonne  credis  Pythiam  id  comminari 
quod  a  virgine  minus  factum  sit?  quod  quia  puella  non  potuit  ?" 
Obscurissima  haec.  Hoc  solum  intelligo  Scholiastam  in  Pythiadis 
dictis  obscoeni  aliquid  latere  suspicari. 

IV,  4,  57.  Thais  iam  aderit]  „bene  dixit  aderit,  liuic 
enim  aderit  Thais,"  Haec  quid  sibi  volunt? 

Neque  magis  perspicuum  est  quod  ad  quia  cum  inde 
abeo  annotatur:  „aliam  causam  ex  alia  supposuit,  quasi 
diceret  video    causam." 

IV,  7,  6.  Postquam  dictum  est  manipulum  esse  sub  cen- 
turione,  sequitur:  „merito  ergo  centurionem  videns  manipulum 
desideravit,  lioc  est  coquum  videns  convivas  desiderat:  qui 
apparaverat,  quoties  locus  afifuit,  id  est  convivium  est  consti- 
tutum."     Augiae    hoc    stabulum    videtur,    sed    purgatur    fere 

Klotziana  lectione:  „qui  appamerant,  quoties  coquus  affuit, 
vel  quoties  convivium  est  constitutum."  Malim  tamen  appa- 
ruerunt.  Perfectum  autem  in  verbis  apparuerunt,  affuit, 
est  constitutum  rem  signiflcat,  quae  antehac  semper 
facta  sit.  Conclamat  miles  eos  qui  praesente  coquo  abfuerunt 
nunquam.  Praeterea  non  legendum  vel  quoties  convi- 
vium  est  constitutum  sed :  id  est  quoties  c.e.  c. 

V,  3,  9.  Eccum  Parmenonem  incedere  video]  „res 
odio  dignior,  novitate  scilicet  incessus."  Sensus  hic  latet  in 
verbis  corruptis:  incedendi  verbum  et  substantivum  in- 
cessus  de  superbo  ac  arroganti  homine  adhibetur. 

V,  5,  19.  „Pythias"  Scholiasta  ait  „laborans  ad  contradi- 
cendum  amitteret  fldem  supplicis  personae."  Ingeniosissime 
rectissimeque  Westerhovius  pro  supplicis  reposuit  sim- 
plicis. 

V,  6,  1.  „Firmatur  mentis  status  trepidantis  senis  ut  ap- 
pareat  quam  inopinato."  Haud  dubie  corrupta  haec.  Requiritur 
sententia:  „flrmus  mentis  status  (depingitur  minime)  trepi- 
dantis  senis"  i.  e.  „senex  verbose  placideque  secum  loquitur 
ut  qui  mali  metuat  nihil." 

24.  Num  quid  est  aliud  mali  damnive]  „Cum  dam- 
num  malum  sit,  de  proximo  collatum  discernitur."  Sic  accipio: 
„damnum  malum  quidem  est,  sed  si  proxime  inter  se  haec 
vocabula  ponuntur,  discrimen  nascitur." 

V,  8,  1.  „Et  supra  quum  ad  litem  venitur,  ex  verbis 
Thrasonis  manifestum  est  et  Gnathonem  invitum  sequi." 
Quantocius  alterum  istud  et  expellendum. 

V,  9,  20.  Hoc  scholion  et  quod  sequitur  bene  a  Westerhovio 
sunt  restituta. 

39.  Ad  verba  parasiti : 

Principio  ego  vos  credere  ambos  hoc  mihi  vehementer  velim 
Me  huius  quidquid  facio  id  facere  maxime  causa  mea. 
Annotatur:  principio  ego  vos]  „videt  neque  se  odio  haberi 
neque  oflfendi  animos  audientium  in  militis  nomine."  Pro  altero 
neque  legatur  et:  haec  omnia  parasitus  dicit  quum  sciat 
militem  ferri  a  nullo  praesentium  posse,  se  vero  illis  non  adeo 
odiosum  esse. 

62.  Ad  verba  militis: 

Nunquam  etiam  fui  usquam  quin  me  omnes  amarent  plu- 

[rimum 
annotatur:  ,,contrarium  superiori.  Quid  est  enim  quod  bene 
non  fecerit  quicquam,  si  in  illo  est  ut  ametur?"  Dele  non 
et  pro  quicquam  lege  quisquam:  aptissima  haec  nascetur 
sententia:  „Si  a  natura  hoc  habet  miles  ut  omnes  eum  ament, 
nemo  bene  fecit"  id  est  nemini  gratiae  sunt  agendae  (id 
quod  tamen  facit  miles  dicendo:  bene  fecistis),  quod  eum 
aliquo  afflciat  beneflcio. 


AD    ADELPHOS. 

Prol.  8.  In  Graeca  adolescens  est]  „Diphin  scilicet, 
quasi  diceret:  Quidam  adolescens  est  qui  lenoni  eripuit  mere- 
tricem."  Ista  quid  sibi  volunt? 

10.  Reliquit  integrum]  „quum  aliam  transferret." 
Fieri  potest  ut  sana  haec  sint:  aliam  enim  h.  1.  vim  habere 
videtur  tcO  ceteram:  cum  ceteram  Diphili  fabulam  transferret, 
hunc  unum  locum  non  tetigit. 

14.  Reprehensum]  „retentum,  resumptum."  Pro  reten- 
tum  legendum  est  receptum.  Synonyma  inter  se  sunt 
prehendere,  capere,  sumere,  sed  tenere  diversis- 
simi  est  generis. 

15.  sq.  Nam  quod  isti  dicunt  malevoli,  homines  nobiles 
Eum  adiutare  assidueque  una  scribere. 
Assidueque  una  scribere]  „non  sic  dicit  adversarius, 
aed  hic  oratorie  crimen  non  tangit."  Mirum  hoc  officium  ora- 
toris  crimen  ab  adversario  prolatum  non  tangere.  Res  ipsa 
declarat  quid  sit  legendum.  Revera  Terentii  adversarii  dixerunt 
interdum  vel  saepe  eum  a  nobilibus  adiutum,  non  sem- 
per  vel  assidue.  Terentius  autem,  quo  melius  illud  crimen 
refellat,  id  facit  quod  oratores  solent,  ut  augendo  atque 
exaggerando  prius  reddat  ridiculum.  Pro  non  tangit 
autem  extat  varia  lectio  impingit,  in  quo  latet  verbum 
aptissimum  ad  significandum  id  quod  dicebam :  i  n  t  e  n  d  i  t. 

23.  sq.       Senes  qui  primi  venient,  ii  partem  aperient: 
In  agendo  partem  ostendent. 

Ad  verba  in  agendo  partem  ostendent  annotatur  hic 
esse  aTToacdoTtrjaii'^  quae  annotatio  hoc,  ut  opinor,  sibi  vult: 
verbi  ostendent  omissum  esse  subiectum  iidem.  Quae 
sequuntur:  „hic  enim  iam  non  senes  accipiendi  essent  immo 
potius  ceterae  personae"  nunc  sic  accipienda  sunt  ut  essent 
sit:  alioquin  (nisi  per  unoat.(oit7iaiv  locum  interpretaremur) 
essent.  Nunc  apte  haec  adduntur:  „sed  ipsi  senes  instatario 
charactere  partem  aperient,  in  motorio  partem  ostendent." 

I.  1,  1.  Storax]  „nomina  personarum  in  comoedia  habere 
debent  rationem  et  etymologiam.  Etenim  absurdum  est,  comi- 
cum  aperte  argumenta  confingere,  vel  nomen  personae  incon- 
gruum  dare,  vel  officium  quod  sit  a  nomine  diversum."  Pro 
confingere  legendum  videtur  confingentem:  „cum 
dubium  non  sit  quin  comicus  ipse  suo  arbitratu  argumenta 
confingat,  absurdum  sit  eum  personis  dare  nomina  offlciaque 
inter  se  certantia." 

Sequitur:  „Nisi  per  avxlcpQaaiv  nomen  imposuerit  ioculariter, 
ut   Mysargyrides   in   Plauto   dicitur  trapezita.  Et  fere  hoc 

modo  apiid  alios  a  poetis  nomina  componimtur  describenda 
per  avzi<fQa6ti',  quod  designat  Storax."  Post  Storax  excidit 
illius  nominis  explicatio;  describenda  autem  hic  significare 
debet  explicanda,  accipienda,  interpretanda.  Pro 
apud  alios  a  poetis  denique  legendum  censeo  a p u d 
alios  poetas,  quod  recte  opponitur  praecedenti  in  Plauto. 
Nata  autem  corruptela  e  duarum  lectionum  apud  alios 
poetas  et  ab  aliis  poetis  confusione. 

2.  lerant]  „producte  I  pronuntiando"  Lege:  pronunti- 
a  n  d  u  m. 

Sequitur:  „quod  nos  addita  v  iverant  dicimus:  tale  est 
illud  Virgilii: 

Nos  abiisse  rati  et  vento  petiisse  Mycenas." 
Bona    annotatio,    quam    compilatoris    corrupit    stultitia.    Olim 
haec    legcbatur   sententia:    „Sine   v   litera   i   corripi   solet,    ut 
apud  Virgilium:  nos  abiisse  e.  q.  s.,  sed  cum  v  produci." 

3.  Si  absis  uspiam]  „abundat  uspiam,  aut  deest  pro- 
fectus,  aut  ubi  uspiam."  Pro  aut  ubi  uspiam  legen- 
dum :  aut  uspiam  ubi  (i.  e:  aut  u s p i a m  hic  idem  est 
quod  ubi).  Klotziana  habet  aut  ibi  et  ab  his  vocabulis 
novum  scholium  orditur.  Minus  recte,  ut  opinor. 

4.  Si  cesses]  „ad  uxorem  iratam  refert  in  desertorem." 
Hic  quoque  bonam  observationem  depravavit  stultus  compi- 
lator.  Hoc  enim  commentator  voluit:  „cessare  proprie  de 
desertore  dicitur,  nunc  odioso  isto  verbo  irata  uxor  utitur 
de  marito." 

15.  Atqui  ex  me  hic  non  natus  est  sed  fratre  ex  meo. 
Sed   ex   fratre]    „hoc   est   omnino  non  alienus  est."  Lege: 
„non  omnino  alienus  est." 

16.  Clementem  vitam]  „figura  ipsa."  Misellae  hae  sunt 
reliquiae  huiuscemodi  scholii:  „Figura  (sequebatur  nomen 
figurae) :  non  enim  ipsa  vita  clemens  est,  sed  clementem 
facit." 

19.  sqq.  ille  contra  haec  omnia 

Ruri  agero  vitam:  semper  parce  ac  duriter 
Se  habere,  uxorem  duxit:  nati  filii. 
Ad  vs.  20  annotatur:  „contra  haec  omnia  suffecerat  brevitas." 
Ridicula  corruptio:  contra  haec  omnia  e  versu  19  citatur. 
Abiiciendum  ergo  istud  b  r  e  v  i  t  a  s,  ut  haec  nascatur  sententia : 
„cum  dixerit:  frater  contra  haec  omnia,  non  opus 
erat  singula  haec :  r  u  r  i  a  g  e  r  e  v  i  t  a  m ,  u  x  o  r  e  m  d  u  x  i  t , 
nati   filii  enumerare." 

Uxorem  duxit]  „adiuvandum  pronuntiatione  est,  ne  sin- 
gula  utrinque  assecuti  videantur."  Quomodo  corrupta  haec 
corrigam  non  habeo. 

32.  sq.  Pudore  et  liberalitate  liberos 

Retinere  satius  esse  credo  quam  metu. 
Annotatur:  „pudore  ad  liberos  retulit,  liberalitate  ad 
parentes.  Argumentum  a  coniugatis."  Quid  ultima  haec  argu- 
mentum  a  coniugatis  significant?  An:  „in  ipsa  verborum 
copulatione  inest  argumentum?"  Liberalitate  enim  ad- 
versus  liberos  opus  esse  ex  ipsis  vocabulis  apparet. 

33.  „  Vitia  filios  retinent  quos  retinent  patres."  Lege  cum  Wes- 
terhovio:  Vitia  filios  tenent.  Klotziana  praeterea:  „quos 
non  retinent  patres"  habet.  Equidem  huiuscemodi  olim  fuisse  to- 
tum  scholion  suspicor :  „vitia  filios  tenent,  a  vitiisretinentpatres." 

45.  Dum  id  rescitum  iri  credit  tantisper  cavet. 

Sch. :    „bene  cavet  quasi  malo."  Haud  dubie  vera  est  antiqua 
lectio  malum. 

50.  De  tota  hac  Micionis  disputatione,  qua  suam  adversus 
filium  adoptivum  lenitatem  defendit,  annotatum  invenimus: 
„vide  quemadmodum  suum  ad  indulgentiam  affectum  revocet 
optimae  disciplinae."  Potestne  revocare  dici  adscribendi 
sensu?  Hoc  enim  opus  hic  est:  quod  sponte  fecit  Micio,  qui 
leni  animo  natus  est,  id  se  de  industria  fecisse  fingit,  ratum 
hanc  esse  optimam  disciplinam. 


167 

I,  2,  6.  Omitto]  ^TtaQaXri^iifig"  Immo  TiaQccUL-^ig.  Saepe 
sic  in  Donati  editionibus  peccatur. 

21.  ,,Quod  cum  aliis  grave  propositum  est,  hoc  solum  dicendo 
leve  reddit,  id  est  fores  effregit."  Sententia  est:  „cetera 
Aeschini  facinora  alio  appellat  nomine  Micio ;  hoc  autem 
(fores  effregit),  quod  grave  fieret  delictum,  si  simul  cum  ceteris 
Aeschini  peccatis  commemoraretur,  leve  reddit  separando. 

24  —  27.  Tu  nunc  tibi 

Id  laudi  ducis,  quod  non  fecisti  inopia? 
Iniurium  est,  nam  si  esset  unde  id  fieret 
Faceremus. 
Ad    vs.    26    annotatur:    „non   est   necessario    consequens,    sed 
probabiliter   admittitur   apud    oratores."  Lege:  ut  apud  ora- 
tores:   hoc   non   necessario  sequitur,  sed  tamquam  probabile 
sumitur,  ut  oratores  facere  solent. 

29  Ubi  te  exspectatum  eiecisset  foras. 

Expectatum]  „odiosum  et  malae  vitae."  Pro  malae  varia 
lectio  est  molestae,  quam  recepit  Klotziana.  Mihi  utrumque 
displicet.  Lego:  „odiosum  et  male  vivum  (i.  e. :  quem 
vivere  etiam  et  ipsi  et  aliis  molestum  est). 

56.  „Rusticani  stomachi  est  repetere  semper  verba  quae 
invitus  alius  audierit."  Non  corruptum  audierit  sed  dictum 
ita  ut  Graece  ccKovaEtev  av.  Excidisse  tamen  opinor  semel 
post  audierit. 

7 1  sq.  Dixit  velle  uxorem  ducere : 

Sperabam  iam  defervisse  adolescentiam. 

Sch. :    „mire  non  dixit:  sperabam  ilhim  iam  corruptum."  Pro 

corruptum    lege    correctum:    non    magistri    morum    instar 

Micio  loquitur,  sed  hic  quoque  lenissimi  patris  sermone  utitur. 

II,  1,  5.     Quamquam  est  scelestus,  non  committet  hodie 

[unquam  iterum  ut  vapulet. 
Iterum   ut   vapulet:    „minaciter   poeta   priorem   litem  su- 

stulit  dicendo  itcrum:  ut  non  eadem  lis  esset,  de  qua  .supra 
Demea  qucstus  est,  sed  instaurata  nascatur."  Corrupta  liacc 
adeo  ut  de  emendatione  desperem. 

Eadem  videtur  conditio  scholii  ad  vs.  11: 

Novi  ego  vestra  haec:  nollem  factum,  iusiurandum 

[dabitur  to  esse 
Indignum  iniuria  hac, 
ubi  praestare  dicitur  separatim  legere  iusiurandum  da- 
bitur  et  separatim  te  esse  indignum  iniuria  hac,  hoc 
argumento:  „verba  enim  satisfaciunt ;  quum  res  colUgitur  in 
generalibus  causis,  nam  saepe  irae  ac  lites  iureiurando  sunt 
terminatae." 

23.  Certam  esse  formulam,  qua  is  utatur  qui  nil  debeat, 
non  me  novit  SchoHasta  docet,  additque:  „non  quod  igno- 
retur,  sed  quod  in  iure  non  cernatur."  Alteram  horum  partem 
corruptam  censeo. 

29.  Scholion:  „quasi  diceret,  ubi  non  est,  quando  Aeschinus 
loquitur"  ingeniosissime  a  Westerhovio  distinguitur  et  cxpli- 
catur:  „quasi  diceret:  ubi  non  est.  Quando  Aeschinus  loquitur." 
Vult  enim  Donatus  Sannionem  plura  dicturum  fuisse,  sed  ab 
Aeschino  interpellatum  tacuisse." 

37.  Minis  viginti  tu  illam  emisti :  quae  res  tibi 

[vortat  male. 
Scholiasta:  „adiicit  contumeliam,    quasi   et  hoc  multum  sit  et 
inimicum."   Hoc   est:   pro  ancilla  solvere  lenoni  pretium  quo 
empta    est;    inimicum    corruptum   videtur;   requiritur  fere: 
non  ferendum.  An  iniquum? 

46.  Homini  misero  plus  quingentos  colaphos  infregit  mihi. 
Schol. :  „  . . .  et  flebiliter  pronuntiandum  est :  hoc  enim  expri- 
mitur,  ut  tamen  incuset  in  alieno  facto  fortunam  suam.  Et 
vide  quantum  hoc  distet  ab  illo  quod  supra  dicebat:  istuc 
volo  ergo  ipsum  experiri:  hoc  quia  solus  est,  illud  quia 
cum   adversario."   ^ensus   est:    „quamquam  de  facto  Aeschini 

loquitur,  tamen  quid  s  i  b  i  evenerit  eo  demonstrat ;  inde  flebilis 
exsistit  oratio,  planeque  diversa  ab  ea,  qua  supra  de  eadem 
re  actum  est:  hic  enim  leno  solus  loquitur."  Hoc  enim 
exprimitur  vereor  ut  sanum  sit. 

II,  2,  1.  sq.  His  verbis  Ctesiphonem  lenonis  vindictam  me- 
tuentem  confirmat  Syrus : 

Tace,  egomet  conveniam  iam  ipsum:  cupide  accipiat  faxo, 

[atque  etiam 

Bene  dicat  secum  esse  actum. 
Bene  dicat  secum  esse  actum]  „actum  recte  additum 
est."  Primum  scholii.  verbum  inepte  e  lemmate  repetitum. 
Verbis  enim  quae  sequuntur :  „  nam  multa  etiam  cupide  acci- 
pimus,  ita  tamen  ut  male  nobiscum  esse  dicamus  actum" 
demonstratur  non  actum  recte  esse  additum  sed  bene 
dicat   secum    esse    actum. 

2.  Tam  ad  lenonem  conversus:  „Quid  istuc  Sannio  e.  q.  s." 
ait.  Schol. :  „Vide  quam  ingeniose  Terentius,  qui  supra  ab 
Aeschino  lenonis  nomine  facit  Sannionem  vocari,  utpote  ab 
homine  arroganti  et  feroci  ob  aetatem  et  negotium,  at  hunc 
blande  circumvenientem  honoriflcentius  inducit  cum  lenone 
loqui  et  Sannionem  eum  vocare."  Post  negotium  inse- 
rendum  videtur  alienum.  Ferox  enim  adversus  lenonem 
fuit  Aeschinus,  et  quia  iuvenis  est  et  quia  non  sua  res 
agebatur. 
9  sqq. 

Metuisti,  si  nunc  de  tuo  iure  concessisses  paululum  atque 

Adolescenti  esses  morigeratus,  hominum  homo  stultissime, 

Ne  non  tibi  istuc  foeneraret? 
Sannioncm    haec    rogat    Syrus.    Schol. :    „bene   tuo  iure,  ne 
diceret:    non    erat    res    mea    quam   venalem   habui." 
Sententia   est:  „periculum  erat  ne  leno,  ut  in  Phormione  ille, 
diceret :  non  est  mea,  iam  vendidi  alii." 

Respondet  leno:  „ego  spem  pretio  non  emo."  Hic  Syrus: 
„nunqiiam  rcm  facies."  AU  quae  verba  annotatur:  „leno  quid- 
quid  agit  ad  lucrum  refert:  et  sic  lucri  genus  dicit  esse  Syrus 
a  lenone,  quemadmodum  persuadet."  Sensu  cassa.  Propono :  „leno 
quidquid  agit  ad  lucrum  refert,  et  sic  spem  lucri  genus  dicit 
esse  Syrus  lenoni  quem  ad  morigerandum  persuadet." 

18.  „Nunc"  Syrus  ait  „ancillam  tuam  Ctesiphoni  vende  quanti 
est  empta;  peregre  tibi  proficiscendum  scio: 

ubi  illinc,  spero,  redieris,  tamen  hoc  ages." 
Ad   ubi   illinc,   spero,    redieris   annotatur:    „ex  spe  .sua 
vult  Syrus  ostendere  quid  leno  debeat  sperare,  id  est,  non  se 
accepturum   modo."   Haec   non  intelligo;  periisse  hunc  scholii 
finem  suspicor:  „pecuniam,  sed  etiam  de  reliquo  acturum." 

20.  Inieci  scrupulum  homini]  „hoc  leno  non  audit; 
simul  enim  dicitur  quum  ille  clamat.  Et  ideo  simul  legi  non 
potest."  Ultima  sic  scripta  sunt  ab  eo  qui  in  clara  luce  caecu- 
tiret.  Integri  scholii  haec  fuit  sententia:  „quamquam  quae 
Syrus  dicit  et  quae  Sannio  clamat  deinceps  leguntur,  tamen 
in  scena  simul  sunt  pronuntianda.  Syrus  enim  secum  loquitur 
et  ita  ut  Sannio  non  audiat." 

36.  Omne.s  dentes  labefecit  mihij  „imuria  lenoni 
tunc  dolet,  quum  adiuncta  damno  est:  ut  supra: 

quando  eum  quaestum  occeperis 
Accipienda  et  mussitanda  iniuria  est  adolescentium. 
Vel    idcirco    enumeratis    contumeliis    adiecit:    etiam    insuper 
defrudet?"  Pro  vel   idcirco  legendum  est  et  idcirco. 

Sequitur:  „et  vide  ut  eadem  quae  dixit  supra  repetat,  sed 
ardentius  tamen  et  cum  av^i^aei.  Sic  Virgilius  in  maius  repetit, 
quod  non  semel  dicit."  Aut  locus  e  Virgilio  citatus  hic  excidit, 
aut,  id  quod  verisimilius  videtur,  ipsum  Virgilii  nomen  vitio 
natum  est. 

44.  In  Westerhoviana  obscurissima  hic  legitur  annotatio  de 
novis  personis  in  scenam  prodeuntibus,  quarum  adventu  quaestio 

aliqua  dirimatur.  Quam  Klotziana  exhibet,  ea  facilem  habet 
intellectum  praeter  ultima  haec,  quae  ei  sunt  cum  Westerhovi- 
ana  communia:  „mire  tamen,  quod  quasi  ex  argumento  sit, 
ut  futuri  actus  sui,  anteqiiam  loqui  incipiant,  describantur," 
ubi  neque  tamen  neque  ex  argumento  sit  sanum 
videtur. 

45.  Rogavit  leno :  „quid.quod  te  oro?"  Syrus  nil  nisi: 
„paulisper  mane"  respondet.  Hic  et  alia  annotantur  et  haec: 
„quam  bene  fastidiosum  lenonem  facit  Syrus."  Immo  vero: 
„quam  bene  fastidiosum  facit  (sc.  poeta)  Syrum."  Eoganti 
nullum  dare  responsum  sed  manere  eum  iubere  arrogantis  est 
et  fastidiosi.  Talis  autem  Syrus  a  poeta  depingitur,  leno  vero 
tamquam  demissus  planeque  xaTtsivog.  Sequuntur  haec:  „nam 
et  supra  non  intendenti  dicit  toties  in  uno  sensu  hoc  idem 
Syrus  de  amica.  Potest  hoc  interrogative  pronuntiari."  Scribo : 
„nam  et  supra  non  attendenti  dicit  toties  in  uno  sensu 
hoc  idem  Syro."  A  vocibus  autem  de  amica  novum  incipit 
schoHon,  quod  suo  loco  motum  est.  Ad  verba  enim  praece- 
dentia:  laetus  est  de  amica  pertinet.  Verbis  denique  in 
uno  sensu  hoc  idem  parum  eleganter  nimisque  fuse  signi- 
flcatur  aliis  verbis  idem  supra  saepe  iam  dixisse  lenonem. 
An  corruptum  in  uno  sensu? 

II,  3.  Q  u  i  d  e  g  0  n  u  n  c  t  e  1  a  u  d  e  m  ?] :  „ quia  laus  genus 
causae  est,  quod  non  adhibetur  nisi  dubiae  rei."  Quid  haec 
sibi  vohmt? 

6.  Ctesipho  secum  fratris  de  se  merita  postquam  extuht 
haec  addit: 

Itaque  unam  hanc  rem  me  habere  praeter  ahos  praeci- 

[puam  arbitror, 
Fratrem   homini   nemini   esse  primarum  artium  magis 

[principem. 
Annotantur  et  aha  et  haec:  „si  distinxeris  fratrem,  crit  bis 

iit   arbitror,   subaudiendum."  Immo  vero:  „erit  bis  arbitror 
subaudiendum." 

Sequitur:  „hanc  sane  locutionem  scire  debemus,  propter 
personam  elaboratam."  Multum  liic  sudarunt  critici;  verum 
dele  virgulam  post  debemus,  sanissima  erunt  omnia.  Per- 
sona  elaborata  nihili  est,  sed  locutio  est  elaborata  prop- 
ter  personam,  i.  e.  ut  moribus  conveniat  personae  quae  ea 
utitur. 
7  sq. 

Sij.  0  Ctesipho !  Gt.  0  Syre !  Aeschinus  ubi  est?  Sy.  Elhim 
[te  exspectat  domi.  Ct.  Hem. 

Sy.  Quid  est  ?  Ct.  Quid  sit  ?  illius  opera,  Syre,  nunc  vivo, 

[festivum  caput! 
De  festivum  caput  postquam  dixit  esse  qui  illis  verbis 
significari  putent  non  Acschinum  sed  initium  orationis,  quo 
Ctesipho  utitur,  haec  addit  Schohasta:  „quod  si  est,  nihil  potest 
supra  hanc  laudationem,  nam  supra  hoc  factum  erit  accipien- 
dum."  Merae  tenebrae!  AHquid  tamen  lucis  afferre  possum :  pro 
supra  hoc  factum  haud  dubito  quin  Syri  hoc  dictum 
sit  legendum.  Et  fortasse  sic  totus  locus  persanatur.  Raro 
enim  laudat  Syrus,  ergo  eius  laudes  maioris  sunt  pretii  quam 
ceterorum  omnium. 
9  sq. 

Quin   omnia  sibi  postputavit  esse  prae  meo  commodo: 

Maledicta,   famam,   meum   amorem   et  peccatum  in  se 

[transtulit. 
Scholiasta:  quin  omnia]  „admirative  quin,  et  sic  pronun- 
tiandum  quin,  t6  naQeXKov  usque  ad  maledicta,  famam." 
Corruptissima  haec  atque  sic  fere  emendanda:  „admirative 
q  u  i  n  et  pronuntiandum"  (p  r  o  n  u  n  t  i  a  n  d  u  m  autem  significat : 
„voce  gestuque  actoris  adiuvandum,"  v.  p.  105).  Deinde  novum 
sequitur  scholion:  „t6  TtaQskKov  usque  ad  maledicta,  fa- 
mam,"  i.  e.    „post   omnia  naQikKei  maledicta,   famam, 

sed  non  ultra  procedit  ro  itaQiXxov,  nam  meum  amorem 
et  peccatum  sunt  verbi  transtulit  obiecta." 

11,  4,  1 :  „ oportet  autem  mene  quaerit  cum  quadam 
gesticulatione  et  subsultatione  sperantis  lenonis,  ad  hoc  se 
quaeri  ut  accipiat,  pronuntiare,"  Immo  p  r  o  n  u  n  t  i  a  r  i,  ut  opinor. 

10.  Stultitia  est  istaec]  „hoc  scilicet  fateri  ei  qui  ipse 
patri  nunquam  quidquam  celaverit."  Immo  non  fateri  (id 
enim  magis  arridet  quam  Westerhovii  coniectura  celare). 

12.  Quid  ait  tandem  nobis  Sannio? 

Schol. :  „nobis  tw  tdiraTtffjU,w  (i.  e.  dativi  ethici  sensu)  additum 
est;  non  enim  nobis  intelligendum  est."  Immo  nobis  ait: 
dativus  ethicus  est  nobis,  non  dativus  obiecti  remotioris. 

14.  Ne  tam  quidem]   „tam  pro  tamen,  et  deest  dicas 

me   properare,    ut   sit   etiam  adverbium  hortantis  vel  con- 

sentientis."  Intelligi  haec  non  possunt  nisi  etiam  alio  genere 

literarum  depingatur.  Est  enim  vocabulum  e  textu  poetae  (vs.  15) : 

Quamvis  etiam  maneo  otiosus  hic. 

18.  Ne  si  magis  irritatus  siet]  „velut  clamet  scilicet." 
Hoccine  vult:  „post  ne  exspectes  verbum  quale  estclamet"? 
An  in  ea  voce  latet  canis?  Nam  bis  idem  in  uno  scholio 
dici  mirum  non  sit. 

III,  1,  4.  Neminem  habeo]  „ quid  enim  opus  est ?  aut  cur 
nunc  quereris?"  Interpellat  his  verbis  Scholiasta  Sostratam,  ut 
demonstret  (id  quod  supra  ponitur)  mulieres,  cum  querantur, 
multa  coacervare  quae  a  loco  sint  aliena. 

ib.  Solae  sumus]  „nunquam  pluraliter  solae."  Inepte 
hic  compilator  sententiam  corrupit  quae  in  sequenti  scholio 
legitur:  „quum  lioc  nomen  singularitatis  sit,  mire  solae 
pluraliter  dixit." 

8.  Scholion  ad  liunc  versum  egregie  emendavit  Westerhovius 
legendo :    „et   sic   maluit   dicere,    quum   non  Aescliino  culpam 

sed  potius  casui  attributam  velit"  pro  „et  sic  maluit  dicere 
quam  nunc  Aeschino  culpam,  sed  potius  casui  attributam  vellet." 
10.  „Et  genus  iam  ad  vivos  pertinet,  familia  etiam  ad 
defunctos."  Estne  iam  hic  idem  quod  tantummodo?  Et 
quid  tota  sibi  haec  vult  doctrina? 

III,  2,  8. 

Quem  neque  fides,  neque  iusiurandum,  neque  illum 

[misericordia 
Repressit  neque  reflexit. 
Schol. :  „sic  hoc  dictum  est  ut  a  Virgilio: 

Num  fletu  ingemuit  nostro,  num  lumina  flexit? 
Num  lacrimas  victus  dedit,  aut  miseratus  amantem  est? 
Ut  si  non  potuit  reprimi  ne  faceret,  saltem  ut  in  peccando 
esset  mitior,  debuit  commoveri?"  Quoniam  sequitur :  sed  melius 
quod  supra,  pro  ut  si  non  potuit  legendum  est  aut  si 
non  potuit,  quodque  post  illud  aut  legitur  novam  continet 
explicationem  (vel  verbi  repressit  vel  reflexit). 

16.  Egregia  emendatione  Westerhovius  hoc  scholion  sanavit 
pro  bracchiaque  et  cetera  vitia  legens:  „bracchiaque 
et  cetera.  Vindicta  e.  q.  s." 

18.  Sublimem]  „ista  poena."  Corruptum;  neque  quidquam 
prodest  coniectura  ipsa   poena. 

23.  Te  ipsam  quaerito 

Te  exspecto :  oppido  opportune  te  obtuhsti  mihi  obviam. 
Scholion  ad  hunc  locum  sic  refinxit  Westerhovius :  „incerta 
distinctio  utrum  te  exspecto  oppido  opportune  sit 
dicendum  an  exspectare  sit  impatienter  cupere,  et  sine 
praescriptione  temporis,  sperare  iuxta  certum  tempus."  Laudo 
Westerhovii  operam,  sed  integrum  scholion  restituisse  non 
videtur.  Etenim  inter  an  et  exspectare  excidisse  suspicor: 
1".  alterius  distinctionis  signiflcationem,  2".  „altera  haec 
distinctio  vera  est  cum  e.  q.  s." 

46.  Peiore  res  loco  non  potest  esse,  quam  in  quo 

[nunc  sita  est. 
Primum  indotata  est. 
Sostrata  de  fllia  vitiata  haec  conqueritur.  Ad  primum  indo- 
tata  est  annotatur:  „ratio  subiecta  est  causae."  Niliil  horum 
intelligo ;  an  pro  c  a  u  s  a  e  legendum  est  q  u  e  r  e  1  a  e  vel  tale  quid  ? 

III,  3,  8.  Hic  omnino  inspiciatur  Westerhovii  editio,  qui  feliciter 
emendando  prudentem  hanc  restituit  observationem :  „ordo 
est  nobihum,  grex  obscurorum  hominum." 

40.  Nihil  nisi  sapientia  est]  „ridicule  prius  additum 
nihil  quam  quicquam  laudis  nomine."  Hic  haereo,  cum 
praesertim  non  liceat  iungere  priusquam.  Sequitur  enim 
deinde. 

42.  Sineres]  „ab  argumento  fabulae  repetit  sinerem." 
Non  intelligo.  An  forte  haec  est  sententia:  „verbum  sinerem 
desumptum  ex  initio  fabulae  (vs.  108),  ubi  argumentum 
exponitur"? 

50.  Vitiosum  ad  hunc  versum  scholion  sanare  non  contigit 
Westerhovio,  nisi  quod  in  verbis:  „adoriri  est  quasi  aliquem 
oriri  id  est  exsurgere"  rectissime  probavit  egregiam  Wielingii 
emendationem  ad  aliquem  pro  aliquem. 

55.  Lacrimo  gaudio]  „recte  additum  est  gaudio,  quia 
lacrimae  solum  moerorem  significant."  Wielingius  pro  solum 
legit  solae.  Praestat  ut  opinor  pro  lacrimae  —  signi- 
ficant  legere:  lacrimare...  significat. 

84.  Egregie  scholion  ad  hunc  versum  correxit  Westerhovius 
pro:  „bene  autem  dubitat  et  famiham  inveniat  civem  et 
multum  absens  a  conspectu  civium"  legendo:  „bene  dubitat 
an  familiarem  inveniat  civem,  ipse  multum  absens  a  con- 
spectu  civium." 

III,  4,  8.  „Quomodo  accipimus  haud  sic  auferent?  an 
factum  suum  auferent  sic;  an  si  correxerint  culpam,  non  silentio 

transituros  ipsos,  vel  ipsum  quod  factum  est."  Westerhovius  pro 
si  scribi  iussit  nisi,  sed  vel  sic  cetera  sensu  cassa  videntur. 
10.    Quid    sibi    vult   haec   observatio:    „parens   veri   amoris 
nomen  est  et  aequali  loco  continet  interpretationem  ?" 

12.  „Si  deseris  nos"  Geta  ait  „perimus."  Respondet  Hegio: 

Cave  dixeris. 
Neque  faciam,  neque  me  satis  pie  posse  arbitror. 
Ad   neque  —  arbitror  annotatur:  „honesta  locutio,  qua 
significat,  quidquid  fecerit  pro  pietatis  debito  illis  merito  parum 
esse."    Corrupta   videntur    lenique    emendatione    in    integrum 
restituenda.  Pro  parum  enim  factum  rescribo. 
17.  Neque  boni 

Neque  liberalis  functus  est  ofRcium  viri. 
Neque  boni]  „quasi  id  quod  est,  velit  quod  esse  debet."  Optime 
Westerhovius :  quia  is  prodest  vel  prodesse  debet. 

25.    Aeschini   peccatum   sic  Hegio  describit  reprehenditque : 
„Simuli  amici  nostri  filiam  vitiavit: 

ubi  scit  factum,  ad  matrem  virginis 
Venit  ipsus  ultro  lacrumans,  orans,  obsecrans, 
Pidem  dans,  iurans  se  illam  ducturum  domum. 
Ignotum'st,  tacitum'st,  creditum'st,  virgo  ex  eo 
Compressu  gravida  facta'st:  mensis  hic  decimus  est. 
Ille  bonus  vir  nobis  psaltriam,  si  dis  placet 
Paravit  quicum  vivat;  illam  deserit. 
Annotantur    et    alia    et    haec:    ubi    scit    factum]    „id   est 
intelligit   et   sentit,   quia   supra  futurae  peccaverit."  Eleganter 
Wielingius:    „id   est   intelligit   et   sentit,  quid  sua  persuasione 
peccaverit." 

35.    „Proferendi    Getae    haec    maxima    causa    est   e.  q.  s." 

Aut  corrupta  haec  suntaut  proferre  vim  habet  extollendi. 

61.     „Sollicita    obsequela    Hegionis,    ultima    in   loquendo." 

Immo   ultimi.  Anxie  et  sollicite  cavet  Hegio  ne  arrogantior 

videatur:  ergo  semper  loquitur  ultimus. 

IV,  I,  13.  „Vide  magistrum  ad  nequitiam,  ut  simplici  adolescenti 
mentiendi  viam  demonstret,  et  honestum  tentet  afferre  argu- 
mentum  ad  mendacium:  propter  clientem,  amicum  aut  hos- 
pitem  in  urbe  cessare  visum."  Pro  cessare  visum  lege 
cessavisse.  Hoc  enim  mendacium  servus  adolescenti  com- 
mendat:  „propter  clientem,  amicum,  hospitem  in  urbe  cessavi." 

IV,  2,  21.  „Mire  Terentius  eos  ipsos,  qui  falluntur,  ex  aliqua 
pavte  cautos  facit,  ut  eo  delectabilius  spectatoribus  procedant  doli. 
Nam  quae  gratia  est  aut  delectatio  non  stultissimum  falli?" 
Omnino  non,  quod  ante  stultissimum  legitur,  delendum 
est,  ut  stultissimum  sit:  plane  et  sine  ulla  exceptione 
stultum. 

25.  ,,Laudo,  Ctesipho,  patrissas"  verba  haec  sunt  Demeae 
senis  illius  nimis  severi  nimisque  suae  sibi  sapientiae  conscii. 
Annotatur:  patrissas]  „attende  quam  bene  inventum  sit 
inanem  se  dicere.  Nonne  videtur  ibi  stultissimus,  cum  huius- 
modi  laude  non  modo  se  non  laudare  velle,  quod  odiosum  est, 
sed  etiam  filium  apud  intelligentes  vituperare  videatur."  Emendo 
sic:  inventus  sit  inanis  senex  pro  inventum  sit 
inanem  se  dicere. 

31.  Scio  ubi  sit,  verum  hodie  nunquam  monstrabo. 
Verum   hodie   nunquam  monstrabo]  „volens  senem 

avidius  quaerere  quod  hic  ardor  semper  paratissimus  credentes 
etiam  fallit,  ei  fingit  se  nolle  dicere."  Corrupta ;  requiritur  fere 
tardissime  credentes  pro  paratissimus  credentes. 
Sunt  autem  tardissime  credentes  suspicaces  homines  et 
qui  non  facile  fidem  habent. 

32.  At  nomen  nescio  illius  hominis:  sed  locum 
novi  ubi  siet]  „recte,  quia  si  hominem  diceret,  non  erat 
errandum  agnita  persona  hominis:  et  ubi  habitet  cognito,  si 
notus  esset,  nulla  causa  quaerendi."  Sanum  sensum  hinc  non 
extundo  itaque  emendationem  propono  hanc:  „recte  siet,  quia 

12 

si  habitet  diceret  non  erat  errandum,  agnita  persona  ubi 
habitet  cognito;  et  si  notus  esset  nulla  caiisa  (|ii;HtcM(li."  Ri 
Syrus  dixisset:  „scio  ubi  homo  ille  liabit(jl,  tiraii  iam  mi'Ii 
posset  Demea,  quia  cognito  illius  hominis  domicili*;,  siniul 
ipsum  agnosceret;  et  si  notus  ille  homo  ei  esset  (et  notus 
est  cuius  domicilium  novimus)  non  iam  erat  quod  quaereret 
Demea."  Cf.  Phonnio  vs.  305 : 

Hominem  commonstrarier 
Mi  istum  volo,  aut  ubi  habitet  demonstrarier. 
35.  Ubi  eo  veneris,  clivos  deorsum  vorsus  est 
hac  te  praecipitato]  „hoG  lentius  aliqui  legunt,  aliqui 
clarius  ut  sit  praecipitato  cito  descende."  Antiqua  haec 
lectio  sanaque,  nisi  quod  pauca  vocabula  desiderantni  :  jiost 
prius  enim  aliqui  legunt  inserendum  est  ut  sit  maledic- 
tum.  Ambigue  enim  dictum  praecipitato  te. 

47.  Ubi  potetis  vosj  „incerta  persona:  nam  Syro  vel 
Demeae  hoc  dictum  iungi  potest."  Pro  iungi  lege  iniungi. 
Et  nomen  Demeae  corruptum  est;  non  enim  illi  dictum  hoc 
est  sed  ipse  dixit.  Sententia  requiritur  haec:  „Vos  significat: 
te  cum  toto  isto  nepotum  grege." 

48.  Data  vocis  Silicernium  explicatione  haec  addit:  „et 
sic  est  melius  quam  ut  quidam  Xenophonta  int(  rpivtantes 
putant,  sic  nos  Silicernium  intelligere,  hoc  est  silicem 
cernentem  senem,  dum  incurvus  est,  vel  stratae  saxo  viae 
intentus  vel  sarcophagi  iamiam  appropinquantis  sibi."  Quid 
haec  omnia  ad  Xenophontem?  Baylius  ^vwevocpora  legit; 
equidem  comoediae  titulum  latere  hic  opinor.  Stratae  viae 
est  genitivus  ab  eodem  saxo  dependens  a  quo  pendet  sarco- 
phagi   appropinquantis. 

IV,  8,  2.  In  peccatum  ortum  est  vocem  peccatum 
esse  subiectum  hoc  argumento  demonstratur :  „nunquam  enim 
eadem  pars  orationis  iungi  nisi  per  aavvdszov  potest."  Dele  n  i  s  i : 

sic,  quamquam  satis  inepto  sermone,  hoc  dictum  erit:  „si  et 
ortum  et  peccatum  praedicata  essent,  utique  interponenda 
erat  coniunctio."  Auctorem  scholii  aliquanto  elegantius  scripsisse 
opinor. 

14.      Omnes,  quibus  res  sunt  minus  secundae,  magis  sunt, 

[nescio  quomodo, 
Suspiciosi. 
Nescio    quomodo]    „hoc   est   vehementia,    nulla  palam 
ratione."    Lege    vehementer;    nam    utrumque    inest  in  illo 
nescio  quomodo,  et  vehementer  et  nescio  cur. 

17.  „Coram  ad  cetera«  personas  refertur,  palam  gene- 
raliter  dicitur."  Omnino  recipienda  varia  lectio  certas  pro 
ceteras. 

IV,  4.  In  scenam  prodit  Aeschinus  et  sic  lamentatur: 
Discrucior  animi.  Hoccine  de  improviso  mali  mihi  obiici 
Tantum. 
Annotatur   ad  hoccine  de  improviso  mali:  „ haec  verba 
repentino  nuntio  perculsum  indicant  Aeschinum  propter  divor- 
tium  stare  et  iram  circa  se  Sostratae  et  eius  filiae  ob  raptum 
meretricis."     Quid,     quaeso,     in     isto    propter    divortium 
stare    latet?    Legendum    fere:    Aeschinum    divortium 
metuere    propter    iram    e.  q.  s. 

ib.  „Obiici  dicitur  in  utramque  partem:  ut  si  quos  ante 
quis  videt,  quam  exspectaverit,  quo  verbo  magnitudo  doloris 
ostenditur  ex  improviso  incommodo."  Legendum  censeo  et  si 
quos  pro  ut  si  quos  et  et  eo  verbo  pro  quo  verbo: 
alioqain  istud  in  utramque  partem  sensu  carebit. 
6  sqq.  Sic  infortunium  suum  Pamphilus  narrat: 

Sostrata  credit  mihi  me  psaltriam  hanc 
Emisse :  id  anus  fecit  indicium  mihi. 
Nam  ut  hinc  forte  ea  ad  obstetricem  erat  missa:  ubi 

[eam  vidi,  illico 

Accedo,  rogito  Pamphila  quid  agat:  illa  exclamat:  abi 

[abi  iam,  Aeschine. 
Ad  illa  exclamat  annotatur:  „non  respondot  sed  exclamat. 
Et  bene  vim  addidit  ad  exclamationem  fuisse.  Ergo  a  vocis 
sono,  non  a  verbis."  Sic  equidem  hanc  annotationem  accipio: 
„exclamandi  verbum  interdum  tantummodo  orationis  genus 
signiftcat,  quo  quis  utitur ;  hic  tamen  Aeschinus,  dum  illo  verbo 
utitur,  hoc  addit  narrationi:  aniculae  etiam  superfuisse  cla- 
mandi  vim."  Ipsum  Donatum  paulo  elegantius  locutum  suspicor. 
21  sq.  Sic  semet  ipsum  alloquitur  adhortaturque  Aeschinus: 
Cessatum  usque  adhuc  est:  nunc  porro,  Aeschine,  ex- 

[pergiscere ! 
Nunc  hoc  primum  est:  ad  illas  ibo  ut  purgem  me: 

[accedam  ad  fores. 
Annotatur :  Nunc  hoc  primum]  „ primum  ab  eo  quod 
rogandus  est  pater."  Pro  est  legendum  opinor  erat.  Haec 
enim  requiritur  sententia:  „primum  post  ilkid,  quod  olim 
faciendum  erat,  ut  a  patre  peteret  ut  uxorem  sibi  Pamphilam 
ducere  liceret." 

IV,  5,  9.  Gaudet  Micio  filium  adoptivum  non  adeo  esse  impu- 
dentem  quin  erubescere  possit  et  erubuit,  salva  res  est 
ait.  Annotatur:  „nimis  paterna  sententia.  Et  e  contrario  Simo 
in  Andria:  vide,  num  eius  color  pudoris  signum 
usquam  indicat.  Et  quanti  aifectus  est  non  dixisse 
erubnit,  salvus  est  sed  salva  res  est.  Nonne  tibi 
videtur  res  eius  omnis  in  Aeschino  constituta?  eodem  animo 
et  supra  dixit,  in  eo  me  oblecto:  solum  id  est  carum 
mihi.  Non  enim  solum  intulit  quod  exspectabatur,  sed 
absolute,  quasi  ex  omnibus  s  o  1  u  m  id  est  inquit."  Legendum : 
„non  enim  solus  intulit  e.  q.  s."  Hoc  enim  sibi  vult  anno- 
tatio:  ^multo  maioris  est  caritatis  solum  id  de  homine 
dicere  quam  solus." 


181 

12.  Ego  dicamtibi]  „senile  est,  nam  id  iam  dicendum 
fuit,  et  hoc  t^cpuGiv  habet  vihs  rei,  quae  vel  facile  dici  possit, 
vel  non  celanda  sit."  Sic  accipienda  haec  opinor:  „exordium 
ego  dicam  tibi  loquacitatis  senilis  est,  indicatque  id  quod  se- 
quitur  non  esse  magni  momenti,  neque  quidquam  arcani  habere." 

18  sq.  Aesch.  Perii!  Mi.  Quid  est? 

Aesch.  Nihil,  recte,  perge. 

N  i  h  i  1 ,  r  e  c  t  e  ]  „  id  est,  recte  quod  perii.  Et  vide  trisyllabum 
artificiose  esse  subiectum,  ut  qui  perii  dixit,  vix  hoc  locutus 
fuisse  videatur."  Egregie  Wielingius  trisyllabo  pro  trisyl- 
labum.  Primum  enim  trisyllabo  perii  Aeschinus  usus  erat, 
nunc  vocem  trisyllabam  edere  iam  non  potest. 

26.  Nonne  haec  iusta  tibi  videntur  postea]  „Sci- 
hcet  illa  quae  amicus  tuus  dixerat  prius  quam  haec  audires." 
Deleatur  quae.  Tota  annotatio  perversam  continet  vocabuli 
postea  explicationem.  Etenim  postea  hic,  ut  saepe  hodie, 
stomachantis  est  et  cum  quadam  acerbitate  loquentis. 

32.  Quicum  illa  consuevit]  „legitur  et  illam,  et 
dicebant  veteres  hanc  rem  consuevit."  Lege:  „legitur  et 
qui  illam." 

51.  In  qua  civitate  tandem  te  arbitrare  vivere? 

Verba  haec  sunt  Micionis,  senis  lenissimi  ad  filium  adop- 
tivum.  Sch. :  in  qua  civitate]  ,,vide  omnes  sententias  poni 
accusatorias  et  nihil  amoris.  Isti  sunt  orationum  colores  diffl- 
cillimi:  sed  elaboravit  Terentius  JVIicionem  facere  leniter  accu- 
santem  et  inducere  Demeam  durissime  blandientem."  Egregie 
Wielingius  pro  nihil  amoris  reposuit  nimii  amoris,  sed 
praeterea  pro  difficillimi  requiro  dissimillimi,  qua 
voce  opus  hic  esse  vel  una  particula  sed,  quae  sequitur, 
demonstrat:  „sunt  quidem  colores  accusatoris  et  lenis  patris 
dissimillimi,  sed  hoc  ipsum  voluit  Terentius.  Quemadmodum 
enim  Demeam  mox  duriter  blandientem  faciet.  sic  hic 
Micionem    inducit    leniter   accusantem."    Quod   in   altero 

Scholio  legitur:  „quo(l  obiurgat  Micio,  magni  amoris  est  et 
necessaria  pro  persona  assentatio"  corruptissimum  videtur. 
Quid  enim  estnecessaria   pro   persona   assentatio? 

65.  „Magnus  institor  sui  beneficii  est,  qui  a  diis  petendum 
esse  dicit  quod  ipse  praestabit."  Quo  sensu  hic  dictum  est 
institor?  An  hominem  significat  qui,  ut  institor  circum- 
foraneus   merces  suas,  ita  beneficium  suum  exornat  laudibus? 

67.  Ni  magis  te  quam  oculos  nunc  amo  meos] 
„eleganter  inventum  est,  quod  in  se  amator  multum  diligat, 
id  est  oculos:  ut  e  contrario  in  Eunucho  adolescenti  ipsi 
eriperem  oculos,  id  est  ipsos  de  quibus  amat."  Mira  res 
est,  hic  tamquam  ex  Eunucho  citari  quae  in  ipsis  legantur 
Adelphis.  E  verbis  autcm  ipsos  de  quibus  amat  omnino 
de  eximendum. 

69.  Ardenti  oratione  patri  gratias  agit  Aeschinus;  cumque 
paulo  ante  ab  illo  iussus  sit  deos  prccari  ut  omnia  bene 
vertant,  nunc  „Abi  pater"  inquit 

Tu  potius  deos  comprecare:  nam  tibi  eos,  certo  scio, 
Quo  vir  melior  multo  es,  quam  ego,  obtemperaturos  magis. 
Annotatur:  „mira  sententia  deos  obsequi  bonis,  quasi  bonis 
hominibus  multum  debeant.  Et  in  excusationem  precandi  deos, 
vide  quae  facultas  nata  sit  patrem  sine  assentatione  laudandi!" 
Lege:  et  ex  commemoratione  precandi  deos  pro: 
et  in  excusationem  precandi  deos.  Etenim  hic  quoque 
Terentii  laudatur  vigilantia,  qui  ideo  senem  verbis  deos  com- 
p  r  e  c  a  r  e  utentem  fecerit  ut  lepide  eum  laudandi  facultatem 
nanciscatur  filius. 

IV,  7,  13.  „Illinc  huc  transferetur  virgo."  Micionis  haec 
verba  sunt.  Annotatur:  „Virginem  quae  etiam  cum  viro  fuit 
vocat."  Immo  etiam  quae,  non  quae  etiam.  Nomine 
enim  virgo  Pamphila  significatur,  qua  dudum  amica  usus 
est  Aeschinus. 

Hoc  fratris  de  amica  ad  iustas  nuptias  transferenda  audito 
consilio  Demea  exclamat: 

0  luppiter, 
Istoccine  pacto  oportet? 
Annotatur:    „o   luppiter   tragice   adiecit  a  Micione  versus." 
Lege  aversus  pro  versus.  Secum  enim  illud  o  luppiter, 
sed    istoccine    pacto    oportet?    ad    Micionem   conversus 
Demea  dicit. 

V,  3,  4,  „Neptunus...  omnium  elementorum  potior."  Neque 
potior  hic  legendum,  neque  cum  Westerhovio  potitor, 
sed  potens. 

39.        Non  quod  dissimilis  res  sit,  sed  quod  is  qui  facit. 
Sch.    ,,an   quia   huic   licet?"  Fragmentum  hoc  integri  scholii : 
„an  quae  huic  licet  facere  huic  non  licet?" 

45.  0  noster  Demea]  „blanda  et  cum  quodam  complexu 
eius  qui  reprehenditur  incusatio  et  de  more  sublata."  Ultima 
et   de   more   sublata  etiam  critici  manum  exspectant. 

56  sqq.  „Istam  psaltriam  mecum  hinc  abstraham"  Demea 
ait.  Respondet  Micio: 

eo  pacto  prorsum  illic  alligaris  filium. 
alligaris]  „quis  vero  dicitur  alligari  ad  aliquid  sine  quo 
esse  non  possit?  Ergo  proprie  ad  amicam  alligari  adolescentem 
dicit  amatorem."  Duo  hic  scholia  imperite  sunt  conglutinata : 
altero  contenditur  iocantis  esse  ahquem  alligari  dicere  ad  id 
quod  toto  amet  pectore,  altero  proprie  et  veritati  convenienter 
illud  verbum  hic  poni. 

V,  4,  27.  „Vide  remanere  in  Demea  non  penitus  eiectam  securi- 
tatem."  Immo  severitatem.  Etenim  usu  doctus  Demea 
subito  mitis  factus  est,  sed  excidit  tamen  ei  acerbe  dictum 
mea   minime   refert. 

V,  7,  1.  Occidunt  me  quidem]  ^quidem  pro  exspec- 
tatione  est."  Lege:  ^quidem  propter  exceptionem  est." 
Etenim  me   quidem  significat:  „me,  non  alios." 

10.  „Maceria  dicitur  paries  nunc  alicuius  demacerata." 
Praeclare  haec  sic  emendat  Westerhovius :  „maceries  dicitur 
paries  non  altus  e  calce  macerata." 

16.  lube  nunc  iam]  „tamquam  praestet  Micioni."  Absente 
haec  Micione  dicit  Demea,  sed  loquitur  „tamquam  praesto  sit 
Micio,"  quod  hic  legendum. 

Ib.  „Quasi  insultantes  dicere  solemus  nunc  minari  nunc 
assistere  quem  afflictum  tenemus."  Est  haec  annotatio  de 
acerbitate,  quae  inesse  soleat  coniunctioni  nunc,  si  impe- 
rativo  addatur.  Lege  ergo  iubere  pro  diccre  et  insul- 
tare  pro  assistere. 

25.  Consilium  dedit  lenitatis  plenum  Demea,  ideoque  luu- 
datus  „sic  soleo"  ait.  Ad  quae  verba  annotatur:  „potest  siQaveict 
videri,  quippe  quando  tale  consilium  probat  Demea  quod  pro- 
baret  adolescens."  Lego:  „quippe  quando  tale  consilium  dedit 
Demea  q.  p.  adolescens?"  Antea  enim  nunquam  tale  consilium 
dedit  Demea. 

V,  8,  11.  Si  tu  sis  homo]  „hic  facete  et  mire  coegit  Aeschi- 
num  ad  persuadendum.  Non  enim  dixit  si  tu  sis  homo, 
persuade  sed  sic  faciat."  Egregie  Westerhovius  pro  „sed 
sic  faciat"  reponi  iussit  „sed  hic  faciat."  Legitur  enim  apud 
poetam:  si   tu   sis   homo   hic   faciat. 

15.  Ego  novus  maritus  anno  demum  quintoet 
sexagesimo  fiam  atque  anum  decrepitam  ducam?] 
„hic  deest  et  quis  et  quid  et  quando  et  quomodo." 
Nihil  deest,  sed  in  una  interrogatione  insunt  permulta,  quae 
omnia  deinceps  enumerantur.  Lege  ergo  inest  pro  deest. 

22.  Sostrata  absens  neque  consulta  Micioni  uxor  obtruditur. 
Kogat  Scholiasta:  „cur  hic  non  vertitur  de  voluntate  Sostratae  ?" 

Pro    vertitur   aut  dubitatur  aut  verbum  fit  legendum. 

24.  Quid  nunc  quod  restat?]  „quod  restat  pro 
quod  sequitur,  tamquam  reliquiarum  priorum,  ac  per  hoc 
minimum."  Egregie  Westerhovius  pro  reliquiarum  pri- 
orum  legit  reliquiae  rerum  peractarum. 

26.  Hoc  quoque  scholion  egregie  Westerhovius  dividendo  et 
emendando  in  integrum  restituit.  Vide  ipsum. 

V,  9,  17.  Hanc  causam  aflfert  Syrus,  modo  ob  merita  manu 
emissus,  cur  et  uxor  sua  Ubera  fiat: 

Tuo  nepoti  huius  filio 
Hodie  primam  mammam  dedit  haec. 
Aequitatem  postulati  agnoscit  Demea  dicendo : 

Hercle  vero  serio, 
Si  quidem  primam  dedit,  haud  dubium  quin  emitti 

[aequom  siet. 
Annotatur:  Hodie  primam  mammam  dedit  haec]  „ri- 
dicukim  meritum :  siquidem  oportuerit  primam  esse  quam- 
cunque :  an  quia  causa  est  quod  ingenui  dicuntur  serio  a 
nutricibus  liberis  educandi?"  Corruptissima  haec  atque  confusa. 
Unum  hoc  video,  qui  scholion  scripserit  ineptissime  serio 
iungere  cum  mammam  dedit.  Quanto  prudentior  alter  com- 
mentator,  qui  ad  Hercle  vero  serio  annotavit:  „adverbia 
sunt  confirmantia." 


AD    HECYRAJd. 

PROLOGUS. 


2.  „Calamitas  Ttagcc  ttjv  xaAcjnrjv  dicitur,  clades  quia 
clamatur,  ut  aliud  sit  grandinis  culmen  frangentis,  aliud  doli 
mali."     Praeclare     Westerhovius     pro     clamatur    rescripsit 

y.Xddoi^  datur.  Sed  quae  nunc  est  totius  scholii  sententia? 
Non  posse  promiscue  poni  clades  et  calamitas?  An  exci- 
derunt  nonnulla? 

ALTER    PROLOGUS. 

„ . . .  his  omnibus  argumentis  id  actum  est,  ut  neque  despe- 
randum  sit  de  Terentio,  quod  explosus  est:  ut  nihilominus 
illi  tantum  attribuendum  sit,  ut  aut  par  Caecilio,  magno  tunc 
poetac,   aut  ultro  melior  esse  possit."  Lege  et  nihilominus. 

7.  „Fabulae  aut  agi  dicuntur  aut  stare."  Pro  agi  legendum 
exigi;  non  enim  inter  se  opponuntur  agi  et  stare. 

22.  Ita  eam  oppressit  calamitas]  „hoc  succedit  pro 
illo  quod  est  a  ')  persona  adversariorum.  Simul  ad  fortunam 
retulit  culpam  populi :  non  enim  dixit  quod  praesto  erat." 
Legendum  opinor :  „ . . .  non  enim  ei  (i.  e.  populo)  m  a  1  e  d  i  x  i  t  ^) 
qui  praesto   erat. 

26.  „Narratio  cur  exclusa  sit  hoc  est."  L.  haec   est. 

32.  Datum  iri  gladiatores]  „datum  iri  dixit  ut  fabu- 
lam  commendet,  ut  et  omnia  spectatori  et  populo  dicantur." 
Haec  quid  sibi  volunt?  An  hoc:  datum  iri  de  spectaculo 
minoris  pretii  dici;  dare  enim  multo  minus  esse  honestum 
quam  dicere?  Si  haec  est  sententia,  pro  ut  et  legendum 
est  ubi. 

35.  Nunc  turba  non  est,  otium  et  silentium  est. 
Sch. :  „quae  adhortatio  per  enumerationem."  Ut  sanum  haec 
praebeant  sensum,  exclamationis  addatur  signum.  Ineptissime 
in  Klotziana  scholio  adiiciuntur  verba  ad  tempus  est,  quod 
est  fragmentum  sequentis  lemmatis:  agendi  tempus  mihi 
datum   est. 

47.  Mea  causa  causam  hanc  accipite]  „hoc  oratorie, 


')  De  hoc  usu  praepositionis  a  videatur  p.  134. 
*)  De  hoc  perfecto  vidoatur  p.  75. 

sic  enim  fit  quum  persona  pro  persona  ad  commendationem 
affertur."  Immo  vero  persona  pro  causa,  non  persona 
pro  persona.  Etenim  personam  pro  causa  ad  com- 
mendationem  afferunt  oratorcs,  qui  argumentis  diffisi  ad 
preces  confugiunt  et  „mea  causa  reo  ignoscite"  dicunt. 

I,  1,  10  sqq.  „Noli  amatorum  quemquam  eximium  habere," 
Syra  anus  Philotium  monet,  hoc  argumento  usa: 

Nam  nemo  illorum  quisquam,  scito,  ad  te  venit, 
Quin  ita  paret  se,  abs  te  ut  blanditiis  suis, 
Quam  minimo  pretio  suam  voluptatem  expleat. 
Hiscine  tu,  amabo,  non  contra  insidiabere? 
Ad  vs.   11  annotatur:   „hoc  verbum  paret  adversum  muni- 
ficos    et    segnes."    Ingeniose    pro    munificos    Westerhovius 
nullificos  coniecit. 

Ad  vs.  13:  Hiscine]  jjQooTrjGig,  id  est  talibus.  Et  vide  si 
pulchra  meretrix  est."  Vide  corruptum  videtur.  Hanc  ex- 
spectes  sententiam :  „bonum  hoc  Syrae  consilium,  si  meretrix 
pulchra  est."  Suspicor  ergo  pro  vide  legendum  esse  facile. 
17.  „Bene,  quia  non  persuasit,  sed  affectum  doloris  expressit." 
Eiiciendum  sed.  Explicatur  enim  scholio  cur  Syra  eheu  me 
miseram  exclamet. 

I,  2,  19.  Nam  illic  haud  licebat,  nisi  praefinito 
loqui]  „legitur  et  illi,  ut  sit  circumflexus  accentus  et 
significet  illic  ut 

Illi  mea  tristia  facta. 
Et  absolutum  est." 

Praefinito]  „deest  tempore,  aut  quid  tale." 

Inepte  praefinito  novi  scholii  factum  est  lemma.  Le- 
gendum  censeo:  „et  absolutum  est  praefinito;  deest  enim 
tempore  aut  quid  tale." 

22.    Sed    quid   hoc  negoti?]   „hic  ad  argumentum  nunc 

descendit.  In  Phormione  sed  quid  tu  es  tristis  praelatis 
scilicet  allocutionibus  et  separatarum  et  permistarum  perso- 
narum,  ne  ieiune  ad  argumentum  veniens,  non  agere  fabulam 
sed  narrare  videretur."  Corruptane  haec  an  praelatis  fere 
est  praecedentibus? 

Ad  vs.  26 :     Habet,  sed  firmae  hae  vereor  ut  sint  nuptiae 
annotatur:     „animadverte    Terentium    in    nuptiis    hoc    dictum 
servare,    utrum    firmas    an    infirmas    dicat    nuptias."   Egregie 
Westerhovius  pro  dictum  coniecit  dubium. 

40.  Amabat  ut  cum  maxime  tum  Pamphilus. 

Sch. :  „ut  positum  pro  quemadmodum.  Et  maxime  bis 
numero  subauditur."  Immo  vero  amabat  bis  subauditur. 

Sequitur  apud  poetam: 

Quum  pater,  uxorem  ut  ducat,  orare  occipit: 
Et  haec,  communia  omnium  quae  sunt  patrum, 
Sese  senem  esse  dicere:  illum  autem  unicum: 
Praesidium  velle  se  senectuti  suae. 
Schol. :      „omnem     causam     adolescentis     senex     amputavit, 
pro    suo    senili    commodo    rogans:    potuisset   enim  adolescens 
dicere:    quam    pro    me    curam    geris,    hanc    precor   pro    me 
deponas."   Utique  alterum  pro  me  abiiciendum.  Curam  enim 
pro    aliquo    gerere,   non   vero   pro   aliquo   deponere 
possumus.  Et  pro  adolescentis  lege  adolescenti. 

Senem  sese  dicere]  „illud  posset  agere  amator  contra 
utilitatem  suam :  sed  non  poterat  filius  contra  utilitatem  patris." 
Pro  illud  lege  aliud  (sc.  quam  quod  pater  vellet). 

Quatuor  nunc  deinceps  ad  hanc  scenam  scholia  annotabo, 
de  quibus  desperandum  videatur: 

47.  Pudorin  anne  amorij  „latens  excusationis  ratio 
explicata  est."  (Quae  praecedunt:  „sic  ostendit  in  utramque 
partem  ut  tantum  in  animo  honesti  adolescentis  pudor  amo- 
rem  vincere  debuisset"  recte  a  Westerhovio  emendata  sunt, 
tamen  pro  tantum  coniiciente). 

60.  Ut  ad  pauca  redeam]  „praeceptiim  oratorium  in 
longa  narratione  pro  veritatis  inquisitione." 

63.  Cum  virgine  una  adolescens  cubuerit]  „argu- 
menta  in  coniecturam  necessario  posita." 

117.  Nondum  etiam  scio]  „...deest  scire  et  est  syl- 
lepsis  scio,  scire  cum  ava^dasi.'" 

11,  1,  9.  Non,  itame  di  bene  ament]  „ animadvertendum 
veteres  non  minus  Bvcprjfiiafinu  in  verbis  quam  xaxt^Kparoi' 
neglexisse,  velut  ita  me  di  bene  ament."  Quaenam  hic  latet 
sapientia  ? 

12.  Laches  et  aliis  verbis  in  uxorem  invehitur  et  hisce: 
Te  immerito?  an  quidquam  pro  istis  factis  dignum  te 

[dici  potest? 

Quae  me  et  te  et  familiam  dedecoras,  fiHo  luctum  paras, 

Tum  autem  ex  amicis  inimici  ut  sint  nobis  affines  facis : 

Qui  illum  decrerunt  dignum,  suos  cui  liberos  committerent. 

Dignum    suos    cui   liberos    committerent]    „multum 

sonanter    et    accusatorio   strepitu,    nec  mascuKnum  genus  nec 

femininum    posuit,    nec   unam   sed   liberos."   Prius   nec   abii- 

ciendum:  in  eo  enim  inest  orationis  gravitas  quod  Laches  non 

filiam  dicit,  sed  in  masculino  et  plurali  liberos. 

17.  „Tu  mulier  BiicpaGiv  mahtiae  habet.  Et  omnino  ex- 
pressio  consuetudinis  est  ad  indignationem."  Pro  est  ad 
requiritur  fere  significat,  ut  sensus  sit:  „in  eiusmodi 
reprehensionibus  nomen,  quo  consuetudo  et  familiaritas  signi- 
ficatur,  adiicere  indignabundi  est." 

26.      At  vide  quam  immerito  aegritudo  haec  oritur  mihi 

[abs  te,  Sostrata. 
Schol. :  „postquam  de  iniuria  dixit,  de  persona  eius  cuius  fama 
est,  id  est  cum."  Scholii  laceri  incerta  emendatio.  Hoc  constat 
pro  cuius  fama  est  legendum  esse  cui  facta  est.  Sequi 
fere  debet:  „tum  de  eius  persona  quae  fecit." 

27  sqq.  Verba  sunt  Lachetis  uxorem  reprehendentis : 
Rus  habitatum  abii,  concedens  vobis  et  rei  serviens, 
Sumtus  vestros  otiumque  ut  nostra  res  posset  pati, 
Meo  labori  haud  parcens  praeter  aequom  atque  aetatem  meam. 
Non  te  pro  his  curasse  rebus,  ne  quid  aegre  esset  mihi? 
Praeter   aequomj    „quia  vos  estis  domini."  Immo  domi: 
„vos,    mulieres,    otiosae    domi    sedebatis,    dum    ego    ruri    me 
defetigabam." 

39.  Respondet  marito  Sostrata: 

Qui  scis,  an  ea  causa,  mi  vir,  me  odisse  adsimulaverit 
Ut  cum  matre  una  plus  esset? 
Ut  cum  matre  una  plus  esset]  „iSia)TiK&g  dixit,  id  est 
diu  ac  maiorem  partem."  Sententia  haud  dubie  haec  est : 
„rustici  est  oratio  plus  dicere  ad  tempus  indicandum."  Cf. 
Schol.  de  impuro  sermone  militis  in  Eunucho  huius  libri  p.  78. 
Sed  diu  ac  corruptum.  Coniicio:  diei. 

II,  2,  20.  Verba  Lachetis  ad  Phidippum : 

Neque  adeo  clam  me  est,  quam  esse  eum  (sc.  filium 

[meum)  graviter  laturum  credam 
Hoc   si  rescierit. '  Eo  domum  studeo  haec  prius  quam  ille 

[ut  redeat. 
Schol.  „hic  subtihter  etiam  terrorem  iniecit  iracundiae  mariti." 
Pro  iracundiae  legendum  puto  iracundi. 

III,  1,  11. 

Rem   cognosces:   iram  expedies,  rursum  in  gratiam 

[restitues. 
Sch. :  ^rQtKooXog  sententia.  Et  bono  ordine  usus  est.  Prius  enim 
fit  querela,  deinde  ponitur  iracundia,  postremo  reditur  in  con- 
silium.  Utique  recipienda  Westerhovii  coniectura  gratiam 
pro  consilium.  Pro  querela  requiritur  substantivum  a 
quaerendi  verbo  derivatum.  Scriptumne  fortasse  fuit  quae- 

rela  ab  eo  qui  sic  ratiocinaretur :  „queror:  querela,  ergo 
quaero:  quaerela." 

32.     Fortasse  unum  aliquod  verbum  inter  eas  iram  hanc 

[conciverit. 
Schol.  „qua  sententia  totum  hic  sublatum  est  quod  ait:  sed 
magnum  nescio  quid  necesse  est  evenisse,  Parmeno,  unde  ira 
inter  eas  intercessit."  Lege  hoc  pro  hic:  „quod  olim  dixit, 
hoc  nunc  tollit." 

III,  2.  „Instat  Terentius  bonam  socrum  facere,  ut  bonam  me- 
retricem  faciat."  Potest  aliquis  bonam-meretricem  facere, 
licet  nunquam  antea  bonam  socrum  fecerit.  Lege  facit  pro 
faciat  (ut  facit  =  quemadmodum  facit). 

4.  „yide  quemadmodum  per  se  ipsum  Parmeno,  per  Par- 
menonem'  arceatur  Sostrata,  quae  neque  deesse  propter  offl- 
cium,  neque  ingredi  propter  socrum  inducitur."  Potestne  prop- 
ter  socrum  significare:  propterea  quod  socrus  est, 
an  hoc  pro  illo  legendum? 

24.  Atque  his  onera  adiuta]  „locutio  antiqua  flgurata." 
Pro  a  n  t  i  q  u  a  malim  a  n  t  i  q  u  e :  antique  a  d  i  u  t  a  r  e  cum 
accusativo  et  dativo  construitur. 

III,  3,  20.  Omnibus  nobis  ut  res  dant  sese,  ita  magni  atque 
humiles  sumus. 

Sch. :   „mire  dixit  dant   sese.  Homerus 

voLog  yccQ  voog  iarlv  imid^ovLoiv  av&Qtoiicav 
010 V   in    ijnaQ   ayrjGi  TtaT-rjQ   avdQmv   vs  &sS)v   vs. 
Sed   hic  sese  illo  et  validius  dixit,  et  est  haec  na&oXiKri  sen- 
tentia."  Scholion  aut  corruptum  aut  inepte  enuntiatum. 
22.       0  mi  Pamphile!  abs  te  quamobrem  haec  abierit 

[causam  vides. 
Schol. :    „a   nomine    et   blandimento:  mire,  quia  secreta  confl- 
tetur.  Virgilius : 

Anna,  fatebor  enim,  miseri  post  fata  Sichaei. 

A  principio  idem  elaboravit,  ut  adversus  ,^pudorem  conscientia 
ot  voce  et  confessione  duraret."  Ultima  haec  aprincipio  — 
duraret  sensu  cassa  videntur,  neque  suppetit  emendatio. 

23.  Ab  nescio  quoimprobo]  „...ut  ostendat  ignobilem 
ita  abiectum.  Pro  ita  legendum  censeo  itaque:  abiicitur  et 
contemnitur  homo  quod  ignotus  est. 

33.  Quaestio  de  mensibus,  in  qua  totum  fabulae  versatur 
argumentum,  hoc  scholio  pertractatur,  sed  misere  turbatum 
illud.  Hoc  tamen  apparet  auctorem  eius  rem  egregie  per- 
spexisse. 

38.  abortum  esse]  „deest  natum  vel  factum  vel 
absolute;  quomodo  dicimus  e  re  nata,  vel  quemadmodum 
dicimus  ex  te  mihi  orta  est  iniuria."  Haec  quoque  perturbata 
ita  ut  iam  restitui  nequeant. 

III,  4,  6.  Miserias]  „navigationes  scilicet."  Immo  naviga- 
tionis:  de  una  hic  navigatione  agitur  eiusque  miserias  Sosia 
significat. 

15.  Ego  hunc  adibo]  „vel  nova  curiositate  ait  Parmeno." 
Quid  in  isto  vel  lateat  non  invenio. 

29.  Non  queo,  ita  defessus  sum]  „hoc  in  gestu  et 
spectaculo  plus  est:  nam  incessu  et  auctor  exprimit  lassitu- 
dinem."  Pro  nam  incessu  et  auctor  lege:  nam  et 
incessu  actor. 

III,  5,  8.  Cedo  quid  —  noster]  Corruptum  ad  hunc  locum 
scholion  a  Westerhovio  optime  corrigitur,  remittendam 
pro  revocandam  scribente. 

18.     At  istos  invidos  di  perdant  qui  haec  libenter  nuntiant. 
Laches   hoc   dicit  cognoscens  veritate  inventa  suum  deprehen- 
sum   mendacium.   Annotatur:    „at   istos   invidos   di   per- 
dant]  „bene  invidos  qui  matrimonio  invideant.  Ergo  revocanda 
uxor   est.   Et  adeo  non  puduit  mendacii  honeste  deprehensum 

senem,  ut  invidos  faceret  qui  vera  prodiderant."  Pro  honeste 
legatur  honesti:  non  enim  fuerat  turpe  mendacium  quo 
Laches  usus  erat.  Sed  quid  isto  ergo  revocanda  uxor 
est  faciam  non  video. 

43.  „Si  sanus  sis  iube  illam  redire"  Lachetis  verba  sunt 
ad  Phidippum.  Sch. :  Si  sanus  sis]  „non  ergo  culpae  est 
cui  ut  redeat  iubere  potest."  Pro  culpae  lego  in  culpa  et 
iuberi  pro  iubere:  Si  Pamphih  uxor  iuberi  a  patre  potest 
redire  ad  maritum,  apparet  eam  in  culpa  non  esse  et  nihil 
fecisse  quod  matrimonium  necessario  in  perpetuum  dirimat. 

49  sq.  Cognita  adolescentis  Pamphili  contumacia  indigna- 
bundus  senex  Phidippus: 

Non  credidi  edepol  adeo  inhumanum  fore. 
Ita  nunc  is  sibi  me  supplicaturum  putat? 
Sch. :    sibi   me]    „id    est  genero  socerum,  vel  Pamphilo  Phi- 
dippum,    vel   si   quid   tale  inveneris."  In  ineptis  hisce  vel  si 
quid  tale  inveneris  latere  suspicor:  vel  senem  iuveni. 
Hoc  enim  solum  addi  etiam  potest. 

61.  Postremo  inter  se  transigant]  „non  enim  haec 
votiva  sunt,  quibus  interesse  delectet."  Potestne  votivus 
idem  fere  significare  quod    iucundus? 

IV,  1,  16.  Tempore  suo]  „...quia  et  septimo  mense  nasci 
solent."  Ex  hoc  schoho,  quoniam  sincerum  est,  melius 
etiam  quam  ex  illo  ad  III,  3,  33  apparet  commentatorem 
recte  quaestionem  de  mensibus  intellexisse.  Sic  autem  sol- 
vitur:  1.  Nunc  abhinc  novem  menses  compressa  est  virgo. 
2.  duobus  mensibus  post,  ergo  nunc  abhinc  septem  menses 
nupsit  Pamphilo.  3.  iterum  duobus  mensibus  post,  ergo 
nunc  abhinc  quinque  menses,  Pamphilus  primum  cum  ea 
rem  habuit. 

36.  Exeuntem  aut  introeuntem]  „avkXr}tpig  Siavoiaq  et 
mollis   est:    quia   luditur   de   sequentibus   ad  amicam."  Arena 

sine  calce.  Ineptissime  vero  ad  amicam  nunc  huic  adhaeret 
scholio,  cum  fuerit  lemma  sequentis. 

38.  Nonne  ea  dissimulare  nos 

Magis   humanum   est,   quam  dare  operam,  id  scire  qui 

[nos  oderit. 

Magis  humanum]  „bene  quia  et  illud  humanum  dissi- 
mulare."  Apparet  pro  dissimulare  legendum  esse  foras 
proferre  vel  aliquid  in  eam  sententiam.  Hoc  enim  vult 
scholion:  „dissimulare  ideo  recte  magis  humanum 
dicitur,  quia  etiam  quod  ei  opponitur  humanum  est."  (Hu- 
manum  enim  etiam  de  male  factis  adhibetur,  de  peccatis  ex 
humana  imbecillitate  natis). 

55.  Ad  versum: 

Hoc  mi  unum  ex  plurimis  miseriis  relicuum  fuerat 

[malum 
annotatur:  „nam  non  mediocre  est,  quod  omnium  miseriarum 
est  ultimum,  et  inter  mala  multa,  quod  sic  accipimus."  Ex 
quod  sic  accipimus  nullum  sanum  sensum  extundo;  credo 
eius  natum  importunitate,  qui  scholion  vocabulis  addendis 
corruperit.  Non  enim  dubito  quin  olim  huiuscemodi  fuerit 
scholion:  „nam  non  mediocre  est,  quod  omnium  malorum 
ultimum  et  inter  mala  multa  reliquum  accipimus." 

IV,  2,  12  sqq.  (Verba  Pamphili  sunt  ad  matrem): 
Quaeso,  quid  istuc  consilii  est? 
Illius  stultitia  victa,  ex  urbe  tu  rus  habitatum  migres? 
Non  facies :  neque  sinam  ut  qui  nobis,  mater,  maledictum  velit, 
Mea  pertinacia  esse  dicat  factum,  haud  tua  modestia. 
Sch.:  Mea  pertinacia  esse  dicat  factum]  „bene  retinet, 
quum   vult  sua   interesse   ne  fiat."  Locus  corruptissimus,  sed 
de   emendatione  non  desperandum.  Verbum  fiat  suo  subiecto 
carere  non  potest,  neque  suo  obiecto  verbum  r  e  t  i  n  et ;  utrumque 
latet   in   quum,    cui   nullus  hic  locus,  quapropter  confidenter 

pro  eo  quod  reponimus.  Si  autem  Pamphilus  retinere 
aliquid  dicitur,  nullam  aliam  vim  illud  verbum  habere  potest 
quam  prohibendi  vel  vetandi.  Nihil  enim  hoc  loco  agit 
nisi  ut  matrem  a  proposito  suo  revocet.  (An  pro  retinet 
legendum  prohibet?  Non  videtur  hoc  necessarium).  Deinde 
bene  retinere  cum  Pamphikis  dicitur,  prudentia  eius,  ut 
opinor,    laudatur.    Prudentis    autem   est   retinere   (vel   pro- 

hibere)    quod   sua   interesse  ne  fiat  quid?  Num  vult? 

Minime;  (quis  enim  unquam  hoc  cogitavit  vel  elocutus  est: 
„hoc  mea  interesse  volo"?)  sed  videt.  Lege  ergo:  „bene 
retinet  (prohibet)  quod  videt  sua  interesse  ne  fiat."  Videt 
autem  planeque  intelhgit  Pamphilus  sua  interesse  ne  mater 
domo  abeat:  illa  enim  profecta  uxor  utique  recipienda  erit 
atque  ipsius  famae  aeterna  adhaerebit  macula. 

19.  Eespondet  mater  et  alia  et  haec: 

Haec  mihi  nunc  cura  est  maxima,  ut  ne  cui  meae 
Longinquitas  aetatis  obstet,  mortemve  exspectet  meam. 
Annotatur:    „ne    cui   odiose,    ne   tibi  diceret."  Lege  ne  cui, 
ne  odiose  ne  tibi  diceret." 

„Hoc  ad  nurum,  exspectationem  ad  filium  refert."  Contraria 
est  haec  annotatio  praecedenti,  atque  sic  accipienda  ut  hoc 
sit:  ne  cui  —  obstet,  et  uno  vocabulo  exspectationem 
significentur  haec  mortemve  exspectet  meam. 

24.  Ultima  Sostratae  haec  verba  sunt: 

Sine   me,    obsecro,    hoc   effugere,  vulgus  quod  male  audit 

[mulierum. 
Sch. :  quod  male  audit]  „Supra  dixit,  ab  honesto."  OHm 
hic  verbis  immutatis  repetebatur  scholion  praecedens:  „quia 
dixerat  maritus  eius  omnes  socrus  oderunt  nurus," 
sed  repetiti  schohi  nil  nisi  miserae  reliquiae  supra  dixit 
supersunt.  Verbis  autem  ab  honesto,  solita  rhetoris  ora- 
tione,  significatur  e  quo  genere  sit  argumentum  quo  hic 
Sostrata  utitur. 

26.  Exclamat  Pamphilus: 

Qiiam  fortunatus  ceteris  sum  rebus,  absque  una  hac 

[foret : 
Facile  intelligitur  pronomine  h  a  c  (i,  e.  h  a  c  r  e)  Pamphilum 
significare  vitium  uxori  suae  olim  oblatum.  Non  tamen  intel- 
lexerunt  stulti  homines  de  quibus  in  scholiis  legimus:  „ahi 
hac  de  uxore  dici  putant  ut  absque  sit  praepositio." 

IV,  3,  7.  „Pater"  Pamphilus  clamat,  et  ille:  „quid  vis  Pam-  li 

phile?"  Annotatur:  „facete  praesto  quid  vis  respondet. 
Potestne  praesto  significare  statim?  Vix  credibile.  Quid 
ergo  sibi  vult  scholion? 

11.     Credo  ea  gratia  concordes  magis,  si  non  reducam,  fore. 
Eliminandum  esse  non,  ut  credo  suam  sibi  haberet  vim  ironi- 
cam,  dudum  intellectum  est.  Nondum  viderat  scholii  ad  hunc 
locum  auctor. 

13.  „Odiosa  haec  est  aetas  adolescentulis."  Senis  verba  haec 
sunt.  Annotatur:  „supra  in  personam  socrus  culpam  iratus  con- 
tulerat  discordiae:  nunc  et  uxori  placatus  et  nurui  parcens 
odiorum  causam  a  personis  transtulit  ad  aetates,  sed  ita  tamen 
ut  magis  iuniores  accusaret,  ei  de  adolescentibus  questus,  quum 
miseratur  senes."  Nullo  negotio  in  integrum  hoc  scholion 
restitui  potest.  Pro  ei  enim  (id  quod  iam  monuit  Wes- 
terhovius)  et  legendum,  pro  quum  miseratur:  com- 
miseraretur  '). 

IV,  4,  4.  Opportune  te  mihi 

Phidippe,  in  ipso  tempore  ostendis. 
Sch.   in   ipso   tempore]    „tibi,  id  est,  et  mihi  et  tibi  com- 
mode  evenisti".  Haud  dubie  rem  acu  tetigit  Westerhovius  pro 
evenisti  scribens  venisti.  Praeterea  expungatur prius  tibi. 


•)  De  praeteritis  in  huiusmodi  locis  v.  p.  76. 

Modo  Sostrata,  in  quam  maritus  contulerat  culpam  discidii 
filium  inter  et  uxorem  eius,  discessuram  se  dixit  cum  Phidip- 
pus  advenit  hoc  nuntio  eam  purgaturus  (vs.  10) : 

A  Myrrhina  haec  sunt  mea  uxore  exorta  omnia. 
Hic  Pamphilus  secum:  „mutatio  flt."  Annotatur:  „mutationem 
suspicionem  dicit  erroremque  iurgantium."  Quis  unquam  pro 
suspicio  vel  error  dixit  mutatio?  L.  suspicionum 
errorumque  pro  suspicionem  erroremque.  Nam  su- 
spicio  hic  suspicionem  trudit  et  iurgari  pergunt  inter  se  pater 
Pamphili  socerque  in  novum  errorem  inducti.  Vide  sequens 
scholion:  mutatio  fit]   „criminis  scilicet  et  peccati." 

21.  „Quid  mulieris  dixit  ne  diceret  qualem  mulierem 
aut  aliquid  gravius."  Pro  aut  legatur  sed.  Est  enim  gravius 
et  acerbius  quid  mulieris  habes  quam  qualem  mulie- 
rem  habes.  Illud  mox  dicitur  „reprehensio  cum  contemptu." 

42.  „Nec  rogare  socerum  nec  interesse  convenit  ubi  certior 
sit  ad  repudiandum  gener."  Inepta  oratione  hoc  dici  videtur: 
„si  genero  semel  deliberatum  est  repudiare  uxorem,  socerum 
non  decet  rogare  (i.  e.  preces  adhibere)  vel  remanere :  abeundo 
Htem  finire  debet." 

48.  Alamus  nostrum.  Lachetis  haec  sunt  ad  Phidippum 
verba.  Annotatur:  „Scilicet  Pamphili  filium  nepotem  meum 
utrumque  nostrum."  Pro  meum  utrumque  legatur 
utriusque. 

53.  Indignabundus  pater  fiKum  rogat: 

Ignarum  censes  tuarum  lacrimarum  esse  me? 
Annotatur:  „apparet  illum  a  Sostrata  hoc  audivisse,  nam  ipse 
filium  deprehenderat  flentem."  Quando  dicimus  certum  esse 
aliquem  ab  aUo  aliquid  audivisse?  Nempe  cum  scimus,  vel 
scire  nobis  videmur,  eum  non  suis  ocuhs  praesentem  cogno- 
visse.  Ergo  verbo  deprehenderat  praemittenda  negatio 
non.  Westerhovius  non  pro  nam  legi  iubet,  sed  coniunctione 
nam  carere  hic  non  possumus. 

66.  Pergit  pater  sic  filium  accusare : 

(uxorem)  impulsu  duxisti  meo. 
Quae  tum,  obsecutus  mihi,  fecisti  ut  decuerat, 
Nunc  animum  rursum  ad  meretricem  induxti  tuum. 
Quae  tum,  obsecutus  mihi,  fecisti]  „iuveniliter  satis, 
quia  non  dixit  multum  amans."  Sensu  cassa  haec:  minime 
iuveniliter  hic  senex  loquitur  et  multum  amans  nihili 
est.   Suspicor:    „leniter  satis,  quia  non  dixit  meretricem 
amans"    (meretricem   amans  i.  e.  quamquam  meretricem 
amabas).   Nam  revera  obsecutus  mihi,  cum  sit  non  tua 
sponte    sed    invitus,    leniter    dictum    est   pro   meretri- 
cem  amans. 

77.  Ad  incitas  redactus  patris  argumentis  uxorem  recipere 
iubentis  Pamphilus:  „non  est  nunc  tempus"  respondet.  Schol. : 
non  est  nunc  tempus]  „oratorie  confugit  ad  deditionem, 
defensione  titubante."  Quis  unquam  ad  deditionem  con- 
fagit,  quis  ab  illa  unquam  speravit  praesidium?  Desperantis 
hoc  potius  esse  videtur  quam  tentantis  etiam  aliquid.  Et  qui 
„non  est  tempus"  dicit,  num  deditionem  facit?  Immo  vero 
contumax  est  et  obstinatus,  verum  non  audet  aperte  recusare 
sed  quaerit  . . .  quid  ?  Moras  ut  opinor.  Ergo  d  i  1  a  t  i  o- 
nem  lege. 

V,  1,  16.       Nam  qui  post  factam  iniuriam  se  expurget 

[parum  mihi  prosit. 
Parum  mihi  prosit]  „si  sic  accipiendum  ut  scriptum  est 
hrottjg  est  aut  ruTieivcoaig."  Haec  aperta  fronte  inter  se  pu- 
gnant:  Anortjg  enim  sive  rccrteivcoaig  flgura  est  rhetorica,  et  qui 
flgura  rhetorica  utitur  eius  verba  non  sunt  accipienda  sicut 
scriptum  est.  Apparet  ergo  scholion  lacuna  laborare  et  sic 
fere   supplendum   esse:   „si  sic  accipitur  ut  scriptum  est  (lan- 

guidum   est,   sed)   Xirorrjg   est  aut  raTtBucoGig. 

40.       Verba  senis  ad  Bacchidem  peregrinam  haec  sunt: 

Verum  te  hoc  moneo  unum:  qualis  sim  amicus  aut 

[quid  possiem, 

Potius  quam  inimicus  periculum  facias. 
Qualis    sim    amicus    aut    quid    possim]    „m    secunda 
oratione  Sallust.  ad  lugurtham:  „nam  vim  magis  quam  bene- 
volentiam  experiri  mallem."  Legatur  neu  pro  nam. 

V,  3,  1.       Edepol  ne  meam  herus  esse  operam  deputat 

[parvi  preti. 
Sch. :   „deputat  parvi  eam  qui  deputat  eam  in  re  nullius  pretii 
consumendam."     Ne    nullus    insit    sensus    schoho    pro    priore 
eam  lege  operam. 

12.  „Tua  quod  nihil  refert,  percontari  desinas"  Bacchis 
curioso  respondet  servo.  Annotantur  et  alia  et  haec:  „me- 
mento  hanc  esse,  cui  in  principio  nihil  celaverit  Parmeno." 
Utique  cum  Wielingio  lege :  „  . . .  quae  in  principio  nihil  cela- 
verit  Parmenonem."  Nam  ideo  Bacchidis  adversus  Parme- 
nonem  reticentia  nunc  habet  quod  spectatorem  delectet  quia 
olim  eidem  omnia  quae  rogaret  narraverit. 


AD    PHORMIONEM. 

PROLOGUS. 

4  sqq.       Qui  ita  dictitat,  quas  antehac  fecit  fabulas 
Tenui  esse  oratione  et  scriptura  levi, 
Quia  nusquam  insanum  scripsit  adolescentulum 
Cervam  videre  fugere,  sectari  canes, 
Et  eam  plorare,  orare,  ut  subveniat  sibi. 
Annotatur:    „ideo   videmur   leves   tenuesque,    inquit,  quia  non 
in   comoedia   prodigia   facta  sunt  et  tragoedias  concitavimus." 
Eiicienda  opinor  facta  sunt. 

13.  Lacessisset  prior]   „aut  lacessisset  abundat  aut 

prior."  Scholion  mutilum:  quid  enim  restabit,  si  lacos- 
sisset  aberit? 

17.  „ Verum    oratorie    manifesta    solvere    non    curavit, 

hoc  est  nullum  prologum  invenire  potuisse  Terentium.  Et  hoc 
enim  obiiciendum  fuit  omnibus  et  novis  et  veteribus  poetis." 
Vide  Westerhovium  qui  et  (alterius  sententiae  primum  voca- 
bulum)  delendo  lucem  e  tenebris  excitavit. 

19.  „Nam  poetae  probi  suas  vendebant  fabulas."  Nimium 
hic  populi  tribuitur  iudicio.  Pro  probi  legatur  probati. 

28.  „Si  a  formula  esset  nomen  comoediae,  primam  pro- 
duceremus  syllabam,  si  aPhormione  corripere  debemus." 
Ain  vero:  a  Phormione  derivatur  Phormio.  Pro  a  Phor- 
mione  lege  a  phormio  {(poQiiuo).  Vide  praec.  Schol. 

I,  2,  11.  Ubi  quid  mihi  lucri  est  te  fallere?]  „Ab 
utili  coniectura.  Et  bene  quia  servus  nihil  de  honesto  dicit,"  Pro 
de  honesto  lege  ab  honesto:  servus  tantummodo  de  lucro 
et  utilitate  soHicitus  nullum  argumentum  ab  honesto  sumit '). 

18.  Ad:  modo  non  montes  auri  pollicens  annotatur: 
„proverbialis  vhsq^oU]  facta  per  exceptionem,  aut  per  super- 
lationem,  aut  per  aequam  collationem."  Si  recte  haec  intelligo 
tria  hic  genera  vTtEQ^oXrig  enumerantur. 

37.   Nos   otiosi  operam  dabamus  Phaedriae]   „aut 
ad  pudorem  sumitur  hoc  pronomen  in  singulari  numero  aut  ad 
dignitatem."  Immo  vero  in  plurali  numero:  qui  nos  dicit 
pro  ego  aut  verecunde  loquitur  aut  cum  quadam  gravitate. 
45  sqq.       Modo  quandam  vidi  virginem  hic  viciniae 

Miseram,  suam  matrem  lamentari  mortuam. 
Ea  sita  erat  exadvorsum. 
„Sita  posita  ...Et  hoc  ei  reciprocum  est."  Cui,  quaeso,  sita 
est  reciprocum  et  quid  sibi  hic  istud  vult  vocabulum  ?  Lege : 

')  De  hoc  praepositionis  ab  usu  cf.  pag.  196. 

„et  hoc  ea  rec.  est."  Pronomen  ea  reciprocum  dicitur  quia  ad 
praecedentia  est  referendum. 

77.  Quid  est  narratio  constituta?  Agitur,  id  quod  e 
praecedentibus  apparet,  in  narratione  de  fallaciis  hominum 
inter  se  colludentium.  Igitur  legendum  esse  suspicor  nar- 
ratio  constituti. 

82.  Quum  tuhorumnilrefelles]  „ interrogative  pro- 
nuntiandum  est."  Qui,  quaeso,  aliquis  haec  interrogative 
pronuntiare  potest?  Pars  lemmatis  periit.  Censet  enim,  sed 
perverse,  in  istis: 

Omnia  haec 
Conflngam :  quod  erit  mihi  bonum  atque  commodum, 
Quum  tu  horum  nil  refelles,  vincam  scilicet 
q  u  0  d  esse  pronomen  interrogativum. 

85.  Factum  est,  ventum  est,  vincimur]  „brevis  et 
comis  narratio."  Nulla  cogitari  potest  comis  narratio.  Lege 
ergo  comica,  quo  adiectivo  aptissime  narrationis  natura 
signiflcatur. 

I,  3,  10.  „Ideo  insanum  ait  Antiphonem,  qui  in  ea  fortuna 
positus,  quae  adversa  et  contraria  est  idem  patiatur  quod 
miser."  Nonne  ergo  revera  miser  qui  in  fortuna  adversa 
positus  est?  Et  quae  est  fortuna  contraria?  Duo  vitia 
una  correctione  emendabis  legendo  adversae  pro  adversa  et. 

13.  „Opportunus  locus  in  quo  ostendatur,  quam  magno 
amore  sit  possessus  Phaedria,  cui  par  impenditur  argumentum." 
Ultima  haec  cui  par  impenditur  argumentum  corrup- 
tissima  videntur,  sed  aptam  correctionem  non  invenio. 

I,  4,  21.  „Propria  et  sua  cuique  personae  exhibuit,  cele- 
ritatem  ex  praesagio  metuenti  Antiphoni  et  tarditatem  intel- 
lectus  quieti  pectoris  securo  Phaedriae."  Insere  et  post 
pectoris. 

II,  1,   11  sqq. 

Quamobrem  omnes,  (luuin  secundae  res  sunt  maxime, 

[tum  maxime 
Meditari  secum  oportet  quo  pacto  advorsam  aerumnam 

[ferant. 
Pericla,  damna,  exilia  peregre  rediens  semper  secum  cogitet. 
Semper   cogitet]  „a  singulari  ad  pluralem  transit."  Immo 
a  plurali  ad  singularem. 

22.  Quid  cessas  hominem  adire?]  „bene  adire  quasi 
terribilem  et  pugnaturum."  Potestne  pater  filii  delictum  repre- 
hendens  pugnare  dici?  Lego  purgaturus.  Etenim  adire 
est  causam  dicentis,  cui  iudex  apud  quem  dicit  terribilis 
videtur. 

24.  Ph.  Mi  patrue  salve.  De.  Salve,  sed  ubi  est  Antipho? 
Sch. :  „bene  expressit  promptum  animum  ad  litigandum, 
partim  addita  salute  et  potius  ad  iurgium  praevertendo."  Pro 
partim  rectissime  Westerhovius  raptim  rescripsit.  Sed 
superest  vitium.  Non  enim  addit  salutem,  sed  a  salve 
loquendi  facit  initium.  Lege  ergo  raptim  reddita  salute. 
29.  Sollertissima  simulatione  et  vultu  ad  severitatem  com- 
posito  fratrem  patruelem  Phaedria  defendit.  Admiratur  eum 
G-eta  his  verbis,  quae  submissa  voce  dicit:  o  artificem 
probum!  Ad  quae  verba  annotatur:  „elQ(ovsia.,  nam  non  est 
artifex  cuius  deprehenditur  iocus."  Nemo  hic  iocatur  sed  astu- 
tiis  fallaciisque  res  geritur.  Lege  ergo  dolus  pro  iocus. 

34.  Ecce  autem  similia  omnia]  „ecce  autem  vox 
est  apta  his,  quae  nova  et  improvisa  animo  accidunt."  Immo 
vero  quibus,  non  quae. 

57.  Acerbissime  senex  sic  servum  a  quo  sit  circumventus 
alloquitur : 

Bone  custos,  salve:  columen  vero  familiae, 
Cui  commendavi  filium  hinc  abiens  meum. 
Sch. :    „ Haec    conveniunt    in    eas   personas   quas  spectare 

non  oportuerit."  Corrupta.  Sub  spectare  latet  aliquod  ver- 
bum  quod  fallendi  vim  habeat.  Eiusmodi  enim  verbis, 
qualia  sunt  quae  hic  leguntur,  illos  reprehendimus  a  quibus 
deceptum  iri  nos  minime  exspectaveramus. 

81.  „Nulla  mentio  fit  uxoris  apud  Demiphonem.  Non  enim 
convenit  argumento  ut  habeat."  Ain  vero?  Nonne  recte  pro- 
cederet  fabula,  si  in  vivis  esset  Demiphonis  uxor?  (Nam 
habuit  certe  uxorem,  e  qua  Antiphonem  procreavit).  Lege... 
ut  mentionem  habeat  pro  ut  habeat  et  a  Demi- 
phone  pro  apud  Demiphonem. 

II,  2.  „In  hac  scena  de  parasitis  vilioribus  Terentius  pro- 
ponit  imaginem  vitae,  ut  in  Eunucho  de  potioribus."  Quanto- 
cius  locum  inter  se  mutent  vilioribus  et  potioribus. 
Nam  Phormio,  ut  parasitus,  fidelem  se  praebet  amicis,  nil 
vero  abiectius  quam  Grnatho  ille  in  Eunucho. 

Statim  sequitur:  „et  his  qui  nuper  processerunt,  id  est  de 
assentatoribus."  Egregie  de  vilioribus  et  de  assenta- 
toribus  inter  se  iunguntur.  Grnathoni  enim  nullum  nomen 
aptius  est  quam  illud  assentator,  quod  contra  in  Phormi- 
onem  minime  convenit.  Sed  quid  isto  et  his  qui  nuper 
processerunt  faciam  non  video. 

11.   Vereor  ne  istaec  fortitudo  in  nervum  erumpat  denique. 

Altera  lectio  nervum  rumpat  exstitisse  videtur.  Ea  certe 
parte  scholii  ad  hunc  locum  illustratur:  „proverbium  a  sagit- 
tariis  natum  est:  quod  immoderatae  plerumque  vires  addu- 
cendo  arcu  non  telum  incitent  sed  nervum  rumpant."  Sequitur : 
„an  ex  eo  quod  saepe  fortius  ferientes  nervum  sibi  aliquem 
laedant?"  Quae  annotatio  sic  lectionem  nervum  rumpat 
illustrat:  fortius  ferientes  (absolute)  sibi  laedunt  nervum 
aliquem  (brachii  puta  manusve). 

13.         Quot  me  censes  homines  iam  deverberasse  usque 

[ad  necem? 

„Parasitice  totum  translationibus  loquitur.  Huiusmodi  est  enim 
vis  umbraticorum  hominum,  scurrilis  oratio."  Primum  prava 
loci  distinctio  nata  est  et  illa  istud  vis  peperit.  Emendo: 
parasitice  totum  translationibus  loquitur  huiusmodi;  est  enim 
umbraticorum  hominum  scurrilis  oratio. 

16.  Laudantem  se  parasitum  interrogatione  interpellat  Geta 
servus.  Annotatur  ibi:  ^interrogare  dicitur  et  fingitur  Geta, 
ut  parasitica  progrediatur  oratio."  Nullo  modo  ferendum  istud 
dicitur  et.  Veram  lectionem  puto  esse  dicacem.  Si  enim 
dicacem   hominem  porro  loqui  cupis,  interrogandus  tibi  est. 

21.  „Alere  nolunt  hominem  edacem"  parasiti  verba  sunt 
explicantis  cur  a  creditoribus  in  ius  non  ducatur.  Annotatur: 
„hoc  sic  pronuntiandum,  ut  facete  totum  videatur  illatum, 
quando  obaeratus  sit  sub  huiusmodi  poena:  nec  accusari  ab 
aliquo  se  queritur  neque  damnari."  Sententiam  scholii  hanc 
esse  opinor:  „ridicule  hic  homo  obaeratus  flebiliter  queritur 
quod  nunquam  accusetur  neque  damnetur."  Ergo  pro  quando 
legendum  puto  quod  (saepe  enim  in  scholiis  quod  cum  indi- 
cativo  vel  coniunctivo  pro  accusativo  cum  infinitivo  ponitur) 
et  delendum  se  queritur. 

II,  3,  1.  Demipho  advocatos  quibuscum  in  scenam  prodit  rogat: 
En  unquam  cuiquam  contumeliosius 
Audistis  factam  iniuriam  quam  haec  est  mihi. 
Annotatur:  „iam  instructi  sunt  advocati  et  recte.  Longum 
enim  fuerat  omnia  haec  post  scenam  geri."  Immo  vero  per 
scenam.  Quod  enim  toties  fit  apud  Terentium,  hic  quoque 
evenit,  ut  e  prodeuntium  primis  verbis  appareat  antea  iam 
multa  eos  inter  se  collocutos.  Haec  ergo  post  scenam  dicta 
finguntur,  quia  alioqui  nimis  longa  fierent  quae  per  scenam 
aguntur  dicunturque. 

13.  Paucis  parasiti    verbis  auditis  Demipho  exclamat: 
0  audaciam!  etiam  me  ultro  accusatum  advenit. 

Annotatur:  „hic  iam  ostenditur  persuasum  esse  Demiphoni 
vim  adhibitam  filio  suo  uxorem  ducere:  uno,  quum  hunc 
audacem  appellat:  altero  quod  dicit  etiam.  Quae  coniunctio 
et  Antiphonem  complectitur  et  sic  accusatum."  Pro  sic  accu- 
satum  lege  se  accusatum.  Etenim  vocabulo  etiam  senex 
hoc  significat :  „non  solum  oHm  fllium  meum  accusavit  sed 
nunc  me  quoque." 

14  sq.  Ph.  Nam  iam  adolescenti  nil  est  quod  succenseam 
Si  illum  minus  norat. 
Annotatur :  „  .  .  .  sic  dicit,  quod  si  adolescens  non  agnoscens 
puellam  veniam  non  meruerit,  pater  negata  cognata  ferri  non 
possit."  In  verbis  veniam  non  meruerit  dele  non:  iuveni 
ignoscendum  quod  non  noverit  eam  quae  innotescere  ei  non  potu- 
erit;  non  potest  ignosci  patri  cognatam  se  ignorare  simulanti. 

20.  Quem  ego  viderim  in  vita  optimum]  „modo  in 
vita  ac  moribus."  Sic  emendo:  „modo  (i.  e.  hoc  loco,  ut  saepe) 
in  vita  in  actu,  in  moribus,"  Paulo  post  idem  recurrit  scho- 
lion  sincerum  integrumque. 

31.  Adolescens]  „est  haec  auctoritas  in  senibus  ut  qui 
minoris  aetatis  fuerint  illos  appellatione  pueri  vel  adolescentis 
vel  iuvenis  etiam  ostendant:  ut  hoc  de  nomine  illis  quidem 
detrahant,  sibi  vero  auctoritatem  attribuant."  E  verbis  hoc 
de  nomine  exime  de:  etenim  nomine  adolescens  senex  sibi 
auctoritatem  attribuit,  detrahit  (absolute  enim'hoc  verbum  hic 
ponitur)  ei  quem  alloquitur. 

35.  Egregiam  huius  loci  correctionem  vide  apud  Wester- 
hovium. 

43.  Stilpho]  ^GvXXri^piq,  nam  reddit  ad  nominativum  [est 
utique  Stilpho],  ut  rursus  ad  accusativum."  L.  redit  pro 
reddit:  ab  accusativo  sobrinum  redit  ad  nominativum 
S t i  1  p h 0,  ab  illo  ad  accusativum  Stilphonem.  Verbis  inclusis 
quid  faciam  nescio. 

76  sqq.    Demipho  haec  Phormioni  denuntiat: 

Omnia  haec 
Illum  putato  quae  ego  nunc  dico  dicere. 
Aut  quidem  cum  uxore  hac  ipsum  prohibebo  domo. 
Ge.  Iratus  est,  Ph.  Tute  idem  melius    feceris. 
Ad   tute   idem  melius  feceris  annotatur:  „locus  est  hic 
ut    ostendat    Phormio    de    compacto   egisse   cum   Antiphone." 
Quid,  quaeso,  haec  sibi  volunt?  Pertinent,  ut  opinor,  ad  vs.  78, 
estque  haec  sententia:  „haec  senex  dicit  ut  significet  collusisse 
Phormionem    et   Antiphonem."   Lege   ergo   ostendatur   pro 
ostendat. 

III,  1,  10.  Antipho  Gretam  rogat:  „numquid  patri  subolet?" 
Annotatur:  „sub  convenientia  sua  et  Phormionis  dicit."  Immo 
super  (=  de)  non  sub. 

III,  3,  7.  Quidfaciam?]  „comiter,  quamvis  uterque  intel- 
ligat,  quid  alteruter  dicat,  dissimulant  tamen."  Verissime 
Westerhovius   pro  comiter  legendum  esse  comice  putavit. 

IV,  3,  18.  Herus  liberalis  est  et  fugitans  litiumj 
„quasi  quod  vult  in  domino  facere,  id  iam  in  eo  esse  dicit, 
praeparans  hominem  ad  contemptum  pecuniae  quae  poscetur 
statim."  Lege  dominum  pro  in  domino.  Geta  loquitur 
tamquam  iamiam  facturus  sit  dominus  id  quod  eum  facere 
cupiat. 

IV,  4,  2.  „  . . . .  ideo  autem  subambigue  locutus  est  ut 
nequaquam  posset  aliter  interpretari  a  Geta,  qui  respondebit: 
nescio  hercle,  tantum  iussus  sum."  Itane  vero?Ideone 
aliquis  ambigue  loquitur  ut  alter  (uno  modo  tantum  et)  nequa- 
quam  aliter  interpretari  possit?  Prorsus  contrarium  verum 
esse  opinor.  Latetne  fortasse  nequam  in  nequaquam?  Nam 
recte   praepositionem   a   ante   Geta   delevit  Wielingius:  servi 

autem   nequam   est   et   callidi  impudentisque  verba  domini  in 
alium  sensum  detorquere. 

V,  1,  14.  Paululum  istorsum]  „nunc  istorsum  adver- 
bium  est  loci,  alias  nomen."  Qui,  quaeso,  istorsum  unquam 
nomen  esse  potest,  vel  quidquam  aliud  quam  adverbium? 
Westerhovius  pro  istorsum  legendum  censet  paululum, 
sed  illud  nunquam  esse  potest  adverbium  loci.  Mutilum  esse 
scholion  opinor  et  sic  supplendum:  „istorsum  ex  isto  ver- 
sum;  nunc  isto  adverbium  loci,  alias  nomen." 

23.  Ex  aegritudine  miseram  morsconsecutaest] 
„bene  moderatus  est,  ut  neque  nimis  aegre  ferat,  neque  rursum 
ccTta&rjg  sit."  Quis  moderatus  est?  Nam  sunt  haec  verba  mulie- 
ris.  Pro  est  legendum  sermo.  Sic  restituta  erit  frequenter 
recurrens  illa  de  mortibus  comicis  observatio. 

V,  3,  27  sq.  Obiurgatus  a  Chremete  quod  fidem  sibi  non 
habeat  Demipho  rogat: 

Vin  me  hoc  credere? 
Vin  satis  quaesitum  mihi  istuc  esse? 
Ad   vin  satis  quaesitum  annotatur :  „ hoc  totum  pro  una 
persona  quidam  legunt."  Haec  quorsum  pertinent? 

V,  7,  55.  „]!klalum  adverbium  est  interpositae  indignationis." 
Vocabulum  interpositae  corruptum  videtur.  Anforte  inter- 
positum?  Nam  nunquam  ista  interiectio  malum  primam 
obtinet  sententiae  sedem. 

69.  „Ipse  confitere  uxori  tuae  quod  deliquisti,  ne  illa  e 
Phormione  audiat"  Demipho  Chremetem  monet 

„Tum  hunc  impuratum  poterimus  nostro  modo 
Ulcisci." 
Sch.  Nostro  modo  ulcisci]   „ingenio  scilicet."  Haud  dubie 
corrupta  haec  sunt:  requiritur  aliquis  inflnitivus. 

82.  Lacrimis  exstillaveris]  „stillare  est  guttas 
emittere  ex  corpore,  exstillare  ipsum  corpus  guttatim 
finiri."  Ultimam  vocem  corruptam  censeo.  Quis  enim  hic 
passivo  locus? 

V,  8,  27.  Chremetem  apud  uxorem  eius  defendit  Demipho.  De 
eius  oratione  et  alia  annotantur  et  haec:  „et  epilogum  anb  t^g 
svvoCag  f^g  ixjSaffccog  fecit,  admonens  illam  oratorie  mansuetu- 
dinis  suae."  Lege  anb  rr,g  svvoLag  yMlrrjg  avii^daeag;  „argumenta 
quibus  nititur  sunt:  benevolentia  et  gratiae  reconciliatio." 

59.  „Tu  tuum  nomen  dic"  verba  sunt  Nausistratae  ad  Phor- 
mionem.  Annotatur:  „bene  tu  pronomine  utitur,  quia  non 
habet  nomen.  Num  nomen  non  habet  Phormio?  Lege  non- 
d u m  s c i t  (sc.  Nausistrata)  pro  non  habet. 


CAPUT  QUARTUM. 


Ad  rem  nunc  accedo  plenam  periculi :  de  Terentii  enim 
dicturus  sum  inventione,  et  scio  persuasum  esse  debere  omnibus, 
qui  non  plane  in  nostra  disciplina  hospites  videri  velint, 
Latinos  scriptores  hac  inveniendi  facultate  plane  caruisse.  Certe 
hoc  inculcare  solent  discipulis  aliisque  viri  summa  sapientiae 
laude  conspicui.  Sed  mihi  cum  semper  temerarium  visum  est 
de  toto  populo  declarare  eiusmodi  aliquid,  tum  de  Terentio 
paene  ridiculum  videtur.  Quid  enim?  Magni  est  ingenii  vir 
Terentius,  literas  Graecas  et  quidquid  tum  erat  Latinarum  in 
succum  vertit  sanguinemque,  est  praeterea  Afer  natione:  oius- 
modine  virum,.  simulac  Latine  scribere  incipiat,  inveniendi 
facultatem,  quam  haud  dubie  a  natura  habeat,  amittere  cen- 
seamus?  Neque  tamen  hic  certae  nobilissimorum  virorum 
sententiae  opponere  quaedam  auderem,  nisi  me  in  Terentio 
diu  multumque  versatum  multa  cogerent.  Cogunt  me  multae 
magnaeque  ipsius  virtutes,  cogit  virorum  elegantissimorum  et 
Terentio  aetate  propinquorum  iudicium,  sed  prae  ceteris  egregiae 
quaedam  cogunt  Donati  annotationes :  his  enim  demum  ef- 
ficitur  ut  Terentium  intelligere  possimus. 

Initium  faciam  a  notissimis  illis  Caesaris  et  Ciceronis  versibus, 

quibus  continetur  quod  aetate  maximum  exstat  de  poeta  nostro 

iudicium.    Ex  iUis    apparet    Menandri  colorem  a  Terentio  esse 

mutatum.  Et  Cicero  quidem  tectius,  Caesar  apertius  signiflcant 

u 

Menandri  nervos  ab  eo  esse  infractos  ').  Mittamus  hanc  repre- 
hensionem  et  suum  utrique  relinquamus  iudicium.  Sed  certam 
rem  nobis  tradunt:  non  anxie  pressisse  Terentium  auctorum 
suorum  vestigia,  non  nimia  diligentia  eorum  vocabula  vertisse 
Latine.  Et  dicunt  quidem  viri  docti,  quoniam  perierint  illa 
exempla  graeca,  nobis  iam  non  statuere  licere  quanta  libertate 
in  vertendo  usus  sit  Terentius,  sed  inter  locos,  qui  in  anno- 
tationibus  ad  Hecyram  ex  Apollodori  Hecyra  citantur,  unus 
est  qui  egregie  rem  illustret.  In  Hecyra  HI  sc.  4  Parmeno 
ablegandus  est:  res  enim  inexspectata  accidit,  cuius  illum 
testem  esse  herus  eius  Pamphilus  minime  velit.  Ergo  Pam- 
phihis  fingere  aliquam  rem  debet  cuius  causa  eum  dimittat. 
Videamus  nunc  versus  17  —  27. 

Pam.  In   arcem   transcurso  opus  est.  Par.  Cui  homini? 

[Pam.  Tibi. 
Par.    In  arcem,  quid  eo?  Pam..  Callidemidem  hospitem 
Myconium,  qui  mecum  una  advectust,  conveni. 
20.  Par.    Perii,  vovisse  hunc  dicam,  si  salvos  domum 
Kedisset  unquam,  ut  me  ambulando  rumperet. 
Pam.  Quid  cessas?  Par.  Quid  vis  dicam,  an  conveniam 

[modo  ? 
Pam.  Immo,  quod  constitui  hodie  conventurum  eum 
Non  posse,  ne  me  frustra  illi  exspectet ;  vola. 
25.  Par.     At  non  novi  hominis  faciem.  Pam.  At  faciam 

[ut  noveris. 
Magnus,  rubicundus,  crispus,  crassus,  caesius, 
Cadaverosa  facie. 
Pro    crispus,    quod    versu    26    legitur,    Apollodorus  dederat 
gjaAttxjiog,  rei  et  veritati  convenienter,  quoniam  Myconii  soleant 


>)  Respicit  hoc  iudicium  Scholiasta  ad  Prol.  Phormionis  vs.  6  annotans;  „revera 
autem  hoc  deterior  Menandro  Terentius  iudicabatur  quod  minus  sublimi  oratlone 
uteretur." 

esse  calvi.  At  miilto  facetius  sciens  Terentius  crispus  dixit: 
facio  enim  cum  Donato  annotante:  „ego  Terentium  puto 
scientem  facetius  Myconium  crispum  dixisse."  Nam  quo  impu- 
dentius  est  mendacium,  quo  Parmeno  decipitur,  eo  flt  tota 
scena  magis  ridicula:  perturbatus  inopinata  re  Pamphilus  et 
fingere  aliquid  coactus  fingit  quod  non  sit  in  rerum  natura,  et 
callidus  ille  Parmeno  ne  hoc  quidem  sentit. 

Et  omnino  quin  certum  sibi  Terentius  habeat  colorem,  cer- 
tum  facetiarum  genus,  certa  artificia  dubitari  nequit.  Dabo 
exemplum.  Quae  insit  festivitas  in  Eun.  vs.  916: 

Bene  edepol  narras,  nam  illi  faveo  virgini 
Scholiasta    auctore    demonstravimus    p.    70,    atque    recurrere 
illud  artificium  Hec.  233 : 

G-audeo,  ita  me  di  ament,  gnati  causa 
ibidem  annotavimus.  At  Eunuchus  Graeca  Menandri  est,  Apol- 
lodori  fuisse  Hecyram  G-raecam  inter  viros  doctos  constat : 
ergo  sive  Menandrum  sequitur,  sive  Apollodorum  Terentius, 
tamen  suam  sibi  servat  indolem.  Deinde  non  anxie  singulos 
certae  fabulae  Graecae  versus  in  suam  transtulisse  Terentium, 
sed  interdum  id  fecisse,  quod  de  viro  in  literis  utrisque 
versatissimo  exspectari  poterat,  ut  ipse  ex  ea  copia  quam 
mente  reconditam  haberet  suo  arbitratu  hic  illic  asper- 
geret  aliquid,  ex  disertis  apparet  exemplis.  Versus  in  Andria 
(959  sq.): 

Ego  deorum  vitam  eapropter  sempiternam  esse  arbitror, 

Quod  voluptates  eorum  propriae  sunt 
apud    Menandrum    non    in    Andria    leguntur   sed   in  Eunucho. 
Ridiculae  illae  laudes,  quibus  in  Phormione  parasiti  vita  extol- 
litur  (vs.  389  sqq.) : 

Tene   asymbolum  venire  unctum  atque  lautum  e  balneis, 

Otiosum  ab  animo,  quom  ille  et  cura  et  sumptu  absumitur ! 

Dum  tibi  fit  quod  placeat,  ille  ringitur,  tu  rideas  • 
scriptae    sunt    ad    imitationem    versuum    non    Graeci    poetae 

Apollodori   sed   Latini   Ennii.  Et  fortasse  ex  eodem  fonte  pro- 
verbium  illud  quo  parasitus  utitur: 

Tute  hoc  intristi,  tibi  omne  est  exedendum 
Terentius  hausit,  nisi  de  suo  finxit.  Haec  de  Eunuchi  loco  in 
Andriam,  deque  Ennii  versibus  in  Phormionem  translatis  ita 
nobis  a  Scholiasta  traduntur  ut  nullus  sit  dubitandi  locus. 
Quae  si  cui  pauca  videantur,  non  ego  huc  confugiam  ut  for- 
tasse  alia  ex  hoc  genere  exempla  periisse  dicam :  immo  ultro 
fateor  plura  ex  eodem  genere  in  antiquo  commentario  mihi 
lecta  fuisse  non  videri,  Sed  permulta  alia,  quae  tamen  eodem 
tendant  omnia,  idem  nos  docet:  quae  singula  neque  plane 
certa  neque  magni  momenti  videri  possint,  coniuncta  tamen 
et  flrmissima  sunt  et  gravissima.  Etenim  quotiescunque  Scho- 
liasta  Terentium  „mire,"  „artiflciose  "  scripsisse  iudicat,  simul 
mihi  significare  videtur  eum  illis  locis  ab  exemplari  suo  reces- 
sisse.  Nonnunquam  disertis  illud  dicit  verbis.  Ad  Andr. 
V,  3,  20: 

Domus,  uxor,  liberi  inventi  invito  patre 
annotatum   invenimus:  „mira  gravitate  sensus  elatus  est,  nec 
de  Menandro,  sed  proprium  Terentii." 

Ad  Adel.  IV,  7: 

Ipsa  si  cupiat  Salus, 
Servare  prorsus  non  potest  hanc  familiam. 
„Hinc  licet  aestimare   quantum   et  coloris  et  gravitatis  apud 
Terentium    sit    ad    imitationem    Caecilianam.    Vide    quantum 
creverit  a  superioribus,  ut  sic  flniret." 

Certiusne  quidquam  cogitari  potest?  Nonne  enim  hic  Cae- 
cilio  opponitur  Terentius  tamquam  fldeli  interpreti  poeta  verus 
propriique  coloris  vindex?  Nonne  hoc  dicit  Scholiasta,  Teren- 
tium,  cum  iam  ab  initio  libera  mente  exemplaribus  suis  usus 
esset,  uberrimum  huius  consilii  cepisse  fructum  cum  ultimam 
scriberet  fabulam? 

Et   quemadmodum   Caecilio   hic,    ita  alibi  Plauto  Terentium 

anteponit.  Demea  ille  in  Adelphis,  ubi  expertus  est  quam 
parum  sibi  severitas  profuerit,  subito  hilaris  fit,  clemens, 
largus:  ignoscit  veniam  petentibus,  quidquid  rogatur  donat 
et  ipse  multa  ultro  addit,  mirantique  fratri,  quid  sibi  ista  velit 
benignitas  respondet  (V,  9,  28  sqq.) : 

Dicam  tibi: 
Ut  id  ostenderem,  quod  te  isti  facilem  et  festivum  putant, 
Id  non  fieri  ex  vera  vita,  neque  adeo  ex  aequo  et  bono, 
Sed  ex  assentando  et  indulgendo  et  largiendo,  Micio. 
Annotat    Scholiasta:    „bene    in   postremo   dignitas   huius   per- 
sonae    servata   est,    ut   non  perpetuo  commutata  videretur,  ut 
Truculenti   apud  Plautum."  Nonne  inepte  hic  Terentius  lauda- 
retur,  si  a  Menandro  illum  locum  sumpsisset? 

Hisce  ergo  exemplis  fretus,  aut  omnibus  aut  plerisque  locis 
ubi  Terentium  laudat  Scholiasta  (modo  autem  nomine  eius 
utitur,  modo  poetam  appellat),  proprium  quoddam  eius  in- 
ventum  laudari  statuo.  Enumerabo  quae  huc  faciant  tantum 
non  omnia. 

I.  Primus  omnium  Terentius  bonas  socrus  et  bonas  mere- 
trices  in  scenam  introduxit.  Terentii  esse  illud  inventum 
diserte  docet  scholion  ad  Hecyram  V,  2,  8 :  „multa  Terentius 
feliciter  ausus  est  arte  fretus.  Nam  et  socrus  bonas  et  mere- 
trices  honesti  cupidas,  praeterquam  pervulgatum  est,  facit. 
Sed  tanta  vigilantia  causarum  et  rationum  momenta  subiungit, 
ut  ei  soli  merito  videantur  omnia  licere."  Eodem  pertinet 
scholion  ad  V,  1,   1 : 

„Rarus  vitae  color  in  hac  locutione  miscetur  a  poeta.  Nam 
meretrix  loquitur  et  senex,  et  quod  est  mirabilius,  bona  mere- 
trix  mitis  senex:  ut  intelligas  laborasse  Terentium  ut  a  lege 
comicorum  recederet  et  in  actu  tamen  consuetudinem  retineret." 

TI.  Lepidissime  felicissimeque  Terentius  novas  personas 
loquentes  agentesque  inducit.  Pluribus  locis  de  hoc  agitur 
artiflcio,  quos  afferre  opus  non  est. 

TII.  Nulla  vero  Terentii  virtiis  frequentius  laudatur  quam 
vigilantia  eius,  qua  quae  flant  futurave  sint  verisimilia 
reddat.  Insigniores  de  hac  re  locos  apponam: 

Hec.  II,  2,  19.  Laches  Phidippum  reprehendit  quod  filiam 
ad  maritum  non  remittat  et  aliis  verbis  et  hisce : 

Neque  adeo  clam  me  est,  quam  esse  eum  graviter  laturum 

[credam, 
Hoc  si  rescierit. 
Annotatur:  „ingeniosissime  poeta  iam  praeparat  causam  simu- 
laturo  ob  hanc  rem  iracundiam  Pamphilo." 

Hec.  V,  1,  30.  Bacchis  peregrina  rogata  ut  ad  Philumenam 
introeat,  conciliatura  eam  Pamphilo  marito  respondet: 

Faciam:   quod   pol,   si  esset  alia  ex  hoc  quaestu,  haud 

[faceret  scio. 
Annotatur:    „vigilanter   poeta,   ne   non   verisimile  videretur  id 
ullam  fecisse  meretricem,  ipse  lectorem  praevenit.  Et  sic  fere 
in   omnibus   Terentius,   quae   minus   pervulgata  sunt,  quaeque 
abhorrent  a  consuetudine,  agit." 

Phorm.  II,  1,  65.  Cum  Geta  servo  suo  loquens  Demea  filii 
stultitiam,  qui  se  absente  ab  improbo  impostore  coactus  sit 
uxorem  ducere,  quam  cognatam  eius  dixisset  ille,  ita  exagitat: 

Mitto  omnia, 
Addo  istuc:  imprudens  timuit  adolescens:  sino. 
Tu  servus!  Verum  si  cognata  est  maxime, 
Non  fuit  necesse  habere:  sed,  id  quod  lex  iubet, 
Dotem  daretis,  quaereret  alium  virum. 
Qua  ratione  inopem  potius  ducebat  domum? 
Annotatur:  „sub  obtentu  huius  propositionis,  in  qua  pars  legis 
ostenditur,  iam  poeta  praeparat  locum  fallaciae  Phormionis  de 
dote  accipienda." 

IV.  Vigilantiae  similes  virtutes  Terentii  his  locis  laudantur: 

Hec.    III,    1,    47.    Pamphilus,    qui   modo  cum  servo  Parme- 

none    ante    ostium   Philumenae   steterat,   aegrotare   ubi   illam 

audit,    introrumpit.    Remanet   Parmeno  et  secum  sic  loquitur: 

Non  usus  facto  est  mihi  nunc  hunc  intro  sequi. 
Annotatur:    „vide    artificem    Terentium,    quemadmodum   alias 
per   Pamphilum,    alias  per  ipsum  Parmenonem  invenit,  quem- 
admodum   nesciatur   a   ceteris   virginem   ante  nuptias  ab  ipso 
Pixmphilo  vitiatam  esse." 

Hec.    IV,    2,    20.    Sostrata,    in   quam  discordiae  filium  inter 
eiusque   uxorem   culpa   a   marito   confertur,    e  medio  recedere 
vult  et  rus  abire,  filioque  consilium  suum  sic  commendat: 
Haec  mihi  nunc  cura  est  maxima,  ut  ne  cui  mea 
Longinquitas  aetatis  obstet,  mortemve  exspectet  meam. 
Annotatur:  „sedulo  agit  socrus  ne  quid  per  iracundiam  statuisse 
videatur.    Vide   tamen   ut   intermisceatur   indignatio   et   multa 
dolore  deprompta  sint,  quod  poeta  non  invitus  facit  ad  mores 
exprimendos  personasque  reddendas." 

Hec.  V,  4,  11.  Parmeno,  servorum  omnium  curiosissimus, 
ad  herilem  filium  nuntium  attulit,  quo  accepto  ille  exsultat 
gaudio ;  ipse  tamen  quid  in  nuntio  insit  laeti  iuxta  cum  igna- 
rissimis  ignorat.  Roganti  ergo  domino: 

Egone  te  pro  hoc  nuntio  quid  donem  ?  quid  ?  quid  ?  nescio. 
Respondet : 

Mhil  enim. 
Nam   neque  in  nuntio  neque  in  me  ipso  tibi  boni  quid 

[sit  scio. 
Annotatur:    „facete  agit  Terentius  ut,  quanto  magis  Parmeno 
curiosus  est,  tanto  magis  nesciat  illa  quae  cupit." 

V.  Ubi  duo  homines  in  scena  versantur,  quid  alter  faciat 
quive  eius  sint  gestus  ex  alterius  apparet  verbis.  Multi  huc 
SchoKastae  loci  pertinent,  quos  omnes  citare  longum  est, 
neque  facilis  electio. 

VI.  Nunquam  quisquam  in  Terentii  comoediis  tam  stultus 
est  quin  tamen  astutiae  habeat  ahquid.  Vide  hac  de  re  quae 
dicta  sunt  huius  libri  p.  35  (ad  Eun.  vs.  443). 

VII.  Nihil  in  comoediis  osse  Terentius  patitiir  tragici.  ') 
Vide  p.  83  huius  libri. 

Addam  pauca  quae  ad  quod  genus  potissimum  sint  referenda 
non  video: 

Phorm.  II,  3,  5.  Phormio  ad  Demiphonem  accedens,  a  quo 
ad  causam  dicendam  fuerat  arcessitus,  secum,  sed  ita  ut 
Demipho  audiat,  haec  loquitur: 

Pro  deum  immortalium! 
Negat  Phanium  esse  hanc  sibi  cognatam  Demipho? 
Annotatur:  „magno  ingenio  Terentius  impudentiam  calumnia- 
toris  expressit.  Nam  et  prior  incipit  et  prior  accusat."  Et 
ipsius  Terentii  hoc  esse  inventum  efflcio  ex  Andriae  loco 
IV,  1,  20.  Charinum,  iniuria  sibi  iratum  sedare  dum  cupit 
Pamphilus,  prior  alloquitur  his  verbis: 

Charine,  et  me  et  te  imprudens,  nisi  quid  di  respiciunt, 

[perdidi. 
Annotatur:     „mire    et    artificiose    fecit    Pamphilum    priorem 
alloqui   ad  perfringendam  iracundiam  Charini,  alioqui,  si  prior 
vociferari  potuisset,  tragica  exclamatione  usus  fuisset." 

Quamvis  enim  contrarii  inter  se  hi  loci  dici  possint 
(altero  enim  impostoris  impudentia  depingitur,  altero  vere- 
cundi  iuvenis  placida  indoles)  eiusdem  tamen  esse  artificis 
facile  sentis. 

Adel.  III,  3,  65.  Demeae  severo  illi  seni  ficta  quaedam  de 
filii,  quem  ipse  domi  educavit,  probitate  Syrus  narravit ;  quibus 
auditis  gaudio  ille  adeo  perfunditur  ut  paene  iam  mitis  fiat. 
Sed  subito  scurrilibus  iocis  senem  ludibrio  habere  servus  incipit. 
Annotatur:  „prope  delinitus  erat  Demea  contra  institutum 
argumenti.  Artificiose  igitur  poeta  subiecit  ex  persona  servi, 
unde  illum  ad  amaritudinem  provocet." 


>)  Puto  Ciceronem  Caesaremque  Terentii  comitatem  cum  levi  vituperatione  lau- 
dantes  praeter  sermonem  eius  lenem  sedatumque  et  alia  spectasse  et  hunc  roO 
tqayi)cov  metum. 

Haec  aiitem  omnia,  quae  neque  pauca  sunt  et  facile  augeri 
possunt,  omnia  mores  personarum  a  Terentio  depictos  spec- 
tant  orationemque  qua  illae  utantur.  De  oeconomia  a  Terentio 
immutata  nihildum  dictum  est.  Huc  ergo  transeundum. 

Aequales  inimici  obiicere  solebant  Terentio  quod  fabulas 
contaminaret.  Nobis  non  vitium  videri  illud  potest  sed  virtus. 
Ipse  quoque  rem  non  negat.  Etenim  in  prologo  ad  Heaut. 
ipse  declarat: 

vs.  4.  Ex  integra  G-raeca  integram  comoediam 
Hodie  sum  acturus  Heautontimorumenon. 
Agnoscit  ergo  se  non  ita  egisse  in  duabus  prioribus,  neque 
sibi  ita  agendi  in  posterum  legem  statuere.  Sed  videamus 
quae  nobis  sint  contaminationis  apud  Terentium.  exempia 
tradita  (omnia  hic  Donato  debemus),  sive  potius  (nam  hoc  ab 
illo  divelli  non  potest)  quibus  rebus  in  fabularum  oeconomia 
ab  auctoribus  suis  recesserit. 

Andria.  Primum  ratio  est  habenda  eorum  quae  ipse  narrat 
in  prologo  vs.  9  —  14.  ')  Sed  certiora  tradit  Donatus.  Quae 
in  prima  fabula  apud  Menandrum  in  Andria  solus  secum 
loquitur  Simo  senex  (et  tamquam  memoria  recolit,  ^)  ea  in 
eiusdem  Perinthia  senex  uxori  suae  narrat.  At  Terentius 
eadem  narrantem  Simonem  facit  Sosiae  liberto  suo  et  coquo. 
Profecto  vere  dici  hoc  potest:  transferre  et  pro  suis  uti.  Hoc 
enim  iam  pro  certo  statuere  Hcet,  coquum  iUum  a  Terentio 
inventum,  flctum,  depictumque. 

In  eadem  fabula  Charinus  et  Byrria  a  Terentio  sunt  additi. 
Verba    Scholiastae    sunt:     „Has    personas    Terentius    addidit 


>)  Menander  fecit  Andriam  et  Perinthiam: 

Qui  utramvis  recte  norit  ambas  noverit: 
Non  ita  sunt  dissimili  argumento,  sed  tamen 
Dissimili  oratione  sunt  factae  ac  stilo. 
Quae  convenere  in  Andriam  ex  Perintliia 
Fatetur  transtulisse  atque  usum  pro  suis. 

2)  Cf.  initium  Adelphorum,  ubi  de  nequitia  filii  adoptivi  Micio  solus  secum  loquitur. 

fabulae,  nam  non  sunt  apud  Menandrum."  Et  fortasse,  ne  illi 
nimis  inexspectati  in  scenam  venirent,  in  priore  parte  fabulae 
posuit  quaedam,  quibus  animi  spectatorum  praepararentur. 
Eo  spectare  videtur  scholion  quale  est  hoc  ad  I,  1,  37 :  „talem 
esse  Pamphilum  adiuvat  argumentum  fabulae,  simul  et  Cha- 
rinum."  Denique  fabulae,  cuius  prior  pars  adeo  esset  ampli- 
ficata,  alteram  in  brevius  debuit  contrahere.  Sch.  ad  V,  2,  8: 
„vult  enim  iam  poeta  catastrophen  patefleri."  Certe  in  ulti- 
mis  scholiis  Donatus  frequenter  his  verbis:  „post  compen- 
dium"  utitur.  Idem  in  Eunucho  factum  est,  v.  pag.  74 
huius  libri. 

Sch.  ad  V,  6,  13:  „quia  audacter  et  artificiose  binos  amores 
duorum  adolescentium  et  binas  nuptias  in  una  fabula  machi- 
natus  est,  et  id  extra  praescriptum  Menandri,  cuius  comoe- 
diam  transferebat,  idcirco  aliud  in  proscenio,  aliud  post  sce- 
nam  retulit,  ne  vel  iusto  longior  fieret,  vel  in  eandem  propter 
rerum  similitudinom  cogerentur." 

Levius  est  tertium  hoc:  Mysis  egrediens  simul  spectatores 
certiores  reddit  de  re  quae  est  in  manibus  et  facetiarum 
aliquid  addit  (de  Lesbia  obstetrice,  quam  ideo  Archylis  ad 
parturientem  Glycerium  arcessat,  quod  ipsius  sit  compotatrix. 
V.  Schol.). 

Eunuchus.  In  Menandri  Eunuchum  ex  eiusdem  Colace 
translati  sunt  miles  et  parasitus;  in  eadem  fabula  apud  Me- 
nandrum  Chaerea  adolescentulus  e  Thaidis  aedibus  egrediens, 
ubi  voto  suo  est  potitus,  de  felicitate  sua  solus  declamat.  At 
Terentius  novam  personam  Antiphonem  invenit,  cui  Chaerea 
rem  ab  initio  ad  finem  vividis  depingeret  coloribus.  Schol. : 
„bene  inventa  persona  est  cui  narret  Chaerea,  ne  unus  diu 
loquatur  ut  apud  Menandrum."  Non  tam  levis  haec  res  est 
quam  videtur.  Conferatur  enim  Simonis  in  Andria  soliloquium 
a    Terentio    in   colloquium   conversum,   ut   appareat  peculiare 

hoc  esse  Terentii  artificium.  Postremo  vide  quae  de  sene,  cui 
apud  Terentium  nullum,  apud  Menandrum  Simo  nomen  est, 
diximus  p.  74  (ad  Eun.  V,  5). 

In  Menandri  Adelpliis  non  venit  in  scenam  adolescens  qui 
lenoni  eripuit  meretricem.  Eum  Terentius  transtulit  e  Diphili 
comoedia,  cui  titulus  GvvaTtod-vriaKovrss. 

Leviora  ad  eandem  fabulam  pertinentia  ex  hoc  genere  haec 
tradit  Scholiasta,  quae  tamen  in  unum  coniuncta  minime 
sunt  spernenda: 

I,  2,  1.  Schol.  Ehem  opportune]  „melius  quam  Menander, 
cum  hic  ilium  ad  iurgium  promptiorem  quam  ad  resalutandum 
faciat."  Apud  Menandrum  ergo  Demea  resalutat. 

II,  4,  11.  Schol.  ad  pene  e  patria  annotat:  „Menander  mori 
eum  (Ctesiphonem)  voluisse  flngit,  Terentius  fugere,"  vide 
huius  libri  p.  84. 

III,  2,  54.  Apud  Terentium  Hegio,  cuius  opem  implorat 
Sostrata,  Pamphilae  mater,  Sostratae  cognatus,  apud  Menan- 
drum  eiusdem  frater  est.  Haud  de  nihilo  hoc  immutasse 
Terentius  videtur.  Etenim  Hegio  depingitur  tamquam  exem- 
plum  probitatis:  a  fratre  autem  auxilium  ferri  sorori  eiusque 
filiae,  quibus  ingens  est  illata  iniuria,  minime  mirandum: 
eiusmodi  fidelitatem  in  cognato  remotiore  laudamus  magis. 

V,  8,  15.  „Apud  Menandrum"  Scholiasta  ait  „senex  de 
nuptiis  non  gravatur."  Ergo  Menandri  lectores  lepidissima  illa 
disputatione,  qua,  multum  luctatus,  Micio  tandem  aliquando 
eo  adducitur  ut  Sostratam  anum  ducat,  caruerunt.  Atque  omissa 
illa  disputatione  totus  locus  fit  absurdissimus :  naturae  enim 
contrarium  est  ipsum  Micionem  statim  probare  ridiculam 
poenam  a  fratre  excogitatam. 

Hecyra.  Schol. :  „novo  genere  hic  utraque  TCQoraxiKu  nQoa- 
cona   inducuntur.    Nam   et   Philotis   et  Syra   non   pertinent  ad 

argumentum  fabulae.  Hoc  autem  maluit  Terentius  quam  aut 
per  prologum  narraret  argumentum  aut  f^ebv  aTrb  uiixainjg  indu- 
ceret  loqui."  Ergo  colloquium  Philotidis  Syraeque  apud  Apollo- 
dorum  non  fuit.  ')  Et  quam  lepidum  illud  sit,  quam  apte  ele- 
ganterque  ex  nuda  narratione  iusta  scena  facta  sit,  egregie 
docet  Scholiasta,  cuius  unam  hanc  affero  annotationem.  Vs.  18 : 
collocuta  cum  Philotide  Syra  anus  multumque  illam  adhortata 
ne  cuiusquam  amatoris  peculio  parcat,  quoniam  porfldi  sint 
omnes,  ad  extremum  haec  dicit: 

Eheu  me  miseram,  cur  non  aut  istaec  mihi 

Aetas  et  forma  est  aut  tibi  haec  sententia? 

Sch.    Eheu    me    miseram]    „bene,   quia   non   suasit,    [sed] 

affectum  doloris  expressit.  Intelligitur  enim  ex  vultu  eius  non 

eam  persuasisse  quod  voluit." 

Inspectis  scholiis  ad  II,  1,  1  et  V,  2,  8  apparet  bonam 
socrum  bonamque  meretricem  a  Terentio  inventas.  Cf.  quae 
dicta  sunt  pag.  191. 

Apud  Terentium  Bacchis  narrat  sibi  ipsum  Pamphilum 
narrasse  a  se  virginem  vitiatam  et  quomodo.  Apud  Apollo- 
dorum  alio  modo  se  res  habet,  siquidem  legimus  (Sch.  ad 
V,  3,  27) :  ^brevitati  consulit  Terentius,  nam  in  Graeca  haec 
aguntur,  non  narrantur."  Absurda  haec  sunt  et  a  compilatore 
corrupta  (qui  enim  in  scena  agi  possunt  quae  abhinc  novem 
menses  facta  sunt?)  docent  tamen  hic  quoque  haud  leviter 
immutatum  exemplum  Graecum. 

Id.  ad  V,  3,  35:  ^conclusit  narrationem  fabulae  more  suo, 
ne  haec  in  futuro  actu  exspectaremus."  (Lege  inclusit  pro 
conclusit  et  spectaremus  pro  exspectaremus). 


')  Atque  ingeniosior  quam  verior  Bentleji  coniectura  e  corrupto  ad  Terentium 
scholio  hoc  fabulae  Graecae  exordium  eruentis: 

(Jityai^  iQaatrjg  yiyov    itaiqaiatv  Svqa 
(iiliaios. 

Phormio.  nQoacoTiov  nQorannov  Davi,  cui  G-eta  narret  quo 
dolo  herilis  filius  usus  sit  ut  absente  patre  amatam  sibi  filiam 
uxorem  duceret,  a  Terentio  est  additum.  v.  Scholia  ad  vs.  1 
fabulae. 

I,  2,  41.  Schol. :  „Apollodorus  tonsorem  ipsum  nuntium  facit 
qui  dicat  se  nuper  puellae  comam  ob  luctum  abstulisse,  quod 
scio  mutasse  Terentium  ne  externis  moribus  spectatorem  Ro- 
manum  offenderet." 

IV,  3,  42.-  Argentum  emuncturus  senibus  Demiphoni  et 
Chremeti  Greta  se  cum  Phormione  collocutum  narrat  de  recipienda 
cognata  quam  ille  Antiphoni  uxorem  obtruserit.  „At  nimium 
quantum"  servus  ait  ^argenti  postulabat  ille.  Dixi  ergo:  nun- 
quam  senex  meus  tantum  dabit: 

quaeso  quid  si  filiam 
Suam  unicam  locaret?  parvi  retulit 
Non  suscepisse:  inventa  est  quae  dotem  petat!" 
Apud  ApoUodorum  autem  senem  ipsum  dicere:  „quid  interest 
me  non  suscepisse  filiam,  si  modo  dos  dabitur  alienae"  Scho- 
liasta    docet.    Neque    posset    dicere    nisi   totus   locus  aliter  se 
apud  Apollodorum  quam  apud  Terentium  haberet. 

Haud  pauca  ergo  nova  Terentius  ipse  suis  inseruit  fabulis; 
earum  paucissima  parvi  sunt  momenti,  plura  gravia,  aliqua 
vero  gravissima.  Omnibus  autem  illis  novis  ornamentis  fabulae 
redditae  sunt  lepidiores,  vitaeque  accessit  permultum,  solaque 
quae  nihil  huiuscemodi  habet  Heautontim.  ceteris  omnibus 
est  languidior  exiliorque.  Novas  autem  personas  (de 
nQorarLy.oL^  hoc  non  valet)  novasque  scenas  introducenti  Terentio 
quantum  praeterea  fuerit  immutandum  in  fabulae  composi- 
tione  exponere  nolo.  Eiusmodi  enim  disputationes  non  possunt 
non  esse  lectu  difficillimae,  in  labyrinthum  inducunt  lectorem; 
atque  hoc  loco  utilitatis  habere  nihil  possunt,  cum  res  sponte 
appareat.    Unum    hoc    dico    nusquam    apparere    commissuras, 


222 

nusquam  patere  rimas.  Sed  quo  magis  appareat  quantus  sit 
artifex  Terentius,  quamque  peritus  artis  scenicae,  Andriam 
eius  cum  Menandri  cognomine  fabula  comparabo:  sic  elucebit 
quanto  illa  huic  praestet.  Versabitur  disputatio  in  duplici 
argumento. 

I.  Sosia   coquus,    Simonis  libertus,  a  Terentio  est  inventus. 

II.  Charinus  Byrriaque  a  Terentio  additi.  Utrum  ab  eo  sint 
inventi  an  ex  alia  translati  fabula  nil  refert,  sed  illud  verl- 
similius. 

Menandri  Andria  a  soliloquio  orditur,  in  Perinthiae  initio 
colloquium  est  senis  uxorisque:  ergo  coqui  personam  Terentius 
finxit  et  non  solum  verba,  quibus  ipse  utitur,  sed  etiam 
quibus  eum  tamquam  libertum  alloquitur  senex,  a  Terentio 
sunt  non  e  Grraeco  exemplari  aliquo  modo  translata  sed  „nova 
facta."  Atque  haec  quidem  res,  licet  totius  fabulae  oecono- 
miam  non  tangat,  tamen  toti  splendidum  praebuit  orna- 
mentum;  inde  enim  primum  actum  nacta  est,  quo  nil 
cogitari  venustius  possit.  Nimis  severus  in  Menandrum  sit, 
qui  illud  in  Andria  soliloquium  cum  hoc  Terentiano  actu 
comparet;  sed  ne  colloquium  quidem  Perinthiae  senem  inter 
uxoremque  tam  egregium  fuisse  credo  quam  illud  Simonis 
libertique.  Quod  enim  in  suo  genere  perfectum  est  non  facile 
aliquid  ex  eodem  genere  sibi  par  inveniet.  Et  personarum 
quas  apud  Terentium  videmus  nulla  tam  ex  ipsa  vita  est 
expressa  quam  illa  coqui;  quidquid  ille  dicit  ri&og  habet,  vivit, 
spirat.  Neque  minus  verba  quibus  eum  alloquitur  senex  ex 
animo  eius  et  pectore  sunt  deprompta.  Audacius  aliquid  dicam : 
rem  agi  vides  non  Athenis  sed  in  ipsa  urbe  Roma :  scripta 
haec  sunt  a  poeta,  qui  quae  ratio  inter  patronum  libertumque 
intercederet  Romae  cognovit ').  Sed  adspiciamus  singula. 


>)  Non  hoc  dico  propter  senis  verba  (vs.  40)  „haud  muto  factum,"  de  qulbus  quam  per- 
verse  etiam  nunc  iudicent  viri  docti  et  quam  prudenter  Scholiasta  vidimus  p.  80. 

vs.  28.  Senex  graviter  commotus  est,  trepidus,  anxius.  Hunc 
animi  statum  agnosco  primum  in  verbis  ista  auferte,  ad 
quae  Scholiasta  annotat:  „auferimus  ea  quae  cum  fastidio 
cernimus."  Sic  ergo  is  loquitur,  qui  re,  quam  cum  maxime  in 
manibus  habet,  quantocius  defungi  gestit  et  ad  aliam,  qua 
vexatur,  convertere  mentem.  Deinde  etiam  in  vocabulo  ades- 
dum,  quod  equidem  hic  certe  revocantis  esse  censeo,  ita  ut 
senex  primum  omnes  comites  suos  ableget,  solus  esse  cupiens, 
deinde  animum  mutet  consiliorumque  ')  sibi  sumat  socium. 
Eiusmodi  aliquid  et  Scholiasta  sensisse  videtur,  qui  ad  abite 
annotat:  „concitatius  legendum,  quia  et  respectantes  properant 
et  secernit  a  Sosia."  ^) 

Illud  (vs.  29)  dictum  puta  iocosam  habet  gravitatem 
liberti,  qui  diu  in  eadem  domo  servierit,  quem  admonere  opus 
non  sit,  qui  sciat  quid  sui  sit  officii  et  illud  suo  tempore  sit 
facturus.  Neque  negligendum,  quod  statim  sequitur,  voca- 
bulum  nempe,  quod  cum  lenissimo  contemptu  ridentis  est 
(„noli  timere,  obsonia  ista  ex  artis  praeceptis  parabuntur"). 

vs.  30.  Quid  est  quod  tibi  mea  ars  hoc  possit 
amplius?  De  arte  sua  tantummodo  cogitat  artifex,  et  esse 
praeter  illam  quidquam,  quod  magni  sit  momenti,  in  mentem 
ei  ne  venit  quidem. 

vs.  34.  Exspecto  quid  velis  duplici  potest  pronuntiari 
modo :  aut  gravitatem  quasi  militarem  habet  eius  qui  se  ad 
imperium  accipiendum  paratum  declaret,  aut  hic  quoque  coqui 
fastus  cernitur  rogantis:  „quae  esse  potest  gravis  ista  res 
quae  tamen  ad  culinam  non  pertineat?" 

vs.  35.  Cum  aliqua  gravitate  oratoria  allocutionem  suam 
orditur  senex,  qua  suum  consilium  eius  fldei  committat.  Atque 
postquam  de  lenitate  sua  erga  servum  etiamtum  coquum  dixit, 


')   Cf.  Eun.  vs.  765.  Chremetem  abire  volentem  Thais  retinet.  Hic  ille:  „omitte, 
iam  adero,"  ubi  adero  est  revertar. 
•^)  De  huius  scholii  emendatione  dixi  quaedam  p.  126. 

hoc  addit:  „feci  ex  servo  ut  esses  mihi  libertus."  Bene  per- 
spexisse  videtur  Scholiasta  qui  esset  horum  verborum  color, 
et  aliquatenus  etiam  significasse  annotando:  „mire  addit  e 
servo  ut  vim  beneficii  exprimeret."  Non  dicit  breviter  manu 
emisi  te  neque  libertum  tefeci  sed  feci  ut  libertus 
esses  mihi;  neque  hoc  satis  videtur  sed  adiicit  e  servo. 
Consulto  verbosus  est  senex  quo  magis  audientis  commoveat 
animum.  Haec  est  illa  ubertas  quam  orationis  succum 
dicit  Cicero. 

Atque  eadem  verbositas  tota  senis  narratione  observatur. 
Nihil  omittit  unde  apparere  possit  quam  iuste  doleat  et  tristis 
sit  anxiusque.  Dixerit  aliquis:  ^quorsum  pertinet  longa  ista 
descriptio  pristinae,  qua  vixit  filius,  severitatis  ?"  Respondebit 
Scholiasta,  et  apte  prudenterque  respondebit:  „bene  actae  vitae 
ratio  ad  eam  rem  valet  ut  ostendat  quam  iustus  dolor  patri 
sit  spe  decepto."  Non  patiar  mihi  hic  unum  eripi  verbum ; 
ergo  probare  non  possum  recentiorum  sapientiam,  qui  tnihi  in 
versibus : 

Nam  is  postquam  excessit  ex  ephebis,  Sosia, 
Liberius  vivendi  fuit  potestas  (nam  antea 
Qui  scire  posses  aut  ingenium  noscere 
Dum  aetas,  metus,  magister  prohibebant? 
illud  „Sosia  —  potestas"  uncinis  includunt.  Nonne  vident  cum 
quanto   loci   detrimento  ille  vocativus  Sosia  eximatur,  quan- 
tum  ille  rj&og  habeat?  Equidem  audire  mihi  hic  videor  senem 
singultum    devorantem.    Quidni    ergo   una   voce   fuit   in   ubi 
mutata  ceteris  salutem  aff^eramus? 

vs.  54.  Hic  libertus  suum  ita  est  interserit.  „Intercedit 
poeta"  ait  Scholiasta,  „ne  solus  Simo  loqueretur:  ceterum  non 
erat  respondendi  locus  necessarius."  Profecto  consulto  poeta 
hic  loquentem  inducit  Sosiam :  colloquium  enim  facit  e  pro- 
logo ;  sed  quam  apte  hoc  ipso  loco  Sosiae  silentium  interrumpit. 
Qui   illud   ipsum   ita   est  cum    capitis  quodam  nutu  et  vultu 

sapientis  dicit.  Est  enim  plenus  sapientiae  et  secum  habet 
promptuarium  sententiarum  de  moribus  corruptis  et  emendandis. 
Vide  modo  vs.  60  sq.,  ubi  ita  loquitur  libertus: 

Non  iniuria,  nam  id  arbitror 
Apprime  in  vita  esse  utile  ut  nequid  nimis 
et    Scholiasta    annotationem    ponit    cognatam    modo    citatae : 
„intempestive  Sosia  respondit,  sed  prudentia  tamen  sententiae 
compensavit  importunitatem." 

Tum  sic  senex  pergit  (vs.  62 — 66) : 

Sic  vita  erat:  facile  omnes  perferre  ac  pati: 
Cum  quibus  erat  quomque  una,  eis  sese  debere: 
Eorum  obsequi  studiis,  advorsus  nemini, 
Nunquam  praeponens  se  illis,  ita  facillime 
Sine  invidia  laudem  invenias  et  amicos  pares. 
Eecipiunt   vulgo   viri  docti  Bentleji  transpositionem,  ut  et  hic 
ahquid   delere   possint.  Legunt  ergo  studiis  obsequi  inclu- 
duntque    advorsus    ...illis.    Sed   ego   illa   verba   mordicus 
retineo.  Quando  enim  verbosum  senem  magis  decet  ipsa  verbo- 
sitas  quam  ubi  describit  dilectus  suus  filiolus  qua  fuerit  olim 
lenitate,  clementia,  mansuetudine  ? 

67.  Hic  quoque  coquus  continere  se  non  potest  quin  sapiens 
dictum  promat: 

Sapienter  vitam  instituit:  namque  hoc  tempore 
Obsequium  amicos,  veritas  odium  parit. 
Est  enim,  quod  de  sapiente  coquo  exspectes,  laudator  temporis 
acti  se  puero,  itaque  simul  suae  indulget  sapientiae  et  poetae 
adiuvat  propositum. 

Vix  audivit  Sosia  illud  de  muliere  formosa  quae  ex  insula 
Andro  Athenas  migraverit  Simonisque  sit  facta  vicina  quin 
exclamet : 

Ei,  vereor  ne  quid  Andria  apportet  mali. 
Excogitavit  personam  Terentius  ut  haberet  senex  cui  narraret. 
Poteratne   lepidiorem    excogitare  quam  hic  est  Sosia,  qui  tam 

15 

facete  significet  quam  bonus  sit  diligensque  auditor?  Quique 
tam  bene  tamque  diserte  significet  domini  incommoda  se  sibi 
illata  putare?  lure  enim  meritoque  vocabulo  Andria  suum 
adscripsit  mire  Scholiasta.  Nempe  hoc  uno  vocabulo  multa 
dicit  Sosia,  et  quantum  illud  sit  exortum  periculum,  et  qii.nn 
penitus  atque  toto,  ut  aiunt,  pectore  eius  persentiscat  gravi- 
tatem :  ipse  enim  tamquam  nomen  illi  dat  periculo. 

Idem  illud  ri&og  agnoscitur  in  uno  verbo  teneo  quo  vs.  85 
utitur,  ubi  senem  dicentem  audivit  „Chrysidem  ...Andriae 
illi  id  erat  nomen."  Sed  magis  etiam  in  illa  versus  105  ex- 
clamatione  qua,  simulac  de  Chrysidis  morte  audivit,  gaudium 
suum  testificatur:  „o  factum  bene:  beasti:  ei  metui  aChryside." 
De  Andria  autem,  post  illam  Sosiae  exclamationem,  ita  pergit 
Simo  (vs.  74  sqq.) : 

Primo  haec  pudice  vitam  parce  et  duriter 
Agebat,  lana  ac  tela  victum  quaeritans: 
Sed  postquam  amans  accessit  pretium  pollicens 
Unus  et  item  alter :  ita  ut  ingeniumst  omnium 
Hominum  ab  labore  proclive  ad  lubidinem, 
Accepit  conditionem,  dein  quaestum  occipit. 
Et   vocabulum    victum    et    verbum    quaeritans,    id   quod 
prudenter  observat  Scholiasta,  significant  vitam  Chrysidis  simul 
laboriosam   fuisse   et  pauperem.  Et  perite  annotat:  „cum  uno 
quaestus  non  est,  cum  altero  non  est,  cum  multis  fit." 

„Postquam  audivi"  sic  senex  pergit  ^fihum  quoque  meum 
ab  amicis  ad  Chrysidem  perductum  esse,  perculsus  animo, 
amicorum  illorum  servos  ab  ea  abeuntes  observabam,  et  quis 
heri  Chrysidem  habuisset  quaerebam.  Atque  Phaedria,  Clinia, 
Nicerato  ab  iis  nominatis  tum  denique  „eho,  quid  Pamphilus" 
rogabam.  Hli: 

quid?  symbolam 
Dedit,  coenavit. 
Hic  quoque,   ut  tam   multis  locis,  ostendit  Scholiasta  egregie 

se  sentire  quam  vitae  pleni  sint  omnes  Terentii  versus.  Annotat 
enim:  „cetera  sunt  in  gestu  quaerentis  quid  dicat  de  Pamphilo 
nec  invenientis." 

Hic  me  aliquis  sic  interpellare  possit:  „Heus  tu,  de  Sosiae 
persona  dicturus  eras,  sed  identidem  etiam,  si  quos  in  Simonis 
verbis  depreliendere  tibi  videris  lepores,  illos  nobis  indicas." 
Feci  hoc,  fateor,  sed  facti  non  poenitet.  Non  enim  tam  bene 
lepideque  narrare  potuisset  Simo,  nisi  tam  bonum  nactus  esset 
auditorem.  Quid  quod  singula  sua  verba  illius  moribus  inge- 
nioque  accommodat. 
89.  Sic  senex  pergit: 

item  alio  die 

Quaerebam :  comperiebam  nil  ad  Pamphilum 

Quicquam  attinere. 
Hic  quoque  ego,  quamvis  mirum  videatur,  narrantis  rj&og  agnosco. 
Et  tamen  ne  Scholiasta  quidem,  accuratissimus  ille  ornamen- 
torum,.  quae  sermo  Terentii  habet,  observator,  quidquam  me 
docet.  Is  enim  annotat:  Nihil  ad  Pamphilum  quic- 
quam]  ^iruQsky.ov :  nam  abundat  quidquam,  nam  nemo 
q  u  i  s  q  u  a  m  non  dicitur."  Haeccine  a  Donato  profecta  credamus  ? 
Non  ego.  Vix  hic  oculis  meis  fldem  habeo.  Itane  vero?  Non 
dicitur  nemo  quisquam?  Quid  ergo  Eun.  vs.  1032  legitur? 
Nempe : 

0  populares!  ecquis  me  hodie  vivit  fortunatior? 

Nemo,  hercle,  quisquam  '). 
Et   fac  iam  nunquam  antea  dictum  illud  fuisse  nemo   quis- 
q  u  a  m ,  nonne  liceret  Terentio  eam  vocabulorum  compositionem 


')  Unus  hic  locus  satis,  ut  opinor,  demonstrat  non  ipsum  Donatum  ea  scripsisse 
quae  modo  citabamus.  Corruptam  a  compilatore  annotationem  censeo,  quae  olim 
huiuscemodi  fuerit:  „eodem  modo  nemo  quisquam  dicitur."  Nam  Donatum 
aliquid  docuisse  quod  veritati  adversa  fronte  repugnaret  mihi  non  persuadetur.  Cf. 
quod  in  scholio  sincero  integroque  legitur  ad  Phorm.  I,  2,  30:  Noster  mali  nil 
quicquamj  „quartum  naouxov,  ut  in  Hecyra:  nam  nemo  illorum  quisquam, 
scito,  ad  te  venit." 

de  suo  fingere?  Nihil  hic,  ut  opinor,  faciunt  leges  grammaticae. 
Non  enim  po6tarum  domina  est  grammatica  sed  ipsa  po6tis 
servit.  Perversum  itaque  est  locos  qualis  hic  est  eiusmodi 
observationibus  illustrare,  quibus  ad  aliquod  grammaticae  rele- 
gamur  caput,  vel  ad  eos  annotare:  „sic  interdum  (raro,  saepe) 
legitur  apud  antiquos  poetas."  Verum  est:  eiusmodi  verborum 
ubertate  utuntur  qui  vehementius  commoti  intimos  affectus 
animi  proferunt.  Et  hic  quidem  senex  noster  illa  verbositate 
significat  penitus  sibi  illo  quidem  tempore  de  filii  innocentia 
fuisse  persuasum,  seque  dulci  quodam  securitatis  sensu  fuisse 
perfusum,  cum  sic  quotidie  illos  homines  narrantes  audiret.  At 
Eun.  vs.  549  Chaereae  verba  nemo  homost  tribuuntur, 
quoniam  non  poterat  alio  modo  aptius  eius  indignatio  signifl- 
cari  quod  nunc  cum  rem  laetissimam  narrare  gestiat  amicum 
conspiciat  nullum. 

Idem  Chaerea  in  eadem  fabula  (vs.  1032)  exclamat: 

0  populares  ecquis  me  hodie  vivit  fortunatior? 

Nemo  hercle  quisquam. 
Ibi   autem   illud   nemo  quisquam  accommodatissimum  est 
homini  qui  prae  gaudio  vix  inveniat  quod  dicat. 
In  Adelph.  Ctesipho  cum  dicit  (vs.  258  sq.): 

Itaque  unam  hanc  rem  me  habere  praeter  alios  praeci- 

[puam  arbitror 

Fratrem   homini   nemini   esse   primarum  artium  magis 

[principem 
nil  habet  quo  melius  quam  verbis  homini  nemini  amorem 
suum  erga  optimum  fratrem  significet. 
In  Hecyra  (vs.  280)  Pamphilus 

Nemini   ego  plura  esse  acerba  credo  ex  amore  homini 

[unquam  oblata 

Quam  mihi 
ait;    ubi   illud   nemini   homini   sponte   ex   animo   miseriis 
plane  afflicto  fluere  videtur. 

In  Phormione  (vs.  591)  Gretae  haec  sunt  verba: 
Ego  hominem  callidiorem  vidi  neminem 
Quam  Phormionem. 
Adeo  enim  Phormionem  admiratur  ut  solito  verborum  numero 
contentus  esse  non  possit  cum  illum  laudat. 

„Mortua  Chryside"  sic  senex  pergit  „cum  viderem  a  fllio 
quoque  meo  eam  lugeri  idque  sincere  et  ex  animo,  tamen 
mali  suspicabar  nihil  (vs.  113): 

Haec  ego  putabam  esse  omnia  humani  ingenii. 
Quantum   sit   in   uno   verbo  putabam  non  sentientes  docere 
potest    Scholiasta    verissima    hac    annotatione:    „putare    est 
eius,    qui   simplicitate   pectoris  aberravit."  Videre  mihi  videor 
senem,  dum  haec  loquitur,  frontem  manu  verberantem. 
Tum  hoc  addit  (vs.  114  sq.): 

quid  multis  moror? 
Egomet  quoque  eius  causa  in  funus  prodeo. 
Hic  continere  se  iam  non  potest  Sosia  quin  exclamet:  „Hem 
quid  est?"  Erret  qui  putet  poetam  colloquii  tantum  causa,  quod 
sibi  facere  proposuisset,  hic  aliquid  dicentem  induxisse  libertum, 
sed  quid  diceret  ille  parum  curasse.  Meliora  eum  docere  possit 
Scholiastae  annotatio:  „Hem  perculsi  ac  metuentis."  Nam 
hoc  fere  una  hac  voce  dicit  Sosia:  „Di  boni,  ad  tantamne  tu 
te  insaniam  abripi  passus  es?" 

„In  eo  funere"  senex  narrat  (117  sqq.): 

inter  mulieres, 
Quae  ibi  aderant,  forte  unam  aspicio  adolescentulam 
Forma. 
Interpellat   eum   Sosia   dicendo:    „bona   fortasse."  Quid  magis 
quam   illud   decet  grandaevum  libertum  *)  multo  usu  edoctum 


1)  Nihil  huic  loco  minus  aptum  inveniri  poterat  quam  Bentleji  inventum  unum 
verbum  fortasse  Sosiae  tribuentis  et  bona  Simoni  relinquentis.  Primum  quod 
annotat:  „fere  enim  servi  et  liberti  in  talibus  rebus  iudicandis  inducuntur  suis 
dominis  severiores  et  difficiliores"  id  in  bonum  nostrum  Sosiam  certe  non  convenit 

quantum  periculi  impendeat  patribus  ex  flliorum  amoribus. 
Etenim  gestu,  voce,  actu  adiuvandum  hoc  dictum  est,  ut  haec 
ex  eo  audiatur  sententia:  „ecce  autem!  haud  iniuria  etiam 
Chrysidis  morte  cognita,  tamen  metum  non  posueram".  Et  ut 
makim  aliquod  ab  illa  „  adolescentula"  metueret  libertus  ipse 
patronus  eflfecit  addendo  adiectivo  unam,  quo,  ut  perite  obser- 
vat  Scholiasta,  „consuetudo  mirantis  exprimitur." 

„Vultum  eius  honestum  liberalemque  admiratus,"  sic  senex 
pergit,  „simulque  quia  mihi  videbatur  insigni  ob  Chrysidis 
mortem  affecta  tristitia,  quae  sit  illa  rogo,  auditoque  Chrysidis 
esse  sororem,  statim  mecum  (vs.  125  sq.) : 

attat  hoc  illud  est: 
Hinc  illae  lacrimae,  haec  illast  misericordia." 
„Attat"  Scholiasta  ait  „interiectio  est  admirantis."  Sed  multo 
melius  et  nostro  quoque  loco  aptius  ad  Eun.  vs.  727  de  eadem 
voce  annotat:  „attat  interiectio  est  paulatim  percepti  atque 
intellecti  mali."  Nonne  ergo  una  nos  illa  vox  admonet  scire 
et  persuasum  sibi  habere  Simonem  omnia  haec  se  narrare 
liberto  fldelissimo  suique  amantissimo?  Neque  eum  spes  fallit. 
Exclamat  enim  Sosia  tamquam  proprii  periculi  metu  sollicitus: 
Quam  timeo  quorsum  evadas. 

Et  possum  sic  satis  longam  patroni  narrationem  paucaque 
a  liberto  interiecta  vocabula  persequi,  nisi  mihi  nimis  saepe 
esset  subsistendum ;  nam  quod  ad  vs.  132  annotat  Scholiasta: 
omnia  ibi  vocabula  significanter  esse  posita,  id  de  toto 
hoc  loco  valet.  Atque  hunc  actum  tam  plenum  vitae,  in  quo 
quae  dicuntur  tamquam  ante  oculos  nostros  agi  cernimus,  hanc 
venustissimam  imaginem  solus  fecit  Terentius  nulla  ope  aliena 


dein  mire  inter  se  discordant  simplex  de  forma  bona  narratio  et  de  vultu  ex- 
clamatio  illa  admirationis  plena.  Et  totum  Simonis  pectus  admirationis  plenum 
esse  ex  uno  illo  vocativo  Sosia,  i]9tx(oTaTa  interiecto,  vel  optime  apparet. 

admtiis.  Qui  enim  libertum  finxerit  etiam  patronum  finxisse 
censendiLis  est,  aliusque  fuit  sermonis  eius  color,  quem  in 
Perinthia  cum  uxore  habuit  senex,  atque  huius  est,  qui  inter 
patronum  habetur  libertumque  *). 

Unum  etiam  addo  quod,  ut  opinor,  documento  esse  possit 
indicioque  non  imitatorem  liic  fuisse  Terentium  nedum  inter- 
pretem,  quodque  illud  melius  etiam  quam  cetera  omnia  quae 
dicta  hucusque  sunt  doceat.  Qui  enim  de  Graeco  Latine  vertit, 
vel  Graecum  exemplar  Latine  imitari  conatur,  is,  ut  opinor, 
operam  dabit  ut  omnia  sint  quam  levissima  politissimaque ; 
singulis  vocabulis  elimandis  mentem  oculosque  anxie  intentos 
habebit,  non  patietur  quidquam  restare  asperi  horridique:  hic 
enim,  hic  unicus  locus  est  ubi  artis  peritiaeque  suae  det  docu- 
mentum.  At  cuius  est  inventio,  is  elocutionem  non  quidem 
negliget  sed  mente  liberiore  in  ea  versabitur;  hoc  enim  ei 
est  primarium  ut  inventum  suum  ipsam  referat  naturam; 
quosque  ille  homines  loquentes  disputantesve  inducit,  ut  veros 
verorum  hominum  habeant  mores  ingeniumque  atque  moribus 
illis  ingenioque  convenienter  loquantur,  hoc  spectabit,  in  hoc 
se  exercebit  de  ceteris  omnibus  securior.  Ita  oratio  evadet 
vitae  quidem  plenissima  sed  non  anxie  ad  normam  aliquam 
grammaticam  exacta  atque  directa ;  haud  pauca  in  ea  restabunt 
horridiuscula,  hiantia,  discrepantia.  Atque  ex  hoc  genere  ad- 
modum  multos  naevos  in  ipsa  hac  parte  Andriae  observabimus, 
non   illos   quidem   qui  dedecori  ei  sint  sed  qui  nobis  hoc  per- 


')  Minime  hic  negligendum  quod  in  vita  Terentii  legitur  de  Terentio  fabulam 
recitante  Caecilio  et  post  paucos  versus  placente: 

„Andriam  quum  aedilibus  daret,  iussus  ante  Caecilio  recitare,  ad  coenantem 
quum  venisset,  dictus  est  initium  quidem  fabulae,  quod  erat  contemptiore  vestitu 
subsellio  iuxta  lectulum  residens  legisse:  post  paucos  vero  versus  invitatus,  ut 
accumberet,  coenasse  una,  deinde  cetera  percurrisse  non  sine  magna  Caecilii  ad- 
miratione."  Admirabatur  autem  senex  pofita,  magnae  in  theatro  famae,  felicem 
adolescentis  audaciam. 

spicuum   reddant  fingendae  quam  perpoliondac  ei  magis  fuisse 
artificis  mentem  intentam.  Ecce  unum  alterumque. 

43.  Sed  hoc  mihi  molestum:  nam  istaec  commemoratio 
Quasi  exprobratiost  immemori  benefici. 
Quomodo  liaec  inter  se  cohaerent,  an  plane  non  cohaerent? 
Quo  referendum  illud  hoc,  quove  nam?  Denique  hoc  expro- 
bratio  immemori  benefici,  ubi  dativus  immemori  a 
substantivo  exprobratio  pendet,  egregie  quidem  copvenit 
quotidiano  hominum  sermoni  in  foro  versantium  vel  inter  pri- 
vatos  parietes  libere  confabulantium,  sed  a  poeta  diligenti  et  de 
orationis  puritate  unice  sollicito  vix  et  ne  vix  quidem  ferrentur. 
vs.  56. 

Ut  animum  ad  aliquod  studium  adiungant,  aut  equos 
Alere  aut  canes  ad  venandum,  aut  ad  philosophos. 
Vix  se  hic  contineat  Orbihus  aliquis  quin  stilo  suo  semper 
parato  immensos,  ut  ipsi  videntur,  turpesque  poetae  errores  in 
margine  notet.  Nos  vero  poetam  hic  deprehendimus  soluto 
animo  in  argumento  suo  ludentem,  et,  dummodo  pectus 
habeant  personae  suae,  satis  eos  disertos  putantem. 

vs.  64  sq.  Duriusculum  hoc  quoque  quod  Simo  de  filio  narrat : 
Eorum  obsequi  studiis,  advorsus  nemini, 
Nunquam  praeponens  se  illis. 
Isocrates    aliquis    inter   poetas    quidvis    perpeti    mallet    quam 
eiusmodi    versus    incorrectos    legendos    exhiberet.  Sed  egregie 
senem   sic   loqui  decet  indoctum  rusticanumque.  Et  haec  ipsa 
causa    accedit    cur    hic    quidquam    deleri    nolim.    Ipsum    illud 
i  11  i  s,  quod  vocabulo  n  e  m  i  n  i  satis  dure  divellitur  ab  e  o  r  u  m, 
quo  referendum  est,  non  solum  qualis  homo  loquens  inducatur, 
sed    etiam    quomodo    totus    hic    actus    natus    sit   perspicuum 
nobis  reddit. 
vs.  94  sq. 

Nam  qui  cum  ingeniis  conflictatur  eiusmodi 
Neque  commovetur  animus  in  ea  re  tamen. 

Grraecam  hanc  stmcturam  diceremus  nisi  praestaret  laxam 
negligentemque  dicere.  Hercle  si  Graeci  senis  Graeca'  verba 
Latine  vertisset  Terentius,  acriore  cura  'in  eo  labore  versatus 
esset.  At  nunc  senem  philosophantem  ipse  finxit:  ut  ergo 
ingenio  suo  convenienter  philosophetur  dat  operam,  sed  quae 
eius  sit  enuntiatio  et  syntaxis,  id  vero  minus  curat. 

vs.   121  sqq. 

Quae  quom  mihi  lamentari  praeter  ceteras 
Visast,  et  quia  erat  forma  praeter  ceteras 
Honesta  ac  liberali,  accedo  ad  pedisequas. 
Vide   quam  sit  vera  ars  naturae  imitatio  et  quam  bene  verus 
artifex    naturam    imitetur   etiam   cum   negligens  est    (an  tum 
vel    maxime    dicam?).    Nam    neque    repetitum    praeter   ce- 
teras   in   flne   duorum  versuum  continuorum,  neque  illud  et 
q u i a   e r a t  praecedente  quom  ...visa  est  poetae  est  solli- 
cita    cura    verba    et    sententiolas   limantis,    sed   quam  egregie 
utrumque    decet    indoctum    senem,    rem   quae   mentem   suam 
vexet    multis    verbis    balboque    fere    ore    dilecto    sibi    liberto 
enarrantem. 

vs,  144  sqq. 

Venit  Chremes  postridie  ad  me  clamitans 
Indignum  facinus  comperisse:  Pamphilum 
Pro  uxore  habere  hanc  peregrinam. 

Multum  sudarunt  grammatici  ut  investigarent  quae  tandem 
esset  harum  sententiarum  syntaxis;  utrum  indignum  fa- 
cinus  esset  verbi  comperisse  obiectum,  an  nil  nisi  excla- 
matio.  Sed  frustra  sudarunt,  ut  opinor.  Namque  est  haec  — 
quod  illi  non  senserunt  —  poetica  syntaxis,  idque  veri  poetae, 
hoc  est  Tcoiovurog  (jiaUov  t)  Xsyovvog,  quique  vitae  imaginem 
fingat  magis  quam  sententiolas  struat. 

156.       Ea  primum  ab  illo  animadvortenda  iniuriast. 
Sententiam   verborum   hanc  esse:  „ea  primum  vindicanda  est 
iniuria   ab    illo   facta"  constat,  et  sic  fere  locum  nostrum  ex- 

plicat  Scholiasta.  Sed  quis  unquam  sic  locutus  est  nisi  qu^ 
putaret,  et  suo  iure  putaret,  maius  sibi  aliquid  esso  agendum 
quam  anxiam  grammaticae  praeceptorum  observationem. 

Et  possum  multas  etiam  virtutes  virtutumque  similia  vitia 
ex  uno  hoc  loco  proferre.  Sed  haec  mihi  sufflcere  videntur  ad 
demonstrandum,  id  quod  mihi  quidem  est  persuasissimum, 
neque  Andriae  Menandreae  prologum  neque  Perinthiae  actum 
priorem  esse  potuisse  tam  egregium  quam  haec  est  senis 
libertique  Terentiani  confabulatio.  Atque  hic  Terentius  in  ea  re 
ab  auctore  suo  recedit  quae  tantummodo  ad  fabulae  initium 
pertineat.  Nunc  de  altera  illa  discrepantia  Terentium  inter 
Menandrumque  agam  atque  lectori  persuadere  conabor  ita  a 
Terentio  exemplar  esse  immutatum  ut  ex  fabula  mediocri 
egregia  praestantissimaque  quaedam  nasceretur. 

;,Charini  Byrriaeque  personae"  Scholiasta  ait  „in  Menandri 
Andria  non  erant:  addidit  eas  Terentius."  Non  rogo  nunc  — 
id  de  quo  nemo  pro  certo  afflrmare  quidquam  possit  —  unde 
eas  sumserit.  Sed  quae  fuerit  illius  additamenti  vis  exponam 
comparatione  quadam  instituend?. 

Pater  quidam  vult  filium  suum  virginem  quandam,  civem 
Atticam,  uxorem  ducere;  haec  ei  stat  sententia.  At  filius  illam 
non  vult.  Tamen  simulat  se  patri  morem  gesturum.  Hoc  enim 
ei  mendacium  commendavit  servus  dum  narrat  virginis  illius 
patrem  iam  negasse  se  filiam  suam  daturum,  quoniam  cogno- 
verit  generum  sibi  destinatum  habere  amicam.  Atque  in  illo 
commendando  mendacio  hoc  usus  est  servus  argumento: 
„dum  tu  ducturum  te  simulas,  uxoremque  tibi  destinatam 
dare  recusat  pater  eius,  interea  certe  invisum  illud  matrimo- 
nium  diflfertur,  tuque  securus  amoribus  tuis  frui  potes  iucun- 
damque  illam  cum  amica  tua  vitam  producere."  Sed  parum 
feliciter,  immo  infelicissime  haec  soUertia  cedit:  deprehenditur 
servi  dolus,  neque  quidquam  iam  restat  quam  ut  invitissimus 

iuvenis  illam  ducat  quam  se  ducturum  tam  belle  simulaverit, 
cum  forte  fortuna  in  eundem  locum  Crito  Andrius,  amicae 
illius  civis,  venit,  qui  dei  ex  machina  instar  rem  ad  felicem 
perducat  exitum.  Narrat  enim  amicam  illam  non  esse  pere- 
grinam  sed  Atheniensem,  neque  Atheniensem  solum  sed  ipsius 
illius  virginis  sororem,  quae  amatori  eius  invito  est  desponsa. 

En  Andriae  Menandreae  argumentum  brevissimum  quidem 
sed  in  quo  nihil  tamen  sit  omissum  quod  alicuius  esse  mo- 
menti  videri  possit.  Profecto  exilis  ea  est  narratio,  quae,  ne 
si  in  scena  quidem  quam  optime  agatur,  quidquam  habet  quod 
magnopere  spectantem  audientemque  delectet  vel  detineat.  Tum 
demum  lepida  fit  cum  alter  quidam  intervenit  iuvenis,  qui 
ipsam  illam  virginem,  quam  spernat  prior  ille,  ardentissimis 
votis  sibi  uxorem  cupiat.  Hunc  enim  eius,  quem  sibi  rivalem 
putat,  simulatione  deceptum  inter  spem  metumque  dubium 
anxiumque  haerentem  videbis.  Profecto  excogitari  potuit  nihil 
iocosius  magisve  comicum  quam  ira  dolorque  alterius  iuvenis 
servique  ex  alterius  non  intellecta  simulatione  nascentia. 

Deinde  verissimum  est  quod  observat  Scholiasta,  non  additis 
Charino  Byrriaque  tragici  aliquid  habituram  fuisse  comoediam. 
Quid  enim?  Virgo  quaedam,  honesto  loco  nata,  ab  aliquo  cive 
in  matrimonium  petitur  illius  filio,  a  patre  spondetur,  deinde 
negatur,  iterum  spondetur,  iterum  negatur,  donec  tandem 
aliquando  apparet  illam  facessere  iam  posse  illaque  opus  non 
esse,  quoniam,  si  iustas  nuptias  contrahat  adolescens  ille,  de 
quo  agitur,  nihil  obstet  quominus  cum  illa  contrahat  quam 
vere  amet,  quandoquidem  et  illa  honesto  loco  nata  spretaeque 
illius  sponsae  soror  sit.  Nunc  altera  soror  cum  plausu  et 
gratulatione  excipitur,  altera  innupta  manet  spreta  contempta 
reiecta  idque  postquam  crudelissime  huc  illuc  rapta  tractaque 
sit.  Quem  non  tristis  illius  sortis  misereat?  Contra  si  illa 
quoque  amatur,  idque  sincere  et  ex  animo,  si  amantis  illius 
flt  uxor  postquam  is  quoque  cui  antea  fuerat  obtrusa,  uxorem 

nactiis   est   eam   quam   cupierat,   omnia  non  recte  solum  pro- 
cedunt  sed  iucundissime  etiam  lepidissimeque. 

Quod  autem  Scholiasta  dicit  fabulam  a  qua  Charinus  Byrri- 
aque  absint  rQayiy.onsQov  Tt  habere,  rectius  etiam  «ypotxo- 
TeQou  XI  dixisset.  Nam  ayQoiKiag  vitio  laborabat  Menandri  fabula, 
quod  Terentius  felicissimo  suo  invento  exemit  sustulitque. 

Deinde  quod  de  primo  nostrae  fabulae  actu  ego  observabam, 
idem  de  enuntiatione  earum  scenarum,  ubi  Charinus  Byrriaque 
loquuntur,  dici  potest:  illa  quoque  laxior  est  et  legibus  soluta. 
Quae  res  hic  quoque  eflficit  ut  rebus  factisque  Terentium  de- 
prehendamus  suo  solum  utentem  ingenio. 

Postremo  quam  lepide  illae  sint  a  Terentio  elaboratae  scenae 
egregie  docet  Scholiasta  his  annotationibus : 

II,  1,  18.  Charinum  video]  „ad  hoc  prior  incipit  Pam- 
philus,  ut  ad  confessionem  Charini  minus  clausa  prae  pudore 
sit  via." 

II,  1,  25.  Pa.  Ehodum  dic  mihi, 

Num  quid  nam  amplius  tibi  cum  illa  fuit  Charine?  Ch. 

[Ah,  Pamphile. 
^Artificiose  personam  expressit  Terentius  nuptias  recusantem  et 
simul  t6  nQinov  virgini  servavit." 

II,  1,  27.  Roganti  Charino  „obsecro  ne  ducas  Philumenam" 
respondet  Pamphilus:  „dabo  equidem  operam."  Annotatur: 
„cum  pronuntiatione  legendum  est.  Plus  enim  dixit  dabo 
operam  quam  si  diceret  non   ducam." 

II,  1,  29.  Audi  nunc  iam.  Pamphili  haec  verba  sunt,  ad 
quae  annotatur:  „correptio  impatientis,  qui  non  sustineat 
audire."  ') 

II,  1,  32. 

Pa.  Nuptias  effugere  ego  istas  malo  quam  tu  adipiscier. 
Sch.  „interposita  distinctione  voltuose  hoc  dicit." 


»)  Verba  de  exsilio,  quae  adduntur,  e  praecedenti  scholio  ineptissime  repetita 
videntur. 

II,  2,  17.  Charinum  simul  cum  domino  suo  metu  solvens 
Davus  huic  narrare  sic  incipit: 

Tuus  pater  me  modo  prehendit:  ait  tibi  uxorem  dare 
Sese   hodie,   item   alia   multa,   quae  nunc  non  est  nar- 

[randi  locus. 
Ad  alterum  versum  adscriptum  videmus:  „bene  distulit  nar- 
rationem,  ne,  si  audirent  Charinus  et  Byrria,  desinant  dolos 
struere  adversum  vigilantissimum  senem."  Rectissime:  hoc 
enim  spectat  poeta  ut  Charini  et  Byrriae  personae  non  solum 
adiiciantur  fabulae,  sed  etiam  admisceantur,  i.  e.  ut  revera  et 
ipsae  suas  sibi  partes  agant.  Hoc  docet  et  scholion  ad 
II,  2,  35. 

Quasi  necesse  sit  si  huic  non  dat  te  illam  uxorem  ducere 
Nisi  vides,  nisi  senis  amicos  oras,  ambis. 
His  verbis  Charinum  iusto  citius  gaudentem  vituperat  Davus 
(huic  non  dat  i.  e.  Pamphilo  non  dat  filiam  Chremes). 

Annotatur:  „hic  laborat  Davus  quemadmodum  Philumenam 
Charinus  propriis  laboribus  promereatur  uxorem." 

IV,  1,  18.  „Mire  et  artificiose  fecit  Pamphilum  priorem 
alloqui  ad  perfringendam  iracundiam  Charini:  alioqui,  si  prior 
vociferari  potuisset,  tragica  exclamatione  usus  esset."  Vide 
huius  libri  p.  89. 

Sed  fortasse  ineptus  ego,  qui  hic  illic  apud  Terentium  locos 
coUigam  ad  demonstrandum  non  anxie  pressisse  eum  auctorum 
suorum  vestigia,  non  in  verba  magistrorum  Graecorum  iurasse, 
cum  totus  poeta  multo  melius  idem  docere  possit.  Ut  magnum 
aliquid  paucis  dicam  verbis:  vix  ullus  est  Terentii  versus  quin 
aptum  mihi  idoneumque  praebeat  argumentum.  Innumeri  enim 
sunt  apud  eum  lepores,  innumera  orationis  ornamenta,  innumera 
quibus  hominum  mores  affectusque  depingantur  artificia;  atque 
nihil  hic  inest  scurrile,  sed  omnia  sunt  quam  urbanissima. 
Quod    enim    est    verae    urbanitatis    documentum,    hoc    omnes 

Terentianae  orationis  facetiae  habent:  tenues  sunt,  subtiles 
atque  eiusmodi  ut  non  sponte  a  quovis  observentur.  Raptim 
obiterque  qui  Terentium  legit,  quantus  ille  fuerit  artifex  non 
videbit;  sentiet  hoc  qui  diu  singulos  eius  versus  apud  animum 
suum  perpenderit,  et  in  dies  sentiet  magis,  dummodo  — 
namque  hoc  accedere  debet  —  poetae  venustates  monstrari 
sibi  patiatur  a  praestantissimo  illo  viro,  de  quo  totus  hic  fuit 
liber.  Tam  bonus  enim  ille  Terentii  fuit  lector  ut  non  facile 
ei  par  exsistat  aliquis.  Quodsi  quis  putet  nimis  me  illi  morem 
gerere  et  quae  nusquam  sint  terrarum  videre  velle  quoniam 
iusserit  ille :  hunc  ipsum  equidem  accipio  iudicem.  Aliquot  de 
reconditis  Terentii  facetiis  Scholiastae  observationes  eligat  ipse 
et  tamdiu  mente  contempletur  donec  veram  earum  perspiciat  sen- 
tentiam ;  tum  Terentii  versus,  ad  quos  illae  pertinent,  clara 
voce  ita  recitet  ut  recitari  eos  Scholiasta  voluit:  recte  eum 
vidisse  apparebit.  Magis  vero  perspicuum  fiet  hoc,  si  quis 
bonus  praeceptor,  qui  puerorum  mentes  capere  et  detinere 
possit,  in  hunc  modum  discipulis  suis  poetam  nostrum  inter- 
pretabitur:  mox  enim  in  deliciis  eum  illi  habebunt.  Et  credat 
quisquam  semper  venustatem  aliquam  vere  Terentianam  lepido 
alicui  Menandri  vel  Apollodori  verbo  respondere?  Ita  de  Graeco 
Latine  vertere  posse  humanum  modum  excedit  multoque  est 
difflcilius  quam  novas  comoedias  Latinas  facere  summa  laude 
dignas.  Legite  mihi  coUoquium  illud  Thaidis  cum  Phaedria  et 
Parmenone  in  Eunuchi  initio  vel  Sostratae  cum  Pamphilo  filio 
in  Hecyra:  permulta  ibi  cognoscetis  orationis  lumina,  quae 
egregius  aliquis  poeta  ipse  invenire  possit,  imitando  exprimere 
omnia  ne  ipse  quidem  possit  Apollo.  Cumque  oratio  demum 
mores  hominum  reddat  conspicuos,  hoc  iam  confidenter  affir- 
mare  possumus  —  et  gratia  Donato  qui  ut  possimus  effece- 
rit:  —  non  solum  locis  sat  multis  fabularum  oeconomiam, 
quae  apud  Graecos  fuit  auctores,  Terentius  mutavit,  sed  etiam, 
quod   in  fabulis,  quarum  tam  simplex  narratio,  multo  maioris 

est  momenti,  mores  hominum  depinxit  ipse ;  ipse  enim  proprios 
invenit  adhibuitque  colores. 

lamque  „exegi  monumentum"  ad  quod  delendum  neque  lovis 
ira  opus  erit  neque  edaci  vetustate  sed  ipsa  lectorum  suiRciet 
benevolentia.  Exponere  enim  conatus  sum  quantum  verae  in 
scholiis  ad  Terentium  lateret  doctrinae;  per  illam  deinde  sil- 
vam  primum  ut  apparerent  viae  quaedam  semitaeque,  tum  ut 
vepres  inde  sentesque  removerentur  sum  enisus,  postremo  sic 
eo  perveniri  posse  ut  ipsum  Terentium  melius  cognosceremus 
demonstravi.  Si  qui  ergo  —  et  sint  hi  quam  plurimi  —  hoc 
perlecto  libro  Terentium  pluris  quam  antea  facere  coeperint, 
si  in  eo  legendo  semper  assidue  Scholiasta  usi  erunt  monitore, 
tum  si  viri  ingenii  acumine  pollentes  a  me  incitari  se  passi 
erunt  ut  scholiis  emendandis  dent  operam ;  postremo  si  tandem 
aliquando  hoc  illi  erunt  assecuti  ut  optima  commentarii  pars 
ornnibus  purgata  sordibus  in  lucem  prodeat,  meis  iam  de  Te- 
rentio  et  Donato  lucubrationibus  facile  carere  poterunt  homines. 

Lugd.  Bat.  Kal.  Sept.  A.  mdccclxxxxv. 

